RE  VIST  A  OFICIALA  A 

ARHIEPISCOPIEI  SIBIULUI,  ARHIEPISCOPIEI  VADULUI, 
FELEACULUI  ŞI  CLUJULUI,  EPISCOPIEI  ALBA  IULIEI  şi 

EPISCOPIEI  ORADIEI 


3 

MAI— IUNIE 
1987 

ANUL  XXXII 
SIBIU 


MITROPOLIA  ARDEALULUI 

REVISTA  OFICIALA  A  ARHIEPISCOPIEI  SIBIULUI, 
ARHIEPISCOPIEI  VADULUI,  FELEACULUI  ŞI  CLUJULUI, 
EPISCOPIEI  ALBA  IULIEI  şi  EPISCOPIEI  ORADIEI 


CUPRINS 

Pâg 

MOMENTE  DE  SEAMA  IN  ISTORIA  PATRIEI 

REDACŢIA:  Aniversarea  centenarului  Independenţei  de  stat  a  României  şi 

a  Zilei  Victoriei .  3 

STUDII  ŞI  ARTICOLE 

Pr.  prof.  D.  ABRUDAN:  Iosif  Flaviu  —  istoric  al  epocii  intertestamentare. 
Importanţa  sa  pentru  cunoaşterea  contextului  în  care  a  apărut  creşti¬ 
nismul  .  8 

Drd.  IOAN  I.  ICA:  Teologie  şi  spiritualitate  la  Sf.  Simion  Noul  Teolog  .  .  21 

Pr.  GH.  RÂŢULEA:  Comuniunea  cu  Biserica  şi  cu  obştea  parohială,  trăsă¬ 
tură  de  seamă  a  credinciosului  ortodox . 48 

ÎNDRUMĂRI  OMILETICE 

Pr.  prof.  MIRCEA  PACURARIU:  Predică  la  Duminica  Mironosiţelor.  Misiu¬ 
nea  femeii  creştine . * . 52 

Prot.  LI  VIU  ŞTEFAN:  Predică  la  Duminica  Orbului,  a  Vl-a  după  Paşti.  Iisus 

Hristos  —  Lumina  lumii . 55 

Pr.  THEODOR  DAM  IAN:  Predică  la  Duminica  Pogorîrii  Duhului  Sfînt  .  .  58 

Arhid.  GH.  PAPUC:  Predică  despre  Sf.  Liturghie . 60 

Pr,  CORNEL  DASCAL:  Ce  să  predicăm  la  cununie? . 64 

Pr.  NICHIFOR  TODOR:  Vremelnicie  şi  eternitate  (panegiric) . 66 

VIAŢA  BISERICEASCA 

Arhid.  GH.  PAPUC:  Sfinţirea  bisericii  din  Bran-Cheia,  prot.  Braşov  ...  69 

Pr.  TH.  DAMIAN:  Sfinţirea  bisericii  de  la  Blăjel  —  Mediaş . 70 

Pr.  lector  IOAN  GLAJAR:  Resfinţirea  bisericii  parohiei  Mediaş-Ţecheş  .  .  71 

Arhid.  GH.  PAPUC:  Conferinţa  preoţească  din  luna  mai  1987,  în  Arhiepisco¬ 
pia  Sibiului . 75 

Prot.  LI  VIU  ŞTEFAN:  Din  viaţa  bisericească  in  Arhiepiscopia  Vadului,  Felea- 


I.  CIUNGU:  Din  activitatea  Eparhiei  de  Alba  Iulia . 80 

Diac.  TEODOR  SAVU,  Pr.  DOREL  OCTAVIAN  RUSU:  Din  viaţa  bisericească 

în  Eparhia  Oradiei . 82 


MITROPOLIA  ARDEALULUI 

REVISTA  OFICIALA  A 

ARHIEPISCOPIEI  SIBIULUI,  ARHIEPISCOPIEI  VADULUI, 
FELEACULUI  ŞI  CLUJULUI,  EPISCOPIEI  ALBA  IULIEI  ŞI 

EPISCOPIEI  ORADIEI 


ANUL  XXXII,  Nr.  3  MAI— IUNIE  1987 


Redacţia  ţi  Administraţia:  ARHIEPISCOPIA  ORTODOXA  ROMANA,  SIBIU 


MITROPOLIA  ARDEALULUI 


COMITETUL  DE  REDACŢIE 

PREŞEDINTE 

I.  P.  S.  Dr.  ANTONIE  PLAMADEALA,  Mitropolitul  Ardealului 

VICEPREŞEDINŢI 

I.  P.  S.  Dr.  h.  c.  TEOFIL  HERINEANU,  Arhiepiscopul  Vadului, 
Feleacului  şi  Clujului 

P.  S.  EMILIAN  BIRDAŞ,  Episcopul  Alba  Iuliei 
P.  S.  Dr.  VASILE  COMAN,  Episcopul  Oradiei 

MEMBRI 

P.  S.  IUSTINIAN  MARAMUREŞANUL,  Episcop-vicar,  Cluj-Napoca 
P.  Cuv.  arhim.  DIONISIE  DAN,  vicar  administrativ,  Sibiu 
P.  C.  arhid.  GHEORGHE  PAPUC,  consilier  cultural,  Sibiu 
P.  C.  pr.  PETRU  PLEŞA,  consilier  eparhial,  Alba  Iulia 
P.  C.  pr.  OCTAVIAN  D.  RUS,  inspector  eparhial,  Oradea 


REDACTOR  RESPONSABIL 

P.  C.  pr.  prof.  Dr.  IOAN  I.  ICA 


REDACŢIA  ŞI  ADMINISTRAŢIA 

Arhiepiscopia  ortodoxă  română  Sibiu,  strada  1  Mai  nr.  24 


Momente  de  seamă  in  istoria  patriei 


ANIVERSAREA  CENTENARULUI  INDEPENDENŢEI  DE  STAT 

A  ROMÂNIEI  ŞI  A  ZILEI  VICTORIEI 


1877  a  fost  anul  cînd  s-a  recîştigat  independenţa  ţării.  Această  afirmaţie  vrea 
să  arate  că  noi  am  fost  independenţi  în  vremurile  trecute  şi  numai  în  împreju¬ 
rările  vitrege  ale  istoriei  am  pierdut  ceea  ce  aveam  mai  scump,  independenţa. 

De  cînd  îi  ştim  pe  strămoşii  noştri,  îi  ştim  liberi,  harnici,  omenoşi,  viteji 
—  aşa  cum  i-au  cunoscut  popoarele  din  jur,  străine,  şi  cum  îi  menţionează  istoria. 

Colonizarea  Daciei  de  către  romani  a  fost  o  înfrîngere  a  dacilor,  dar  nu 
absolută,  definitivă,  căci  populaţia  băştinaşă  războinică  se  răscula  permanent, 
făcîndu-i  pînă  la  urmă  pe  romani  —  şi  datorită  năvălirii  popoarelor  migratoare  — 
să  se  retragă,  dar  lăsînd  în  urmă  dovezi  ale  civilizaţiei  lor,  drumuri,  poduri,  edi¬ 
ficii  publice,  cetăţi.  Ori  toate  acestea  nu  puteau  fi  făcute  de  tîlhari  aduşi  de  la 
Roma,  precum  susţin  unii  pseudo-istorici. 

Aurelian  se  retrage  din  Dacia  în  anul  271.  In  tot  acest  timp  de  aproape  două 
secole  de  dominaţie  romană,  dacii  şi-au  continuat  existenţa  pe  pămîntul  lor,  dar 
acum  se  întîmplă  unul  din  cele  mai  importante  evenimente,  anume  contopirea 
elementului  dac  cu  cel  roman,  fenomen  ce  va  da  naştere  poporului  român. 

Tot  din  secolul  II — III,  o  viaţă  creştină  intensă  şi  bine  organizată  a  înflorit 
pe  teritoriul  vechii  Dacii.  Sînt  menţionaţi  martiri  localnici  precum  Sava  Gotul, 
Zoticos,  Attalos,  Camasis,  Filippos,  ne  mîndrim  cu  episcopi  ca  Niceta  de  Remesiana, 
Evangelicus  de  Tomis,  Valentinianus,  etc.  Acestea  vin  să  demonstreze  neverosimili- 
tatea  unor  opinii  emise  de  unii  istorici  fără  valenţe,  care  pretind  că  noi  românii 
am  primit  creştinismul  şi  mai  ales  organizarea  bisericească  de  la  popoarele  vecine. 
Ori,  cînd  vecinii  au  venit  ca  migratori  şi  s-au  aşezat  pe  teritoriile  unde  se  află  azi, 
noi  eram  un  popor  cu  limbă,  cultură,  credinţă,  organizare  politică  şi  religioasă, 
proprii. 

In  secolele  care  au  urmat,  românii  s-au  organizat  în  formaţiuni  politice  menite 
să  opună  o  mai  bună  rezistenţă  popoarelor  migratoare.  La  anul  896  au  sosit  în 
Cîmpia  Panonică  ungurii,  care  sub  conducerea  lui  Arpad  purced  la  cucerirea 
populaţiei  daco-romane  din  Transilvania.  Ocuparea  Transilvaniei  însă  se  întîmplă 
după  anul  1000  şi  va  dura  două  secole  pînă  la  vremea  aducerii  cavalerilor  teutoni 
în  ţinuturile  româneşti.  Dar  cu  toată  această  ocupaţie  românii  de  aici  şi-au  păstrat 
individualitatea,  organizarea  politică,  limba  şi  credinţa,  schimbîndu-şi  doar  cîrmui- 
torii. 

Mai  tîrziu,  Ţările  române  abia  întemeiate,  aşezate  într-o  poziţie  cheie  în 
Europa,  au  fost,  timp  de  secole,  ţinta  principală  a  otomanilor.  Abia  după  lupte 
înverşunate,  copleşiţi  de  forţa  numerică  a  invadatorilor,  de  intrigile  din  interior  şi 
de  trădările  unor  ţări  europene,  Ţările  române  au  trebuit  să  accepte  dominaţia 
otomană.  Dar  românii  niciodată  nu  şi-au  pierdut  independenţa  faţă  de  Poartă  chiar 
dacă  adesea  au  plătit  tribut.  Raporturile  dintre  înalta  Poartă  şi  Ţările  române  se 
reglementau  pe  baza  unor  aşa-numite  capitulaţiuni  care  dădeau  dreptul  Principa¬ 
telor  române  de  a  avea  domn  pămîntean,  de  a-şi  face  legi  proprii,  dar  cu  obli- 

gaţia  plăţii  tributului.  Tributul  a  fost  într-adevăr  o  mare  povară  înainte  de  1843, 
dar  mai  cu  seamă  în  timpul  domniilor  fanariote,  cînd  acesta  reprezenta  70% 
din  buget. 

De  la  începutul  conflictului  cu  turcii,  timp  de  trei  decenii,  Mircea  cel  Mare  a 
apărat  linia  Dunării  obţinînd  victorii  răsunătoare  precum  cea  de  la  Rovine  care 
i-a  atras  pe  drept  cuvînt  denumirea  de  „principe  între  creştini,  cel  mai  viteaz  şi 
mai  ager“  (cronicarul  Leunclavius). 

In  Moldova  s-a  ridicat  Ştefan  cel  Mare  ca  apărător  al  independenţei  naţio¬ 
nale  şi  al  dreptei  credinţe,  obţinînd  victorii  ce  au  făcut  înconjurul  lumii  şi  care 
i-au  adus  laude  din  partea  multor  prinţi  apuseni,  inclusiv  din  partea  Sfîntului 
Părinte  de  la  Roma,  care  afirma  că  numele  lui  Ştefan  este  pe  buzele  tuturor. 
Cronicarul  polonez  Miechowski  spunea  despre  Ştefan:  „Bărbat  glorios  şi  victorios 
care  ai  biruit  pe  toţi  regii  vecini . . .  om  fericit  căruia  soarta  i-a  hărăzit  cu  multă 
dărnicie  toate  darurile ...  tu  eşti  drept ,  prevăzător,  isteţ,  biruitor  contra  tuturor 
duşmanilor  (s.  n.).  Nu  în  zadar  eşti  socotit  printre  eroii  secolului  nostru'*. 

In  Transilvania  lupta  pentru  independenţă  naţională  a  fost  dusă  de  către 
Iancu  de  Hunedoara,  fiu  de  român  transilvănean  din  familia  Corvineştilor,  cel  mai 
strălucit  general  al  statului  feudal  transilvănean. 

Lupta  pentru  independenţă  a  românilor  în  faţa  imensei  puteri  otomane  a  fost 
continuată  în  Ţara  Românească  de  către  Vlad  Ţepeş  cu  succese  răsunătoare  şi  dusă 
mai  departe  de  către  Mihai  Viteazul,  care  la  numai  doi  ani  după  instalarea  ca 
domn,  în  1593,  obţine  o  victorie  strălucită  la  Călugăreni.  Dîndu-şi  seama  de  peri¬ 
colul  turcesc,  Mihai  purcede,  începînd  cu  campania  din  1599  şi  pînă  în  1600,  la 
unirea  celor  trei  ţări  române,  intitulîndu-se  „Io  Mihai  voievod  din  mila  lui  Dum¬ 
nezeu  domn  al  Ţării  Româneşti,  al  Ardealului  şi  a  toată  ţara  Moldovei**.  Unirea 
făcută  de  Mihai  a  avut  un  real  sprijin  în  conştiinţa  că  toţi  locuitorii  celor  trei 
provincii  sînt  fraţi,  precum  şi  unitatea  limbii  şi  a  credinţei  religioase,  constituind 
cel  mai  mare  eveniment  în  istoria  poporului  nostru  de  la  căderea  statului  unitar 
dac.  După  moartea  lui  Mihai  Viteazul,  Ţările  române  au  trebuit  să  plătească  tribut 
turcilor  pînă  în  1821,  cînd  prin  revoluţia  lui  Tudor  Vladimirescu  s-a  pus  capăt 
domniilor  fanariote  în  timpul  cărora  asuprirea  poporului  a  fost  dintre  cele  mai 
crîncene.  Revoluţia  lui  Tudor,  cu  renume  în  Europa,  a  avut  ca  prim  rezultat  numi¬ 
rea  în  Principatele  române  a  domnilor  pămînteni. 

Neatîrnarea  naţională  a  fost  inclusă  şi  în  programul  celei  mai  mari  revoluţii 
din  epoca  modernă  a  istoriei  Principatelor,  revoluţia  din  1848.  In  1850  Nicolae 
Bâlcescu  declara  că  mai  sînt  încă  două  revoluţii  de  făcut  şi  anume  una  pentru 
unitatea  naţională  şi  alta  pentru  independenţa  naţională,  pentru  ca  naţiunea 
română  „să  reintre  în  plenitudinea  drepturilor  sale  naţionale**. 

Previziunile  marelui  revoluţionar  s-au  adeverit  rînd  pe  rînd.  In  anul  1859  prin 
voinţa  întregii  naţiuni,  Moldova  şi  Ţara  Românească  se  unesc  sub  un  singur  domn 
pămîntean,  Alexandru  Ioan  Cuza,  într-un  singur  stat.  Acest  pas  a  fost  posibil 
datorită  faptului  că  Ţările  române,  deşi  separate  geografic  şi  politic,  sufleteşte  nu 
au  fost  despărţite  niciodată.  Românii  ştiau  că  toţi  sînt  fraţi,  că  ei  curg  din  acelaşi 
izvor,  că  sînt  legaţi  veşnic  prin  aceeaşi  limbă,  de  aceleaşi  năzuinţe,  de  aceeaşi 
credinţă. 

A  doua  previziune  a  lui  Bălcescu  s-a  împlinit  la  12  aprilie  1877,  cînd  Rusia  a 
declarat  război  turcilor.  Guvernul  român  dîndu-şi  seama  că  există  cadrul  favorabil 
dobindirii  independenţei  ţării  şi  al  recunoaşterii  statului  român  unitar  cu  numele 
istoric  de  România,  trimite  o  notă  Porţii,  semnată  de  ministrul  de  externe,  Mihail 
Kogălniceanu,  în  acest  sens,  care  însă  a  fost  respinsă.  In  acest  context  a  fost  per¬ 
misă  trecerea  armatelor  ruseşti  prin  România,  fapt  ce  a  fost  ca  o  sticlă  incendiară; 
la  21  aprilie  turcii  au  început  să  bombardeze  oraşele  româneşti  de  la  Dunăre,  iar 
armata  română  a  răspuns  bombardînd  Vidinul.  Starea  de  război  era  creată,  ea  s-a 
încheiat  prin  proclamarea  independenţei  în  ziua  de  9  mai  1877,  zi  în  care  Mihail 
Kogălniceanu  declara  în  camera  deputaţilor:  „Sîntem  independenţi,  sîntem  naţiune 
de  sine  stătătoare . . .  aşadar  domnilor  deputaţi,  nu  am  nici  cea  mai  mică  frică 
şi  îndoială  de  a  declara  în  faţa  reprezentaţiei  naţionale,  că  sîntem  o  naţiune  liberă 
şi  independentă . . .  noi  trebuie  să  dovedim  că  sîntem  naţiune  vie ...  că  sîntem  în 
stare  să  facem  sacrificii  ca  să  păstrăm  această  ţară  şi  drepturile  ei  pentru  copiii 

noştri  şi  această  misiune  în  momentul  de  fată  este  încredinţată  fraţilor  şi  fiilor 
noştri  care  mor  la  hotare". 

Ziarul  austriac  „Der  Ostem"  scria  în  acel  timp  despre  marele  eveniment: 
„Milioanele  de  români  din  Transilvania,  Banat,  Bucovina  urmăresc  cu  sentimente 
frăţeşti  această  luptă  glorioasă  a  fraţilor  lor.  Lumea  n-a  văzut  niciodată  o  luptă 
mai  dreaptă  şi  pentru  o  cauză  atît  de  justă".  De  asemenea  cotidianul  francez 
„Journal  des  Dâbats"  scria  că  „Misiunea  istorică  a  românilor  constă  în  a  detaşa 
Banatul  şi  Transilvania  de  Austria  şi  de  a  face  cu  aceste  ţări  reunite  un  stat 
daco-român". 

După  obţinerea  independenţei  naţionale,  armata  română  trecînd  Dunărea,  în 
Bulgaria,  se  distinge  prin  vitejie,  obţine  victorii,  cucereşte  întărituri,  remarcîndu-se 
în  luptele  crîncene  de  la  Plevna,  Smîrdan,  Rahova,  Griviţa  ş.  a. 

Ziarul  „Bund"  din  Berna  scria:  „Niciodată  n-aş  fi  crezut  să  văd  atîta  bravură 
la  o  trupă  care  pînă  acum  n-a  cunoscut  focul.  Astăzi  am  convingerea  că  armata 
română  merită  să  fie  pusă  lingă  orice  altă  armată  a  Europei",  iar  marchizul 
Gramraez  de  Wardes  scria:  „Curcanii  formaţi  aproape  în  mod  exclusiv  din  ţărani, 
s-au  remarcat  prin  focul  armelor  ca  români  cu  sîngele  lor  dac  al  căror  costum  îl 
poartă  şi  azi",  (s.  n.) 

La  congresul  de  la  Berlin  deschis  la  1  iunie  1878  s-a  recunoscut  independenţa 
deplină  a  României. 

Războiul  pentru  independenţă  a  fost  susţinut  cu  sacrificii  imense.  Peste  10.000 
de  români  au  fost  răniţi  sau  jertfiţi.  La  acesta,  Biserica  Ortodoxă  Română  prin 
preoţii  ei  de  pe  toate  meleagurile  şi-a  adus  o  contribuţie  importantă,  precum  şi 
românii  din  Transilvania.  Preoţi  ortodocşi,  călugări  şi  călugăriţe  şi-au  adus  aportul 
pe  front,  au  lucrat  în  cadrul  organizaţiilor  de  Cruce  Roşie,  mulţi  dintre  ei  au  primit 
distincţii  şi  decoraţii. 

Dobîndirea  independenţei  patriei  a  fost  un  moment  crucial  în  istoria  românilor, 
un  pas  gigant  spre  unitatea  naţională  desâvîrşită.  Să  ne  amintim  că  fraţii  români 
din  Transilvania  în  acea  vreme  erau  sub  jugul  de  fier  al  Austro-Ungariei  şi 
neuniţi  cu  ţara,  dar  ziua  cea  mare  a  sosit  la  1  Decembrie  1918,  cînd  la  Alba  Iulia 
a  avut  loc  Marea  adunare  la  care  au  participat  peste  100.000  de  români  din  Tran¬ 
silvania  şi  Banat,  zi  cînd  s-a  decretat  unirea  Transilvaniei  cu  România. 

Intre  fericitele  evenimente  din  istoria  Patriei  noastre  care  au  avut  darul  de 
a  scoate  din  nou  în  evidenţă  în  faţa  întregii  lumi  vocaţia  bimilenară  a  poporului 
nostru  de  pe  vatra  veche  a  Daciei,  aceea  de  făcător  şi  iubitor  de  pace,  de  liber¬ 
tate  şi  frăţietate  între  popoare,  de  independenţă  a  patriei  proprii  şi  dezrobire  a 
altora,  se  numără  la  loc  de  mare  cinste  şi  revoluţia  de  eliberare  socială  şi  naţio¬ 
nală,  antifascistă  şi  antiimperialistă  de  la  23  August  1944,  realizată  de  întreg 
poporul  român  sub  conducerea  forţelor  progresiste  ale  vremii,  şi  care  a  generat 
acea  binecuvîntată  zi  de  9  Mai  1945,  intrată  în  istorie  cu  numele  de  Ziua  Victoriei. 

Instaurarea  regimurilor  dictatoriale  fasciste  în  ţările  europene  şi  expansiunile 
revanşarde,  revizioniste  ale  Germaniei  naziste  şi  Ungariei  horthyste  au  făcut  ca 
România  să-şi  vadă  ameninţată  integritatea  teritorială  şi  independenţa  cîştigată 
după  incalculabile  jertfe  umane  şi  materiale.  In  acest  context  internaţional  România 
este  tîrîtă  în  cel  mai  mare  război-măcel  din  cîte  a  cunoscut  vreodată  omenirea. 

Dar  virtuţile  nobile,  tradiţionale  ale  poporului  român  s-au  afirmat  şi  de 
această  dată,  astfel  că  România  se  numără  printre  primele  ţâri  din  lume  care  au 
luat  atitudine  făţişă  antifascistă,  constituindu-se  încă  din  iunie  1933  „Comitetul 
Naţional  Antifascist"  care  a  antrenat  întreaga  naţie  la  numeroase  întruniri  şi 
demonstraţii  antihitleriste  şi  antifasciste  pentru  libertate,  demnitate,  dreptate  şi 
pace,  aşa  cum  a  fost  marea  demonstraţie  de  la  1  Mai  1939  din  Capitală. 

Anii  1939 — 1944  au  fost  ani  de  vîltoare,  tensiune,  suferinţă  şi  sacrificii,  ani  în 
care  poporul  român  a  dovedit  eroism  şi  o  consecvenţă  uimitoare  în  lupta  lui 
pentru  făurirea  idealurilor  pentru  care  a  luptat  de  veacuri.  Această  perioadă  se 
încheie  cu  ziua  cea  mare  a  României,  23  August  1944.  In  acel  an,  după  eliberarea 
patriei  de  sub  dominaţia  fascistă  şi  imperialistă,  armatele  române  au  participat 
efectiv  la  eliberarea  popoarelor  vecine,  de  sub  aceeaşi  dominaţie. 

In  cele  260  de  zile  de  lupte  pe  teritoriul  patriei,  Ungariei,  Cehoslovaciei  şi 
Austriei,  armata  română  a  înscris  pagini  de  vitejie  legendară,  participînd  la  acest 
război  din  ziua  insurecţiei  şi  pînâ  la  cucerirea  victoriei  din  9  Mai  1945  cu  un 
efectiv  de  538.536  militari  dintre  care  168.000  (5.000  ofiţeri  şi  subofiţeri)  au  căzut 
eroic  pe  cîmpul  de  luptă.  Efortul  material,  financiar,  economic  depus  de  România 
pînâ  în  Ziua  Victoriei,  după  calcule  destul  de  departe  de  adevăr,  se  ridică  la 
aproximativ  770  milioane  dolari  (valuta  anului  1938),  iar  pagubele  provocate  de 
bombardamente  şi  operaţii  militare,  se  ridică  la  suma  de  350  milioane  dolari, 
totalul  efortului  depăşind  suma  de  un  miliard  dolari. 

Ziua  Victoriei  a  găsit  trupele  române  participînd  activ  pinâ  în  ultima  zi  a 
războiului  la  înfrîngerea  Germaniei  hitleriste,  grăbind  sfîrşitul  conflagraţiei  mon¬ 
diale  cu  peste  200  de  zile. 

Şi  la  acest  eveniment  important  din  viaţa  poporului  nostru  Biserica  Ortodoxă 
a  fost  prezentă  efectiv,  sprijinind  cauza  nobilă  care  a  cerut  atîtea  jertfe. 

Astăzi  România  păşeşte  pe  drumul  socialismului  în  fruntea  ţărilor  doritoare 
de  pace,  de  dreptate,  de  progres  şi  prosperitate,  de  egalitate  în  drepturi  şi  respect 
reciproc,  principii  vechi,  nobile  şi  demne  de  un  popor  cu  o  istorie  plină  de 
glorie. 

Aceste  două  evenimente  ce  le  comemorăm  acum,  de  o  însemnătate  crucială  în 
viaţa  poporului  nostru,  care  au  schimbat  cursul  istoriei  acestuia,  ne  îndreptăţesc  să 
privim  cu  mîndrie  la  toate  realizările  înfăptuite  în  ţară  de  la  fericitul  an  1944  şi 
pînă  în  prezent  şi  mai  ales  în  ultimii  22  de  ani,  care  constituie  cea  mai  glorioasă 
pagină  a  istoriei  neamului  nostru  din  acest  punct  de  vedere,  ani  în  care  chipul 
patriei  s-a  schimbat  complet  şi  cînd  realizările  obţinute  aici  n-au  cunoscut  prece¬ 
dent.  Izvorul  forţei  creatoare  a  poporului  nostru  şi  garanţia  apărării  libertăţii, 
independenţei  şi  suveranităţii  patriei,  garanţia  cuceririlor  revoluţionare  obţinute 
pînâ  acum,  le  constituie  unitatea  sa  în  jurul  conducătorului  acestui  popor,  al  preşe¬ 
dintelui  României  noi.  Exemple  grăitoare  pot  fi  găsite  în  toate  domeniile  vieţii: 
industria  energiei  electrice,  prelucrarea  metalurgică,  industria  petrolieră,  industria 
electronică,  tehnică  şi  de  calcul,  industria  constructoare  de  maşini,  industria  de 
medicamente,  cosmetice,  coloranţi  şi  lacuri,  industria  petrochimică,  industria  cimen¬ 
tului  şi  a  materialelor  de  construcţii  şi  multe  altele  care  reflectă  în  mod  evident 
nivelul  tehnico-economic,  de  civilizaţie  şi  bunăstare  la  care  se  află  poporul  nostru 
în  aceşti  ultimi  ani. 

Toate  oraşele  de  pe  harta  ţării  şi-au  schimbat  integral  chipul,  aceasta  fiind 
o  mărturie  elocventă  despre  ceea  ce  înseamnă  orînduirea  noastră  socialistă  şi 
angajînd  în  acelaşi  timp  întregul  popor  la  munca  pentru  înălţarea  patriei  pe  noi 
trepte  de  lumină  şi  înflorire. 

Ca  urmare  a  acestei  multiple  dezvoltări,  veniturile  reale  ale  oamenilor  muncii 
au  crescut  vertiginos  în  ultimii  ani,  peste  82  la  sută  din  populaţia  ţării  locuieşte  în 
case  noi,  nivelul  de  trai  şi  civilizaţie  ridicîndu-se  continuu.  Prin  repartizarea  obiec¬ 
tivelor  industriale  în  mod  raţional  în  toate  zonele  şi  judeţele  ţării  s-a  putut  face 
o  valorificare  mai  eficientă  a  resurselor  locale  şi  astfel  dezvoltarea  economică  a 
putut  să  fie  atît  de  spectaculoasă.  Producţia  industrială  a  crescut  în  anul  1965  de 
17  ori  faţă  de  anul  1945  şi  de  105  ori  în  anul  1985  faţă  de  anul  arătat.  In  anul  1985 
producţia  industrială  a  anului  1945  s-a  realizat  în  numai  3,5  zile,  iar  cea  a  anului 
1965  în  60  de  zile.  In  cel  de-al  optulea  cincinal,  producţia  marfă  industrială  va 
creşte  cu  43,3 — 49  la  sută  faţă  de  anul  1985,  într-un  ritm  anual  de  7,5 — 8,3  la 
sută.  95  la  sută  din  necesarul  actual  de  maşini,  utilaje,  instalaţii  şi  echipamente 
este  asigurat  de  producţia  internă.  Producţia  industriei  chimice,  ramură  cu  cel 
mai  înalt  dinamism,  a  crescut  faţă  de  1945  de  aprox.  117  ori  în  1965  şi  de  aprox. 
1200  de  ori  în  1985.  In  perioada  1945 — 1985  s-au  creat  6,5  milioane  locuri  noi  de 
muncă,  din  care  3  milioane  numai  în  industrie.  In  perioada  1966 — 1986,  volumul 
schimburilor  economice  ale  României  a  crescut  de  8,2  ori  în  ansamblul  căruia 
exportul  s-a  majorat  de  9,3  ori.  Spectaculoasele  realizări:  Magistrala  albastră, 
Metroul  bucureştean,  Hidrocentralele  Porţile  de  Fier  I  şi  II,  Transfăgărăşanul,  noul 
Palat  al  Pionierilor  şi  Şoimilor  Patriei  şi  noul  Centru  Administrativ  Bucureşti, 
canalele  Dunăre — Bucureşti  şi  Poarta  Albă — Midia  în  curs  de  realizare  şi  multe 

altele  vorbesc  de  la  sine  despre  realismul  şi  temeinicia  principiilor  de  progres  şi 
civilizaţie  ce  călăuzesc  poporul  român  în  făurirea  noii  sale  istorii. 

Toate  direcţiile  principale  ale  procesului  de  dezvoltare  multilaterală  a  socie¬ 
tăţii  noastre  exprimă  grija  statornică  a  preşedintelui  ţării  pentru  dezvoltarea  eco- 
nomico-socială,  pentru  modernizarea  bazei  tehnico-materiale  în  toate  ramurile  eco¬ 
nomiei  naţionale  şi  agricultură,  exprimînd  dragostea  sa  fierbinte  pentru  neamul 
românesc. 

In  atmosfera  înnoitoare  prin  care  trece  ţara,  pulsează  aerul  proaspăt  al 
timpului  cînd  se  construieşte  un  viitor  aflat  deja  sub  ochii  noştri. 

Evenimentele  pe  care  le  sărbătorim,  luminează  viaţa  de  zi  cu  zi  a  fiecărui 
român  care  trăieşte  prin  jertfa  înaintaşilor  în  această  Românie  nouă  „ţară  de 
glorii  şi  de  dor*4,  cetate  a  viitorului,  moştenire  fără  seamăn  pentru  urmaşii  ctitorilor 
de  azi. 

Redacţia 


f 


Studii  şi  articole 


IOSIF  FLAVIU  —  ISTORIC  AL  EPOCII  INTERTESTAMENTARE. 
IMPORTANŢA  SA  PENTRU  CUNOAŞTEREA  CONTEXTULUI 

IN  CARE  A  APÂRUT  CREŞTINISMUL 


Sursa  principală  pentru  cunoaşterea  contextului  istoric  şi  socio-cultural  în  care 
a  apărut  creştinismul  o  constituie  desigur  Sfînta  Scriptură.  Aghiografii  ne  împăr¬ 
tăşesc,  pe  lîngâ  adevărurile  revelaţionale,  şi  date  în  legătură  cu  realităţile  specifice 
timpului  şi  locului  în  care  s-a  petrecut  evenimentul  întrupării. 

De  o  importanţă  majoră  sînt  şi  operele  scriitorilor  profani,  trăitori  în  epocă 
şi  în  zonă.  Dintre  acestea,  de  o  apreciere  unanimă  se  bucură  scrierile  istoricului 
evreu  Iosif  Flaviu,  personalitate  proeminentă  a  iudaismului  palestinian  din  secolul 
I  al  erei  creştine. 

Viaţa  acestui  erudit  bărbat  ne  este  suficient  de  bine  cunoscută  din  autobio¬ 
grafia  pe  care  şi-a  alcătuit-o  cu  scopul  de  a  preîntîmpina  răstălmăcirile  despre 
propria  sa  persoană,  venite  din  partea  unor  adversari  ai  săi,  care  îl  socoteau  un 
renegat  şi  un  trădător.1 

Aflăm  astfel  că  Iosif  s-a  născut  la  Ierusalim,  în  primul  an  al  domniei  lui 
Caligula.'  Din  surse  istorice  cunoaştem  că  durata  acestui  prim  an  de  domnie  a 
împăratului  roman  s-a  limitat  între  18  martie  37  şi  18  martie  38.  Deci,  în  acest 
interval  s-a  născut  şi  istoricul  Iosif  Flaviu.1 3 

Tatăl  său  se  numea  Matatia  şi  făcea  parte  din  tagma  preoţească.  Iosif  ţine 
să  sublinieze  această  descendenţă  a  sa,  socotind-o  vrednică  de  cinste.  „întrucît  — 
scrie  el  —  eu  îmi  trag  originea  dintr-un  lung  şir  de  strămoşi  din  rasa  sacerdotală, 
aş  putea  să  mă  laud  cu  nobleţea  naşterii  mele ...  şi  aceasta  pentru  că  la  noi  nu 
este  nimic  mai  de  vază  decît  a  avea  administrarea  lucrurilor  sfinte4'.4  Adaugă  apoi 
amănuntul  că  nu  era  numai  descendent  din  această  tagmă  a  sacrificatorilor,  ci  încă 
şi  din  prima  dintre  cele  douăzeci  şi  patru  de  cete  care  o  compun  „şi  a  cărei  dem¬ 
nitate  este  eminentă  în  raport  cu  a  celorlalte".5 6 

Dar  nu  numai  după  tată  s-a  putut  lăuda  cu  o  descendenţă  nobilă  ci  în  egală 
măsură  şi  după  mamă.  Referindu-se  în  continuare  la  aceasta,  Iosif  scrie:  „Din 
partea  mamei,  eu  număr  regi  între  strămoşii  mei,  ramura  Hasmoneilor,  din  care  ea 
se  trage,  a  deţinut  o  lungă  perioadă  de  timp,  din  istoria  evreilor,  deopotrivă  rega¬ 
litatea  şi  sacerdoţiul".4 

Provenind  dintr-o  asemenea  familie,  Iosif  a  primit  din  fragedă  vîrstă  o 
temeinică  instrucţie  religioasă  încît  numai  la  14  ani  —  pretinde  el  —  purta  dis¬ 
cuţii  savante  asupra  Legii  cu  personalităţi  marcante  ale  vieţii  culturale  şi  religioase 
din  Ierusalim.  La  16  ani  cunoştea  temeinic  doctrinele  fariseilor,  saducheilor  şi  ese- 


1  Vezi:  Flavius  Joseph,  Oeuvres  complătes,  par  J.A.  C.  Buchon,  Paris,  1838, 

P.  II.  J 

2  Ibidem. 

3  Vezi:  Emil  Schurer,  The  history  of  the  Jewish  people  in  the  age  of  Jesus 
Christ  (175  B.  C. — A.  D.  135),  Volume  I,  Edinburgh  1973,  p.  43. 

4  Flavius  Joseph,  op.  cit.,  p.  II. 

5  Ibidem. 

6  Ibidem. 

nienilor.  Urma  să  se  decidă  pe  care  dintre  acestea  să  o  îmbrăţişeze  şi  cărei  grupări 
anume  să  se  afilieze.  înainte  de  a  lua  o  decizie  în  sensul  acesta  el  se  retrage  în 
pustie,  unde  petrece  timp  de  trei  ani  în  preajma  unui  eremit  pe  nume  ©anus. 
Despre  acesta  Iosif  ne  transmite  informaţia  că  trăia  în  mare  austeritate.  Hrana  lui 
se  reducea  la  ceea  ce  îi  oferea  natura.  Pentru  a  se  păstra  în  castitate,  el  se  îmbăia 
de  mai  multe  ori  pe  zi  şi  pe  noapte,  în  apă  rece.  „Pe  acesta  m-am  hotărît  să-l 
imit44,  mărturiseşte  Iosif  plin  de  admiraţie  pentru  îndrumătorul  său.7 8 9 10  Informaţia  pe 
care  ne-o  oferă  el  aici  confirmă  prezenţa  în  părţile  deşertului  Iudeii  a  unor  băr¬ 
baţi  care  se  dedicau  ascezei.  Nu  este  exclus  ca  persoana  în  cauză  să  fi  fost  un 
esenian,  presupunere  la  care  ne  îndreptăţeşte  amănuntul  despre  desele  spălări 
rituale  în  apă  rece  pe  care  le  practica  acela.  Esenienii  observau  cu  mare  stricteţe 
un  astfel  de  ritual. 

La  19  ani  Iosif  revine  la  Ierusalim,  decis  să  se  alăture  grupării  fariseilor.1 

Peste  alţi  7  ani  îl  vom  găsi  la  Roma  (an  64  d.  Hr.),  unde  s-a  deplasat  cu 
dorinţa  de  a  mijloci  eliberarea  cîtorva  preoţi  pe  cafe  procuratorul  Felix  i-a  deportat 
acolo  pe  baza  unor  acuze  neîntemeiate.  Misiunea  sa  a  fost  încununată  de  succes, 
Iosif  reuşind  să  cîştige  de  partea  cauzei  sale  pe  împărăteasa  Poppea,  la  care  l-a 
introdus  un  talentat  actor  evreu,  favorit  al  lui  Nero. 

La  puţină  vreme  după  întoarcerea  sa  în  Iudeea  a  izbucnit  războiul  evreilor . 
contra  romanilor  (an  66  d.  Hr.).  Precum  se  ştie,  ţara  era  condusă  la  acea  dată  de 
către  procuratorul  roman  Gesius  Florus,  care  depindea  de  guvernatorul  roman  al 
Siriei.  Florus  era  un  om  avar  şi  ticălos.  Sub  patronajul  său  mita,  abuzul  şi  jaful  se 
practicau  fără  de  nici  o  reţinere,  la  lumina  zilei.  Culmea  nelegiuirii  a  atins-o  Florus 
în  anul  66,  cînd,  venind  din  Cezareea,  unde  îşi  avea  reşedinţa,  la  Ierusalim,  a  intrat 
în  templu  şi  a  jefuit  tezaurul.  De  prilejul  acesta  s-au  folosit  sikarii,  grupaţi 
în  partidul  extremiştilor,  care  nu  admiteau  supunerea  faţă  de  împăratul  Romei. 
Aceştia  de  mult  agitau  ideea  unui  război  împotriva  romanilor,  sub  cuvînt  că  numai 
înfrîngerea  acestora  va  aduce  pe  Mesia.  Ei  se  numeau  sikari  de  la  latinescul  „siki44 
care  se  traduce  cu  „pumnal44.  Intr-adevăr,  sikarii  erau  înarmaţi  cu  nişte  pumnale 
scurte,  pe  care  le  ţineau  ascunse  sub  haine  şi  cu  care  îşi  lichidau  vrăjmaşii,  adică 
pe  romani,  în  primul  rînd.  In  împrejurarea  la  care  ne-am  referit,  sikarii  au  ieşit 
cu  coşuri  în  stradă  şi  în  bătaie  de  joc  cereau  de  pomană  pentru  Florus.*  Spre  a 
pedepsi  această  insultă,  Florus  a  procedat  în  continuare  imprudent,  predînd  solda¬ 
ţilor  un  cartier  al  Ierusalimului  ca  să  fie  jefuit.  Apoi  a  ordonat  mai  marilor  sine- 
driului  să  se  pregătească  de  primirea  cu  onoruri  a  cohortelor  romane  de  la 
Cezareea.  Cînd  acestea  au  intrat  în  Ierusalim,  avîndu-1  în  frunte  chiar  pe  Florus, 
poporul  s-a  năpustit  asupra  lor  şi  după  o  scurtă  luptă  Florus  a  fost  nevoit  să  se 
retragă.  Răsculaţii  i-au  fugărit  din  Ierusalim  pe  toţi  reprezentanţii  autorităţii 
romane.  Tulburările  s-au  întins  şi  în  restul  ţării.  Auzindu-se  despre  aceasta  la 
Roma,  s-a  dat  ordin  lui  Chestius  Galus,  guvernatorul  Siriei,  să  se  pună  în  fruntea 
legiunii  a  12-a  şi  să  facă  ordine  în  Iudeea.  Executînd  ordinul,  acesta  a  înaintat  fără 
rezistenţă  pînă  a  ajuns  la  15  km  nord  de  Ierusalim.  Era  tocmai  sărbătoarea  cortu¬ 
rilor  cînd  cetatea  sfîntă  se  umpluse  de  pelerini  veniţi  din  toate  părţile.  Aceştia 
s-au  mobilizat  imediat  în  forţe  de  apărare  a  oraşului.  Atacul  lui  Chestius  a  fost 
respins  şi  el  s-a  retras  în  mare  grabă,  abandonînd  mari  cantităţi  de  armament, 
pe  care  răsculaţii  le-au  folosit  în  acţiunile  lor  ulterioare.  După  această  victorie, 
Ierusalimul  a  început  să  se  pregătească  pentru  războiul  cel  mare.  Conducătorii 
răsculaţilor  au  decretat  Iudeea  dezlipită  de  imperiul  roman  şi  întrucît  se  aşteptau 
la  un  nou  atac  din  partea  cotropitorilor,  au  împărţit  ţara  în  comandamente  mili¬ 
tare.'0  Iosif  Gurion  şi  marele  preot  Hanan  au  fost  numiţi  comandanţi  pentru 
apărarea  Ierusalimului.  Iosua  ben  Ţefafa  şi  preotul  Eleazar  ben  Hanania  au  pri¬ 
mit  comandamentul  părţilor  sudice  ale  ţării.  Iosif  ben  Matatiahu,  scriitorul  de  care 
ne  ocupăm,  a  primit  comandamentul  Galileii,  avînd  în  subordine  o  armată  de  o 
sută  de  mii  de  oameni. 


7  Idem ,  p.  III. 

8  lbidem. 

9  Vezi:  Moşe  Maur,  Istoria  Israelului,  Tel-Aviv  1972,  p.  90. 

10  Idem,  p.  91. 

Vestea  dezlipirii  Iudeii  de  Roma  a  produs  îngrijorare  împăratului  Nero,  care 
a  trimis  pe  Vespasian  şi  pe  fiul  acestuia  Titus  ca  să  organizeze  în  Siria  o  armată 
capabilă  să-i  aducă  din  nou  sub  ascultare  pe  evreii  răsculaţi.  In  iarna  anului  67 
aceştia  şi-au  pregătit  armata  iar  în  primăvara  lui  68  au  debarcat  la  Acco  cu  un 
prim  lot  de  600  de  mii  de  ostaşi,  la  care  s-au  adăugat  şi  legiunile  din  Acco  şi 
Cezareea. 

Prima  confruntare  a  romanilor  cu  evreii  a  avut  loc  în  Galileea.  Trupele  con¬ 
duse  de  Iosif  ben  Matatiahu  n-au  putut  ţine  piept  puhoiului  soldaţilor  inamici  şi 
de  aceea  s-au  risipit  în  dezordine.  Iosif,  împreună  cu  cîţiva  luptători  s-au  retras  în 
cetatea-fortăreaţă  Iotapata.  Aici  au  reuşit  să  opună  rezistenţă  aproape  două  luni  de 
zile.  Pînâ  la  urmă  romanii  au  cucerit  cetatea.  Mulţi  locuitori  au  fost  ucişi  iar  o 
parte  au  fost  luaţi  prizonieri.  Iosif,  împreună  cu  40  de  luptători  au  izbutit  să  se 
ascundă  intr-o  peşteră,  dar  au  fost  descoperiţi  în  curînd  şi  somaţi  de  către  romani 
să  se  predea.  Văzînd  că  totul  e  pierdut,  cei  din  peşteră  au  hotărît  să  se  sinucidă. 
In  timp  ce  luptătorii  îşi  curmau  viaţa,  Iosif  s-a  furişat  din  peşteră  şi  s-a  predat 
romanilor.1’  Condus  la  Vespasian,  el  îi  prezice  generalului  că  va  ajunge  împărat.12 
Această  prezicere  i-a  folosit  prizonierului,  fiind  tratat  de  acum  încolo  cu  îngăduinţă. 

Ştirea  despre  înfrîngerea  din  Galileea  a  ajuns  la  Ierusalim,  unde  mulţimea 
şi-a  exteriorizat  sentimentele  de  compasiune  pentru  cei  care  au  pierit,  prin  tîn- 
guire  şi  mare  jale.  Iosif  era  socotit  mort  şi  el,  şi  mai  ales  pentru  pierderea  sa 
locuitorii  din  Ierusalim  erau  mai  afectaţi.  Dacă  pentru  cei  care  fuseseră  împreună 
cu  Iosif  plîngeau  doar  familiile  lor  şi  rudeniile,  pentru  Iosif  plîngea  întreg  Ierusa¬ 
limul.  S-a  declarat  chiar  doliu  public  de  30  de  zile.  Cînd  însă  s-a  aflat  adevărul 
ca  el  singur  este  viu  şi  că  se  bucură  de  favorurile  romanilor,  sentimentele  tuturor 
s-au  schimbat  brusc.  Marea  iubire  pentru  el  pe  cînd  îl  credeau  mort,  s-a  trans¬ 
format  în  ură  înverşunată.  Era  acuzat  de  către  toţi  de  laşitate  şi  dezertare.’3 

S-a  întîmplat  ca  peste  doi  ani  Vespasian  să  ajungă  într-adevăr  pe  tron.  Noul 
împărat  şi-a  adus  atunci  aminte  de  profeţia  sclavului  său  şi  de  aceea  i-a  redat 
libertatea  lui  Iosif.  Ca  semn  de  recunoştinţă,  acesta  va  adăuga  numelui  său  pe  acela 
de  Flavius,  care  era  numele  de  familie  al  eliberatorului  său.  El  îl  va  urma  pe  acesta 
din  urmă  la  Alexandria,  apoi  va  reveni  pe  lingă  Titus,  la  Ierusalim,  în  anturajul 
căruia  va  rămîne  pînă  la  sfîrşitul  războiului  iudaic.  In  timpul  şederii  la  Ierusalim, 
Iosif  a  fost  adesea  folosit  ca  interpret,  dar  compatrioţii  săi  îl  întîmpinau  cu  arun¬ 
care  de  pietre.  Odată  a  fost  chiar  rănit  de  către  ei.’4 

După  ocuparea  Ierusalimului,  el  a  fost  autorizat  să  ia  cu  sine  din  propria 
avere  tot  ceea  ce  doreşte,  spre  a  duce  la  Roma  unde  tocmai  se  pregătea  să  plece. 
N-a  luat  însă  nimic  ci  s-a  folosit  de  creditul  pe  care  îl  avea  spre  a  scăpa  de  la 
moarte  pe  mulţi  dintre  apropiaţii  săi. 

In  aceste  împrejurări  îl  însoţeşte  pe  Titus  la  Roma,  unde  va  rămîne  pentru 
totdeauna.  Vespasian  îi  va  acorda  locuinţă  în  propriul  său  palat,  odată  cu  titlul  de 
cetăţean  roman  şi  o  indemnizaţie  bănească  anuală.15  Titus  şi  Domiţian  îi  vor  con¬ 
serva  aceleaşi  favoruri. 

Nu  se  ştie  cu  siguranţă  în  ce  an  a  murit  Iosif.  Un  indiciu  că  a  trăit  şi  după 
anul  100  avem  totuşi  în  aceeaşi  sursă  de  unde  am  luat  toate  datele  esenţiale  ale 
vieţii  sale  şi  care  este  „Autobiografia44.  Aflăm  astfel  că  el  a  supravieţuit  lui  Agripa 
II,  care  moare  în  al  treilea  an  al  domniei  lui  Traian  (100  d.  Hr.).14 

Eusebiu  de  Cezareea  ne  transmite  informaţia  că  lui  Iosif  i  s-a  făcut  onoarea 
de  a  i  se  înălţa  o  statuie  la  Roma.’7 


11  Despre  războiul  iudaic,  III,  cap.  XXV — XXVI,  în  Flavius  Joseph,  op.  cit., 
p.  673—674. 

12  Idem,  p.  676. 

13  Idem,  p.  678. 

14  Idem,  cartea  a  V-a,  cap.  XXVI,  p.  746. 

15  Autobiografia ,  în  Flavius  Joseph,  op.  cit.,  p.  XXVIII. 

16  Ibidem. 

17  Istoria  eclesiastică,  III,  9,  Migne,  P.  G.,  t.  XX,  col.  241. 

Opera  lui  Iosif  Flaviu 

Toate  cărţile  care  ne-au  rămas  de  la  el  au  fost  scrise  la  Roma.  Acestea  sînt 
în  număr  de  patru: 

J.  Antichităţile  iudaice  (‘IouSaix^î  apaioXoYia).  Această  scriere  împărţită  în 

douăzeci  de  cărţi  redă  istoria  poporului  evreu  de  la  origini  şi  pînă  la  începutul  răz¬ 
boiului  iudaic.  Primele  zece  cărţi  urmează  pas  cu  pas  istorisirile  biblice,  pînă  la 
captivitatea  babilonică.  De  la  cartea  a  11-a  şi  pînă  la  a  14-a  este  înfăţişată  istoria 
evreilor  din  timpul  domniei  lui  Cirus  şi  pînă  la  domnia  lui  Irod  cel  Mare.  Cărţile 
a  15-a,  a  16-a  şi  a  17-a  au  drept  obiect  domnia  lui  Irod  cel  Mare,  iar  ultimele 
cărţi  merg  de  la  moartea  acestui  rege  pînă  la  începutul  războiului  contra  roma¬ 
nilor. 

Iosif  şi-a  propus  în  această  vastă  operă  să  ridice  în  ochii  lumii  romane  şi 
greceşti  prestigiul  naţiunii  iudaice,  demonstrînd  că  şi  aceasta  urcă,  de  asemenea, 
pînă  departe  în  antichitate  şi  că  nu  i-au  lipsit  nici  ei  oamenii  mari.1* 

In  partea  biblică  a  scrierii  sale,  el  atenuează  unele  relatări  scripturistice  care 
i  se  păreau  că  ar  putea  şoca  pe  cititorii  dintre  neamuri,  dînd  în  acelaşi  timp 
amploare  altora.  N-a  ştiut  însă  întotdeauna  să  fie  ponderat  şi  astfel  s-a  întîm- 
plat  ca  unele  relatări  sfinte,  cum  sînt  cele  despre  istoria  patriarhilor  şi  a  lui  Moise, 
să  fie  alterate  printr-un  prea  mare  număr  de  tradiţii  rabinice. 

Pentru  perioada  care  merge  de  la  Neemia  la  Antioh  al  IV-lea  Epifanes 
(400 — 175  î.  d.  Hr.),  el  nu  utilizează  decît  surse  legendare,  arătîndu-se  astfel  slab 
informat  chiar  asupra  unei  epoci  unde  ar  fi  putut  deveni  sursa  istorică  cea  mai 
autorizată. 

A  scris  istoria  Hasmoneilor  (Macabeilor)  cu  ajutorul  primei  cărţi  a  Macabeilor 
şi  a  istoricilor  păgîni  Polibiu,  Strabon  şi  Nicolae  din  Damasc.  Il  urmează  pe  acesta 
din  urmă  şi  pentru  domnia  lui  Irod  cel  Mare,  care  este  înfăţişată  în  detaliu. 

Merită  să  ne  oprim  aici  asupra  unor  date  din  biografia  acestui  rege  şi  a  unor 
evenimente  din  timpul  său,  aşa  cum  sînt  înfăţişate  în  „Antichităţile4'  lui  Iosif  Flaviu. 

Despre  Antipater,  de  pildă,  tatăl  lui  Irod  cel  Mare,  aflăm  că  reprezenta  o  mare 
autoritate  în  Idumeea.  El  s-a  căsătorit  cu  o  femeie  dintr-o  familie  ilustră  din 
Arabia.  A  avut  cu  aceasta  patru  fii:  Fazael,  Irod,  Iosif,  Feroras,  şi  o  fiică  — 
Salomeea. 

Pentru  sprijinul  acordat  romanilor  în  războiul  din  Egipt,  Cezar  îi  oferă  lui 
Antipater  calitatea  de  cetăţean  roman,  cu  toate  privilegiile  ce  decurgeau  de  aici 
şi  pe  aceea  de  guvernator  al  Iudeii.19 

De  meritele  tatălui  au  profitat  însă  mai  mult  copiii  săi  şi  în  primul  rînd 
Irod.  In  legătură  cu  ascensiunea  acestuia  la  tron,  Iosif  ne  informează  că  mai  ales 
trei  au  fost  împrejurările  care  l-au  ajutat  pe  Irod  să  ajungă  rege.  In  primul  rînd  a 
fost  obligaţia  pe  care  Antoniu  ca  şi  Cezar  o  avea  faţă  de  Antipater,  tatăl  lui  Irod. 
Era  apoi  promisiunea  unei  însemnate  sume  de  bani  pe  care  Irod  însuşi  o  făcuse 
lui  Antoniu,  în  cazul  în  care  îl  va  ajuta  să  ajungă  rege.  In  sfîrşit  l-a  favorizat 
ura  pe  care  o  nutrea  Antoniu  faţă  de  Antigon,  ultimul  vlăstar  din  dinastia  Hasmo¬ 
neilor,  pe  care  îl  socotea  ca  pe  un  duşman  declarat  al  romanilor. 

Augustus,  la  rîndul  său,  s-a  comportat  la  fel  faţă  de  Irod,  atît  pentru  prie¬ 
tenia  strînsă  ce  a  existat  între  Cezar  şi  Antipater,  cît  şi  pentru  a-1  obliga  pe 
Antoniu,  pe  care  îl  vedea  îmbrâţişînd  cu  atîta  ardoare  interesele  lui  Irod. 

Aceştia  doi,  Antoniu  şi  Augustus,  adunară  senatul  şi  încredinţară  lui  Mesala 
şi  Atratinus  să-l  prezinte  pe  Irod.  Ei  au  pomenit  cu  mari  laude  serviciile  pe  care 
tatăl  său  le-a  adus  romanilor,  arătînd  totodată  lipsa  de  loialitate  a  lui  Antigon, 
care  nu  numai  că  era  duşman  al  romanilor,  cum  îl  arătau  ultimele  acţiuni,  dar 
manifesta  faţă  de  aceştia  şi  un  dispreţ,  nevoind  să  primească  coroana  decît  din 
mîinile  părţilor.  Acest  discurs  i-a  iritat  pe  senatori  contra  lui  Antigon. 

Antoniu  a  adăugat  că  în  războiul  pe  care  romanii  tocmai  îl  purtau  contra 
părţilor,  va  fi  fără  îndoială  avantajos  să  ajungă  Irod  rege  al  Iudeii.  Toţi  senatorii 


18  Antichităţile  iudaice,  Prologul,  în  Flavius  Joseph,  op.  cit.,  p.  3 — 4. 

19  Antichităţile  iudaice,  XIV,  cap.  XV,  în  Flavius  Joseph,  op.  cit.,  p.  366. 

au  îmbrăţişat  această  părere  şi  astfel,  precizează  Iosif,  „a  fost  terminată  numai  în 
şapte  zile  această  afacere  neaşteptată  pentru  Irod“.  Neaşteptată,  deoarece  romanii 
nu  aveau  obiceiul  de  a  conferi  coroană  celor  care  nu  erau  de  neam  princiar. 

La  ieşirea  din  senat,  Antoniu  şi  Augustus  îl  puseră  pe  Irod  în  mijlocul  lor  şi 
acompaniaţi  de  consuli  şi  senatori  l-au  condus  la  capitoliu  unde  au  adus  sacrificii. 
Antoniu  a  dat  apoi  un  superb  banchet  în  onoarea  noului  prinţ,  care  în  cea  de  a 
124-a  olimpiadă  (respectiv  în  anul  37  î.  d.  Hr.)  îşi  începea  domnia.” 

împărtăşind  întru  totul  sentimentele  reprobatorii  ale  neamului  său  faţă  de 
Irod,  care  n-a  întîrziat  să  se  manifeste  ca  un  tiran,  Iosif  consemnează  în  cartea 
sa  că  aflîndu-se  acesta  în  culmea  puterii  şi  dispunînd  de  libertatea  de  a  face  tot 
ceea  ce  voia,  nu  s-a  mai  temut  de  a  se  îndepărta  din  ce  în  ce  mai  mult  de  conduita 
şi  tradiţia  strămoşilor  poporului  evreu.  „El  a  abolit  vechile  noastre  obiceiuri,  care 
pentru  el  trebuiau  să  fie  inviolabile  şi  a  introdus  altele  noi“  —  scrie  Iosif  cu  amă¬ 
răciune.21  A  început  prin  a  organiza  jocuri,  lupte  şi  curse  cu  cai,  care  se  ţineau  din 
5  in  5  ani  în  onoarea  lui  Augustus  şi  a  construit  pentru  aceasta  un  teatru  în 
Ierusalim  şi  un  amfiteatru  in  afara  oraşului.  „Aceste  două  edificii  —  scrie  Iosif  — 
erau  superbe,  dar  contrare  tradiţiilor  noastre,  care  nu  ne  permit  să  asistăm  la 
astfel  de  spectacole4*.22 

Intrucît  Irod  voia  să  facă  celebre  aceste  jocuri,  le-a  popularizat  zgomotos  peste 
tot  şi  a  făgăduit  mari  premii  învingătorilor.  Astfel  şi-au  făcut  apariţia  în  Ierusalim 
străini  care  excelau  în  lupte  şi  în  curse,  muzicieni,  cîntăreţi  din  toate  felurile  de 
instrumente,  oameni  exersaţi  în  a  alerga  cu  carele  etc.  Au  fost  aduse  de  asemenea 
multe  animale  sălbatice  ca  lei,  tigri,  elefanţi  a  căror  forţă  extraordinară  te  pune 
in  uimire.  Acestea  erau  rînduite  să  se  bată,  fie  între  ele,  fie  cu  oameni  condamnaţi 
la  moarte.  „Străinilor  —  precizează  Iosif  —  le  trezeau  multă  admiraţie  aceste  spec¬ 
tacole.  Dar  evreii  le  considerau  ca  o  răsturnare  şi  o  corupere  a  disciplinei  stră¬ 
bunilor.  Nimic  nu  li  se  părea  evreilor  mai  impios  decît  a  expune  oamenii  furiei 
fiarelor  şi  încă  pentru  a  procura  o  plăcere  atît  de  crudă  spectatorilor,  în  majori¬ 
tate  străini.  Acceptarea  unor  astfel  de  spectacole  ar  fi  însemnat  pentru  evrei  aban¬ 
donarea  sfintelor  lor  datini  străbune  şi  îmbrăţişarea  datinilor  naţiunilor  idolatre41.23 
Refuzul  lor  a  fost  însă  categoric.  Mulţi  dintre  ei  nu  l-au  mai  considerat  pe  Irod 

rege  al  lor,  ci  ca  duşman  şi  au  hotărît  să  se  expună  la  orice  mai  bine  decît  să 

sufere  un  rău  atît  de  mare  ca  acesta. 

Din  aceeaşi  profundă  obedienţă  faţă  de  cei  puternici  de  la  Roma,  Irod  a 

zidit  în  cinstea  lor  oraşe  şi  chiar  temple,  „dar  nu  în  Iudeea  —  precizează  Iosif  — 

pentru  că  naţiunea  noastră  n-a  suferit  niciodată  aşa  ceva,  deoarece  printre  noi  este 
un  lucru  abominabil  de  a  cinsti  chipurile  şi  statuile,  precum  fac  grecii11.24 

Descoperind  pe  coasta  Mării  Mediterane  un  loc  cu  o  poziţie  avantajoasă,  Irod 
a  înălţat  aici  un  oraş  de  o  mare  frumuseţe.  „Nu  numai  palatele  construite  în  mar¬ 
mură  albă  —  scrie  el  —  erau  magnifice,  dar  şi  casele  particulare  erau  de  o  foarte 
frumoasă  arhitectură,  şi  un  port  de  măreţia  celui  din  Pireu,  unde  vasele  puteau  fi 
în  deplină  siguranţă,  le  depăşea  pe  toate  celelalte11.25 

A  fost  nevoie  pentru  o  asemenea  realizare  de  o  muncă  extraordinară  şi  de 
cheltuieli  imense  şi  toate  acestea  s-au  făcut  pe  spinarea  poporului.  Irod  a  dat  în 
final  numele  noului  oraş  de  Cezareea,  în  onoarea  împăratului.  Tot  în  cinstea 
acestuia  a  înălţat  Irod  şi  oraşul  Sevaste  din  provincia  Samaria.  Strălucirea  acestuia 
era  de  asemenea  vrednică  de  toată  admiraţia. 

Pentru  eternizarea  numelui  său  şi  mai  puţin  pentru  slava  lui  Dumnezeu,  Irod 
şi-a  pus  în  plan  şi  reconstruirea  templului  din  Ierusalim.  In  acest  scop  el  a  adunat 
poporul  din  capitală  în  faţa  căruia  şi-a  dezvăluit  planurile.  Cei  mai  mulţi  au  fost 
surprinşi  să-l  audă  vorbind  despre  aşa  ceva.  Măreţia  planului  anunţat  le  părea 


20  Idem,  cap.  XXVI,  p.  381. 

21  Idem ,  cartea  a  XV-a,  cap.  XI,  p.  406. 

22  Ibidem, 

23  Idem,  cap.  XII,  p.  410 — 411. 

24  Ibidem. 

25  Ibidem. 

apoi  irealizabilă.  Ba  mai  mult,  socoteau  ca  foarte  periculos  să  îngăduie  lui  Irod  să 
demoleze  vechiul  templu,  neavînd  siguranţa  că  le  va  construi  altul  în  loc.  Ca  să-i 
liniştească,  Irod  a  făgăduit  să  nu  se  atingă  de  vechiul  templu  pînă  ce  nu  va  fi 
pregătit  tot  ceea  ce  este  necesar  pentru  construirea  celui  nou.  S-a  ţinut  într-adevăr 
de  această  promisiune. 

Iosif  face  o  descriere  amănunţită  a  noului  templu,  apreciindu-1  ca  superb, 
neîntrecut  în  frumuseţe  şi  măreţie.  „Nu  se  poate  povesti  bucuria  pe  care  a  avut-o 
poporul  la  vederea  unei  atît  de  impresionante  opere  —  scrie  Iosif  —  ridicată 
în  aşa  de  scurt  timp.  Ei  au  început  prin  a  aduce  mulţumiri  lui  Dumnezeu,  iar 
apoi  i-au  dăruit  regelui  lor  laudele  pe  care  zelul  său  le  merita.  Irod  însuşi  a 
oferit  ca  sacrificiu  lui  Dumnezeu,  trei  sute  de  boi.  Dar  nu  era  nimeni  care  să  nu 
fi  oferit  de  asemenea  sacrificii,  după  puterea  sa.  Numărul  jertfelor  a  fost  atît  de 
mare  încît  nu  se  putea  socoti".26 

Cu  toate  eforturile  de  a  lăsa  impresia  unui  rege  ataşat  de  popor,  Irod  nu  şi-a 
putut  ascunde  firea  sa  violentă  şi  abuzivă.  Cruzimea  sa  s-a  manifestat  cu  evi¬ 
denţă  în  împrejurările  uciderii  soţiei  sale  Miriamne,  a  soacrei  sale  şi  a  celor  doi 
fii  —  Alexandru  şi  Aristobul.  Tot  din  porunca  sa  a  fost  ucis  şi  fiul  său  Antipater. 

Iosif  descrie  sfîrşitul  dramatic  al  lui  Irod  ca  o  evoluţie  oarecum  firească  a 
unei  vieţi  ticăloase  şi  împovărate  de  nedreptăţi.  „Dumnezeu  voind  ca  Irod  să 
sufere  pedeapsa  impietăţii  sale  —  scrie  Iosif  —  a  făcut  ca  boala  sa  să  progreseze 
mereu.  Astfel,  o  căldură  lentă,  care  nu  se  manifesta  de  fel  în  afară,  îl  ardea  şi  îl 
devora  pe  dinlăuntru.  Avea  o  foame  atît  de  violentă  încît  nimic  nu-i  era  de  ajuns 
pentru  a-1  sătura.  Intestinele  sale  erau  pline  de  ulceraţii.  Crampe  violente  îl  făceau 
să  sufere  oribile  dureri . . .  Picioarele  sale  erau  umflate  şi  livide . . .  Nervii  săi  erau 
total  distruşi.  Nu  respira  decît  cu  mare  greutate  şi  mirosul  pe  care  îl  degaja  era 
atît  de  neplăcut  încît  nu  se  putea  nimeni  apropia  de  el.  Toţi  cei  care  credeau  în 
judecata  lui  Dumnezeu  şi  priveau  starea  în  care  se  găsea  acest  nefericit  prinţ 
împărtăşeau  credinţa  că  aceasta  era  asupra  sa  o  pedeapsă  vizibilă  de  la  Dum¬ 
nezeu  pentru  cruzimea  şi  impietăţile  sale.  Dar  în  timp  ce  nimeni  nu  mai  socotea 
că  ar  fi  posibil  ca  regele  să  scape  de  această  boală,  singur  el  nu  înceta  să  spere. 
A  chemat  de  aceea  medici  din  toate  părţile  şi  la  sfatul  acestora  a  plecat  la  băile 
calde  de  la  Calliroe,  dincolo  de  Iordan".27 

Aici  de  abia,  observînd  că  nu  se  produce  nici  o  îmbunătăţire  a  stării  sănătăţii 
sale,  şi-a  dat  seama  că  boala  sa  este  incurabilă.  Atunci  a  cerut  să  fie  dus  la  Ierihon, 
unde  avea  să-şi  aştepte  sfîrşitul.  Dar  şi  în  aceste  ultime  zile  Irod  9-a  manifestat 
cu  aceeaşi  cruzime  de  care  a  dat  dovadă  în  tot  restul  vieţii.  A  dispus  să  fie  adunaţi 
toţi  demnitarii  evreilor  într-un  amfiteatru  la  Ierihon  şi  în  momentul  morţii  sale  să 
fie  şi  ei  ucişi,  aceasta  spre  a  îndolia  întreaga  naţiune  la  moartea  sa,  temîndu-se 
ca  nu  cumva  supuşii  să  se  manifeste  cu  bucurie  că  au  scăpat  de  un  tiran.  Este 
desigur  discutabil  în  ce  măsură  poate  fi  acceptată  ca  veridică  această  informaţie, 
dar  oricum  ea  nu  contrazice  caracterul  pervertit  al  lui  Irod. 

După  cum  scrie  Iosif,  în  continuare,  Irod  a  murit  la  34  de  ani  după  ce  l-a 
privat  pe  Antigon  de  regalitate  şi  la  37  de  ani  de  cînd  a  fost  declarat  la  Roma  rege 
al  evreilor.24 

Redăm  aici,  pentru  valoarea  ei  documentară,  caracterizarea  pe  care  i-o  face 
Iosif  lui  Irod,  la  încheierea  relatării  despre  domnia  acestuia.  De  reţinut  că  această 
caracterizare  ne  parvine  la  numai  cîteva  decenii  de  la  moartea  crudului  rege.  „Nu 
s-a  mai  văzut  —  scrie  Iosif  —  prinţ  mai  coleric,  mai  nedrept,  mai  crud,  dar  nici 
mai  favorizat  de  soartă  ca  Irod,  căci  fiind  născut  în  condiţii  modeste,  el  s-a 
înălţat  pe  tron,  a  depăşit  pericole  fără  de  număr  şi  a  trăit  foarte  mult  timp".* 

In  prezentarea  urmaşilor  lui  Irod,  exceptîndu-i  pe  cei  doi  Agripa,  Iosif  se 
arată  mai  puţin  precis  şi  mai  vag.  înregistrează  însă  cu  grijă  succesiunea  şi  faptele 
marilor  preoţi,  de  la  Aaron  şi  pînă  la  timpul  său. 


26  Idem,  cap.  XVI,  p.  417. 

27  Idem ,  cartea  a  XVII-a,  cap.  X,  p.  461. 

28  Ibidem. 

29  Idem,  cartea  a  XVII-a,  cap.  X,  p.  461. 

Manifestind  interes  faţă  de  toate  evenimentele  importante  din  istoria  nea¬ 
mului  său,  Iosif  Flaviu  n-a  ignorat  nici  creştinismul,  noua  religie  care  tocmai  lua 
fiinţă  în  Ţara  sfintâ,  în  veacul  în  care  a  trăit  el.  Cercetînd  cuprinsul  operei  sale 
de  câpâtii  —  Antichităţile  iudaice  —  nu  vom  întîlni  însă  din  păcate  nici  o  refe¬ 
rire  directă  la  evenimentul  mesianic.  Lucrul  este  explicabil  în  bună  măsură  dacă 
ne  gîndim  că  pînă  în  momentul  în  care  Iosif  a  părăsit  Palestina,  stabilindu-se  la 
Roma,  creştinismul  nu  s-a  manifestat,  cel  puţin  oficial,  ca  o  religie  distinctă  de 
iudaism.  Se  ţinuse,  ce  e  drept,  sinodul  apostolic  din  Ierusalim,  dar  nu  pentru  a 
declara  separarea  Bisericii  de  sinagogă,  ci  pentru  a  lămuri  o  problemă  arzătoare, 
care  ameninţa  să  producă  tulburare,  şi  anume  aceea  a  modalităţii  primirii  pâgînilor 
în  creştinism.  Era  explicabil  deci  ca  Iosif  să  nu  fi  înregistrat  prezenţa  creştinilor 
ca  pe  un  fapt  care  să-i  fi  atras  neapărat  luarea  aminte.  Şi  cu  toate  acestea  el  vine 
să  ne  facă  cunoscut  că  n-a  fost  totuşi  străin  de  noua  mişcare  care  începuse  a  se 
manifesta.  în  cartea  a  XVIII-a,  cap.  VII,  paragraful  2  din  Antichităţile  iudaice, 
întîlnim  un  text  a  cărui  importanţă  este,  precum  se  va  vedea,  deosebită.  Referin- 
du-se  la  înfrîngerile  suferite  de  către  Irod  Antipa,  tetrarhul  Galileii,  cel  care  s-a 
căsătorit  cu  Irodiada,  soţia  fratelui  său,  Filip,  înfrîngeri  survenite  în  războiul  pe 
care  l-a  avut  cu  Aretas,  regele  din  Petra  Arabiei,  care  era  şi  socrul  său,  Iosif 
scrie:  „Mulţi  evrei  au  crezut  că  această  înfrîngere  a  armatei  lui  Irod  era  o  pedeapsă 
de  la  Dumnezeu,  din  cauza  lui  Ioan,  supranumit  Botezătorul.  Acesta  a  fost  un  om 
de  mare  pietate,  care  îi  îndemna  pe  evrei  să  îmbrăţişeze  virtutea,  să  exerseze 
dreptatea  şi  să  primească  botezul,  după  ce  se  vor  fi  făcut  plăcuţi  lui  Dumnezeu, 
nemulţumindu-se  numai  să  nu  săvîrşească  păcate,  ci  adăugind  la  curăţia  trupului 
şi  pe  aceea  a  sufletului. 

Astfel,  întrucît  o  mare  parte  din  popor  l-a  urmat  pentru  a-i  asculta  învă¬ 
ţătura,  Irod  temîndu-se  ca  nu  cumva  prin  puterea  pe  care  o  avea  asupra  lor  să-i 
incite  la  vreo  răscoală,  pentru  că  ei  erau  întotdeauna  gata  să  întreprindă  tot  ceea 
ce  le  poruncea,  a  crezut  de  datoria  sa  să  prevină  acest  rău,  pentru  ca  să  nu  aibă 
cumva  motiv  să  se  căiască  mai  tîrziu  că  a  aşteptat  prea  mult  ca  să-l  prevină. 
Pentru  acest  considerent  l-a  trimis  pe  Ioan  prizonier  în  fortăreaţa  Macherus ...  şi 
astfel  evreii  au  atribuit  înfrîngerea  armatei  sale  dreptei  judecăţi  a  lui  Dumnezeu 
pentru  o  faptă  atît  de  nedreaptă44  .}u 

Autenticitatea  acestui  text  n-a  fost  contestată  de  nimeni,31  ceea  ce  ne  îndrep¬ 
tăţeşte  să-l  apreciem  ca  pe  o  mărturie  de  valoarea  şi  vechimea  mărturiilor  evan¬ 
ghelice  despre  Ioan  Botezătorul  şi  implicit  despre  religia  creştină.  Un  motiv  în 
plus  pentru  acceptarea  paternităţii  flaviene  asupra  acestui  text  îl  constituie  sim¬ 
patia  pe  care  am  văzut  că  o  avea  Iosif  pentru  acei  oameni  care  se  dedicau  ascezei 
în  locurile  retrase  ale  deşertului  Iudeii.  Ioan  Botezătorul  era  unul  dintre  aceştia,  el 
îndeplinind  in  plus  şi  o  misiune  mai  înaltă  de  înainte-mergâtor  al  lui  Mesia  cel 
făgăduit.  Doar  în  ce  priveşte  cronologia  evenimentelor  legate  de  moartea  lui  Ioan 
Botezătorul  i  se  reproşează  lui  Iosif  că  nu  ar  fi  pe  linia  sinopticilor,32  între  cro¬ 
nologia  sa  şi  cea  evanghelică  apărînd  unele  diferenţe. 

Dacă  Iosif  s-a  referit  la  Ioan  Botezătorul,  nu  putea  să-L  treacă  sub  tăcere 
chiar  pe  Mintuitorul.  I-a  dedicat  Domnului  un  scurt  paragraf  cunoscut  sub  numele 
de  „Testimonium  Flavianum"  pe  care  îl  reproducem  de  asemenea  în  întregime.  „In 
acest  timp  —  scrie  el  —  a  trăit  Iisus,  om  înţelept,  dacă  trebuie  intr-adevăr  să-l 
socotim  om,  atit  de  minunate  du  fost  faptele  sale.  El  îi  învăţa  pe  aceia  care  aveau 
plăcerea  de  a  fi  instruiţi  în  adevăr  şi  a  fost  urmat  nu  numai  de  mulţi  evrei  ci  şi 
de  mulţi  dintre  neamuri.  El  a  fost  Hristosul.  Fruntaşi  ai  naţiunii  noastre  acu- 
zindu-1  înaintea  lui  Pilat,  acesta  l-a  dat  să  fie  crucificat.  Cei  care  l-au  iubit  pe 
parcursul  vieţii  sale,  nu  s-au  lepădat  de  el  nici  după  moartea  sa.  Acestora  li  s-a 
arătat  înviat  a  treia  zi  precum  au  prezis  în  legătură  cu  el  dumnezeieştii  profeţi  şi 
că  el  va  face  multe  alte  minuni.  De  la  el  îşi  trag  numele  creştinii,  pe  care  noi  îi 


30  Idem.  cartea  a  XVIII-a,  cap.  VII,  p.  481 — 482. 

31  Vezi:  Prof.  Vasile  Grecu,  E  autentic  locul  din  FI.  Josephus  despre  Domnul 
Iisus  Hristos?,  în  „Studii  Teologice44,  nr.  9 — 10/1951,  p.  561. 

32  C.  Saulnier,  Herod  Antipas  et  Jean  le  Baptiste,  în  „Revue  biblique44,  nr.  3 
(juillet)  1984,  p.  361—376. 

vedem  şi  azi44.3*  Spre  deosebire  de  textul  anterior,  în  legătură  cu  Ioan  Botezătorul, 
prezentul  text  a  fost  obiectul  a  numeroase  şi  vii  controverse.  Pentru  prima  dată 
l-au  utilizat  scriitorii  bisericeşti  Eusebiu  de  Cezareea 34  şi  Fer.  Ieronim.”  Ambii 
l-au  socotit  autentic  şi  l-au  interpretat  ca  pe  o  mărturie  extrabiblică  privind 
istoricitatea  persoanei  Mîntuitorului. 

Dintre  autorii  de  mai  tîrziu,  care  s-au  ocupat  de  textul  lui  Iosif,  unii  au  fost 
pentru  autenticitatea  sa,'6  alţii  l-au  socotit  interpolat57  şi  în  sfîrşit  alţii  l-au  respins 
în  totalitate.” 


33  Antichităţile  iudaice ,  cartea  a  XVIII-a,  cap.  IV,  în  Flavius  Joseph,  op.  cit., 
p.  478. 

34  Istoria  bisericească ,  I,  11,  Migne  P.  G.,  t.  XX,  col.  117.  Demonstratio  Evang. 
III,  5,  Migne  P.  G.,  t.  XXII,  col.  221. 

35  De  viris  ilustr.,  XIII,  Migne,  P.  L.,  t.  XXIII,  col.  631. 

36  C.  G.  Bretschneider,  Capita  theologiae  ludaeorum  dogmaticae  e  Flavii 
Iosephi  scriptis  collecta  (1812),  p.  59 — 66;  I.  Bdhmert,  Ober  des  FI.  Josephus  Zeugniss 
von  Christo,  Leipzig,  1823;  F.  C.  Burkitt,  „ Josephus  and  Christu,  Theologisch  Tijd- 
schrift,  47  (1913),  p.  135 — 144;  A.  von  Harnak,  Der  jiidische  Geschichtsschreiber 
Josephus  und  Jesus  Christus,  în  „Internationale  Monatsschrift  fur  Wissenschaft, 
Kunst  und  Technik44,  7  (1913),  cols.  1037 — 1068;  cf.  Geschichte  der  altchristlichen 
Literatur  bis  Eusebius ,  I  (1893),  p.  858 — 859,  2  (1897),  p.  581;  B.  Brune,  Zeugnis  des 
Josephus  ilber  Christus,  în  „Theologische  Studien  und  Kritiken**,  92  (1919),  p.  139 — 
147;  W.  E.  Barnes,  The  Testimony  of  Josephus  to  Jesus  Christ  (1920);  R.  Laqueur, 
Der  jiidische  Historiker  Josephus,  (1920),  p.  274 — 278.  Acest  autor  susţine  că  Iosif 
însuşi  a  adăugat  acest  pasaj  cînd  a  publicat  a  doua  ediţie  a  Antichităţilor.  L.  van 
Liempt,  De  testimonio  Flaviano,  Mnemosyne  n.  s.  55  (1927),  p.  109 — 116;  F.  Dornseiff, 
Lukas  der  Schriftsteller,  mit  einem  Anhang:  Josephus  und  Tacitus ,  în  „Zeitschrift 
fur  Neutestamentliche  Wissenschaft44  35  (1936),  p.  129 — 155;  Zum  Testimonium  Fia - 
vianum.  Ibidem  46  (1955),  p.  245 — 250;  R.  H.  J.  Shutt,  Studies  in  Josephus  (1961), 

p.  121. 

37  J.  C.  L.  Gieseler,  Lehrbuch  der  Kirchengeschichte  I,  1844,  p.  81.  K.  Wieseler, 
Des  Josephus  Zeugnisse  ilber  Christus  und  Jakobus  den  Bruder  des  Herm,  în 
J.  D.  Th.  23, 1878,  p.  86 — 109;  G.  Miiller,  Christus  bei  Josephus  Flavius,  Insbruck,  1895; 
Th.  Reinach,  Josephe  sur  Jesus,  în  „Revue  des  Etudes  Juives“,  35,  1897,  p.  1 — 18; 
R.  Linck,  De  antiquissimis  veterum  quae  ad  lesum  Nazarenum  spectant  testimoniis , 
Religionsgeschichtliche  Versuche  und  Vorarbeiten,  XIV,  I,  1913;  J.  Klausner,  Jesus 
of  Nazareth.  His  Life.  Times  and  Teaching,  (1925),  p.  55—58;  H.  St.  J.  Thackeray, 
Josephus,  The  Man  and  the  Historian,  1929,  p.  148;  W.  Bienert,  Der  ălteste  nicht - 
christliche  Jesusbericht.  Josephus  ilber  Jesus,  1936;  Ch.  Martin,  Le  Testimonium 
Flavianum.  Vers  une  solution  definitive?  în  „Revue  belge  de  philologie  et  d’historie44 
nr.  20,  1941,  p.  409 — 465;  F.  Scheidweiler,  Sind  die  Interpolationen  im  altrussischen 
Josephus  wertlos?,  în  „Zeitschrift  fur  die  Alttestamentliche  Wissenschaft44,  43,  1950/ 
1951,  p.  155—178;  Das  Testimonium  Flavianum,  în  aceeaşi  revistă,  nr.  45,  1954, 
p.  230 — 243;  A.  Pelletier,  Voriginalitâ  du  tâmoignage  de  Flavius  Josephe  sur  Jâsus, 
în  „Recherches  de  Sciences  Religieuses44,  nr.  52,  1964,  p.  177 — 203. 

38  H.  C.  A.  Eichstădt,  Flaviani  de  Iesu  Christo  testimonii  au0sYTia  Quo  iure 

nuper  rursus  defenda  sit,  1813 — 1841.  Idem,  Questionibus  sex  super  Flaviano  de  Iesu 
Christo  testimonio  auctarium,  1841;  E.  Gerlach,  Die  Weissagungen  des  Alten  Testa - 
ments  in  den  Schriften  des  Flavius  Josephus  und  das  angebliche  Zeugnis  von 
Christo,  1836,  p.  90 — 109;  B.  Niese,  De  Testimonio  quod  est  apud  Iosephum  ant. 
lud.  XVIII ,  63  sq.  disputatio,  1893/1894;  E.  Norden,  Josephus  und  Tacitus  ilber  Jesus 
Christus  und  eine  messianische  Prophetie.  Neue  Jahrbiicher  fur  das  klassische 
Altertum,  Geschichte  und  deutsche  Literatur  16,  1913,  p.  637 — 666;  P.  Corssen,  Die 
Zeugnisse  des  Tacitus  und  des  Pseudo-J osephus  ilber  Christus ,  în  „Zeitschrift  fur 
die  Neutestamentliche  Wissenschaft44,  nr.  15,  1914,  p.  114 — 140;  E.  Meyer,  Das  angeb¬ 
liche  Zeugnis  des  Josephus  ilber  Jesus.  Ursprung  und  Anfănge  des  Christentums  I, 
1921,  p.  206 — 211;  L.  Wohleb,  Das  Testimonium  Flavianum.  Romische  Quartalschrift 
nr.  35,  1927,  p.  151 — 169;  S.  Zeitlin,  The  Christ  Passage  in  Josephus  art.  în  „Jewish 
Quarterly  Review44,  n.  s.,  nr.  18,  1928,  p.  231 — 255;  G.  Mathieu  et  L.  Herrmann, 
Oeuvres  completes  de  Flavius  Josephus  IV,  1929,  p.  145. 

Apreciind  critic  poziţia  acestor  autori  menţionaţi,  trebuie  să  recunoaştem  ca 
exagerată  şi  nefondată  din  punct  de  vedere  ştiinţific  atitudinea  celor  care  resping 
categoric  autenticitatea  textului.  Este  dificil  de  crezut  că  Iosif  n-a  amintit  nimic 
despre  Iisus,  în  „Antichităţile"  sale,  atîta  vreme  cît  despre  El  s-au  scris  docu¬ 
mente,  contemporane  cu  opera  lui  Iosif,  de  dimensiuni  impresionante,  cum  sînt 
Evangheliile  şi  celelalte  scrieri  ale  Noului  Testament.  Dreptatea  este  mai  degrabă 
de  partea  celor  care  susţin  autenticitatea  parţială  a  textului  lui  Iosif,  admiţînd 
interpolările  făcute  de  o  mină  creştină.  Ni  se  pare  judicioasă  opinia  unui  cercetător 
avizat  al  operei  lui  Iosif  Flaviu,  care  scrie  în  privinţa  textului  menţionat  urmă¬ 
toarele:  „Iosif  l-a  menţionat  cu  siguranţă  pe  Iisus,  numai  că  prezentul  text  din 
Antichităţile  iudaice  XVIII  este  în  mai  mică  măsură  al  său.  Este  cert  câ  Iosif  nu  l-a 
numit  pe  Iisus,  Mesia,  şi  n-a  afirmat  că  învierea  sa  cea  de  a  treia  zi  a  fost  anun¬ 
ţată  de  dumnezeieştii  profeţi.  Impresia  pe  care  o  dobîndim  din  studiul  aprofundat  al 
acestei  relatări  este  aceea  că  Iosif  n-a  fost  lipsit  de  compătimire  faţă  de  Iisus . . . 
El  a  privit  răstignirea  lui  ca  pe  o  întîmplare  nefericită".39 

O  altă  mărturie  din  care  rezultă  cu  prisosinţă  că  Iosif  Flaviu  a  înregistrat 
totuşi  prezenţa  în  ţara  sfîntă  a  primilor  creştini,  o  constituie  menţionarea  morţii 
martirice  a  Sf.  Iacob,  fratele  Domnului.  Referitor  la  acest  moment  dramatic  el 
scrie:  „Arhiereul  Ananus  a  profitat  de  timpul  dintre  moartea  procuratorului  Festus 
şi  venirea  succesorului  acestuia  —  Albinus,  pentru  a  aduna  un  consiliu,  în  faţa 
căruia  a  fost  adus  Iacob,  fratele  lui  Iisus,  numit  Hristos  şi  împreună  cu  el  încă 
şi  alţii.  Pe  toţi  i-a  acuzat  de  a  fi  contravenit  Legii  şi  a  făcut  să  fie  condamnaţi  cu 
lapidarea".40 

Credem  că  referirile  la  diverse  evenimente  şi  personalităţi  din  istoria  poporu¬ 
lui  evreu  pe  care  le-am  menţionat,  pun  în  evidenţă  marea  importanţă  pe  care 
această  scriere  a  Antichităţilor  iudaice  o  are  pentru  cunoaşterea  perioadei  de  înce¬ 
put  a  istoriei  creştine. 

2.  Despre  războiul  iudaic  (7rspi  tou  ‘Iod  Saixou  7roXe(j.ou).  Este  o  continuare  a 

operei  prezentate  anterior.  Ca  şi  în  Antichităţile  iudaice  tot  astfel  şi  în  această  a 
doua  scriere  şi  nu  mai  puţin  în  cele  de  care  vom  aminti,  Iosif  se  plasează  în  postura 
de  apologet  al  neamului  său.  El  îi  combate  pe  acei  răuvoitori,  care  interesaţi  de 
a-i  măguli  pe  romani,  nu  şi-au  ascuns  ura  faţă  de  evrei,  prezentînd  lucrurile  cu 
totul  altfel  decît  s-au  petrecut  în  realitate.  „Scrierile  lor  —  arată  Iosif  —  nu  sînt 
pline  decît  de  laude  la  adresa  romanilor  şi  de  ponegriri  la  adresa  evreilor,  fără 
a  ţine  seamă  de  adevăr.  Acesta  este  motivul  care  m-a  determinat  să  scriu  în 
greacă  —  continuă  Iosif  —  ceea  ce  mai  înainte  am  scris  în  limba  mea  naturală: 
să  informez  corect  celelalte  neamuri  despre  acest  război".41 

Scrierea  se  împarte  în  şapte  cărţi.  După  ce  rezumă  în  primele  două  cărţi 
istoria  evreilor  de  la  Antioh  IV  Epifanes  (175  î.  d.  Hr.)  şi  pînă  la  sfîrşitul  primului 
an  al  războiului,  Iosif  descrie  în  a  treia  carte  insurecţia  din  Galileea,  iar  în  urmă¬ 
toarele  patru  cărţi  tratează  despre  toate  evenimentele  care  s-au  întîmplat  pînă  la 
sfîrşitul  campaniei  militare  contra  romanilor.  Incepînd  cu  a  treia  carte,  Iosif  scrie 
în  calitate  de  martor  ocular  al  evenimentelor. 

Vom  reţine  din  această  operă  a  lui  Iosif  descrierea  pe  care  o  face  el  Ierusa¬ 
limului,  aducîndu-ne  aminte  de  faptul  că  este  vorba  de  acelaşi  Ierusalim  în  care 
a  poposit  adesea  şi  a  plîns  pentru  sfîrşitul  său  iminent  însuşi  Mîntuitorul. 

„Oraşul  —  scrie  Iosif  —  era  închis  printr-un  triplu  zid,  exceptînd  laturile 
dinspre  văile  Cedrilor,  Iosafat  şi  Ghehinon,  unde  nu  avea  decît  un  singur  zid, 
aceste  laturi  fiind  inaccesibile.  Ierusalimul  era  construit  pe  doi  munţi  opuşi,  sepa¬ 
raţi  printr-o  vale  plină  de  case  (Tyropeon  n.  n.).  Muntele  pe  care  se  afla  amplasat 
oraşul  de  sus  era  mai  înalt  şi  mai  abrupt  decît  celălalt  munte  şi  în  consecinţă  mai 
bine  consolidat.  Regele  David,  tatăl  lui  Solomon . . .,  a  ales  acest  munte  pentru  a 
construi  aici  o  cetate  căreia  i-a  dat  numele  său  şi  aceasta  este  ceea  ce  numim  noi 
astăzi  piaţa  înaltă. 


39  Emil  Schurer,  op.  cit.,  p.  440 — 441. 

40  Antichităţile  iudaice,  cartea  a  XX-a,  cap.  VIII,  în  Flavius  Joseph,  op.  cit., 
p.  536. 

41  Despre  războiul  iudaic,  Prologul,  în  Flavius  Joseph,  op.  cit.,  p.  541. 

Oraşul  de  jos  este  aşezat  pe  celălalt  munte,  care  se  numeşte  Acra . . .  Exista 
alături  de  el  un  altul,  de  o  altitudine  mai  mică  şi  de  care  era  separat  printr-o  vale 
mai  largă.  Dar  prinţii  asmoneieni  au  umplut  această  vale  şi  au  ras  povîrnişul 
muntelui  Acra,  spre  a  uni  oraşul  cu  templul. 

Cît  despre  valea  numită  Tyropeon,  aceasta  se  întindea  pînă  la  fîntîna  Siloa- 
mului,  a  cărei  apă  este  din  abundenţă  şi  excelentă  la  băut".42 

După  ce  arată  traseul  pe  care-1  străbăteau  cele  trei  ziduri  ce  înconjurau  Ieru¬ 
salimul,  Iosif  Flaviu  descrie  în  continuare  frumuseţea  palatului  lui  Irod,  flancat  de 
trei  turnuri,  cărora  regele  le-a  dat  numele  a  trei  persoane  pe  care  le-a  iubit: 
Hipicus  —  prietenul  lui  Irod,  Fasael  —  fratele  său  şi  Miriam  —  soţia  sa.  Acest 
palat  se  afla  în  partea  de  sud  a  Ierusalimului  şi  el  depăşea  în  frumuseţe  şi  măreţie 
pînă  şi  închipuirea  cea  mai  îndrăzneaţă.  „Apartamentele  sale  erau  atît  de  mari  încît 
sălile  destinate  pentru  banchete  puteau  cuprinde  pînă  la  o  sută  de  paturi  ce  ser¬ 
vesc  pentru  statul  la  masă.  Varietatea  marmurei  şi  a  obiectelor  preţioase  care  erau 
adunate  aici  nu  se  poate  închipui.  Nu  puteai  să  priveşti  fără  să  te  minunezi  de 
lungimea  şi  grosimea  grinzilor  care  susţineau  acoperişul  acestui  minunat  edificiu. 
Aurul  şi  argintul  străluceau  peste  tot  în  ornamentele  lambriurilor  şi  în  bogăţia 
mobilierului.  In  curtea  interioară  se  vedeau  portice  susţinute  de  coloane  de  o 
excelentă  frumuseţe  şi  nimic  nu  putea  fi  mai  agreabil  decît  spaţiile  deschise  dintre 
aceste  portice,  care  erau  pline  de  plante  ornamentale,  alei  frumoase,  bazine  clare 
şi  fîntîni  arteziene  care  aruncau  apa  prin  mai  multe  figuri  de  bronz.  In  jurul 
acestor  bazine  şi  fîntîni  zburau  porumbei  de  casă. 

Aş  încerca  inutil  —  scrie  mai  departe  Iosif  —  să  relatez  în  toată  extensiunea 
incredibila  măreţie  a  acestui  superb  edificiu  şi  tuturor  accesoriilor  care  îl  făceau  pe 
cît  de  plăcut,  pe  atît  de  admirabil.  Frumuseţea  palatului  depăşea  orice  cuvînt.  Dar 
eu  nu  pot  să  nu  am  inima  pătrunsă  de  durere,  cînd  mă  gîndesc  la  faptul  că  toate 
acestea  au  fost  transformate  în  cenuşă,  nu  neapărat  de  către  romani  ci  mai  ales 
de  către  flăcările  criminale  ale  acestui  foc  aprins  cînd  au  început  disensiunile 
între  noi,  provocate  de  sceleraţi  şi  trădători  de  patrie".43 

Nu  mai  puţin  strălucitor  a  fost  templul  din  Ierusalim.  Iosif  Flaviu  arată  că  la 
construirea  acestuia  „au  fost  folosite  toate  comorile  sfinte  provenind  din  darurile 
pe  care  popoarele  cu  devoţiune  veneau  să  le  ofere  lui  Dumnezeu,  din  toate  părţile 
lumii".44 

După  ce  descrie  amplasamentul  templului  şi  curţile  care  îl  înconjurau,  împăr¬ 
ţirea  sa  interioară  şi  obiectele  care  se  aflau  în  el,  Iosif  Flaviu  ne  dă  o  imagine  de 
ansamblu  a  acestei  minunate  construcţii.  Nu  era  nimic  —  scrie  el  —  în  exteriorul 
templului  care  să  nu  încînte  ochii  şi  să  nu  umple  sufletul  de  uimire,  căci  templul 
era  acoperit  cu  foiţe  de  aur  pe  o  aşa  mare  suprafaţă  încît  îndată  ce  se  iveau 
zorilor,  acestea  (foiţele)  nu  erau  mai  puţin  strălucitoare  decît  razele  soarelui  înseşi. 
Cît  despre  părţile  templului  neacoperite  cu  aur,  străluceau  şi  ele  la  fel  datorită 
albului  pietrei  din  care  erau  construite,  aşa  încît  străinilor  care  nu  văzuseră  încă 
templul,  li  se  părea,  privind  de  departe,  că  văd  un  munte  acoperit  de  zăpadă.  Tot 
acoperişul  templului  era  ca  şi  semănat  cu  cuie  de  aur  foarte  ascuţite,  pentru  a 
împiedica  păsările  să  se  aşeze  pe  el  şi  să-l  murdărească.45 

Iosif  Flaviu  nu-i  omite  nici  pe  slujitorii  templului.  Ei  face  o  prezentare  a 
celor  trei  trepte  ale  preoţiei  Vechiului  Testament,  descriind  cu  lux  de  amănunte 
veşmintele  liturgice  specifice  fiecăreia.  Descrie  de  asemenea  fortăreaţa  Antonia 
zidită  de  Irod  cel  Mare  la  punctul  de  întîlnire  a  galeriilor  ce  înconjurau  templul 
din  sud  şi  din  vest. 

Infâţişînd  frumuseţea  cetăţii  sfinte  şi  strălucirea  monumentelor  ei,  Iosif  a 
urmărit  să  pună  mai  bine  în  evidenţă  marea  distrugere  care  a  urmat  şi  pierde¬ 
rile  imense  care  s-au  înregistrat,  avansînd  ideea  —  iată  foarte  actuală  încă  în 
urmă  cu  două  mii  de  ani  —  că  războiul  nu  poate  cauza  decît  nefericire,  distrugeri 
şi  moarte. 


42  Despre  războiul  iudaic ,  cartea  a  V-a,  cap.  XIII,  p.  731 — 732. 

43  Idem,  p.  734. 

44  Ibidem. 

45  Idem,  p.  736. 

In  ciuda  hotărîrii  adoptate  de  Titus  de  a  fi  cruţat  templul,  un  soldat  roman 
i-a  dat  totuşi  foc  şi  astfel  „edificiul  cel  mai  admirabil  din  cîte  au  existat  vreo- 
dată“  —  scrie  Iosif,  a  fost  transformat  în  ruine.  In  timp  ce  focul  devora  astfel 
acest  superb  templu,  soldaţii  romani  dedaţi  jafului  îi  omorau  pe  toţi  pe  care  îi 
întîlneau  în  cale.  Nu  iertau  nici  virsta,  nici  rangul  social.  Bătrîni  şi  copii,  preoţi  şi 
laici  erau  trecuţi  prin  ascuţişul  săbiei.  Totul  se  afla  învăluit  de  acest  măcel.  Şi 
cei  care  implorau  îndurare  erau  trataţi  la  fel  de  inuman  ca  şi  cei  care  aveau 
curajul  de  a  opune  rezistenţă  pînâ  la  ultima  suflare.  Gemetele  celor  care  mureau 
se  amestecau  cu  trosnetele  caselor  care  ardeau.46 

Iosif  încheie  descrierea  acestui  dezastru  cu  menţionarea  dispoziţiei  date  de 
Titus  de  a  fi  dărîmat  Ierusalimul  pînă  în  temelie,  lăsînd  în  picioare  numai  zidul 
de  vest  care  înconjura  curtea  templului  şi  care  a  devenit  mai  tîrziu  „Zidul 
plîngerii". 

„Astfel  —  conchide  Iosif  —  a  fost  sfîrşitul  Ierusalimului,  a  cărui  cauză  nu 
poate  fi  atribuită  decît  celor  care  au  aprins  focul  războiului**.4' 

3.  Autobiografia  (Viaţa)  lui  Iosif  nu  cuprinde  din  viaţa  sa  decît  scurte  de¬ 
talii,  la  început  şi  la  sfîrşit.  Restul  cărţii  nu  este  decît  o  apologie  a  comportării 
autorului  în  timpul  cît  s-a  aflat  comandant  militar  în  Galileea.  Această  apologie 
este  îndreptată  contra  lui  Iustus  de  Tiberiada,  care  a  scris  o  istorie  a  războiului 
iudaic  într-un  fel  care  nu  convenea  lui  Iosif.  Cartea  este  posterioară  morţii  lui 
Agrippa  (anul  100). 

4.  Contra  lui  Appion  sau  Despre  vechimea  istoriei  evreilor.  Este  o  pledoarie 
scrisă  după  anul  93,  contra  unui  autor  egiptean  pe  nume  Appion  care  contesta 
vechimea  religiei  evreilor  pe  motiv  că  istoricii  vechi,  mai  ales  greci,  nu  se  referă 
în  scrierile  lor  la  evrei.  In  cuvîntul  înainte  la  această  scurtă  operă  a  sa  (este  scrisă 
în  două  cărţi),  Iosif  arată  explicit  motivul  pentru  care  a  scris-o  spunînd:  „Cred  să 
fi  arătat  clar  în  istoria  pe  care  am  scris-o  în  greacă  despre  cele  ce  s-au  petrecut 
pe  parcursul  a  cinci  mii  de  ani,  cum  că  naţiunea  noastră  iudaică  este  foarte  veche, 
după  cum  rezultă  din  sfintele  noastre  Scripturi  şi  că  ea  nu-şi  trage  originea  din 
nici  un  alt  popor.  Dar  vâzînd  că  mulţi  acordă  credit  calomniilor  unor  răuvoitori 
care  neagă  această  vechime  şi  se  întemeiază  pentru  a  o  contesta  pe  aceea  că  cei 
mai  vestiţi  istorici  greci  nu  vorbesc  despre  această  vechime,  am  crezut  de  datoria 
mea  să  fac  cunoscută  reaua  lor  intenţie  şi  să  îi  previn  pe  aceia  care  s-au  lăsat 
acaparaţi  de  impostura  lor,  făcînd  să  se  vadă  cît  mai  pe  scurt  posibil,  pentru  cei 
care  iubesc  adevărul,  care  este  vechimea  rasei  noastre.  Voi  folosi  pentru  a  da 
autoritate  la  ceea  ce  voi  spune  pe  cei  mai  celebri  istorici  antici  greci . . .  Voi  adăuga 
apoi  motivele  care  i-au  împiedicat  pe  mulţi  istorici  greci  de  a  vorbi  despre  noi4*. 44 

In  cuprinsul  cărţii  sale,  Iosif  merge  într-adevăr  pe  această  linie,  dar  formu¬ 
lează  în  acelaşi  timp  şi  cîteva  principii  interesante  privind  cercetarea  istorică.  In 
capitolul  I  al  Apologiei  sale  el  îi  dezaprobă  pe  aceia  care  pun  bază  numai  pe 
ceea  ce  spun  grecii  despre  lucrurile  vechi  şi  ignorează  total  ceea  ce  ar  mai  fi 
putut  spune  şi  alţii.  Nu  trebuie  uitat,  arată  Iosif,  că  înaintea  grecilor  au  început 
să  însemneze  fapte  ale  istoriei  egiptenii,  caldeenii  şi  fenicienii.  Dacă  în  ce  priveşte 
cele  cereşti  (astronomia)  şi  divine  (teologia)  grecii  se  mărturisesc  a  fi  discipoli  ai 
egiptenilor  şi  caldeenilor,  nu  mai  puţin  trebuie  să  se  considere  astfel  şi  în  ce  pri¬ 
veşte  scrierea  istoriei.  In  continuare,  Iosif  apără  valoarea  istoricilor  autohtoni  şi 
a  scrierilor  lor,  care  pot  depăşi  în  importanţă  operele  străinilor  atunci  cînd  este 
vorba  de  mai  corecta  şi  mai  completa  redare  a  faptelor  istorice  proprii  neamului 
respectiv.  Nimeni  nu  se  poate  îndoi  —  spune  Iosif  —  că  egiptenii  şi  babilonienii 
au  avut  dintotdeauna  o  mare  grijă  de  a-şi  scrie  propriile  anale.  De  la  fenicienii  cu 
care  s-au  amestecat,  grecii  au  învăţat  acelaşi  lucru.  Oare  la  evrei  să  nu  fi  existat 
astfel  de  preocupări?  Răspunsul  lui  Iosif  este  afirmativ.  Părinţii  noştri,  spune  el, 
au  încredinţat  preoţilor  şi  profeţilor  o  astfel  de  grijă  de  a  însemna  în  arhivele 
publice  faptele  mai  deosebite.  Lucrul  acesta  se  continuă  pînâ  azi  fiind  făcut  prin 
oameni  de  mare  pietate.  Aşa  se  face  că  noi  nu  avem  un  număr  nedefinit  de  cărţi. 


46  Idem,  cap.  XXVII— XXVIII,  p.  777. 

47  Idem,  cartea  a  Vil-a,  cap.  1,  p.  788. 

48  Contra  lui  Appion,  în  Flavius  Joseph,  op.  cit.,  p.  828. 

care  s-ar  contrazice  între  ele  în  redarea  adevărului,  ci  numai  atîtea  cîte  provin 
de  la  bărbaţii  noştri  autorizaţi.  In  aceste  cărţi  nu  pot  exista  contraziceri,  ele  fiind 
opera  profeţilor,  care  au  scris  adevărul  pur  prin  inspiraţie  şi  prin  mişcarea  duhului 
lor  de  către  Dumnezeu  însuşi.  „Avem  astfel  —  continuă  Iosif  —  22  de  cărţi  care 
cuprind  tot  ceea  ce  s-a  petrecut  şi  care  ne  priveşte,  de  la  începutul  lumii  şi  pînă 
la  ora  actuală,  şi  numai  acestora  sîntem  obligaţi  să  le  acordăm  crezare.  Dintre 
acestea  cinci  cărţi  sînt  ale  lui  Moise,  care  raportează  tot  ceea  ce  s-a  întîmplat  pe 
parcursul  a  trei  mii  de  ani,  pînă  la  moartea  sa,  şi  de  asemenea  succesiunea  descen¬ 
denţilor  lui  Adam.  Profeţii  care  i-au  succedat  acestui  admirabil  legislator  au 
scris  în  alte  treisprezece  cărţi  tot  ceea  ce  s-a  întîmplat  după  moartea  acestuia 
şi  pînă  la  domnia  lui  Artaxerxe,  fiul  lui  Xerxes,  regele  perşilor.  Alte  patru  cărţi 
conţin  imne  şi  cîntâri  întru  lauda  lui  Dumnezeu  şi  porunci  pentru  orînduirea 
moravurilor  noastre.  S-a  scris  de  asemenea  tot  ceea  ce  s-a  petrecut  după  Artaxerxe, 
pînă  în  timpurile  noastre,  dar  pentru  că  n-a  mai  fost  ca  înainte  o  succesiune  a  pro¬ 
feţilor,  nu  se  acordă  acestor  cărţi  acelaşi  credit  pe  care-1  acordăm  cărţilor  la  care 
ne-am  referit  înainte  şi  pentru  care  noi  avem  un  asemenea  respect  încît  nimeni, 
niciodată  n-ar  îndrăzni  să  omită,  să  adauge  sau  să  schimbe  cel  mai  mic  lucru  din 
ele.  Noi  le  considerăm  divine  şi  le  numim  astfel.  Mărturisim  că  vom  împlini  ceea 
ce  scrie  în  ele  fără  schimbare  şi  că  vom  muri  bucuroşi,  dacă  va  fi  nevoie,  spre  a  le 
păstra.  Tocmai  acest  fapt  a  făcut  ca  un  număr  atît  de  mare  de  captivi  ai  naţiunii 
noastre  să  sufere  torturi  şi  moarte  în  „spectacole  date  poporului,  fără  ca  cineva 
să  poată  scoate  din  gura  lor  un  singur  cuvînt  contra  respectului  datorat  legilor  şi 
tradiţiilor  părinţilor  noştri**.49  Aceste  cărţi  reprezintă  sursa  cea  mai  autorizată 
pentru  stabilirea  vechimii  poporului  evreu  şi  a  credinţei  sale  monoteiste.  Dar 
pentru  că  unii  nu  se  mulţumesc  numai  cu  mărturiile  cuprinse  în  aceste  cărţi,  Iosif 
îi  aminteşte  aşa  cum  a  promis,  şi  pe  aceia  dintre  istoricii  păgîni  care  s-au  refe¬ 
rit  în  scrierile  lor  la  poporul  evreu.  El  lărgeşte  cercul  acestora  în  sensul  că  nu 
se  limitează  numai  la  greci,  ci  îi  are  în  vedere  şi  pe  cei  de  alt  neam.  De  altfel, 
cu  aceştia  şi  începe,  pentru  că  ei  îi  preced  în  timp  pe  istoricii  greci.  Primul  istoric 
menţionat  este  Manetho,  preot  şi  arhivar  în  Heliopolis  (Egipt),  care  a  trăit  în  sec. 
III  î.  d.Hr.  şi  a  scris  o  istorie  a  dinastiilor  egiptene.  Opera  acestuia  a  fost  folo¬ 
sită  şi  de  unii  scriitori  creştini,  în  scopul  determinării  cronologiei  biblice. 

De  la  babilonieni  îl  aminteşte  pe  Berosus,  istoriograf,  astronom  şi  preot  al  lui 
Bel  în  Babilon.  A  trăit  şi  el  în  sec.  III  î.  d.  Hr.,  scriind  trei  cărţi  în  limba  greacă 
despre  antichităţile  asiro-babiloniene. 

In  sfîrşit,  dintre  greci,  Iosif  îi  aminteşte  pe  Herodot,  Polybiu,  Clearc,  discipol 
al  lui  Aristotel  şi  Hecatos  Abderitul,  ca  unii  care  s-au  ocupat  de  evrei  şi  ţara  lor. 

5.  A  patra  carte  a  Macabeilor  intitulată:  riept  auTOxpocTOpos  XoYicrfiou  — 

„Despre  imperiul  raţiunii**  sau  „Despre  singur  ţiitorul  gînd“  şi  atribuită  lui  Iosif 
de  către  unii  Părinţi  ai  Bisericii,  nu  este  în  realitate  a  sa.  El  ne  informează  în 
schimb  că  ar  fi  scris  o  istorie  a  Seleucizilor,  la  care  se  referă  de  mai  multe  ori.'0 

Valoarea  istorică  a  operei  lui  Iosif  Flaviu 

In  antichitatea  creştină  şi  în  evul  mediu  opera  lui  Iosif  Flaviu  s-a  bucurat  de 
o  mare  preţuire.  Fer.  Ieronim  îl  onorează  pe  autorul  ei  cu  apelativul  de  „Tit  Liviu 
grec**.31  Ulterior  însă  unii  autori  care  i-au  cercetat  cu  mai  ascuţit  spirit  critic 
opera,  l-au  judecat  mai  puţin  favorabil.  Aceasta  şi  pentru  motivul  că  Iosif  a  avut 
un  caracter  nu  tocmai  onorabil.  El  a  vizat  adeseori  slava  sa  şi  interesele  personale. 
Poate  n-ar  fi  drept  să  acceptăm  fără  o  anumită  rezervă  acuza  că  şi-ar  fi  renegat 
străbunii,  dar  în  orice  caz,  în  relatările  sale  despre  războiul  iudaic,  el  a  com¬ 
promis  destul  de  grav  cota  eroică  a  luptei  susţinute  a  evreilor  contra  romanilor 
şi  se  arată  admirator  prea  servil  al  acestora  din  urmă.  Iosif  atribuie  rezistenţă 
faţă  de  romani  numai  cîtorva  fanatici  deşi  ştia  bine  că  un  popor  întreg  s-a  mani¬ 
festat  permanent  cu  dîrzenie  spre  a  scutura  jugul  străin.  Altfel,  relatările  sale 


2* 


49  Idem,  p.  829. 

50  Antichităţile  iudaice ,  cartea  a  XH-a,  cap.  V,  5. 

51  Ep.  XXII  ad  Eustoch.,  35,  Migne  P.  L.,  t.  XXII,  col.  421. 

despre  război  sînt  exacte.  Cît  priveşte  discursurile  pe  care  el  le  pune  pe  buzele 
eroilor  săi  nu  sînt  se  pare  decît  exerciţii  de  retorică. 

Scopul  prea  îngust  pe  care  şi-l  propune  Iosif  de  a  glorifica  ostentativ  istoria 
poporului  său  încă  i-a  deformat  adeseori  judecata.  Pe  de  altă  parte,  el  a  ocolit  în 
chip  forţat  tot  ceea  ce  i-ar  fi  putut  deranja  în  vreun  fel  pe  romani.  Astfel,  de 
exemplu,  trece  complet  sub  tăcere  tot  ceea  ce  era  în  legătură  cu  speranţele 
mesianice  ale  evreilor  şi  cu  realizarea  acestora.  El  ştia  bine  că  evreii  aşteptau 
venirea  lui  Mesia  şi  că  în  credinţa  lor,  acesta  trebuia  să  fie  un  eliberator,  dar  evită 
să  se  refere  la  un  astfel  de  fapt,  iar  cînd  totuşi  este  constrîns  să  o  facă,  încearcă 
să-i  scuze  pe  compatrioţii  săi  zicînd  că  ei  au  ajuns  la  această  credinţă  bazîndu-se 
pe  oracole  ambigue.  Mereu  caută  să  ascundă  pasiunile  politice  ale  compatrioţilor 
săi  şi  se  străduieşte  să  asimileze  instituţiile  iudaice  celor  romane  şi  greceşti.  Din 
farisei,  saduchei  şi  esenieni,  el  face  simpli  membri  ai  unor  secte  filozofice  asemă¬ 
nătoare  stoicilor  şi  epicureilor. 

„Trebuie  să  ne  desolidarizăm  —  scrie  un  cercetător  al  operei  şi  vieţii  lui  Iosif 
Flaviu  —  de  trunchierile  pe  care  acesta  le  aduce  relatărilor  biblice,  mai  ales  în 
primele  zece  cărţi  ale  Antichităţilor.  Adaosurile  sale  la  textul  sacru  nu  sînt  de 
cele  mai  multe  ori  decît  ecouri  ale  reveriilor  rabinice*4.52  Intr-adevăr,  elementul  de 
legendă  este  uneori  prea  evident.  Acelaşi  cercetător  îl  caracterizează  în  ansamblu 
astfel:  „Fără  să  fi  fost  un  scriitor  şi  istoric  de  prima  mînă,  Iosif  face  o  bună 
figură  printre  autorii  epocii  sale.  El  nu  are  nici  mai  puţine  defecte,  nici  mai  multe 
calităţi  decît  cea  mai  mare  parte  a  istoricilor  greci  şi  latini,  care  au  scris  în  primul 
şi  al  doilea  secol  al  erei  creştine**.53  N-ar  putea  nimeni  tăgădui  veridicitatea  unei 
astfel  de  caracterizări  şi  cu  toate  acestea  pare  straniu  faptul  că  aceiaşi  autori  care 
îi  cîntăresc  cu  maximă  exigenţă  valoarea  operei  lui  Iosif  Flaviu  se  folosesc  masiv 
de  ea  şi  de  cele  mai  multe  ori  ca  de  unica  sursă  de  informare.  Este  cert  că 
atît  la  evrei  cît  şi  la  creştini,  cel  puţin  epoca  de  după  Macabei  şi  pînă  la  anul 
70  d.  Hr.  este  cunoscută  mai  ales  din  cărţile  lui  Iosif  Flaviu.  Manualele  de  istorie 
biblică  şi  arheologie,  atît  în  Răsărit  cît  şi  în  Apus,  au  fost  şi  au  rămas  tributare 
acestui  scriitor  evreu. 


Pr.  prof.  D.  Abrudan 


52  H.  Lesătre,  Jos&phe  Flavius,  art.  în  „Dictionnaire  de  la  Bible*4,  publiă  par 
F.  Vigouroux,  t.  troisi£me,  deuxifcme  pârtie,  J.-K.,  Paris,  1926,  col.  1676 — 1679. 

53  Ibidem. 

Problema  naturii  şi  semnificaţiei  ultime  a  teologiei  şi  a  aplicaţiilor  sale  con¬ 
crete  se  află  actualmente  din  ce  în  ce  mai  mult  în  centrul  dezbaterilor  ecumenice, 
atît  la  nivel  interortodox  cît  şi  interconfesional.  Dezbaterile  în  cauză  sînt  determi¬ 
nate  de  eforturile  generale  ale  Bisericilor,  aflate  într-un  amplu  dialog  şi  vastă 
confruntare  cu  religiile  lumii  şi  profundele  mutaţii  din  mentalitatea  societăţii  con¬ 
temporane,  de  a  promova  o  teologie  înnoitoare  pentru  viaţa  Bisericii  şi  a  lumii, 
adecvată  atît  esenţei  mesajului  evanghelic  cît  şi  exigenţelor  epocii  noastre.  Semni¬ 
ficativ  în  acest  sens  e  faptul  că  cele  două  congrese  de  teologie  ortodoxă  desfăşurate 
pînă  astăzi  (Atena  1936,  1976)  au  avut  în  centrul  lor  dezbaterea  temelor:  poziţia 
ştiinţei  teologice  în  Biserica  Ortodoxă  1  şi  respectiv:  teologia  Bisericii  şi  realizarea 
ei; 2  al  IV-lea  seminar  teologic  ecumenic  organizat  de  Centrul  ortodox  al  Patriarhiei 
Ecumenice  de  la  Chamb£sy  —  Geneva  (mai — iunie  1983)  şi-a  consacrat  lucrările 


*  Lucrare  de  seminar  întocmită  şi  susţinută  în  cadrul  cursurilor  de  doctorat 
la  catedra  de  Teologie  dogmatică  şi  simbolică  sub  îndrumarea  P.  C.  Pr.  Dr.  Ioan 
Ică,  care  a  dat  şi  avizul  pentru  publicare. 

1  Procâs-verbaux  du  I-er  Congres  de  Thâologie  Ortodoxe  (Athânes,  29  nov . — 
6  dec .  1936),  ed.  par.  A.  Alivisatos,  Athfcnes,  1938.  Tema  principală  se  diviza  în  5 
subteme:  a)  determinarea  principiilor  fundamentale  ale  Ortodoxiei  (P.  Bratisiotis, 
S.  Bulgakov);  b)  libera  cercetare  ştiinţifică  în  teologie  şi  autoritatea  bisericească 
(V.  Vellas  şi  E.  Antoniadis);  c)  determinarea  influenţelor  exterioare  asupra  teolo¬ 
giei  ortodoxe  după  căderea  Constantinopolei  (H.  Papadopulos,  C.  Diovuniotis,  G. 
Florovsky);  d)  noua  teologie  ortodoxă  în  raporturile  ei  cu  teologia  patristică  şi 
noile  concepţii  şi  metode  teologice.  Tradiţia  în  general  (D.  Balanos,  G.  Florovsky); 
e)  misiunea  ştiinţei  teologice  pentru  limpezirea  conştiinţei  bisericeşti  (A.  Dimi- 
trievici).  Intr-o  secţiune  secundă  Congresul  s-a  ocupat  de:  problema  convocării 
unui  sinod  panortodox  şi  procedura  de  urmat,  codificarea  Sf.  Canoane;  revizuirea 
textelor  liturgice;  misiunea  externă  şi  internă;  Biserică  şi  cultură;  Biserică  şi 
stat;  Biserică  şi  chestiunile  sociale;  şi  întemeierea  unei  reviste  teologice  ortodoxe 
internaţionale. 

2  Procâs-verbaux  du  Il-e  Congres  de  Thâologie  Orthodoxe  ( Athânes ,  19 — 29 
aug.  1976),  ed.  par.  S.  Agourides,  Athănes,  1978.  Tema  generală  introdusă  de  N. 
Nissiotis  s-a  defalcat  în  3  subteme,  în  care  s-au  discutat  cîte  3  probleme  prezen¬ 
tate  de  cîte  2  referenţi  şi  urmate  de  cîte  2  comentarii  critice:  I.  Teologia  ca 
expresie  a  vieţii  şi  conştiinţei  Bisericii:  Liturghie  şi  spiritualitate  (C.  Andronikoff, 
A.  JevitiC),  Spirit  comunitar  şi  conciliaritate  (N.  Zabolotsky,  C.  Mutatidis);  Aspecte 
istorice  şi  eshatologice  ale  vieţii  Bisericii  (Th.  Stylianopoulos,  T.  Koev);  II.  Teologia 
ca  expresie  a  prezenţei  Bisericii  în  lume:  Problema  prezenţei  Bisericii  în  lume  în 
conştiinţa  ortodoxă  (A.  Schmemann,  N.  Tarazi);  Misiune  şi  îndatoriri  pastorale 
(A.  Yannoulatos,  G.  Marcu);  Dinamica  lumii  în  Biserică  (D.  Stăniloae,  C.  Eltcha- 
ninoff);  III.  Teologia  în  reînnoirea  vieţii  Bisericii:  Examinare  critică  a  aplicaţiilor 
teologiei  (H.  Constantinidis,  I.  Romanidis);  Catolicitate  şi  etnicitate  (I.  Karmiris, 
A.  Plămădeală);  Ecumenicitatea  Ortodoxiei  (A.  Osipov,  V.  Istavridis). 

discutării  temei:  teologia  în  Biserică  şi  în  lume*  iar  concomitent  cu  seminarul  teo¬ 
logic  de  la  Chambăsy,  la  Universitatea  din  Tiibingen  s-a  desfăşurat  un  amplu  Sim¬ 
pozion  ecumenic  internaţional  occidental  sub  egida  unei  teme  sugestive  prin  însăşi 
formularea  ei:  teologia  —  încotro ?* 

Ce  trebuie  să  fie  o  teologie  înnoitoare?  Ce  este  o  teologie  „veche3 4'?  Ce  este, 
în  ultimă  instanţă,  teologia  Bisericii?  Sînt  întrebări  vitale  al  căror  răspuns  este 
căutat  astăzi  cu  nerăbdare  şi  încredere,  cu  nelinişte  dar  şi  cu  speranţă  de  toate 
Bisericile  creştine,  şi  la  care  Biserica  Ortodoxă  este  chemată  să  dea  şi  ea  răspunsul 
propriu,  răspuns  pe  măsura  interogaţiilor  şi  frămîntărilor  omului  contemporan,  dar 
în  deplin  consens  cu  marea  Tradiţie  apostolică  şi  patristică  pe  care  are  conştiinţa 
de  a  o  reprezenta  plenar  şi  autentic.  Autocritică  faţă  de  excesele  aplicaţiilor  sale 
istorice,  sensibilă  şi  deschisă  faţă  de  necesitatea  ca  Adevărul,  al  cărei  „stîlp  şi 
întărire"  este,  să  fie  propovăduit  în  mod  eficient  şi  convingător  la  tot  omul  şi 
fiecărei  generaţii  —  chiar  şi  reformulat  în  categorii  noi,  dacă  împrejurările  o 
reclamă  —  teologia  ortodoxă  se  distinge  actualmente  între  celelalte  teologii  creştine 
prin  accentul  pe  care-1  pune,  mai  înainte  de  toate,  pe  păstrarea  identităţii  expe¬ 
rienţei  şi  mesajului  ei  actual  cu  „credinţa  predată  o  dată  pentru  totdeauna  sfinţilor" 
(Iuda,  3).  Accent  justificat  în  condiţiile  actuale  şi  de  faptul  că,  din  păcate,  glasul 
Sfinţilor  şi  al  Părinţilor  este  mult  prea  puţin  ascultat  în  ansamblul  teologiei  con¬ 
temporane,  uneori  chiar  şi  în  cercurile  teologilor  ortodocşi,  din  cauza  părerii  că 
Părinţii  sînt  vechi,  iar  problemele  actuale,  noi.  Accentuarea  excesivă  şi  unilaterală, 
insuficient  de  critică,  a  tendinţei  de  „aggiornare"  şi  adaptare  a  vieţii  şi  teologiei 
Bisericii  la  condiţiile  în  profundă  schimbare  ale  societăţii  contemporane,  face  ca 
exigenţa  pusă  de  Biserica  Ortodoxă  teologului  modern  ca,  înainte  de  a  încerca  să 
dea  un  răspuns  autentic  problemelor  contemporane,  să  meargă  în  prealabil  la 
Părinţi,  să  nu  fie  tratată  cu  responsabilitatea  şi  gravitatea  necesară  ci  să  fie 
rapid  taxată  drept  conservatorism,  tradiţionalism  retrograd  etc.  Dar  nici  proble¬ 
mele  nu  sînt,  în  esenţă,  atît  de  noi  pe  cît  par,  nici  Părinţii  nu  trebuie  trataţi  ca 
produs  teologic  al  unei  epoci  istorice  revolute,  ci  cu  conştiinţa  clară  că  duhul  lor 
—  nu  neapărat  întotdeauna  şi  litera  lor  —  nu  este  şi  n-ar  trebui  să  fie  altceva  decît 
expresia  originară  şi  autentică  a  etosului  vieţii  şi  conştiinţei  Bisericii  lui  Hristos 
dintotdeauna. 

Conştientă  de  faptul  că  are  a  propovedui  lumii  nu  o  „altă  Evanghelie44,  adap¬ 
tată  şi  acomodată  mentalităţilor  fluctuante  ale  nici  unei  epoci  particulare,  şi  prin 
care  „să  caute  să  placă  oamenilor",  ci  pe  cea  „neprimită  nici  învăţată  de  la  om,  ci 


3  La  theologie  dans  TEglise  et  dans  le  monde  (Etudes  thelogiques  de  Chambesy) 
4),  Chambesy- Geneve,  1984;  Simpozionul  şi-a  organizat  lucrările  pe  6  secţiuni: 
I.  Naşterea  teologiei  creştine  (W.  Schneemelcher,  J.  Meyendorff);  II.  Teologia  în 
evul  mediu  şi  in  epoca  modernă  (W.  Kluxen,  E.  Iserloh,  G.  Galatis,  H.  F.  Geisser); 
III.  Diversele  curente  în  teologia  ortodoxă  de  azi  (V.  Istavridis,  I.  Bria,  Th.  Zissis, 
D.  Constantelos);  IV.  Teologie  şi  ştiinţele  naturii,  pe  exemplul  biologiei  (J.  Papa- 
vassiliou,  S.  Harakas);  V.  Teologie  şi  ştiinţe  sociale  (G.  Mantzaridis.  M.  Honecker, 
D.  Savramis);  VI.  Teologia  şi  Biserica  (N.  Nissiotis,  N.  Matoukas,  Ch.  Schonborn, 
W.  Beinert,  E.  Theodorou),  încheiate  cu  o  masă  rotundă  cu  tema:  „Ce  aşteaptă 
Biserica  de  la  teologie44? 

4  H.  Kiing  —  D.  Tracy  (Hrsg),  Teologie  —  wohin ?  Auf  dem  Weg  zu  einem 
neuen  Paradigma,  şi  Das  neue  Paradigma  von  Theologie.  Strukturen  und  Dimen - 
sionen ,  (Okumenische  Theologie  11  şi  12)  Benzinger-Gerd  Mohn,  1984 — 1985.  Sim¬ 
pozionul  şi-a  concentrat  lucrările  asupra  transformărilor  structurale  survenite  de-a 
lungul  istoriei  în  aspectul  epistemic  al  teologiei  pornind  de  la  modelul  hermeneu- 
tic  al  paradigmei  epistemologice  şi  al  modificărilor  ei  istorice  în  lumina  ultimelor 
rezultate  ale  epistemologiei  (teoria  generală  a  ştiinţei).  Lucrările  din  primul  volum 
urmăresc  diferitele  schimbări  de  paradigmă  în  teologie  la  Origen,  Augustin,  Thomas 
d’Aquino,  Luther,  protestantismul  liberal,  sub  influenţa  iluminismului,  pînă  la  tre¬ 
cerea  actuală  de  la  modernism  la  postmodernism;  cele  din  al  doilea  volum  discută 
retrospectiv  şi  prospectiv  structurile  şi  dimensiunile  unei  noi  paradigme  în  teo¬ 
logie  în  perspectiva  relaţiilor  cu  teoria  generală  a  ştiinţei,  teologia  biblică  şi 
filosofia,  a  rolului  istoriei  şi  politicii  şi  a  corelării  aspectelor  globale  şi  particulare. 


STUDII  ŞI  ARTICOLE 


23 


primită  prin  descoperirea  lui  Iisus  Hristos"  (Gal.  1,  6,  10,  12),  „întru  Care  locuieşte 
trupeşte  toată  plinătatea  Dumnezeirii“  (Colos.  2,  9),  în  vederea  înnoirii  ontologice 
întru  El,  ca  Dumnezeu,  a  tot  cel  ce  crede,  căci,  „chiar  dacă  am  cunoscut  pe  Hristos 
după  trup,  acum  nu-L  mai  cunoaştem,  încît  dacă  este  cineva  în  Hristos,  este  făp¬ 
tură  nouă;  cele  vechi  au  trecut,  iată  toate  s-au  făcut  noi"  (2.  Cor.  5,  16 — 17), 
Biserica  Ortodoxă  nu  se  poate  inspira,  în  eforturile  sale  de  promovare  a  unei 
teologii  autentice,  în  acelaşi  timp  originare  şi  înnoitoare,  care  să  sprijine  efectiv 
reînnoirea  vieţii  sale  şi  să  contribuie  la  o  prezenţă  mai  dinamică  şi  eficientă  a  sa 
în  lume,  de  altundeva  decît  din  modelele  supreme  de  teologhisire  pe  care  le  deţine 
în  persoana  Apostolilor  şi  a  Sfinţilor  ei  Părinţi,  a  căror  întreagă  existenţă,  viaţă 
şi  gîndire  reprezintă  concret  expresia  vie  a  înnoirii  omului  în  Biserică,  de  către 
Hristos,  prin  Sfîntul  Duh.  Intr-o  asemenea  perspectivă,  consecvent  patristică,  auten¬ 
ticitatea  oricărui  demers  ortodox  ce-şi  propune  a  elucida  chestiunea  naturii  ultime 
a  teologiei  şi  a  înnoirii  în  aplicaţiile  ei  concrete,  se  verifică  prin  modul  în  care  dă 
o  interpretare  dogmatică  aprofundată  unei  situaţii  liturgice  concrete:  şi  anume 
faptului  că,  în  cultul  ei,  în  a  sa  lex  orandi ,  Biserica  Ortodoxă  apare  extrem  de 
restrictivă  în  utilizarea  apelativului  de  „teologul"  acordat  Sfinţilor  ei  Părinţi,  ne- 
conferindu-1  nici  celui  mai  mare  predicator  şi  exeget  (Sf.  Ioan  Hrisostom),  nici  celui 
mai  sobru  şi  precis  dogmatist  (Sf.  Ioan  Damaschin),  ci  numai  Sfinţilor  Ioan  Apos¬ 
tolul  şi  Evanghelistul,  Grigorie  de  Nazianz  şi  Simeon  „Noul  Teolog",  în  centrul 
teologhisirii  cărora  se  află  vederea  Sfintei  Treimi  în  lumina  necreată  a  slavei 
iubirii  Sale  veşnice,  iradiind  din  umanitatea  transfigurată  a  lui  Iisus  Hristos  Cel 
înviat  şi  înălţat,  devenită  la  Cincizecime  Trupul  tainic  al  Bisericii.  Calitatea  lor 
de  „teologi"  prin  excelenţă  ai  Bisericii  Ortodoxe  pare  a  decurge  astfel  din  dubla 
lor  condiţie  de  apărători  ai  Treimii  şi  de  mărturisitori  şi  propovăduitori  ai  expe¬ 
rienţei  concrete  a  comuniunii  personale  de  lumină  şi  iubire  a  credinciosului, 
încorporat  prin  credinţă,  Taine  şi  împlinirea  poruncilor,  în  Trupul  tainic  al  Bise¬ 
ricii,  cu  Sfînta  Treime  sub  forma  vederii  slavei  Ei  necreate  şi  eterne  manifestată 
în  umanitatea  preamărită  şi  eclesială  a  lui  Hristos. 

In  cele  ce  urmează  ne  propunem  o  scurtă  analiză  şi  reflecţie  asupra  impli¬ 
caţiilor  ce  decurg  din  conceptul  de  „teologie"  al  celor  trei  „teologi"  „ kath'exochân " 
ai  Bisericii  răsăritene  în  soluţionarea  dezbaterilor  actuale  referitoare  la  natura 
teologiei  Bisericii  şi  înnoirii  ei. 

Intr-o  definiţie  preliminară,  de  maximă  generalitate,  teologia  constituie  un 
discurs  uman  despre  Dumnezeu  în  baza  cunoaşterii  Sale  făcute  cu  putinţă  de  actul 
prealabil  al  Revelaţiei  sau  descoperirii  Sale  oamenilor,  discurs  adresat  oamenilor 
în  vederea  mîntuirii  lor  în  unire  cu  Dumnezeu  din  robia  păcatului,  ignoranţei  şi 
a  morţii.  Chiar  şi  numai  din  această  definiţie  se  vede  limpede  că  natura  lui  Dum¬ 
nezeu  şi  a  Revelaţiei  Sale  („conceptul"  de  Dumnezeu)  determină  în  mod  decisiv 
atît  natura  cunoaşterii  lui  Dumnezeu  (theognosia)  cît  şi  a  discursului  despre  Dum¬ 
nezeu  (theologia);  în  ultimă  instanţă,  determinaţia  esenţială  a  teologiei  nu  poate 
veni  decît  din  partea  „obiectului"  ei:  Dumnezeu.  Există,  astfel,  în  principiu,  3  mo¬ 
dalităţi  de  teologhisire,  corespunzătoare  celor  3  modalităţi  ale  Revelaţiei  şi  celor 
3  „concepte"  de  Dumnezeu  elaborate  pe  baza  acestora: 

—  o  teologie  mitologică,  metafizic-speculativă  sau  mistică,  ca  „teologia"  vechi¬ 
lor  Elini 5  (şi  a  Indiei),  corespunzînd  experienţei  sacrului  ca  absolut  sau  esenţă 


5  Pentru  presocratici  cf.  W.  Jaeger,  Die  Theologie  der  friiher  griechischen 
Denker,  Stuttgart,  1964;  Platon,  Politeia,  II,  18,  379  A;  Aristotel,  Metaphysika,  III, 
4,  1000  A;  XII,  10,  1075  B  şi  mai  ales  XI,  7,  1064  B;  pentru  stoici  cf.  Augustin,  De 
Civitate  Dei,  VI,  5  şi  Euseb,  Caes.  Prepar .  evang.  IV,  1 — 4;  Strabon,  Geographikă 
X,  3,  23  (474);  şi  operele  ultimului  mare  filosof  neoplatonic,  Proklos  (410 — 485), 
autor  al  unei  masive  „ Theologia  Platonica ",  în  6  cărţi,  (ed.  E.  Portus,  Hamburg,  1618; 
ediţie  critică  modernă  în  curs  de  H.  D.  Saffrey  —  L.  G.  Westemik,  Paris,  Les 
Belles  Lettres,  1968,  1974,  1978)  şi  a  unei  „Elementatio  theologica "  în  211  teoreme 
(ed.  critică  E.  R.  Dodds,  Oxford,  1933),  în  mare  vogă  la  umaniştii  bizantini  din 
sec.  XI — XII,  pentru  care  a  fost  combătută  la  mijloc,  sec.  XII  de  episcopul  Nicolae 
al  Metonei,  Refutatio  institutionis  theologici  Procli  philosophi  platonici ,  ed.  critică 
Ath.  Angelou,  Athenes-Leiden,  E.  J.  Brill,  1984. 

impersonală,  imanent  cosmosului,  din  religiile  şi  metafizicile  naturale  (ce  sfîrşesc 
fără  excepţie  în  panteism)  şi  în  care  nu  e  vorba  de  o  Revelaţie  propriu-zisă  a  lui 
Dumnezeu,  cît  de  doctrine  ezoterice  prin  care  omul  caută  să-şi  reveleze  singur 
Absolutul  plecînd  de  la  manifestările  lui  cosmice; 

—  o  teologie  pur  istoric-narativă,  exegetică  sau  legislativă,  fundamentalistâ, 
ca  „midrash44-ul,  „hagada44  şi  „halakha44  teologiei  rabinice  a  Talmudului  şi  sina¬ 
gogii,*  corespunzătoare  experienţei  unui  Dumnezeu  monopersonal,  revelat  în  acte 
istorice  clare,  dar  inaccesibil  în  misterul  vieţii  sale  intradivine  transcendente,  nepu- 
tînd  intra  în  comuniune  reală  cu  omul  (cf.  Ex.  33,  18 — 23;  Jud.  6,  22 — 23;  13,  22; 
Is.  6,  5)  pe  care-1  ţine  la  distanţă  prin  Lege  şi  Profeţi,  organe  de  exprimare  a 
voinţei,  nu  a  fiinţei  Sale; 

—  o  teologie  a  Bisericii,6 7 8 * * * * *  nici  „elenică44,  nici  „iudaică44,  corespunzătoare  expe¬ 
rienţei  Dumnezeului,  comuniune  personală  treimică,  revelată  concret  în  forma  slavei 
iubirii  Sale  veşnice  iradiind  din  umanitatea  istorică,  preamărită  şi  eclesială  a  lui 
Iisus  Hristos.1 

In  Revelaţia  Sa  mîntuitoare  şi  mîntuirea  Sa  revelatorie,  Hristos  n-a  descoperit 
lumii  nici  o  doctrină  ezoterică  (de  tip  elenic,  hindus  etc.),  nici  o  lege  mîntuitoare 
(de  tip  semitic,  iudaic  şi  islamic)  prin  care  oamenii  să-şi  poată  căuta  singuri  şi  la 
distanţă  de  Dumnezeu  mîntuirea  de  neştiinţă  şi  păcat,  aprofundînd  intelectual  ade¬ 
vărurile  comunicate  de  El  despre  Dumnezeu  ca  un  Profet,  acceptînd  prin  credinţă 
reconcilierea  noastră  cu  Dumnezeu  prin  sacrificiul  de  pe  Cruce  şi  urmînd  Lui  prin 
împlinirea  preceptelor  şi  imitarea  voluntară  a  modelului  Lui  etic.  Hristos  descopere 
şi  deschide  lumii  în  umanitatea  Sa,  preamărită  de  Tatăl  în  Sfîntul  Duh  la  Botez, 
Schimbarea  la  Faţă,  înviere  şi  înălţare,  şi  extinsă  de  la  Cincizecime  în  istorie  sub 
forma  Trupului  Lui  tainic  —  Biserica,  nu  o  nouă  Toră  ca  pe  Sinai  lui  Moise,  ci, 
ca  pe  Tabor,  însăşi  comuniunea  Sa  de  slavă  şi  iubire  veşnică  cu  Tatăl  şi  cu  Duhul, 
comuniune  ce  izbăveşte  pe  tot  cel  ce  crede,  din  robia  neştiinţei,  păcatului  şi  morţii, 
dăruindu-i  cunoaştere,  iertare  şi  viaţă  veşnică  prin  împărtăşirea  de  însăşi  Iubirea 
plină  de  slavă  şi  lumină  pe  care  o  au  întru  Ele  Persoanele  Sfintei  Treimi  din 
eternitate.  „Pentru  că  dacă  Legea  prin  Moise  s-a  dat,  Harul  şi  Adevărul  au  venit 
prin  Iisus  Hristos.  Pe  Dumnezeu  nimeni  nu  L-a  văzut  vreodată;  Fiul,  Cel  Unul- 
Nâscut,  Care  este  în  sînul  Tatălui,  Acela  L-a  făcut  cunoscut44,  căci  El  „Cuvîntul44, 
„Cel  ce  era  dintru  început  la  Dumnezeu14,  „s-a  făcut  trup  şi  s-a  sălăşluit  (făcut 


6  Pentru  detalii  despre  teologia  Talmudului  şi  Kabalei  cf.  C.  Daniel,  Scripta 
Aramaica  J  (Biblioteca  Orientalis),  Editura  Ştiinţifică  şi  Enciclopedică,  Bucureşti, 
1980,  p.  171 — 276.  Ca  şi  mistica  islamică  sufită,  mistica  iudaică  kabalistă  (vezi 
lucrările  fundamentale  ale  lui  H.  Corbin,  şi  respectiv  G.  Scholem)  nu  reprezintă 
eflorescenţe  ale  monoteismului  semitic  apărînd  sub  influenţa  gnosticismului  şi  a 
speculaţiei  mistice  panteizante  a  neoplatonismului  antic  ca  expresie  a  crizei  şi 
neputinţei  iudaismului  şi  islamismului  ca  religii  ale  Cărţii  şi  cuvîntului  de  a  satis¬ 
face  nevoile  spirituale  ale  vocaţiilor  religioase  excepţionale  ivite  în  sînul  lor. 

7  Pentru  referinţe  exacte  şi  o  incursiune  terminologică  în  înţelesul  termenu¬ 
lui  „ theologia"  în  patristica  greacă  de  la  Apologeţi  la  Sf.  Grigorie  Palama  vezi 
P.  K.  Christou,  art.  „ Theologia 44  în  „Threskeutikfc  kai  ethikâ  enkyklopaideia44  VI 
(1965),  şi  G.  Mantzaridis,  He  ennola  tes  theologîas,  „Kleronomfa44  1  (1969),  1,  p. 
103 — 120;  cf.  de  asemenea  şi  B.  Skouteris,  H&  ennola  tdn  horân  „ theologia ,  theo - 
logos,  theologeîn",  en  t&  didaskalia  ton  Hellenon  Patâron  kai  Ekkesiastikdn  Syn- 
graphâon  mâchri  kai  tdn  Kapadokdn,  Athena,  1972,  care  reia  pe  o  bază  largă  studiul 
util  încă  al  lui  F.  Kattenbusch,  Die  Entstehung  einer  christlichen  Theologie.  Zur 
Geschichte  der  Ausdrilcke  „ theologia ,  theologeîn ,  theolâgos",  „Zeitschrift  fur  Theo¬ 
logie  und  Kirche44  11  (1930),  p.  161 — 205,  reeditat  separat  în  seria  „Libelli44  69  de 
Wiss.  Buchgesselschaft,  Darmstadt,  1962. 

8  In  consideraţiile  anterioare  rezumăm  succint  cap.  „Les  deux  monothăismes44, 

din  cursul  lui  VI.  Lossky,  Thăologie  dogmatique  (I),  „Messager  de  l’Exarchat  du 

Patriarche  Russe  en  Europe  Occidentale44  12  (1964),  nr.  46 — 47,  p.  85 — 88  şi  90 — 92, 

şi  presupunem  precizările  Pr.  Prof.  D.  Stăniloae  din  Teologia  dogmatică  Ortodoxă 

I,  Bucureşti,  1978,  p.  79 — 92  II,  p.  109 — 1110,  ca  şi  Iisus  Hristos  şi  restaurarea 

omului  (seria  teologică  24),  Sibiu  1943,  p.  185 — 187. 

cort  —  eskânosen)  între  noi  şi  am  văzut  slava  Lui  (etheasdmetha  t&n  dâxan  autou), 
slavă  ca  a  Unuia-Născut  din  Tatăl»  plin  de  Har  şi  de  Adevăr4*  (In.  1,  17 — 18.  2.  14). 
Aşa  cum  precizează  însuşi  Mîntuitorul  în  Rugăciunea  Sa  de  pe  urmă  din  grădina 
Getsimani,  dinaintea  Patimii  Sale,  este  vorba  nu  de  altă  slavă  decît  de  „slava  pe 
care  am  avut-o  la  Tine  (Tatăl)  mai  înainte  de  a  fi  lumea **  (In.  17,  5),  căci  „slava 
pe  care  Tu  Mi-ai  dat-o  Mie,  le-am  dat-o  Zor,  ca  să  fie  una  precum  Noi  una  sîntem: 
Eu  întru  ei  şi  Tu  întru  Mine,  ca  ei  să  fie  desăvîrşiţi  întru  unitate,  ca  să  cunoască 
lumea  că  Tu  M-ai  trimis  şi  i-am  iubit  pe  ei,  precum  M-ai  iubit  Tu  pe  Mine. 
Părinte,  voiesc  ca  unde  sînt  Eu  să  fie  împreună  cu  Mine  şi  aceia  pe  care  Mi  i-ai 
dat,  ca  să  vadă  slava  Mea  pe  care  Tu  Mi-ai  dat-o,  pentru  că  Tu  M-ai  iubit  pe 
Mine  mai  înainte  de  zidirea  lumii,  ...  şi  ca  iubirea  cu  care  M-ai  iubit  Tu  să  fie 
în  ei  şi  Eu  în  ei4*,  „ca  toţi  să  fie  una,  după  cum  Tu,  Părinte,  întru  Mine  şi  Eu 
întru  Tine,  aşa  şi  aceştia  în  Noi  să  fie  una,  ca  lumea  să  creadă  că  Tu  M-ai  trimis4* 
(In.  17,  22 — 24.  26.  21).  Experienţa  vederii  Slavei  comune  a  Sfintei  Treimi,  identică 
cu  sălăşluirea  Iubirii  intratrinitare  în  comunitatea  Ucenicilor  lui  Hristos,  leagă  ast¬ 
fel  şi  fundamentează  nemijlocit  unitatea  Bisericii  „pline  de  Treime4**  pe  unitatea 
Sfintei  Treimi.  Ea  este  condiţionată,  însă,  de  preamărirea  umanităţii  lui  Hristos 
prin  Cruce,  înviere  şi  înălţare  („Pentru  ei  Eu  Mă  sfinţesc  pe  Mine  însumi  ca  şi 
ei  să  fie  sfinţiţi  întru  Adevăr**;  In.  17,  19)  şi  de  trimiterea  Mîngîietorului,  „Duhul 
Adevărului44,  „ca  să  fie  cu  voi  în  veac**;  „Acela  vă  va  învăţa  toate  şi  vă  va  aduce 
aminte  despre  toate  cele  ce  v-am  spus  vouă44,  „vă  va  călăuzi  la  tot  adevărul  . . . 
şi  cele  viitoare  va  vesti  vouă44  (In.  14,  16 — 17.  26;  16,  7 — 15):  „în  ziua  aceea  veţi 
cunoaşte  că  Eu  sînt  întru  Tatăl  Meu  şi  voi  întru  Mine  şi  Eu  întru  voi**  (In.  14,  20). 
„Ziua  aceea4*  a  Duhului  care  aduce  descoperirea  slavei  iubirii  Sfintei  Treimi  în 
umanitate  nu  este  alta  decît  „ziua  Bisericii4*  în  statutul  ei  ontologic  de  Cincizecime 
perpetuă.  Ca  atare,  experienţa  mîntuitoare  a  comuniunii  cu  Sfînta  Treime  în  ve¬ 
derea  slavei  necreate  a  iubirii  Sale  intratrinitare  eterne,  este  un  eveniment  funda¬ 
mental  eclesial  condiţionat  strict  şi  nemijlocit  de  incorporarea  sacramentală  a  cre¬ 
dinciosului  în  Trupul  eclesial  al  lui  Hristos  prin  credinţă,  Botez  (In.  1,  12 — 13;  3, 
3.  5),  Mirungere  (I  In.  2,  20 — 27)  şi  mai  ales  Euharistie  (In.  6,  56:  „Rămîne  întru 
Mine  şi  Eu  întru  El  cel  ce  mănîncă  Trupul  Meu  şi  bea  sîngele  Meu“)  şi  de  actuali¬ 
zarea  etic-ascetic  personală  şi  comunitară  a  acestei  comuniuni  de  lumină  şi  iubire 
cu  Sfînta  Treime  prin  împlinirea  poruncilor  lui  Hristos  concentrate  toate  în  iubirea 
de  Dumnezeu  şi  de  aproapele:  „Cel  ce  are  poruncile  Mele  şi  le  păzeşte,  acela  este 
cel  ce  Mă  iubeşte;  iar  cel  ce  Mă  iubeşte  pe  Mine  va  fi  iubit  de  Tatăl  Meu  şi-L 
voi  iubi  şi  Eu  şi  Mă  voi  arăta  (emphaniso)  Lui  ...  De  Mă  iubeşte,  deci,  cineva, 
va  păzi  cuvîntul  Meu  şi  Tatăl  Meu  îl  va  iubi  şi  vom  veni  la  el  şi  vom  face 
sălaş  (monân)  la  el1***  (In.  14,  21.  23;  cf.  şi  I  In.  2,  3 — 5;  3,  24;  4,  7 — 8,  16,  20 — 21; 
şi  2  Pt.  1,  3—9). 

In  fiinţa  ei  ultimă,  deci,  teologia  Bisericii,  ca  şi  cea  a  Apostolilor,  nu  este 
altceva  decît  mărturie  (martyria)  a  comuniunii  de  slavă,  iubire,  lumină  şi  viaţă 
dumnezeiască  a  credinciosului  cu  Sfînta  Treime  în  transparenţa  umanităţii  prea¬ 
mărite  a  lui  Hristos,  devenite  la  Cincizecime  Trupul  tainic  al  Bisericii:  „Ce  era 
de  la  început,  ce  am  auzit,  ce  am  văzut  cu  ochii  noştri,  ce  am  privit  şi  mîinile 
noastre  au  pipăit,  despre  Cuvîntul  Vieţii  —  şi  Viaţa  (=  comuniunea  de  slavă  şi 
iubire  a  Sfintei  Treimi)  s-a  arătat  şi  am  văzut-o  şi  dăm  mărturie  şi  vestim  vouă 
(kai  eorăkamen  kai  martyroămon  kai  apangăllom&n)  Viaţa  de  veci,  care  era  la 
Tatăl  şi  s-a  arătat  vouă  —  ce  am  văzut  şi  auzit  aceea  vă  vestim  vouă,  ca  şi  voi 
să  aveţi  comuniune  cu  noi;  şi  comuniunea  (koinonia)  noastră  este  cu  Tatăl  şi  cu 
Fiul  Lui,  Iisus  Hristos4*  (I  In.  1,  1 — 3;  cf.  4,  14).  „Şi  aceasta  este  mărturia  (martyria), 
că  Dumnezeu  ne-a  dat  Viaţă  veşnică  şi  această  Viaţă  este  în  Fiul  Său.  Cel  ce  are 
pe  Fiul,  are  Viaţa;  cel  ce  nu  are  pe  Fiul  lui  Dumnezeu,  nu  are  Viaţă4*  (I  In.  5, 
11 — 12),  căci  numai  la  „cine  mărturiseşte  că  Iisus  este  Fiul  lui  Dumnezeu,  Dumnezeu 
rămîne  în  el  şi  el  în  Dumnezeu4*  (I  In.  4,  15).  O  atare  mărturie  însă,  nu  este  cu 
putinţă  omului  decît  în  puterea  Duhului  Sfînt:  „Iar  cînd  va  veni  Mîngîietorul, 
pe  care  Eu  îl  voi  trimite  vouă  de  la  Tatăl,  Duhul  Adevărului,  Care  de  la  Tatăl 


9  Origen,  Selecta  în  Psalmos  XXIII,  1;  P.  G.  12,  1265  B.  „Biserica  fiind  plină 
de  Treime44,  atunci  şi  „teologia44  Bisericii  „este  desăvîrşită  în  Treime4*:  Athan. 
Magn.,  Contra  Arianos  I,  18;  P.  G.  26,  49  A. 

purcede,  Acela  va  da  mărturie  despre  Mine,  şi  voi  daţi  (apoi)  mărturie*4  (In.  15, 
26 — 27).  De  aceea,  propovâduirea  „Evangheliei  slavei  lui  Hristos,  care  este  Chipul 
lui  Dumnezeu"  (II  Cor.  4,  4),  îşi  trage  forţa  nu  din  puterea  raţionamentelor  con¬ 
vingătoare  ale  înţelepciunii  lumii  (cf.  I  Cor.  2,  1 — 16),  ci  din  experienţa  duhov¬ 
nicească  a  întîlnirii  personale  cu  Hristos  în  lumina  dumnezeirii  Sale  („căci  pentru 
aceasta  m-am  arătat,  ţie"  spune  Hristos  Sf.  Apostol  Pavel  pe  drumul  Damascului  — 
„ca  să  te  rînduiesc  slujitor  şi  martor  al  celor  ce  ai  văzut  şi  al  celor  pe  care  ţi  le 
voi  arăta  ţie";  F.  Ap.  26,  16;  par.  22,  14 — 15;  9,  3  sq.).  Experienţa  vederii  slavei 
lui  Dumnezeu  pe  faţa  lui  Hristos  nu  este  însă  o  harismă  apostolică  extraordinară, 
ci  o  vocaţie  universal-creştină:  „fiindcă  Dumnezeu,  Care  a  zis:  strălucească  din 
întuneric  lumina  —  El  a  strălucit  în  inimile  noastre  spre  luminarea  cunoştinţei 
slavei  lui  Dumnezeu  pe  faţa  lui  Hristos.  Şi  avem  comoara  aceasta  (a  acestei  expe¬ 
rienţe  duhovniceşti)  în  vasele  de  lut  (ale  trupurilor  noastre)"  (II  Cor.  4,  6 — 7).  De 
aceea,  spre  deosebire  de  Vechiul  Testament,  unde  numai  Moise  a  văzut  mai  îndea¬ 
proape  slava  Domnului  şi-şi  acoperea  faţa  din  pricina  strălucirii  ei  cu  un  văl  de 
fiii  lui  Israel  (Ex.  34,  29 — 35),  în  Noul  Testament,  „noi  toţi,  oglindind  cu  faţa  desco¬ 
perită  slava  Domnului  ne  schimbăm  la  faţă  în  acelaşi  chip  (t&n  autbn  eikbna  meta - 
morphoHmetha)  din  slavă  în  slavă,  ca  de  la  Duhul  Domnului"  (II  Cor.  3,  18). 

Detaşată  de  experienţa  eclesială  a  vederii  slavei  Sfintei  Treimi,  teologia  Bi¬ 
sericii  ca  discurs  despre  Dumnezeu  trădează  atît  sensul  ontologic  ultim  al  Reve¬ 
laţiei,  cit  şi  natura  de  comuniune  treimicâ  a  Dumnezeului  revelat  în  Hristos  ce 
face  cu  putinţă  această  experienţă,  regresînd  practic  la  condiţia  monoteismelor, 
precreştine,  impersonal  (elenic)  sau  monopersonal  (iudaic).  Atît  Sf.  loan  Apostolul 
şi  Evanghelistul  (sf.  sec.  I)  cît  şi  Sf.  Grigorie  de  Nazianz  (330 — 389)  şi-au  cîştigat 
apelativele  de  „teologi"  exemplari  ai  Bisericii  pentru  faptul  de  a  fi  apărat  —  (primul 
împotriva  gnosticismului  mitologizant,  în  care  Treimea  se  dizolva  într-o  cascadă 
de  emanaţii  eonice  degradate  progresiv  din  abisul  impersonal,  spirit  pur,  pînă  la 
materie,  pervertirea  ultimă  şi  închisoare  a  spiritului,  întruparea  devenea  astfel 
imposibilă  din  pricina  incompatibilităţii  ontologice  între  materie  şi  spirit,  iar  Hristos 
se  transforma  intr-un  eon  superior  care  şi-a  asumat  un  trup  aparent  pentru  a  putea 
comunica  celor  iniţiaţi  şi  aleşi  doctrina  esoterică  a  mîntuirii  intelectului  demate¬ 
rializat  prin  gnoza  sferelor  eonice  superioare  de  unde  acesta  căzuse;  iar  al  doilea , 
împotriva  arianismului  extremist  a  lui  Eunomie,  cu  interpretarea  sa  subordinaţia- 
nist-impersonală  a  Treimii  după  modelul  triadelor  neoplatonice  (Tatăl  =  esenţa  di¬ 
vină  unică  şi  supremă,  radical  transcendentă;  Fiul  şi  Duhul  =  creaturile  sale  prime, 
intermediare  între  ea  şi  cosmosul  creat)  şi  cu  teologia  sa  de  tip  intelectualist  şi 
raţionalist  de  natură  metafizică  şi  dialectică  ( theologia  =  technologia  10  conceptuală) 
ce  pretindea  posibilitatea  unei  cunoaşteri  nemijlocite,  totale  şi  exacte,  de  către 
intelectul  uman  a  esenţei  divine  a  Tatălui  pe  baza  existenţei  unui  nume  natural 
(cf.  dialogul  platonic  „Kratylos")  al  ei  ( agennesia  =  nenaşterea),  inerent  intelectului 
uman)  — Treimea  cea  de  o  fiinţă  şi  nedespărţită,  „obiectul"  ultim  al  teologiei,  Reve¬ 
laţia  ei  concretă  în  Biserică,  sub  forma  unei  comuniuni  personale  în  experienţa 
sacramental-asceticâ  a  vederii  slavei  necreate  a  Iubirii  Ei  veşnice  iradiind  din 
umanitatea  preamărită  şi  eclesială  a  lui  Hristos,  şi  teologia  Bisericii  ca  mărturie 
vie  a  acestei  experienţe.* 11 

Astfel,  in  celebrele  sale  5  Discursuri  teologice  rostite  în  anul  380  în  capela 
Anastasia  din  Constantinopol,  înainte  de  a  demonstra  scripturistic  şi  dogmatic  Ade¬ 
vărul  suprem  al  teologiei  Bisericii  reprezentat  de  Sfînta  Treime  cea  de  o  fiinţă 
şi  nedespărţită  şi  a  argumenta  irefragabil  consubstanţialitatea  Fiului  şi  Duhului  cu 
Tatăl  (discursurile  III — IV  „ despre  FiuV *  şi  V  „ despre  Sf.  Duh'V,  Sf.  Grigorie  de 


10  Cf.  Theodoret  Cyr,  Haeret.  făb.  comp.  IV,  3;  P.  G.  83,  420  B. 

11  Vederea  lui  Dumnezeu  în  Hristos  ca  forma  supremă  a  participării  omului 
la  viaţa  lui  Dumnezeu  şi  ţel  final  al  Iconomiei  divine  e  magistral  dezvoltată  de 
Sf.  Irineu  al  Lyonului  (t  202),  ucenic,  prin  sf.  Polycarp  al  Smyrnei,  al  sf.  Ap.  şi 
Ev.  Ioan,  în  Adv.  Haeres.  IV,  20;  ed.  critică  A.  Rousseau,  „Sources  Chretiennes" 
nr.  100,  Paris,  1965,  p.  624  sq. 

Nazianz  a  tratat  în  prealabil,  în  primele  două  discursuri  introductive,  despre  sensul, 
posibilitatea  şi  natura  reflecţiei  teologice  autentice  în  Biserică.1*  Falşii  teologi  euno- 
mieni  „care  se  bucură  de  vorbirile  deşarte,  antitezele  şi  logomahiile  gnozei  cu 
nume  mincinos4*  (cf.  I  Tim.  6,  20,  4)  şi  care  „desfiinţînd  toată  calea  evlaviei,  au 
în  vedere  numai  un  singur  lucru:  să  lege  şi  să  dezlege  probleme4*,  astfel,  încît 
„marea  noastră  taină  (a  Treimii)  e  în  primejdie  de  a  fi  (redusă  la)  o  nenorocită 
abilitate  tehnică  (dialectică)  (technydrion)u ,lî  trebuie  să  ştie  că  „nu  aparţine  fie¬ 
căruia  faptul  de  a  filosofa  despre  Dumnezeu  . . nici  oricînd,  nici  oricui,  ci  este 
şi  (o  vreme)  cînd,  şi  (un  auditoriu)  căruia,  şi  (o  măsură)  cît  (trebuie  vorbit  despre 
Dumnezeu).  Nu  aparţine  oricui ,  ci  celor  ce  s-au  exercitat  şi  au  înaintat  în  con¬ 
templaţie  şi  înainte  de  aceasta  celor  ce  şi-au  curăţit  sau  îşi  curăţesc  sufletul  şi 
trupul.  Căci  pentru  cel  ce  nu  este  curat  atingerea  de  Cel  curat  nu  este  nici  patimă, 
nici  în  afară  de  primejdie  (cf.  Platon,  Phaidon,  67  C  etc.)  după  cum  nici  pentru 
o  privire  bolnavă  atingerea  unei  raze  de  soare.  Cînd  anume?  Cînd  ne  dă  răgaz 
lutul  (materia  trupului)şi  tulburarea  din  afară  (a  patimilor)  şi  cînd  (raţiunea)  con¬ 
ducătoare  nu  este  răvăşită  de  închipuiri  inoportune  şi  rătăcitoare  . . .  căci,  într-ade- 
văr,  se  cade  (mai  întîi)  a  avea  răgaz  şi  a  cunoaşte  pe  Dumnezeu  şi  numai  cînd 
avem  vreme  prielnică  să  judecăm  (cf.  Ps.  74,  3)  rectitudinea  teologiei.  Cui  anume? 
Celor  ce  consideră  lucrul  acesta  cu  seriozitate  şi  care  nu  pălăvrăgesc  cu  plăcere 
despre  el,  ca  despre  oricare  altul,  (şi  anume)  după  cursele  de  cai  şi  după  specta¬ 
colele  teatrale  şi  cîntece,  după  (îmbuibarea)  pîntecului  şi  a  celor  de  sub  pîntece. 
Ce  lucruri  trebuie  filosof ate  şi  în  ce  măsură?  Cîte  ajung  pînă  la  noi  şi  cît  ajung 
la  ele  deprinderea  şi  puterea  ascultătorului44. 14  „Nu  zic  că  nu  trebuie  să  pomenim 
oricînd  pe  Dumnezeu.  Căci  pe  Dumnezeu  trebuie  să-l  pomenim  (prin  rugăciune) 
mai  mult  decît  respirăm,  şi  dacă  se  poate  spune  aceasta,  nu  trebuie  să  facem  nimic 
altceva  decît  aceasta  ...  şi,  dacă  trebuie  să  spunem  şi  cuvîntul  lui  Moise,  trebuie 
să  pomenim  pe  Dumnezeu  cînd  ne  culcăm,  şi  cînd  ne  sculăm,  şi  cînd  călătorim 
(Deut.  6,  7)  şi  cînd  facem  orice  altceva,  şi  prin  pomenirea  (lui  Dumnezeu)  să  ne 
formăm  spre  curăţie.  Astfel  încît  nu  faptul  de  a-L  pomeni  neîncetat  îl  opresc,  ci 
vorbirea  despre  Dumnezeu  (tb  theologeîn),  şi  nici  teologhisirea  (tbn  theologian)  ca 
pe  ceva  neevlavios,  ci  vremea  nepotrivită  (în  teologhisire),  nici  învăţarea  pe  alţii 
(ten  didaskaliân ),  ci  lipsa  de  măsură  (în  învăţătură).15  „Să  cădem  deci,  la  învoială 
întreoialtă  a  grăi  tainic  despre  cele  tainice  şi  cu  sfinţenie  despre  cele  sfinte  (mys- 
tikos  ta  mystikă  phthengesthai  kal  hagiâs  tă  hagia)“.'b  Experienţa  teologului  auten- 


12  Orat.  27 — 28  (Theol.  I — II).  P.  G.  36,  12 — 53  şi  P.  Gallay,  Discours  thâolo - 

giques  (27 — 31)f  „Sources  Chrătiennes44  nr.  250  Paris,  1978  (trad.  rom.  Gh.  Tilea  şi 
N.  I.  Barbu,  Cele  cinci  cuvîntări  despre  Dumnezeu,  Bucureşti  1947);  ideile  din 

aceste  2  discursuri  reluate  şi  în  orat.  33,  de  moderatione  in  disputando,  P.  G.  36, 
173 — 212;  şi  poemul  de  vita  sua  v.  1208 — 1272,  P.  G.  37,  1112 — 1116.  Pentru  Sf. 
Grigorie  de  Nazians  şi  doctrina  sa  spirituală  a  se  vedea  sinteza  şi  bibliografia 
din  articolul  din  Dictionnaire  de  Spiritualitâ  (prese.  D.  Sp.)  VI  (1967),  932 — 971 

(J.  Rousse);  J.  Plagnieux,  Saint  Gregoire  de  Nazianze  thâologien ,  Paris,  1951, 
p.  168  sq.;  Th.  Spidlik,  S.  Gregoire  de  Nazianze.  Introduction  ă  sa  doctrine  spi- 
rituelle.  (Orientalia  Christiana  Analecta  189),  Roma,  1971,  p.  134  sq.  In  româneşte: 
N.  V.  Stănescu,  Teologie  şi  viaţă  la  Sf.  Grigorie  de  Nazianz,  „Mitropolia  Olteniei44 
14  (1962),  nr.  1 — 2,  p.  3 — 12;  drd.  diac.  M.  Sava,  Profilul  teologului  după  Sf.  Gri¬ 
gorie  de  Nazianz,  „Studii  teologice44  21  (1969),  nr.  5 — 6,  p.  387 — 398;  St.  Papa- 
dopoulofc,  Sf.  Grigorie  de  Nazianz  sau  Teologul  (trad.  rom.  de  drd.  I.  Frăcea), 
„Glasul  Bisericii44  41  (1982),  nr.  1 — 3,  p.  110 — 117.  Interesant  de  urmărit  şi  apro¬ 
fundările  gîndirii  Sf.  Grigorie  din  „ Cuvîntările  teologice 44 ,  în  comentariile  extinse 
ale  Sf.  Maxim  Mărturisitorul  din  celebrele  sale  „ Ambigua 44  II,  13 — 30  şi  I,  1 — 4 
(P.G.  91),  trad.  rom.  Pr.  Prof.  D.  Stâniloae,  S.  P.  B.  80,  Bucureşti,  1983,  p.  191—238 
şj  40 _ 55 

13  Orat.  27  (theol.  I),  2;  P.G.  36,  12  A,  13  AB;  tr.  rom.  p.  1 — 2. 

14  Orat.  27,  3;  col.  13  D — 16  B;  tr.  rom.  p.  2 — 3;  cf.  şi  orat.  28  (theol.  II),  1, 

col.  25  C,  trad.  rom.  p.  9. 

15  Orat.  27,  4;  col.  16  BC;  trad.  rom.  p.  3. 

16  Orat.  27,  5;  col.  17  B;  trad.  rom.  p.  4;  cf.  şi  orat.  33,  12;  P.  G.  36,  188  C: 
„este  mare  lucru  a  vorbi  despre  Dumnezeu,  oar  mai  mare  este  a  te  curăţi  pentru 
Dumnezeu*4. 

tic,  pe  care  Sf.  Grigorie  o  prezintă  ca  a  sa  proprie,  este  cea  prefigurată  de  urcuşul 
lui  Moise  pe  muntele  Sinai  în  care  a  primit  teofania  vederii  slavei  lui  Dumnezeu 
şi  nu  a  fiinţei  Sale  înseşi,  care  rămîne  neapropiată  şi  neînţeleasă:  „Dar  ce  am 
păţit,  o  prietenilor  şi  iniţiaţilor  şi  împreună-iubitorilor  ai  Adevărului?  Mergeam 
să  cuprind  (cu  mintea)  pe  Dumnezeu  şi  aşa  am  urcat  pe  munte  şi  am  pătruns  în 
nor,  ajungînd  înlâuntrul  lui,  adică  în  afara  materiei  şi  a  celor  materiale,  concen- 
trindu-mâ  în  mine  însumi  pe  cît  mi-a  fost  cu  putinţă.  Şi  cînd  am  privit,  de-abia 
am  văzut  „spatele“  lui  Dumnezeu  (Ex.  33,  23)  şi  aceasta  adăpostit  de  stîncă  (Ex. 
33,  22)  adică  de  Dumnezeu-Cuvîntul  Cel  ce  s-a  întrupat  pentru  noi;  şi  plecîndu-mă 
puţin  am  văzut  nu  prima  şi  preacurată  fire  (natură)  cunoscută  numai  de  ea  însăşi, 
adică  de  Treime,  şi  care  rămîne  înlâuntrul  primei  catapetesme  şi  e  acoperită  de 
Heruvimi,  ci  pe  cea  din  urmă  şi  care  ajunge  la  noi.  Aceasta  este,  pe  cît  ştiu 
măreţia  (slavei)  lui  Dumnezeu  în  creaturile  Lui  şi  în  cele  produse  şi  guvernate 
de  El.  Căci  „spatele44  lui  Dumnezeu  (îl  alcătuiesc)  lucrurile,  care  sint  semnele  Lui 
de  recunoaştere  după  trecerea  Lui,  aşa  cum  umbrele  şi  chipurile  soarelui  reflectate 
în  apă  arată  soarele  privirilor  bolnave,  căci  nu  e  cu  putinţă  a-L  privi  direct, 
întrucît  prin  puritatea  luminii  lui  biruie  simţirea.  Deci  aşa  vei  teologisi  chiar  de-ai 
fi  un  Moise,  un  Pavel  ajuns  în  al  treilea  cer,  ba  chiar  şi  un  înger  ori  arhanghel 
(de-ai  fi)  .' 

Paralel  cu  precizarea  dogmatică  a  învăţăturii  despre  Treime,  fundamentul 
doctrinar  care  susţine  întreaga  teologie  a  Bisericii  şi  dă  sensul  ortodox  autentic 
şi  profund  hristologiei,  pnevmatologiei,  soteriologiei  şi  eclesiologiei,  a  avut  loc  şi 
procesul  de  precizare  al  spiritualităţii  autentice  a  Bisericii,  care  descrie  în  sensul, 
fundamentele  şi  mijloacele  de  realizare  practice,  experienţa  concretă  a  comuniunii 
de  slavă  şi  iubire  a  credinciosului  încorporat  prin  credinţă,  Taine  şi  plinirea  porun¬ 
cilor  în  Trupul  eclesial  al  lui  Hristos,  cu  Dumnezeu  Cel  în  Treime.1*  Biserica  a 
trebuit  să  lupte  susţinut  nu  numai  împotriva  supravieţuirii  tenace  în  erezii  a 
vechiului  concept  „esenţialist44  de  Dumnezeu  şi  a  teologiilor  speculative  ale  elenis¬ 
mului,  cît  şi  împotriva  spiritualităţilor  care,  stînd  formal  în  Biserică,  transformau 
experienţa  vederii  slavei  Sfintei  Treimi  iradiind  din  umanitatea  eclesială  a  lui 
Hristos  (forma  de  comuniune  personală  a  credinciosului  desăvîrşit  cu  Sfînta 
Treime)  într-o  vedere  nemijlocită,  intelectuală  sau  sensibilă,  a  esenţei  divine  înseşi, 
in  afara  comuniunii  personale  cu  Treimea  prin  Taine  în  Biserică,  Trupul  tainic 
al  lui  Hristos  şi  locul  de  manifestare  prin  excelenţă  al  Treimii,  ca  în  intelectualis¬ 
mul  mistic  evagrian-origenist  şi  respectiv,  materialismul  mistic  mesalian.19  Depă¬ 
şirea  acestor  două  spiritualităţi  „esenţialiste44,  a-trinitare,  a-eclesiale  şi  a-sacra- 
mentale  şi  integrarea  —  cu  importante  repercursiuni  în  modul  de  înţelegere  a 
teologiei  Bisericii  —  într-o  perspectivă  riguros  trinitară  şi  eclesială  a  elementelor 
de  viaţă  spirituale  viabile  şi  autentice  existente  în  ele,  dar  pervertite  prin  intro¬ 
ducerea  lor  în  scheme  doctrinare  necreştine  (neoplatonică,  stoică),  a  fost  opera 


17  Orat.  27  (theol.  II),  3;  col.  29  AB;  trad.  rom.  p.  10 — 11.  Acelaşi  simbolism 
biblic  al  demersului  teologului  —  urcuşul  lui  Moise  pe  Sinai  —  dezvoltat  pe  larg 
de  Sf.  Grigorie  de  Nyssa  în  „de  vita  Moysis",  P.  G.  44,  297 — 430;  ed.  J.  Danielou, 
„Sources  chreti£nnes“  nr.  1,  ed.  3,  Paris,  1968;  trad.  rom.  Pr.  I.  Buga,  P.  S.  B.  20, 
Bucureşti,  1980,  p.  71  sq. 

18  Cf.  Lossky,  Essai  sur  la  Thâologie  mystique  de  VEglise  d’Orient,  Paris, 
1944,  p.  8:  „Toată  desfăşurarea  luptelor  dogmatice  susţinute  de  Biserică  în  decursul 
veacurilor  privită  din  punct  de  vedere  duhovnicesc  ne  apare  dominată  de  grija 
statornică  pe  care  a  avut-o  Biserica  de  a  apăra  în  fiecare  moment  din  istoria 
ei  posibilitatea  pentru  creştini  de  a  ajunge  la  deplinătatea  unirii  cu  Dum¬ 
nezeu  (. . .)  preocuparea  centrală,  obiectul  luptelor  este  întotdeauna  posibilitatea, 
modul  sau  mijlocul  de  unire  cu  Dumnezeu44. 

19  Lupta  pentru  spiritualitate  autentică  în  Biserica  Ortodoxă  de  la  Irineu 
(sec.  II)  la  Sf.  Grigorie  Palama  (sec.  XIV)  este  magistral  expusă  de  VI.  Lossky, 
„ Vision  de  Dieu“ ,  curs  predat  la  Sorbona  (Ecole  Practique  des  Hautes  Etudes,  V-e 
Section),  1945 — 1946  şi  publicat  postum  la  Neuchâtel,  1962. 


STUDII  ŞI  ARTICOLE 


29 


marilor  Părinţi  fiiocalici  din  sec.  V — VII:  Macarie,20  Marcu  Ascetul,21  Diadoh  al 
Foticeii 22  (sf.  sec.  IV — mijloc,  sec.  V)  în  confruntare  critică  cu  mesalianismul,  şi 
respectiv,  Maxim  Mărturisitorul u  şi  Isaac  Şirul24  (sec.  VII)  în  delimitare  faţă  de 
evagrianism. 


20  Pentru  complexa  stare  în  care  se  prezintă  „corpus-ul  scrierilor  „pseudo- 
macariene*4  —  căci  în  mod  sigur  nu  e  vorba  de  Sf.  Macarie  Egipteanul  (t  390),  ci 
de  un  ascet  necunoscut  care  a  trăit  în  Mesopotamia  superioară  şi  Sudul  Asiei 
Mici  la  sf.  sec.  IV  şi  înc.  sec.  V  —  şi  controversata  chestiune,  nerezolvată  încă 
satisfăcător,  a  relaţiilor  lui  cu  mesalianismul  şi  Sf.  Grigorie  de  Nyssa  cf.  artico¬ 
lul  „ Macaire  (Pseudo-Macaire;  Macaire-Symeon),  D.  Sp.  X  (1977),  21 — 43  (V.  Desprez 
şi  M.  Canevet)  cu  bibliografia  la  zi.  Pentru  simplificarea  referinţelor,  trimitem 
aici  la  „ parafraza  în  150  de  Capete  a  Sf.  Simeon  Metafrastul  (miji.  sec.  X)  la  cele 
50  de  Omilii  duhovniceşti  de  Sf.  Macarie"  (trad.  rom.  a  Pr.  Prof.  D.  Stăniloae, 
Filocalia  românească  V,  Bucureşti,  1976,  p.  293 — 387),  care  a  putut  fi  utilizată  de 
Sf.  Simeon  Noul  Teolog;  cap.  137 — 140:  taina  cea  mai  desăvîrşită  a  creştinismului 
e  vederea  luminii  slavei  dumnezeieşti  ca  şi  Pavel  odinioară,  anticipare  a  luminii 
eshatologice  a  învierii;  cap.  77 — 80:  teologia  ca  experienţă  a  lui  Dumnezeu  şi  ca 
discurs  despre  Dumnezeu,  sărăcia  discursului  lipsit  de  experienţă  şi  bogăţia  celuia 
bazat  pe  experienţa  Duhului  (şi  cap.  88);  cap.  29 — 31:  critica  celor  ce  susţin  impo¬ 
sibilitatea  împlinirii  tuturor  poruncilor.  O  lectură  atentă  a  acestor  „capete4*  eviden¬ 
ţiază  cu  claritate  că  toate  elementele  doctrinei  spirituale  simeoniene  sînt  prezente 
„in  nuce "  în  scrierile  „macariene**  încă  de  la  sf.  sec.  IV. 

21  Pentru  Marcu  Ascetul,  ipotezele  privind  identificarea  locului  şi  perioadei 
exacte  a  vieţii  sale,  starea  scrierilor  sale  şi  polemica  sa  antimesaliniană  cf.  articolul 
„Marc  le  Moine4*,  D.  Sp.  X  (1977),  274 — 283  (J.  Gribomont).  Principalele  sale  scrieri 
(P.  G.  65):  cele  200  +  226  de  capete  despre  legea  duhovnicească  şi  contra  celor  ce  so¬ 
cotesc  că  se  îndreptează  din  fapte",  cele  17  răspunsuri  către  cei  ce  se  îndoiesc  de 
Sf.  Botez  şi  Epistola  către  Nicolae  Monahul  sînt  trad.  rom.  de  Pr.  Prof.  D.  Stăniloae, 
Filoc.  rom.  I,  Sibiu,  1946,  p.  230 — 327.  Contribuţia  decisivă  a  lui  Marcu  Ascetul  la 
precizarea  spiritualităţii  ortodoxe  constă  în  fundamentarea  efortului  etic-ascetic 
pe  baza  lui  sacramental-baptismalâ  şi  eclesială  obiectivă:  „Căci  întîi  se  dă  Bote¬ 
zul  în  Biserica  Universală  şi  prin  Botez  se  dă  tainic  (mystikâs)  harul  ce  locuieşte 
astfel  ascuns  (kryptds).  Pe  urmă,  pe  măsura  împlinirii  poruncilor  şi  a  nădejdii, 
aceasta  se  descopere  celor  ce  cred  în  Domnul  care  a  zis:  In  7,  38 — 39“ .  „De  aceea, 
o  omule  care  ai  fost  botezat  în  Hristos,  dă  numai  lucrarea  pentru  care  ai  primit 
puterea  şi  te  pregăteşte  să  primeşti  arătarea  celui  ce  locuieşte  în  tine.  Şi  astfel  ţi 
se  va  arăta  ţie  Domnul,  potrivit  făgăduinţei  (In  14,  21)  în  chip  duhovnicesc,  precum 
sigur  ştie4*  (p.  288 — 290). 

22  Despre  Diadoh  pe  larg  în  introducerea  la  ediţia  critică  a  „operelor  sale 
duhovniceşti**  dată  de  E.  des  Places,  „Sources  Chrătiennes*^  nr.  5  ter.  Paris,  1966 
(pentru  tema  noastră  mai  ales  p.  39 — 42)  şi  articolul  aceluiaşi  din  D.  Sp.  III  (1957) 
817 — 334;  celebrul  său  „Cuvînt  ascetic  in  100  de  capete"  e  tradus  de  Păr.  D.  Stă¬ 
niloae  în  Filoc.  rom.  I,  p.  335 — 390.  Alături  de  fundamentarea  baptismală  în  cadrul 
schemei  „Chip  —  Asemănare**  a  întregii  spiritualităţi  din  cap.  76 — 89  şi  de  teoria 
discernămîntului  duhurilor  din  cap.  26 — 40,  ambele  îndreptate  împotriva  falsei 
mistici  a  mesalianismului,  precizările  din  cap.  7 — 11,  67 — 68  şi  72  despre  relaţia  între 
teologie,  cunoaştere  a  lui  Dumnezeu  (gnâsis)  şi  discurs  (sophia)  despre  Dumnezeu 
sînt  printre  cele  mai  pătrunzătoare  şi  subtile  din  întreaga  patristică.  Unicul  studiu 
despre  La  doctrine  de  „theologia"  chez  Diadoque  de  Photikă,  „Irenikon**  14  (1937), 
p.  536 — 553  se  limitează  la  simpla  indicaţie  a  paralelelor  cu  scrierile  pseudo-maca- 
riene  în  perspectiva  eronată  a  pretinsei  lor  origini  mesaliniene. 

23  Ne  limităm  a  indica  aici  principalele  locuri  despre  „teologie**  în  opera 
maximiană:  Expos.  orat.  dominicae,  P.  G.  90,  876  CD  (tr.  rom.  Filoc.  II,  1947,  p.  256): 
„Teologie  ne  învaţă  Cuvîntul  lui  Dumnezeu  prin  faptul  că  se  întrupează,  arătînd 
în  Sine  pe  Tatăl  şi  pe  Sfîntul  Duh**;  ibidem,  col.  892  A — 893  A  (p.  269 — 271):  teolo¬ 
gia  „nici  elină,  nici  iudaică**  a  Treimii;  Quaest  ad  Thalassium  60,  P.  G.  90,  621  C — 
624  B  (tr.  rom.  Filoc.  III ,  1948,  p.  329 — 380):  dubla  cunoaştere  a  lui  Dumnezeu,  prin 
raţionament  şi  intelecţii,  şi  prin  experienţă  şi  simţire;  Quaest  ad  Thalass.  59;  col. 

Criza  iconoclastă  (sec.  VIII — IX)  şi  renaşterea  elenismului  (sec.  IX — XI),  care 
i-a  urmat  ca  o  reacţie  la  orientalizarea  promovată  de  împăraţii  iconoclaşti  şi  cunos¬ 
cută  sub  numele  de  „primul  umanism  bizantin**  (P.  Lemerle),  a  reprezentat  in 
Bizanţ  o  perioadă  de  stagnare  şi  regres  spiritual  şi  teologic.  Controversele  şi  tul¬ 
burările  prelungite  au  împiedicat  Biserica  bizantină  să  asimileze  organic  moşte¬ 
nirea  patristică  clasică  şi  mai  ales  contribuţia  spirituală  a  Părinţilor  filocalici 
elaborată  în  centre  monastice  ce  nu  mai  făceau  parte  din  Imperiu  (mai  ales  în 
Sinai  şi  Palestina). 

Pe  acest  fond  se  grefau  şi  influenţele  subconştiente  ale  contestării  active 
şi  militante  a  Treimii  şi  a  realităţii  întrupării  din  partea  monoteismelor  spiritua¬ 
liste  ale  Islamismului  şi  elenismului  antic,  reverberate  atît  în  iconoclasm  cît  şi  în 
renaşterea  umanismului  elenic.  Sub  provocarea  islamismului  şi  presiunea  culturii 
lor  elenice,  bizantinii  epocii  iconoclaste  şi  posticonoclaste  au  încercat  subconştient 
acomodarea  practică  a  gindirii  şi  vieţii  lor  religioase  la  o  schemă  monoteistă  de 
tip  veterotestamentar,  la  o  concepţie  despre  mîntuire  de  tip  juridist  şi  moralist, 
lipsită  de  orice  sens  ontologic,  în  care  Revelaţia  Treimii  devenea  o  sumă  de  ade¬ 
văruri  conceptuale  despre  Dumnezeu  comunicate  de  Iisus  ca  Profet  şi  adresate 
intelectului,  inaccesibile  şi  irelevante  însă  pentru  viaţa  practică,  Tainele  acte  pur 
memoriale  şi  simbolice  ale  evenimentului  istoric  trecut  al  reconcilierii  noastre  cu 
Dumnezeu  prin  Jertfa  de  pe  cruce,  iar  poruncile  un  sistem  de  norme  etice  cu 
semnificaţie  pur  socială  şi  meritorie.  Biblie,  dogme.  Taine,  porunci  încetau  a  mai 
fi  considerate  medii  transparente  ale  prezenţei  concrete,  real  experiabile,  a  Treimii 
in  Biserică  (a  Cărei  percepţie  pur  spirituală  sau  intelectuală  era  rezervată  numai 
după  eliberarea  intelectului  din  captivitatea  trupului  prin  moarte)  transformîn- 
du-se  într-un  cod  ideologic,  ritual  şi  moral,  pur  social  şi  formalist.  Sec.  IX — X 
marchează  astfel  extinderea  în  Biserica  bizantină  a  unui  periculos  formalism  teo¬ 
logic  şi  bisericesc  caracterizat  prin  intelectualism  şi  scolasticism  exegetic  şi  dog¬ 
matic  (reprezentat  la  modul  superior  de  opera  unui  Fotie  (sec.  IX)  dar  mai  cu 
seamă  de  abundenta  literatură  florilegistâ  biblică  şi  patristică  a  „catenae" -\ov 
exegetice  şi  „ panopliilor “  dogmatice,  operă  profesorală  şi  compilatorie  a  „didască- 
liilor**  şi  profesorilor,  lipsită  de  de  suflu  duhovnicesc),  ritualism  liturgic  (codifi¬ 
carea  riturilor  şi  oficiilor,  stilizarea  encomiastică  a  Vieţii  Sfinţilor),  formalism 
canonic  legalist  şi  moralism  minimalist  convenţional  sau  pietist.  Influenţa  acestor 
evoluţii  s-a  resimţit  pînă  şi  în  spiritualitatea  monastică  reorientatâ  la  sf.  sec.  VIII 
de  un  Teodor  Studitul  (t  826),  marele  reformator  al  monahismului  bizantin  pe  o 
bază  riguros  chinovială  (în  linia  unui  Pahomie,  Vasile  cel  Mare,  Dorotei  de  Gaza), 
intr-o  direcţie  strict  practică  şi  ascetică,  necontemplativă. 


604 — 620  (trad,  rom.  p.  310 — 325):  corelaţia  câutare-revelare,  capacitatea  naturii  şi 
luminarea  Duhului.  Consideraţii  excepţionale  despre  teologie  ca  şi  cunoaştere  a  lui 
Dumnezeu  şi  spiritualitate  se  cuprind  în  densele  şi  profundele  „ 200  de  Capete 
teologice  şi  iconomice‘\  P.  G.  90,  1083 — 1186  (trad.  rom.  Filoc.  II,  1947,  124 — 308)  stu¬ 
diate  de  H.  U.  von  Balthasar,  Die  gnostische  Centurien  des  Maximus  Confessor , 
Freiburg.  i.  Br.  1941,  ca  şi  în  „ Ambigua "  (vezi  supra,  nota  12),  în  care  spiritualitatea 
origenistâ  este  preluată  în  motivele  ei  fundamentale,  dar  reinterpretată  prin  deta¬ 
şarea  de  schemele  neoplatonice  şi  inserarea  în  schema  fundamentală  a  dogmei 
hristologice. 

24  C/.  articolului  „ Isaac  de  Niniveu ,  D.  Sp .,  VIII  (1971),  2041—2054  (E.  Khalife- 
Hachem).  Remarcabilele  86  de  tratate  duhovniceşti  şi  4  epistole  ale  marelui  ascet 
sirian,  episcop  pentru  cîteva  luni  (între  660 — 680)  al  comunităţii  nestoriene  din 
Ninive,  sint  traduse  după  versiunea  lor  greacă  (sec.  IX)  făcută  pe  o  adaptare  siro- 
iacobită  (monofizită)  anterioară  de  Păr.  D.  Stăniloae  in  Filoc.  X,  1981.  Indicăm  aici 
cîteva  pasaje  referitoare  la  cunoaşterea  lui  Dumnezeu:  trat.  18  (p.  93 — 94):  credinţa 
din  auzite  şi  credinţa  din  vedere  =  cunoştinţa  duhovnicească  sau  simţirea  harului 
prin  frica  de  Dumnezeu  şi  lucrarea  poruncilor;  19  (p.  95 — 96),  32  (p.  172 — 180), 
33  (p.  180—181),  43  (p.  222—224),  62—65  (p.  319—342),  72  (p.  361),  73  (p.  370—372), 
ep.  IV,  p.  492  sq.  C/.  şi  Iustin  Popovici,  He  gnosiologia  tou  hagiou  Isaăk  tou.  Syrou, 
„Theologia"  38  (1967),  p.  206 — 223,  387 — 407;  şi  teza  lui  Antonios  Papadopoulos, 
Theologikă  gnosiologia  kată  toHs  neptikous  Pateras  (Analekta  Vlatâdon  25),  Tessa- 
lonike,  1977. 

împotriva  acestui  complex  fenomen  reprezentat  de  formalismul  şi  conserva¬ 
torismul  bisericesc  şi  social  al  epocii,  în  Bizanţul  aflat  la  apogeul  evoluţiei  şi 
strălucirii  sale  istorice,  s-a  ridicat  la  sf.  sec.  X — înc.  sec.  XI  grandiosul  protest 
al  Sf.  Simeon  Noul  Teolog 25  (949 — 1022),  marele  profet  al  reînnoirii  teologiei  în 
sensul  apostolic  de  mărturie  a  experienţei  comuniunii  personale  a  omului  cu  Sf. 
Treime  în  vederea  slavei  iubirii  Sale  ce  străluceşte  din  umanitatea  preamărită 
şi  eclesială  a  lui  Hristos.  Născut  în  949  26  în  oraşul  Galata  din  provincia  micro- 
asiaticâ  Paflagonia  într-o  familie  aparţinînd  aristocraţiei  provinciale  locale,  tînărul 
Gheorghe  (aceasta  pare  a  fi  fost  cu  destulă  certitudine  numele  lui  de  Botez)  este 


25  Cu  excepţia  a  3  epistole  (Cod.  Coisl.  292,  f.  263  v — 273  v)  întreaga  operă 
a  Sf.  Simeon  Noul  Teolog  a  fost  editată  critic  în  9  volume  ale  colecţiei  „Sources 
Chrătiennes44  (prese.  S.  C.),  după  cum  urmează:  cele  225  de  capete  teologice,  gnostice 
şi  practice  (prese.  Cap.)  de  J.  Darrouzes:  SC  51,  1967;  cele  34  de  Cateheze  şi  cele  2 
,JZucharistiai,t  (mulţumiri)  de  V.  Krivocheine:  SC  96  1963  (1 — 5);  SC  104,  1964 
(6 — 22),  SC  113,  1965  (22 — 34  -f.  Euch.  1 — 2);  cele  3  Tratate  teologice  şi  15  etice  de  J. 
Darrouzăs:  SC  122,  1966  (Th.  1—3  4*  Eth.  1—3)  şi  SC  129,  1967  (Eth.  4—15);  iar 
cele  58  de  Imne  de  J.  Koder:  SC  156,  1959  (1—15),  SC  174,  1971  (16 — 40),  SC  196, 
1973  (41 — 58).  Citarea  se  face  cu  iniţiala  operei  (Cap.  Euch,  Cat,  Th,  Eth,  Hymn) 
şi  indicarea  rîndurilor  (la  Capete  a  numărului  lor).  In  româneşte  Păr.  Stăniloae  a 
publicat  cele  225  de  Capete,  şi  Tratatele  etice  1  şi  5  în  Filoc.  VI  1977,  p.  17 — 96, 
119—182,  183—202. 

Principalele  studii  referitoare  la  doctrina  Sf.  Simeon  Noul  Teolog  sînt  în 
ordine  cronologică:  K.  Holl,  Enthusiasmus  und  Bussgewalt  beim  griechischen  Monch - 
tum.  Eine  Studie  zu  Symeon  dem  Neuen  Theologen,  Leipzig  1898  (cu  ediţia  critică 
a  epistolei  despre  mărturisire  p.  110 — 127);  articolele  din  „Dictionnaire  de  la 
Theologie  catholique“  (prese.  D.  Th.  C.)  XIV,  2  (1941)  2941—2959  (J.  Gouillard)  şi 
„Threskeutikă  kai  ethike  enkylopaidei'a44  XI  (1967)  537 — 545  (P.  K.  Christou);  H.  M. 
Biedermann,  Das  Menschbild  beim  Symeon  dem  Jiingeren ,  dem  Theologen  (Das 
Ostliche  Christentum  N.  F.  9),  Wiirzburg,  1949;  diversele  studii  ale  monahului  atonit 
rus,  ulterior  arhiep.  ortodox  de  Bruxelles,  Vasili  Krivocheine  (t  1986),  cel  mai  mare 
specialist  ortodox  în  Sf.  Simeon:  The  Writings  of  Symeon  the  New  Theologian , 
„Orientalia  Christiana  Periodica44  20  (1954)  p.  298 — 328;  Essence  crâe  et  essence 
divine  dans  la  thâologie  spirituelle  de  S.  N.  T.,  „Messager44  19  (1971),  nr.  75 — 76, 
p.  151 — 170;  Vision  de  lumi&re  chez  S.  N.  T.,  ibidem  24  (1976)  nr.  93 — 94,  p.  15 — 37, 
etc.  au  culminat  în  vasta  antologie  comentată,  un  fel  de  „Sf.  Simeon  prin  el  însuşi41. 
Dans  la  lumiăre  du  Christ.  Symeon  le  Nouveau  Thâologien.  Vie-Spiritualit6-Doc- 
trine  (Temoins  de  l’Eglise  indivise  1),  Chevetogne,  1980,  426  p.  Prima  mare  mono¬ 
grafie  ştiinţifică  este  cea  a  lui  W.  Volker,  Praxis  und  Theoria  bei  Symeon  dem 
Neuen  Theologen.  Ein  Beitrag  zur  byzantinischen  Mystik,  Wiesbaden,  1974,  XVI  4- 
489  p.  nouă  inaccesibilă,  şi,  recent,  valoroasa  teză  a  lui  B.  Fraigneau-Julien,  Les 
sens  spirituels  et  la  Vision  de  Dieu  selon  S.  N.  T.  (Theologie  historique  67),  Paris, 
1985,  204  p. 

în  româneşte:  magistr.  Ion  I.  Bria,  Simţirea  tainică  a  prezenţei  harului  după 
Sf.  Simeon  Noul  Teolog,  „Ortodoxia44  8  (1956),  nr.  7 — 8,  p.  470 — 486;  drd.  pr.  Ilie 
Moldovan,  Teologia  Sf.  Duh  după  Catehezele  Sf.  S.  N.  T.,  „Studii  teologice44  19  (1967), 
nr.  7 — 8,  p.  418 — 431;  drd.  ierom.  Nacu-Daniil  Stoenescu,  învăţătura  despre  Sf. 
Treime  in  Imnurile  Sf.  S.  N.  T.,  „Mitropolia  Banatului44  35  (1985),  nr.  5 — 6,  p.  323— 
334;  drd.  L.  Stoina,  Desăvîrşirea  creştină  după  Sf.  S.N.T. ,  „Studii  teologice44,  37 
(1985),  nr.  5—6,  p.  390—407. 

26  Un  grand  mystique  bizantine.  Vie  de  Symeon  le  Nouveau  Thâologien  (949 — 
1022)  par  Nicetas  Stethatos.  Texte  grec  inedit,  editd  par  I.  Hausherr,  „Orientalia 
Christiana44  XII,  nr.  45,  Roma  1928  (prese.  Vie),  p.  IV — XCIII  Introducere,  p.  1 — 128 
text  şi  traducere  franceză.  Parafraza  neogreacă  prescurtată  a  „Vieţii44  editată  în 
1790  la  Veneţia  de  monahul  atonit  Dionisie  Zagoraios  a  fost  tradusă  în  1835  în 
româneşte  în  Vieţile  Sfinţilor ,  Luni î  Octombrie;  ed.  II  Cărticica  X,  1908,  p.  849 — 932. 
Urmăm  aici  cronologia  propusă  de  Hausherr,  op.  cit.  p.  LXXX — XCI,  unanim  accep¬ 
tată  de  specialişti  care  corectează  pe  cea  a  lui  K.  Holl,  1892,  după  care  Sf.  Simeon 
ar  fi  murit  în  anul  1042;  cronologia  propusă  de  P.  K.  Christou,  1967,  care  plasează 
anul  morţii  Sf.  Simeon  în  1035  nu  s-a  impus  între  specialişti. 

adus  la  vîrsta  de  11  ani  pentru  studii  secundare  la  Constantinopol  unde  locuieşte 
în  casa  unchiului  său,  înalt  demnitar  imperial  cu  mare  influenţă  la  Palat  şi  favorit 
al  împăratului,  şi  care-1  destina  unei  cariere  administrative  de  mare  perspectivă. 
In  urma  dispariţiei  subite  a  unchiului  său  pe  cînd  avea  doar  14  ani  (deci  în  963, 
în  tulburările  politice  care  au  dus  la  căderea  de  la  putere  a  atotputernicului  prim- 
ministru  de  sub  domnia  lui  Romanos  II,  959 — 963,  eunucul  Iosif  Vringas,  paflagonian 
şi  el)  tînârul  Gheorghe  încearcă,  fără  succes  însă,  să  intre  în  celebra  mănăstire 
Studion  din  Capitala  bizantină.  Aici  întîlneşte  însă  pe  monahul  îmbunătăţit  Simeon 
Studitul  zis  Evlaviosul i7  ce  devine  părintele  său  duhovnicesc  pentru  toată  viaţa 
şi-i  deschide  gustul  şi  dorul  desâvîrşirii  în  viaţa  duhovnicească.  Deşi  pînă  în  977 
va  continua  să  trăiască  în  lume,  în  casa  unui  patrician  de  a  cărei  administraţie 
se  ocupa  în  timpul  zilei,  urmînd  sfaturilor  ascetice  ale  lui  Simeon  Evlaviosul  şi 
ale  Părinţilor  Filocaliei  (Marcu  Ascetul,  Diadoh  al  Foticeii  şi  Ioan  Scărarul)  spre 
a  căror  lectură  acesta  l-a  îndrumat,  în  timpul  unei  privegheri  şi  rugăciuni  de 
noapte,  tînărul  Gheorghe  are  la  vîrsta  de  20  de  ani  (cca.  970)  prima  experienţă 
a  vederii  luminii  dumnezeieşti,  admirabil  descrisă  în  Cateheza  22*  şi  face  o  nouă 
tentativă,  nereuşită,  de  a  intra  la  Studion.  Intre  anii  970 — 976  tînârul  Gheorghe, 
ajuns  senator  şi  spatharocubicular,  trece  printr-o  perioadă  de  criză  „mondenă*1 
destul  de  febrilă  pînă  la  a  uita  aproape  cu  desăvîrşire  vederea  luminii  şi  sfaturile 
părintelui  lui  duhovnicesc.  Probabil  experienţa  deşârtăciunii  lumii  şi  a  strălucirilor 
ei,  l-au  condus  însă  la  conversiunea  monastică  definitivă.  Şi  astfel,  în  977,  în  vîrstă 
de  27  de  ani,  după  o  călătorie  în  Paflagonia  în  care  şi-a  lichidat  proprietăţile, 
intră  ca  novice  la  Studion  fiind  încredinţat  spre  îndrumare  duhovnicească  vechiului 
său  părinte  spiritual,  Simion  Evlaviosul,  al  cărui  ucenic  zelos  devine  manifestînd 
faţă  de  persoana  bâtrînului  un  ataşament  entuziast.  Aici  are  o  nouă  experienţă  a 
vederii  luminii  dumnezeieşti,  cîştigată  acum  prin  aspre  nevoinţe  şi  descrisă  în 
Cateheza  16 *  In  citadela  monahismului  chinovial  pe  care  o  reprezenta  Studionul, 
şi  în  care  se  punea  accentul  pe  ordine,  uniformitate  şi  puterea  monarhică  a  egu¬ 
menului,  acest  ataşament  faţă  de  părintele  duhovnicesc  al  proaspătului  novice  a 
creat  nemulţumire  şi  scandal  printre  monahi  ca  şi  invidia  egumenului  Petru. 
Refuzînd  a  se  supune  poruncii  egumenului  de  a-şi  părăsi  părintele  duhovnicesc, 
tînârul  novice  este  expulzat  din  Studion  la  numai  cîteva  luni  de  la  intrare.50 
Simeon  Evlaviosul  îl  recomandă  atunci  egumenului  Antonie  de  la  mănăstirea  Sf. 
Mamas  (situată  nu  departe  de  Studion,  lingă  poarta  Xerokerkos  a  oraşului)  care 
îl  tunde  la  scurtă  vreme  în  monahism  dîndu-i  numele  de  Simeon,  ca  şi  cel  al 
veneratului  lui  părinte  duhovnicesc,  iar  după  3  ani  îl  recomandă  spre  a  fi  hirotonit 
preot.  Anii  977 — 980  reprezintă  o  perioadă  de  intense  eforturi  ascetice  în  smerenie, 
lacrimi  şi  rugăciuni  arzătoare  şi  neîncetate,  prin  care  Simeon,  rămînînd  în  con¬ 
tinuare  sub  ascultarea  lui  Simeon  Evlaviosul,  recîştigă  prin  aspre  nevoinţe  ascetice 
şi  rugăciunile  bâtrînului  părinte  duhovnicesc,  harul  întîlnirii  personale  cu  Hristos 


27  Despre  Simeon  Evlaviosul  vezi  Hausherr,  op.  cit.  p.  XXXVIII — LII  şi  notiţa 
din  D.  Th.  C.  XIV  (1941)  2972 — 2974  (J.  Gouillard).  Din  scrierea  sa,  ce  conţinea  se 
pare  în  original  100  de  capete,  s-au  păstrat  40  de  capete,  traduse  în  Filoc.  rom.  VI, 
1977,  p.  97 — 116.  învăţătura  sa  duhovnicească,  în  al  cărei  centru  se  află  ascultarea 
de  părintele  duhovnicesc  şi  urmarea  lui  ca  lui  Hristos  ca  o  condiţie  sine  qua  non 
a  întîlnirii  cu  Dumnezeu  în  lumină,  a  trecut  atît  la  ucenicul  lui,  Sf.  Simeon  Noul 
Teolog:  Cap.  I,  24 — 30,  Cat.  20  passim,  cît  şi  la  ucenicul  acestuia  din  urmă,  Niketas 
Stethatos:  300  de  Capete  practice ,  naturale  şi  gnostice  P.  G.  151,  851 — 952;  (trad. 
rom.  in  Filoc.  VI,  1977,  p.  211—354),  I,  53—54. 

28  Cat.  22,  80—104,  270—320  (c/.  Vie.  4—5)  cf.  şi  129—135,  157—173,  178—188: 
consideraţii  despre  faptul  că  experienţa  slavei  lui  Dumnezeu  este  accesibilă  tuturor 
creştinilor  fără  deosebire,  fiind  condiţionată  numai  de  credinţă  şi  lucrarea  porun¬ 
cilor,  iar  nu  retragerea  din  lume,  în  anahorezâ,  isihie  sau  chinovie,  cf.  şi  Cap.  II, 
65 — 69  (şi  Niketas,  300  de  capete,  I,  72 — 77). 

29  Cat.  16  (cf.  Vie.  19). 

30  Vie.  10—11. 

în  lumina  dumnezeiască  a  slavei  Sale  treimice  nu  ca  pe  o  experienţă  extatică  extra¬ 
ordinară,  ci  ca  pe  o  stare  permanentă.51 

Dacă  „Viaţa"  Sf.  Simeon  scrisă  între  1052 — 1054  de  ucenicul  lui,  Niketas 
Stethatos,  prezintă  evenimentele  acestei  prime  perioade  din  viaţa  Sfîntului  oarecum 
din  exterior,  scrierile  Sf.  Simeon  —  pe  lingă  Catehezele  22  şi  16  menţionate  deja  — 
mai  ales  cele  două  „Mulţumiri"  (Eucharistiai)  ale  sale  către  Dumnezeu  pentru 
binefacerile  dăruite,  ne  descoperă  latura  interioară,  subiectivă,  a  acestor  evenimente 
şi  prime  experienţe  duhovniceşti,  în  termeni  semnificativi  însă  şi  revelatorii 
atît  pentru  situaţia  religioasă  a  Bisericii  în  epocă,  cît  şi  pentru  întreaga  sa  orien¬ 
tare  şi  luptă  spirituală  viitoare.  Sf.  Simeon  mulţumeşte  lui  Dumnezeu  pentru  adu¬ 
cerea  sa  la  existenţă  prehotărîtă  din  veşnicie,  pentru  mîntuirea  sa  obiectivă  în 
Hristos,  pentru  reînnoirea  sa  în  apa  Botezului,  pentru  a  fi  fost  ferit  de  grele  şi 
felurite  ispite  la  Palatul  imperial  şi  pentru  a  fi  fost  „tras  de  perii  capului“  din 
captivitatea  gîndurilor  şi  patimilor  tinereţii  şi  încredinţat  părintelui  lui  duhovni¬ 
cesc."  „Iţi  mulţumesc  că,  dorind  eu  să  văd  pe  unul  din  Sfinţii  Tăi,  şi  crezînd  să 
aflu  prin  el  mare  milă  la  Tine,  nu  numai  că  ai  făcut,  Bunule,  aceasta  şi  mi-ai 
arătat  pe  robul  tău  autentic  pe  fericitul  Sfînt  Simeon,  şi  ai  binevoit  să  fiu  iubit 
de  acela,  ci  mi-ai  dăruit  prin  acela  zeci  de  mii  de  alte  bunuri  pe  care  nici  măcar 
nu  le  nădăjduiam.  Căci  de  unde  era  să  cunosc  eu,  nenorocitul,  că  Tu,  Bunul  nostru 
Stâpîn,  eşti  astfel,  ca  să  iau  dor  după  Tine?  De  unde  era  să  ştiu  că  Te  arăţi  celor 
ce  vin  la  Tine  încă  petrecînd  ei  în  (această)  lume,  ca  să  caut  să  Te  văd?  De  unde 
să  cunosc  că  cei  ce  primesc  în  ei  lumina  harului  Tău  se  învrednicesc  de  o  aseme¬ 
nea  bucurie  şi  odihnă?  De  unde  sau  cum  era  să  cunosc,  eu  nefericitul,  că  cei  ce 
au  crezut  în  Tine,  primesc  pe  Sfîntul  Duh?  Căci  socoteam  a  crede  desăvîrşit  întru 
Tine  şi  credeam  că  posed  toate  cele  pe  care  le  dăruieşti  celor  ce  se  tem  de  Tine, 
în  vreme  ce  n-aveam  nimic,  precum  am  aflat  mai  tîrziu.  De  unde  era  să  ştiu, 
Stăpîne,  că  Tu,  fiind  nevăzut  şi  necuprins,  eşti  văzut  şi  cuprins  înlăuntrul  nostru? 
De  unde  aş  fi  putut  gîndi  că  Tu,  Stăpînul  Cel  ce  ai  creat  toate  (universul),  te 
uneşti  cu  oamenii  pe  care  i-ai  plăsmuit  şi  îi  faci  purtători-de-Dumnezeu  şi  fii  ai 
Tăi,  ca  să  vin  la  dorul  acestor  (lucruri)  şi  să  caut  să  primesc  acestea  de  la  Tine? 
De  unde  era,  iarăşi,  să  ştiu  că  am  un  asemenea  Dumnezeu,  un  asemenea  Stâpîn, 
un  asemenea  Intîistătător,  Părinte,  Frate  şi  împărat,  pe  Tine,  Cel  ce  ai  sărăcit 
pentru  Mine  (cf.  2.  Cor.  8,  9)  şi  ai  luat  chip  de  rob  (cf.  Fii.  2,  7)?  Cu  adevărat, 
Stăpîne  al  meu  iubitor-de-oameni,  nu  cunoşteam  nimic  din  toate  acestea.  Căci 
chiar  dacă  mă  plecam  asupra  dumnezeieştilor  Scripturi  pe  care  le-au  alcătuit  Sfinţii 
Tăi,  citind  cîndva  despre  acestea,  le  auzeam  ca  zise  despre  alţii  sau  către  alţii, 
rămînînd  insensibil  la  toate  cele  scrise,  neputînd  nici  măcar  să-mi  fac  cîndva  o  idee 
despre  acestea.  Căci  auzind  pe  vestitorul  Tău,  Pavel,  zicînd:  „Cele  ce  ochii  n-au 
văzut  şi  urechea  n-a  auzit  şi  la  inima  omului  nu  s-au  suit,  pe  care  le-a  gătit  Dum¬ 
nezeu  celor  ce-L  iubesc  pe  El“  (I  Cor.  2,  9),  eram  convins  că  este  cu  neputinţă  ca 
cineva,  fiind  în  trup,  să  ajungă  la  vederea  acelora.  Socoteam  că  ai  arătat  acestea 
ca  o  deosebită  preţuire  numai  aceluia  şi  nu  ştiam,  eu  nenorocitul,  că  aceasta  se 
face  de  către  Tine  pentru  toţi  cei  ce  Te  iubesc  pe  Tine.  De  unde  sau  cum  puteam 
să  ştiu  că  tot  cel  ce  crede  în  Tine  devine  mădular  al  Tău  (cf.  I.  Cor.  6,  15)  stră- 


31  Cf.  Euch.  2,  126 — 272;  Eth.  5,  287 — 316  ( Filoc .  V,  p.  194)  şi  comentariul  lui 
V.  Krivocheine,  Dans  la  lumiăre  du  Christ,  p.  21:  „Se  zice  adeseori,  simplificînd 
mult  lucrurile,  că  vederea  luminii  este  fenomenul  cel  mai  înalt  în  spiritualitatea 
bizantină.  In  cazul  lui  Simeon,  cel  puţin,  nu  vederea  luminii  în  sine,  oricît  de 
importantă  ar  fi,  constituie  momentul  central  şi  culmea  vieţii  spirituale,  ci  întîlnirea 
personală  cu  Hristos  care  se  manifestă  în  lumină  şi  comuniunea  cu  El.  Numai  în 
momentul  în  care  Hristos  începe  să  vorbească  în  inima  noastră  prin  Duhul  său, 
dobîndim  cunoaşterea  personală.  O  simplă  vedere  a  luminii  nu  o  dă,  ci  poate 
provoca  o  melancolie  intensă  şi  o  insatisfacţie  spirituală4*.  Caracterul  permanent  şi 
obişnuit  al  vederii  luminii  ca  stare  superioară  a  vieţii  duhovniceşti  desăvîrşite 
este  exprimat  în  Cap.  II,  8  şi  în  critica  extazului,  ca  suspendare  a  activităţii  nor¬ 
male  a  simţurilor  ce  însoţeşte  experienţa  luminii  dumnezeieşti,  drept  un  fenomen 
propriu  începătorilor  şi  nu  celor  desâvîrşiţi:  Eth.  1,  12,  329 — 396  {Filoc.  V,  p. 
175—179). 

32  Euch.  2,  6—76. 

lucind  prin  har  cu  Dumnezeirea  Ta  —  cine  va  crede  acesta?  —  şi  devine  fericit 
ajungînd  mădular  fericit  al  Dumnezeului  celui  fericit?  De  unde  era  să  ştiu  că  Tu, 
ţinînd  loc  de  hrană  sensibilă,  Te  faci  piine  nemuritoare  şi  nestricăcioasă  (cf.  In.  6, 
32 — 35),  nesăţioasă  celor  ce  flâmînzesc  după  Tine,  (că  Te  faci)  izvor  nemuritor  (In. 
4,  14)  celor  ce  însetează  şi  haină  (cf.  Rom.  13,  14)  strălucitoare  celor  acoperiţi  pen¬ 
tru  Tine  cu  veşminte  umile?  Căci  auzind  aceste  zise  de  vestitorii  Tăi,  presupuneam 
că  se  vor  face  numai  în  veacul  viitor  şi  după  moarte  şi  nu  ştiam  că  se  săvîr- 
şesc  şi  acum,  de  ajungem  să  simţim  mare  nevoie  de  ele?  Nu  ştiam  acestea,  Împă¬ 
rate  preaînălţate,  şi  n-am  simţit  vreodată  dorul  lor,  nici  nu  ceream  de  la  Tine 
să  primesc  ceva  din  acestea,  ci,  amintindu-mi  de  păcatele  mele,  căutam  numai 
iertarea  acelora  şi  pofteam  să  aflu  numai  un  mijlocitor  şi  un  solitor,  Stăpîne, 
ca  prin  intervenţia  acestuia  şi  făcîndu-mă  rob  lui,  să  pot  afla  în  veacul  viitor  ier¬ 
tarea  păcatelor  mele.  Dar  cînd  auzeam  pe  toţi  zicînd  în  unanimitate  că  nu  există 
acum  un  astfel  de  Sfînt  pe  pămînt,  cădeam  în  mare  întristare.  Totuşi,  nicicînd 
n-am  crezut  aceasta,  Stăpîne,  precum  însuţi  ştii,  ci  ziceam:  „Doamne  al  meu, 
miluieşte-mâ!  Trebuie  ca  diavolul  să  fi  ajuns  mai  puternic  decît  Dumnezeu,  Stă- 
pînul  nostru,  ca  să  tragă  la  sine  pe  toţi  şi  să-i  facă  partea  lui,  ca  să  nu  mai  fi 
rămas  cineva  în  partea  lui  Dumnezeu!41.  Pentru  aceasta,  pe  cît  socot,  Iubitorule  de 
oameni,  ai  făcut  să  strălucească  în  mine,  cel  aşezat  în  întunericul  vieţii  şi  în  mij¬ 
locul  relelor,  lumina  Ta,  şi  întru  ea  mi-ai  arătat  pe  Sfîntul  Tău.  Şi  în  acelaşi  mod 
in  care  ai  făcut  cu  robul  Tău  Pavel,  care  Te  prigonea  şi  pe  care  l-ai  chemat  prin 
dumnezeiască  arătarea  Ta . . .  aşa  ai  făcut  şi  cu  mine,  Stăpîne,  cînd  ai  binevoit 
să-mi  arăţi  pe  Sfîntul  Tău,  Simeon44.33  Semnificativă  este  şi  relatarea  neînţelege¬ 
rilor  pe  care  le-a  întîmpinat  şi  din  partea  monahilor  în  mijlocul  cărora  se  nevoia 
a  atinge  vederea  luminii  sub  îndrumarea  lui  Simeon  Evlaviosul:  „Cum  voi  povesti, 
iarăşi,  constrîngerea  şi  violenţa  pe  care  le  resimţeam  de  la  cei  ce-mi  puneau  adese¬ 
ori  mărturie  şi-mi  ziceau  în  fiecare  zi:  „Ce  te  trudeşti  în  deşert,  lucrînd  fără  minte, 
urmînd  pe  înşelătorul  şi  şarlatanul  acela  şi  aşteptînd  zadarnic  şi  fără  folos  să  vezi 
iarăşi  (anablâpsai)?  Căci  acum  este  cu  neputinţă  (adynaton).  De  ce-1  urmezi  lovin- 
du-ţi  şi  insîngerîndu-ţi  picioarele?  De  ce  nu  mergi  mai  degrabă  la  oameni  milostivi, 
care  te  cheamă  să  te  odihneşti,  să  te  hrăneşti  şi  să  te  îngrijeşti  bine?  Căci  nu  este 
putinţă  să  înlături  lepra  sufletească  nici  să  vezi  iarăşi  cîndva  acum.  De  unde  a 
apărut  şarlatanul  acesta,  acest  făcător  de  minuni  de  acum.  ce-ţi  făgăduieşte  cele  ce 
sint  cu  neputinţă  pentru  toţi  oamenii  din  generaţia  de  acum?  . . .  Căci  ce  e  în  stare 
să  facă  în  general? . . .  Ce,  deci?  Oare  nu  vedem  şi  noi  toţi?  Sau  sîntem  orbi, 

cum  îţi  zice  înşelătorul  acela?  In  fapt,  vedem  toţi  şi  nu  este  altă  vedere  decît 

acesta,  nu  te  înşelai44  Dar  Tu,  Cel  milostiv  şi  îndurător,  m-ai  izbăvit  de  toţi 
aceştia,  ce  sînt  cu  adevărat  impostori  şi  înşelători,  prin  credinţa  şi  nădejdea  pe 

care  mi  le-ai  dăruit,  şi  prin  care  mi-ai  dat  tăria  să  rabd  cele  zise  şi  multe  altele 

încă44.34 

In  pofida  tuturor  dificultăţilor  întîlnite,  sfinţenia  şi  calităţile  duhovniceşti 
excepţionale  ale  tînârului  ieromonah  s-au  impus  repede  tuturor  şi  astfel,  în  anul 
980,  în  urma  morţii  egumenului  Antonie,  Sf.  Simeon  este  ales  de  sobor  egumen  al 
mănăstirii  Sf.  Mamas  şi  este  confirmat  în  funcţie  printr-un  decret  al  patriarhului 
Nicolae  II  Hrisoverghi  (979 — 991).  Vreme  de  25  de  ani,  între  980 — 1005,  Sf.  Simeon 
a  condus  cu  energie  şi  pricepere  această  comunitate  monastică  constantinopolitană 
„unind  în  persoana  şi  activităţile  sale  curentul  contemplativ-anahoretic  cu  tradiţia 
chinovial-practică44  .35  In  această  mănăstire  ruinată  material  şi  decăzută  spiritual 
Sf.  Simeon  se  afirmă  în  acelaşi  timp  ca  un  om  de  acţiune,  reorganizîndu-o  şi  recon- 
struindu-i  edificiile  căzute  în  paragină,  cit  şi  ca  om  duhovnicesc  reuşind,  prin  cele¬ 
brele  „ Cateheze 44  adresate  monahilor  săi,  să  o  transforme  într-un  mare  centru  spi¬ 
ritual,  ce  atrăgea  creştini  de  pretutindeni,  şi  insuflînd  o  nouă  viaţă  monahismului 
bizantin  prin  crearea  unei  mişcări  de  reînviorare  spirituală  de  mare  importanţă 


33  Euch,  1,  19 — 102;  urmează  descrierea  primei  vederi  (103 — 113),  neglijenţa, 
reîntoarcerea  la  Dumnezeu  şi  o  nouă  vedere  (114 — 139),  purificarea  progresivă  a 
sufletului  şi  întîlnirea  cu  Hristos  ca  Persoană  în  lumină  (136 — 211),  prin  care 
teologhisirea  devine  mărturie  a  unei  experienţe  personale  (211 — 275). 

34  Euch.  2,  99—125. 

35  Krivocheine,  op.  cit.,  p.  12. 

pentru  Biserică.  In  Cateheze  ca  de  altfel  în  toate  scrierile  sale  Sf.  Simeon,  înte¬ 
meiat  pe  Fericirile  evanghelice  (Mt.  5,  8)  şi  teologia  ioaneică  (In.  14,  21,  23), 36 
propovăduia  cu  insistenţă  posibilitatea  reală  şi  efectivă  pe  care  o  are  credinciosul 
care  a  primit  cu  credinţă  harul  Sfintelor  Taine  de  a  avea,  în  nepătimirea  cîşti- 
gată  la  capătul  căii  ascetice  a  „curăţirii  inimii"  prin  pocăinţă,  lacrimi  şi  împlinirea 
tuturor  poruncilor,  experienţa  simţirii  harului  ca  „vedere  a  lui  Dumnezeu"  în 
comuniunea  de  lumină  şi  iubire  a  Sfintei  Treimi,  încă  din  viaţa  aceasta 
(ap'enteuthen  hăde).  „O  atare  învăţătură  ocupă  un  loc  aparte  în  tradiţia  autorilor 
ascetici  greci  răsăriteni.  In  mod  sigur  ea  nu  se  găsea  în  contradicţie  cu  cea  a 
vechilor  Părinţi,  pentru  că  se  inspira  cu  siguranţă  din  curente  spirituale  vechi,  ca 
cel  al  Omiliilor  duhovniceşti  atribuite  Sf.  Macarie  Egipteanul ",  şi  Tratatele  duhov¬ 
niceşti  ale  lui  Isaac  Şirul  (traduse  în  sec.  IX  în  greceşte)  —  scrieri  sigur  cunoscute 
de  Sf.  Simeon,  deşi  nu  vorbeşte  niciodată  expres  despre  ele  —  „dar  maniera  în 
care  era  propovăduită,  posibilitatea  de  a  vedea  pe  Dumnezeu  şi  de  a  experia  harul 
în  viaţa  de  aici,  necesitatea  de  a  integra  în  viaţa  duhovnicească  contemplaţiile 
cele  mai  înalte  pentru  a  împlini  destinul  creştin  comun,  toate  aceste  trăsături  ce 
se  găsesc  mai  mult  sau  mai  puţin  la  scriitorii  ascetici  vechi,  joacă  în  cuvîntârile 
lui  Simeon  un  rol  preponderent  şi  ocupă  locul  central.  Deşi  în  forma  Catehezelor 
sale,  Sf.  Simeon  imită  pe  Sf.  Teodor  Studitul,  ele  sînt  foarte  diferite  ca  stil  şi 
conţinut  de  cele  ale  aceluia.  Sf.  Teodor  nu  era  un  scriitor  contemplativ  ci,  dim¬ 
potrivă,  mai  degrabă  un  moralist.  Se  poate  spune  că  spiritualitatea  Sf.  Simeon  a 
fost  un  fel  de  reacţie  împotriva  chinovialismului  formal  dezvoltat  la  Studion  la 
urmaşii  Sf.  Teodor  după  dispariţia  acestuia".37 


36  Mt.  5,  8  este  citat  şi  comentat  în  Cat.  2,  238.324;  4,  510.683 — 85;  6,  177;  8, 
175;  9,  367,  16,  160;  18,  513;  20,  176;  21,  13;  29,  253;  31,  91;  33,  233;  Cap.  III.  29; 
Eth.  5,  108—109;  Hymn  17,  525;  21,  56.167;  32,  49.  Iar  In  14,  21.23  este  citat  în  Cat. 
13,  140;  14,  36;  24,  61;  33,  171;  34,  75.175;  Cap.  I.  6;  Eth.  4,  575;  5,  126.414;  6,  450; 
9,  217;  10,  892.  Pasajul  clasic  este  Eth.  5,  105 — 131  (Filoc.  V,  p.  187,  188);  nu  e  vorba 
de  o  vedere  sau  arătare  viitoare,  ci  acolo  şi  atunci  unde  e  curăţia  inimii  şi  păzirea 
poruncilor,  acolo  şi  atunci  se  produce  vederea  şi  arătarea  lui  Dumnezeu.  Spre 
Hristos  pe  calea  Fericirilor:  Cat.  2  passim;  Cap.  III,  29 — 30,  22 — 23  şi  I,  5 — 6. 

37  Krivocheine,  op.  cit.,  p.  30 — 32.  Aşa  cum  a  demonstrat  strălucit  B.  Fraigneau- 
Julien  (vezi  supra ,  notă  25),  doctrina  spirituală  a  Sf.  Simeon,  „era  mult  mai  puţin 
in  marginea  tradiţiei  spirituale  decît  credeau  contemporanii  lui  sau  decît  cred  încă 
unii  occidentali  moderni"  (p.  188).  Cu  condiţia  însă  ca  ea  să  fie  înţeleasă  în  cadrul 
ei  natural  constituit  de  teoria  patristică  răsăriteană  a  simţurilor  spirituale  (Origen, 
Grigorie  de  Nyssa,  Macarie,  Diadoh,  Maxim  —  analizaţi  la  p.25 — 91)  conform  căreia, 
în  virtutea  creaţiei  sale  ca  şi  Chip  al  lui  Dumnezeu  şi  a  recreaţiei  sau  restaurării 
sale  harice  în  Hristos  (şi  în  Biserică),  actualizîndu-şi  prin  efort  etic-ascetic  virtuţile 
Chipului  ca  Asemănare  cu  Dumnezeu,  omul  este  capabil  să  cunoască  pe  Dumnezeu 
în  misterul  revelaţiei  sale  printr-o  cunoaştere  sau  simţire  spirituală  duhovnicească 
experimentală  analogă  cunoaşterii  realităţilor  materiale,  în  lumea  sensibilă.  Desi¬ 
gur  este  vorba  de  o  „simţire  mai  presus  de  simţire",  adecvată  realităţilor  dumne¬ 
zeieşti  (Cap.  II,  3).  Spre  deosebire  de  simţirea  realităţilor  materiale  care  este  împăr¬ 
ţită  după  cele  5  organe  de  simţ,  simţirea  duhovnicească  al  cărei  loc  este  mintea, 
este  una:  vederea,  auzul,  pipăitul,  mirosul  duhovnicesc  exprimînd  aceeaşi  experienţă 
duhovnicească  (  Eth.  3,  141 — 205).  Privilegierea  metaforei  vederii  şi  a  luminii  în 
exprimarea  unirii  omului  cu  Dumnezeu  se  explică  prin  capacitatea  metaforei 
luminii  de  a  explica  simultan  paradoxul  participării  reale  a  omului  la  slava  lui 
Dumnezeu  cu  menţinerea  intactă  a  transcendenţei  sale.  (Cap.  II,  22 — 25  şi  Hymn 
23);  ea  „exprimă  metaforic  două  caracteristici  fundamentale  ale  cunoaşterii  lui 
Dumnezeu:  pe  de  o  parte,  prioritatea  absolută  a  acţiunii  luminătoare  a  lui  Dum¬ 
nezeu  asupra  puterii  pe  care  o  posedă  sufletul  de  a-L  cunoaşte,  iar  pe  de  alta, 
faptul  că  Dumnezeu  este  în  acelaşi  timp  ceea  ce  se  vede  şi  prin  care  se  face 
văzut"  (p.  105).  Pe  de  altă  parte,  echivalenţa  vederii  duhovniceşti  cu  gustul, 
pipăitul  dovedeşte  că  vederea  luminii  dumnezeieşti  exprimă  în  ultimă  instanţă 
în  planul  experienţei  conştiente,  nu  altceva  decît  unirea  omului  cu  Dumnezeu 
sau  îndumnezeirea  lui  (cf.  p.  194 — 195)  ca  sălăşluire  a  Sfintei  Treimi  în  el:  Cap.  I, 

Deşi,  în  general,  activitatea  duhovnicească  a  Sf.  Simeon  s-a  soldat  cu  un 
succes  şi  un  ecou  considerabil  atît  în  mediul  monahal  cît  şi  în  cercuri  laice  de 
vază  ale  Capitalei  bizantine,  ea  n-a  fost  totuşi  acceptată  de  toată  lumea,  prizonieră 
a  mentalităţii  formalismului  bisericesc  şi  teologic  dominant  încă  în  epocă.  Sf. 
Simeon  s-a  lovit  astfel  de  opoziţia  chiar  a  unei  părţi  a  monahilor  săi  de  la  Sf. 
Mamas.  Cu  toate  acestea,  „ar  fi  fals  din  punct  de  vedere  istoric  să  reducem  opo¬ 
ziţia  întîlnitâ  de  Simeon  la  nonşalanţa  monahilor,  la  spiritul  lor  lumesc,  la  încăl¬ 
cările  regulei  monahale.  Insistenţa  lui  Simeon  în  a  voi  să  urmeze  Părinţilor  din 
vechime  pe  calea  vederii  luminii  li  se  părea  multora  o  exigenţă  prea  radicală. 
Pentru  Simeon,  dimpotrivă,  aceasta  constituia  o  condiţie  indispensabilă  a  vieţii 
creştine44.34  De  aceea  în  Cateheza  29  el  afirmă  fără  echivoc  că  cei  ce  susţin  că  „nu 
există  nimeni  în  timpul  de  faţă  care  să  poată  păzi  poruncile  evanghelice  şi  deveni 
ca  Sfinţii  Părinţi:  mai  întîi  credincios  şi  făptuitor  (pistds  te  kai  praktikăs),  apoi 
contemplativ  şi  văzător  de  Dumnezeu  (theoretikds  te  kai  theoptes)  fiind  luminat  şi 
primind  pe  Duhul  Sfînt  iar  prin  El  vâzînd  pe  Fiul  împreună  cu  Tatăl44  şi  „că 
aceasta  este  cu  neputinţă  (adynaton),  n-au  căzut  într-o  erezie  particulară  anume, 
ci,  dacă  se  poate  zice  aşa,  în  toate  deopotrivă,  întrucît  aceasta  depăşeşte  şi  întrece 
prin  necredinţa  şi  excesul  blasfemiei  sale  pe  toate  acelea.  Cel  ce  zice  aceasta 
răstoarnă  toate  dumnezeieştile  Scripturi.  Nesocotitul  acesta  dă,  pe  cît  socot,  măr¬ 
turie  că  în  zadar  se  citeşte  pînâ  acum  Sfînta  Evanghelie,  în  zadar  se  citesc  sau 
chiar  s-au  scris  scrierile  Marelui  Vasile  şi  ale  celorlalţi  Ierarhi  şi  Cuvioşi  Părinţi  ai 
noştri.  Dacă.  deci  e  cu  neputinţă  a  face  în  lucrare  şi  a  păzi  neîncetat  toate  ce  le 
zice  Dumnezeu  şi  le-au  înfăptuit,  iar  mai  pe  urmă  le-au  lăsat  în  scris  spre  povă- 
ţuirea  noastră,  la  ce  s-au  mai  ostenit  aceia  de  le-au  scris  pe  atunci,  şi  la  ce  se  mai 
citesc  încă  acum  în  Biserici?  Cei  ce  zic  acestea,  închid  cerul  pe  care  ni  l-a  des¬ 
chis  Hristos  şi  taie  calea  ce  urcă  spre  Acela  şi  pe  care  însuşi  Acela  a  reînnoit-o. 
Căci  în  vreme  ce  de  sus  Dumnezeu  Cel  peste  toate,  stînd  la  poarta  cerului,  se 
pleacă  şi  este  văzut  de  credincioşi,  şi  strigă  prin  Sfînta  Evanghelie  zicînd:  „Veniţi 
la  Mine  toţi  cei  osteniţi  şi  împovăraţi  şi  Eu  vă  voi  odihni  pe  voi44  (Mt.  11,  28), 
aceşti  antiteişti  sau  mai  degrabă  antihrişti  zic:  „Cu  neputinţă  este  aceasta,  cu 
neputinţă44!  Către  ei  zice,  pe  drept  cuvînt,  Stâpînul  cu  glas  mare:  „Vai  vouă,  căr¬ 
turari  şi  farisei!  Vai,  vouă,  călăuze  oarbe  ale  orbilor!  Căci  nu  intraţi  în  împărăţie 
şi  pe  cei  ce  vor  să  intre  îi  împiedecaţi44  (Mt.  23,  13. 16)“."  Unii  ca  aceştia,  „de  parcă 
ar  fi  nişte  necredincioşi  şi  cu  totul  neiniţiaţi  în  dumnezeieştile  taine,  cînd  aud  de 
iluminarea  (âllampsis)  dumnezeiască,  de  luminarea  (photismds)  sufletului  şi  a 
minţii,  de  vedere  (theoria)  şi  nepâtimire  (apatheia),  de  smerenie  (tapeinosis)  şi 
lacrimile  ( dakrya )  cele  revărsate  din  lucrarea  şi  harul  Sf.  Duh,  îndată . . .  declară  cu 
îndrăzneală  că  acestea  sînt  din  înşelăciunea  demonilor  şi  nu  se  înfricoşează  nici  de 
judecata  lui  Dumnezeu,  nici  de  paguba  celor  ce-i  ascultă,  ci,  cutezători,  aceştia 
dau  mărturie  tuturor  că  nimic  asemănător  nu  se  face  acum  de  către  Dumnezeu  în 
vreunul  dintre  credincioşi,  ceea  ce  înseamnă  necredinţă  (aseheia),  mai  degrabă  decît 
erezie  (hairesis).  Căci  erezie  înseamnă  faptul  de  a  te  îndepărta  în  ceva  de  dogmele 
lăsate  nouă  cu  privire  la  dreapta  credinţă,  dar  a  zice  că  nu  mai  există  acum  inşi 
care  iubesc  pe  Dumnezeu,  că  aceştia  nu  s-au  învrednicit  de  Sfîntul  Duh,  şi  că 
botezaţi  fiind  de  către  El  (Duhul),  nu  devin  fii  ai  lui  Dumnezeu  întru  cunoştinţă, 
experienţă  şi  vedere  (en  gndsei  kai  petra  kai  theoria),  însemnează  a  răsturna  în- 


6 — 7.  In  acelaşi  timp,  „noţiunea  însăşi  de  simţuri  spirituale  implică,  în  virtutea 
analogiei,  ca  percepţie  a  lui  Dumnezeu  realizată  de  simţurile  spirituale  să  fie 
conştientă,  aşa  cum  este  şi  percepţia  realităţilor  lumii  sensibile  prin  simţurile 
trupeşti.  La  fel  cum  nu  există  senzaţie  materială  inconştientă  pentru  o  fiinţă 
umană  raţională,  la  fel  pentru  Simeon,  nu  există  unire  cu  Dumnezeu  inconştientă 
decît  pentru  copiii  mici;  pentru  adult,  unirea  trebuie  să  devină  conştientă44  (p.  185). 
Atît  de  contestatul  caracter  conştient  al  vederii  sau  unirii  omului  cu  Dumnezeu 
la  Sf.  Simeon  Noul  Teolog  reprezintă  in  realitate  „o  consecinţă  a  noţiunii  sim¬ 
ţurilor  spirituale,  ea  însăşi  expresie  a  relaţiei  Chipul  lui  Dumnezeu  în  om  cu 
Modelul  lui  în  activitatea  lui  de  cunoaştere44. 

38  Krivocheine,  op.  cit.,  p.  37. 

39  Cat .  29,  136—171. 

treaga  Iconomie  a  Dumnezeului  şi  Mîntuitorului  nostru  Iisus  Hristos  şi  a  tăgădui 
deschis  reînnoirea  Chipului  (lui  Dumnezeu  din  om)  stricat  şi  supus  morţii  şi 
rechemarea  lui  la  nestricăciune  şi  viaţă".40  „De  aceea,  strig  către  voi,  reluînd 
cuvintele  profetice:  „Apropiaţi-vă  de  El  şi  veţi  fi  luminaţi  şi  feţele  voastre  nu  se 
vor  ruşina"  (Ps.  33,  6).  Căci,  ce  este?  Oare  nu  predîndu-vă  pe  voi  înşivă  uşurătăţii, 
negrijii  şi  poftelor  şi  plăcerilor  trupului  ziceţi  că  este  cu  neputinţă  a  primi  harul 
Duhului  şi  prin  el  a  fi  renăscuţi,  înfiaţi  şi  făcuţi  asemenea  lui  Dumnezeu?  Nu  este 
însă  cu  neputinţă  aceasta,  nu  este.  Era  cu  neputinţă  înainte  de  venirea  Lui  pe 
pămînt,  dar  de  cînd  a  binevoit  să  se  facă  om  şi  să  se  asemene  nouă  întru  toate 
afară  de  păcat  (cf.  Evr.  4,  15),  Dumnezeu  a  făcut  acestea  cu  putinţă  şi  uşoare, 
dîndu-ne  puterea  de  a  ne  face  fii  ai  lui  Dumnezeu  (In.  1,  12)  şi  împreună-moşteni- 
tori  ai  Lui  (Rm.  8,  17)".4' 

Cu  toate  acestea,  dezechilibrul  între  zelul  şi  înălţimea  duhovnicească  a  Sf.  Simeon 
şi  mediocritatea  spirituală  a  unei  fracţiuni  a  monahilor  de  la  Sf.  Mamas,  prizo¬ 
nieri  ai  unei  concepţii  legaliste  şi  minimaliste  despre  viaţa  creştină,  a  dus  la 
crearea  unei  tensiuni  între  aceştia  şi  egumenul  lor,  despre  care  avem  o  imagine 
vie  în  Cateheza  34.  In  faţa  neînţelegerilor  de  care  s-a  izbit,  Sf.  Simeon  subliniază 
cu  patos  că  numai  imposibilitatea  de  a  ascunde  talantul  primit  şi  iubirea  de 
aproapele  l-au  determinat  să  mărturisească  fraţilor  experienţa  harului  şi  să-i 
îndemne  pe  toţi  să  se  împărtăşească  de  ea,  întrucît  ea  stă  la  îndemîna  tuturor  celor 
ce  împlinesc  cu  rîvnă  poruncile  lui  Hristos.  „Precum  un  sărac  iubitor  de  fraţi 
(ptochâs  tis  philâdelphos)  care  a  cerut  milostenie  de  la  un  iubitor  de  Hristos  şi  a 
primit  de  la  el  nişte  monezi  de  aur,  aleargă  cu  bucurie  la  tovarăşii  lui  de  sărăcie 
şi  îi  anunţă  în  taină  zicînd:  „Alergaţi  degrabă  şi  voi,  ca  să  luaţi  (milostenie)", 
arătînd  cu  degetul  şi  indicîndu-le  pe  cel  ce  i-a  dat  banul,  iar  dacă  aceştia  nu-1 
cred,  deschizîndu-şi  palma  li-1  arată,  pentru  ca,  crezînd  să  se  grăbească  şi  să 
prindă  pe  acel  bărbat  milostiv,  aşa  şi  smeritul  de  mine,  sărac  şi  gol  de  tot  binele 
şi  robul  sfinţiei  voastre  al  tuturor,  făcînd  experienţa  iubirii  de  oameni  şi  a  com¬ 
pasiunii  lui  Dumnezeu,  apropiindu-mă  de  El  prin  pocăinţă  şi  mijlocirea  Sfîntului 
Simeon  (Evlaviosul),  părintele  meu  şi  al  vostru,  şi  primind  eu  harul,  cel  nevrednic 
de  orice  har,  nu  suport  sâ-1  ascund  singur  în  sînul  sufletului,  ci  grăiesc  tuturor 
fraţilor  şi  părinţilor  mei  darurile  lui  Dumnezeu,  vă  arăt  vouă  ce  fel  şi  cît  este 
talantul  dat  mie,  îl  dezvălui  prin  cuvînt  ca  şi  cum  mi-aşi  deschide  palma,  şi 
grăiesc  nu  în  ascuns  şi  în  taină,  ci  strigînd  cu  glas  mare:  „Alergaţi  fraţilor,  aler¬ 
gaţi",  şi  nu  strig  numai,  ci  şi  arăt  pe  Stăpînul  cel  ce  l-a  dat,  întinzînd  înaintea 
voastră  iarăşi  în  loc  de  deget  cuvîntul  (. . .)  De  aceea  nu  suport  a  nu  grăi  darurile 
minunate  ale  lui  Dumnezeu  pe  care  le-am  văzut  şi  le-am  cunoscut  prin  lucrare 
şi  experienţă,  ci  dau  mărturie  înaintea  tuturor  celorlalţi  ca  înaintea  lui  Dumnezeu 
zicînd  cu  glas  mare:  „Alergaţi  toţi  înainte  ca  moartea  să  vă  închidă  uşa  pocăinţei, 
ca  să  luaţi  (milostenie)  înainte  de  ieşirea  (din  trup),  grâbiţi-vă  ca  să  primiţi,  bateţi 
ca  Stăpînul  să  vă  deschidă  uşile  raiului  şi  să  se  arate  pe  Sine  vouă  mai  înainte 
de  sfîrşit,  grăbiţi-vă  să  dobîndiţi  împărăţia  cerurilor  înlăuntrul  vostru  în  mod 
conştient  (gnostos)  şi  să  nu  plecaţi  de  aici  cu  mîinile  goale  de  ea,  mai  cu  seamă 
cei  ce  credeţi  a  o  avea  în  voi  înşivă  în  mod  inconştient  (agndstâs),  şi  nu  aveţi 
de  fapt  nimic  din  pricina  părerii  voastre  de  şinei" 42  Deznodămîntul  crizei  îl 


40  Cat.  32,  37 — 58. 

41  Ibid.  99—114,  cf.  Cap.  II,  20;  III,  87;  Eth.  13,  236—277;  Hymn.  27,  125—149: 
„Nu  ziceţi  că  e  cu  neputinţă  a  primi  dumnezeiescul  Duh  /  Nu  ziceţi  că  este  cu 
putinţă  a  fi  mîntuiţi  fără  El,  /  Nu  ziceţi  că  cineva  se  poate  împărtăşi  de  El  în  mod 
inconştient!  /  Nu  ziceţi  că  Dumnezeu  nu  se  face  văzut  oamenilor,  /  nu  ziceţi  că 
oamenii  nu  văd  o  lumină  dumnezeiască  /  sau  că  e  cu  neputinţă  în  timpurile  de 
faţăl  /  Nicidecum  nu  e  cu  neputinţă  aceasta,  iubiţilor,  /  dimpotrivă,  este  foarte 
cu  putinţă  pentru  cei  ce  vor,  /  pentru  cîţi  şi-au  făcut  viaţa  curăţire  a  patimilor  / 
şi  şi-au  făcut  curat  ochiul  minţii". 

42  Cat.  34,  26 — 57.67 — 79.  „Această  imagine  frapantă  a  „săracului  iubitor  de 
fraţi"  care  a  primit  de  la  Hristos  moneda  de  aur  a  harului,  care  a  primit  în  inima 
Sa  pe  Hristos  însuşi,  şi  care  invită  pe  toată  lumea  să  alerge  şi  să  caute  pe  Cel 
Milostiv,  dă  cea  mai  bună  idee  despre  personalitatea  sfîntă  şi  atrăgătoare  a 

cunoaştem  clin  „Viaţa"  scrisă  de  Nikitas  Stethatos:  15  ani  după  alegerea  ca  egumen 
a  Sf.  Simeon,  deci  in  9U5 — 996,  circa  30  de  monahi,  în  majoritate  fraţi,  s-au  revol¬ 
tat  noaptea,  la  o  utrenie,  împotriva  egumenului;  subjugaţi  de  calmul  Sf.  Simeon. 
revoltaţii  n-au  Îndrăznit  să  se  atingă  de  el,  ci  s-au  precipitat  spre  patriarhie 
unde  au  depus  o  plîngere  împotriva  acestuia.  Dor  după  anchetarea  cazului,  patriar¬ 
hul  Sisinnios  (995 — 998)  a  dat  dreptate  în  cauză  Sf.  Simeon  şi  a  condamnat  pe 
monahii  răzvrătiţi  la  exil,  sentinţă  revocată  însă  ca  urmare  a  intervenţiei  Sf.  Simeon 
în  favoarea  reprimirii  lor,  ce  se  pocăiseră,  în  comunitate.43 

In  pofida  rezolvării  pozitive  pentru  Simeon  a  crizei  interne  a  monahilor  revol¬ 
taţi.  a  celebrităţii,  stimei  şi  prestigiului  general  de  care  se  bucura  în  Constanti- 
nopol,  venerat  şi  cunoscut  pentru  sfinţenia  şi  înţelepciunea  sa,  personalitatea  şi 
doctrina  sa  spirituală  a  continuat  să  fie  criticată  şi  să  întîlnească  opoziţie  în 
mediile  eclesiastice  ale  Capitalei  bizantine.  De  data  aceasta,  contestaţiile  veneau 
din  partea  unui  membru  al  înaltei  ierarhii  a  Bisericii,  în  persoana  sincelului  pa¬ 
triarhal  (consilier  intim)  Ştefan 44  al  Alexinei,  fost  arhiepiscop  al  Nikomediei,  în 
mare  favoare  la  autorităţile  imperiale  şi  bisericeşti  ale  vremii,  atît  pentru  ştiinţa  sa 
vastă  cît  şi  pentru  calităţile  sale  de  retor  şi  diplomat.  Deşi  arhiepiscop  demisionar, 
prin  funcţia  sa  de  sincel,  Ştefan  deţinea  o  poziţie  de  prim  plan  în  ierarhia  supe¬ 
rioară  şi  a  exercitat  o  influenţă  considerabilă  asupra  patriarhului  şi  sinodului, 
cu  toate  că  canoanele  obligau  pe  episcopii  demisionari  să  renunţe  la  toate  titlurile 
eclesiastice  şi  civile.  „După  demisia  sa,  Ştefan  a  putut  exercita  încă  o  funcţie 
importantă,  ca  cea  de  didascăl,  fiind  exact  în  acelaşi  caz  ca  şi  Leon  Filosoful 
(sec.  IX)  care,  după  ce  a  ocupat  scaunul  de  Tesalonic,  şi-a  reluat  la  Constantinopol 
scaunul  de  la  Universitate,  sau  Alexandru  al  Niceii,  care  în  prima  jumătate  a 
sec.  X  cumula  titlul  de  mitropolit  cu  un  profesorat.  Ştefan  era,  astfel,  la  capătul 
liniei  lui  Arethas  al  Cezareii  (902 — 949),  Alexandru  al  Niceii  şi  Vasile  cel  Mic  (945 — 
998)  al  Cezareii,  care  au  trăit  în  sec.  X44.45  Un  număr  de  manuscrise  (ca  de  ex. 
Paris,  gr.  1162)  conservă  cîteva  mici  fragmente  din  activitatea  sa  profesorală;  e 
vorba  de  cîteva  „didaskaleîai" ,  rezumate  doctrinare  scolastice  aride  şi  seci,  referi¬ 
toare  la:  structura  tripartită  a  sufletului,  Treime,  diferenţa  virtuţilor,  natura 
lucrurilor,  dispreţul  lui  Dumnezeu  şi  împărăţiei  Lui,  întrupare,  adevărurile  de 
credinţă  şi  poruncile  Mîntuitorului.  Din  ele  Ştefan  „apare  ca  un  epitomar,  de  pro¬ 
fesie,  drept  unul  din  acele  spirite  clare,  abile  în  a  reduce  problemele  la  scheme 
facile,  uşor  de  sesizat.  Oameni  de  acest  fel  aduceau  servicii  preţioase  celor  ce  nu 
aveau  timp,  voinţă  sau  mijloace  de  a  aprofunda  chestiunile,  ei  înşişi.  Acesta  e 
unul  din  motivele  pentru  care  patru  patriarhi  la  rînd  —  Antonie  III  Studitul 
(974 — 979),  Nicolae  II  Hrisoverghi  (979 — 991),  Sisinnios  II  (996 — 998)  şi  Serghios  II 
(1001 — 1019)  —  l-au  menţinut  pe  lîngă  ei  pe  fostul  mitropolit  al  Nikomediei,  pro¬ 
babil  ca  şi  consilier  teologic,  fără  a  mai  pomeni  de  serviciile  făcute  basileului44.4'' 
Recunoscîndu-i  ca  indiscutabile  calităţile  intelectuale,  Nikita  Stethatos,  biograful 
Sf.  Simeon,  îl  prezintă  pe  sincel  ca  pe  un  spirit  strălucitor  dar  care  nu  avea  carac¬ 
terul  la  înălţimea  ştiinţei  şi  culturii  lui;  la  care  conştiinţa  valorii  sale  teologice 
genera  tendinţa  de  a  deprecia  automat  pe  toţi  cei  din  jur  („pe  cît  se  preţuia  pe 
sine  însuşi,  pe  atît  dispreţuia  pe  ceilalţi44),  orice  emul  în  ale  ştiinţei  devenind  pentru 
el  un  inamic  şi  un  agresor  suspect  în  faţa  căruia  erau  permise  toate  mijloacele  de 
compromitere  şi  debarasare:  întrebări  insidioase,  anchete  şi  inchiziţii  indiscrete, 
calomnii,  intrigi  şi  violenţe  morale  de  tot  felul.4/ 


Sf.  Simeon,  ca  şi  despre  calea  şi  învăţătura  sa  spirituală.  Ca  să  reluăm  propriile 
sale  imagini,  scrierile  Sf.  Simeon  sînt  adevărate  mîini  deschise  în  care  arată 
tuturor  celor  ce  se  îndoiesc  de  posibilitatea  comuniunii  personale  cu  Hristos  în 
această  viaţă,  monezile  de  aur  ale  iluminărilor  sale  spirituale14  (Krivocheine,  op. 
cit.,  p.  24 — 25). 

43  Vie.,  38—39. 

44  Despre  Ştefan  de  Nikomedia  c/.  Hausherr,  op.  cit.,  p.  L — LVI  şi  D.  Sp. 
IV  (1961),  1514  (J.  Darrouzăs). 

45  J.  Darrouz£s,  „Introducere44  la  ediţia  „Tratatelor44,  SC  122  (1961),  p.  11. 

46  I.  Hausherr,  op.  cit.,  p.  L.N — LV. 

47  Vie.,  47. 

Era  inevitabil  deci,  ca  Ştefan  să  nu  poată  suporta  fără  invidie  şi  pizmă 
(phtonos)  ca  renumele  de  „teolog"  al  Sf.  Simeon,  simplu  egumen  al  unei  obscure 
mănăstiri  din  capitală,  să  fie  mai  mare  decît  al  său,  în  pofida  ştiinţei  sale  şi 
poziţiei  sale  ierarhice.  Intîmplarea  a  făcut  ca  cei  doi  să  se  întîlnească  faţă  către 
faţă  în  jurul  anului  1003  intr-un  apartament  al  palatului  patriarhal.  Sincelul  Ştefan 
profită  de  ocazie  şi  de  publicitatea  anturajului  pentru  a-i  pune  o  întrebare  teo¬ 
logică  scolastică,  echivocă  şi  insidioasă:  „cum  separi  pe  Fiul  de  Tatăl  prin  cugetare 
sau  în  realitate  (epinoia  &  pragmati)?" ,  sperînd  astfel  să-l  atragă  într-o  cursă 
subtilă  şi  să-l  compromită  demonstrîndu-i  ignoranţa.  Drept  răspuns,  Sf.  Simeon  îi 
scrie  sincelului  o  lungă  epistolă  în  500  de  versuri  (Imnul  21).  Denunţînd  caracterul 
specios  al  distincţiei  scolastice  în  cauză,  care  aplicată  consecvent  reducea  misterul 
treimic  la  extremele  raţionaliste  ale  sabelianismului  modalist  sau  triteismului  sub- 
ordinaţianist  şi  oferind  în  paralel  o  expunere  perfect  ortodoxă  asupra  dogmei 
Sfintei  Treimi  (accentuînd  pe  rînd  unitatea  fiinţei,  distincţiile  personale  şi  energiile 
manifestatorii),  Sf.  Simeon  consacră  cea  mai  mare  parte  a  poemului  său  polemicii 
contra  celor  ce  îndrăznesc  a  face  teologie  fără  experienţa  în  Sfîntul  Duh  a  reali¬ 
tăţilor  teologhisite,  bazîndu-se  numai  pe  ştiinţa  elenică  profană  şi  încheie  cu 
un  patetic  apel  către  sincel  să-şi  abandoneze  falsa  sa  teologie  speculativă  şi  să  se 
consacre  experienţei  spirituale  concrete  şi  existenţiale,  singura  adecvată  misterului 
treimic.  Cum  era  de  aşteptat,  „acest  răspuns  a  iritat  profund  pe  sincelul  Ştefan,  cu 
atît  mai  mult  cu  cît  Simeon  vorbea  în  el  de  chesiuni  la  care  sincelul  nu  i-a  cerut 

să-i  răspundă  şi  s-a  crezut  dator  să-i  dea  o  lecţie  de  spiritualitate.  In  orice  caz, 

Simeon  este  cel  ce  a  lărgit  conflictul  şi,  mai  presus  de  chestiunile  personale,  a 
făcut  să  apară  adevărata  natură  a  acestuia:  un  şoc  între  două  tipuri  de  teologie  şi 
concepţii  despre  viaţa  spirituală"  *  „Ştiinţa  teologică  a  sincelului  era  incontestabilă 
dar  foarte  diferită  de  cea  a  lui  Simeon  şi  acesta  este,  probabil,  motivul  principal 
al  conflictului  lor.  Un  conflict  între  o  teologie  livrescă,  scolastică,  detaşată  de  viaţa 
spirituală,  dar  totuşi,  formal  ortodoxă  şi  conservatoare,  şi  una  care  se  vede  o 
expresie  a  Sfîntului  Duh,  care  subliniază  incomprehensibilitatea  şi  misterul  lui 

Dumnezeu  ca  şi  revelaţia  Sa  în  experienţa  mistică  a  Sfinţilor,  şi  care  neagă  per¬ 
soanelor  care  nu  posedă  în  ele  în  mod  conştient  pe  Duhul  Sfînt  dreptul  de  a  vorbi 
despre  Dumnezeu,  care  recunoaşte  pe  deplin  autoritatea  Scripturii  şi  a  Părinţilor, 
dar  care  pentru  ea  este  o  autoritate  interioară,  comprehensibilă  numai  în  lumina 
Sfîntului  Duh ...  pe  scurt,  un  conflict  mai  degrabă  spiritual  decît  dogmatic,  şi 

neieşind  din  cadrele  (formale!  —  n.  n.)  ale  Ortodoxiei".49 

Cu  acest  incident,  între  sincelul  Ştefan  şi  Sf.  Simeon  a  început  un  lung  război 
care  a  durat  vreme  de  6  ani  şi  s-a  soldat  mai  întîi  cu  retragerea  lui  Simeon  în 
1005  din  funcţia  de  egumen  la  Sf.  Mamas  în  favoarea  ucenicului  său  Arsenie,  iar, 
patru  ani  mai  tîrziu,  la  3  ianuarie  1009  cu  condamnarea  sa  de  către  sinodul 
patriarhal,  instigat  de  sincel,  la  exil.  Neputînd  ataca  pe  Simeon  nici  la  nivel 
dogmatic,  nici  din  punct  de  vedere  moral,  sincelul  Ştefan  a  luat  drept  pretext 
al  intervenţiilor  sale  ostile  împotriva  Sfîntului,  cultul  pe  care  îl  aducea  Simeon  în 
fiecare  an  la  Sf.  Mamas  părintelui  său  duhovnicesc,  Simeon  Evlaviosul  (f  986)  de 
ziua  adormirii  sale  în  Domnul,  şi  în  cinstea  căruia  ucenicul  compusese  un  oficiu 
liturgic  complet,  îi  scrisese  viaţa  şi-i  pictase  icoana.  Celebrarea,  cunoscută  şi 
aprobată  de  patriarh,  s-a  desfăşurat  vreme  de  16  ani  fără  a  întîlni  vreo  opo¬ 
ziţie  pînă  la  cea  a  sincelului  Ştefan  implicat,  probabil,  activ  şi  în  eforturile  de 
centralizare  a  afacerilor  de  canonizare  în  mîinile  patriarhale,  ca  şi  în  opera  de 
reglementare,  uniformizare  şi  codificare  liturgică  a  cultului  bisericesc  al  Sfinţilor 
de  care  dă  mărturie  în  epocă  colecţia  de  sinaxare  prescurtate  cunoscută  sub  numele 


48  Krivocheine,  op.  cit.t  p.  49. 

49  Ibidem ,  p.  45,  cf.  şi  Darrouzds  (supra,  nota  45),  p.  11 — 12:  „Opoziţia  unuia 
din  magiştrii  învăţămîntului  oficial  dă  un  sens  mai  profund  conflictului  şi  un  mai 
mare  relief  istoric.  Didascalii  aveau  controlul  întregului  învăţămînt  bisericesc 
de  la  cel  elementar  şi  pînă  la  cele  mai  înalte:  dreptul,  filosofia,  teologia  care  se 
confunda  practic  cu  exegeza.  Constatăm  o  veritabilă  înfruntare  a  două  tendinţe 
inerente  naturii  înseşi  a  teologiei:  o  tendinţă  mistică  care  insistă  pe  transcendenţa 
Revelaţiei  şi  defineşte  teologia  ca  înţelepciune,  şi  o  tendinţă  intelectualistă  care 
caută  să  abordeze  adevărurile  revelate  cu  ajutorul  raţiunii". 

de  „Minologhionur  vasilian  (de  la  numele  împăratului  Vasilios  II  Macedoneanul, 
975 — 1025).  Concret,  sincelul  ataca  sfinţenia  reală  a  lui  Simeon  Evlaviosul  pe  care 
o  punea  la  îndoială  din  cauza  anumitor  acte,  printre  care  acela  că  îşi  disimulase, 
din  smerenie,  nepătimirea  şi  desâvîrşirea  sa,  şi  din  care  Ştefan  trăgea  concluzia 
că  părintele  duhovnicesc  al  Sf.  Simeon  era  un  om  pătimaş,  un  păcătos  şi  un  im¬ 
postor,  venerat  pe  nedrept  prin  imne  şi  icoane.  După  6  ani  de  neîncetate  hărţuieli, 
audieri,  presiuni  şi  insistenţe  în  Sinod,50  sincelul  Ştefan  obţine,  în  cele  din  urmă, 
condamnarea  la  exil  a  Sf.  Simeon,  sentinţă  executată  rapid  la  3  ianuarie  1009. 
Debarcat  la  Palukiton  lîngâ  Chrysopolis,  suburbie  asiatică  a  Constantinopolului, 
împreună  cu  un  ucenic  credincios,  Sf.  Simeon  se  instalează  într-un  mic  schit 
(eukterion)  din  apropiere,  cu  hramul  Sfintei  Marina,  aflat  în  ruine.  Ca  urmare  a 
celor  două  apologii  personale  (pierdute  astăzi)  adresate  de  Sf.  Simeon,  din  exil, 
Sinodului  şi  a  intervenţiilor  numeroşilor  săi  admiratori  şi  discipoli,  patriarhul 
Serghios  II  acceptă  între  1010 — 1011  revizuirea  cazului  său,  în  urma  căreia  revocă 
sentinţa  nedreaptă  de  exil  la  care  fusese  condamnat  Sfîntul  datorită  intrigilor 
sincelului.  Deplin  reabilitat,  Sf.  Simeon  refuză  arhiepiscopatul  oferit  de  patriarh 
drept  compensaţie  a  exilului  şi  nedreptăţilor  suferite,  dar  şi  în  schimbul  unui 
compromis  şi  a  unei  atitudini  mai  moderate  în  cazul  cultului  părintelui  duhovni¬ 
cesc,  şi  se  întoarce  din  voinţă  proprie  în  singurătatea  de  la  Sfînta  Marina,  departe 
de  agitaţia  Capitalei.  Aici  sfîrşeşte  reconstrucţia  mănăstirii,  strînge  în  jurul  lui  o 
nouă  comunitate  monahală,  şi  continuă  să  celebreze  cu  solemnitate  memoria 
părintelui  lui  duhovnicesc  a  cărui  sfinţenie  constituia  pentru  el  dovada  şi  garanţia 
autenticităţii  şi  încadrării  în  Tradiţie  a  experienţei  sale.  Tot  aici  redactează  majo¬ 
ritatea  celor  58  de  Imne  ale  iubirilor  dumnezeieşti  şi  finalizează  cele  225  de  Capete 
teologice  şi  practice,  cu  valoarea  unui  adevărat  testament  spiritual,  şi  a  căror 

compoziţie  o  începuse  incâ  de  cînd  era  egumen  la  Sf.  Mamas.  Moare  la  Sf.  Marina 

la  12  martie  1022  în  vîrstâ  de  72  de  ani,  nu  înainte  de  a  fi  săvîrşit  numeroase 

minuni  şi  a  fi  profeţit  data  exactă  a  morţii  şi  a  transferului  moaştelor  sale  30  de 

ani  mai  tîrziu,  in  1052.  In  1035,  în  urma  unei  viziuni,  ucenicul  Sf.  Simeon,  Niketas 
Stethatos  întreprinde  editarea  scrierilor  sale  iar  între  1052 — 1054  îi  alcătuieşte  şi 
„Viaţa**,  în  care  demonstrează  împotriva  detractorilor  Sfîntului,  prin  fapte  şi  cu 
multe  mărturii,  autenticitatea  şi  sfinţenia  efectivă  a  vieţii  şi  învăţăturii  duhovni¬ 
ceşti  a  părintelui  său  spiritual,  venerat  spontan  de  evlavia  populară  ca  Sfînt, 
încă  din  timpul  vieţii. 

Din  punct  de  vedere  teologic,  cea  mai  importantă  operă  a  Sf.  Simeon,  cea 
care  îi  va  aduce  supranumele  caracteristic  de  „Noul  Teolog",  o  constituie  cele¬ 
brele  sale  Tratate  teologice  (1 — 3)  şi  etice  (1 — 15)  elaborate  între  anii  1000 — 1009, 
anii  conflictului  cu  sincelul  Ştefan.  Operă  de  controversă  adresată  unui  public 
mai  larg  decît  Catehezele,  Imnele  şi  Capetele  (în  care  Sf.  Simeon  se  adresa  unui 
cerc  restrîns  de  monahi  şi  discipoli,  vorbind  ca  un  egumen  sau  mărturisindu-şi 
imnic  experienţele  sale  spirituale  personale),  Tratatele  constituie  un  veritabil  şi 
pasionat  manifest  al  teologiei  autentice  a  Bisericii:  trinitară,  eclesială  şi  existen¬ 
ţială,  împotriva  teologiei  intelectualiste,  scolastice  şi  formaliste  ce  se  infiripase  în 

50  Vie.,  78 — 93.  Sensul  real  al  luptelor  Sf.  Simeon  cu  sincelul  Ştefan  pentru 
teologia  adevărată  a  Bisericii  contra  unei  teologii  trinitare  scolastice  neduhovni¬ 
ceşti  şi  a  defăimătorilor  sfinţeniei  lui  Simeon  Evlaviosul  (cum  le  prezintă  Eth.  9 
care  oferă  un  bun  rezumat  al  disputelor  din  unghiul  de  vedere  al  Sf.  Simeon), 
apare  oarecum  deformat  în  relatarea  lui  Niketas  Stethatos,  în  care  disputa  celor 
doi  are  drept  obiect  cultul  sfinţilor  şi  al  icoanelor.  Aşa  după  cum  a  arătat  Haus- 
herr  (op.  cit.,  p.  XXXVII,  LXVII — LXX  şi  LVI — LXVII)  şi  subliniat  Krivocheine 
(„Introducere**  la  ediţia  „Catehezelor**,  SC  96,  1963,  p.  16)  viaţa  Sf.  Simeon  scrisă 
de  Niketas  prezintă  semnele  unei  destul  de  evidente  stilizări  haghiografice  al  cărei 
scop  era  să  prezinte  pe  Sf.  Simeon  ca  un  al  doilea  Teodor  Studitul  şi  de  a 
neutraliza  astfel  opoziţia  întilnită  de  acesta  in  unele  medii  monahale  bizantine. 
O  procedură  similară,  la  fel  neinspiratâ,  este  utilizată  de  Niketas  şi  în  Prefaţa  la 
ediţia  sa  a  Imnelor  iubirilor  divine  ale  Sf.  Simeon  (ed.  J.  Koder,  SC  156,  1969, 
p.  106 — 134)  in  care  se  străduieşte  să  le  interpreteze  prin  prisma  teologiei  de  o 
cu  totul  altă  factură  a  tratatelor  areopagitice  (cf,  „Introducerea"  lui  J.  Koder, 
ibidem,  p.  53 — 64)  cf.  R.  Roques,  Notes  sur  la  notion  de  „ Theologia “  chez  le 
Pseudo-Denys  VAreopagite ,  „R6vue  d’Ascătique  et  de  Mystique"  25  (1949),  200 — 212. 

Bizanţ,  desprinsă  practic  de  realitatea  sacramentală  a  Bisericii,  şi  care  încetase  a 
mai  fi  mărturie  a  experienţei  spirituale  concrete  a  comuniunii  personale  a  credin¬ 
ciosului  în  Biserică  cu  Sfînta  Treime.  Dacă  cele  3  Tratate  teologice  apără  de  dena¬ 
turarea  lui  scolastică 51  (ca  odinioară  Sf.  Grigorie  de  Nazianz  în  Discursurile  sale 
teologice  al  căror  model  şi  inspiraţie  se  resimt)  adevăratul  „concept'*  de  Treime, 
baza,  centrul  şi  ţelul  teologiei  Bisericii,  Tratatele  etice  dezvoltă  caracterul  eclesial- 
sacramental  (1 — 3)  şi  existenţial-experimental,  ascetic  (4,  6,  7,  11  —  despre  posi¬ 
bilitatea  şi  necesitatea  nepătimirii)  şi  contemplativ  (5,  10  —  despre  posibilitatea 
şi  necesitatea  vederii  luminii  dumnezeieşti),52  al  adevăratei  teologhisiri  creştine  ce 
trebuie  să  reflecte  experienţa  religioasă  creştină  unică  şi  specifică  a  comuniunii 
personale  a  credinciosului  cu  Sfînta  Treime,  înscrisă  în  comuniunea  mai  largă  a 
Bisericii  şi  a  Sfinţilor.51  Căci  „Domnul  nu  fericeşte  pe  cei  ce  învaţă  pur  şi  simplu 
(pe  alţii)  (cf.  Mt.  5,  19),  ci  pe  cei  ce  s-au  învrednicit  mai  întîi  prin  lucrarea  porun¬ 
cilor  să  vadă,  au  contemplat  în  ei  înşişi  lumina  luminătoare  a  Duhului  ce  scîn- 
teiază  şi  au  cunoscut  prin  El  în  adevărata  ei  vedere,  cunoştinţă  şi  lucrare  (ordsei 
kăi  gnosei  kai  energeia)  cele  despre  care  vorbesc  şi  învaţă  pe  alţii.  E  de  trebuinţă, 
aşadar,  ca  cei  ce  întreprind  să  înveţe  pe  alţii,  să  fie  ridicaţi  mai  întîi  ei  înşişi, 
precum  s-a  zis,  ca  nu  cumva  vorbind  despre  cele  ce  nu  le  cunosc  să  ducă 
în  pierzanie,  prin  rătăcire,  atît  pe  cei  ce  se  încred  în  ei,  cît  şi  pe  ei  înşişi**.  De 
aceea  „cel  ce  a  făcut  experienţa  (en  peira)  prin  rîvna  cea  mai  bună  va  cunoaşte 
puterea  celor  zise  (de  mine).  Dar  cel  ce  e  altfel  va  cunoaşte  cele  zise  sensibil,  dar 
despre  cele  spuse  duhovniceşte  şi  inteligibil  va  avea  simple  idei  teoretice  ale 
înţelesurilor,  sau  mai  bine  zis  îşi  va  plăsmui  în  gîndirea  sa  plăsmuiri  (ficţiuni) 
mincinoase,  dar  va  fi  foarte  departe  de  adevărul  celor  zise  ca  un  om  plin  de 
iluzii  şi  amăgire*4. 54  Lupta  Sf.  Simeon  împotriva  teologiei  scolastice  intelectualizante 
ce  încerca  să  se  înfiripe  pe  atunci  în  Bizanţ  a  impresionat  cel  mai  mult  pe 
contemporani  în  întreaga  sa  activitate  spiritual-bisericeascâ  şi  i-a  adus  supra¬ 
numele,  neobişnuit  în  atît  de  conservatoarea  lume  bizantină,  de  „ho  neds  fheo- 


51  Cf.  portretul  pseudoteologului  intelectualist,  neduhovnicesc:  Th.  1,  338 — 433; 
critica  scolasticismului  teologic:  Th.  1,  273 — 278;  Eth.  9,  6 — 79;  Cap.  III,  84 — 85;  cri¬ 
tica  fundamentalismului  biblicist:  Cat.  24  passim ;  Cap.  II,  21;  III,  100;  contra  fun- 
damentalismului  patristicist:  Th.  1,  1 — 10,  313 — 355;  Eth.  9,  22 — 31. 

52  Afară  de  discursul  „clasic"  despre  teologia  din  „auzite"  şi  din  „vedere" 
reprezentat  de  Eth.  5,  accesibil  în  traducere  ( Filoc .  V,  p.  183 — 202),  pasajele  esen¬ 
ţiale  se  cuprind  în  Eth.  1,  3,  36--M,  77—103  (Filoc.  V,  p.  132—135;  cf.  Cap.  III,  88), 
Eth.  13,  Eth.  10,  integral,  mai  ales  rîndurile  370 — 485,  697 — 753;  „Dacă  nu  ajungem  la 
participarea  şi  comunicarea  bunătăţilor  veşnice  nici  nu  primim  harul,  încă  de  aici, 
fiind  în  trup,  urmează  că  şi  Hristos  însuşi  este  un  profet  şi  nu  Dumnezeu  şi  toate 
cîte  le  declară  Evanghelia  Lui  sînt  o  profeţie  despre  cele  viitoare  şi  nu  un  dar 
al  harului;  în  mod  asemănător  şi  Apostolii  au  fost  rînduiţi  ca  profeţi  şi  nu  ca 
plinire  a  celor  profetizate,  nici  n-au  primit  ceva  ei  înşişi,  nici  n-au  transmis 
altora.  O,  ignoranţa  şi  orbirea  celor  ce  ţin  astfel!  După  ei  urmează  că  credinţa 
noastră  este  deşartă  (goală),  lipsită  de  fapte.  Căci  dacă  harul  mîntuitor  s-a  arătat 
tuturor  oamenilor  numai  prin  cuvînt  şi  nu  în  realitate  şi  aşa  socotim  că  s-a  reali¬ 
zat  misterul  credinţei  noastre,  cine  e  mai  nenorocit  decît  noi?  Iar  dacă  Hristos 
este  lumina  lumii  şi  Dumnezeu  dar  credem  că  nu  este  văzut  neîncetat  de  nici  un 
om,  cine  e  mai  necredincios  decît  noi?"  (735 — 753).  Căci  în  teologie,  „nu  cunoaşterea 
este  lumina,  ci  lumina  este  cunoaşterea 44  (Cat.  28,  228 — 229). 

53  Cf.  Cap.  III,  2,  4—6. 

54  Cap.  I,  4,  100,  cf.  Eth.  1,  12,  460 — 490:  „Cuvînt  deşert  (cf.  Mt.  12,  36)  nu  e 
cum  ar  putea  bănui  cineva,  numai  cel  nefolositor,  ci  şi  cel  grăit  de  noi  înainte  de 
împlinirea  faptelor  poruncite  şi  de  cunoaşterea  lui  Dumnezeu  prin  experienţă". 
Pasaje  paralele  de  critică  a  stării  neduhovniceşti  a  ierarhiei  bisericeşti  a  vremii 
in  Cat.  28,  190—300;  33,  215—254;  Eth.  3,  590—599;  Hymn  58;  cf.  Ep.  4  (inLdită) 
„despre  cei  ce  se  autohirotonesc  dascăli  şi-şi  atribuie  vrednicia  apostolică  fără  harul 
de  sus;  şi  că  nu  se  cade  a  călăuzi  şi  învăţa  în  genere  pe  alţii  mai  înainte  de  a  fi 
născut  şi  luminat  de  un  Părinte  duhovnicesc"  (nr.  66  în  catalogul  scrierilor  Sf. 
Simeon  stabilit  de  L.  Allatius,  P.  G.  120,  287 — 318).  Nu  e  vorba  însă  de  o  contestare 
harismatist-penticostalistă,  quasiprotestantă,  a  autorităţii  învăţătoreşti  a  ierarhiei 
şi  de  o  luptă  pentru  a  transfera  magisteriul  Bisericii  în  mîinile  autorităţii  duhov- 

logos V  EI  trebuie  înţeles  ca  desemnind  nu  un  inovator  pe  tărîmul  dogmatic  sau 
spiritual  —  in  acest  sens  „nou  teolog*  este  doar  ereticul  —  ci  un  restaurator  al 
modului  autentic  de  teologhisire  triadocentric,  eclesial  şi  existenţial,  ascetic-con- 
templativ,  al  Apostolilor  (Sf.  Ioan)  şi  Părinţilor  (Sf.  Grigorie  de  Nazianz);  el 
exprimă  sintetic  faptul  că  spre  deosebire  de  contemporanii  săi,  Sf.  Simeon  „teolo- 
ghisea  ca  (Sf.  Ioan,  ucenicul)  cel  iubit  (al  Mintuitoruluiyt  * 

Apariţia  Sf.  Simeon  Noul  Teolog  în  Bizanţ  la  cumpăna  sec.  X — XI  şi  a  pri¬ 
melor  două  milenii  creştine  a  avut,  în  acelaşi  timp,  o  semnificaţie  providenţială 
şi  prefetic-vizionarâ,  „Noul  Teolog**  dovedindu-se  a  descifra  corect  şi  în  profun¬ 
zime  semnele  vremii.  Reinviorarea  etosului  trinitar,  eclesial  şi  contemplativ  al  teo¬ 
logiei  autentice  adusă  de  Sf.  Simeon  a  permis  Bisericii  Ortodoxe  să  facă  faţă 
spiritual  cu  succes,  păstrîndu-şi  identitatea  ortodoxă,  influenţelor  heterodoxe,  atît 
din  interior  cit  şi  din  exterior,  a  „conceptelor**  de  Dumnezeu  monoteiste,  elenic 
şi  semitic,  cu  care  s-a  văzut  activ  confruntată  şi  provocată  în  sec.  XI — XIX  prin: 
renaşterea  neoplatonismului  (sec.  XI — XII,  XIV — XV),  invazia  teologiei  scolastice 
occidentale  şi  a  emulilor  ei  bizantini  în  epoca  sinoadelor  unioniste  şi  a  controver¬ 
selor  isihaste  palamite '  (sec.  XII — XV),  ca  şi  prin  presiunea  strivitoare  a  turcocra- 


niceşti  a  monahilor  desăvirşiţi,  cum  eronat  cred  Hausherr,  Gouillard,  Darrouzes, 
ci,  pur  şi  simplu,  de  ceea  ce  se  numeşte  astăzi  „spiritualizarea  structurilor  biseri- 
ceşti“  (D.  Stăniloae),  de  necesitatea  ca  autoritatea  învăţătorească,  sacramentală  şi 
pastorală  în  Biserică  să  aibă  acoperire  în  autoritatea  duhovnicească  cîştigată  pe 
măsura  împlinirii  poruncilor  c/.  prof.  N.  Chiţescu,  Autoritate  ierarhică ,  autoritate 
duhovnicească ,  „Mitropolia  Moldovei  şi  Sucevei**  33  (1957)  nr.  3 — 4,  p.  273 — 290. 

55  O  documentată  (trecere  in  revistă  a  discuţiilor  în  jurul  interpretării  sem¬ 
nificaţiei  reale  a  supranumelui  de  „Noul  Teolog**  în  ştiinţa  teologică  occidentală 
între  1897 — 1955  (A.  Ehrhard,  K.  Holl,  I.  Hausherr,  L.  Petit,  M.  Jugie,  H.  G.  Beck, 
F.  Dolger,  V.  Krivocheine)  la  magistr.  D.  Zamfirescu,  Probleme  teologice  şi  hagio¬ 
grafice  legate  de  supranumele  Sf.  Simeon  Noul  Teolog ,  „Ortodoxia**  10,  (1958),  nr.  3, 
p.  395 — 429. 

56  Vie.,  36:  ,,hos  ho  egapemenos  etheologesei'1 . 

57  Se  cunoaşte  marea  influenţă  exercitată  de  Sf.  Simeon  Noul  Teolog  asupra 
Sf.  Grigorie  Sinaitul  (1255 — 1346),  marele  mentor  al  renaşterii  spirituale  isihaste  din 
sec.  XIV.  Cele  137  de  Capete  în  acrostih  (trad.  rom.  pr.  prof.  D.  Stăniloae,  Filoc. 
VII.  1977,  p.  91 — 155)  ale  acestuia  se  resimt  puternic  de  învăţătura  duhovnicească 
a  Sf.  Simeon;  a  se  vedea  mai  ales  cap.  3 — 5,  22 — 23,  93 — 98,  127 — 128.  De  ex.:  „Cei  ce 
scriu  şi  grăiesc  fără  Duh  voind  să  zidească  Biserica . . .  vorbesc  din  gîndurile  lor, 
fiind  amăgiţi  de  duhul  părerii  de  sine.  Iar  cuvintele  acelora  sînt  neplăcute  şi  nelu¬ 
minate.  Căci  nu  grăiesc  împărtăşindu-se  din  izvorul  viu  al  Duhului,  ci  dintr-o 
inimă  asemenea  unei  bălţi  puturoase,  în  care  se  hrănesc  lipitorile,  şerpii  şi  broaştele 
poftelor,  înfumurării  şi  neînfrînării.  Apa  cunoştinţei  lor  e  tulbure,  e  rău  mirositoare 
şi  stătută.  Cei  ce  beau  din  ea  se  îmbolnăvesc,  se  umplu  de  greaţă  şi  varsă'*  (c.  128). 
..Amăgirea,  marea  duşmană  a  adevărului,  atrage  astăzi  pe  oameni  spre  pierzanie. 
Ea  naşte  neştiinţa  întunericului,  care  s-a  întipărit  în  sufletele  celor  leneşi,  înstrăi- 
nîndu-i  de  Dumnezeu.  Aceştia  susţin  că  nu  există  Dumnezeu,  Cel  ce  ne-a  născut 
pe  noi  din  nou  şi  ne-a  luminat  sau  II  cred  şi  II  cunosc  numai  prin  cuvîntul 
simplu  şi  nu  cu  lucrarea  sau  spun  că  S-a  arătat  numai  celor  de  demult,  nu  şi 
nouă.  Ei  hulesc  credinţa  în  Dumnezeu  socotind  mărturiile  Scripturii  despre  Dum¬ 
nezeu  simplă  părere,  şi  tăgăduiesc  evlavia  ce  urmează  din  cunoştinţa  Lui.  Citesc 
Scriptura  numai  trupeşte,  ca  să  nu  zic  iudaiceşte,  şi  de  aceea  tăgăduiesc  învierea 
sufletului,  dorind  să  locuiască  în  mod  inconştient  în  mormintele  (trupurilor  lor). 
Amăgirea  aceasta  are  drept  pricini  aceste  trei  patimi:  necredinţa,  viclenia  şi  trîn- 
dâvia“  (c.  135).  Că  altceva  este  teologia  ca  discurs  despre  Dumnezeu  şi  altceva 
vederea  sau  cunoaşterea  nemijlocită  a  lui  Dumnezeu  subliniază  împotriva  lui 
Varlaam  şi  Sf.  Grigorie  Palama  (1296 — 1359):  Triada  I,  3,  15.34  şi  42  (trad.  rom.  Pr. 
Prof.  D.  Stăniloae,  Viaţa  fi  învăţătura  Sf.  Grigorie  Palama  cu  trei  tratate  traduse, 
Seria  teologică  10,  Sibiu,  1938,  p.  XXVI,  XXXXIII,  IL— L).  Cf.  şi  Calist  Catafygiotul 
(sf.  sec.  XIV — înc.  sec.  XV),  Despre  unirea  dumnezeiască  şi  viaţa  contemplativă 
(P.  G.  147,  836 — 941;  trad.  rom.  pr.  prof.  D,  Stăniloae,  Filoc .  rom.  VIII,  1979,  p.  349 — 
527),  cap.  84  (p.  511 — 512). 

ţiei  ce  a  urmat  asaltului  victorios  al  Islamului,  şi  dubla  „pseudomorfoză44,  romano- 
catolică  şi  protestantă,  a  teologiei  ortodoxe  greceşti  şi  ruseşti,  ca  urmare  a  preluării 
necritice  a  influenţelor  modelului  cultural  occidental  (sec.  XV — XIX),  admirabil 
descrisă  şi  denunţată  de  păr.  Gh.  Florovsky  51  la  Primul  Congres  de  Teologie  Orto¬ 
doxă  (Atena  1937). 

Pe  de  altă  parte,  în  1054,  la  32  de  ani  după  moartea  Sf.  Simeon  Noul  Teolog, 
după  o  confruntare  simbolică  a  teologiilor  greacă  ortodoxă  şi  latină  occidentală,  în 
persoana  lui  Niketas  Stethatos,  ucenicul  Sf.  Simeon,  şi  a  agresivului  cardinal 
Humbert  de  Silva  Candida,  Biserica  Ortodoxă  s-a  văzut  nevoită  să  accepte  drama 
dureroasă  a  Schismei.  Principala  cauză  dogmatică  a  separaţiei,  „filioquismul44,  re¬ 
prezenta  simptomul  clar  al  regresiunii  modaliste  a  „conceptului14  patristic  de  Dum- 
nezeu-Treime  în  cel  metafizic  esenţialist,  practic  monoteist,  al  scolasticii,  expresie 
a  „elenizării  4  etosului  teologiei  occidentale  integrată  de  tomism  ca  o  simplă  „ scientia 
sub  alternat  a*4  în  modelul  epistemologic  aristotelic  dominant  în  epocă.  Pe  lîngâ  im¬ 
portantele  consecinţe  materiale  cu  care  s-a  reverberat  această  distorsiune  în  toate 
domeniile  teologiei  (tendinţa  nestorianâ  în  hristologie,  juridismul  dezontologizant 
al  teoriei  satisfacţiei  în  soteriologie,  graţia  ca  supranatural  creat  în  pnevmatologie, 
optimismul  naturalist  în  antropologie,  etosul  pietist  al  imitaţiei  modelului  uman  al 
lui  Iisus,  estomparea  aspectului  pnevmatologie,  hipertrofia  instituţionalului,  dispa¬ 
riţia  sinodalităţii,  imperialismul  papal  în  eclesiologie,  mistica  esenţei  divine  şi 
vederea  intuitivă  a  esenţei  divine  înseşi  ca  ideal  suprem  în  eshatologie),  regre¬ 
siunea  trinitară  occidentală  a  condus  la  modificarea  în  scolastică  a  însuşi  etosului 
originar  al  teologiei  apostolice  şi  patristice.  Separată  net  de  spiritualitate  şi  de 
mănăstiri  şi  marcată  tot  mai  strivitor  de  intelectualism,  speculativism,  juridism 
şi  formalism,  teologia  latină  occidentală  încetează  de  a  mai  fi  expresia  mărturiei 
spirituale  a  comuniunii  omului  cu  Sfînta  Treime  în  slava  necreată  şi  eternă  a 
Iubirii  Sale  şi  devine  ştiinţă  pur  universitară,  cu  idealul  de  a  dubla  „modo  hu- 
mano"  pe  planul  epistemic  al  cunoaşterii  discursive  ştiinţa  pe  care  o  are  Dumnezeu 
despre  Sine  în  lucrările  Lui  „modo  divino Reacţia  internă  a  Occidentului  faţă 
de  scolastica  tomistă,  oficializată  de  Biserica  catolică  în  sec.  XIII  (şi  recomandată 
iarăşi  ca  model  teologiei  moderne  în  sec.  XIX),  începută  în  teologia  franciscană 
nominalistă  a  sec.  XIV  (Duns  Scotus,  Ockham)  şi  radicalizată  în  teologia  Refor¬ 
matorilor40  sec.  XVI,  n-a  reuşit  însă  altceva  decît  să  ducă  la  extrem,  în  cadrele 
aceluiaşi  legalism  soteriologie,  de-trinitarizarea  hristomonistă  şi  dez-eclesializarea 
etosului  teologic  patristic  începută  în  scolastica  latină.  Contestarea  radicală  a  Bi¬ 
sericii,  a  sfinţeniei  şi  spiritualităţii  pe  fondul  unui  pesimism  religios  antropologic 
excesiv  şi  a  falsei  exaltări  a  atotputerniciei  divine  şi  pasivităţii  umane  în  actul 
justificării  (graţierii)  păcătosului  sola  /ide,  sola  gratia,  sola  Scriptura,  au  decurs  în 
mod  firesc  din  adoptarea  unui  „concept44  de  Dumnezeu  voluntarist,  „nominalist44, 
monoteist,  de  tip  veterotestamentar  şi  nu  trinitar  neotestamentar,  care  a  înlocuit 
în  nominalism  şi  Reformă  conceptul  de  Dumnezeu  „realist44,  „esenţialist44  şi  inte- 
lectualist  al  scolasticii.  în  conformitate  cu  acest  „concept44  de  Dumnezeu,  etosul 
teologic  s-a  restructurat  şi  el;  de  data  aceasta  pe  un  biblicism  antispeculativ  de 
tip  mai  degrabă  „rabinic44,  creştinismul  protestant  devenind  practic  o  religie  a 


58  Gh.  Florovsky,  Puţi  russkago  bagoslouija,  Paris,  1937,  VIII  4-  576  p.  (un 
rezumat  al  autorului:  Căile  teologiei  ruse,  în  „Biserica  Ortodoxă  Română44  56,  1938, 
nr.  1 — 4,  p.  13 — 17);  Westliche  Einfliisse  in  der  russischen  Theologie  (vezi  supra , 
nota  1),  p.  212 — 232;  pentru  influenţele  occidentale  în  teologia  greacă  modernă,  prof. 
Th.  Zissis,  Orthodoxe  Theologie  in  Griechenland  heute  (vezi  supra,  nota  3),  p. 
175—185. 

59  Pentru  detalii  istorice  şi  sistematice  asupra  evoluţiei  şi  modului  înţele¬ 
gerii  de  sine  a  teologiei  catolice,  cu  bibliografia  chestiunii,  a  se  vedea  articolele 
„ Theologie "  din  D.  Th.  C.  XV,  1,  (1946),  341 — 502  (M.  J.  Cangair)  şi  „Lexikon  fur 
Theologie  und  Kirche44  X  (1965),  62—71  (J.  B.  Metz). 

60  Pentru  teologia  protestantă  vezi  articolul  „ Theologie 44  din  „Religion  in 
Geschichte  und  Gegenwart44  3  VI  (1962)  754 — 755  (G.  Ebeling,  H.  Schrey);  W.  Pan- 
nenberg  /  G.  Sauter  /  S.  M.  Daeckel  /  H.  N.  Ianowski,  Grundlagen  der  Theologie 
—  ein  Diskurs  Stuttgart,  1974. 

Cărţii,  în  care  Revelaţia  slavei  lui  Dumnezeu  în  Hristos  se  reduce  la  cuvîntul 
biblic,  cu  toate  consecinţele  ce  decurg  dintr-o  atare  identificare  pentru  viaţa  şi 
gîndirea  Bisericii.  în  vreme  ce  în  sec.  XI  şi  XIV  Biserica  Ortodoxă  depăşea  ten¬ 
taţia  monoteistă  a  elenizării  ascunsă  în  scolasticism  (şi  rezista  Islamului)  prin  teo¬ 
logia  eclesialâ,  nici  elină,  nici  iudaică,  a  mărturiei  comuniunii  omului  cu  Sfînta 
Treime  în  experienţa  eclesialâ,  sacramentală  şi  ascetic-contemplativă  a  vederii  slavei 
Sale  necreate,  Reforma  a  substituit  conceptului  de  Dumnezeu  „esenţialist"  al  sco¬ 
lasticii  „realiste**,  impregnate  de  metafizică,  pe  cel  monopersonal,  individualist,  al 
nominalismului,  căruia  îi  corespunde  individul  uman  izolat,  nu  Biserica,  o  con¬ 
cepţie  aneclesialâ,  „dialogicâ**  şi  neontologicâ,  despre  Revelaţia  Sa  omului  şi  o 
ştiinţă  teologică  precumpănitor  filologică  şi  istorică,  menţinîndu-se  în  cadrul  ace¬ 
leiaşi  regresiuni  trinitare  şi  spirituale  comune  creştinismului  occidental.  Scindat 
şi  polarizat  între  alternativele  elenism-semitism,  metafizică-biblicism,  filosofie-filo- 
logie,  realism-nominalism,  intelectualism-pietism,  etosul  teologic  occidental  nu  şi-a 
asimilat  niciodată  altfel  decit  formal  „conceptul**  de  Dumnezeu-Treime  elaborat  şi 
aprofundat  în  Răsărit  de  către  Sfinţii  Părinţi  în  epoca  patristică  şi  bizantină,  nese- 
iizînd  implicaţiile  lui  cruciale  atît  pentru  întreaga  învăţătură  creştină  în  general, 
cit  şi  pentru  problema  naturii  teologiei  în  special.  Această  diferenţă  structurală 
între  Răsăritul  şi  Apusul  creştin  explică  suficient  neînţelegerea  teologilor  occidentali 
moderni,  exprimată  în  judecăţi  de  valoare  critice  şi  depreciante.  faţă  de  modul 
de  teologhisire  şi  doctrina  spirituală  a  Sf.  Simeon  Noul  Teolog.61  Rezervele,  ex¬ 
primate  din  partea  unor  teologi  ortodocşi62  faţă  de  personalitatea  şi  învăţătura 


61  Cf.  supra,  nota  25—26;  Hausherr,  1928,  p.  LXII— LXXX;  Gouillard,  1941, 
col.  2947 — 2957;  Darrouz^s,  SC  122,  1966,  p.  2 — 37,  care  accentuează  din  punct  de 
vedere  catolic  „inconsecvenţele**  şi  „contradicţiile**  şi  chiar  „falsificarea  vieţii 
creştine*'  în  gîndirea  Sf.  Simeon,  care  ne-ar  „arăta  mai  bine  decît  nu  importă  care 
altă  operă  măreţia  efortului  misticului  şi  limitele  sale**  (Darrouzes,  p.  36).  Un 
început  de  înţelegere  obiectivă  şi  reală  din  interiorul  gîndirii  simeoniene  îl  pre¬ 
zintă  monografiile  cu  adevărat  ştiinţifice  ale  lui  Volker,  1974,  şi  Fraigneau-Julien, 
1985.  Dar  teologul  româno-catolic  care  a  înţeles  cel  mai  în  profunzime,  pornind  de 
la  opera  Sf.  Simeon,  rolul  „conceptului  de  Dumnezeu"  (Gottesbegriff)  treimic  în 
fundamentarea  specificului  „gnostic"  al  teologiei  Bisericii,  care  nu  înlătură  dar  nici 
nu  se  confundă  cu  dimensiunea  lui  „epistemică**,  criticînd  deschis  deviaţiile  pro¬ 
funde  produse  în  teologia  occidentală,  scolastică  şi  protestantă,  de  oscilaţia  ei  între 
conceptele  de  Dumnezeu  netrinitare  al  „realismului"  şi  „nominalismului",  drept 
pentru  care  scrierile  sale  au  fost  puse  de  Roma  la  Index,  este,  incontestabil, 
Georg  Koepgen  (1898 — 1975)  in  ale  sale  Die  Gnosis  des  Christentums,  Salzburg, 
1939,  1940  şi  Trier,  1978  (in  colecţia  „Occidens.  Horizonte,  des  Westens"  hrsg.,  v.  W. 
Nyssen).  (Sf.  Simeon  e  citat  la  p.  67  f,  81  f,  141  f,  155,  178).  Cf.  Păr.  D.  Stăniloae, 
„Ortodoxia"  31  (1979)  nr.  1,  p.  195 — 198)  (recenzie)  şi  Spiritualitatea  ortodoxă,  Bucu¬ 
reşti.  1981,  p.  29 — 38  (Sf.  Treime  —  baza  spiritualităţii  creştine);  şi  Wilhelm  von 
Ockham.  Anfang  und  Ende  der  Reformation,  als  Manuskript  gedruckt,  Regensburg, 
f.  a.  Cadrul  teoretic  general  al  studiului  de  faţă  a  asimilat  în  registrul  lui  prin¬ 
cipial  contribuţia  decisivă  a  lui  G.  Koepgen  în  precizarea  naturii,  semnificaţiilor, 
evoluţiei  istorice  şi  perspectivelor  de  înnoire  ale  teologiei  Bisericii. 

02  Exemplul  „clasic"  cel  mai  recent  îl  constituie  Prof.  P.  Trembelas  de  la 
facultatea  de  teologie  a  Universităţii  din  Atena  care  în  studiul  „Mystikismos  — 
Apophatismbs  —  Kataphatikb  theologia,  „Epistemonikâ  epeteris  tes  theologikâs 
scholes  Panepistimfou  Athenân"  19  (1972)  p.  5 — 98  şi  20  (1973),  p.  161 — 227  şi 

separat  în  extras,  ediţia  a  2-a,  1981,  partea  I,  p.  71 — 96,  „declară,  cu  cîteva  rezerve, 
spre  a  nu  şoca  opinia  publică,  că  vederile  luminii  ale  Sf.  Simeon  s-ar  explica 
printr-o  simplă  tensiune  nervoasă!  Afirmaţia  lui  Trembelas  a  provocat  un  val  de 
indignare  la  Muntele  Athos"  (Krivocheine,  op.  cit.9  p.  6).  Vezi  recenzia  broşurii 

făcută  de  monahul  Teoclit  Dionisiatul  în  „Athonikoi  Dialdgoi",  fasc.  29 — 30  (1975), 
p.  9 — 18  şi  declaraţia  oficială  a  comunităţii  atonite  împotriv  i  teologiei  universitare 

greceşti  influenţate  de  Occident  şi  detaşate  de  spiritualitate,  ibidem,  p.  20 — 27  după 

Chr.  Yannaras,  Liberte  de  la  morale  (Perspective  ortodoxe  4),  Geneve,  1979, 
p.  113—114. 

Sf.  Simeon  se  explică,  pe  de  o  parte,  prin  supravieţuirea  formalismului  dogmatic, 
moral  şi  liturgic,  lipsit  de  conţinut  spiritual  concret,  cu  care  se  confruntase  la 
rîndul  lui  Sf.  Simeon  în  epoca  sa,  formalism  minimalist  ce  constituie  una  din 
marile  primejdii  ce  afectează  din  interior  autenticitatea  vieţii  şi  gîndirii  ortodoxe, 
iar  pe  de  alta,  prin  preluarea  insuficient  de  critică,  determinată  de  acelaşi  for¬ 
malism  şi  lipsă  de  spiritualitate,  de  metode,  concepţii,  idei  din  ştiinţa  teologică 
occidentală  (catolică  sau  protestantă).  Fenomenul  reflectă  un  nejustificat  sentiment 
de  inferioritate  resimţit  de  mulţi  teologi  ortodocşi  în  faţa  impozantelor  analize  şi 
rezultate  ştiinţifice,  pretins  „obiective44  ale  teologiei  occidentale,  cărora  nu  li  se 
percepe  întotdeauna  la  prima  vedere  angajamentul  confesional  în  scheme  teologice 
depăşite  deja  principial  de  Sfinţii  Părinţi. 

De  aici  şi  din  cele  zise  mai  sus  nu  trebuie  însă,  în  nici  un  caz,  să  se  tragă 
concluzia  că  Biserica  Ortodoxă  ar  deprecia  principial  ştiinţa  teologică  pronunţîn- 
du-se  pentru  o  teologie  pur  spirituală,  harismatistă  şi  iluministă,  antiştiinţifică  şi 
iraţională.  Biserica  Ortodoxă  a  moştenit  de  la  Sfinţii  Părinţi  o  noţiune  de  teologie 
integrativă,  care  nici  nu  supralicitează  dar  nici  nu  devalorizează  teologia  ca  ştiinţă,63 
în  sensul  de  cercetare,  investigare  şi  expunere  metodică  a  mărturiilor  despre  Reve¬ 
laţia  şi  experienţa  Sfintei  Treimi  cuprinse  în  Biserică,  Scriptură,  scrierile  Sf.  Părinţi, 
tradiţia  liturgică,  iconografică,  istorică,  canonică  etc.  Râul  nu  rezidă  în  ştiinţa  ca 
atare,  ci  în  detaşarea  ştiinţei  de  baza  ei  experimentală  ultimă  şi  concretă.64  In 
teologia  Bisericii  Ortodoxe,  realizată  exemplar  în  teologhisirea  patristică,  aspectul 
contemplativ-spiritual  şi  cel  ştiinţific  se  integrează  organic  ca  dimensiuni  consti¬ 
tutive,  inseparabile  şi  inconfundabile,  ale  teologiei  înţelese  ca  funcţie  esenţială  a 
realizării  misiunii  Bisericii  in  lume.  Experienţa  contemplativ  eclesială  a  cunoaşterii 
lui  Dumnezeu,  trebuie  propoveduită  primind  astfel  o  dimensiune  kerygmaticd ,  iar 
experienţa  şi  propoveduirea  adevărată  trebuie,  la  rîndul  lor,  aprofundate  şi  siste¬ 
matizate,  îmbrăcînd  astfel,  din  necesităţi  didactice,  apologetice  şi  de  apărare  în 
faţa  contestărilor,  şi  o  dimensiune  epistemică.  Aspectul  epistemic  al  teologiei  are 
un  rol  decisiv  în  apărarea  credinţei  şi  experienţei  duhovniceşti  a  Bisericii  de  inter¬ 
pretări  eronate  şi  în  prezentarea  ei  ca  răspuns  convingător  la  problemele  concrete 
şi  specifice  ale  fiecărei  epoci,  culturi,  generaţii  şi  civilizaţii.  Fără  o  teologie  episte¬ 
mică  bine  dezvoltată  Biserica  nu  poate  face  faţă  cu  succes  problemelor,  intero¬ 
gaţiilor,  contestaţiilor  care  vin  din  partea  lumii  căreia  este  chemată  să-i  vestească 
„Evanghelia  slavei  lui  Hristos44  (II  Cor.  4,  4).  Greşeala  survine  în  momentul  în  care 
ştiinţa  teologică  se  detaşează  de  propovăduire  şi  de  experienţa  duhovnicească  a 
cunoaşterii  şi  întîlnirii  personale  cu  Dumnezeu  în  Biserică  ale  cărei  mijloace  efec¬ 
tive  de  realizare  le  oferă  spiritualitatea.  Ori  adevărata  teologie  epistemică,  aşa 


63  Cf.  T.  M.  Popescu,  Teologia  ca  ştiinţă",  „Studii  Teologice44,  seria  veche, 
6  0937)  p.  3 — 30;  pentru  teologia  occidentală:  Theologie  als  Wissenschaft.  Aufsătze 
und  Thesen,  hrsg.  v.  G.  Sauter  (Theolog.  Biicherei  System,  Theol.  43),  Miinchen, 
1971.  In  confruntare  cu  teoriile  moderne  ale  ştiinţei  (pozitivismul  logic,  filozofia 
analitică,  raţionalismul  critic,  teoria  critică,  constructivismul)  şi  opiniile  care  con¬ 
testă  locul  teologiei  în  cadrul  universităţii,  teologia  occidentală  accentuează  astăzi 
puternic  dimensiunea  epistemică  şi  statutul  de  „ştiinţă44  ca  reprezentînd  specificul 
ultim  al  teologiei;  W.  Pannenberg  (ev.-luth.),  Wissenschaftstheorie  und  Theologie , 
Frankfurt  a.M.,  1977  şi  L.  Scheffzyk  (rom.-cat.),  Die  Theologie  und  die  Wissen- 
schaften,  Aschaffenburg,  1979.  Ca  atare  teologia  occidentală  se  detaşează  din  ce  în 
ce  mai  mult  de  experienţa  şi  viaţa  Bisericii,  transformîndu-se  în  analiză  de  cabinet, 
în  care  spiritualitatea  (ca  teologie  sapienţială  opusă  celei  ştiinţifice)  are  doar  rolul 
apendicular  de  „ ingredient "  şi  „ corectiv “  spiritual  în  faţa  pericolelor  intelectuali- 
zârii  şi  moralizării  credinţei  (Scheffzyk,  op.  cit.,  p.  392 — 399). 

64  Cf.  în  acest  sens  pasionata  şi  documentata  pledoarie  a  Prof.  I.  Romanidis 
(Tesalonic)  în  favoarea  neseparării  teologiei  ca  discurs  de  fundamentul  experienţei 
duhovniceşti  în  sensul  precizat  de  Sfinţii  Părinţii  şi  Filocalie  cuprinsă  în  impor¬ 
tantul  său  referat  de  la  al  2-lea  Congres  de  Teologie  Ortodoxă  (Atena,  1976), 
Criticai  Examination  of  the  Applications  of  Theology,  vezi  supra,  nota  2,  p.  413 — 
444.  In  referatul  paralel  pe  aceeaşi  temă  şi  mitrop.  Chr.  Constantinidis,  p.  385 — 
406  şi  comentariul  Prof.  D.  Constantelos,  p.  444 — 453,  se  manifestă  tendinţa  de  a 
slăbi  această  unitate,  paralelizînd  oarecum  teologia  şi  spiritualitatea. 

cum  au  inţeles-0  şi  practicat-o  pilduitor  toţi  Sfinţii  Părinţi  în  numeroasele  lor 
apologii  şi  tratate  dogmatico-polemice  şi  exegetice  pleacă  de  la  experienţa  duhov¬ 
nicească  a  comuniunii  personale  a  omului  în  Biserică  cu  Dumnezeu  Cel  în  Treime 
şi  trimite  spre  această  experienţă  care,  în  fiinţa  ei  intimă,  rămîne  o  taină  între 
Dumnezeu  şi  credincios  cunoscută  doar  de  părintele  duhovnicesc  sub  a  cărui  în¬ 
drumare  şi  călăuzire  constantă  numai,  este  ea  cu  putinţă. 

Toţi  Sfinţii  Părinţi  au  realizat  în  mod  exemplar  teologia  Bisericii  în  toate 
dimensiunile  ei:  contemplaţi  vă,  kerygmaticâ  şi  epistemică,  accentuind  o  latură  sau 
alta  din  ele  în  funcţie  atît  dc  necesităţile  epocii  cît  şi  de  înclinaţiile,  darurile 
naturale  şi  formaţia  culturală  ale  fiecăruia.  Dacă  Biserica  Ortodoxă  dă  în  cultul 
ei  apelativul  de  „teologi**  prin  excelenţă  numai  Sfinţilor  Ioan,  Grigorie  şi  Simeon 
faptul  se  datorează  rolului  istoric  crucial  jucat  de  ei  în  apărarea  Sf.  Treimi 
—  „obiectul**  ultim  al  întregii  teologii  —  şi  a  modului  de  teologhisire  propriu  teo¬ 
logiei  întemeiate  pe  Treime,  mod  indisolubil  unit  cu  experienţa  personală  a  Re¬ 
velaţiei  Sfintei  Treimi,  pe  care  o  face  teologul  în  vederea  (contemplarea)  slavei 
necreate  a  iubirii  Sale,  iradiind  din  umanitatea  pnevmatizată  şi  eclesială  a  lui 
Hristos.  Desprins  de  Treime  şi  de  experienţa  Ei  eclesială  vie,  necâlăuzit  de  spiri¬ 
tualitatea  Părinţilor,  discursul  teologic  epistemic,  devine  orice,  numai  teologie  şi 
mărturie  a  Bisericii,  nu:  dogmatica  se  transformă  în  filosofic  religioasă,  morala, 
într-un  cod  etic  convenţional,  exegeza  în  filologie  şi  critică  literară,  liturgica,  în 
istorie  a  artelor,  predica,  în  retorică  goală,  canoanele,  în  jurisprudenţă,  istoria  Bi¬ 
sericii  în  istoriografie  pură,  al  căror  obiect,  la  rigoare,  ar  putea  fi  analizat  şi 
expus  ştiinţific  chiar  şi  de  un  necredincios.  Singură  experienţa  duhovnicească 
şi  nu  o  conformitate  exterioară,  pur  formală,  cu  textul  biblic,  formulele  dogmatice, 
tipicul  liturgic  etc.,  transformă  teologia  în  mărturie  existenţială  vie  şi  oferă  garan¬ 
ţia  unităţii  fiinţiale  a  teologiei,  in  diversitatea  abordărilor  disciplinelor  particulare, 
ca  şi  a  autenticităţii,  specificităţii  şi  eficienţei  discursului  ei.  Continuitatea  teologiei 
ortodoxe  cu  marea  Tradiţie  a  Sfinţilor  Părinţi  nu  o  asigură  un  fundamentalism 
patristic,  paralel  celui  biblicist  protestant  şi  limitat  la  repetiţia  sterilă  a  textelor 
lor,  ci  unitatea  de  spirit  şi  etos  teologic,  identitatea  aceleiaşi  experienţe  duhovni¬ 
ceşti  treimice,  eclesiale  şi  ascetic-contemplative. 

Nu  e  vorba  deci,  de  a  imita  şi  relua  pur  şi  simplu  textele  patristice  în  litera¬ 
li  tatea  lor,  ci  de  o  redescoperire  existenţială  a  etosului  Tradiţiei  patristice  care 
sa  ne  poată  face  în  stare  să  răspundem  autentic,  viu  şi  convingător.  în  limbajul 
şi  categoriile  epocii  noastre  problemelor  omului  modern  şi  lumii  contemporane, 
într-un  efort  creator  şi  înnoitor  la  nivel  epistemic  şi  kerygmatic,  dar  congenial  cu 
duhul  şi  experienţa  Părinţilor.*'  O  înnoire  creatoare  a  teologiei  numai  la  nivel 
discursiv,  conceptual  şi  epistemic  —  indiscutabil  necesară  şi  indispensabilă  —  fără 
înnoirea  duhovnicească  concreta  a  întregii  vieţi,  existenţe  şi  gîndiri  a  teologului 
chemat  a  depune  el  însuşi  o  mărturie  existenţială  vie  despre  Adevărul  dumne¬ 
zeiesc  proclamat,  este  nu  numai  absurdă,  dar  contrazice  însăşi  natura  ultimă  a 
Revelaţiei  lui  Hristos,  care  nu  e  nici  o  doctrină  esoterică,  speculativă  despre  Dum¬ 
nezeu,  nici  o  nouă  Lege  de  la  Dumnezeu,  ci  însăşi  comuniunea  de  slavă  şi  iubire 
veşnica  a  Sfintei  Treimi,  strălucind  ca  lumină  dumnezeiască  din  umanitatea  Lui 
inujmnezeita,  devenită  la  Cincizecime  Trupul  tainic  al  Bisericii,  şi  in  care  se 
înnoieşte  ontologic  întreaga  creaţie.  De  aceea,  nici  o  „schimbare  a  paradigmei" 
epistemice  in  teologia  ca  discurs,  reclamată  astăzi  de  teologi  occidentali  (vezi 
nota  4)  ca  soluţie  a  problemei  înnoirii  teologice  şi  a  crizei  de  comunicare  în  care 
se  găseşte  Biserica  în  societatea  contemporană,  nu  poate  modifica  paradigma  trini- 
tară  eclesială  şi  existenţială  ireformabilă,  a  formării  teologului  deplin  al  Bisericii  ca 
om  înnoit  el  însuşi  duhovniceşte  prin  trecerea  de  la  curăţirea  de  patimi  (despătimi- 
rea)  prin  contemplarea  raţiunilor  lucrurilor  şi  ale  Scripturii,  la  sălâşluirea  Sfintei 
Treimi  în  el  în  experienţa  duhovnicească  a  vederii  slavei  Ei  necreate,  singura  prin 
care  teologia  lui  devine  mărturie  vie  a  lui  Hristos  astăzi.  Căci  „propriu"  celor  ce  au 
străbătut  aceste  trepte  ajungind  la  măsura  vîrstei  plinătăţii  lui  Hristos  (Ef.  IV,  13) 


65  G.  Florovskv,  Patristics  and  Modern  Theology,  vezi,  supra,  nota  1,  p.  238 — 
242  şi  The  Ethos  of  the  Orlhodox  Church ,  „The  Ecumenical  Review"  13  (1960)  nr.  2, 
p.  173 — 198,  trad.  rom.  Pr.  Prof.  T.  Bodogae,  „Mitropolia  Ardealului*4  26  (1981) 
nr.  10 — 12  p.  734 — 749;  mai  ales  p.  739 — 740  care  ar  trebui  citate  aici  în  întregime. 

este  „să  se  aproprie  de  Lumina  primă  şi  să  cerceteze  adîncurile  lui  Dumnezeu 
prin  Duhul.  Lucrul  lor  este  să  umple  mintea  care  vede  acestea  cu  raţiunile  tainelor 
şi  pildelor  sfîrşitului  şi  ale  înţelesurilor  cuvintelor  umbrite  ale  dumnezeieştilor 
Scripturi.  Iar  sfîrşitul  acestei  trepte  este  să  înveţe  pe  cel  ce  s-a  desăvîrşit  astfel, 
tainele  cele  ascunse  ale  lui  Dumnezeu,  ca  să  se  umple  el  însuşi  de  înţelepciunea 
de  negrăit  prin  împreună-petrecerea  cu  Duhul,  şi  să  se  arate  înţelept  cuvîntător  de 
Dumnezeu  (teolog)  în  mijlocul  marii  Biserici  a  lui  Dumnezeu  luminînd  pe  oameni 
cu  cuvîntul  cunoştinţei  de  Dumnezeu  (. . .)  Acesta  s-a  făcut  slujitor  al  tainelor  lui 
Dumnezeu  (I  Cor.  4,  1),  ajungînd  gura  Lui  şi  slujindu-le  pe  acestea  oamenilor  prin 
cuvînt,  ca  un  desăvîrşit  în  Cel  desăvîrşit,  unindu-se  împreună  cu  teologii,  cu 
puterile  de  sus  ale  Heruvimilor  şi  Serafimilor,  cărora  le  este  propriu  cuvîntul 
înţelepciunii  şi  al  cunoştinţei  (I  Cor.  12,  8)44.“ 


Drd.  Ioan  I.  Ică 


66  Niketas  Stehatos,  Cele  300  de  Capete  practice,  naturale  şi  gnostice ,  III,  44. 
Aceeaşi  schemă  quadruplă:  curăţire,  luminare,  unire  cu  Dumnezeu,  teologhisire  şi 
în  I,  1.74  şi  sistematic  în  III,  41 — 44;  despre  discursul  teologului  şi  harisma  sa 
specială  în  Biserică  III,  54—59,  85—90  ( Filoc .  rom.  VI,  1977,  p.  211—212,  243,  321— 
324,  330 — 334,  347 — 350).  Despre  „cuvîntul  cunoştinţei44  şi  cel  al  „înţelepciunii44  din 
1.  Cor.  12,  8  identificate  cu  teologia  =  cunoaştere  a  lui  Dumnezeu  şi  discurs  despre 
Dumnezeu,  vezi  la  Diadoh  al  Foticeii,  supra,  nota  22. 


COMUNIUNEA  CU  BISERICA  ŞI  CU  OBŞTEA  PAROHIALA, 
TRĂSĂTURĂ  DE  SEAMA  A  CREDINCIOSULUI  ORTODOX 


Năzuinţa  spre  comuniune  este  o  realitate  istorică  obiectivă,  structurală  naturii 
riinrin*n  a*?*»?!  nnpoare  întrebi.  în  această  firească  tendinţă  religia 
creştină  este  un  factor  deosebit  de  activ.  Constatarea  impune,  dintru  început,  pre- 
c.  — iii  sine,  uuua  noţiuni:  una  uumnezeiascâ  şi  alta  ome¬ 

nească.  In  latura  ei  dumnezeiască  Biserica  este  Trupul  tainic  al  lui  Hristos.  In 
cea  omeneasca,  ea  este  definită  ca  „obştea  sau  comunitatea  celor  care  cred  în  Iisus 
Hristos  ca  adevărat  Fiu  al  lui  Dumnezeu,  îl  mărturisesc  ca  atare  şi  ţin  învăţătura 
Sa“  (Pr.  Ioan  Mihâlcescu). 

Comuniunea  reprezintă,  pentru  Ortodoxie,  un  principiu  de  relaţie  cu  Dumne¬ 
zeu  şi  de  solidaritate  cu  umanitatea.  In  această  înţelegere,  ea  respectă  strădania 
credinciosului  intru  a  aprofunda  comuniunea  cu  Dumnezeul  iubirii  în  Biserică  şi 
în  sinul  obştii  parohiale,  printr-o  experienţă  proprie. 


I.  Comuniunea  credinciosului  ortodox  cu  Biserica 

1.  Biserica  a  fost  inaugurată  în  lume  ca  o  comunitate  prin  fapta  minunată 
a  pogorîrii  Duhului  Sfînt.  în  ziua  aceea,  a  Cincizecimii,  „Apostolii  erau  împreună4* 
(F.  Ap.  2,  1),  călăuziţi  de  aceeaşi  nădejde  izvorîtâ  din  aceeaşi  credinţă  unificatoare. 
Cincizecimea  reprezintă,  astfel,  „nucleul  indestructibil*',  „grăuntele  de  muştar**, 
„cheagul4*  din  care  s-a  dezvoltat  organismul  comunitar  al  Bisericii.  Crescută  în 
timp  şi  în  spaţiu,  ea  este  înzestrată  cu  toate  puterile  pentru  adîncirea  şi  extin¬ 
derea  comuniunii  în  lume.  Biserica  este  comunitară,  aşadar,  prin  însăşi  natura, 
organizarea  şi  menirea  ei. 

2.  Ortodoxia  păstrează  duhul  comunitar  al  Bisericii  vechi.  în  opoziţie  cu 
ereziile  şi  cu  sectele,  ea  include,  neapărat,  şi  legătura  vie  cu  Duminica  Rusaliilor. 
Această  legătură  constituie,  în  doctrina  şi  experienţa  Ortodoxiei,  principiul  de  bază. 

Dintru  început  creştinii  erau  uniţi,  stăruind  „în  învăţătura  Apostolilor  şi  în 
comuniune,  în  frîngerea  plinii  şi  în  rugăciuni*1  (F.  Ap.  2,  42).  In  perioada  post- 
apostolicâ  se  adînceşte  ideea  că  toţi  oamenii  sînt  fii  ai  lui  Dumnezeu  după  har 
şi  fraţi  în  Hristos.  Această  concepţie  centrală  este  un  atribut  căruia  Ortodoxia  i-a 
rămas  şi-i  rămîne  statornic  credincioasă. 

A  fi  în  comuniune  cu  Hristos,  „piatra  din  capul  unghiului"  (Efes.  2,  19 — 20), 
înseamnă  a  rămîne  în  aceeaşi  propovăduire  primară  împlinind  îndemnul  Sfîntului 
Apostol  Pavel:  „Păzeşte  ceea  ce  ţi  s-a  încredinţat!"  (I  Tim.  6,  20).  Forma  impe¬ 
rativă  a  acestor  cuvinte  ne  arată  că  observarea  şi  respectarea  lor  în  comunitatea 
Bisericii  constituie  o  poruncă  obligatorie  pentru  toţi  fiii  ei. 

3.  Biserica  reprezintă  mediul  în  care  credinciosul  este  introdus,  prin  Taina 
Botezului,  în  comuniune  cu  iubirea  nesfîrşită  a  lui  Dumnezeu.  Ea  este  „labora¬ 
torul"  in  care  creştinul  ortodox  se  sfinţeşte  şi  primeşte  tot  ceea  ce  este  necesar 
spre  mintuire.  Viaţa  sa  personală  se  îmbogăţeşte  odată  cu  viaţa  întregului  organism 
al  cărui  conducător  nevăzut  este  Iisus  Hristos,  Mielul  Crucii  (Col.  1,  24).  Alexei 
Homiacov  exprimă  acest  adevăr  în  cuvintele:  „Dacă  cineva  cade,  cade  singur,  dar 

nimeni  nu  se  mîntuieşte  singur.  Cel  ce  se  mîntuieşte  o  face  în  Biserică  şi  în  unire 
cu  celelalte  membre  ale  sale.44  Ne  mîntuim  în  Biserică  în  măsura  în  care  ne  inte¬ 
grăm  în  duhul  comuniunii  cu  învăţătura  şi  lucrarea  ei  sfinţitoare  şi  mîntuitoare. 

In  lăuntrul  Bisericii  se  află  braţele  părinteşti  ale  celor  şapte  Sfinte  Taine. 
Tainele  susţin  comuniunea  credinciosului  cu  Biserica.  împărtăşirea  sau  cuminecarea 
cu  Sfintele  Taine  arată  gradul  comuniunii  credinciosului  cu  Biserica.  „In  Taine 
răbdăm,  după  puterile  noastre,  cîte  a  suferit  şi  a  răbdat  Iisus  pentru  mîntuirea 
omului4*  (Nicolae  Cabasila). 

4.  Pentru  lucrarea  sfinţitoare  a  Tainelor,  Hristos-Domnul  se  foloseşte  de  în¬ 
săşi  preoţia  Sa  unică,  netrecătoare  (Evrei  7,  21 — 28),  transmisă  pentru  fiecare  gene¬ 
raţie,  prin  punerea  mîinilor  (F.  Ap.  6,  6).  Există  însă  un  duh  vrăjmaş  care  în¬ 
deamnă  la  învrăjbire  interioară.  Cu  îndrăzneală,  duhul  viclean  tulbură  pe  cine 
poate,  răzvrătind  mintea  şi  inima  împotriva  preoţiei  sacramentale.  Această  preoţie, 
de  succesiune  apostolică,  alcătuieşte  „coloana  vertebrală44  a  comuniunii  credincio¬ 
sului  cu  Biserica.  Ea  nu  poate  fi  luată  de  la  sine  şi  nu  poate  fi  nici  dată  de 
comunitate  pentru  că  izvorul  preoţiei  celei  noi,  în  Legea  Harului,  este  Iisus  Hristos 
si  ea  e  dată  tot  de  El,  în  Biserică.  Prin  Sfinţii  Apostoli  preoţii  sînt  trimişi  de 
însuşi  Hristos-Domnul:  „Precum  m-a  trimis  pe  Mine  Tatăl  şi  Eu  vă  trimit  pe 
voi44  (Ioan  20,  21). 

Hristos-Domunul  a  dat  Apostolilor  şi  urmaşilor  lor  autoritatea  pe  care  El 
însuşi  o  are:  „Cel  ce  vă  ascultă  pe  voi  pe  Mine  mă  ascultă,  şi  cel  ce  se  leapădă 
de  voi  se  leapădă  de  Mine,  iar  cel  ce  se  leapădă  de  Mine,  se  leapădă  de  Cel  ce 
m-a  trimis  pe  Mine44  (Luca  10,  16).  Iar  momentul  în  care  harul  Tainei  Preoţiei 
instituită  de  Mîntuitorul  inundă  întreaga  fiinţă  a  Apostolilor  este  acela  al  Pogo- 
rîrii  Duhului  Sfînt.  Cunoscînd  unele  ca  acestea,  credinciosul  ortodox  intră  pe  uşa 
comuniunii  cu  Biserica  îndrumat  de  părintele  duhovnicesc,  sfinţit  prin  Taina  Sfintei 
Hirotonii. 

5.  Toate  Tainele  şi  toate  rugăciunile  Bisericii  au  un  caracter  de  unire,  de 
comuniune.  Locul  principal  îl  ocupă,  totuşi,  Sfînta  Liturghie.  Rugăciunea  liturgică 
e  comuniune.  La  Sfînta  Liturghie  preotul  adună  comunitatea  pe  care  o  conduce 
în  jurul  jertfei  Domnului.  Aici  credinciosul  îşi  însuşeşte  şi  trăieşte  marile  idei  de 
unitate,  egalitate,  frăţietate.  El  vine  la  biserică  pentru  sine  şi  pentru  alţii,  pentru 
„bună  liniştea  văzduhului44,  pentru  universul  întreg. 

Sfînta  liturghie  redă,  în  chip  deplin,  ideea  comuniunii  între  creştinii  din  toate 
timpurile  şi  din  toate  locurile.  In  atmosfera  de  har  a  iubirii  liturgice,  credinciosul 
îşi  adînceşte  legătura  cu  lumina  biblică  şi  patristică,  nediluatâ  şi  nefalsificatâ.  „Să 
ne  iubim  unii  pe  alţii  ca  într-un  gînd  să  mărturisim!  . . .“,  ne  îndeamnă  slujitorul 
altarului  străbun.  Rostirea  Crezului,  deodată  cu  întreaga  comunitate,  tonifică  legă¬ 
tura  credinciosului  cu  toate  mădularele  Bisericii. 

6.  La  Sfînta  Liturghie  credinciosul  petrece  şi  cu  cei  plecaţi  din  viaţa  de  aici 
şi  cu  toţi  sfinţii.  „E  ca  şi  cînd  Hristos-Domnul  şi-ar  prelungi  viaţa  în  tot  atîtea 
persoane  diferite  şi  din  tot  atîtea  împrejurări  diverse,  de  existenţă  creştină44  (Pr. 
prof.  Ilie  Moldovan).  In  comuniunea  cu  sfinţii  se  realizează  o  neîntreruptă  legă¬ 
tură  cu  cele  mai  frumoase  flori  ale  Bisericii.  Prin  credinţa,  viaţa  şi  nădejdea  lor, 
sfinţii  ne  îndrumează  să  le  repetăm  înţelepciunea,  să  le  urmăm  iubirea,  răbdarea 
în  Hristos-Domnul. 

Pomenile  sînt  şi  ele  un  semn  şi  o  dovadă  de  comuniune.  Din  pomene  se 
împarte  celor  prezenţi  —  în  biserică  sau  la  casa  unde  se  oferă  ele.  In  felul  acesta 
se  adînceşte  comuniunea  între  cei  vii  şi  se  întăreşte  legătura  lor  cu  predecesorii 
în  duhul  Ortodoxiei.  Se  poate  spune,  deci,  că  o  coordonată  fundamentală  a  năzuinţei 
credinciosului  ortodox  o  reprezintă  comuniunea  sa  cu  Biserica  văzută  (luptătoare) 
şi  cu  Biserica  nevăzută  (triumfătoare),  din  ceruri,  prin  lucrarea  preoţiei  Mîntui- 
torului  prelungită  în  succesiunea  apostolică. 

II.  Comuniunea  credinciosului  ortodox  cu  obştea  parohială 

1.  Trăirea  creştin-ortodoxă  nu  se  epuizează  în  comuniunea  cu  latura  dumne¬ 
zeiască  a  Bisericii.  Ea  se  continuă  în  relaţiile  personale  şi  sociale  din  sînul  comu¬ 
nităţii  parohiale. 

Alcătuită  în  jurul  preotului  hirotonit,  obştea  parohială  reprezintă  comunitatea 
cea  mai  mică  a  Trupului  ecumenic  al  Bisericii.  Ea  este  compusă  din  preot  (uneori 

mai  mulţi  preoţi)  şi  credincioşi  mireni.  Rezultă  limpede  că,  deşi  toţi  oamenii  sînt 
fii  ai  aceluiaşi  Tată,  totuşi,  în  privinţa  învăţăturii  mîntuitoare,  ei  sînt  împărţiţi 
în  două:  păstori  şi  turmă.  Constituită  astfel,  din  cler  şi  credincioşi,  din  părinţi  şi 
fii  duhovniceşti,  obştea  parohială  este  cîmpul  de  valorificare  a  dreptei  credinţe. 
In  cadrul  ei,  faptele  bune  sînt  apreciate  de  credincios,  ca  fiind  nu  numai  ale  sale 
ci  şi  ale  Bisericii.  In  această  înţelegere  întreaga  trăire  religioasă,  faptele  bune 
ale  credinciosului,  pornesc  din  Biserică  şi  arată  spre  Biserică. 

2.  Deşi  trăirea  religioasă  este  influenţată  de  locul  unde  vieţuieşte  credinciosul 
(la  sat  sau  la  oraş),  de  tradiţiile  locale,  îndeletnicire,  vîrstă  etc.  totuşi  el  rămîne 
în  aceeaşi  aspiraţie  principială  a  obştii.  Credinciosul  ortodox  este  liber  să-şi  aleagă, 
din  tezaurul  învăţăturii  Bisericii,  ceea  ce  corespunde  mai  bine  cu  plămada  indivi¬ 
dualităţii  sale.  Esenţialul  constă  în  orientarea  strădaniilor  potrivit  cu  spiritualitatea 
ortodoxă.  Se  realizează  astfel  o  simfonie  de  gînd  şi  faptă  la  care  contribuie  toţi 
şi  din  care  se  îmbogăţesc  toţi.  In  fiecare  credincios  iradiază  forţa  concentrată  a 
tuturor  mădularelor  Bisericii. 

3.  Primul  credincios  al  obştii  parohiale  este  preotul.  El  este  factor  de  comu¬ 
niune  în  numele  Bisericii.  Credincioşii  sînt,  pentru  preot,  oameni  cu  adevărat  vii, 
vase  de  mare  preţ  în  care  el  este  chemat  să  reverse  nectarul  harului  şi  iubirii 
lui  Hristos. 

Prin  prezenţa,  cuvîntul  şi  viaţa  sa,  preotul  întăreşte  inima  credincioşilor  şi, 
la  rîndu-i,  slujind  unit  cu  ei,  se  simte  sporit  în  puterile  sale  chiar  de  către  obşte. 

In  calitatea  sa  de  părinte  spiritual,  preotul  este  chemat  să  adîncească  legă¬ 
turile  sufleteşti  între  credincioşi.  Conducător  şi  părinte  al  obştii  religioase,  el 
„are  rolul  pe  care-1  are  inima  în  trupul  omenesc41  (P.  S.  Episcop  V.  Coman). 
Pentru  împlinirea  acestui  rol  vital  „se  cere  duh  misionar44  (Pr.  prof.  Teodor 
Bodogae),  prudenţă,  tact  pastoral,  cunoaştere  temeinică  a  Sfintei  Scripturi  şi  a 
Sfinţilor  Părinţi  (Arhimandrit  Cleopa  Ilie).  Este  necesară,  de  asemenea,  multă 
cunoştinţă  de  om,  dragoste  pentru  destinul  său  pămîntean  şi  suprapămîntean. 
Sfinţii  Părinţi  au  avut,  în  păstorirea  lor,  rezultate  excepţionale  pentru  că  au  fost 
„destoinici  în  învăţătură,  răbdători  în  necazuri,  meşteri  în  a  dojeni  cu  blîndeţe44. 
Ei  au  păstorit  turma  lui  Dumnezeu  „nu  cu  silnicie*4,  ci  cu  bunătate  şi  au  ridicat 
Taina  Preoţiei  lor  la  un  înalt  nivel  de  îndatorire  spre  comuniune. 

4.  In  largul  cîmp  al  comunităţii  parohiale  credinciosul  vieţuieşte  într-o  în¬ 
doită  răspundere:  ca  persoană  faţă  de  altă  persoană  şi  ca  membru  al  obştii  paro¬ 
hiale  pentru  care  are  obligaţii  speciale. 

a)  însemnătatea  comuniunii  ca  relaţie  eu — tu  în  cadrul  obştii  este  relevată, 
îndeosebi,  de  mişcătorul  tablou  al  judecăţii  din  urmă.  Judecata  universală  eviden¬ 
ţiază  că  binecuvîntarea  Părintelui  ceresc  depinde  de  faptele  bune  ca  relaţie  între 
persoane  în  numele  Mîntuitorului  nostru  Iisus  Hristos  (Matei  24,  31 — 46).  Această 
condiţionare  reliefează  marea  însemnătate  a  comuniunii  credinciosului  cu  fiecare 
semen,  indiferent  de  pregătirea  profesională,  starea  materială  etc. 

Criteriul  validării  credinciosului  ca  bun  creştin  în  relaţia  eu — tu  îl  constituie 
răspunsul  acestuia  la  strigătul  de  asistenţă  al  semenului.  In  sentimentul  răspun¬ 
derii  faţă  de  Dumnezeu,  credinciosul  întinde  mîini  ajutătoare  celui  care  aşteptă 
in  negura  încercării.  Se  interesează  de  el  şi-l  ajută  ca  pe  cel  ce  face  parte  din 
propria-i  fiinţă.  Şi  dacă  fiecare  credincios,  cu  oarecare  posibilitate,  s-ar  angaja 
să  ajute,  consecvent,  un  singur  ins,  multe  rele  s-ar  tămădui.  Lucrul  este  posibil 
şi  se  şi  practică  pe  alocuri.  Sînt  credincioşi  care  stabilesc  legături  caritative  cu 
suferinzi  din  spitale,  azile  de  bătrîni,  sanatorii  etc.  Unii  din  ei  însă  nu  ştiu  cum 
să  procedeze.  Preotul  are  datoria  să-i  îndrume,  să  cultive  spiritul  de  solidaritate 
de  la  persoană  la  persoană  în  aşa  fel,  încît,  nici  un  fiu  duhovnicesc  încercat  de 
dureri  să  nu  aibă  simţâmintul  că  este  al  nimănui. 

b)  Viaţa  reală  ne  arată  de  asemenea  că  pe  lingă  iubirea  dintre  persoane, 
există  şi  o  iubire  care  cuprinde  o  obşte  întreagă.  Această  realitate  au  trăit-o 
creştinii  chiar  de  la  început,  în  comunitatea  din  Ierusalim.  Ei  erau  un  singur 
suflet.  Tot  astfel  şi  credinciosul  ortodox  se  consideră  pe  sine  solidar  cu  întreaga 
obşte.  „A  fi  în  comuniune  cu  obştea  înseamnă  a  fi  în  solidaritate  cu  ea  în  bucurie, 
în  supărare,  în  rugăciune  şi  muncă44  (I.  P.  S.  Mitropolit  Antonie).  Căci  „atunci  cînd 
un  mădular  suferă,  toate  mădularele  suferă  împreună44  (I  Cor.  12,  26).  De  aceea, 
Sfîntul  Apostol  Pavel  ne  îndeamnă  zicînd:  „Vă  rog,  fraţilor,  îmbărbătaţi  pe  cei 

slabi,  sprijiniţi  pe  cei  neputincioşi,  fiţi  îndelung  răbdători  faţă  de  toţi  . . .  totdea¬ 
una  să  urmaţi  cele  bune  unul  faţă  de  altul  şi  faţă  de  toţi“  (I  Tes.  5,  14 — 15). 
Acest  îndemn  se  cere  împlinit  de  fiecare  credincios  în  relaţia  lui  cu  obştea.  „Ni¬ 
meni  să  nu  caute  (numai)  ale  sale,  ci  fiecare  (şi)  pe  ale  aproapelui"  (I  Cor.  10,  24). 
Şi  iarăşi:  „Datori  sîntem  noi  cei  tari  să  purtăm  slăbiciunile  celor  neputincioşi  şi 
să  nu  căutăm  plăcerea  noastră"  (Rom.  15,  1).  Iar  Sfîntul  Vasile  cel  Mare  precizează 
că:  „Nimic  nu-i  mai  propriu  firii  noastre  decît  a  avea  nevoie  unii  de  alţii  şi  a  ne 
iubi  unii  pe  alţii". 

5.  Simţindu-se  egal,  prin  bucurie,  suferinţă  şi  nădejde  cu  membrii  obştii,  bunul 
credincios  se  solidarizează  cu  obştea  şi  în  împrejurările  unor  calamităţi.  Atunci 
cînd,  de  exemplu,  din  cauza  unei  secete  prelungite  se  usucă  iarba  în  livezi,  el  se 
angajează  în  osteneli  salvatoare.  Cînd  revărsările  apelor,  bruma,  îngheţul  primej- 
duiesc  plantele,  fructele,  credinciosul  îşi  uneşte  voinţa  cu  aceea  a  obştii  pentru  a 
preveni  pierderile.  De  se  pierd,  din  neglijenţă,  boabe  de  grîu  pe  drum  sau  pe 
cîmp,  credinciosul  împlineşte  îndemnul  Mîntuitorului:  „Strînge-ţi  fărîmiturile!"  Căci 
recolta  reprezintă  nu  numai  rezultatul  efortului  omenesc,  ci  ea  este  şi  efectul  bine- 
cuvîntării  lui  Dumnezeu.  In  această  înţelegere,  comuniunea  cu  obştea  întru  a  pre¬ 
veni  diminuarea  sau  degradarea  culesului,  primeşte  un  orizont  infinit  şi  se  adapă 
din  energii  inepuizabile. 

6.  Grija  credinciosului  faţă  de  obşte  se  arată  şi  în  lucrările  de  îngrijire  a 
bisericii.  Ca  lăcaş  sfînt,  biserica  nu  e  o  casă  oarecare,  o  clădire  rece,  ci  „Casa 
lui  Dumnezeu"  în  care  preotul  înalţă  rugăciuni  pentru  bunăstarea  întregii  obşti  şi 
a  întregului  neam  omenesc.  De  aceea,  înfrăţit  în  freamătul  aceleiaşi  credinţe, 
credinciosul  consideră  că  este  firesc  să  susţină  lucrările  de  reparare  şi  de  necon¬ 
tenită  împodobire  a  bisericii.  Grija  faţă  de  biserică  este  cerută,  de  altfel,  şi  de  o 
îndatorire  patriotică.  Lăcaşul  sfînt  ne  vorbeşte  despre  geniul  creator  al  poporului 
nostru,  despre  continuitatea  şi  spiritualitatea  străbună  în  spaţiul  geografic  ro¬ 
mânesc. 

7.  Din  prezentarea  subiectului  acestui  articol,  încercăm  să  desprindem  unele 
concluzii: 

a)  Prin  viaţa  ei  comunitară  Biserica  este  un  loc  de  trăire  a  vieţii  dumnezeieşti 
într-o  atmosferă  de  comuniune.  Sfînta  Liturghie,  împărtăşirea  cu  Sfintele  Taine, 
participarea  la  cultul  divin,  ne  întăresc  în  lupta  solidară  cu  necazurile  de  tot  felul. 

b)  Comuniunea  cu  obştea  parohială  include  tot  ceea  ce  ne  apropie,  ne  leagă 
şi  ne  uneşte  cu  semenii.  Această  legătură,  în  muncă,  în  iubire  şi  aspiraţii  în  duhul 
credinţei  străbune,  ne  apără  de  prozelitismul  sectar  şi  ne  salvează  de  înstrăinare. 

c)  Comuniunea  cu  Biserica  şi  cu  obştea  parohială  trebuie  înţeleasă  şi  actuali¬ 
zată  într-o  corelaţie  adîncă  şi  neîntreruptă.  Cuvintele  Sfîntului  Ciprian:  „Cine  nu 
are  Biserica  de  mamă,  nu  are  nici  pe  Dumnezeu  de  Tată",  reprezintă  lumina 
orientativă  în  strădaniile  de  însuşire  a  mîntuirii. 

d)  Cunoscînd  ce  comoară  de  mîntuire  avem  în  Biserică,  „să  stăm  bine,  să 
stăm  cu  frică"  şi,  în  comuniune  cu  ea,  să  ne  îndeplinim  îndatoririle  sfinte. 
Neascultarea  de  Biserică  este  păcat  grav  (Matei  18,  17).  Din  cauza  răzvrătirii  lor 
împotriva  căpeteniilor  religioase  ale  obştii,  Core,  Datan  şi  Abiron  au  fost  înghiţiţi 
de  vii  în  mijlocul  obştii  (Numeri  16,  33). 

e)  Deci  păstor  şi  turmă!  „Numai  împreună  acestea  două  creează  un  punct  de 
convergenţă  pentru  toţi  credincioşii  aflaţi  în  lăcaşurile  bisericeşti"  (Pr.  prof.  D. 
Stâniloae).  In  aceste  lăcaşuri,  sfinţite  de  episcopi,  comuniunea  cu  Biserica  şi  cu 
obştea  parohială  se  constituie  într-o  carte  scrisă  în  adevărata  credinţă  şi  viaţă, 
trăsătură  de  seamă  a  elanului  sufletului  spre  iubirea  infinită  şi  eternă  a  lui 
Dumnezeu. 

Pr.  Gheorghe  Răţulea 

Ne  aflâm  încă  sub  razele  luminoase  ale  sfintei  învieri,  copleşiţi  de  bucuria 
cea  fără  de  margini  pe  care  ne-a  adus-o  acest  praznic  dumnezeiesc  şi  luminat, 
praznicul  vieţii,  pentru  că  învierea  lui  Hristos  nu  este  altceva  decît  biruinţa  vieţii 
asupra  morţii.  învierea  a  devenit  astfel  cea  mai  mare  sărbătoare  a  creştinătăţii, 
învâţîndu-ne  să  preţuim  viaţa  ca  pe  un  mare  dar  al  lui  Dumnezeu. 

Dar,  Biserica  a  rînduit  ca  timp  de  luminată  bucurie  şi  cele  50  de  zile  de  la 
înviere  şi  pînă  la  Pogorîrea  Duhului  Sfînt.  în  adevăr,  vreme  de  40  de  zile  Mîntui- 
torul  a  oferit  sfinţilor  Săi  Apostoli  bucuria  negrăită  a  reîntîlnirii  cu  El,  cînd  S-a 
arătat  în  mijlocul  lor,  le-a  luminat  minţile,  le-a  înflăcărat  inimile  şi  le-a  întărit 
voinţa  de  a-I  sluji.  Iar  după  ce  S-a  înălţat  la  cer,  în  alte  zece  zile,  Domnul  a  fost 
totuşi  cu  ei,  fâgâduindu-le  că  le  va  trimite  pe  Duhul  adevărului,  care  s-a  şi 
revărsat  peste  ei  în  chip  de  limbi  ca  de  foc  la  Praznicul  Cincizecimii,  rămînînd 
lucrător  in  Biserică  prin  slujitorii  ei,  ca  urmaşi  ai  Sfinţilor  Apostoli. 

Pericopele  evanghelice  care  se  citesc  în  Duminicile  dintre  Paşti  şi  Rusalii  ne 
amintesc,  în  primul  rînd,  de  martorii  învierii  care  au  fost  Sfinţii  Apostoli  în 
totalitatea  lor,  apoi  numai  de  Sf.  Apostol  Toma,  precum  şi  de  puterea  dumne¬ 
zeiască  a  lui  Iisus  Hristos,  concretizată  în  unele  vindecări  —  a  slăbănogului  şi 
a  orbului  —  şi  de  convertirea  unei  femei  samarineence.  Dar  în  rîndul  martorilor 
învierii  —  pe  lîngâ  Sf.  Apostoli  —  au  intrat  şi  cîteva  femei  mironosiţe,  a  căror 
pomenire  o  facem  tocmai  în  Duminica  de  azi.  Pericopa  evanghelică  citită  la  Sf. 
Liturghie  ne  pune  în  faţă  purtarea  plină  de  devotament  a  sfintelor  femei,  care 
au  slujit  pe  Domnul  atît  înainte,  cît  şi  după  moartea  şi  învierea  Sa.  Sf.  Evanghelist 
Marcu  ne  relatează  că  in  „ziua  cea  dintîi  a  sâptâmînii**,  deci  Duminica,  după 
rînduiala  iudeilor,  dis-de-dimineaţâ,  pe  cînd  răsărea  soarele  (Marcu  16,  1),  cîteva 
femei  au  plecat  spre  mormînt  ca  să  ungă  cu  miruri  sau  cu  miresme  trupul  învăţă¬ 
torului  iubit  —  fapt  pentru  care  s-au  şi  numit  purtătoare  de  mir  sau  mironosiţe, 
iar  această  Duminică  în  care  le  facem  pomenirea  se  numeşte  „a  Mironosiţelor". 
Sf.  Ev.  Marcu  menţionează  doar  trei  nume  de  astfel  de  femei:  Maria  Magdalena 
—  adică  originară  din  Magdala,  aşezată  de  toţi  evangheliştii  în  fruntea  acelora, 
Maria  lui  Cleopa,  mama  lui  Iacov,  şi  Salomea,  soţia  pescarului  Zevedeu  şi  mama 
celor  doi  fraţi  Apostoli,  Iacov  şi  Ioan.  Dar  din  Evanghelia  scrisă  de  Sf.  Luca 
aflâm  că  mai  erau  şi  alte  femei,  care  au  fost  de  faţă  la  momentele  tragice  ale 
răstignirii,  morţii  şi  îngropării  Domnului  şi  care  —  încă  din  ziua  de  vineri  —  au 
pregătit  miresme  şi  miruri,  iar  după  odihna  din  ziua  sîmbetei,  în  prima  zi  a  săptâ- 
mînii,  deci  Duminica,  foarte  de  dimineaţă,  au  venit  la  mormînt  cu  miresmele  pe 
care  le  pregătiseră  (Luca  23,  55 — 56  şi  24,  1,  10).  Acestea  erau:  Ioana,  soţia  lui 
Huza,  Suzana,  precum  şi  Maria  şi  Marta,  cele  două  surori  ale  lui  Lazâr. 

Ajungînd  la  mormîntul  Domnului,  spre  surprinderea  lor  află  că  piatra  de  la 
uşa  acestuia  a  fost  răsturnată  şi  intrînd  in  mormînt,  au  văzut  un  tînâr  care  le-a 
adus  vestea  biruinţei  vieţii  asupra  morţii,  vestea  că  „Iisus  Nazarinianul  cel  răstig¬ 
nit  a  înviat!".  în  acelaşi  timp,  tot  îngerul  le  dă  porunca  de  a  duce  lui  Petru  şi 
celorlalţi  Apostoli  vestea  cea  mare  a  învierii  Domnului  (Marcu  16,  6 — 7).  Sf.  Apostol 

şi  Evanghelist  Matei  ne  mai  dâ  însă  ştirea  deosebit  de  preţioasă  că  pe  cînd  mer¬ 
geau  ele  să  ducă  această  veste  ucenicilor,  le-a  întîmpinat  însuşi  Iisus  zicînd: 
„Bucuraţi-vă!  iar  ele  apropiindu-se,  au  cuprins  picioarele  Lui  şi  I  s-au  închinat**! 
Şi  tot  El  le-a  zis:  „Duceţi-vâ  şi  vestiţi  fraţilor  Mei  să  meargă  în  Galileea  şi  acolo 
mă  vor  vedea**  (Matei  28,  9 — 10;  cf.  şi  Marcu,  16,  9).  „Şi  întorccndu-se  de  la  mor- 
mînt  au  vestit  toate  acestea  celor  unsprezece  şi  tuturor  celorlalţi**  (Luca  24,  9). 

Cu  alte  cuvinte,  Dumnezeu  a  dat  femeilor  mironosiţe  o  răsplată  unică:  de 
a  fi  aflat  cele  dintîi  de  înviere,  de  a  fi  văzut  cele  dintîi  pe  Iisus  cel  înviat  şi  de 
a  fi  dus  cele  dintîi  vestea  cea  mare  chiar  ucenicilor  Săi.  Aşa  după  cum  femeia  au¬ 
zise  osînda  rostită  de  Dumnezeu  —  după  căderea  în  păcat  — ,  tot  femeia  va  auzi 
cea  dintîi  vestea  cea  mare  a  izbăvirii  din  morţi  prin  Iisus  Hristos  cel  înviat.  Lumea 
a  aflat  de  înviere  prin  Sfinţii  Apostoli,  dar  ei  primiseră  această  veste  de  la  femeile 
mironosiţe.  Prin  aceasta,  am  putea  spune  că  Mîntuitorul  a  ridicat  femeia  din  starea 
de  inferioritate  în  care  era  ţinută  în  lumea  antică,  pâgînă,  şi  chiar  în  lumea 
iudaică,  a  reabilitat-o  ca  soţie  şi  ca  mamă.  Sf.  Apostol  Pavel  va  proclama  apoi 
egalitatea  tuturor  în  faţa  lui  Dumnezeu  prin  cuvintele  adresate  galatenilor:  „nu 
mai  este  iudeu,  nici  elin;  nici  rob,  nici  liber,  nici  parte  bărbătească  sau  parte 
femeiască,  pentru  că  voi  toţi  una  sînteţi  în  Hristos  Iisus“  (Gal.  3,  28). 

In  primele  secole  de  viaţă  creştină  au  fost  şi  alte  femei  care  au  mers  pe  ur¬ 
mele  mironosiţelor  prin  viaţa  lor  plină  de  sfinţenie  şi  prin  devotamentul  cu  care 
şi-au  crescut  copiii.  Marii  Părinţi  şi  dascăli  ai  Bisericii  îşi  datorează,  în  cea  mai 
mare  măsură,  evlavia  şi  formaţia  religios-morală  mamelor  lor,  care  au  fost  exem¬ 
ple  vii  de  credinţă  şi  de  trăire  a  învăţăturii  creştine.  Să  ne  gîndim  la  Antuza, 
mama  Sf.  Ioan  Gură  de  Aur,  care  a  rămas  văduvă  la  20  de  ani  şi  nu  s-a  mai 
căsătorit,  ci  s-a  dedicat  creşterii  fiului  ei,  la  Monica,  mama  Fericitului  Augustin, 
care  s-a  rugat  timp  de  18  ani  pentru  reîntoarcerea  fiului  ei  ajuns  pe  căile  pierzării, 
la  Hristos;  să  ne  amintim  de  Nona,  mama  Sf.  Grigorie  Teologul,  de  Emilia,  mama 
Sf.  Vasile  cel  Mare,  de  împărăteasa  Elena,  femeie  şi  mamă  creştină,  care  a  sfă¬ 
tuit  pe  fiul  ei,  împăratul  Constantin  cel  Mare,  să  dea  libertate  credinţei  creştine  în 
imperiul  roman  şi  a  dispus  să  se  caute  crucea  pe  care  a  fost  răstignit  Mîntuitorul 
în  Ierusalim. 

In  cei  aproape  două  mii  de  ani  de  viaţă  creştină,  exemplul  femeilor  mirono¬ 
siţe  a  fost  urmat  de  milioane  şi  milioane  de  alte  femei,  imensa  majoritate  rămase 
în  anonimat,  iar  cîteva  trecute  în  calendarul  sfinţeniei  creştine.  Toate  au  contribuit 
la  întărirea  vieţii  de  familie,  la  creşterea  copiilor  lor  în  duhul  Evangheliei,  la  întări¬ 
rea  dragostei  între  oameni  şi  la  schimbarea  climatului  spiritual  al  vremii  lor.  Avem 
atîtea  exemple  de  femei  virtuoase  din  trecutul  poporului  nostru:  atîtea  soţii  de 
voievozi  români  care  au  ctitorit  —  alături  de  soţii  lor  —  biserici  şi  mănăstiri  care 
ne-au  rămas  ca  sfîntă  moştenire  pînă  azi;  atîtea  călugăriţe  din  mănăstirile  noastre, 
care  au  trăit  departe  de  zgomotul  lumii,  în  muncă  şi  rugăciune  pentru  semenii  lor, 
din  care,  în  vremuri  de  războaie,  au  revenit  în  lume  ca  să  îngrijească  ostaşii  răniţi 
în  lupte  pentru  apărarea  patriei;  atîtea  soţii  de  preoţi  care  au  fost  adevărate 
exemple  de  viaţă  familială  pentru  credincioasele  din  parohia  lor,  ca  şi  atîtea 
creştine,  mai  ales  din  mediul  sătesc,  care  —  cu  bunul  simţ  propriu  ţăranului  român 
de  altădată,  cu  credinţă  puternică  în  Dumnezeu,  cu  dragoste  de  pămîntul  strămo¬ 
şesc  şi  de  tot  ceea  ce  este  românesc  —  au  crescut  copii  vrednici,  care  au  contri¬ 
buit,  prin  munca  lor,  la  prosperarea  ţării,  sub  toate  raporturile,  iar  cînd  a  fost 
nevoie,  şi-au  dat  viaţa  pentru  apărarea  ei.  Mi-aş  îngădui  să  vă  prezint  doar  două 
exemple  semnificative.  Soţia  lui  Constantin  Brîncoveanu,  domnul  Ţării  Româneşti, 
mamă  a  11  copii,  a  avut  durerea  să  asiste  la  decapitarea  soţului  ei  şi  a  celor  patru 
feciori,  din  dispoziţia  turcilor,  la  sărbătoarea  Adormirii  Maicii  Domnului  din  anul 
1714,  din  pricină  că  au  refuzat  să  abjure,  adică  să  părăsească  credinţa  creştină  şi 
să  se  turcească,  prin  îmbrăţişarea  religiei  islamice.  Iar  în  anul  1894,  cînd  s-a  judecat 
la  Cluj  procesul  unor  patrioţi  români  care  redactaseră  un  memorandum  către 
împăratul  de  la  Viena,  cerînd  drepturi  pe  seama  românilor  din  Transilvania, 
preotul  Vasile  Lucaciu,  condamnat  la  cinci  ani  de  închisoare,  a  fost  întîmpinat 
după  pronunţarea  sentinţei  de  către  soţia  sa  prin  cuvintele:  „Sînt  mîndră  că  tu 
ai  primit  cea  mai  mare  pedeapsă  dintre  toţii**  Ce  frumos  exemplu  de  demnitate,  de 
tărie  de  voinţă  în  atitudinea  acestor  două  femeii  Ce  lecţie  sublimă  de  morală  şi  de 

autentic  patriotisml  Una  îşi  vedea  soţul  şi  patru  copii  jertfiţi  pentru  credinţa 
creştină,  alta  soţul  condamnat  la  ani  grei  de  închisoare  pentru  neamul  său!  Şi 
totuşi...  nu  se  observă  nici  o  umbră  de  deznădejde  sau  de  revoltă  împotriva  lui 
Dumnezeu,  ci  dimpotrivă,  încredere  deplină  în  El  şi  în  viitorul  neamului!  Oare  cîte 
din  femeile  de  azi  ar  avea  tăria  să  le  urmeze  exemplul,  dacă  ar  fi  puse  în  situaţii 
similare? 

Cunoscînd  aceste  puţine  fapte  din  veacul  apostolic,  din  veacurile  patristice  şi 
din  trecutul  poporului  nostru,  este  firesc  să  ne  punem  întrebarea:  oare  ce  aşteaptă 
Hristos  de  la  femeia  creştină  de  ^zi,  care  este  menirea  ei  în  lumea  în  care  trăim, 
cum  poate  deveni  o  binevestitoare  a  învierii  Lui?  Este  lucru  bine  ştiut  că  în  veacul 
nostru  am  asistat  la  emanciparea  femeii,  la  valorificarea  puterilor  ei  fizice  şi  inte¬ 
lectuale  în  toate  domeniile  vieţii  sociale,  alături  de  bărbat.  Femeia  a  depăşit 
de  mult  limitele  căminului,  fiind  azi  prezentă,  cu  toată  competenţa,  în  orice  ramură 
de  activitate:  în  literatură  şi  artă,  în  şcoală  şi  spital,  în  cercetarea  ştiinţifică,  în 
comerţ  şi  industrie,  în  conducerea  treburilor  de  stat,  iar  mai  nou  chiar  şi  în  cuce¬ 
rirea  spaţiului  cosmic,  contribuind  din  plin  la  propăşirea  societăţii,  la  îmbunătăţirea 
vieţii.  Unele  Biserici  creştine  au  acordat  femeii  chiar  dreptul  de  a  sluji  la  altar, 
încît  în  multe  comunităţi  protestante  se  întîlnesc  azi  femei-pastori.  Dar  Biserica 
Ortodoxă  —  ca  şi  cea  Romano-Catolică,  de  altfel,  —  urmînd  învăţăturii  Mîntuito- 
rului  şi  Sfîntului  Apostol  Pavel  —  a  rămas  credincioasă  tradiţiei  noastre  bisericeşti 
bimilenare  de  a  sluji  la  altar  numai  bărbaţi,  instituiţi  la  aceasta  prin  taina  hiroto¬ 
niei.  Dar  cu  toate  acestea,  nu  se  poate  spune  că  Biserica  Ortodoxă  n-ar  fi  rezervat 
un  altar  exclusiv  femeii,  în  care  nimeni  şi  nimic  în  lume  nu  o  poate  înlocui. 
Acesta  este  altarul  familiei,  în  care  îşi  poate  pune  în  valoare  adevărata  ei  menire 
în  lume,  ca  soţie  şi  mai  ales  ca  mamă! 

Purtînd  în  ea  virtuţile  specifice  pe  care  i  le-a  rînduit  Dumnezeu  la  creaţie, 
femeia  este,  în  primul  rînd,  soţie.  Ea  a  fost  făcută  de  Dumnezeu  ca  să-i  fie  de 
ajutor  soţului  (Cf.  Facere,  2,  18).  Adevărata  femeie  creştină  ştie  să  întemeieze  o 
căsnicie  durabilă,  care  să  fie  asemenea  cetăţii  despre  care  vorbea  Mîntuitorul  că  nu 
este  clădită  pe  nisip,  ci  pe  piatră,  încît  orice  încercări  şi  necazuri  ar  surveni  în 
viaţă,  ele  vor  putea  fi  uşor  înlăturate.  Ea  nu  descurajează  niciodată,  ştie  să  rabde, 
merge  mereu  înainte,  alături  de  soţul  ei  şi  la  bucurii  şi  la  necazuri,  însoţindu-1 
pinâ  la  marginea  mormîntului.  Prin  muncă  cinstită,  printr-o  viaţă  aleasă,  prin 
dragoste  deplină,  prin  devotament  conjugal,  ea  trebuie  să  devină  o  „cunună  bărba¬ 
tului  ei“,  după  cuvintul  înţeleptului  Solomon.  Cuvintele  Sf.  Apostol  Petru  din 
prima  sa  epistolă  sobornicească,  trebuie  să  fie  un  adevărat  îndreptar  de  viaţă  pen¬ 
tru  orice  femeie  creştină:  „Iar  voi,  femeilor,  supuneţi-vă  bărbaţilor  voştri,  aşa 
încît  chiar  dacă  sînt  unii  care  nu  se  pleacă  cuvîntului,  să  fie  cîştigaţi,  fără  propo- 
văduire,  prin  purtarea  femeilor  lor,  văzînd  de  aproape  viaţa  voastră  curată  şi 
plină  de  sfială.  Podoaba  voastră  să  nu  fie  cea  din  afară:  împletirea  părului,  podoa¬ 
bele  de  aur  şi  îmbrâcarea  hainelor  scumpe,  ci  să  fie  omul  cel  tainic  al  inimii,  întru 
nestricâcioasa  podoabă  a  duhului  blînd  şi  liniştit,  care  este  de  mare  preţ  înaintea 
lui  Dumnezeu  . . .  Voi,  bărbaţilor,  de  asemenea,  trăiţi  înţelepţeşte  cu  femeile  voastre, 
ca  fiind  făpturi  mai  slabe,  şi  faceţi-le  parte  de  cinste,  ca  unora  care,  împreună  cu 
voi.  sint  moştenitoare  ale  harului  vieţii,  aşa  încît  rugăciunile  voastre  să  nu  fie 
împiedicate.  In  sfîrşit,  fiţi  toţi  într-un  gînd,  împreună  pătimitori,  iubitori  de  fraţi, 
milostivi,  smeriţi.  Nu  răsplătiţi  răul  cu  rău  sau  ocara  cu  ocară,  ci  dimpotrivă, 
binecuvîntaţi,  căci  spre  aceasta  aţi  fost  chemaţi,  ca  să  moşteniţi  binecuvîntarea“ 
(I  Petru,  3.  1—3,  7—9). 

In  al  doilea  rînd,  pentru  copii,  femeia  este  mamă.  Ea  poate  fi  numită,  pe 
drept  cuvînt,  mama  neamului  omenesc,  pentru  că  numai  datorită  ei  se  perpetuează 
fiinţa  umană;  ea  izvorăşte  viaţă  din  viaţa  ei,  aduce  în  lume  o  fiinţă  nouă,  după 
chipul  şi  asemănarea  lui  Dumnezeu.  Prin  aceasta  ea  dovedeşte  că  este  absolut 
necesară  omenirii.  S-a  spus,  fără  exagerare,  că  în  aceasta  slujirea  ei  este  „împre¬ 
ună  lucrătoare  cu  Dumnezeu4*.  Ea  hrăneşte  pruncul,  de  la  ea  învaţă  primul  zîmbet 
şi  primul  cuvînt,  acela  de  mamă.  Ea  sădeşte  şi  dezvoltă  în  copil  respectul  faţă  de 
semeni,  dragostea  de  muncă  şi  de  ţară,  cultul  datoriei  împlinite,  conturîndu-i  per¬ 
sonalitatea  şi  formînd  omul  matur  de  mîine.  Iar  dacă  soarta  face  ca  ea  să  rămînă 
singură,  înconjurată  de  copii  orfani,  ea  nu  deznădăjduieşte,  ci,  cu  încredere  în 
Dumnezeu,  ţine  şi  loc  de  tată  pentru  fiii  ei.  pînă  ce  îi  vede  aşezaţi  la  casele  lor. 

Pe  bună  dreptate  spunea  un  gînditor  creştin  că  „o  generaţie  de  mame  bune  poate 
schimba  faţa  lumii**. 

Dar  pentru  noi,  creştinii,  mama  este  şi  primul  „pedagog  spre  Hristos",  primul 
dascăl  şi  preot  al  copilului  ei.  Ea  este  aceea  care  duce  mina  copilului  la  frunte,  ca 
să-l  înveţe  semnul  sfintei  cruci,  apoi  tot  ea  i  le  împreunează  pe  amîndouă  pentru 
rugăciune.  Ea  este  primul  însoţitor  al  copilului  la  biserică  şi  apoi  în  faţa  sfîntului 
altar,  pentru  a  primi  acolo  Trupul  şi  Sîngele  Domnului  în  Sfînta  împărtăşanie. 
La  altarul  unei  familii  creştine,  mama  îndeplineşte  rolul  mironosiţelor  din  Evan¬ 
ghelia  de  azi,  avînd  grijă  să  nu  se  stingă  niciodată  flacăra  credinţei,  a  nădejdii 
şi  a  dragostei  de  Dumnezeu  şi  de  oameni.  Trebuie  să  recunoaştem  că  fiecare  din 
noi  este  —  în  bună  măsură  —  ceea  ce  a  fost  şi  ceea  ce  a  primit  de  la  mama  sa. 

Muncind  alături  de  soţul  ei,  ajutîndu-se  şi  iertîndu-se  reciproc,  crescîndu-şi 
copiii  în  frică  de  Dumnezeu  şi  dragoste  de  oameni,  femeia  de  azi  va  putea  să  aibă 
satisfacţia  muncii  împlinite,  va  putea  spune  că  şi-a  făcut  pe  deplin  datoria,  aşa 
după  cum  ne  învaţă  Biserica,  şi  după  cum  cer  imperativele  vremii  noastre. 

Avînd  mereu  în  faţă  chipul  Maicii  Domnului,  al  femeilor  mironosiţe,  al  femei¬ 
lor  virtuoase  din  trecutul  Bisericii  şi  al  neamului  nostru,  femeia  de  azi  şi  de  tot¬ 
deauna  va  putea  fi  mereu  un  binevestitor  al  Învierii  lui  Hristos  şi  al  învăţăturii 
Sale,  un  Apostol  al  dragostei  şi  al  păcii  între  oameni,  un  preot  adevărat  al  familiei 
sale. 

Inspirîndu-se  din  faptele  mari  ale  trecutului  şi  din  cuvintele  Sf.  Petru  pe 
care  le-am  citat,  —  femeia  de  azi  va  trebui  să-şi  modeleze  viaţa  în  aşa  fel,  încît 
să  fie  permanent  actuale  cuvintele  marelui  retor  păgîn  Libanius,  din  veacul  al 
IV-lea,  care,  —  impresionat  de  viaţa  femeilor  creştine  din  vremea  lui,  —  a  excla¬ 
mat:  „Priviţi  ceruri,  ce  femei  devotate  au  creştinii**!  Amin. 

Pr.  Prof.  Mircea  Păcurariu 

PREDICA  la  duminica  orbului,  a  vi-a  după  paşti 

—  IISUS  HRISTOS  —  LUMINA  LUMII  — 

„Eu  sînt  Lumina  lumii,  cine  Mă  urmează 
pe  Mine  nu  va  umbla  în  întuneric,  ci 
va  avea  lumina  vieţiiu  (Ioan  8,  12(. 


La  Ierusalim  era  mare  sărbătoare.  Mulţime  de  evrei  adunaţi  aici  din  hotarele 
ţării  şi  dincolo  de  ele  prăznuiau  sărbătoarea  corturilor. 

Sfîrşitul  sărbătorii  era  marcată  printr-o  iluminaţie  a  feţei  lor  şi  a  templului 
lui  Solomon.  In  două  mari  candelabre  se  aprindeau  două  făclii  enorme  a  căror 
lumină  strălucea  peste  tot  oraşul.  Spectacolul  era  feeric. 

Printre  cei  prezenţi  la  praznic  se  afla  şi  galileeanul  Iisus  Hristos,  prea  puţin 
luat  în  seamă.  Aici  şi  acum,  Iisus  găseşte  momentul,  cu  prilejul  acestei  ceremonii 
solemne,  să-şi  dezvăluie  iudeilor,  într-un  chip  cu  totul  aparte,  divinitatea  Sa. 

Dintr-un  loc  foarte  frecventat  din  interiorul  templului,  în  preajma  vistieriei, 
anunţa  aceste  cuvinte  poporului:  „Eu  sînt  Lumina  lumii;  cine  Mă  urmează  pe 
Mine,  nu  va  umbla  în  întuneric ,  ci  va  avea  lumina  vieţii". 

Fariseii,  surprinşi  de  această  afirmaţie,  îşi  îndreaptă  privirile  spre  Iisus  şi-L 
întrerup  din  vorbire  spunîndu-i:  „Tu  mărturiseşti  despre  tine  însuţi,  deci  mărturia 
Ta  nu  este  adevărată**. 

Insă  Iisus  autoritar,  după  ce  critică  judecata  lor,  care  de  fapt  era  îndreptă¬ 
ţită  potrivit  legii  mozaice,  le  prezintă  răspunsul  Său:  „Eu  sînt  Cel  ce  mărturisesc 
despre  Mine  însumi,  dar  mărturiseşte  despre  Mine  şi  Tatăl  Meu  care  M-a  trimis** 
(Ioan  8,  18). 

In  discuţia  care  se  încinge  între  farisei  şi  Iisus,  Mîntuitorul  le  vorbeşte  ma¬ 
gistral,  descoperindu-le  de  fapt  cine  este  El  şi  Cel  ce  l-a  trimis  şi  care  este  meni¬ 
rea  Sa  în  lume,  aşa  încît,  „grăind  El  acestea,  mulţi  au  crezut  Intr-insul*4. 

Iată,  iubiţi  credincioşi,  ce  minunată  descoperire  ni  se  face  din  gura  lui  Dum¬ 
nezeu  Iisus  Hristos! 

El,  Logosul  divin,  Fiul  lui  Dumnezeu,  Dumnezeu  „Lumina  lumii",  „Lumina 
vieţii4*,  „Era  Lumina  cea  adevărată  care  venind  în  lume  luminează  pe  tot  omul" 
(Ioan  1,  9). 

Logosul  întrupat  în  istorie  a  participat  ontologic  la  crearea  lumii,  pentru  că 
„lumea  printr-însul  s-a  făcut"  (Ioan  1,  10). 

înainte  de  a  fi  strălucirea  soarelui,  Dumnezeu-Tatâl,  Fiul  şi  Duhul  Sfînt  era 
lumină. 

In  focul  mistuitor,  cînd  s-a  pogorît  peste  jertfa  lui  Abel  era  prezent,  prin 
puterea  Sa  divină  şi  Iisus  Hristos.  In  norul  luminos,  care-i  conducea  pe  evrei  prin 
pustie,  la  ieşirea  din  robia  egipteană,  era  prezent  Dumnezeu  în  trinitatea  Sa.  Pre¬ 
zenţa  lui  Iisus  în  norul  de  lumină  care  a  învăluit  muntele  Sinai,  la  darea  Legii 
(a  Decalogului)  în  mîna  lui  Moise,  era  evidentă. 

Tot  aşa  de  evidentă  şi  reală  este  prezenţa  şi  lucrarea  lui  Iisus  Hristos  în 
focul  mistuitor,  pogorît  din  cer  peste  jertfa  sîngeroasă  adusă  de  proorocul  Ilie  pe 
muntele  Cârmei  prin  care  Dumnezeu  cel  viu  şi  adevărat  spulberă  credinţa  deşartă 
în  dumnezei  falşi,  la  care  se  închinau  regele  Ahab  şi  Izabela,  cu  cei  peste  800 
prooroci  mincinoşi  ai  lor. 

Fiinţa  umană  nu  putea  să  rămînă  în  întuneric.  Lumina  divină  a  învins  întu¬ 
nericul  păcatului  şi  al  morţii,  conducînd  poporul  ales  din  bunătate  şi  purtare  de 
grijă  spre  momentul  revelaţiei  dumnezeieşti  absolute,  care  devine  fapt  incontestabil, 
„la  plinirea  vremii"  în  clipa  în  care  Dumnezeu  se  întrupează  în  istorie  prin  Iisus 
Hristos.  „Lumina  lumii"  nu  putea  să  stea  sub  obroc,  pentru  că  „El  era  viaţa  şi 
viaţa  era  lumina  oamenilor  şi  lumina  întru  întuneric  luminează  şi  întunericul  pe 
dinsa  nu  o  a  cuprins"  (Ioan  1,  4 — 5). 

Dumnezeu  —  Iubire  şi  Lumină,  Părinte  şi  Bunătate,  nu  putea  să  lase  ordinea 
în  dezordine,  toate  cîte  le-a  zidit  să  se  prăbuşească.  Omul  „coroana  creaţiei", 
după  cădere  aştepta  Răscumpărătorul.  Şi  mila  şi  ajutorul  lui  salvator  au  venit.  „Şi 
cuvintul  trup  s-a  făcut  şi  s-a  sălăşluit  întru  noi,  şi  am  văzut  mărirea  Lui,  mărire 
ca  a  Unuia-Născut  din  Tatăl,  plin  de  dar  şi  adevăr"  (Ioan  1,  14). 

Acum  aveau  să  se  împlinească  cuvintele  psalmistului:  „Insemnatu-s-a  peste 
noi  lumina  feţei  Tale,  Doamne"  . . .  (Ps.  4,  6);  „Că  la  Tine  este  izvorul  vieţii,  întru 
lumina  Ta  vom  vedea  Lumina"  (Ps.  35,  9). 

Din  iubire  fără  margini,  Dumnezeu-Tatăl  trimite  pe  Fiul  Său  în  lume  „ca 
lumea  viaţă  să  aibă,  şi  încă  din  belşug",  „Pentru  că  aşa  a  iubit  Dumnezeu  lumea, 
încît  şi  pe  Fiul  Său  cel  Unul-Născut  L-a  dat,  ca  tot  cel  ce  crede  Intr-însul  să  nu 
piară,  ci  să  aibă  viaţă  veşnică"  (Ioan  3,  16). 

Bezna,  fărădelegea  şi  păcatul,  întunericul  şi  răul,  trebuiau  înfrînte.  Cu  toate 
acestea  „Lumina  a  venit  în  lume,  iar  oamenii  au  iubit  întunericul  mai  mult  decît 
Lumina  pentru  că  faptele  lor  erau  rele"  (Ioan  3,  19). 

Ştia  Mîntuitorul,  era  convins  „că  tot  cel  ce  face  rele  urăşte  lumina  şi  nu 
vine  la  lumină,  ca  faptele  lui  să  nu  se  vădească". 

Iisus  Hristos  „Lumina  lumii"  şi  „Lumină  a  vieţii"  săvîrşeşte  atît  bine  în 
lume,  vindecă  atitea  boli,  pentru  ca  lumea  să  creadă  în  El. 

Din  discuţia  purtată  cu  fariseii  în  templu  —  la  sărbătoarea  corturilor  —  Iisus 
iese  biruitor. 

Intărîtaţi  de  această  înfrîngere,  orgoliul  lor  fiind  ruinat,  drept  răzbunare  „au 
luat  pietre  ca  să  arunce  într-însul,  dar  Iisus  s-a  ferit  şi  a  ieşit  din  biserică" 
(Ioan  8,  59). 

Nu  departe  de  templu,  însă,  vede  un  om  orb  din  naştere,  pe  lîngă  care  Iisus 
nu  putea  trece  indiferent.  Atît  de  mult  II  întrista  întunericul  încît  văzîndu-1  pe 
suferind  „a  scuipat  jos  şi  a  făcut  tină  şi  a  uns  cu  tină  ochii  orbului"  (Ioan  9,  6) 
şi  trimiţîndu-1  la  scăldătoarea  Siloamului  acela  spălîndu-se  acolo  „s-a  întors  vă- 
zînd"  (v.  7). 

Ce  minune  extraordinară!  Nimeni  pînă  atunci  n-a  înfăptuit  aşa  ceval 

Minunea  aceasta  este  numai  un  exemplu  din  atîtea  cîte  a  săvîrşit  El. 

Prezenţa  Mîntuitorului  în  lume,  în  sufletele  oamenilor  este  lumină,  este  viaţă, 
este  cale,  este  adevăr.  Strălucirea  luminii  Sale  îi  împresura  chipul.  Faţa  sa  răspîn- 
dea  lumină,  exprima  o  nemaiîntîlnitâ  putere  de  convingere.  Momentele  cele  mai 
importante  din  viaţa  Mîntuitorului  sînt  scăldate  în  lumină. 

Cîtă  strălucire  şi  putere  în  minunea  învierii!  Cîtă  lumină  emană  chiar  hainele 
Lui  la  Schimbarea  la  Faţă  pe  muntele  TaborI  „Şi  hainele  Lui  erau  strălucitoare, 
albe  foarte,  ca  zăpada,  cum  nici  un  nălbitor  de  pe  pămînt  nu  poate  să  nălbească" 
(Marcu  9,  3). 

Ce  lumină  extraordinară  a  putut  fi  aceea  care  l-a  orbit  pe  Saul  în  drumul 
Damascului?  Era  lumina  lui  Hristos  „care  luminează  tuturor".  Iată  ce  ne  relatează 
Faptele  Apostolilor  despre  această  minune:  „Dar  pe  cînd  mergea  şi  se  apropia  el 
(Saul)  de  Damasc,  fără  de  veste  a  strălucit  peste  el  o  lumină  din  cer.  Şi  căzînd 
la  pămînt  a  auzit  un  glas  zicînd:  Saule,  Saule,  de  ce  mă  prigoneşti?  Zicea  el: 
Cine  eşti  Doamne?  Iar  Domnul  a  zis:  „Eu  sînt  Iisus,  pe  care  tu-L  prigoneşti".  Ce 
a  simţit  Saul  în  prezenţa  luminii  lui  Iisus  şi  la  auzul  glasului  Său  este  binecu¬ 
noscut.  Străfulgerat  de  această  lumină,  Saul,  prigonitorul  creştinilor,  al  Mîntuito- 
rului  Iisus  Hristos,  transfigurat  ontologic  devine  cel  mai  mare  apărător,  apologet,  de 
acum  pînă  la  sfîrşitul  vieţii  al  Fiului  lui  Dumnezeu  şi  al  omului. 

întrebarea  pusă  de  Iisus  lui  Saul,  în  drumul  Damascului  este  întrebarea  ce 
ne-o  pune  Mîntuitorul  şi  nouă  astăzi  şi  mîine,  tuturor  acelora  care  îl  prigonim 
prin  faptele  noastre  rele,  tuturor  acelora  care  îl  răstignim  a  doua  oară  prin  viaţa 
noastră  imorală,  lipsită  de  lumina  credinţei  şi  a  faptelor  bune.  Necredinţa  în  El 
şi  dezordinea  noastră  morală  ne  lipseşte  de  lumina  Lui  care  este  lumina  vieţii 
noastre. 

Pentru  a  vedea  Lumina  cea  adevărată,  care  este  Hristos,  trebuie  să  curăţim 
solzii  păcatelor  de  pe  ochii  sufletului  nostru. 

înfierea  ce  ni  s-a  oferit  obiectiv  prin  jertfa  şi  învierea  lui  Hristos  ne  obligă 
la  o  ţinută  morală,  fără  cusur  şi  la  o  nezdruncinată  credinţă  în  El.  In  măsura 
acestui  adevăr  vom  fi  judecaţi. 

Cunoscînd  menirea  ucenicilor  Săi,  Mîntuitorul,  la  sfîrşitul  predicii  de  pe  Mun¬ 
tele  Fericirilor,  le  explică  ce  reprezintă  ei  pentru  lume,  zicînd:  „Voi  sînteţti  lumina 
lumii . . , Aşa  să  lumineze  lumina  voastră  înaintea  oamenilor,  ca  vâzînd  ei  fap¬ 
tele  voastre  cele  bune,  să  mărească  pe  Tatăl  vostru  cel  din  ceruri"  (Mt.  5,  14 — 16), 
iar  în  altă  parte  Iisus  le-a  grăit  lor  şi  celor  prezenţi  „despre  Sine":  „încă  puţină 
vreme  Lumina  este  cu  voi.  Umblaţi  pînă  cînd  aveţi  Lumina,  ca  să  nu  vă  cuprindă 
întunericul;  că  cel  ce  umblă  întru  întuneric  nu  ştie  unde  merge.  Pînă  cînd  aveţi 
Lumina,  credeţi  în  Lumină,  ca  să  fiţi  fii  ai  Luminii"  (Ioan  12,  35 — 36). 

Aceleaşi  cuvinte  le  scrie  şi  Apostolul  Pavel  efesenilor:  „Altădată  eraţi  întu¬ 
neric,  iar  acum  sînteţi  lumina  întru  Domnul:  umblaţi  ca  fii  ai  luminii!"  (Efes.  5,  8); 
iar  Sf.  Evanghelist  Ioan  ne  încredinţează:  „Iar  dacă  umblăm  întru  lumină,  pre¬ 
cum  El  este  în  lumină,  atunci  avem  împărtăşire  unul  cu  altul  şi  sîngele  lui  Iisus, 
Fiul  Lui,  ne  curăţeşte  pe  noi  de  tot  păcatul"  (Ioan  1,  7). 

Prin  tăria  credinţei  în  El,  moartea  din  sufletul  nostru  se  va  transforma  în  zi, 
precum  ne  asigură  Sf.  Ioan  în  Apocalipsă:  „Şi  noapte  nu  va  mai  fi;  şi  nu  au  tre¬ 
buinţă  de  lumina  lămpii  sau  de  lumina  soarelui,  pentru  că  Domnul  Dumnezeu  le  va 
fi  lor  lumină  şi  vor  împărăţi  în  vecii  vecilor"  (Apoc.  22,  5). 

In  cultul  Bisericii  noastre  Ortodoxe,  în  noaptea  învierii  în  unul  din  cele  mai 
emoţionante  momente,  preotul  vine  cu  lumina  aprinsă  (ce  simbolizează  lumina  lui 
Hristos)  şi  exclamă:  „Veniţi  de  luaţi  lumină",  după  care  faţa  prezentă  la  înviere  se 
luminează,  iradiind  de  strălucirea  praznicului. 

Un  cuvios  părinte,  Iacob  de  Novgorod,  arătînd  cît  de  însemnată  este  legătura 
neîntreruptă  a  sufletului  nostru  cu  „Lumina  vieţii"  —  Iisus  Hristos,  prezintă  urmă¬ 
toarea  analogie:  „Uitaţi-vă  la  planta  numită  „floarea  soarelui",  ce  putere  o  atrage 
spre  soare,  aşa  încît  ea  întotdeauna  îşi  îndreaptă  faţa  în  partea  unde  este  soarele. 
De  ce  acest  fenomen?  In  soare  este  viaţa  plantei,  iar  cînd  floarea  soarelui  nu  se 
mai  întoarce  spre  soare,  atunci  e  semn  că  planta  s-a  uscat". 

Ce  învăţătură  luăm  noi  din  cele  spuse  de  cuvios,  care  sînt  o  realitate  fără 
tăgadă? 

Că  asemenea  plantei  „floarea  soarelui",  care  atît  timp  cît  se  orientează  după 
discul  solar  are  viaţă  într-însa,  iar  cînd  a  încetat  acest  firesc  gest  înseamnă  că 
s-a  uscat,  la  fel  şi  noi,  iubiţi  credincioşi,  din  moment  ce  rupem  legătura  sufletească 
cu  Iisus  Hristos  —  „Lumina  lumii",  fibrele  vieţii  noastre  slăbesc  şi  se  usucă. 

Legătura  permanentă  cu  Stăpînul  vieţii  ne  asigură  sfinţenia,  ne  oferă  îndum- 
nezeirea,  aşa  după  cum  afirmă  Apostolul  Petru:  „Dumnezeiasca  Lui  putere  ne-a 

dăruit  toate  cele  ce  sînt  în  viaţă  şi  spre  bună  cucernicie,  prin  cunoaşterea  celui  ce 
ne-a  chemat  pe  noi  cu  slava  şi  cu  bunătatea  Sa.  Aceste  făgăduinţe  scumpe  şi 
mari  ni  s-au  dăruit  nouă,  ca  prin  acesta  să  vă  faceţi  părtaşi  dumnezeieştii  firi  şi 
să  fugiţi  de  stricăciunea  poftelor  celor  trupeşti**.  (II  Petru  1,  3 — 4). 

In  încheiere,  un  adevăr  vă  rog  să  mai  reţineţi,  iubiţi  credincioşi.  Nici  unul  din 
marii  reformatori  sau  întemeietori  de  religii  —  fie  că  este  vorba  de  Buda  la  indieni, 
fie  că  este  vorba  de  Confucius  sau  Laotze  la  chinezi  sau  de  Mahomed  la  islamici  — 
nu  s-a  prezentat  pe  el  ca  fiind  „Lumină  a  lumii**  şi  „Lumină  a  vieţii**,  precum  a 
făcut-o  Iisus  Hristos.  Aceia  vorbeau  în  numele  acelei  puteri  ce  pretind  că  li  s-a 
descoperit  şi  că  i-a  „iluminat**  a  împlini  un  mandat.  Singurul  Iisus  Hristos,  Fiul  lui 
Dumnezeu,  se  revelează  pe  Sine  ca  una  fiind  cu  Tatăl  şi  cu  Duhul  Sfînt. 

Prezenţa  Lui  în  lume  este  prezenţa  lui  Dumnezeu  printre  noi.  Prin  El  Dum¬ 
nezeu  se  revelează  deplin  şi  desăvîrşit  şi  El  lucrează  în  lume  fără  întrerupere,  prin 
Duhul  Sfînt,  pînă  la  sfîrşitul  veacurilor. 

Veniţi,  dar,  de  luaţi  această  Lumină  care  este  Hristos  şi  întunericul  nu  ne  va 
cuprinde  niciodată.  Amin. 

Prot.  Liviu  Ştefan 

„De  este  între  voi  însetat  cineva, 

Să  vină  la  Mine  şi  să  bea"  (Ioan  7,  37). 

Există  intr-adevăr  o  apă  fizică,  materială,  necesară  pentru  împlinirea  setei 
trupeşti,  dar  există  şi  o  apă  spirituală  necesară  împlinirii  setei  duhovniceşti,  tot 
aşa  cum  există  o  hrană  materială,  trupească,  şi  una  spirituală,  duhovnicească. 
Desigur  că  în  textul  amintit,  Mîntuitorul  se  referă  la  apa  spirituală  căci  şi  în  alte 
împrejurări  —  confirmînd  aceasta  —  a  vorbit  de  hrana  duhovnicească  ca  de  exem¬ 
plu,  atunci  cînd  a  zis:  „Nu  numai  cu  pîine  va  trăi  omul,  ci  şi  cu  orice  cuvînt  al 
lui  Dumnezeu**  (Luca  4,  4).  Dar  cuvîntul  lui  Dumnezeu  este  Adevărul,  căci  Iisus 
s-a  declarat  pe  Sine  ca  fiind  Adevărul,  El  fiind  şi  Cuvîntul  lui  Dumnezeu. 

Deci  cel  ce  are  sete  şi  aleargă  la  Hristos  acela  are  sete  de  cuvîntul  lui  Dum¬ 
nezeu,  acela  are  sete  de  Adevăr. 

In  acest  context,  putem  spune  o  dată  mai  mult  proverbul:  „Omul  este  ceea 
ce  mânîncă**,  ale  cărui  cuvinte  sînt  atît  de  semnificative.  Mânînci  numai  carne, 
eşti  un  om  trupesc,  mănînci  mîncare  mai  uşoară,  de  post,  eşti  un  om  în  curs  de 
induhovnicire  ce  cauţi  să  faci  din  hrana  materială  un  mijloc  pentru  progresul 
duhovnicesc.  Mănînci  cuvîntul  lui  Dumnezeu,  eşti  un  om  spiritual,  înduhovnicit, 
mânînci  Euharistie,  eşti  un  om  sfinţit,  în  comuniune  cu  Dumnezeu.  Putem  zice 
acum:  „spune-mi  ce  mănînci,  ca  să-ţi  spun  cine  eşti**.  Insă  din  toate  lucrurile 
spirituale,  după  care  este  omul  mai  însetat?  Desigur,  fără  putinţă  de  tăgadă,  după 
viaţa  veşnică.  Iar  viaţa  veşnică  este  Dumnezeu,  iar  Dumnezeu  este  Adevărul  în 
Duhul  Sfînt  căci  zicem  despre  Duhul  Sfînt  că  este  Duhul  Adevărului,  deci  care 
slujeşte  Adevărul,  care  conduce  la  Adevăr.  Cel  ce  însetează  deci  după  viaţa 
veşnică,  trebuie  să  se  lase  pătruns  de  Duhul  Sfînt,  care-1  duce  la  Adevăr,  la  Dum¬ 
nezeu. 

Acest  lucru  coincide,  de  altfel  şi  cu  scopul  suprem  al  trăirii  creştine,  care, 
după  Sf.  Serafim  de  Sarov,  un  sfînt  destul  de  apropiat  de  zilele  noastre,  ar  fi 
dobindirea  Duhului  Sfînt. 

Dar  Duhul  Sfînt  nu  poate  fi  dobîndit  decît  prin  Iisus  Hristos,  Mîntuitorul,  care 
îl  trimite  pe  Duhul  în  lume,  cum  a  făgăduit  apostolilor  la  înălţarea  Sa,  care  II 
dăruieşte  lumii  pe  acest  Duh  al  Adevărului,  cum  vedem  din  propriile  sale  cuvinte 
adresate  apostolilor,  prin  care  zice:  „Luaţi  Duh  Sfînt**  (Ioan  20,  22).  Dar  cine  este 
acest  Duh  Sfînt  pe  care-L  dobîndim  prin  apropierea  noastră  cu  credinţă  —  de 
Iisus  Hristos,  cel  care-L  şi  trimite? 

In  puţine  cuvinte  rezumînd  prezenţa  şi  lucrarea  Sa  în  istoria  mîntuirii,  Duhul 
Sfînt  este  Cel  ce  încă  de  la  creaţie  „se  purta  deasupra  apelor, “  manifestîndu-şi 

prezenţa  ca  unul  din  Treime,  Cel  care  a  grăit  prin  prooroci44,  în  Vechiul  Testament, 
aşa  cum  mărturisim  în  Simbolul  credinţei.  Cel  care  L-a  adus  în  lume  în  chip  spe¬ 
cial  pe  Fiul  cel  Unul-Născut,  căci,  tot  după  cum  mărturisim  în  acelaşi  Simbol  de 
credinţă,  Iisus  Mîntuitorul  a  venit  în  lume  „De  la  Duhul  Sfînt  şi  din  Fecioara 
Maria“. 

El  este  sfinţitorul  şi  mîngîietorul,  Cel  ce  conduce  pe  cei  credincioşi  la  adevăr. 

Cel  ce  se  umple  de  Duhul  Sfînt,  acela  se  împodobeşte  cu  o  trăire  sinceră, 
împărtăşind  lumina  vieţii  sale  celor  din  jurul  său.  Iar  trăirea  aceasta  este  autentică 
şi  intensă  la  cel  mai  înalt  nivel,  aşa  cum  era  trăirea  Sf.  Apostoli  după  învierea 
Mîntuitorului  care  aşteptau  venirea  Duhului  Sfînt,  şi  care  erau  întru  totul  devotaţi 
Domnului  lor.  In  această  privinţă  sînt  semnificative  cuvintele  spuse  de  doi  dintre 
ei  —  Luca  şi  Cleopa  —  care  mergînd  spre  Emaus,  au  avut  un  timp  ca  tovarăş  de 
drum  pe  însuşi  Iisus  care  le  tălmăcea  scripturile  şi  care  după  ce  s-a  făcut  cunoscut 
de  ei  întru  frîngerea  pîinii,  s-a  făcut  nevăzut  de  la  dînşii,  aşa  cum  relatează 
Sf.  Evanghelist  Luca,  fapt  care  i-a  făcut  pe  aceştia  doi  să  exclame  cu  durere  şi 
pasiune:  „Au  nu  era  inima  noastră  arzînd  întru  noi  cînd  mergea  cu  noi  pe  cale 
şi  ne  tîlcuia  scripturile44?  (Luca  24,  32). 

Iată  cuvinte  din  cele  mai  frumoase  care  s-au  rostit  vreodată! 

Asemenea  trăire  provoacă  Duhul  Sfînt  în  inimile  celor  credincioşi. 

Duhul  Sfînt  înmoaie  inima  şi  o  face  să  ardă  de  dragoste,  într-un  ataşament 
profund  şi  o  participare  plenară  la  viaţa  lui  Dumnezeu  în  cer  şi  pe  pămînt. 

Cel  ce  are  inima  înmuiată  de  Duhul  Sfînt  acela  vorbeşte  cu  mai  muit  temei 
decît  cel  ce  vorbeşte  numai  din  raţiune. 

Există  oameni  raţionali  care  sînt  cunoscuţi  ca  fiind  mai  reci,  mai  realişti 
uneori,  mai  rezervaţi  prin  aceasta,  unii  îi  numesc  cerebrali,  şi  există  oameni  care 
judecă  şi  cu  mintea,  dar  şi  cu  inima,  care  trec  judecăţile  minţii  şi  prin  inimă  şi  care 
sînt  numiţi  oameni  de  suflet,  oameni  ce  se  angajează  şi  se  dăruiesc. 

Vedem  noi  înşine  cum,  în  viaţa  de  zi  cu  zi,  pentru  a  ne  face  crezuţi  într-o 
problemă,  pentru  a  acredita  o  idee,  trebuie  să  vorbim  din  inimă.  Acest  fel  de  vor¬ 
bire  are  mai  repede  acces  la  inima  celuilalt,  prinde  mai  repede  decît  alte  feluri. 

Sf.  Părinţi  spun  că  inima  este  locul  unde  Dumnezeu  vorbeşte  omului,  de 
aceea  o  inimă  muiată  de  Duhul  Sfînt  va  primi  şi  cuvîntul  lui  Dumnezeu  şi-l  va 
păstra  spre  aducere  de  roadă,  dar  va  şi  arunca  sămînţa  cuvîntului  în  sufletul 
aproapelui  în  aşa  fel  încît  şi  aici  să  se  vadă  roadele  duhovniceşti. 

De  fapt,  aceasta  ar  trebui  să  fie  starea  permanentă  a  credinciosului.  Vă  adu¬ 
ceţi  aminte  de  cîte  ori  în  Vechiul  Testament,  proorocii  mustrau  pe  cei  din  poporul 
lui  Israel,  acuzîndu-i  că  au  inima  de  piatră. 

Prin  înmuierea  inimii,  Duhul  Sfînt  lucrează  în  viaţa  credinciosului  o  înnoire 
continuă  şi  în  condiţiile  în  care  viaţa  noastră  este  atît  de  tensionată,  de  scurtă,  de 
aglomerată,  ţinînd  cont  că  timpul  ne  grăbeşte  din  urmă  atît  de  mult  şi  nu  ştim  cit 
ne  mai  rămîne  pentru  îndreptare,  putem  zice  cu  îndreptăţire  că  avem  nevoie 
urgentă  de  reînnoire. 

In  acest  sens  Duhul  Sfînt  ne  ajută  să  găsim  o  cale  de  acces  către  adîncul 
propriei  noastre  fiinţe  pentru  a  ne  analiza,  pentru  a  putea  apoi  trece,  ieşi  din  zona 
de  întuneric  a  sufletului,  în  cea  luminoasă,  pentru  a  ieşi  din  pustiul  din  noi,  pustiu 
pe  care-1  simţim  acoperindu-ne  de  atîtea  ori  şi  a  intra  în  regiunea  luminată  de 
această  divină  prezenţă  şi  mîntuitoare. 

Duhul  Sfînt  ne  eliberează  de  limitele  din  noi,  ne  ajută  să  nu  ne  mai  tîrîm, 
ci  să  zburăm  întru  înălţarea  duhovnicească  ce  simţim  atunci  cînd,  transformaţi 
fundamental  prin  lucrarea  Sa,  devenim  fături  noi,  biruitori  ai  omului  vechi.  Prin 
Duhul  Sfînt  ni  se  face  un  permanent  apel  la  sfinţenie,  şi  nouă  şi  tuturor  lucrurilor, 
căci  El  trezeşte  în  toate  acestea,  vocaţia  universală  spre  sfinţenie.  De  aceea  Sf.  Pă- 
rinţo  spun  că  lumea  a  fost  creată  pentru  a  deveni  Biserică. 

Iar  sfinţenia  la  care  ne  cheamă  Duhul  Sfînt,  Sfinţitorul,  se  realizează  în  uni¬ 
tatea  deplină  a  tuturor  oamenilor,  căci  vedem  că  la  Cincizecime,  ziua  cînd  s-a 
întemeiat  istoric  Biserica  lui  Hristos,  Duhul  lui  Dumnezeu  s-a  pogorît  peste  fie¬ 
care  apostol,  în  chip  de  limbi  de  foc,  dar  în  clipa  cînd  aceştia  erau  adunaţi  la  un 
loc,  împreună.  Deci  unitatea  este  o  condiţie  a  sfinţeniei:  Duhul  Sfînt  nu  vine  acolo 
unde  este  dezbinare. 

Aşadar  Duhul  Sfînt  poate  fi  dobîndit  —  după  vorba  Sf.  Serafim  de  Sarov  — 
numai  in  Biserică,  în  unitate,  prin  Sf.  Taine,  prin  participarea  la  Sf.  Liturghie,  prin 
rugăciune. 

Sf.  Taine  şi  Sf.  Liturghie  sînt  prin  excelenţă  rugăciuni.  Deci  creştinul  cînd 
se  roagă,  chiar  in  particular,  el  devine  o  liturghie,  devine  templu,  biserică  a  Dum¬ 
nezeului  celui  viu,  şi  Duhul  Sfînt  se  sălăşluieşte  în  el. 

La  sfîrşitul  Sf.  Liturghii,  auzim  cîntîndu-se  următoarele  cuvinte:  „Am  văzut 
lumina  cea  adevărată,  am  primit  Duhul  cel  ceresc4'.  Despre  ce  este  vorba  aici?  Cum 
l-am  primit  pe  Duhul  cel  ceresc?  Pentru  a  realiza  aceasta  nu  este  nevoie  de  multe 
explicaţii  căci  fiecare  din  dv.  după  o  participare  activă,  plenară  la  Sf.  Liturghie  a 
simţit  cum  se  înalţă  duhovniceşte,  cum  pleacă  altfel  decît  a  venit  la  biserică,  a 
simţit  lucrarea  Duhului  într-o  înnoire  interioară  greu  de  spus  în  cuvinte. 

Ori,  această  experienţă  a  Duhului  Sfînt  în  biserică  se  continuă  şi  după  Sf. 
Liturghie  în  viaţa  credinciosului,  prin  toate  cuvintele  şi  faptele  sale,  pornite  din 
această  transformare  lăuntrică,  din  această  inimă  nouă,  ea  se  continuă  prin  măr¬ 
turisire  şi  prin  împărtăşirea  cu  ceilalţi  a  experienţei  liturgice. 

Această  experienţă  însă  se  alimentează  permanent  din  credinţa  în  Iisus, 
Fiul  lui  Dumnezeu  cel  prin  care  Duhul  înnoitor  ne  este  dat  spre  mîntuire. 

Aşadar,  dacă  vrem  să-l  avem  pe  Duhul  Sfînt  în  viaţa  noastră,  împlinindu-ne 
scopul  suprem  al  vieţii  de  acum  prin  care  ajungem  la  moştenirea  vieţii  veşnice, 
să  alergăm  la  Domnul  şi  Mîntuitorul  nostru  Iisus  Hristos,  Cel  care  singur  ne  poate 
împlini  dorinţa  şi  potoli  setea  după  Duhul  Sfînt  şi  viaţa  veşnică,  pentru  care 
fapt  ne  şi  cheamă  cu  stăruinţă,  chiar  prin  cuvintele  Sf.  Evanghelii  de  la  luminatul 
praznic  de  astăzi:  „De  este  între  voi  însetat  cineva,  să  vină  la  Mine  şi  să  bea“ 
(Ioan  7,  37).  Amin. 

Pr.  Theodor  Damian 


PREDICA  DESPRE  SFÎNTA  LITURGHIE 


„Să  stăm  bine,  să  stăm  cu  frică,  să  luăm 
aminte  Sfînta  Jertfă  în  pace  a  o  aduce" 

(Text  liturgic) 

In  cuvîntul  nostru  de  astăzi  vom  da  curs  unei  îndrumări  a  conducerii  noastre 
bisericeşti  care  ne  cere  ca  cel  puţin  de  două  ori  pe  an  să  aducem  înaintea  credin¬ 
cioşilor  noştri,  chiar  şi  pe  scurt,  înţelesul  Sf.  Liturghii. 

Această  cerinţă  este  de  altfel  cît  se  poate  de  îndreptăţită,  avînd  în  vedere  că 
Sf.  Liturghie  este  slujba  centrală  a  Bisericii  noastre,  inima  cultului  nostru  public, 
la  care  participăm  în  fiecare  Duminică  şi  sărbătoare.  Se  cuvine  deci  ca  fiecare 
dintre  noi  să  ştim  pentru  ce  venim  la  sfînta  biserică,  ce  trebuie  să  facem  dacă  am 
venit,  ce  face  preotul  în  sf.  altar,  cu  un  cuvînt,  să  cunoaştem  cît  mai  multe  din 
înţelesurile  multiple  şi  profunde  ale  acestei  slujbe  a  slujbelor. 

înainte  de  a  trece  la  acest  lucru,  am  dori  însă  să  ne  reamintim  de  faptul 
că  fiecare  rugăciune  o  începem  cu  sf.  cruce,  cu  facerea  semnului  sf.  cruci.  Ori,  se 
pare  că  nu  toţi  dintre  noi  facem  semnul  sf.  cruci  aşa  cum  ne  învaţă  şi  ne  cere 
Biserica  ai  cărei  fii  sîntem.  Ea  ne  spune  să  împreunăm  primele  trei  degete  de  la 
mina  dreaptă,  ceea  ce  simbolizează  Sf.  Treime,  iar  ultimele  două  degete  le  închidem 
în  podul  palmei,  ceea  ce  simbolizează  cele  două  firi  ale  Mîntuitorului  Iisus  Hristos, 
dumnezeiască  şi  omenească.  Atingind  apoi  fruntea  cu  cele  trei  degete,  spunem:  In 
numele  Tatălui,  apoi  pieptul  spunînd:  Şi  al  Fiului,  iar  pe  urmă  umărul  drept  şi  cel 
stîng,  zicînd:  Şi  al  Sf.  Duh,  Amin.  Cugetînd  la  negrăita  măreţie  a  Fiinţei  divine, 
vom  face  deci  ori  de  cîte  ori  simţim  trebuinţa  semnul  sf.  cruci  cum  se  cuvine,  nu 
schiţîndu-1  doar  în  silă  şi  în  grabă  pe  piept,  ci  cu  grijă  şi  cu  evlavie,  bine  ştiind  şi 
aceea  că  şi  după  felul  cum  facem  semnul  sf.  cruci  se  vede  „cam  ce  loc  are  Dum¬ 
nezeu  in  inima  noastră",  cum  bine  se  spune  undeva. 


ÎNDRUMĂRI  omiletice 

De  la  început  arătăm  că  cuvîntul  liturghie  înseamnă  lucrare  obştească,  slujbă 
publică  rînduită  şi  săvîrşită  spre  folosul  tuturor  credincioşilor,  vii  sau  adormiţi, 
spre  iertarea  păcatelor  şi  spre  viaţa  de  veci.  Orice  Sf.  Liturghie  presupune  deci  nu 
numai  prezenţa  oficiantului,  a  preotului,  ci  şi  a  credincioşilor,  care,  şi  ei,  sînt 
implicaţi  profund  în  această  lucrare. 

Aşa  cum  am  anticipat,  Sf.  Liturghie  este  cea  mai  importantă  slujbă  obştească 
a  Bisericii,  slujbă  prin  care  se  reactualizează  permanent  taina  mîntuirii  noastre  în 
Iisus  Hristos,  Domnul  nostru.  Cu  fiecare  Sf.  Liturghie,  noi  retrăim,  aşadar,  veni¬ 
rea  şi  petrecerea  văzută  între  noi  a  Fiului  lui  Dumnezeu  întrupat,  Naşterea  Sa, 
propovăduirea,  Patimile  şi  cu  deosebire  Jertfa  Sa  de  pe  cruce,  care  constituie  de 
altfel  ideea  centrală  a  Sf.  Liturghii,  în  fiecare  Sf.  Liturghie  întîmplindu-se  ceva 
între  Dumnezeu  şi  oameni,  cum  potrivit  spune  un  venerabil  dascăl  de  Teologie. 

De  aceea,  în  primul  rînd  şi  în  chip  special  preotul  slujitor,  dar  şi  credincioşii 
nu  pot  veni  oricum  la  Sf.  Liturghie,  avînd  cu  toţii  nevoie  de  o  pregătire  atît 
interioară,  sufletească,  cît  şi  exterioară,  privitoare  la  curăţenia  trupului  şi  la) 
vestimentaţie. 

Sf.  Liturghie  se  împarte  în  două  părţi  mari:  Proscomidia  şi  Liturghia  pro- 
priu-zisă. 

Proscomidia,  de  la  grecescul  proscomizo  =  a  pune  înainte,  se  săvîrşeşte  de  preot 
în  timpul  utreniei  şi  constă  în  pregătirea  darurilor,  adică  a  pîinii  şi  a  vinului,  din 
prescurile  şi  vinul  pe  care  credincioşii  le  aduc  la  sf.  altar. 

Acum  se  scoate  Sf.  Agneţ,  de  la  cuvîntul  grecesc  agnos  —  miel,  Agneţul 
închipuind  pe  Mîntuitorul  Iisus  Hristos,  aşa  cum  l-a  numit  şi  Sf.  Ioan  Botezătorul 
prin  cuvintele:  „Iată  mielul  lui  Dumnezeu  care  ridică  păcatele  lumii41  (Ioan  1,  29). 

Tot  acum  preotul  scoate  aşa-numitele  miride,  adică  părticele  mici  de  prescură 
întru  cinstirea  sfinţilor,  cît  şi  pentru  pomenirea  conducerii  bisericeşti,  a  ctitorilor, 
precum  şi  a  credincioşilor,  vii  sau  adormiţi,  pentru  care  se  aduc  pomelnice.  Acesta 
este  motivul  pentru  care  în  timpul  Sf.  Liturghii  nu  se  mai  fac  pomeniri  cu  nume 
de  credincioşi,  ei  fiind  pomeniţi  prin  scoaterea  de  miride  la  sf.  proscomidie. 

Tot  acum  preotul  toarnă  în  potir  vin  şi  apă,  ceea  ce  înseamnă  sîngele  şi  apa 
care  au  curs  în  Vinerea  Mare  din  coasta  Mîntuitorului  Iisus  Hristos. 

Desigur  că  rînduiala  sf.  proscomidii  cuprinde  un  ceremonial  mult  mai  larg,  pe 
care  preotul  îl  săvîrşeşte  în  linişte,  cu  evlavie  şi  atenţie  în  Proscomidiar,  adică 
în  partea  de  miazănoapte  a  altarului,  toate  sf.  vase  şi  acoperitoare,  care  se  folosesc 
la  proscomidie,  avînd  cîte  o  semnificaţie  simbolică. 

Liturghia  propriu-zisâ  se  împarte  şi  ea  în  două  părţi  mari:  Liturghia  cate- 
humenilor  şi  Liturghia  credincioşilor. 

Liturghia  catehumenilor  sau  a  celor  chemaţi  este  partea  de  la  început  a  Sf. 
Liturghii  şi  se  numeşte  aşa  pentru  că,  pe  lîngă  credincioşii  botezaţi,  la  ea  parti¬ 
cipau,  în  primele  secole  ale  Bisericii  creştine,  oameni  proveniţi  de  la  diferite  cre¬ 
dinţe  necreştine  de  obicei  păgîne,  oameni  care  se  pregăteau  să  primească  Sf.  Taină 
a  Botezului.  Aceşti  candidaţi  la  Sf.  Botez  se  chemau  catehumeni  pentru  că  ei  tre¬ 
buiau  să  înveţe  adevărurile  fundamentale  de  credinţă  şi  morală  ale  Bisericii  avînd 
voie  să  participe  la  Sf.  Liturghie  pînă  cînd  preotul  sau  diaconul  rostea  cuvintele: 
„Cei  chemaţi,  ieşiţi . . .  Nimeni  din  cei  chemaţi  să  nu  rămînă44 . . . 

Această  parte  a  Sf.  Liturghii  cuprinde,  după  cum  ştim  şi  auzim  cei  ce  venim 
cu  regularitate  la  Sf.  Biserică: 

Ectenia  Mare ,  în  care  ne  rugăm,  preot  şi  credincioşi  deopotrivă,  pentru  pacea 
a  toată  lumea,  condiţia  esenţială  a  desfăşurării  vieţii  pe  pămînt,  pentru  biserica 
în  care  ne  aflăm  şi  pentru  toţi  cei  ce  cu  gînd  bun,  adică  cu  credinţă  dreaptă,  cu 
evlavie  şi  cu  fiorul  prezenţei  divine  intră  în  ea;  ne  mai  rugăm  pentru  conducătorii 
noştri  bisericeşti  şi  de  stat,  spre  a  putea  conduce  cu  dragoste  şi  înţelepciune,  spre 
limanuri  de  pace,  de  prosperitate  şi  de  cît  mai  multe  bucurii  sfinte  corabia  Bisericii 
şi  a  ţării;  pentru  cei  bolnavi,  pentru  cei  ce  călătoresc,  pentru  condiţii  meteorologice 
favorabile,  pentru  rodirea  ţarinelor  noastre  şi  pentru  alte  multe  trebuinţe  sufleteşti 
şi  trupeşti  ale  tuturor  oamenilor.  Stînd  în  faţa  sf.  altar,  unde  dispare  orice  dife¬ 
renţă  dintre  noi,  simţindu-ne  cu  adevărat  cu  toţii  egali,  şi  unde  cuprindem  în 
sufletele  noastre  pe  toţi  oamenii,  realizîndu-se  o  imensă  comuniune,  de  la  început 
Sf.  Liturghie  are  darul  de  a  ne  încălzi  lăuntric,  de  a  ne  umaniza,  de  a  ne  aduce 
aminte  că  sîntem  oameni  şi  că  trebuie  să  fim  mai  oameni,  cu  grijă  şi  dragoste  unii 
faţă  de  alţii. 

Urmează  apoi  antifoanele,  adică  imne  cîniate  alternativ  la  strană,  care  ne 
duc  cu  gîndul  la  timpul  în  care  Mîntuitorul  Iisus  Hristos  încă  nu  ieşise  la  pro- 
povăduire,  iar  Fericirile,  cu  care  se  încheie  antifoanele,  la  marea  Predică  de  pe 
munte  rostită  de  Iisus  —  Domnul  nostru. 

Vohodul  mic,  sau  ieşirea  cu  Evanghelia,  simbolizează  sau  închipuie  ieşirea  in 
lume  a  Mîntuitorului,  iar  luminarea  care  se  poartă  înainte  pe  Sf.  Ioan  Boteză¬ 
torul,  înaintemergătorul  Domnului. 

Cuvintele:  Înţelepciune,  drepţi !  pe  care  le  auzim  rostindu-se  în  faţa  sf.  altar 
vor  să  ne  atenţioneze  asupra  adevărului  că  Sf.  Evanghelie,  care  este  ţinută  acum 
sus,  deasupra  capului,  reprezintă  înţelepciunea  prin  excelenţă  şi  că  ea  trebuie 
ascultată  cu  toată  atenţia. 

Citirea  Apostolului  simbolizează  trimiterea  Sf.  Apostoli,  la  propovăduire,  iar 
citirea  Evangheliei,  pe  însuşi  Mîntuitorul  Iisus  Hristos  vorbind  mulţimilor,  din 
care  motiv,  din  evlavie,  unii  credincioşi  ascultă  Evanghelia  în  genunchi.  Desigur  că 
aceste  citiri  biblice  au  şi  scopul  de  a  ne  instrui,  cum  aşa  de  potrivit  remarcă  şi 
unul  dintre  marii  tălmăcitori  ai  Sf.  Liturghii,  Nicolae  Cabasila,  cînd  zice:  „Citirile 
din  Sf.  Scriptură,  care  ne  învaţă  atît  bunătatea  şi  iubirea  de  oameni  a  lui  Dum¬ 
nezeu,  cît  şi  dreptatea  şi  judecata  Lui,  sădesc  şi  aprind  în  sufletele  noastre  nu 
numai  iubirea  ci  şi  teama  de  El,  fâcîndu-ne  astfel  mai  zeloşi  întru  păzirea  porun¬ 
cilor  Sale.  Iar  toate  la  un  loc  —  citiri  biblice,  rugăciuni  şi  cîntări  —  îmbunătăţesc 
sufletul  şi  apropie  de  Dumnezeu  atît  pe  preot  cît  şi  pe  credincios,  făcînd  şi  pe  unul 
şi  pe  celălalt  destoinici  pentru  primirea  şi  păstrarea  cinstitelor  Daruri,  care  este 
scopul  Sf.  Liturghii4*. 

Urmează  ectenia  stăruitoare  sau  întreită,  care  ne  arată  ca  fiinţa  noastră  lăun¬ 
trică  să  fie  mai  adunată,  rugîndu-ne  „toţi  din  tot  sufletul  şi  din  tot  cugetul  nostru44, 
cum  începe  această  ectenie,  prima  parte  a  Sf.  Liturghii  sfîrşindu-se  cu  ectenia 
pentru  cei  chemaţi,  adică  pentru  catehumeni,  pentru  care  se  ruga  întreaga  obşte 
spre  a  fi  cît  mai  pregătiţi  „pentru  sfînta  luminare'4,  „ca  Domnul  Dumnezeul  nostru 
să-i  învrednicească,  la  vremea  cuvenită,  de  baia  naşterii  de  a  doua  (adică  de  Sf. 
Botez),  de  iertarea  păcatelor  şi  de  veşmîntul  nestricăciunii44  —  cum  atît  de  potrivit 
se  spune  despre  catehumeni  în  Sf.  Liturghie  a  Darurilor  mai  înainte  sfinţite,  care 
se  oficiază  în  Postul  Sf.  Paşti. 

Se  cuvine  să  reţinem  şi  aceea  că  în  tot  acest  timp  în  altar  se  rostesc  o 
seamă  de  rugăciuni,  care,  şi  ele,  au  menirea  de  a  pregăti  pe  preot  şi  credincioşi 
pentru  marele  eveniment  care  urmează  să  se  petreacă  în  partea  a  doua  a  Sf.  Li¬ 
turghii,  aceste  rugăciuni  contribuind  totodată  la  realizarea  unei  strînse  comuniuni 
între  toţi  participanţii  la  această  mare  slujbă,  cum  reţinem  şi  din  următoarea  rugă¬ 
ciune  cu  care  începe  Liturghia  credincioşilor:  „Iarăşi  de  multe  ori  cădem  la  Tine 
şi  ne  rugăm  Ţie,  bunule  şi  iubitorule  de  oameni,  ca  privind  spre  rugăciunea  noastră 
să  curăţeşti  sufletele  şi  trupurile  noastre  de  toată  necurăţia  trupului  şi  a  duhului 
şi  să  ne  dai  nouă  să  stăm  nevinovaţi  şi  fără  de  osîndâ  înaintea  sfîntului  Tău  jert¬ 
felnic.  Dăruieşte,  Dumnezeule,  şi  celor  ce  se  roagă  împreună  cu  noi  (adică  Dvs. 
tuturor)  spor  în  viaţă,  în  credinţă  şi  în  înţelegerea  cea  duhovnicească.  Dă  lor  (celor 
ce  sînt  de  faţă)  să  slujească  totdeauna  cu  frică  şi  cu  dragoste  şi  întru  nevinovăţie 
şi  fără  osîndă  să  se  împărtăşească  de  cereasca  Ta  împărăţie44. 

Din  partea  a  doua  a  Sf.  Liturghii  sau  Liturghia  credincioşilor ,  prin  credin¬ 
cioşi  înţelegîndu-se  aici  cei  botezaţi,  reţinem  Vodohul  mare  sau  ieşirea  cu  Cinstitele 
Daruri,  adică  mutarea  Darurilor  de  la  Procomidiar,  unde  au  fost  pregătite,  la 
sf.  masă  a  altarului  unde  vor  fi  sfinţite.  Această  ieşire  simbolizează  şi  ultimul 
drum  făcut  de  Mîntuitorul  Iisus  Hristos  din  Betania  în  Ierusalim,  unde  urma  să  se 
jertfească.  Pomenirile  care  se  fac  acum  ne  amintesc  de  cuvintele  tîlharului  răstignit 
de-a  dreapta  Mîntuitorului,  care  a  spus:  „Pomeneşte-mă,  Doamne,  cînd  vei  veni 
întru  împărăţia  Ta“  (Luca  12,  42). 

în  continuare  se  face  pregătirea  specială  a  preotului  slujitor  şi  a  credincio¬ 
şilor  pentru  cutremurătorul  şi  culminantul  moment  din  Sf.  Liturghie,  aducerea 
jertfei  liturgice  sau  prefacerea  Cinstitelor  Daruri  în  însuşi  Trupul  şi  însuşi  Sîngele 
Domnului  şi  Mîntuitorului  nostru  Iisus  Hristos.  Pregătirea  preotului  se  face  printr-o 
seamă  de  rugăciuni,  cum  este  aceea  care  se  citeşte  în  timp  ce  strana  sau  corul 
cintâ  Heruvicul  şi  care  începe  cu  cuvintele:  „Nimeni  din  cei  legaţi  cu  pofte  şi  cu 
desfătări  trupeşti  nu  este  vrednic  să  vină,  să  se  apropie  sau  să  slujească  Ţie, 

împărate  al  slavei,  căci  a  sluji  Ţie  este  lucru  mare  şi  înfricoşător  chiar  pentru 
Puterile  cele  cereşti . . .“  Pregătirea  credincioşilor  se  face  de  pildă  cu  cuvintele 
cîntârii  heruvimice:  „Toată  grija  cea  lumească  de  la  noi  s-o  lepădăm44,  adică  de 
acum  mai  ales  să  lăsăm  de-o  parte  orice  gînd,  orice  preocupare  care  ne-ar  putea 
întina  şi  sustrage  de  la  ceea  ce  urmează.  Se  face  apoi  această  pregătire  prin 
îndemnul  preotului  sau  diaconului:  „Să  ne  iubim  unii  pe  alţii",  cînd,  în  vechime, 
credincioşii  îşi  dădeau  sărutarea  sfîntă  sau  sărutarea  păcii,  ceea  ce  astăzi  fac 
numai  preoţii  în  altar  atunci  cînd  slujesc  mai  mulţi;  se  mai  face  prin  rostirea  de 
către  toţi  credincioşii  a  Crezului ,  ceea  ce  vrea  să  ne  spună  că  pe  lîngă  a  ne  iubi 
unii  pe  alţii,  adică  pe  lîngă  fapte  bune  este  nevoie  şi  de  credinţă  dreaptă,  aşa  cum 
este  formulată  ea  pe  scurt  în  Crez.  Cuvintele:  „Uşile,  uşile . . .“,  ne  aduc  aminte 
de  practica  veche  cînd,  din  acest  moment,  nimeni  nu  mai  avea  voie  să  intre  sau 
să  iasă  din  biserică  pentru  a  nu  se  tulbura  cu  nimic  momentul  solemn  care  se 
apropie,  al  prefacerii  cinstitelor  Daruri. 

Pentru  acest  moment  solemn,  la  sfîrşitul  Crezului  sîntem  atenţionaţi  din  nou 
cu  toată  apăsarea,  preoţi  şi  credincioşi  deopotrivă,  cu  pătrunzătoarele  cuvinte:  „Să 
stăm  bine,  să  stăm  cu  frică,  să  luăm  aminte  Sfînta  Jertfă  în  pace  a  o  aduce", 
cuvinte  la  care  credincioşii  răspund  că  aduc  şi  ei  ca  jertfă:  mila,  pacea  şi  jertfa  de 
laudă  sau  „roada  buzelor44,  cum  spune  Sf.  Apostol  Pavel  (Evrei  12,  15).  „Cutre¬ 
muraţi  şi  vărsînd  lacrimi,  ca  şi  cum  am  vedea  pe  Dumnezeu-Omul  pătimind  — 
spune  un  Sf.  Părinte  pe  marginea  cuvintelor  de  mai  sus  —  aşa  să  stăm  cu  atenţie 
şi  cu  linişte  desăvîrşită44. 

Urmează  apoi  ritualul  pentru  aducerea  Sf.  Jertfe  euharistice,  care  constă  într-o 
rugăciune  extrem  de  adîncă  şi  mişcătoare,  numită  anafora,  „ Cîntarea  de  bi¬ 
ruinţă  . . „ Luaţi  mincaţi . . „ Beţi  dintru  acesta . . „Ale  Tale  dintru  ale 
Tale..",  „Mai  ales  pentru  Prea  Sfînta,  Curata ..."  reprezentînd  pasaje  sau  frag¬ 
mente  din  această  rugăciune  cutremurătoare,  pasaje  care  se  rostesc  cu  voce  tare 
pentru  a  orienta  cîntarea  de  la  strană.  Inima  acestui  ritual  sau  anaforalei  o  con¬ 
stituie  epicleza  sau  rugăciunea  pe  care  o  rosteşte  preotul  în  timp  ce  la  strană  se 
cîntă:  „Pe  Tine  te  lăudăm . . .".  Acum  Dumnezeu-Tatăl  este  implorat  să  trimită  pe 
Sf.  Duh  să  prefacă  Darurile  de  pe  sf.  masă  a  altarului,  adică  Sf.  Agneţ  şi  vinul 
din  sf.  potir  în  Trupul  şi  Sîngele  Mîntuitorului  Hristos,  acesta  fiind  momentul 
culminant,  momentul  cel  mai  important  din  Sf.  Liturghie,  marcat  cu  sunetul  de 
clopoţel  din  altar,  iar  în  unele  locuri  şi  cu  toaca  sau  clopotul  bisericii,  spre  a  se 
lua  cunoştinţă  de  acest  moment  de  către  toţi  credincioşii  din  parohie,  care  din 
binecuvîntate  pricini  n-au  putut  fi  de  faţă.  Acum  mai  ales  se  cuvine  să  îngenun- 
chem  cu  toţii,  aşa  cum  îngenunchează  şi  preotul  sau  preoţii  în  altar.  Se  spune 
undeva  că  un  sf.  slujitor  s-a  îndoit  de  această  minune  a  prefacerii  şi  înaintea 
ochilor  săi  a  apărut  came  adevărată  şi  sînge  adevărat. 

După  epiclezâ  sau  rugăciunea  de  prefacere,  pe  masa  sf.  altar  avem,  aşadar, 
sub  forma  pîinii  şi  a  vinului  cinstitul  Trup  şi  Sînge  ale  Mîntuitorului  Hristos, 
„pentru  ca  să  fie  celor  ce  se  vor  împărtăşi  spre  trezirea  sufletului,  spre  iertarea 
păcatelor,  spre  împărtăşirea  cu  Sfîntul  Tău  Duh,  spre  plinirea  împărăţiei  cerurilor, 
spre  îndrăznirea  cea  către  Tine,  iar  nu  spre  judecată,  sau  spre  osîndă44,  cum 
glăsuieşte  o  rugăciune  ce  se  rosteşte  imediat  după  epicleză. 

In  continuarea  Sf.  Liturghii  urmează  pregătirea  pentru  primirea  Sf.  Cumine¬ 
cături  sau  a  Sf.  Euharistii,  ceea  ce  se  face  prin  ectenia  care  se  rosteşte  şi  în  care 
invocăm  nu  numai  ajutorul  lui  Dumnezeu,  ci  şi  pe  toţi  sfinţii  care  ne  stau  ca  model 
şi  rugători  pentru  noi;  prin  cîteva  rugăciuni  care  se  rostesc  în  altar,  în  care  spunem 
cuvinte  ca  acestea:  „înaintea  Ta,  Stâpîne,  iubitorule  de  oameni,  punem  toată  viaţa 
şi  nădejdea  noastră  —  şi  cerem  şi  ne  rugăm  şi  cu  umilinţă  cădem  înaintea  Ta: 
învredniceşte-ne  să  ne  împărtăşim  cu  cuget  curat  cu  cereştile  şi  înfricoşătoarele 
Tale  Taine  ale  acestei  sfinte  şi  duhovniceşti  mese . . .“ 

Se  face  apoi  această  pregătire  a  credincioşilor  pentru  primirea  Sf.  Cumine¬ 
cături  prin  rostirea  rugăciunii  „Tatăl  nostru",  prin  cuvintele  „Să  luăm  aminte I 
Sfintele,  Sfinţilor"  şi  desigur  prin  chemarea  pe  care  preotul  sau  diaconul  o  face 
din  faţa  sf.  altar,  cînd  spune:  „Cu  frică  de  Dumnezeu,  cu  credinţă  şi  cu  dragoste 
să  vă  apropiaţi".  Acum  este  momentul  împărtăşirii  credincioşilor  şi  n-avem  cuvinte 
să  arătăm  că  este  bine  ca  atunci  cînd  ne-am  pus  în  gînd  să  ne  spovedim  şi  să  ne 
împărtăşim  să  lăsăm  orice  grabă  şi  să  participăm  la  Sf.  Liturghie,  iar  Sf.  Cumine- 

câturâ  s-o  primim  acum,  în  acest  moment,  pentru  care  s-au  făcut  atîtea  rugăciuni 
pregătitoare. 

Ultima  arătare  a  sf.  potir  din  uşile  împărăteşti  simbolizează  înălţarea  Dom¬ 
nului  după  care  urmează  ectenia  de  mulvumire  pentru  Sf.  Cuminecătură,  rugă¬ 
ciunea  Amvonului,  înainte  de  „Fie  numele  Domnului 44 ,  cu  care  se  încheie  Sf. 
Liturghie. 

La  capătul  unui  asemenea  bogat  şi  ziditor  buchet  de  rugăciuni,  de  binecuvîn- 
târi  şi  de  atîtea  acte  cu  adînci  semnificaţii  religios-morale,  putem  ieşi  cu  adevărat 
„In  pace“  de  la  Sf.  Liturghie,  cu  feţele  senine,  cu  sufletele  Înălţate,  cu  inimile 
încălzite  şi  braţele  deschise  spre  semenii  noştri,  cu  ura  topită  şi  dragostea  reaprinsă, 
ducînd  în  inimă  spre  casele  noastre  una  din  ultimele  cîntări  ale  stranei,  care  spune: 
„Văzut-am  luminu  cea  adevărată,  luat-am  duhul  cel  ceresc,  aflat-am  credinţa  cea 
adevărată,  nedespărţitei  Treimi  închinîndu-ne,  că  aceasta  ne-a  mîntuit  pe  noi4'. 

• 


încheind  această  foarte  sumară  prezentare  a  Sf.  Liturghii,  se  cuvine  să  reţinem 
că  este  bine,  este  necesar,  ba  avem  chiar  poruncă  să  ne  rugăm  neîncetat,  oricînd 
şi  oriunde  ne-am  afla,  neuitînd  însă  că  mai  cu  folos,  mai  ziditoare  este  rugăciunea 
obştească  pe  care  o  facem  în  biserică,  unde  ne  încălzim  sufleteşte  laolaltă,  cum 
se  încing  cărbunii  unul  de  la  altul,  cînd  sînt  mai  mulţi,  iar  flacăra  devine  mai 
puternică,  mai  dogoritoare,  „Credincioşii  care  merg  Duminică  de  Duminică  îm¬ 
preună  la  Sf.  Liturghie  — remarcă  acelaşi  venerabil  dascăl  de  Teologie  (P.  C.  prof. 
D.  Stâniloae)  într-o  carte  recentă  —  se  simt  din  ce  în  ce  mai  mult  adunaţi  în 
Dumnezeul  iubirii  treimice,  sporind  şi  între  ei  comuniunea*4. 

Să  mai  reţinem  apoi  că  la  mîntuirea  noastră  vremelnică  şi  veşnică,  la  sal¬ 
varea  noastră  adică  de  sub  puterile  râului  nu  putem  ajunge  fără  comuniunea  cu 
Mîntuitorul  Iisus  Hristos,  fără  legătura  cu  El,  fără  împărtăşirea  cu  El,  prin  Sf. 
Cuminecătura  sau  Euharistie,  iar  la  Sf.  Euharistie  se  ajunge  numai  prin  Sf. 
Liturghie. 

Foloasele  participării  noastre  la  Sf.  Liturghie  sînt  deci  multiple,  pînă  la  a  ne 
transfigura,  cum  se  spune  de  pildă  despre  stareţul  de  la  Mănăstirea  Neamţu,  din 
sec.  18  Paisie  Velicicovschi,  a  cărui  faţă  iradia  lumină  ori  de  cîte  ori  sâvîrşea 
Sf.  Liturghie. 

Să  cercetăm,  deci,  sf.  biserică,  dar  mai  ales  să  ne  facem  răgaz  şi  să  parti¬ 
cipăm  şi  anume  cît  mai  activ,  prin  ruga  şi  cîntarea  noastră,  la  desfăşurarea  acestei 
mame  a  rugăciunilor  şi  slujbelor  Bisericii  noastre,  la  această  şcoală  a  dragostei 
de  om  şi  de  tot  ce  ne  înconjoară,  a  comuniunii,  a  înfrăţirii,  a  creşterii  noastre  în 
bine,  care  este  Sf.  Liturghie.  AminI 

Arhid.  Gh.  Papuc 


CE  SA  PREDICĂM  LA  CUNUNIE? 


In  cadrul  pastoraţiei  familiei  o  mare  răspundere  are  preotul  rostind  cuvîntul 
cu  prilejul  celebrării  Sfintei  Cununii.  Subiectul  predicii  se  alege  în  funcţie  de  miri. 
Se  înţelege  că  nu  vom  rosti  o  predică  oarecare  de  nuntă,  ci  o  predică  care  răspunde 
clar  şi  cu  autoritate  morală  cazului  în  speţă.  Aceasta  nu  este  o  greutate  de  neînvins 
mai  ales  pentru  preotul  duhovnic  care  cunoaşte  în  mare  măsură  statura  morală, 
religioasă,  psiholjgică  şi  socială  a  mirilor  şi  a  familiilor  din  care  fac  parte. 

Acest  principiu  se  impune  a-1  prezenta  prin  cîteva  exemple. 

a)  Părinţii  şi  cercul  mai  restrîns  al  rudelor  au  păreri  nu  tocmai  închegate 
despre  familie.  Se  pot  înregistra  mai  multe  divorţuri  sâvîrşite  cu  prea  multă 
uşurinţa.  Ca  rezultat,  este  convingerea  lor  că  soţii  nu  sînt  nevoiţi  a  se  chinui  unul 
pe  altul,  în  caz  de  neînţelegere  şi  se  vor  putea  despărţi,  căci  aceasta  este  o  soluţie 
practică  spre  a  salva  viaţa  şi  liniştea  lor. 

Cu  toate  acestea  mirii  declară  că  se  iubesc  şi  doresc  să  se  căsătorească.  Pă¬ 
rinţii  sînt  de  acord,  formal  impedimente  distructive  nu  apar. 

Ce  se  va  predica  acestor  miri? 

Preotul  slujitor  va  face  o  concisă  apologie  a  Sfintei  Taine  a  Cununiei  arătînd 

originea  ei  divină,  necesitatea  ei  pentru  viata  particulară  şi  socială,  precum  şi 
marele  efect  ce  va  avea  îmbinarea  iubirii  cu  credinţa,  realităţi  care  nu  vor  per¬ 
mite  ca  familia  să  stea  la  voia  norocului,  ci  să  devină  o  Biserică  mică  a  lui 
Hristos  care  pe  lîngă  scopul  naşterii  de  prunci,  ajutorului  reciproc,  menţinerea 
vieţii  în  curăţie,  mai  are  ca  ideal  spiritualizarea  ei.  Toate  acestea  realizează  uni¬ 
tatea  lor  „într-un  trup'*,  ceea  ce  asigură  indisolubilitatea  familiei  prin  prezenţa  lui 
Dumnezeu  în  sînul  ei. 

b)  Unul  dintre  miri  poate  fi  robit  de  patimi:  trufie,  lăcomie,  beţie,  alune¬ 
care  spre  desfrîu,  etc.  Duhovnicul  are  cunoştinţă  suficientă  despre  ace  astea.  El  nu 
va  divulga  trista  situaţie,  nici  nu  va  vorbi  despre  trufie,  lăcomie,  etc.,  dar  v^ 
accentua  că  între  condiţiile  indispensabile  ale  unei  convieţuiri  familiale  stă  viaţa 
virtuoasă  a  soţilor:  modestia  şi  smerenia  unul  faţă  de  ailtul,  cumpătarea,  cură¬ 
ţia  sufletească  şi  trupească  şi  acestea  încadrate  în  cununa  virtuţilor,  asigură 
atmosfera  plăcută  de  linişte  în  care  se  dezvoltă  ataşamentul  reciproc,  încrederea, 
preţuirea,  stima  etc.  Va  putea  să  amintească  mirilor  şi  celor  prezenţi  că  iubirea 
curată  te  îndeamnă  să  dăruieşti  cel  mai  preţios  cadou  ce  şi-l  pot  oferi  cei  ce  se 
iubesc,  adică  punerea  la  dispoziţia  celuilalt  a  vieţii  proprii  înfrumuseţată  cu 
cele  mai  alese  virtuţi. 

c)  Unele  căsătorii  se  încheie  pe  anumite  calcule,  desigur  de  cele  mai  multe 
ori  ale  părinţilor,  deşi  în  multe  cazuri  înşişi  tinerii  sînt  robiţi  de  acestea.  De 
multe  ori  consecinţele  calculelor  calcă  în  picioare  iubirea.  Dacă  prin  tenacitatea 
lor  au  determinat  pe  părinţi  să  cedeze,  cuvi ritul  ce  va  fi  rostit  va  cuprinde  o 
încurajatoare  atenţionare  a  mirilor  că  ei  au  datoria  ca  în  convieţuirea  lor  să 
dovedească  o  dragoste  sinceră,  hotărită  şi  statornică.  Totodată  va  arăta  părin¬ 
ţilor  că  din  moment  ce  şi-au  dat  'adeziunea  pentru  căsătorie  s-au  înrolat  în 
răspunderea  de  a  sprijini  iubirea  copiilor  lor,  precum  şi  convieţuirea  paşnică  şi 
armonică,  arătîndu-le  că  sfaturile  şi  rugăciunile  părinţilor  întăresc  temeliile  oase¬ 
lor  copiilor  lor. 

d)  Dacă  tinerii  au  cedat  acceptînd  a  se  căsători  în  conformitate  cu  hotă- 
rîrea  părinţilor,  cuvîntu!  rostit  ca  şi  sfaturile  oferite  în  vederea  pregătirii  loi* 
le  va  arăta  că  din  moment  ce  s-a  ajuns  de  comun  acord  la  încheierea  căsătoriei, 
încadrarea  lor  cu  viu  voluntariat  va  crea  o  atmosferă  de  apropiere  şi  avînd  cît 
mai  activ  concursul  părinţilor  vor  putea  convieţui  cu  bună  înţelegere  şi  iubire. 

e)  Uneori  mirii  provin  din  două  familii  între  care  s-a  cimentat  mai  demult 
o  atmosferă  de  încordare,  ceea  ce  a  îngreuiat  mult  realizarea  încuscririi.  Totuşi 
copiii  au  reuşit  a  determina  pe  părinţi  să  accepte  unirea  lor.  Cuvîntul  rostit  va 
încerca  nu  să  abolească  iubirea  tinerilor  pentru  că  bătrînii  nu  se  pot  uni,  iubire 
care  în  urma  unui  matur  examen  din  partea  duhovnicului  rezistă  la  orice  critică 
obiectivă,  ci  o  ameliorare  a  asperităţilor  dintre  cuscri;  ară  tind  că  iubirea  sin¬ 
ceră  şi  curată  este  baza  întemeierii  unei  adevărate  familii  şi  pe  această  bază 
zideşte  Dumnezeu  prin  Duhul  Său  cel  Sfînt  familia  care  devine  Biserica  lui 
Hristos.  Alianţa  şi  înfrăţirea  cuscrilor  este  în  esenţă  aportul  cel  mai  de  preţ 
prin  care  ei  pot  colabora  la  desăvârşirea  imitaţii  şi  indisolubilităţii  tinerei  fa¬ 
milii. 

f)  Acolo  unde  e  cazul,  cu  mult  şi  bine  chibzuit  tact  se  va  combate  prea  marea 
încredere  în  speranţa  ce  şi-o  pun  pe  starea  materială  umbrind  puterea  iubirii, 
erătînd  că  iubirea  realizează  belşug  chiar  şi  în  lipsuri,  iar  lipsa  iubirii  poate 
risipi  economii  agonisite  cu  multă  trudă  de  părinţi. 

g)  în  faţa  altarului  se  pot  prezenta  miri  din  diferite  stări  sociale,  munci¬ 
tori  de  pe  ogoare,  din  fabrici,  intelectuali,  oameni  de  diferite  concepţii  sociale, 
precum  şi  cu  păreri  religioase  diferite,  deşi  sînt  consideraţi  fii  ai  Bisericii.  Tre¬ 
buie  să  recunoaştem  realitatea  că  nu  toţi  care  solicită  Taina  Sfintei  Cununii  au 
o  credinţă  explicită  bine  instruită  şi  întemeiată.  Cu  prilejul  prezentării  lor  la 
Taina  Sfintei  Cununii  au  ocazia  a  se  îmbogăţi  în  cît  de  mică  măsură  cu  cunoş¬ 
tinţe  necesare  pentru  a  se  încadra  în  Taina  harică  a  Căsătoriei. 

Viaţa  modernă,  pe  lîngâ  cuceririle  obţinute  în  ştiinţă,  în  tehnică,  în  posi¬ 
bilităţile  economice  ale  unui  trai  comod  şi  de  un  nivel  mai  îmbelşugat,  a  adus 
cu  sine  şi  superficialitate  în  felul  de  a  privi  viaţa  spirituală  în  care  se  înca¬ 
drează  şi  familia.  In  ultimă  instanţă  această  superficialitate  se  râsfrînge  asupra 
oricărei  uniri  dintre  oameni,  pornind  de  la  simpla  prietenie  pină  la  familie.  Prea 

superficial  se  trăieşte  rolul  de  soţ  şi  soţie,  in  consecinţă  rolul  de  părinţi,  copoii 
devenind  primele  şi  principalele  victime.  Unitatea  sub  imaginea  „un  trup"  şi  în 
consecinţă  indisolubili  ta  te  a  familiei  sînt  grav  afectate.  „Fiind  vorba  intre  nod'* 
prea  superficial  priveşte  preotul  procesul  întemeierii  familiei  creştine  „a  Bisericii 
celei  mici  a  lui  Hristos".  Lipseşte  pastoraţia  practică  a  familiei  şi  în  aceasta 
lipseşte  şi  seriozitatea  şi  responsabilitatea  preotului  în  a  pregăti  pe  miri  şi  a  le 
vorbi  prin  conştiinţa  răspunderii. 

Cuvîntul  la  cununie  să  atace  toate  aspectele  vieţii:  dragostea  soţilor  după 
modelul  dragostei  'lui  Hristos  faţă  de  Biserică,  supunerea  reciprocă  între  ed  după 
modelul  supunerii  Bisericii  lui  Hristos,  abnegaţia  soţilor,  spiritul  de  jertfă,  după 
spiritul  de  jertfă  a  lui  Hristos  pentru  Biserica  Sa  şi  multe  nenumărate  şi  aproape 
infinit  de  multe  aspecte  care  sînt  prezentate  în  cuvîntul  lui  Dumnezeu  din  Evan¬ 
ghelie,  din  scrierile  Apostolilor  şi  din  sfaturile  Sfinţilor  Părinţi. 

Preotul  care  cunună  să  ia  cîte  un  aspect  din  acestea  pe  care  să-^1  încadreze 
în  ideea  „unitate  şi  indisolubilitate".  Numai  în  cursul  unui  an  calendairistic  cre¬ 
dincioşii  parohiei  vor  avea  prilejul  să  cunoască  în  întregime  adevărata  învăţătură 
creştină  despre  familie. 

Aceasta  este  o  mică  orbită  din  activitatea  pastorală  în  care  se  aduce  slujbă 
Bisericii  lui  Dumnezeu  şi  patriei  pâmînteşti. 

Pr.  Cornel  Dascăl 


VREMELNICIE  ŞI  ETERNITATE 

(panegiric) 

„Eu  sint  învierea  şi  viaţa .  Cel  ce  crede 
în  mine,  chiar  de  va  muri,  viu  va  fiu 

<Io.  11,  25) 

Dacă  întîmplăriile  care  se  succed  în  circuitul  normal  al  vieţii  sînt  considerate 
ca  lobişnuinţă,  moartea,  dimpotrivă,  cu  toată  frecvenţa  pe  care  o  are  în  ciclul 
biologic  tal  naturii  umane,  a  rămas  mai  presus  de  toate  şi  miai  mult  decît  o 
problemă  de  filosofie,  un  înfiorător  cutremur  care  zguduie  toată  fiinţa  noastră  şi 
tulbură,  fără  nici  o  consideraţie,  întreg  echilibrul  familial.  Ea  surprinde! 

E  ca  un  năpraznic  vifor  care  stinge  cînd  o  lumină,  cind  alta  din  imensul 
candel abru  al  vieţii  omeneşti. 

Şi  într-adevâr,  creatori  de  opere,  erudiţi  ai  ştiinţelor,  făuritori  de  istorie,  ca 
şi  modestul  trecător,  toţi,  deopotrivă,  certificăm  aceeaşi  obîrşie  comună  a  ţărînii, 
aceeaşi  sete  şi  dragoste  de  viaţă  şi  nu  mai  puţin,  aceeaşi  neputinţă  firească  în 
dărîmarea  finală. 

In  urma  unei  catastrofe  sau  a  unui  dezastru,  se  mai  pot  reconstitui  multe 
în  lumea  aceasta.  Se  restaurează  monumente  şi  opere  de  artă,  redîndu-li-se  tine¬ 
reţea  dintâi,  dar  omul,  odiată  prăbuşit,  deşi  este  legat  cu  inima  de  atîtea  inimi 
dragi  care  rămîn  în  urmă,  nu  mai  poate  fi  ajutat  şi  aşezat  în  conturul  vieţii,  pe 
care,  orient  ar  fi  de  suferind,  o  regretă  şi  se  desparte  greu  de  ea.  Viaţa  omului 
este  ireversibilă.  Are  o  singură  stagiune;  ea  nu  se  mai  poate  repeta  pe  pămînt. 

Mergem  cu  anii  şi  zilele  spre  moarte,  dar  respingem  cutezanţa  ei;  încercăm 
să  fim  tari,  ba  chiar  cu  toată  şubrezenia  vieţii  noastre  am  vrea  s-o  evităm  şi 
făurim  planuri  de  viitor,  ca  o  presantă  consecinţă  a  afirmării,  a  dorului  nestă¬ 
vilit  de  a  trăi.  Chiar  şi  suferinzi  de -am  fi,  nu  vrem  să  ştim  cînd  va  fi  această 
sumbră  şi  amară  confruntare. 

Complexul  de  relaţii  familiale  şi  sociale  pe  care  le-am  stabilit  o  viaţă  întreagă, 
am  vrea  parcă  să-l  ridicăm  ca  un  stăvilar  puternic  împotriva  acestui  destin 
implacabil.  Dar  moartea  nu  cruţă  şi  nu  consultă.  Nu  ţine  cont  nici  de  vîrstă,  nici  de 
pregătire,  nici  de  poziţia  socială  şi  nici  de  consimţâmîntul  personal.  Ea  nu  aderă 
la  sentimente  şi  respinge  motivaţiile  de  orice  fel. 

Cu  o  amară  evidenţă  constatăm  chiar,  de  fiecare  dată,  că  nu  pai  tem  stăpîni 
nici  viaţa  şi  nici  moartea.  Le  înregistrăm  doar  ca  două  mari  realităţi,  oare  ne 
depăşesc  prin  imensa  lor  traiectorie.  Ceea  ce  aparţine  capacităţii  de  percepere. 

într-o  existenţă  plenară  a  făpturii  omeneşti,  este  ou  totul  altceva.  Este  modul 
de-a  trăi  şi  de-ia  muri!  Fină  sîntem  in  viaţă,  indiferent  de  numărul  anilor,  putem 
promova  binele  şi  exclude  răul  atît  pentru  noi  at  şi  pentru  semenul  nostru.  Cu 
alte  cuvinte,  ne  putem  asigura  mântuirea  sau  pieirea  veşnică.  Libertatea  cu 
care  ne-a  înzestrat  Ziditorul  a  toate  şi  puterea  de  discemămînt,  de  alegere  între 
păcat  şi  virtute  ®înt  decisive. 

Fireşte  că  în  faţa  morţii  stopează  orice  acţiune,  împietresc  gândurile  şi  se 
desmut  apoi  într-o  nouă  înfăţişare  a  cugetării.  Omul  se  opreşte  şi  începe  să 
gândească  mai  adine.  Pentru  un  moment  de  răspântie  e  înclinat  să  creadă  cu 
adevărat  că  „deşertăciune  sînt  toate  şi  viaţa  aceasta  e  umbră  şi  vis“,  cum  răsună 
una  din  cîntările  funebre  ale  Bisericii  Ortodoxe. 

Dar,  tocmai  această  Biserică,  prin  tezaurul  ei  de  învăţături  dogmatice,  înte¬ 
meiate  pe  realitatea  vieţii  pământeşti  a  Mîntuitorului  Iisus  Hristos,  viaţă  care  a 
trecut  ca  umbra  şi  visul,  deschizând  prin  moartea  şi  învierea  Sa  orizontul  altei 
lumii,  a  unei  vieţi  veşnice,  ne  ajută  să  echilibrăm  gândirea  noastră.  Ne  ajută  să 
înţelegem  că  moartea  nu  nimiceşte,  ci  transformă  viaţa,  produeîndu-se  un  fel  de 
transfer  de  aici,  din  vremelnicie  in  eternitate  şi  tdin  stricăciune  întru  nestrică- 
ciune,  aşa  cum  a  sintetizat  imnograful  învierii  Domnului  că  „din  moarte  la 
viaţă  şi  de  pe  pămînt  la  cer,  Hristos  Dumnezeu  ne-a  trecut  pe  nod,  cei  ce  cîntăm 
cîntare  de  biruinţă**  (Cata vasule  învierii,  peasna  1).  însuşi  Mântuitorul  Hristos  a 
zis:  „Eu  sînt  învierea  şi  viaţa!  Cel  ce  crede  în  Mine,  chiar  de  va  muri,  viu  va 
fi“  (In.  11,  25). 

Exegeza  acestor  cuvinte  nu  comportă  nici  un  echivoc!  Dimpotrivă,  ele  ne 
conferă  un  mare  adevăr,  ne  încredinţează  despre  existenţa  unei  alte  lumi,  o  altă 
realitate  decît  cea  a  vieţii  pămînteşti  vremelnice.  Şi  adevărul  acestor  cuvinte 
biblice,  confirmat  prin  însăşi  prezenţa  divino-umiană  a  dui  Iisus  Hristos  în  istoria 
mântuirii  omului,  ne  aşează  pe  o  nouă  punte  de  înţelegere  a  sensului  acestei  vieţi 
şi  de  părtăşia  noastră  ia  eternitate,  prin  tot  ceea  ce  reprezentăm  ca  oameni  în 
mijlocul  oamenilor. 

Desigur  că  viaţa  omenească,  altoită  în  micul  univers  pe  care  îl  reprezen¬ 
tăm  fiecare,  îşi  are  furtunile)  şi  exploziile  proprii,  ca  şi  marele  cosmos,  în  care 
ne  suceedem  generaţie  după  generaţie.  Şi  de  aceea,  cu  toată  grija  pe  care  ne-o 
acordăm,  direct  interesaţi  în  prelungirea  firului  acestei  vieţi,  orice  prognoză  pe 
care  am  încerca  s-o  stabilim,  rămîne  atât  de  relativă.  Dar  iată  că  surprizele 
înregistrate  pe  portativul  vieţii  umane  sînt  tot  atîtea  avertismente  şi  invitaţii, 
totodată,  de-a  fi  gata,  aşa  cum  spune  glasul  Sfintei  Scripturi:  „Friveghlaţi  şi  vă 
rugaţi,  ca  să  nu  intraţi  în  ispită.  Căci  duhul  este  osîrduitor,  dar  trupul  neputin- 
cios“  (Mt.  14,  38).  Drept  aceea,  ,ypriveghiaţi  că  nu  ştiţi  ziua  nici  ceasul  cînd  vine 
Fiul  Omului*'  (Mt.  25,  13).  Prăbuşirea  poate  fii  în  orice  clipăl 

Raţportîndu-ne  la  viaţă  şi  moarte,  ne  dăm  seama  că-şi  au  legitatea  lor. 
Prima  este  şi  trebuie  să  fie  o  activitate  pozitivă  şi  intensă,  de  fiecare  clipă.  Nu 
avem  timp  de  pierdut!  Iar  a  doua  este  o  uşurare  şi  odihnă,  aşa  cum  stihuieşte  o 
altă  cîntare  funebră  a  Bisericii  noastre:  „Acum  m-am  odihnit  şi  am  aflat 
uşurare  multă,  că  m-am  mutat  din  stricăciune  şi  m-am  dus  la  viaţă**  (Svetilna 
de  la  prohodirea  pruncilor). 

Dacă  în  desfăşurarea  consecventă  a  legilor  oare  stăpînesc  procesele  acestei 
lumi  a  marelui  cosmos,  considerăm  noaptea  ca  o  pauză  de  odihnă  între  două 
zile  luminoase,  să  fim  siguri  că  şi  moartea,  această  întunecoasă  şi  zguduitoare 
dramă,  nu  e  decît  o  trecere  de  odihnă  între  două  vieţi,  una  vremelnică,  scurtă, 
pe  care  o  trăim  după  numărul  variat  aii  anilor,  dar  de-o  amplă  şi  veşnică  respon¬ 
sabilitate,  şi  alta,  viaţa  oare  reîncepe  in  zorii  de  dincolo  de  veac,  o  viaţă  nesfâr¬ 
şită,  al  cărui  preludiu  511  definim  prin  propriile  noastre  fapte  oare,  la  rîndul  lor, 
vor  decreta  bucuria  sau  durerea  eternă,  în  faţa  nemitarnicului  Judecător. 

Daitorită  libertăţii  de  gîndire  şi  acţiune  de  care  dispunem  în  anii  vieţii 
acesteia,  sîntem  suverani,  fiecare,  aici  în  viaţă,  în  edificarea  propriei  noastre 
stări  veşnice.  De  aceea  a  şi  zis  Iisus:  „ . . .  vine  noaptea,  cînd  nimeni  nu  mai  poate 
lucra**  (In.  9,  4).  O  logică  a  lucrurilor  spune  că  o  lucrare  ca  să  dăinuiască,  nu 
se  face  de  azi  pe  mîine,  aşa  la  întâmplare.  Ea  trebuie  gândită  cu  temei  şi  aleasă 
chibzuială,  trecută  prin  inimă  şi  pus  suflet  în  ea,  conducîndu-şi  eforturile  până 
la  sacrificiul  de  sine,  pentru  ca  în  dimensiunile  lucrării  respective  să  poată  fi 

cuprinşii  knt  mai  mulţi  din  semenii  noştri,  care  să  se  bucure  şi  să  simtă  că  cel 
care  a  făcut-o  s-a  dăruit  pe  sine  fără  rezervă.  Numai  asemenea  fapte  ale  vieţii 
noastre,  încep înd  de  la  cele  mai  mărunte  şi  pînă  la  cele  mai  importante,  se  pot 
considera  fapte  lucrate  în  ziuia  vieţii  şi  pot  primi  nimbul  eternităţii,  al  bunului 
exemplu  între  muritori  şi  al  veşniciei  lor. 

Intr-o  asemenea  atmosferă  de  muncă  şi  de  credinţă  tradiţională  s-<a  născut, 
a  crescut  şi  a  muncit  o  viaţă  întreagă,  cel  care  pleacă  astăzi  dintre  nod,  pentru 
totdeauna,  mult  regretatul  N. 

Incercînd  să  schiţăm  linia  biografică  a  vieţii  sale,  adormitul  în  Domnul 
N.  N.  a  văzut  lumina  zilei  cu  . . .  ani  în  urmă,  în  localitatea . . .  din  părinţii  N.  N. 
evînd . . .  fraţi,  cu  oare  împreună  şi-a  împărţit  bucuria  şi  zburdălnicia  copilă¬ 
riei  celor  şapte  and  de-acasâ,  sub  îndrumarea  bunilor  săi  părinţi.  A  urmat  apoi 
cursurile  şcolii ...  şi  s-a  căsătorit  cu . . .,  agajîndu-se  în  munca  de . . .  pe  care 
a  prestat-o  cu  pasiunea  omului  de  vocaţie,  care  s^a  identificat  cu  locul  său  de 
activitate. 

Ceea  ce  l-a  caracterizat  o  viaţă  întreagă  a  fost  corectitudinea  în  muncă, 
bunele  relaţii  de  serviciu,  precum  şi  cinstea  deosebită  de  care  nu  s-a  despărţit 
nici  într-o  împrejurare  a  vieţii  sale.  Deşi  a  fost  încercat  şi  de  dintele  amar  al 
suferinţei,  prin  care  a  trecut  în  anii  vieţii  sale,  ştiind  „că  pe  cine  iubeşte  Domnul 
îl  ceartă . . .“  (Evr.  12,  6  şi  Ape.  3,  19),  a  avut  un  moral  ridicat,  în  toată  vre¬ 
mea,  ceea  ce  a  contribuit  în  mod  hotărîtor  la  refacerea  sănătăţii  sale. 

Toate  acestea  s-au  conjugat  în  conturarea  personalităţii  şi  a  profilului  său 
umanitar,  atît  în  cadrul  familiei  sale  dragi,  cît  şi  la  locul  de  muncă  şi  în  socie¬ 
tate.  Cei  care  l-au  cunoscut  îşi  amintesc  cu  drag  de  un  asemenea  om  deosebit. 
Apoi  prezenţa  impresionantă  aici  a  colegilor  săi  de  activitate  şi  a  unei  asistenţe 
atît  de  numeroase,  grăiesc  de  la  sine  despre  cel  care  trăind  între  noi,  a  fost 
preţuit  de  toţi,  pentru  că  el  însuşi  a  preţuit  oamenii,  lucrînd  pentru  ei  şi  cu  ei, 
cu  conştiinţa  unei  permanente  răspunderi. 

Acum  vremea  despărţirii  a  sosit.  Plecarea  dintre  noi  a  mult  regretatului  N., 
lasă  în  urmă  nu  numai  lacrimi  şi  amintiri  scumpe,  ci  şi  o  linie  testamentară, 
împăcat  cu  oamenii  şi  cu  Dumnezeu,  fiind  împărtăşit  cu  Sfintele  Taine,  lasă 
neuitată  o  atitudine  de  viaţă  corectă.  Trăind  cu  conştiinţă  şi  demnitate,  consecvent 
cu  sine  însuşi,  la  modul  omeniei  şi  al  cinstei  în  tratarea  cu  oamenii  şi  cu  obliga¬ 
ţiile  de  serviciu,  îşi  încheie  vremelnica  9a  viaţă,  trecînd  cu  toate  acestea,  prin 
moarte,  la  viaţa  cea  viitoare,  fericita  şi  veşnică,  sau  cum  zice  Sfîntul  evanghe¬ 
list  Ioan:  „Fericiţi  cei  morţi . . .  odihnească-se  de  ostenelile  lor,  căci  faptele  lor 
vin  cu  ei“  (Ape.  14,  13).  Amin. 


Preot  Nichifor  Todor 


Viaţa  bisericească 

Sfinţirea  bisericii  din  Bran-Cheia,  prot.  Braşov 


Sub  dealurile  Fundatei,  peste  care  şerpuieşte  şoseaua  Braşov — Curtea  de 
Argeş,  într-o  vale  pe  cît  de  pitorească  pe  atît  de  bogată  în  credincioşi  legaţi  de 
Biserica  străbună,  se  află  parohia  Bran-Cheia. 

Construită  încă  pe  vremea  episcopului  Vasile  Moga,  între  anii  1800 — 1813,  în 
stil  brîncovenesc,  şi  îmbrăcată  încă  din  acei  ani  cu  o  frumoasă  haină  picturală 
de  către  fraţii  Ioan  şi  Nicolae  Vartolomeu,  din  pricini  binecuvântate  biserica  din 
Bran-Cheia  nu  a  fost  sfinţită  de  un  ierarh. 

Intre  anii  1975 — 1986,  acestei  biserici  parohiale,  cu  hramul  .Adormirea  Maicii 
Domnului”,  prin  grija  preotului  Paul  Sumedrea  şi  jertfelnicia  exemplară  a  cre¬ 
dincioşilor,  i  s-au  făcut  reparaţii  capitale,  executîndu-se  drenaje,  pardoseli, 
strani,  aerisiri  etc.,  iar  pictura  a  fost  restaurată  într-un  mod  reuşit  de  pic¬ 
torul  Gh.  Zidaru. 

In  urma  acestor  multiple  lucrări,  biserica  a  fost  sfinţită  luni,  20  aprilie  1987, 
a  doua  zi  de  Paşti,  de  către  I.  P.  S.  Mitropolit  Antonie  al  Ardealului,  oare  a  fost 
însoţit  de  la  Sibiu  de  P.  C.  cans.  Gh.  Papuc  şi  P.  C.  arhid.  I.  Galea,  secretar 
eparhial. 

După  slujba  sfinţirii,  în  amfiteatrul  natural  din  curtea  bisericii,  sub  razele 
binefăcătoare  ale  Soarelui  de  primăvară,  s-a  săvîrşit  Sf.  Liturghie  arhierească, 
răspunsurile  fiind  date  de  eonii  bisericesc  din  parohia  Moeciul  de  Jos,  precum 
şi  de  obştea  credincioşilor. 

La  sfîrşitul  Sf.  Liturghii,  au  vorbit: 

P.  C.  prot.  V.  Prodea  (Braşov),  care,  după  ce  a  salutat  prezenţa  I.  P.  S.  Mitro¬ 
polit  Antonie  pe  meleagurile  brănene,  a  făcut  o  prezentare  a  activităţii  ce  se 
desfăşoară  în  parohiile  din  prot.  Braşov. 

C.  pr.  Paul  Sumedrea,  parohul  local,  care  a  subliniat  importanţa  momen¬ 
tului  pe  care  credincioşii  săi  îl  trăiesc,  unic  pînă  acum  în  istoria  parohiei,  după 
care  a  făcut  o  expunere  a  lucrărilor  executate  la  biserică,  mulţumind  tuturor 
celor  ce  i-au  stat  în  ajutor  într-un  fel  sau  altul,  în  chip  special  bunilor  săi 
credincioşi. 

Dl.  M.  Runceanu,  epitropul  parohial,  care  a  avut  cuvinte  de  deosebită  pre¬ 
ţuire  pentru  Biserica  noastră  străbună,  ce  ne  hrăneşte  sufleteşte  de  aproape 
2000  de  ani  şi  de  care  credincioşii  se  simt  profund  legaţi,  simţăminte  care  au 
stat  şi  la  baza  înfrumuseţării  bisericii  care  s-a  sfinţit,  ,yspre  a  o  lăsa  urmaşilor”. 

Cuvînt  de  învăţătură  a  rostit  apoi  I.  P.  S.  Mitropolit  Antonie  care,  după  ce 
apreciază  frumuseţea  meleagurilor  brănene,  ca  şi  frumuseţea  sufletească  a  obştii 
credincioşilor  din  parohia  Cheia,  ataşaţi  atît  de  profund  de  Legea  noastră  stră¬ 
bună,  pe  care  îi  felicită  pentru  acest  ataşament,  concretizat  şi  în  grija  pe  care 
o  poartă  faţă  de  lăcaşul  lor  de  închinăciune  —  zăboveşte  asupra  învierii  Dom¬ 
nului. 

In  acest  sens,  I.  P.  S.  Sa  a  prezentat  pe  scurt  evenimentele  petrecute  în  Săp- 
tămma  Mare  sau  a  Patimilor,  cînd  Apostolii  au  dat  „un  mare  examen”,  se 
pare  pierdut,  prin  lepădarea  de  învăţătorul  lor,  care  le  prevestise  moartea  şi 

învierea  Sa,  descriind  apoi  momentul  învierii  şi  arătările  M  intui  torului  Iisus 
Hristos. 

Dacă  Iisus-Domnul  a  înviat,  a  subliniat  I.  P.  S.  Mitropolit  Antonie,  în¬ 
seamnă  că  există  înviere  şi  deci  că  vom  învia  şi  noi,  adevăr  care  ne  obligă  în 
a  ne  trăi  într-un  mod  cît  maii  responsabil  viaţa.  In  această  ordine  de  idei,  I.  P.  S. 
Sa  a  adus  în  atenţia  credincioşilor  îndatorirea  de  a  vieţui  în  cinste  şi  omenie,  în 
respect  şi  în  dragoste  unii  faţă  de  alţii,  în  iertare  şi  pace,  aşa  cum  ne  cere  Mîn- 
tuitorul  în  Predica  de  pe  munte,  cînd  ne  spune  că  „precum  voiţi  să  vă  facă  vouă 
oamenii  să  le  faceţi  şi  voi  la  fel“,  şi  în  rugăciunea  „Tatăl  nostru**,  cîind  rostim: 
„Şi  ne  iartă  nouă  greşelile  noastre  precum  şi  nai  iertăm  greşiţilor  noştri",  cuvinte 
pe  care  prea  des  le  uităm. 

Se  cuvine  deci  să  acoperim  prin  fapte  bune  rugăciunile  noastre,  toată  lucrarea 
Mîntuitorului  ca  şi  a  Bisericii  avînd  ca  scop  final  schimbarea  noastră  lăuntrică, 
înnobilarea  noastră,  „bunătatea  inimii",  spre  care  şi  pentru  care  trebuie  să  lucrăm 
cu  toată  sîrguinţa  ca  unii  care  vom  da  socoteală  de  toate  ale  noastre  înaintea 
Dreptului  Judecător. 


Pentru  munca  depusă  şi  rivna  dovedită  în  ogorul  Domnului,  C.  pr.  P.  Sume- 
drea  a  fost  distins  şi  hirotesit  „iconom",  acte  de  apreciere  primind  din  partea 
I.  P.  S.  Sale  cu  acest  prilej  şi  epitropul  N.  Runceanu  şi  soţia  sa  Eugenia,  orîsnicul 
Gh.  Pîrvu,  precum  şi  consiliul  şi  comitetul  parohial. 

Tot  cu  acest  prilej,  C.  pr.  I.  Puchianu  de  /la  parohia  vecină  Moeciul  de  Sus 
a  fost  hirotesit  „iconom",  distincţie  pe  care  C.  Sa  o  primise  anterior. 

Sfinţirea  bisericii  din  Bran-Cheia  a  avut  profunde  ecouri  în  sufletele  cre¬ 
dincioşilor  din  această  „zonă  curat  românească,  adîncită  în  rînduielile  noastre 
străbune",  cum  a  caracterizat  ţara  Branului  I.  P.  S.  Mitropolit  Antonie  al  Ardea¬ 
lului. 

Gh.  P. 


Sfinţirea  bisericii  de  la  Blăjel — Mediaş 

Duminică,  17  mai  1987,  a  avut  loc  sfinţirea  bisericii  noi  de  la  Blăjel,  prot. 
Mediaş,  oare  a  început  a  se  zidi  în  anul  1974  de  către  preotul  paroh  Vasile  Joantă. 
După  ridicarea  construcţiei,  în  urma  transferării  preotului  Vasile  Joan/tă,  la  Mediaş, 
a  fost  numit  paroh  la  Blăjel  pr.  Dumitru  Idu  care  a  continuat  munca  de  înzestrare 
a  bisericii  cu  cele  necesare  cultului  şi  care  s-a  ocupat  de  pictarea  în  întregime, 
în  interior,  a  sfîntului  lăcaş,  aducîndu-l  în  stadiul  final,  în  privinţa  organizării 
şi  gospodăririi. 

In  duminica  amintită,  slujba  a  început  La  ora  8.30,  săvîrşindu-se  utrenia  şi 
sfinţirea  apei  de  către  un  sobor  de  preoţi  condus  de  P.  C.  Prot.  Ioan  Găban,  iar 
la  ora  10  a  sosit  I.  P.  S.  Sa  Dr.  Antonie  Plămădeală,  Mitropolitul  Ardealului, 
întîmpimat  cu  un  scurt  cuvînt  de  bun  sosit  de  către  P.  C.  Prot.  Ioan  Găban, 
înconjurat  de  soborul  de  preoţi. 

A  avut  loc  slujba  propriu-zisă  de  sfinţire  a  bisericii,  la  care  au  participat 
şi  cei  doi  pastori  protestanţi  din  comună,  după  care  s-a  săvîrşit  Sf.  Liturghie 
afară,  în  faţa  bisericii,  într-un  loc  dinainte  amenajat  pestru  aceasta,  cu  partici¬ 
parea  unui  mare  număr  de  credincioşi  din  Blăjel  şi  din  alte  localităţi.  Răspun¬ 
surile  liturgice  au  fost  date  de  un  grup  de  studenţi  de  la  Institutul  Teologic  din 
Sibiu.  La  sfîrşit  a  vorbit  P.  C.  Prot.  Ioan  Găban  care  a  exprimat  bucuria  şi  cinstea 
de  a-1  avea  la  Blăjel  pe  I.  P.  S.  Sa,  Mitropolitul  Ardealului,  evocind  în  citeva 
cuvinte  personalitatea  sa  atît  de  bine  cunoscută  atît  în  ţară  cît  şi  peste  hotare. 
Apoi  a  vorbit  P.  C.  Pr.  Dumitru  Idu,  parohul  din  Blăjel,  care  a  făcut  o  dare 
de  seamă  asupra  lucrărilor  efectuate  la  biserica  parohială,  mulţumind  tuturor  celor 
care  au  contribuit  într-un  fel  sau  altul  la  realizarea  acestui  atît  de  frumos  şi 
impresionant  locaş  de  închinare. 

Şi  în  încheierea  slujbei  a  luat  cuvin  tul  I.  P.  S.  Mitropolit  Antonie  care  a 
vorbit  despre  locaşul  de  închinare  în  general,  despre  semnificaţia  lui  în  viaţa 
oamenilor,  în  istorie  şi  în  prezent:  „Biserica  este  locul  de  rugăciune  în  care  venim 

să  spunem  lud  Dumnezeu  ceea  ce  am  făcut  în  viaţa  de  fiecare  zi,  venim  să  ne 
simţim  în  legătură  cu  El,  şi  prin  aceasta  să-L  simţim,  să  simţim  cum  harul  lui 
Dumnezeu  se  întîlneşrte  cu  dorinţa  noastră  de  a  fi  în  legătură  ou  El,  fapt  oare 
ne  schimbă  viaţa,  destinul*4. 

1.  P.  S.  Sa  a  accentuat  ideea  despre  slăvirea  pe  oare  o  aducem  lui  Dum¬ 
nezeu  în  biserică,  recuinoscîndu-i  astfel  autoritatea  asupra  noastră  şi  dezvoltînd 
apoi  învăţătura  despre  rugăciunea  de  cerere,  condiţiile  în  oare  trebuiesc  făcute 
cererile  către  Dumnezeu  pentru  ca  acestea  să  fie  îndeplinite,  vorbind  apoi  despre 
rugăciunea  de  mulţumire  şi  despre  împlinirea  rînduielii  lud  Dumnezeu  şi  a  drep¬ 
tăţii  lui,  chiar  atunci  cînd  cererile  noastre  nu  sînt  ascultate  sau  cînd  vedem  că 
Dumnezeu  rabdă  pe  pământ  tot  felul  de  nedreptăţi,  după  judecata  noastră,  despre 
răsplătirea  fiecărui  lucru,  bun  sau  rău,  pe  care-1  facem  şi  oare  de  Dumnezeu  nu 
e  trecut  cu  vederea. 


După  aceasta  î.  P.  S.  Sa  a  exprimat  cuvinte  de  apreciere  deosebită  faţă  ds 
preoţii  şi  credincioşii  care  au  ridicat  această  frumoasă  catedrală  în  Blăjel,  insistînd 
asupra  importanţei  faptului  de  a  fi  ctitor  la  o  astfel  de  lucrare,  îndemnând  pe 
cei  prezenţi  să  rămână  statornici  în  dreapta  credinţă  primită  din  moşi -strămoşi. 

In  timpul  Sf.  Liturghii  I.  P.  S.  Sa  a  făcut  două  hirotonii,  una  întru  diacon 
şi  una  întru  preot,  iar  la  sfârşitul  slujbei,  două  hiro teşii,  una  întru  iconom- 
stavrofor  (Pr.  Vasile  Joantă)  şi  una  întru  iconom  (Pr.  Dumitru  Idu). 

La  sfârşit  a  urmat  o  frumoasă  agapă  creştină. 

Pr.  Theodor  Damian 


Resfinţirea  bisericii  parohiei  Mediaş-Ţecheş 

Biserica  „înălţarea  Domnului44  din  municipiul  Mediaş,  cunoscută  sub  numele 
de  Biserica  Mediaş-Ţecheş,  construită  în  anul  1826,  deci  biserică  —  monument 
istoric,  ctitorie  a  episcopului  Ioam  Bob,  restaurată  capital  şi  pictată  în  anii  1982 — 
1986,  a  fost  resfinţită  —  în  urma  acestor  lucrări  —  de  către  înalt  Prea  Sfinţitul 
Dr.  Antonie  Plămădeală,  Miitropolitul  Ardealului,  joi,  28  mai  1987,  adică  tocmai 
de  ziua  hramului  ei  şi  la  160  de  ani  de  existenţă. 

In  acest  scop,  I.  P.  S.  Mitropolit  Antonie  Plămădeală  a  sosit  în  Medi’aş  în 
dimineaţa  aceleiaşi  zile,  însoţit  fiind  de  la  Centrul  Arhiepiscopesc  Sibiu  de  către 
P.  C.  părinţi:  arhid.  Gh.  Papuc,  consilier  cultural,  P.  C.  pr.  Constantin  Mitea, 
consilier  economic,  şi  C.  pr.  Teodor  Damian,  redactor  la  secţia  culturală. 

Utrenia  şi  sfinţirea  apei  au  fost  săvârşite  de  un  sobor  de  preoţi,  alcătuit 
din  P.  C.  părinte  Ioan  Găban,  protopopul  Mediaşului1,  P.  C.  părinţi  de  la  biserica 
Mediaş -Ţecheş:  Ioan  Gîrlonţa  (paroh),  Iosif  Urs  şi  Vasile  Joantă  şi  —  ca  invi¬ 
taţi  ai  parohiei  —  P.  C.  părinţi  Traian  Belaşcu  (vicar  arhiepiscopesc  —  pensionar), 
Petru  Boeriu  (protopop  —  pensionar),  Alexandru  Fio  rea  şi  Leon  Moldovan  (preoţi 
—  pensionari)  şi  Ioan  Glăjar  (lector  la  Institutul  Teologic  Universitar  din  Sibiu). 

La  timpul  potrivit,  I.  P.  S.  Mitropolit  Dr.  Antonie  Plămădeală  a  fost  în¬ 
tâmpinat  cu  Sf.  Evanghelie  şi  Sf.  Cruce  de  către  soborul  preoţesc. 

După  săvârşirea  tuturor  rânduielilor  prescrise  de  tipic,  s-a  înconjurat  biserica, 
I.  P.  S.  Mitropolit  stropind-o  cu  apă  sfinţită  şi  ungînd-o  cu  Sf.  Mir,  apoi  întreg 
soborul  şi  alaiul  de  slujbă  au  intrat  fin  biserică  I.  P.  S.  Sa  săvârşind  şi  pe  dinăuntru 
stropirea  şi  ungerea  îndătinate. 

A  urmat  Sf.  Liturghie  arhierească  în  cadrul  căreia  I.  P.  S.  Sa  a  hirotonit 
întru  preot  pe  Ioan  Frăţilâ,  pe  seama  Parohiei  Boholţ,  Prot.  Făgăraş  şi  întru 
diacon  pe  Gh.  Puşoaru. 

La  resfinţirea  bisericii  şi  la  săvârşirea  Sf.  Liturghii  arhiereşti  au  asistat  şi 
conducătorii  celorlalte  culte  istorice  din  municipiul  Mediaş:  Pastorul  So6s  Idzsef 
de  la  parohia  reformată  calvină,  preotul  Harayi  Păli  de  la  parohia  ramano-cato- 
lică,  pastorul  Ditmar  Plaier  de  la  parohia  Evanghelică  de  Confesiune  August  ană 
şi  pastorul  Kiss  Kâroly  de  la  parohia  unitariană. 

La  sfîrşiitul  Sf.  Liturghii  s-au  ţinut  cuvântările  de  rigoare: 

P.  C.  protopop  al  Mediaşului,  Ioan  Găban,  a  subliniat  însemnătatea  pre¬ 
zenţei,  pentru  a  doua  oară  în  luna  curentă,  a  I.  P.  S.  Mitropolit  Dr.  Antonie 
Plămădeală  —  în  mijlocul  credincioşilor  din  cuprinsul  acelui  protopopiat  şi  bucuria 

acestora  de  a-1  vedea,  de  a  4  cunoaşte  şi  de  a-i  asculta  cuvintele  de  învăţătură. 
Totodată  a  vorbit  despre  vrednicia  preoţilor  şi  credincioşilor  de  la  biserica  Mediaş- 
Ţecheş  şi  în  special  a  preotului  paroh  Ioan  Gîrlonţa,  care  s-a  străduit  cu  zel  şi 
osteneală  multă  să  realizeze  o  înnoire  a  bisericii  şi  a  celorlalte  clădiri  parohiale. 
Propune  evidenţierea  lor  şi  mulţumeşte  înaltului  Chiriarh  pentru  cinstea  ce  a 
făcut-o  protopopiatului  Mediaş  prin  slujirea  celor  sfinte  şi  binecuvîntarea  reali¬ 
zărilor  administrativ-gospodăreşti.  P.  C.  Sa  îşi  încheie  cuvlntarea  asigurînd  pe 
înaltul  Chiriarh  că  toţi  preoţii  şi  credincioşii  din  protopopiatul  Mediaş  sînt  fii 
loiali  ai  Biserici  Ortodoxe,  ai  credinţei  străbune  şi  ai  Patriei  dragi  şi  plinitori  ai 
îndemnului  Sf.  Ap  Pavel  care  zice:  „Vă  îndemn,  fraţilor,  pentru  numele  Dom¬ 
nului  nostru  Iisus  Hristos,  ca  toţi  să  vorbiţi  la  fel  şi  să  nu  fie  dezbinări  între 
voi;  ci  să  fiţi  cu  totul  uniţi  în  acelaşi  cuget  şi  în  aceeaşi  înţelegere**  (I  Cor.  1,  10), 
„să  trăiţi  în  pace  şi  Dumnezeul  dragostei  şi  al  păcii  va  fi  cu  voi“  (II  Cor.  13,  11). 

P.  C.  preot  paroh  Ioan  Gîrlonţa,  unmînd  la  cuvînt,  a  spus  între  altele:  Praz¬ 
nicul  de  azi  va  trebui  scris  cu  litere  de  aur  în  cronica  bisericii  noastre  de  pe 
Ţecheş,  pentru  că  I.  P.  S.  Sa,  Dr.  Antonie  Plămădeală,  Mitropolitul  Ardealului,  — 
rugat  de  noi  —  a  binevoit  să  vină  şi  să  ne  binecuvînteze  şi  sfinţească  biserica 
noastră  care  a  împlinit  160  de  ani  de  existenţă  ...  Cu  inimi  pline  de  bucurie,  cre¬ 
dincioşii  bisericii  noastre  întîmpină  pe  I.  P.  S,  Ierarh  cu  cuvintele  proorocului: 
„Bucură-te  foarte,  fiica  S ionului,  veseleşte-te,  fiica  Ierusalimului,  căci  iată  împă¬ 
ratul  tău  vine  la  tine:  drept,  biruitor  şi  smerit**  (Zah.  9,  9)  şi  cu  cuvintele  uceni¬ 
cilor  Domnului:  „Binecuvîntat  este  împăratul  care  vine  întru  numele  Domnului: 
„Pace  în  cer  şi  mărire  întru  cei  de  sus“  (Lc.  19,  38).  Apoi,  adresîndu-se  credin¬ 
cioşilor  foloseşte  cuvintele  Domnului  nostru  Iisus  Hristos:  „Fericiţi  sînt  ochii 
care  văd  cele  ce  vedeţi  voii  Căci  zic  vouă:  Mulţi  prooroci  şi  regi  au  voit  să  vadă 

ceea  oe  vedeţi  voi,  dar  n-au  văzut  şi  să  audă  ceea  ce  auziţi,  dar  n-au  auzit** 

(Lc.  10,  23 — 24).  După  ce  tălmăceşte  aceste  cuvinte  pentru  enoriaşii  săi,  P.  C.  Sa 
face  un  scurt  istoric  al  bisericii  şi  arată  lucrările  de  restaurare  executate  la 
clădirea  bisericii  şi  la  clădirile  celor  două  case  parohiale,  situate  una  de  o  parte 
şi  alta  de  cealaltă  parte  a  bisericii,  la  clădirile  anexe  ale  acestora  şi  lucrările  de 
pictură  din  nou,  în  tehnica  tempera,  a  bisericii,  pictură  realizată  de  pictorul  Ioan 

Diaconu  în  anul  1984.  In  continuare  precizează  că  aceste  lucrări  au  fost  subven¬ 

ţionate  de  credincioşii  parohiei  prin  contribuţii  benevole  şi  mulţumeşte  membrilor 
consiliului  parohial  şi  credincioşilor  pentru  concursul  dat  la  realizarea  lor. 

Mulţumeşte  în  chip  deosebit  I.  P.  S.  Mitropolit  Dr.  Antonie  Plămădeală 
pentru  aprobarea  devizelor  şi  a  tuturor  documentelor  tehnice  şi  financiare,  pentru 
binecuvîntarea  lucrărilor  executate  şi  pentru  resfinţirea  bisericii.  Adresează  mul¬ 
ţumiri  tuturor  celor  prezenţi  pentru  participare.  In  încheiere,  îşi  exprimă  hotă- 
rîrea  de  a  lăsa  biserica  cît  mai  frumoasă  urmaşilor. 

Cele  două  cuvin  ţări  au  fost  încoronate  de  predica  I.  P.  S.  Mitropolit  Antonie. 
Adresîndu-se  tuturor  celor  prezenţi  şi  spunîndu-le:  „Bine  v-am  găsit!**,  I.  P.  S.  Sa 
îşi  începe  bogata  predică  astfel:  „Este  pentru  mine  o  bucurie  deosebită  că  pot  fi 
azi  cu  Dvs.,  că  am  putut  azi,  de  înălţarea  Domnului,  resfinţi  biserica  aceasta  cu 
hramul  „înălţarea  Domnului**  şi  s-o  redăm  lui  Dumnezeu  şi  credincioşilor  care, 
venind  în  ea,  să  stea  de  vorbă  cu  Dumnezeu,  în  ea  mai  mult  decît  pot  acasă  şi 
în  viaţa  zilnică.  Căci  rostul  bisericii  acesta  este:  să  dea  posibilitatea  credincioşilor 
ca  intrînd  în  ea  să  se  adune  între  ei,  în  ei  înşişi  şi  să-i  spună  lui  Dumnezeu  bucu¬ 
riile  şi  necazurile,  cererile  şi  mulţumirile  şi  mai  ales  să  dea  slavă  lui  Dumnezeu 
pentru  tot  ceea  ce  ne  dă.  Biserica  este,  înainte  de  orice,  locaş  de  rugăciune, ...  de 
întîlnire  cu  noi  înşine  ca  să  ne  punem  problemele  cele  mai  profunde,  să  ne  între¬ 
băm  şi  să  ne  răspundem  care  e  rostul  nostru  în  familie,  în  societate,  în  viaţă, 
care  e  rostul  nostru  veşnic.  Dispărem  sub  pâmînt?  Rămînem  doar  amintire?  Sau 
sîntem  mai  mult?  Sau  destinul  nostru  se  prelungeşte  şi  după  trecerea  noastră  de 
aici?  Dacă  se  prelungeşte,  trebuie  să  ne  trăim  viaţa  într-un  anumit  fel.  Nu  ne  este 
indiferent  cum  trăim  aicd,  pentru  că  nu  ne  e  indiferent  cum  ne  întîlnim  cu 
Dumnezeu  dincolo.  Aceste  întrebări  fiecare  om  şi  le  pune  în  taina  sufletului  său. 
La  aceste  întrebări  Biserica,  moştenitoare  a  învăţăturii  Domnului  nostru  Iisus 
Hristos,  învăţătură  pe  care  o  transmite  peste  veacuri,  încearcă  să  dea  un  răspuns 
credincioşilor  care  îşi  pun  aceste  probleme  ca  să  îşi  pună  în  ordine  conştiinţa 
şi  să  aibă  dincolo  un  reflex,  răspunsul  Domnului:  „Veniţi  la  Mine,  binecuvântaţii 
Părintelui  Meu** . . . 

Destinul  nostru  veşnic  este  consecinţa  învierii  Domnului  nostru  Iisus  Hristos. 
Iar  pentru  învierea  Domnului  din  morţi  avem  martori  şi  argumente.  In  conti¬ 
nuarea  predicii  sale,  I.  P.  S.  Sa  vorbeşte  pe  larg  -despre  aceşti  martori  şi  aceste 
argumente. 

învierea  Domnului  a  fost  urmată  de  înălţarea  Lui  la  cer.  I.  P.  S.  Sa  vor¬ 
beşte  în  continuare  despre  martorii  şi  argumentele  înălţării  Domnului  la  cer, 
subliniind  şi  aceea  că  „nu  există  nicd  un  istoric  cercetător  care  să  ne  fi  spus 

că  s-a  găsit  un  Iisus  în  mormînt,  că,  deci,  după  înviere,  Iisus  a  murit  a  doua 

oară . . .  Tradiţia  n-a  mad  păstrat  nimic  despre  o  a  doua  moarte  a  Mîntuitorului. 
Ea  confirmă,  deci,  înălţarea**. 

Dacă  există  înviere  şi  înălţare  la  cer,  înseamnă  că  şi  noi  sîntem  nemuritori 
şi  vom  da  socoteală  lui  Dumnezeu  de  viaţa  noastră  (Col.  3,  1 — 6).  In  consecinţă, 

trebuie  să  fim  buni.  I.  P.  S.  Sa  stăruie  asupra  acestei  porunci:  „Fii  bun!“  pe  care 

o  socoteşte  chintesenţa,  rezumatul  atotcuprinzător  al  învăţăturii  Mîntuitorului  Iisus 
Hristos  şi  pe  care  o  exemplifică  cu  două  pilde  profund  semnificative,  dar  şi  cu 
faptele  bune  ale  celor  oare  au  ctitorit  biserica  în  care  se  află  şi  ale  celor  de 
faţă  care  au  rectitorit-o.  Avind  în  vedere  multele  cazuri  de  ctitorii  şi  rectitorii 
bisericeşti  din  zilele  noastre,  I.  P.  S.  Sa  apreciază  că  „într-un  viitor,  epoca  aceasta 
va  fi  socotită  o  epocă  de  restaurări  şi  mai  ales  de  pictare  a  bisericilor**.  Şi 
găseşte  că  faptul  acesta  este  firesc,  este  în  consens  cu  elanul  creator  de  azi  din 
ţara  noastră.  I.  P.  S.  Sa  remarcă,  de  asemenea,  că  multiplele  realizări  pe  plan 

bisericesc  din  epoca  noastră  sînt  posibile  datorită  climatului  de  libertate  de  care 
ne  bucurăm  în  ţara  noastră  şi  datorită  stării  de  pace  de  care  ne-a  Învrednicit 
Dumnezeu.  Drept  urmare,  I.  P.  S.  Sa  îndeamnă  pe  credincioşi  ca  venind  în  biserica 
aceasta  să  se  roage  şi  pentru  pacea  ţării  noastre  şi  a  lumii  întregi. 

In  continuare,  I.  P.  S.  Sa  felicită  pe  P.  C.  preot-paroh  Ioan  Gîrlonţa  pentru 
efortul  şi  realizările  atinse  în  această  parohie,  menţionînd  totodată  că  P.  C.  Sa 
a  fost  distins  mai  de  mult  cu  dreptul  de  a  purta  brîu  roşu  şi  hirotesit  iconom- 
stavrofor;  pe  ceilalţi  doi  preoţi  de  la  această  biserică:  Iosif  Urs  şi  Vasile  Joantă, 
pentru  realizările  lor  în  alte  parohii  şi  pentru  sprijinul  acordat  aicd  preotului 
paroh;  pe  membrii  consiliilor  şi  ai  comitetelor  parohiale  şi  pe  toţi  credincioşi d 
oare  au  contribuit  cu  osteneala  lor  şi  obolul  lor  la  rectttorirea  bisericii  „înăl¬ 
ţarea  Domnului**;  pe  pictorul  Ioan  Diaconu  pentru  pictura  frumoasă  pe  care  a 
realizat-o  şi  pe  membrii  corului  bisericesc  care,  prin  măestria  lor,  odată  cu  haina 
nouă  picturală  a  bisericii,  „fac  ca  sufletul  nostru  să  se  simtă  în  biserică  mai 
aproape  de  Dumnezeu**. 

I.  P.  S.  Sa  mulţumeşte  reprezentanţilor  cultelor  din  Mediaş  pentru  pre¬ 
zenţa  lor  la  acest  eveniment  din  viaţa  parohiei  Mediaş-Ţecheş,  prezenţă  care 
oglindeşte  bunele  raporturi  dintre  cultele  din  ţara  noastră  şi  îi  roagă  să  transmită 
Domnilor  Episcopi  de  care  aparţin  cele  mai  frumoase  sentimente  şi  doriri  de 
bine. 

Apoi  îndreptîndu-se  din  nou  către  credincioşi,  încheie  spunînd  între  altele: 
„Rog  pe  Bunul  Dumnezeu  să  fie  cu  ochii  Săi  îndreptaţi  spre  cererile  Dvs.  din 
această  biserică  şi  urechile  Lui  să  vă  asculte.  Nu  se  poate  ca  cel  ce  se  roagă  să  fie 
după  aceea  rău,  căci  a  te  ruga  înseamnă  a-1  lua  pe  Dumnezeu  criteriu  al  faptelor 
tale.  Or,  Dumnezeu  nu  poate  fi  decît  criteriu  al  faptelor  bune . . .  Cuvintul  meu 
poate  e  lung,  dar  ne  vedem  rar,  din  multe  motive . . .  Aseară  am  venit  de  la 
Geneva  şi  am  ţinut  să  fiu  aici  cu  Dvs.  ca  să  îndeplinim  ceea  ce  făgăduisem:  resfin- 
ţirea  bisericii  Dvs. ...  Vă  sfătuiesc  să  vă  păstraţi  credinţa  dreaptă  şi  să  o  dovediţi 
prin  fapte.  Rog  pe  Bunul  Dumnezeu  să  dea  pace  ţării  noastre,  întregii  lumi, 
Bisericii  noastre,  iar  harul  Lui  să  fie  cu  voi,  cu  toţi.  Amin.** 

In  continuare,  P.  C.  arhid.  consilier  Gh.  Papuc  dă  citire  actului  special  de 
distingere  a  preotului-paroh  Ioan  Gîrlonţa,  „pentru  bogata  activitate  pastorală, 
intensa  activitate  administrativ-gospodărească  depusă  îndeosebi  în  lucrările  de 
împodobire  şi  înfrumuseţare  a  Sf.  lăcaş  cu  haina  nouă  a  picturii,  precum  şi  alte 
lucrări  de  la  Parohia  „înălţarea  Domnului**  din  Mediaş-Ţecheş...  ca  şi  pentru 
activitatea  publicistică**.  Se  dă  citire  apoi  actului  de  distingere  a  preotului  Iosif 
Urs  ca  iconom,  fiind  hirotesit  în  această  treaptă,  precum  şi  actului  de  preţuire  a 
consiliilor  şi  comitetelor  parohiale,  inclusiv  a  corului. 

La  farmecul  zâlei  a  contribuit  şi  agapa  tradiţională,  ce  a  urmat,  da  oare  a 
participat  întreg  soborul  slujitor,  reprezentanţii  amintiţi  ad  cultelor  locale,  invi¬ 
taţi,  membrii  consiliilor  şi  comitetelor  parohiale,  ai  corului,  în  cadrul  căreia  mai 
multe  persoane  au  luat  cuvin  tul. 

Cel  care  s-a  ridicat  întîi/ul  la  cuvînt  a  fost  profesorul  de  istorie,  Gheorghe 
Togan,  pensionar.  Ca  istoric.  Domnia  Sa  a  vorbit  despre  vechimea  şi  prioritatea 
românilor  in  Transilvania,  aportul  îomânilor  La  prosperitatea  economică  a  Tran¬ 
silvaniei,  denunţarea  de  către  românii  din  Mediaş  a  obligaţiilor  şi  amenzilor  ce 
li  se  impuneau  şi  mai  ales  despre  protopopii  şi  preoţii  'din  Mediaş,  din  veacul 
XIX  şi  începutul  veacului  XX,  care  au  luptat  pentru  recunoaşterea  românilor  ca 
naţiune  în  Transilvania,  pentru  dreptul  lor  la  şcoli  în  limba  română  şi  alte  drep¬ 
turi  şi  care  sînt  socotiţi  ca  edificatori  naţionali  din  veacul  trecut.  De  încheiere, 
apreciază  pictura  nouă  ca  fiind  plăcută  şi  odihnitoare  şi  despre  preotul -paroh 
Ioan  Gîrionţa  spune  că  e  „bun  organizator,  fuge  de  onoare,  cîştigă  consideraţie. 
Posteritatea  îi  va  păstra  o  adevărată  recunoştinţă“. 

In  continuare  a  vorbit  de  domnul  Soos  Iozsef,  Pastorul  bisericii  reformate 
calvine  din  Mediaş.  Domnia  Sa  spune,  între  altele:  „Slujesc  biserica  reformată 
din  Mediaş  de  trei  ani,  timp  in  care  am  constatat  că  în  Mediaş  există  nu  numai 
tradiţia  colaborării,  ci  şi  atmosfera  ecumenică  a  rugăciunii . . .  Profit  de  acest 
moment  ca,  în  numele  Bisericii  pe  oare  o  slujesc  şi  al  meu  personal,  să  mulţumesc 
I.  P.  S.  Mitropolit  Dr.  Antonie  Plămădeală  pentru  concepţia  dînsului  de  slujire  a 
Bisericii  pe  care  o  mărturiseşte  în  lucrarea  sa  „Biserica  slujitoare4'.  Citează  din 
lucrarea  I.  P.  S.  Sale  un  text  privind  corelaţia  între  slujire  şi  înălţare,  în  baza 
căruia  conchide:  ,,Sînt  convins  că  şi  această  biserică  (Mediaş-Ţecheş,  n.n.)  înfru¬ 
museţată,  împreună  cu  toate  bisericile  va  sluji  in  acelaşi  spirit  spre  gloria  lui 
Dumnezeu  şi  spre  binele  oamenilor". 

A  luat  apoi  cuvintul  Dl.  Ditmar  Piaier,  pastorul  bisericii  evanghelice  C.  A. 
din  Mediaş,  care  mulţumeşte  pentru  invitaţia  de  a  lua  parte  la  Liturghia  arhie¬ 
rească  şi  la  masa  festivă  şi  exprimă  bucuria  sa,  a  colegilor  săi  şi  a  credincioşilor 
luterani  din  Mediaş  pentru  înfrumuseţarea  bisericii  ortodoxe  de  ia  Ţecheş.  Amin¬ 
tind  cuvintele  Mântuitorului:  „Iar  Eu  când  mă  voi  înălţa  de  pe  pămînt,  îi  voi  trage 
pe  toţi  la  Mine"  (Ioan  12,  32)  pe  care  le  referă  nu  la  moartea,  ci  la  înăl¬ 
ţarea  Domnului,  şi  prezentîndu-le  în  sensul  că  Domnul  Iisus  vrea  să  mîntuiască 
pe  toţi  creştinii  indiferent  de  limbă  şi  alte  considerente,  doreşte  credincioşilor  din 
parohia  Mediaş-Ţecheş  ca  să  participe  într-un  număr  cît  mai  mare  la  slujbele  ce 
se  sâvîrşesc  în  biserica  lor  spre  mîntuirea  lor. 

La  rîndul  său,  preotul  romano-oatolic  Haralyi  Pali,  parohul  bisericii  romano- 
catolice  din  Mediaş,  luînd  cuvintul,  spune  între  altele:  „Este  pentru  mine  o  mare 
cinste  <a  saluta  în  mijlocul  nostru  pe  I.  P.  S.  Mitropolit  al  Ardealului,  Dr.  Antonie 
Plămădeală.  Mă  bucur  că  pot  exprima  consideraţia  credincioşilor  romano-ca taliei 
faţă  de  pontiful  eminent  al  Bisericii  Ortodoxe  Române".  Mulţumind  părintelui 
I.  Gîrionţa  pentru  invitaţie,  exprimă  tuturor  doriri  de  sănătate  şi  coborârea  „Haru¬ 
lui  lui  Dumnezeu  pentru  îndeplinirea  slujirii  gloriei  Iui  Dumnezeu  şi  procurarea 
binelui  obştesc". 

Au  luat  apoi  cuvintul:  P.  C.  protopop  —  pensionar  Petru  Boeriu,  P.  C.  Vicar 
arhiepiscopesc  —  pensionar  Traian  Belaşcu,  P.  C.  Pr.  Iosif  Urs  şi  Dl.  Dr.  Iuliu 
Georgescu,  deputat  în  Adunarea  Eparhială  şi  membru  în  Consiliul  Arhiepiscopesc 
Sibiu.  Fiecare  a  subliniat  însemnătatea  evenimentului  sărbătorit  şi  ecoul  lui  în 
sufletul  propriu  şi  a  felicitat  pe  P.  C.  pr.  I.  Gîrionţa  şi  colaboratorii  săi  pentru 
cele  înfăptuite.  Totodată  au  reliefat  aspecte  însemnate  din  activitatea  I.  P.  S.  Sale. 

Din  rîndul  enoriaşilor  au  luat  cuvintul  epitropul  Comei  Dăian  şi  Gavrilă 
Lepădatu,  membru  al  corului  bisericesc.  In  principal,  primul  a  mulţumit,  în  numele 
enoriaşilor  şi  consilierilor  parohiali,  I.  P.  S.  Sale  pentru  resfinţirea  bisericii  pa¬ 
rohiale,  preotului -paroh  pentru  osîrdia  deosebită  şi  tuturor  colaboratorilor  şi 
ostenitorilor  pentru  partea  lor  de  contribuţie  la  repararea  ş*  înfrumuseţarea  bise¬ 
ricii,  iar  al  doilea  a  prezentat  un  scurt  istoric  al  corului  parohial  de  la  Ţecheş, 
subliniind  bunăvoinţa  coriştilor  şi  în  special  a  dirijorului  Dumitru  Bîrză  şi  spriji¬ 
nul  preoţilor,  îndeosebi  al  parohului,  pe  care  J-a  caracterizat  astfel:  „Bunul  nostru 
preot  Ioan  Gîrionţa  pe  care  Dumnezeu  l-a  înzestrat  cu  o  minte  luminată,  o  inimă 
caldă  şi  aplecată  spre  suferinţa  fiecăruia". 

Intre  ultimele  cuvîntăru  s-au  intercalat  frumoase  manifestări  artistice. 

După  toate  aceste  manifestări,  ia  cuvântul  I.P.  S.  Mitropolit  Antonie.  I.  P.  S.  Sa 
mulţumeşte  tuturor  pentru  vorbele  frumoase  dedicate  evenimentului  şi  I.  P.  S.  Sale. 
Evenimentul  e  foarte  important  —  zice  I.  P.  S.  Sa  —  pentru  că  a  cerut  multă  muncă 
şi  fonduri  însemnate,  eforturi  pentru  alegerea  şi  angajarea  pictorului  etc.  „Azi 
e  o  încoronare  festivă  a  unei  lungi  perioade  de  muncă . . .  Toţi  avem  şi  acumulăm 
ceva  pentru  noi.  Important  e  să  fim,  ca  să  rămînem.  A  avea  e  a  dispărea  cu  avutul 
tău.  A  fi  înseamnă  a  ctitori  ceva,  a-ţi  marca  prezenţa  în  istorie  printr-un  act  care 
te  face  să  rămîi". 

In  continuare,  I.  P.  S.  Sa  face  cîteva  reflecţii  asupra  spuselor  celor  care  au 
luat  cuvântul  la  agapă  şi  asupra  posibilităţilor  de  oare  a  dispus  parohia  ca  să 
realizeze  lucrările  cunoscute,  posibilităţi  pentru  care  se  cuvine  să  se  mulţu¬ 
mească  şi  autorităţilor  de  stat.  Plecînd  de  la  prezenţa  la  biserică  şi  la  agapă  a 
reprezentanţilor  celorlalte  culte  istorice  din  Mediaş  şi  de  la  mărturiile  lor,  I.  P.  S. 
Sa  face  un  excurs  în  spaţiul  mişcării  ecumenice  de  azi  şi  în  domeniul  ideologic  al 
acesteia,  comentează  documentul  B.F.M.  şi  conchide  că  în  lumea  teologică  de  azi 
s-a  ajuns  ca  problemele  de  credinţă  să  nu  se  mai  rezolve  prin  război,  ci  paşnic, 
prin  convorbiri.  „Eu  sînt  convins  —  zice  I.  P.  S.  Sa  —  că  veacul  XX  va  fi  notat 
cu  notă  bună  de  către  veacul  următor,  pentru  că  noi,  veacul  XX,  am  inventat 
ecumenismul,  adică  am  exprimat  hotărîrea  tuturor  de  a  realiza  unirea . . .  Toate 
Bisericile  vor  să  se  regăsească  această  unitate.  Nu  ştim  când,  nu  ştim  cum, 
dar  va  fi.  Fiecare  îşi  păstrează  tradiţiile,  limba,  obiceiurile  bisericeşti  şi  naţionale, 
dar  vor  ajunge  să  se  exprime  la  fel  în  problemele  fundamentale  de  credinţă.  Sînt 
speranţe  în  această  privinţă ...  In  Transilvania  avem  o  lume  în  mic:  diferite  naţio¬ 
nalităţi  şi  confesiuni.  Ceea  ce  se  experimentează  pe  plan  mondial,  se  experimen¬ 
tează  aici  în  Transilvania.  Vizitatorii  rămîn  uimiţi  de  felul  cum  ne  înţelegem  şi 
ne  tolerăm  unii  pe  alţii*1.  In  acest  spirit  eournanist,  I.  P.  S.  Sa  salută  prezenţa 
reprezentanţilor  celorlalte  culte  şi  îi  roagă  încă  o  dată  să  transmită  Domnilor 
Episcopi  de  care  aparţin  aceste  sentimente. 

Făcînd  o  incursiune  şi  în  istoria  Mediaşului,  1.  P.  S.  Sa  aminteşte  de  croni¬ 
carul  medieşan  Topeltinus,  care  la  anul  1667  a  făcut  demonstraţia  prezenţei  româ¬ 
nilor  în  Transilvania,  a  unităţii  limbii,  obiceiurilor  şi  îmbrăcâminţii  lor,  a  originii 
lor  romanice. 

In  partea  finală  a  cuvântării,  I.  P.  S.  Sa  sfătuieşte  şi  îndeamnă  pe  cei  pre¬ 
zenţi  la  o  viaţă  creştinească,  la  îndeplinirea  exemplară  a  îndatoririlor  în  aşa  fel 
ca  fiecare  să-şi  poată  aştepta  sfârşitul  cu  conştiinţa  împăcată  că  a  dat  din  el  tot 
ceea  ce  la  avut  mai  bun  şi  astfel  să  se  învrednicească  de  un  sfîrşit  creştinesc, 
normal,  oa  la  o  încheiere  de  destin. 

Felicitînd  încă  o  dată  de  preoţii,  consilierii  şi  credincioşii  parohiei  Mediaş- 
Ţecheş,  I.  P.  S.  Sa  îşi  încheie  cuvîntarea  amplă,  bogată  în  înţelepciune,  din  care 
noi  am  spicuit  doar  cîteva  idei,  cu  cuvintele:  „Doresc  ca  Dumnezeu  să  vă  binecu- 
vinteze  eforturile  făcute,  să  vă  dea  bucurii,  să  aveţi  parte  de  copii,  pe  care 
să-i  educaţi  creştineşte,  să  aveţi  parte  de  succese  în  profesiunile  Dvs.  şi  de  un 
sfîrşit  creştinesc ...  Să  ne  ofere  Dumnezeu  şi  alte  întîlniri  ca  aceasta". 

P.  C.  preot -paroh  Ioan  Gînlonţa  adresează  mulţumirile  de  rigoare  I.  P.  S. 
Sale,  reprezentanţilor  autorităţilor  de  stat  şi  tuturor  participanţilor,  suprema  mul¬ 
ţumire  fiind  adresată  lui  Dumnezeu.  Festivitatea  se  încheie  intr-un  spirit  de 
frăţietate  generală. 

Pr.  lector  Ioan  Glăjar 

Conferinţa  preoţească  din  luna  mai  1987, 
în  Arhiepiscopia  Sibiului 

A  doua  conferinţă  preoţească  din  acest  an  în  Arhiepiscopia  Sibiului  s-a 
desfăşurat  după  cum  urmează:  In  14.V.  la  prot.  Făgăraş,  în  16. V.  la  prot.  Sibiu, 
în  19.V.  la  protopopiatele  Braşov  şi  Mediaş,  în  20.V.  la  protopopiatele  Agnita  şi 
Rupea,  iar  în  26.V.  1987  ia  prot.  Sf.  Gheorghe. 

Din  încredinţarea  I.  P.  S.  Mitropolit  Antonie  >ail  Ardealului,  conferinţa  a  fost 
prezidată  de  următorii  delegaţi  chiriarhali:  P.  C.  prof.  I.  Floca  la  prot.  Făgăraş, 
P.  C.  prof.  A.  Jivi  la  protopopiatele  Sibiu  şi  Braşov,  P.  C.  prof.  I.  Ică  la  prot. 

Mediaş,  P.  C.  cons.  Gh.  Papuc  Ia  protopopiatele  Agnita  şi  Sf.  Gheorghe  şi  P.  C. 
prof.  S.  Şebu  la  prot.  Rupea. 

La  unele  protopopiate  (Rupea,  Braşov)  prezenţa  a  fost  unanimă,  sau  una- 
două  absenţe,  corect  justificate. 

Ca  şi  altă  dată,  la  majoritatea  centrelor  protopopeşti  conferinţa  a  fost  pre¬ 
cedată  de  Sf.  Liturghie,  iar  la  celelalte  de  Te-Deum,  după  care,  la  unele  pro¬ 
topopiate  (Agnita.  Rupea  etc.),  s-a  rostit  şi  cîte  o  scurtă  meditaţie,  la  Sf.  Litur¬ 
ghie  participînd  şi  credincioşi. 

Fixată  de  Sf.  Sinod  al  Bisericii  noastre,  tema  dezbătută  a  fost  intitulată: 
„ Biserica  Ortodoxă  Română  şi  contribuţia  ei  la  promovarea  unităţii  panortodoxe 
şi  a  unităţii  creştine  (Cu  prilejul  împlinirii  a  1200  de  ani  de  la  Sinodul  VII  ecu¬ 
menic)'*.  Ea  a  fost  lucrată  de  toţi  preoţii  în  caietele  de  conferinţe,  fiind  susţinută 
de  următorii  preoţi  ca  referenţi  principali  şi  coreferenţi:  I.  Şerban  (Feldioara) 
şi  V.  Beţiu  fVoievodenii  Mari)  la  prot.  Făgăraş;  M.  Iosu  (Presaca)  şi  I.  Trifan 
(Haşag)  la  prot.  Sibiu;  Tr.  Ciolan  (Teliu),  I.  Comşulea  (Braşov-Blumăna)  şi 
N.  Comănici  (Crisbav)  la  prot.  Braşov;  E.  Bucurenciu  (Copşa  Mică)  şi  Em.  Chişiu 
(Chesler)  la  prot  Mediaş;  V.  Munteanu  (Bruiu),  I.  Muntean  (Fofeldea)  şi  A.  Avram 
(Nocrich)  la  prot.  Agnita;  I.  Oţetea  (Comana  de  Jos)  şi  M.  Frîncu  (Mateiaş)  la 
prot.  Rupea  şi  V.  Drîngă  (Bixad-Olt)  şi  I.  Rusu  (Vîlcele)  la  prot.  Sf.  Gheorghe. 

Orientîndu-se  după  schiţa  de  plan  trimisă  în  timp  util  tuturor  parohiilor 
din  Arhiepiscopie,  referenţii  principali  şi  coreferenţii  au  zăbovit,  în  partea  intro¬ 
ductivă,  asupra  importanţei  pe  care  o  au,  pentru  Biserica  cea  Una,  hotărîrile 
Sinoadelor  ecumenice,  reliefînd  participarea  la  ‘aceste  sinoade  şi  a  unor  ierarhi 
de  pe  meleagurile  noastre,  pe  care  s-a  aruncat  sămînţa  Evangheliei  încă  de  către 
Sf.  Apostol  Andrei,  de  ucenici  ai  Sf.  Apostol  Pavai,  de  ostaşi  romani,  după 
cucerirea  Daciei  etc. 

Referenţii  şi  coreferenţii  s-au  ocupat  apoi,  în  prima  parte  a  referatelor,  de 
Sinodul  VII  ecumenic  şi  de  hotărîrile  sale  privitoare  la  cinstirea  Sf.  Icoane,  a 
Sfinţilor  şi  a  Sf.  moaşte,  cît  şi  de  neajunsurile  aduse  Bisericii  de  iconoclasm. 

In  partea  a  doua  s-a  adus  în  atenţie  contribuţia  Bisericii  Ortodoxe  Române 
la  promovarea  unităţii  panortodoxe  după  Schisma  din  1054  pînă  în  epoca  modernă, 
capitol  ilustrat  cu  un  foarte  bogat  material  documentar,  ceea  ce  demonstrează 
înţelegerea  şi  largheţea  sufletească  a  preotului  român  faţă  de  popoarele  căzute 
sub  dominaţia  otomană,  dar  şi  rolul  său  la  purtarea  făcliei  Ortodoxiei  în  mileniul 
al  doilea  al  erei  noastre  creştine,  loc  de  seamă  ocupînd  Sinodul  panortodox  de  la 
Iaşi  (1642). 

Cap.  III  al  referatelor  şi  coreferatelor  s-a  ocupat  de  aportul  Bisericii  Orto¬ 
doxe  Române  la  promovarea  unităţii  panortodoxe  şi  a  unităţii  creştine  în  vre¬ 
mea  noastră,  în  care  s-a  reliefat  larga  deschidere  a  Bisericii  noastre  spre  cele¬ 
lalte  confesiuni  creştine,  cît  şi  spre  problemele  majore  ale  lumii  contemporane, 
între  care  pacea,  întrajutorarea  şi  înfrăţirea  dintre  oameni  şi  popoare  situîndu-se 
la  loc  de  frunte. 

Ultimul  capitol  al  referatelor  şi  coreferatelor  a  adus  în  atenţie  contribuţia 
Bisericii  Ortodoxe  Române  la  pregătirea  Sfîntului  şi  Marelui  Sinod  al  Ortodoxiei, 
în  cadrul  celor  trei  şedinţe  presinodale,  care  au  avut  loc  în  acest  scop. 

La  toate  centrele  protopopeşti  a  luat  cuvîntul,  pe  marginea  temei,  un  mare 
număr  de  preoţi,  care  au  adus  contribuţii  importante  la  adîncirea  temei,  ca  de 
exemplu:  „Idolul  depărtează  gindul  de  Dumnezeu  şi  se  pune  în  locul  lui  Dum¬ 
nezeu,  pe  cînd  icoana  apropie  de  Dumnezeu**,  că  „sărutînd  sfintele  icoane,  sim¬ 
ţim  un  fior  sfînt“  (ierom.  T.  Părăianu  —  M-rea  Brîncoveanu),  că  „lovirea  în 
cultul  icoanelor  este  lovire  in  chipul  Mintui torului  Iisus  Hristos1*  (pr.  V.  Man  — 
Curciu,  prot.  Mediaş),  că  adevărurile  de  credinţă  şi  morală  stabilite  de  Sinoadele 
ecumenice  trebuie  înrădăcinate  adine  în  sufletele  credincioşilor  noştri  (pr.  I.  Ciun- 
gara  —  Copăcel,  prot.  Făgăraş),  că  „Sinoadele  ecumenice  sînt  de-o  vădită  actuali¬ 
tate  şi  astăzi**  (pr.  P.  Urian  —  Dumbrăveni,  prot.  Mediaş).  S-a  reliefat  de  ase¬ 
menea  rolul  Bisericii  în  păstrarea  unităţii  de  credinţă,  aşa  cum  a  fost  stabilită 
ea  de  Sinoadele  ecumenice**  (pr.  Gh.  Răţulea-Băcel,  prot.  Sf.  Gheorghe),  date 
semnificative  adueîndu-se  şi  privitoare  „la  prezenţa  Sf.  Apostol  Andrei  în 
Dobrogea'*  (pr.  V.  Todea  —  Malnaş-Băi,  prot.  Sf.  Gheorghe)  etc. 

Vorbitorii  au  subliniat  totodată,  cu  noi  date,  contribuţia  deosebită  a  Bise¬ 
ricii  Ortodoxe  Române  „la  păstrarea  unităţii  de  credinţă*'  (pr.  A.  Sărăşan  — 

Bazna,  prot.  Mediaş),  frumuseţea  şi  ziditorul  ecumerrism  local  existent  astăzi  în 
parohiile  mixte  din  ţara  noastră,  cum  a  fost  de  pildă  de  curînd,  în  parohia  Ticuşul 
Vechi,  prot.  Rupea,  „unde  iconostasul  a  fost  executat  de  un  meşter  evanghelic  şi 
unde  toţi  saşii  din  sat  au  venit  să-l  vadă“  (pr.  V.  Pascu  —  Ticuş'il  Vechi),  expri- 
mîndu-se  în  acelaşi  timp  necesitatea  ca  toţi  fiii  Bisericii,  toţi  fiii  ţârii  „să  fim 
uniţi  între  noi,  în  suflete  curate  şi  sincere  unii  faţă  de  alţii4*  (pr.  R.  Mircea- 
Augustin,  prot.  Rupea). 

Referiri  bogate  s-au  făcut  de  către  unii  vorbitori  şi  la  activitatea  ecumenică 
a  I.  P.  S.  Mitropolit  Antonie  al  Transilvaniei. 

Delegaţii  chiriarhali  au  intervenit  adesea  în  cursul  dezbaterilor,  fie  pentru 
a  completa  unele  idei  aduse  în  atenţia  conferinţei  de  către  vorbitori,  fie  pentru 
a  răspunde  unor  întrebări  care  s-au  pus  de  către  unii  preoţi. 

In  cuvîntările  rostite  la  încheierea  dezbaterilor,  delegaţii  chiriarhali  au 
făcut  documentate  expuneri  privitoare  la  istoria  de  început  a  Bisericii  şi  la 
cauzele  care  au  dus  «la  convocarea  Sinoadelor  ecumenice,  în  cadrul  cărora  s-a 
închegat  şi  cristalizat  învăţătura  de  credinţă  şi  morală  a  Bisericii  cea  Una,  cu 
zăbovire  asupra  Sinodului  VII  ecumenic  de  la  787  şi  hotărîrilor  sale  şi  cu  reco¬ 
mandarea  făcută  preoţilor  de  a  cunoaşte  cît  mai  bine  temeiurile  pentru  oare 
Biserica  cinsteşte  sf.  icoane,  pe  sfinţi  şi  sf.  moaşte,  cu  atît  mai  mult  cu  cit 
şirul  iconoclaştilor  nu  s-a  terminat.  In  această  ordine  de  idei,  s-a  subliniat 
îndatorirea  preoţilor  de  a  fi  cu  mare  grijă  la  calitatea  picturilor  care  se  execută 
în  bisericile  noastre,  potrivit  hotărîrilor  recente  ale  Sf.  Sinod  privitoare  la  această 
problemă,  precum  şi  la  icoanele  care  pătrund  în  oasele  credincioşilor  noştri,  sub 
denumirea  de  icoane  cuprinzîndu-se  adesea  şi  o  seamă  de  tablouri  biblice  de 
provenienţă  apuseană,  care  ispitesc  pe  credincioşii  noştri  prin  coloritul  lor  viu, 
dar  pe  care  nu  le  putem  numi  icoane. 

Trecînd  la  partea  a  doua  a  temei,  privitoare  la  contribuţia  Bisericii  Orto¬ 
doxe  Române  la  unitatea  Ortodoxiei  şi  la  unitatea  creştină  în  general,  delegaţii 
chiriarhali  au  adus  în  atenţie  bogata  literatură  existentă  în  acest  scop,  punctîn- 
du-se  legăturile  strîmse  existente  între  Ţările  Române  şi  Orientul  apropiat,  către 
care  s-au  îndreptat  multe  ajutoare  româneşti,  ajutoare  multiple  care  exprimă  şi 
ele  sufletul  larg,  tolerant  .al  poporului  român,  motiv  pentru  care  şi  Dumnezeu  i-a 
ajutat  să  răzbească  prin  multele  încercări  istorice  prin  care  a  trecut,  fire  din 
care,  între  altele,  izvorăşte  şi  bogata  activitate  ecumenică  a  Bisericii  Ortodoxe 
Române  din  zilele  noastre. 

în  acest  context,  delegaţii  chiriarhali  au  arătat  care  este  scopul  principal 
al  Mişcării  ecumenice  din  anii  noştri,  şi  anume:  revenirea  la  învăţătura  Bise¬ 
ricii  din  perioada  Sinoadelor  ecumenice,  precum  şi  stadiul  actual  al  dialogurilor 
interbiserioeşti  existente  în  momentul  de  faţă,  stadiu  calificat  între  „speranţă  şi 
dificultate“,  cum  a  fost  apreciat  de  I.  P.  S.  Mitropolit  Antonie  al  Transilvaniei, 
membru  de  seamă  în  atîtea  organisme  bisericeşti  cu  caracter  internaţional,  în 
care  I.  P.  S.  Sa  desfăşoară  o  vastă  activitate. 

Delegaţii  chiriarhali  au  subliniat  de  asemenea  binefacerile  ecumenismului 
practic  existent  între  cultele  din  ţara  noastră,  recomandînd  preoţilor  susţinerea  cu 
toată  tăria  a  lucrării  de  «apropiere  dintre  oameni  şi  Biserici,  potrivit  dorinţei 
Mîntuitorului  lisus  Hristos:  „Ca  toţi  să  fie  una“,  unitatea  creştinilor,  unitatea 
religioasă  în  general  reprezentînd  şi  o  contribuţie  la  rezolvarea  marilor  probleme 
ale  omenirii  de  astăzi,  loc  central  ocupînd  salvarea  vieţii  pe  planeta  noastră. 

Gh.  P. 


DIN  VIAŢA  BISERICEASCA  ÎN  ARHIEPISCOPIA  VADULUI, 

FE LEACULUI  ŞI  CLUJULUI 

In  perioada  17  martie — 31  martie  1987  s-a  desfăşurat  în  Arhiepiscopia  Clu¬ 
jului  prima  conferinţă  preoţească  de  orientare  cu  tema:  PREOTUL  ÎN  VIAŢA 
MORALA  A  SOCIETĂŢII  DE  ASTAZI.  Tema  fixată  de  Sf.  Sinod  al  Bisericii 
Ortodoxe  Române,  transmisă  nouă  cu  ordinul  nr.  11277/1986,  a  avut  Ioc  pe  proto¬ 
popiate,  după  următorul  program: 

—  La  protopopiatul  Cluj  in  data  de  17  martie  1987,  fiind  prezidată  de  P.  C.  Sa 
Liviu  Ştefan,  vicar  administrativ; 

—  La  protopopiatul  Huedin,  în  data  de  19  martie  1987,  fiind  prezidată  de 
P.  C.  Sa  Petru  Varga,  inspector  eparhial; 


78 


MITROPOLIA  ARDEALULUI 


—  La  protopopiatul  Dej,  in  data  de  24  martie  1987,  fiind  prezidată  de  P.  C.  Sa 
Octavian  Picu,  consilier  administrativ; 

—  La  protopopiatul  Turda,  in  data  de  26  martie  1987 ,  fiind  prezidată  de 

înalt  Prea  Sfinţitul  Arhiepiscop  Teofil; 

—  La  protopopiatul  Lăpuş,  în  data  de  26  martie  1987,  fiind  prezidată  de 

P.  C.  Sa  Liviu  Ştefan,  vicar  administrativ; 

—  La  protopopiatul  Bistriţa,  în  data  de  30  martie  1987,  fiind  prezidată  de 

P.  C.  Sa  Ştefan  Cosmuţa,  consilier  economic; 

—  La  protopopiatul  Năsăud,  în  data  de  31  martie  1987,  fiind  prezidată  de 

P.  C.  Sa  Ştefan  Cosmuţa,  consilier  economic; 

—  La  protopopiatul  Baia  Mare,  in  data  de  30  martie  1987,  iiiind  prezidată  de 
Prea  Sfinţitul  Episcop-vioar  Iustiniian; 

—  La  protopopiatul  Sighetu  Marmaţiei,  in  data  de  31  martie,  fiind  prezidată 
de  Prea  Sfinţitul  Epdscop-vicar  Iustindan. 

Avînd  în  vedere  interesul  major  al  tematicii  puse  în  dezbatere,  un  număr 
de  95  de  preoţi  au  luat  cu  vin  tul,  aducind  completările  impuse  aşa  incit  toate 
conferinţele  s-au  încheiat  cu  succes  şi  cu  un  real  folos.  Preoţii  referenţi  s-au 
străduit  să  prezinte  tema  la  înălţimea  valorii  sale,  cu  argumente  fundamentate 
pe  rolul  deosebit  pe  care  îl  are  şi  trebuie  să-t  aibă  preotul  ortodox  în  viaţa 
morală  a  societăţii  de  astăzi. 

Misiunea  preoţească  este  prin  excelenţă  o  misiune  sacră.  Preotul  în  primul 
rind  este  mijlocitor  între  Dumnezeu  şi  oameni.  El  este  chemat,  este  ales  pen¬ 
tru  a  împlini  un  mandat  ceresc,  cu  implicaţii  profunde  în  viaţa  morală  a  per¬ 
soanei,  dar  şi  a  societăţii. 

Lucrarea  sa  de  slujire  nu  se  limitează  în  timp  şi  spaţiu,  Iisus  Hristos  fiind 
in  permanenţă  actual,  veşnic  acelaşi,  ieri  şi  azi  şi  întotdeauna. 

Apostolul  neamurilor  în  Epistola  I  Timotei  alcătuieşte  chipul  ideal  al  păsto¬ 
rului  de  suflete  prin  care  se  cere  ca  acesta  să  fie: 

—  „bărbat  al  unei  femei1*,  deci  nedivorţat  sau  cu  o  viaţă  morală  dubioasă; 

—  „treaz**  şi  la  propriu  şi  la  figurat,  care  să  poată  judeca  drept  şi  fără 
părtinire; 

—  „înţelept*4,  să  disceamâ  cu  multă  atenţie  toate  situaţiile  vieţii  dînd  solu¬ 
ţiile  cele  mai  adecvate  în  toate  împrejurările  pastorale  şi  sociale; 

—  „cuviincios** ,  cu  demnitate,  păzind  hotarele  legii  dumnezeieşti  şi  omeneşti; 

—  „primitor  de  oaspeţi ",  cu  sufletul  deschis  faţă  de  toţi  oamenii,  fiind  gata 
să  se  transpună  în  situaţia  Samarineanului  milostiv; 

—  „destoinic  să  înveţe  pe  alţii**,  bine  pregătit  teologic  şi  informat  asupra 
problemelor  timpului  în  care  se  găseşte,  cu  vaste  cunoştinţe  culturale  şi  istorice, 
punîndu-şi  în  lucrare  toţi  talanţii  cu  care  l-a  înzestrat  Dumnezeu,  spre  binele 
sufletelor  încredinţate; 

—  „nebeţiv**,  lipsit  de  patima  beţiei,  de  consum  excesiv  de  băuturi  care  alte¬ 
rează  mintea  şi  funcţiunile  biologice; 

—  „nedeprins  să  bată'*,  lipsit  de  brutalitate  şi  de  porniri  violente,  văzând 
.'întotdeauna  în  semenul  său  pe  fratele  său  care  .poartă  în  trupul  său  pecetea 
chipului  lui  Dumnezeu; 

—  „necămătarnic" ,  fără  dorinţă  de  cîştig  urît  fără  muncă; 

—  „ blînd ",  cu  dragoste  frăţească  faţă  de  semeni; 

—  „paşnic**,  necertâreţ,  echilibrat,  cumpătat  în  cuvânt,  gest  şi  faptă; 

—  „neiubitor  de  argint",  avînd  în  permanenţă  grijă  să  nu  fie  aservit  banilor, 
ceea  ce  îl  scuteşte  de  patima  (lăcomiei; 

—  „bine  chivernisind  casa  lui**,  având  o  familie  morală,  ireproşabilă,  cu  soţie 
şi  copii  credincioşi  şi  cu  respect  şi  bună-cuviinţă  faţă  de  Dumnezeu  şi  faţă  de 
oameni. 

Misiunea  preotului  este  deci  deosebit  de  complexă,  cu  implicaţii  adînci  şi 
în  viaţa  sa  personală  şi  a  familiei  sale,  dar  mai  cu  seamă  în  viaţa  credincio¬ 
şilor  încredinţaţi  şi  a  societăţii  din  care  face  parte  integrantă. 

El,  preotul,  nu  este  numai  un  îndrumător  cu  cuvîntul,  ci  este  împlinitor  al 
propovâduirii  morale  şi  creştine. 

Eficienţa  misiunii  sale  sfinte  se  va  concretiza  în  atitudinea  6a  hotă-rîtă  împo¬ 
triva  păcatelor  mari  care  desfigurează  chipul  moral,  demn,  al  societăţii,  dintre 

oare  enumerăm:  beţia,  furtul,  adulterul,  divorţul,  concubinajul,  ilenea,  parazitismul, 
înşelăciunea,  mita,  specula  ş.  a. 

Adevăratul  păstor  de  suflete  trebuie  să  fie  un  bun  patriot,  un  iubitor  .al 
gliei  străbune  şi  apărător  ai  ei  pînă  lia  jertfa  supremă,  dacă  este  nevoie.  El 
trebuie  să  respecte  legile  bisericeşti  şi  ale  ţării,  îndemnindu-i  pe  păstoriţii  săi 
spre  aceasta. 

In  această  ordine  de  idei  înţelege  preoţimea  din  Eparhia  Clujului  să-şi 
desfăşoare  util  activitatea,  fiind  una  cu  poporul  credincios  şi  la  bine  şi  la  greu, 
mereu  călăuzind  viaţa  morală,  religioasă  şi  socială  a  credincioşilor  spre  împli¬ 
nirea  dezideratelor  nobile  ale  Bisericii  şi  poporului  român  şi  ale  tuturor  oamenilor 
de  pe  pămînt . 


Prima  conferinţă  administrativă  a  preoţilor  din  Arhiepiscopia  Clujului ,  pro¬ 
gramată  în  luna  aprilie  1967. 

In  Arhiepiscopia  Clujului,  în  luna  aprilie  1987  s-a  desfăşurat  prima  con¬ 
ferinţă  administrativă  ia  preoţilor  cu  tema:  „ Răspunderea  şi  rolul  misionar  al 
organelor  parohiale  în  viaţa  duhovnicească  a  enoriaşilor ",  după  următorul  pro¬ 
gram: 

—  Protopopitul  Cluj,  luni,  6  aprilie  1987i,  fiind  prezidată  de  P.  C.  Sa 

Ştefan  Cosmuţa,  consilier  economic; 

—  Protopopiatul  Dej,  luni,  6  aprilie  1987,  fiind  prezidată  de  P.  S.  Sa 

Episcop- vicar  Iustiniian  Maramureşanul; 

—  Protopopiatul  Huedin,  joi,  9  aprilie  1987,  fiind  prezidată  de  înalt  (Prea 
Sfinţitul  Arhiepiscop  Teofil; 

—  Protopopiatul  Baia  Mare,  miercuri,  8  aprilie  1987,  fiind  prezidată  de 

P.  C.  Liviu  Ştefan,  vicar  administrativ; 

—  Protopopiatul  Sighetu  Marmaţiei,  joi,  9  aprilie  1987,  fiind  prezidată  de 

P.  C.  Sa  Petru  Varga,  inspector  eparhial; 

—  Protopopiatul  Bistriţa,  marţi,  28  aprilie  1987,  fiind  prezidată  de  P.  C.  Sa 
Liviu  Ştefan,  vicar  administrativ; 

—  Protopopiatul  Năsăud ,  miercuri,  29  aprilie  1987,  fiind  prezidată  de  P.  C.  Sa 
Liviu  Ştefan,  vicar  administrativ; 

—  Protopopiatul  Lăpuş,  marţi,  28  aprilie  1987,  fiind  prezidată  de  P.  C.  Sa 
Ştefan  Cosmuţa,  consilier  economic; 

—  Protopopiatul  Turda,  joi,  30  aprilie  1987,  fiind  prezidată  de  P.  C.  Sa  Octa- 
vian  Picu,  consilier  administrativ. 

Toate  conferinţele  au  fost  precedate  de  slujba  Te-Deum-ului  oficiat  in  bise¬ 
ricile  de  reşedinţă  ale  protopopiatelor. 

In  referatele  susţinute  de  către  preoţii  programaţi  a  fost  pusă  în  evidenţă 
„Răspunderea  şi  rolul  misionar  al  organelor  parohiale  în  viaţa  duhovnicească  a 
parohiei". 

In  cuvîntul  lor,  delegaţii  eparhiali,  P.  C.  protopopi  şi  preoţii  de  enorie  au 
venit  în  completarea  temei  cu  exemple  practice,  arătînd  importanţa  bunei  cola¬ 
borări  a  preotului  cu  organele  parohiale  în  vederea  realizării  unei  activităţi 
intense  şi  rodnice  pe  plan  misionar  şi  gospodăresc,  păstrînd  astfel  unitatea  de 
credinţă  şi  de  neam  în  contextul  vremurilor  de  astăzi. 

A  fost  subliniat  apoi  aportul  substanţial  pe  oare  îl  -au  organele  parohiale  în 
vederea  combaterii  eficiente  a  prozelitismului  sectar,  a  respectării  legalităţii  în 
lucrările  de  construcţii  de  biserici,  de  case  parohiale  etc. 

S-a  insistat,  de  asemenea,  asupra  necesităţii  programării  şedinţelor  periodice 
cu  membrii  Consiliului  parohial  şi  ai  Comitetului  parohial,  în  cadrul  cărora 
preotul  este  obligat  să  prezinte  dări  de  seamă  trimestriale,  'precum  şi  alte  pro¬ 
bleme  de  interes  bisericesc,  pastoral,  moral,  misionar  şi  social. 

Au  fost  readuse  în  discuţii  actele  normative  cu  titlu  de  lege,  oare  reglemen¬ 
tează  în  Biserica  Ortodoxă  Română  alegerea,  constituirea  şi  atribuţiile  orga¬ 
nelor  parohiale. 

S-a  afirmat  problema  raportului  între  Biserică  şi  lumea  contemporană  care 
se  cere  analizată  şi  trăită  în  toate  aspectele  ei,  mai  cu  seamă  sub  aspectul  setei  de 
frăţietate  între  toţi  oamenii,  a  voinţei  de  pace,  de  dezarmare  şi  dreptate  socială. 

Eforturile  susţinute  în  vederea  realizării  unui  dialog  al  dragostei  şi  al  unităţii 
de  credinţă  între  Biserici  se  constituie  în  cadrul  cunoscutelor  organisme  bisericeşti 
cu  caracter  ecumenic  şi  interconfesional,  pe  plan  local  şi  mondial,  în  tot  atîtea 
acţiuni  care  vizează  realizarea  cît  mai  curînd  a  dezideratelor  vitale  şi  fundamen¬ 
tale  ale  omenirii. 

Aşa  cum  conchidea  un  preot  referent,  .^organele  parohiale  bine  iniţiate  şi 
conduse  de  către  clerici  pe  făgaşul  actual  ecumenic  şi  irenic,  ne  pot  fi  de  mare 
folos  misionar  în  întreaga  activitate  ce  o  desfăşurăm  în  vederea  mîntuirii. 
Păstrarea  dreptei  credinţe  şi  a  tradiţiei  statornicite  de-a  lungul  anilor,  legate  de 
fiinţa  Bisericii  şi  a  neamului  românesc  este  pentru  noi  o  datorie  sfîntă,  un  testa¬ 
ment  sfînt  al  părinţilor,  moşilor  şi  strămoşilor  noştri. 

Să  încercăm  peste  tot  şi  în  toate  să  fim  misionarii  binelui,  păcii,  dreptăţii, 
iubirii,  după  porunca  Mintuitorului  Hristos:  „Aşa  să  vă  iubiţi  unii  pe  alţii,  precum 
Eu  v-am  iubit  pe  voi.  Prin  aceasta  vă  vor  cunoaşte  oamenii  că  sînteţi  ucenicii 
Mei'4. 

Prot.  Liviu  Ştefan 


DIN  ACTIVITATEA  EPARHIEI  DE  ALBA  IULIA 

I.  Conferinţa  preoţească  din  luna  martie  1987 

^Preotul  în  viaţa  morală  a  societăţii  de  azi“  a  fost  terna  conferinţei  de 
orientare  din  a  doua  jumătate  a  lunii  martie,  temă  mereu  actuală,  dezbătută 
cu  legitim  interes  la  cele  opt  protopopiate  ale  Eparhiei  de  Alba  Iulia.  Lucrările 
conferinţei  s-au  desfăşurat  după  cum  urmează: 

In  data  de  16  martie,  la  Prot.  Tg.  Mureş,  referent  fiind  C.  pr.  Ioan  Hodean 
de  la  parohia  Moişa;  în  data  de  17  martie  la  Prot.  Reghin,  referent  C.  pr.  Simion 
Mărginean  de  la  parohia  Luieriu;  în  data  de  18  martie  la  Prot.  Luduş,  referent 
C.  pr.  Leon  Pui  de  la  parohia  Căpuş;  In  data  de  19  martie  la  Prot.  Sighişoara, 
referent  C.  pr.  Ioan  Oltean  de  la  parohia  Hârînglab;  în  23  martie  la  Prot.  Aiud, 
referent  C.  pr.  Iosif  Zoica  de  la  parohia  Poiana  Aiudului;  în  data  de  24  martie  la 
Prot.  Alba  Iulia,  referent  P.  C.  pr.  Ioan  Andreicuţ  de  la  parohia  Alba  Iulia- 
Maieri  I;  in  26  martie  la  Prot.  Cîmpeni,  referent  C.  pr.  Nicolae  Cîmpean  de  la 
parohia  Abrud,  iar  în  data  de  31  martie  la  Prot.  Miercurea-Ciuc,  referent  P.  C.  pr. 
Ilie  Pintea  de  la  parohia  Topliţa  I. 

P.  S.  Episcop  Emilian  a  prezidat  lucrările  la  protopopiatele:  Tg.  Mureş,  Reghin, 
Luduş,  Aiud  şi  Alba  Iulia,  delegînd  la  Sighişoara  şi  Cîmpeni  pe  P.  C.  pr.  inspector 
eparhial  Alex.  Coman,  iar  la  Miercurea-Ciuc  pe  P.  C.  pr.  consilier  economic 
C.  Gane. 

Conferinţele  au  fost  precedate  de  slujba  Te-Deum-ului,  cu  care  ocazie  s-au 
ţinut  meditaţii  despre  importanţa  postului  şi  rugăciunii  în  viaţa  morală  a  cre¬ 
dincioşilor.  La  prot.  Sighişoara,  după  oficierea  Te-Deum-ului  s-au  împărţit  noile 
Sfinte  Antimise  preoţilor  din  protopopiat. 

Referatele  întocmite  cu  prilejul  acestei  conferinţe,  cît  şi  cele  peste  50  de 
luări  de  cuvînt  în  legătură  cu  tema,  exprimă  conştiinţa  că  motivele  care  îl  în¬ 
dreptăţesc  şi  îl  angajează  pe  preot  în  viaţa  morală  a  societăţii  contemporane 
sînt  temeinice  şi  străbat  veacurile. 

Motivul  esenţial  este  desemnat  de  însăşi  miisdunea  pe  care  a  primit-o  cel 
oe  are  statutul,  calitatea  şi  numele  de  preot.  Misiunea  se  încredinţează  (nu  şi-o  ia 
nimeni  singur)  celui  ce  „este  chemat  de  Dumnezeu  ca  şi  Aaron44  (Evrei  5,  4).  Moti¬ 
vul,  deci,  este  de  origine  divină.  Originea  divină  a  motivului  ridică  la  acelaşi  grad 
şi  responsabilitatea  preotului. 

In  acest  orizont  al  noţiunii  de  preot,  P.  S.  Episcop  Emilian  a  îndemnat  părin¬ 
teşte  pe  preoţii  participanţi  să-şi  împlinească  întru  totul  jurământul  ce  l-au  făcut 
la  hirotonie,  să  lucreze  pentru  mântuirea  sufletească  a  turmei  duhovniceşti  încre¬ 
dinţate  spre  păstorire. 

Lucrarea  cuvîntului  lui  Dumnezeu  prin  preot  nu  se  limitează  la  o  anumită 
epocă:  „Au  doară  altă  teologie,  un  alt  Dumnezeu  a  propovăduit  preotul  de  ieri? 
Au  doară  numai  pentru  anul  33  au  fost  valabile  cuvintele  Mîntuitorului:  „Mergînd 
învăţaţi  toate  neamurile . . .“  sau  numai  preoţilor  din  Efes  le-au  fost  valabile  cu- 

vintele  Sf.  Ap.  Pavel:  „Luaţi  aminte  la  voi  înşivă  şi  la  toată  turma  întru  care 
Duhul  Sfînt  v-a  pus  pe  voi  episcopi  ca  să  păstoriţi  Biserioa  lui  Dumnezeu  pe  care 
a  cîştigat-o  cu  însuşi  sîngele  Său?44  Cuvîntului  lui  Dumnezeu  nu  i  se  va  putea 
adăuga  niciodată  atributul  de  modem  căci  îl  are  pe  acela  de  veşnic44,  a  spus  pr. 
Ilie  Morar  (Ciuguzel  —  Aiud),  dtînd  pe  I.  P.  S.  Antonie. 

Nu  puţine  sînt  argumentele  care-1  îndeamnă  pe  preot  la  misiunea  lui.  Po¬ 
runca  „Mergind  învăţaţi  toate  neamurile  botezindu-le  în  numele  Tatălui  şi  al 
Fiului  şi  al  Sf.  Duh . .  ,44  este  un  program  care  se  extinde  mereu.  Cînd  greutăţile 
ne  îngrămădesc,  un  alt  argument  ne  dă  putere:  „Iată  Eu  cu  voi  sînt  pînă  la  sfîr- 
şitul  veacurilor44.  Cînd  sîntem  încercaţi  de  slăbiciunea  omenească  de  a  ne  lepăda 
de  El,  un  alt  argument  ne  trezeşte:  „Pe  cel  ce  Mă  va  mărturisi  înaintea  oamenilor, 
îl  voi  mărturisi  şi  Eu  înaintea  Tatălui  Meu  care  este  în  ceruri;  dar  de  cel  ce  se 
va  lepăda  de  Mine  înaintea  oamenilor,  Mă  voi  lepăda  şi  Eu  de  el  înaintea  Tatălui 
Meu  Care  este  în  Ceruri44  (Mt.  10,  32 — 33). 

împletite  cu  motivele  sau  argumentele  religioase,  oaire-1  angajează  pe  preot 
în  viaţa  morală  a  societăţii  de  astăzi,  sînt  şi  cele  tradiţional-patriotice.  Sentimentul 
legăturii  cu  înaintaşii  vrednici,  sentimentul  demnităţii  umane,  concepţia  superioară 
despre  sensul  omului  sînt  cîteva  dintre  caracteristicile  imprimate  fiilor  de-a  lungul 
veacurilor  de  către  părinţii  acestui  pămînt,  pe  care  le-am  moştenit  deodată  cu 
limba  şi  cu  glia.  „Secole  îndelungate  cînd  noi,  românii  transilvăneni,  nu  avem  nici 
voievozi,  nici  dascăli,  nici  nobili,  preotul  Bisericii  lui  Hristos,  ne-a  fost  de  toate, 
şi  îndrumător  şi  învăţător  şi  mîngîietor.  El  niciodată  nu  ne-a  părăsit.  S-a  născut 
dintre  noi,  a  crescut  şi  a  trăit  cu  noi.  A  gustat  cu  noi  împreună  bucuriile  şi  neca¬ 
zurile44  —  a  spus  pr.  Ioan  Andreicuţ  (Alba  Iulia  —  Maieri),  citind  din  P.  S.  Iustinian. 

Misiunea  preotului  este  de  a  păstori  Biserica  lui  Dumnezeu  dată  în  paza  lui 
după  cuvintele  Sf.  Scripturi  „Cercetîndu-o  nu  cu  silnicie,  ci  cu  voie-bună  după 
Dumnezeu,  nu  pentru  cîştiguri,  ci  din  dragoste,  nu  ca  şi  cum  aţi  fi  stăpîni  peste 
Biserici,  ci  pilde  făcîndu-vâ  turmei.  Iar  cînd  se  va  arăta  Mai  Marele  Păstorilor, 
veţi  lua  cununa  cea  nevestejită  a  măririi44  (I  P.  5,  2 — 4). 

S-a  apreciat  în  continuare  valoarea  moral-socială  a  concordanţei  între  cuvînt 
şi  faptă  în  viaţa  preotului,  care  prin  misiunea  lui  trebuie  să  fie  „lumina  lumii  şi 
sarea  pămîntului44. 

S-au  subliniat  îndatoririle  etice-morale  şi  cetăţeneşti-patriotice  ce-i  revin 
preotului  în  contextul  învăţăturii  Bisericii  călăuzită  după  principiile  biblice:  „Daţi 
Cezarului  cele  ce  sînt  ale  Cezarului  şi  lui  Dumnezeu  cele  ce  sînt  ale  lui  Dumnezeu44; 
„Tot  sufletul  să  se  supună  înaltelor  stăpîniri,  căci  nu  este  stăpînire  decît  de  la 
Dumnezeu,  iar  cele  ce  sînt,  de  Dumnezeu  sînt  rînduite,  pentru  aceea,  cel  ce  se 
împotriveşte  stâpînirii  se  împotriveşte  rînduielii  lui  Dumnezeu44;  „Faceţi  cereri, 
rugăciuni,  mijlociri,  mulţumiri  pentru  toţi  oamenii...  pentru  toţi  care  sînt  în 
înalte  dregătorii,  ca  să  petrecem  viaţă  paşnică . .  ,44  Implicat  în  viaţa  contemporană, 
preotul  susţine  activitatea  patriotică  prin  cuvînt  şi  faptă:  „Strălucitele  iniţiative 
luate  de  preşedintele  ţării  noastre,  Domnul  Nicolae  Ceauşescu,  dintre  oare  amin¬ 
tim  reducerea  cheltuielilor  militare  cu  5%,  trebuiesc  popularizate44,  a  spus  refe¬ 
rentul  de  la  Alba  Iulia. 

Pentru  atingerea  obiectivului  esenţial  al  misiunii  sale  —  salvarea  sufletelor 
date  lui  în  pază  —  în  complexul  moral  al  greşelilor,  păcatelor  şi  viciilor  de  tot 
felul,  preotul  îşi  va  orienta  activitatea  spre  toate  categoriile  de  credincioşi. 

Tema  tratată  cu  sinceritate  a  avut  drept  rezultat  imediat  exprimarea  de 
către  preoţi  a  unor  gînduri  oa  acestea:  „Conferinţa  dezbătută  astăzi  ridică  multe 
probleme  în  conştiinţa  noastră  preoţească,  îndemnîndu-ne  să  cugetăm  la  ceea  ce 
am  fost,  la  ceea  ce  sîntem  şi  la  ceea  ce  vom  fi,  după  îndemnul  Sf.  Apostol  Pavel: 
„Luaţi  aminte  la  voi  înşivă44  —  pr.  Emil  Maier  (Sînişor  —  Tg.  Mureş);  „Să  nu 
uităm  că  sîntem  preoţi,  să  ne  axăm  mai  mult  pe  „a  fi44,  iar  pe  „a  trebui44  să-l  con¬ 
siderăm  ceva  firesc44  —  pr.  V.  Roman  (Blaj -Izvoarele  —  Aiud);  „Sîntem  străjeri, 
supraveghetori  ai  turmei  şi  datoria  noastră  este  de  a  păzi  turma.  Să  ţinem  la 
preoţie  şi  să-i  dăm  frumuseţea  cuvenită44  —  pr.  Dumitru  Ţabra  (Valea  Largă, 
Luduş);  „Tema  conferinţei  ne  deşteaptă  conştiinţa  pentru  trăirea  intensă  a  vieţii 
religioase.  In  viaţa  religioasă  un  rol  deosebit  îl  are  Sf.  Taină  a  Spovedaniei44  — 
pr.  Aron  Aroneasa  (Albeşti  —  Sighişoara);  „Preotul  va  fi  un  ucigaş  dacă  va  pierde 

sufletele  credincioşilor  şi  vor  ajunge  la  osinda  veşnică*'  —  M.  Feneşan  (Mâdăraş 
—  Tg.  Mureş). 

Efectul  concret  al  acestor  gînduri  se  va  vedea  încet  de-<a  lungul  vieţii,  căcd 
fiecare  fiinţă  la  care  preotul  zideşte  este  o  mănăstire  a  Argeşului  din  care  noaptea 
se  dârîmă  ceea  ce  s-a  zidit  ziua  pînă  cînd  in  ea  se  zideşte  jertfa.  Rezultatul  nu  se 
obţine  dintr-o  dată  ci  progresiv.  Evidenţiind  acest  lucru  P.  S.  Episcop  Emilian  a 
spus:  „Să  începem  cu  lucrări  mici  la  prima  vedere  şi  apoi  să  ajungem  la  lucruri 
însemnate.  Preotul  să  intre  în  fiecare  zi  la  biserică  considerînd  aceasta  o  datorie 
esenţială  a  sa".  Sub  impulsul  cuvintelor  Mîntuitorului  adresate  Apostolilor  Săi: 
„Cînd  veţi  face  tot  ce  vi  s-a  poruncit  să  ziceţi:  sin  tem  nişte  robi  netrebnici,  am 
făcut  ceea  ce  eram  datori  să  facem"  (Lc.  17,  10).  P.  S.  Sa  a  adăugat:  „Cerînd  aju¬ 
torul  lui  Dumnezeu,  pe  viitor  să  facem  mai  mult  pentru  noi,  pentru  credincioşi, 
pentru  societate". 


II.  Pastoraţie  arhierească 

In  grija  faţă  de  turmă  şi  de  păstori,  arhipăstorii!  „mustră,  ceartă,  îndeamnă 
cu  toată  blîndeţea  şi  învăţătura",  pentru  a  se  lucra  atîta  timp  „cît  este  ziuă". 

In  această  viziune,  P.  S.  Episcop  Emilian  participă  la  slujbe  în  mijlocul  cre¬ 
dincioşilor,  la  conferinţe  preoţeşti  pe  întinsa  rază  a  Eparhiei,  cultivă  ecumenismul 
local,  se  îngrijeşte  de  pregătirea  corespunzătoare  a  preoţilor,  înnoieşte  bunuri  cul¬ 
turale  de  valoare  religioasă,  literară,  naţională,  continuînd  tradiţia  unor  antecesori 
vrednici  ca  Sf.  ierarhi  Ilie  Iorest,  Sava  Brancovici  şi  mitropolitul  cărturar  Simion 
Ştefan  ş.  a. 

întâlnirile  P.  S.  Sale  din  ultima  vreme  cu  credincioşii  parohiilor  Lipoveni, 
Bărâbanţ,  Centru  I,  Maieri  I,  Maieri  II,  Blaj,  Mihalţ,  Tg.  Mureş,  Sîncraiul  de 
Mureş,  cu  profesori  de  teologie  ca  Pr.  prof.  dr.  Mircea  Păcurariu,  Pr.  prof.  dr. 
Vasile  Mihoc,  Pr.  prof.  dr.  Ioan  Mihălţan,  P.  prof.  dr.  Ilie  Moldovain,  cu  Excelenţa 
Sa  Jakab  Antal,  Episcop  aii  Episcopiei  Romano-Gatolice  de  Alba  Iulia,  cu  specia¬ 
lişti  în  literatură,  artă  şi  istorie,  cu  preoţi  misionari  ai  Eparhiei,  sînt  o  expresie  a 
grijii  permanente  a  P.  S.  Sale  faţă  de  multiplele  şi  variatele  aspecte  «ale  vieţii 
Eparhiei  bălgrâdene. 

I.  Ciungu 


DIN  VIAŢA  BISERICEASCA  ÎN  EPARHIA  ORADIEI 

I.  Sfinţiri  şi  binecuvântări  de  biserici 

Ineul  de  Criş.  Duminică,  1  martie  1987,  Prea  Sfinţitul  Episcop  Vasile  —  în¬ 
conjurat  de  un  sobor  de  preoţi  şi  diaconi  —  a  oficiat  slujba  de  binecuvântare  a 
lucrărilor  de  înnoire  a  bisericii  din  parohia  Ineul  de  Criş ,  prot.  Oradea,  lucrări 
efectuate  în  ultimii  8  ani. 

Biserica,  avînd  hramul  „Adormirea  Maicii  Domnului",  a  fost  zidită  în  anul 
Domnului  1775,  fiind  sfinţită  de  arhiereu  la  puţin  timp  după  înălţarea  ei. 

In  urma  marilor  inundaţii  din  anul  1970,  a  avut  de  suferit  mari  avarii,  pentru 
a  căror  înlăturare  definitivă  s-au  întreprins  mari  lucrări  de  reparaţii  între  anii 
1978 — 1986,  în  timpul  păstoririi  tînărului  şi  vrednicului  preot  Alexandru  Câmpeanu, 
ajutat  îndeaproape  de  membrii  consiliului  şi  comitetului  parohial,  dar  mai  ales 
prin  marea  jertfelnicie  a  bunilor  credincioşi. 

Tot  în  această  perioadă,  a  fost  radical  reparată  şi  casa  parohială,  fiind  ten- 
cuită  şi  ea  în  terasit. 

După  slujba  de  binecuvîntare,  s-a  continuat  cu  Sf.  Liturghie,  răspunsurile 
fiind  date  de  toţi  credincioşii.  A  fost  de  faţă  şi  preotul  reformat  din  localitate, 
cu  credincioşi  de  ai  săi. 

Predica  zilei  a  fost  ţinută  de  păr.  vicar  eparhial  Augustin  Lucian. 

Vrednicului  preot-paroh  Alexandru  Câmpeanu  i  s-a  acordat  rangul  de  iconom . 

La  încheierea  Sf.  Liturghii,  păr.  prot.  Aurel  Puşcaş,  după  citirea  hrisovului, 
l-a  bineventat  pe  chiriarh,  iar  preotul- pa  rob  Alexandru  Câmpeanu  a  făcut  dare 
de  seamă  asupra  lucrărilor  efectuate,  aducînd  mulţumiri  tuturor  celor  îndreptăţiţi. 

In  continuare,  preotul  reformat  Botos  Vincze  a  adus  salutul  oredincioşilor  refor¬ 
maţi  din  localitate,  arătînd  că  aceştia  trăiesc  în  raporturi  de  bună  înţelegere  şi 
muncesc  înfrăţiţi  cu  credincioşii  Bisericii  Ortodoxe,  oa  fii  ai  aceluiaşi  Părinte 
ceresc  şi  a  aceleiaşi  Patrii.  Apoi  s-a  dat  citire  scrisorii  'arhiereşti  de  apreciere. 

în  cuvîmtul  de  învăţătură,  ierarhul  a  ilăudat  dragostea  credincioşilor  faţă  de 
credinţa  strămoşească,  dovedită  prin  marea  jertfelnicie  întru  înfrumuseţarea  sfîn- 
tulud  locaş  şi  prin  prezenţa  mare  ila  sfintele  slujbe,  precum  şi  prin  înălţătoarea 
cîntare  în  comun.  In  continuare,  vorbitorul  a  relevat  contribuţia  Bisericii  Orto¬ 
doxe  la  păstrarea  şi  promovarea  conştiinţei  unităţii  şi  independenţei  naţionale  a 
poporului  român.  De  asemenea,  şi-a  exprimat  satisfacţia  pentru  prezenţa  preotului 
reformat  şi  pentru  cuvîntul  de  salut  adus  din  partea  sa  şi  a  credincioşilor  săi, 
bucurîndu-se  că  trăiesc  în  armonie  cu  credincioşii  Bisericii  noastre,  ceea  ce  este 
un  fapt  îmbucurător  şi  pe  plan  cetăţenesc-patriotic.  Pe  toţi  cei  de  faţă  i-a  îndem¬ 
nat  să  muncească  cu  elan  pentru  bunăstarea  materială  şi  spirituală  a  întregului 
popor. 

Horoatul  Crasnei.  Duminică,  22  martie  1987,  în  a  IlI-a  Duminică  din  Postul 
Mare,  ierarhul  a  binecuvîntat  biserica  din  parohia  Horoatul  Crasnei,  prot.  Şimleul 
Silvaniei,  în  urma  unor  lucrări  de  renovare  din  ultimii  ani.  In  cadrul  Sf.  Liturghii, 
licenţiatul  în  teologie  Goje  Ioan  a  fost  hirotonit  întru  diacon,  iar  preotul-paroh 
Alexandru  Horvat  a  fost  distins  cu  rangul  de  sachelar ,  primind  şi  hirotesia  în 
acest  grad. 

Predica  zilei  a  fost  ţinută  de  pâr.  secretar  eparhial  Liviu  Ungur. 

După  otpust,  păr.  prot.  Victor  Tăut  a  adresat  cuvînt  de  bun  sosit  Prea  Sfin¬ 
ţiei  Sale,  iar  preotul-paroh  a  făcut  raport  asupra  stării  religioase  a  credincioşilor 
şi  asupra  lucrărilor  de  înnoire  a  bisericilor  din  xnateră  şi  din  filia  Petenia  şi  mai 
ales  asupra  construcţiei  unei  case  parohiale  noi,  modeme,  aducînd  cuvenitele  mul¬ 
ţumiri  credincioşilor  săi,  precum  şi  celor  reformaţi  din  localitate,  care,  în  virtutea 
bunei  convieţuiri,  au  contribuit  şi  ei  cu  bani  la  zidirea  casei  parohiale.  In  numele 
credincioşilor  reformaţi,  a  adus  cuvînt  de  salut  preotul  reformat  din  -localitate, 
Kupân  Eugen. 

Aflîndu-ne  în  cea  de  a  IlI-a  Duminică  din  Postul  Mare,  închinată  Sfintei 
Cruci,  ierarhul  —  în  cuvîntul  de  învăţătură  —  a  arătat  că,  după  învăţătura  cu¬ 
prinsă  în  Noul  Testament,  se  cuvine  să  cinstim  Sf.  Cruce,  pentru  că  pe  ea  s-a 
jertfit  Domnul  Iisus  Hristos  pentru  mîntuirea  noastră.  Apoi  a  adus  cuvinte  de 
apreciere  credincioşilor,  pentru  că  într-un  timp  foarte  scurt,  ascultîndu-1  pe  noul 
şi  tînărul  lor  păstor  sufletesc,  au  înfăptuit  lucrări  atît  de  importante,  înnodnd  bise¬ 
ricile  din  materă  şi  din  fii  ie  şi  mai  ales  edificînd  o  casă  parohială  -nouă,  care  s-a 
binecuvîntat  în  această  zi,  în  prezenţa  tuturor  credincioşilor  ce  au  participat  la 
Sf.  Liturghie. 

Beiuş.  A  doua  zi  de  Paşti  (20  aprilie  1987),  ierarhul  —  potrivit  tradiţiei  —  a 
săvîrşit  Sf.  Liturghie  pentru  credincioşii  din  oraşul  Beiuş,  în  biserica  „Din  Dea-r. 
Cu  acest  prilej,  a  binecuvîntat  lucrările  de  restaurare  a  acestui  sfînt  locaş, 
distingînd  cu  rangul  de  iconom  pe  cei  doi  preoţi  slujitori,  Ioan  Pituţ  şi  Ioan  Hiinsu. 
Predica  zilei  a  fost  ţinută  de  păr.  consilier  eparhial  Nicolae  Mara. 

După  încheierea  Sf.  Liturghii,  păr.  prot.  Teodor  Cios  a  exprimat  bucuria 
credincioşilor  pentru  grija  sufletească  deosebită  ce  le-o  poartă  P.  S.  Sa,  prin  veni¬ 
rea,  an  de  an,  a  doua  zi  de  Paşti,  rugîndu-se  împreună  cu  ei  şi  cu  păstorii  lor 
sufleteşti.  Preotul-paroh  Ioan  Pituţ  a  făcut  raport  despre  starea  religioasă  a 
credincioşilor  şi  despre  lucrările  efectuate  pentru  înnoirea  bisericii. 

In  cuvîntul  de  învăţătură,  chiriarhul  a  arătat  că  minunea  învierii  Domnului 
este  piatra  de  temelie  a  existenţei  Bisericii  creştine,  ca  aşezămînt  de  mîntuire 
sufletească  pentru  toţi  cei  ce  cred  în  învăţătura  sa.  In  continuare,  a  vorbit  despre 
însemnătatea  culturală  şi  naţională  a  Beiuşului  în  viaţa  poporului  român  din 
aceste  părţi,  precum  şi  despre  jertfa  martirilor  neamului  Dr.  Ioan  Ciordaş, 
Dr.  Nicolae  Boloaş,  ambii  din  Beiuş,  şi  Nicolae  iBogdan  din  Vaşcău,  oare  s-au 
jertfit  pentru  făurirea  statului  naţional  unitar  român.  In  încheiere,  şina  arătat 
satisfacţia  pentru  progresul  vieţii  religioase  a  credincioşilor,  ca  rezultat  al  acti¬ 
vităţii  pastorale  asidue  a  păstorilor  lor  sufleteşti.  De  asemenea,  a  adus  cuvinte 
de  preţuire  şi  corului  parohial,  dirijat  de  cântăreţul  bisericesc  Teodor  Mara. 

Dumbrăuiţa  de  Codru .  A  treia  zi  de  Paşti  (21  aprilie  1987),  P.  S.  Sa  a  săvîrţit 
slujba  de  sfinţire  a  bisericii  din  parohia  Dumbrăviţa  de  Codru ,  prot.  Beiuş,  in 
urma  lucrărilor  de  înnoire  exterioară  din  ultimii  ani. 

Biserica,  purtînd  hramul  .Adormirea  Maicii  Domnului41,  a  fost  construită 
în  anul  Domnului  1848,  în  timpul  păstoririi  preotului  Meletie  Popovici,  dar  fără 
să  fi  fost  sfinţită  de  arhiereu  pinâ  astăzi. 

In  anul  1898,  i  s-a  făcut  prima  reparaţie  capitală,  în  timpul  păstoririi  preo¬ 
tului  Teodor  Pâşcuţiu.  In  anul  1932,  sub  păstorirea  preotului  Traian  Păşcuţiu, 
i  s-a  construit  turn  nou  şi  s-<a  înnoit  acoperişul. 

In  anul  1983,  în  timpul  păstoririi  preotului  Ioan  Timp,  ajutat  de  membrii 
consiliului  şi  comitetului  parohial,  în  frunte  cu  epitropul  Moise  Vaida  şi  mai  ales 
prin  jertfelnicia  bunilor  credincioşi  i  s-au  făcut  însemnate  lucrări  de  reparaţii 
exterioare.  4 

In  cadrul  Sf.  Liturghii  ce  a  urmat  după  sfinţirea  bisericii,  a  predicat  păr. 
consilier  eparhial  Nicolae  Mara,  iar  răspunsurile  au  fost  date  cu  multă  însufle¬ 
ţire  de  către  toţi  credincioşii. 

După  apolisul  Sf.  Liturghii,  păr.  prot.  Teodor  Cios  a  urat  bun  venit  ierarhului 
şi  s-a  făcut  dare  de  seamă  asupra  lucrărilor  efectuate. 

In  cuvîntul  de  învăţătură,  ierarhul  a  înfăţişat  cîteva  adevăruri  de  credinţă 
ale  Bisericii  noastre  privind  desăvârşirea  şi  mîntuirea  sufletească.  A  îndemnat 
pe  credincioşi  să  râmînă  statornici  sub  bolta  de  har  a  Bisericii  strămoşeşti  şi  să  nu 
se  lase  amăgiţi  de  chemările  unor  „prooroci44  mincinoşi. 

Lemniu.  De  Duminica  Tomii  (26  aprilie  1987),  P.  S.  Episcop  Vasile  —  în 
mijlocul  unui  numeros  sobor  de  preoţi  şi  diaconi  şi  în  prezenţa  unui  mare  număr 
de  credincioşi  din  localitate  şi  din  împrejurimi  —  a  oficiat  slujba  de  bine¬ 
cuvântare  a  bisericii  din  parohia  Lemniu ,  prot.  Zalău,  în  urma  lucrărilor  de 
înnoire  dintre  anii  1981 — 1986. 

Biserica,  avînd  hramul  „Sf.  Arh.  Mihail  şi  Gavril4*,  a  fost  înălţată  între  anii 
1929 — 1935,  în  timpul  păstoririi  preotului  Ştefan  Botha,  fiind  sfinţită  de  arhiereu 
în  anul  1935.  an  în  care  a  fost  montat  şi  iconostasul,  lucrat  de  meşterul  local 
Constantin  Mate. 

După  ce  de-a  lungul  anilor  i  s-au  făcut  reparaţiile  curente  de  întreţinere, 
s-au  executat  apoi  între  anii  1981 — 1986  lucrări  de  reparaţii  capitale,  în  exterior 
şi  interior,  fiind  împodobită  cu  o  frumoasă  pictură  în  tempera  grasă,  executată  de 
pictorul  prof.  Viorel  Nimigeanu  din  Vişeul  de  Sus  (Maramureş),  în  timpul  păsto¬ 
ririi  vrednicului  preot  Ioan  Maxim-Şvab,  prin  jertfelnicia  şi  din  contribuţia  bene¬ 
volă  a  credincioşilor. 

Predica  zilei  a  fost  ţinută  de  pâr.  inspector  eparhial  Dorel  Rusu. 

Preotul-paroh  Ioan  Maxim-Şvab  a  fost  distins  cu  rangul  de  iconom. 

După  terminarea  Sf.  Liturghii,  pâr.  prot.  Marcel  Andreescu  a  dat  citire 
hrisovului  şi  a  urat  bun  venit  P.  S.  Sale.  Apoi  a  făcut  un  scurt  istoric  al 
localităţii,  al  parohiei  şi  al  bisericii.  In  continuare,  preotul-paroh  —  în  darea  de 
seamă  asupra  lucrărilor  efectuate  —  a  relevat,  cu  mare  mulţumire  sufletească, 
faptul  că  enoriaţii  săi,  prin  înfrumuseţarea  sfîntului  locaş,  au  dat  dovadă  de  o 
mare  dragoste  faţă  de  credinţa  strămoşească,  aducîndu-le  mulţumirile  cuvenite. 
S-a  dat  apoi  citire  scrisorii  arhiereşti  de  apreciere. 

„In  biserica  măririi  Tale  stînd,  Doamne,  în  cer  mi  se  pare  a  fi44,  sînt  cuvin¬ 
tele  Psalmistului  cu  care  ierarhul  şi-a  început  cuvîntul  de  învăţătură,  referin- 
du-se  la  reuşita  pictură  cu  care  a  fost  înfrumuseţat  sfîntul  locaş,  ca  şi  la 
frumuseţea  sa  arhitecturală.  In  legătură  cu  pictura  bisericii,  P.  S.  Sa  a  vorbit 
despre  însemnătatea  icoanelor  şi  a  cinstirii  lor  în  cultul  ortodox.  In  încheiere, 
ierarhul  a  subliniat  faptul  că  înnoirile  bisericilor  se  fac  în  cadrul  înnoirilor  gene¬ 
rale  din  ţara  noastră,  ca  mărturie  a  bunăstării  materiale  la  care  a  ajuns  poporul 
nostru  şi  ca  urmare  a  libertăţii  religioase  din  ţara  noastră,  drept  care,  a  spus 
P.  S.  Sa,  sîntem  datori  a  munci  şi  în  continuare  cu  elan  şi  dragoste  pentru  pro¬ 
gresul  material  şi  spiritual  al  întregului  popor. 

II.  Vizitaţii  canonice 

Crasna.  Duminică,  22  martie  1987,  după  ce  înainte  de  masă  a  oficiat  Sf. 
Liturghie  şi  binecuvîntarea  bisericii  parohiale  din  Horoatul  Crasnei,  după-masă 
P.  S.  Episcop  Vasile  a  săvîrşit  vecernia  în  frumoasa  biserică  din  parohia  Crasna , 
prot.  Şimleul  Silvaniei,  răspunsurile  fiind  date  de  mulţimea  credincioşilor.  Cu  acest 
prilej,  s-a  făcut  şi  instalarea  noului  preot-paroh  Nicolae  Chiş,  transferat  de  la 
parohia  Pria,  îndemnîndu-1  să  propovăduiască  cuvintul  Evangheliei,  cu  timp  şi  fără 
de  timp,  în  biserică  şi  în  afara  ei,  făcîndu-se  tuturor  toate,  numai  ca  să-i 
•ducă  la  mîntuire  şi  la  trăirea  în  pace  cu  toţi  fiii  Patriei,  fără  nici  un  fel  de 
deosebire. 

Chioac.  La  data  de  25  miartie  1987,  de  sărbătoarea  Bunei -vestiri,  P.  S.  Sa  a 
săvîrşit  Sf.  Liturghie  în  biserica  din  parohia  Chioag,  prot.  Marghita,  în  cadrul 
căreia  a  predicat  păr.  secretar  eparhial  Li  viu  Ungur.  Cu  acest  prilej,  chiriarhul 
l-a  hirotonit  întru  preot  pe  noul  lor  păstor  sufletesc,  diaconul  Ioan  Goje,  licen¬ 
ţiat  în  teologie,  făcîndu-d  şi  instalarea  de  paroh.  După  cuvîntul  Sf.  Ap.  Pavel, 
l-a  îndemnat  ca  slujba  să  şi-o  facă  deplin,  iar  pe  credincioşi  i-a  îndemnat  să-l 
înconjoare  cu  dragoste  pe  noul  lor  păstor  sufletesc,  lascultînd  şi  împlinind  învă¬ 
ţăturile  propovăduite  de  el.  I-a  felicitat  pentru  frumoasa  cîntare  în  comun,  pre¬ 
cum  şi  pentru  grija  ce  o  poartă  sfintului  locaş.  De  asemenea,  şi-a  manifestat  satis¬ 
facţia  pentru  prezenţa,  în  spirit  ecumenist,  a  preotului  roma  no -catolic  din  loca¬ 
litate,  Mihai  Mîrţ. 

Menţionăm  că  —  pe  timpul  cît  parohia  a  fost  vacantă  —  de  viaţa  duhovni¬ 
cească  a  bunilor  credincioşi,  ca  şi  de  îngrijirea  sfîntului  locaş  şi  de  pregă¬ 
tirea  sărbătorii  din  această  zi  a  purtat  grijă,  cu  răbdare,  dragoste  şi  price¬ 
pere,  părintele  Mihai  Cociu  de  la  Centrul  eparhial,  căruia  i  se  aduc  calde  mul¬ 
ţumiri  pe  această  cale. 

Sîrbi.  In  după-amiaza  sărbătorii  Bunei -vestiri,  arhipăstorul  a  poposit  din  nou 
în  mijlocul  credincioşilor  din  parohia  Sîrbi ,  prot.  Marghita,  în  a  căror  biserică 
a  săvîrşit  slujba  vecerniei.  Şi  aici  a  ţinut  cuvint  de  învăţătură,  vorbind  despre 
cinstirea  ce  se  cuvine  Maicii  Domnului. 

Avram  Iancu.  In  ultima  Duminică  a  lunii  martie  (29  martie  1987),  în  cadrul 
activităţii  misionare,  întîistâtătorul  Episcopiei  Oradiei  a  poposit  in  mijlocul  bunilor 
credincioşi  din  parohia  Avram  Iancu,  prot.  Oradea,  rugîndu-se  cu  ei  şi  cu  un 
sobor  de  preoţi  şi  diaconi  în  cadrul  Sfintei  Liturghii,  săvârşită  în  frumoasa  lor 
biserică,  răspunsurile  fiind  date  de  toţi  credincioşii. 

Predica  zilei  a  fost  ţinută  de  păr.  vicar  eparhial  Augustin  Lucian. 

Cu  acest  prilej,  a  fost  hirotonit  întru  preot  diaconul  Baciu  Ioan,  licenţiat 
în  teologie,  fiu  al  satului,  pe  seama  parohiei  inand,  prot.  Oradea.  Tot  cu  acest 
prilej,  ierarhul  l-a  distins  pe  preotul -paroh  Aron  Marţi  cu  rangul  de  iconom - 
stavrofor ,  pentru  zelul  pastoral  şi  pentru  hărnicia  întru  împodobirea  bisericii 
cu  o  minunată  pictură  în  frescă,  lucrare  pentru  care  a  adus  binemeritate  laude  şi 
bunilor  credincioşi. 

In  cuvântul  de  învăţătură,  ierarhul  —  referindu-se  între  altele  la  hirotonirea 
noului  preot  pentru  parohia  Inand  —  a  vorbit  despre  însemnătatea  Sf.  Taine  a 
Preoţiei  în  conducerea  credincioţilor  la  mîntuire  de  către  cei  oe  s-au  învrednicit 
de  această  sf.  taină. 

In  încheiere,  i-a  îndemnat  pe  credincioşi  ca  să  iasă,  plini  de  elan,  la  munca 
cîmpului,  spre  a  împlini  la  timpul  cel  mai  potrivit  fiecare  lucrare,  pentru  ca  la 
vară  şi  la  toamnă  să  se  poată  culege  roade  cît  mai  bogate. 

In  cuvântările  lor,  păr.  prot.  Aurel  Puşcaş  şi  preotul-paroh  Aron  Marţi  au 
exprimat  respectuoase  mulţumiri  ierarhului  pentru  grija  ce  o  poartă  credin¬ 
cioşilor  şi,  respectiv,  pentru  distincţia  acordată. 

Mănăstirea  Izbuc.  De  sărbătoarea  Sf.  Mare  Mucenic  Gheorghe  (23  aprilie  1987) 
şi  de  Izvorul  Tămăduirii  (24  aprilie  1987),  o  dată  cu  sărbătorirea  Sfinţilor  Ierarhi 
români  Iile  Iorest  şi  Sava  Brancovici,  chiriarhul  a  făcut  un  popas  duhovnicesc 
Ia  Mănăstirea  Izbuc ,  săvârşind  Sf.  Liturghie  şi  ţinlnd  cuvânt  de  învăţătură  cre¬ 
dincioşilor  veniţi  din  diferite  părţi  pentru  întărirea  vieţii  lor  duhovniceşti.  Vor¬ 
bitorul  şi^a  arătat  deplina  satisfacţie  de  noua  viaţă  duhovnicească,  mereu  în 

ascensiune,  din  sinul  vieţuitorilor  acestui  aşezămînt  monahicesc,  cu  vizibilă 
influenţă  pozitivă  şi  asupra  pelerinilor,  prin  osîrdia  păr.  stareţ,  protosinghelul  Iorest 
Grebenea.  Ierarhul,  de  asemenea,  a  luat  act  cu  satisfacţie  de  noile  realizări  gos¬ 
podăreşti. 

Diacon  Dr.  Teodor  Savu 


III.  Conferinţe  preoţeşti 

între  16 — 23  martie  1987  s-au  desfăşurat  la  sediile  protopopeşti  lucrările 
conferinţelor  pastoral -misionare  cu  preoţimea,  dezbătînd  tema:  „ Preotul  în  viaţa 
morală  a  societăţii  de  astăzi". 

Avînd  in  vedere  importanţa  şi  actualitatea  temei,  P.  S.  Episcop  Vasile  a 
luat  parte  la  lucrările  conferinţelor  din  protopopiatele  Oradea,  Beiuş,  Marghita. 
Zalău  şi  Şimleu.  De  la  centrul  eparhial  au  fost  delegaţi:  P.  C.  Prot.  Ioan  Negroiu, 
consilier  economic,  la  protopopiatul  Oradea,  P.  C.  Prot.  Dorel  Rusu,  inspector 
eparhial,  la  protopopiatul  Beiuş,  P.  C.  Prot.  Augustin  Lucian,  vicar  administrativ, 
la  protopopiatul  Marghita,  P.  C.  Prot.  Nicolae  Mara,  consilier  adm.-bisericesc, 
la  protopopiatele  Satu  Mare  şi  Cărei  şi  P.  C.  Prot.  Liviu  Ungur,  secretar  eparhial, 
la  protopopiatele  Zalău  şi  Şimleu. 

In  dimineaţa  zilei,  înainte  de  conferinţe,  fiind  timpul  Postului  Sf.  Paşti,  s-a 
săvîrşit  Sfânta  Liturghie  de  către  un  sobor  de  preoţi,  în  cadrul  căreia  preoţimea 
s-a  mărturisit  şi  s-a  Împărtăşit. 

In  cuvântul  de  întîmpinare,  P.  C.  Protopopi  au  exprimat  bucuria  deosebită 
a  prezenţei  Chiriarhului,  binevenit  prilej  de  a  se  împărtăşi  din  nou  de  îndrumări 
şi  povăţuiri  dătătoare  de  noi  imbolduri  în  îmbunătăţirea  şi  Îmbogăţirea  activi¬ 
tăţii  pastorale. 

Răspunzind  cu  părintească  dragoste  acestor  simţăminte  fireşti,  P.  S.  Episcop 
Vasile,  pornind  de  la  cuvintele  Sf.  Ap.  Pavel,  „Luaţi  aminte  de  voi  înşivă  şi  de 
toată  turma  întru  care  Duhul  Sfânt  v-a  pus  pe  voi  episcop!  (preoţi),  ca  să 
păstoriţi  Biserica  lui  Dumnezeu,  pe  care  a  cîştigat-o  cu  însuşi  sîngele  Său“ 
(F.A.  20,  28),  a  făcut  o  amplă  introducere  a  temei,  jalonînd  direcţiile  principale 
pe  care  trebuie  să  se  axeze  întreaga  activitate  pastoral-misiomară  a  preotului, 
grefată  pe  conştiinţa  responsabilităţii  sale  în  cadrul  obştei  credincioşilor.  De  pe 
această  poziţie,  preotul  îşi  va  aduce  şi  pe  plan  social  un  aport  de  seamă  în  ceea  ce 
priveşte  viaţa  morală  a  colectivităţii  în  mijlocul  căreia  trăieşte. 

P.  S.  Sa  s-a  adresat  cu  osebire  preoţilor  tineri,  oare  au  o  pondere  numerică 
însemnată  în  cadrul  tuturor  protopopiatelor,  să-şi  formeze  şi  să-şi  îmbogăţească 
deprinderi  statornice  în  această  direcţie,  oferind  totodată  prin  exemplul  lor 
personal  şi  al  familiilor  lor  modele  de  convieţuire  şi  dăruire  în  muncă,  spre  binele 
şi  folosul  întregii  societăţi. 

In  cuvîntul  lor,  delegaţii  eparhiali  au  subliniat  importanţa  temei  conferinţei 
şi  au  invitat  la  dezbateri  constructive,  ziditoare,  pentru  ca  în  final  concluziile 
celor  prezentate  să  fie  actualizate  în  activitatea  fiecăruia. 

A  urmat  apoi  citirea  referatelor,  susţinute  de  următorii  preoţi:  Nicolae 
Marian  la  prot.  Oradea,  Ioan  Zbîrcea  la  Beiuş,  Gheorghe  Ciobai  la  Marghita, 
Ioan  Bonea  la  Satu  Mare,  Ilie  Popa  la  Cărei,  Ştefan  Vâdeanu  la  Zalău  şi  Tiberiu 
Puşcaş  la  Şimleu. 

Pe  marginea  acestor  referate  au  luat  cuvîntul  un  număr  de  49  de  preoţi: 
10  la  Oradea,  7  la  Beiuş,  6  la  Marghita,  7  la  Satu  Mare,  8  la  Garei,  7  la  Zalău 
şi  4  la  Şimleu.  Vorbitorii  au  relevat  că  prin  natura  misiunii  sale  şi  în  baza 
întreitei  puteri,  învăţ ătorească,  sfinţitoare  şi  cârmuitoare,  primite  de  la  Mântui¬ 
torul  Hristos  (Matei  28,  19 — 20),  preotul  are  menirea  să-i  conducă  pe  credin¬ 
cioşi  pe  calea  mântuirii,  inrîurindu-le  viaţa  reldgios-morală  printr-o  susţinută 
activitate  de  modelare  a  caracterelor  şi  sufletelor  păstoriţilor. 

Pe  lingă  chemare  şi  pregătire,  preotul  trebuie  să  fie  înzestrat  cu  virtuţi  şi 
calităţi  alese,  ca  izvoare  ce  vor  fi  puse  în  valoare  prin  zelul  pastoral  şi  prin  care 
va  depăşi  toate  încercările  şi  greutăţile  ce  le  întîmpină  în  pastoraţie.  Intre  aceste 
calităţi,  indispensabilă  este  dragostea  plină  de  dăruire  pentru  păstoriţii  săi,  arătată 
prin  rivna  de  a  îmbunătăţi  şi  desăvârşi  viaţa  enoriaşilor  săi. 

In  acest  context,  vorbitorii  au  subliniat  importanţa  pe  care  o  are  viaţa  per¬ 
sonală  a  preotului  şi  a  familiei  sale,  ca  o  .lumină  care  se  cuvine  să  lumineze 
întreaga  obşte.  S-a  accentuat  totodată  importanţa  .activităţii  pe  plan  social  3 
preotului,  ca  cetăţean  loial,  pătruns  de  un  fierbinte  patriotism,  pe  care-1  va 
manifesta  prin  cuvin t  şi  faptă,  îndemnînd  La  muncă  şi  efort  stăruitor  pentru 
binele  şi  înflorirea  patriei  şi  lucrând  el  însuşi  în  folosul  ridicării  bunăstării 
colectivităţii  sale  şi  înfrumuseţării  localităţii  unde  îşi  desfăşoară  activitatea.  In 
acest  sens  s-au  redat  experienţe,  fapte  şi  date  concrete,  care  atestă  că  preoţimea 
noastră  îşi  înţelege  misiunea  şi  menirea  sa  sodal-obştească  şi  patriotică. 

Domnii  inspectori  teritoriali  au  scos  în  evidenţă  contribuţia  pe  care  trebuie 
s-o  aducă  fiecare  preot  în  cadrul  efortului  comun  de  înnoire  a  societăţii  noastre 
pe  plan  spiritual -mo ral  şi  al  întăririi  coeziunii  între  toţi  fiii  patriei  în  acţiunile 
menite  să  ridice  la  cote  tot  mai  înalte  progresul  şi  prosperitatea  patriei,  ca  şi 
prestigiul  ei  pe  plan  internaţional. 

Delegaţii  eparhiali  au  adus  bune  aprecieri  asupra  conţinutului  referatelor,  ca 
şi  în  ceea  ce  priveşte  luările  de  cuvînt,  menţionînd  că  toate  cele  discutate,  prin 
spiritul  deschis  şi  sincer,  dovedesc  că  îr  majoritatea  lor,  preoţii  înţeleg  şi  se 
încadrează  în  spiritull  misionar  şi  social-moral  cerut  de  actualitate. 

Arhipăstorul  şi^a  exprimat  mulţumirea  pentru  modul  în  care  s-au  desfă¬ 
şurat  lucrările  conferinţelor,  pentru  temeinicia  cu  oare  au  fost  pregătite  referatele, 
ca  şi  pentru  dezbaterile  ce  au  avut  loc  pe  marginea  acestora.  „Preotul  de  azi 
—  a  spcus  P.  S.  Sa  —  trebuie  să  fie  tot  mai  bine  pregătit  şi  tot  mai  osîrduitor, 
pentru  a  putea  răspunde  cerinţelor  mereu  crescânde  ale  credincioşilor,  ca  şi  celor 
ale  societăţii  actuale.  Nu  trebuie  să  uite  că  este  trimisul  lui  Iisus  Hristos  şi  în  tot 
ceea  ce  face  să-şi  amintească  pe  cine  reprezintă.  Este  necesar  să  ne  îmbogăţim 
stilul  activităţii  noastre,  cu  îndeplinirea  îndatoririlor  care  par  grele,  dacă  le 
privim  dinafară,  dar  impropriindu-nd-le,  le  vom  face  toate  cu  conştiinţa  slujirii 
lui  Dumnezeu  şi  a  semenilor0. 

In  încheiere,  Ierarhul  a  făcut  un  cald  apel  tuturor  preoţilor  să-şi  desfăşoare 
activitatea  pastorală  şi  patriotică  cu  cinste  şi  demnitate,  să  fie  vrednici  de 
misiunea  la  care  au  fost  chemaţi,  dobândind  astfel  satisfacţii  sufleteştii  deosebite. 

Conferinţele  s-au  încheiat  printr-un  cuvînt  de  mulţumire  adresat  de  P.  C. 
Protopopi  Arhipăstorului,  ca  şi  tuturor  celor  oare  au  contribuit  la  buna  reuşită 
a  lucrărilor. 

Conferinţele  administrative  ale  oierului  din  eparhia  Oradiei  s-au  desfăşurat 
în  ultima  decadă  a  lunii  aprilie,  între  27  şi  30  ale  lunii,  având  ca  subiect: 
„Răspunderea  şi  rolul  misionar  al  organelor  parohiale  în  viaţa  duhovnicească  a 
enoriaşilor ",  continuînd  în  chip  firesc  pe  plan  practic  conferinţa  precedentă  din 
luna  martie. 

Chiriarhul  a  participat  la  lucrările  conferinţelor  de  la  protopopiatele  Sa  tu 
Mare  şi  Cărei. 

Delegaţi  din  partea  Centrului  eparhial  au  fost:  P.  C.  Prot.  Li  viu  Ungur, 

secretar  eparhial,  la  protopopiatul  Oradea,  P.  C.  Prot.  NicoLae  Mara,  inspector 
eparhial,  la  protopopiatele  Marghita,  Zalău  şi  Şimleu  şi  P.  C.  Prot.  Augustin 
Lucian,  vicar  administrativ,  la  proptopopiatele  Satu  Mare  şi  Oarei. 

După  cuvântul  de  bineventare  al  P.  C.  Protopopi,  P.  S.  Episcop  Vasile  şi  dele¬ 
gaţii  eparhiali  iau  rostit  un  cuvînt  introductiv,  în  care  au  arătat  însemnătatea 

deosebită  pe  care  o  aire  în  cadrul  fiecărei  parohii  conlucrarea  armonioasă  dintre 
preot  şi  corporaţiile  parohiale,  temei  al  bunelor  rezultate,  atît  pe  plan  duhovni¬ 
cesc,  cît  şi  administrativ-gospodăresc.  In  lumina  îndrumărilor  Sf.  Sinod  al  B.  O.  R., 
preoţii  trebuie  să  se  orienteze  tot  mai  mult  spre  întărirea  rolului  misionar  al 

Consiliului  şi  Comitetului  parohial  în  păstrarea  şi  apărarea  dreptei  credinţe,  ca 

şi  în  propăşirea  vieţii  religios-morale  în  cadrul  parohiei. 

Temeinic  pregătite,  referatele  au  fost  prezentate  de  preoţii:  Vasile  Stanciu 
la  prot.  Oradea,  Marin  Pop  la  prot.  Beiuş,  Gavril  Lazăr  la  prot.  Marghita,  Gheorghe 
Onea  la  prot.  Satu  Mare,  Lucian  BLaga  la  prot.  Oarei,  Pamfil  Ţăudan  la  prot. 
Zalău  şi  Ioan  Pop  la  prot.  Şimleu.  Au  luat  cuvântul  un  număr  de  51  de  preoţi: 
7  la  Oradea,  7  la  Beduş,  4  la  Marghita,  8  la  Satu  Mare,  11  1a  Oarei,  6  la  Zalău 
şi  8  la  Şimleu. 

Din  cuvântul  acestora  s-a  desprins  concluzia  că  majoritatea  preoţilor  au 
înţeles  şi  au  verificat  prin  experienţă  proprie  că  numai  o  colaborare  deschisă  cu 

corporaţiile  parohiale  aduce  după  sine  reuşitele  pastorale.  S-au  arătat  şi  unele 
greutăţi  ce  se  ivesc  în  calea  acestei  colaborări,  ca  şi  cazuri  cînd  unii  epitropi  îşi 
depăşesc  atribuţiile  ce  le  revin.  Chiriarhul,  acolo  unde  a  participat,  ca  şi  dele¬ 
gaţii  eparhiali,  au  venit  cu  lămuriri  şi  precizări  privind  soluţionarea  lor,  în 
lumina  regulamentelor  şi  dispoziţiilor  bisericeşti,  ca  şi  a  legislaţiei  de  stat  oare 
reglementează  aceste  atribuţii,  precum  şi  modul  de  administrare  a  bunurilor 
bisericeşti  şi  de  executare  a  diferitelor  lucrări  gospodăreşti. 

De  asemenea  s-au  dat  îndrumări  preoţilor  să  pregătească  şi  să  angajeze  în 
mai  mare  măsură  membrii  corporaţiilor  parohiale  în  cadrul  stăvilirii  acţiunilor 
prozelitiste  ale  neoprotestanţilor,  pentru  închegarea  în  fiecare  unitate  a  unui 
nucleu  misionar,  care  să  sprijine  îndeaproape  lucrarea  pastoral-misionară  a 
preotului. 

In  numele  preoţimii,  P.  C.  protopopi  au  exprimat,  în  final,  mulţumiri  Arhi- 
păstorului  pentru  părinteasca  dragoste  şi  grijă  faţă  de  bunul  mers  al  vieţii 
bisericeşti  din  fiecare  parohie,  ca  şi  delegaţilor  eparhiali,  arătînd  că  fiecare 
slujitor  al  sfintelor  altare,  îmbogăţit  prin  îndrumările  şi  orientările  primite,  ca 
şi  prin  utilul  schimb  de  experienţă  ce  a  avut  loc  pe  planul  practic  al  pastoraţiei 
în  cadrul  lucrărilor  conferinţelor,  se  va  strădui  să-şi  împlinească  cît  mai  deplin 
datoriile  misiunii  sale  de  slujitor  al  lui  Dumnezeu  prin  slujirea  oamenilor. 


Pr.  Dorel  Octavian  Rusu 


Din  viaţa  patriei 


ÎMPLINIREA  A  25  DE  ANI 

DE  LA  ÎNCHEIEREA  COOPERATIVIZĂRII  AGRICULTURII 

Cooperativizarea  agriculturii,  a  cărei  încheiere  o  aniversăm  anul  acesta, 
a  reprezentat  o  etapă  fundamentală  în  procesul  marilor  transformări  ce  au  avut 
loc  în  patria  noastră  după  Eliberare. 

In  contextul  înnoirilor  permanente  prin  care  au  trecut  şi  trec  ţara  şi  poporul 
nostru,  cooperativizarea  agriculturii  s-a  impus  ca  o  necesitate  ce  s-a  confirmat 
ulterior  din  ce  în  ce  mai  mult  şi  care  a  constituit  cu  adevărat  o  piatră  de  temelie 
pentru  dezvoltarea  României  pe  toate  planurile  vieţii. 

Fără  o  dezvoltare  puternică  a  agriculturii,  aşa  cum  a  avut  loc  în  anii  socia¬ 
lismului  —  ca  ramură  pe  prim  ordin  a  întregii  economii  naţionale  —  nu  se  poate 
vorbi  de  progres  în  viaţa  poporului. 

Acest  lucru  a  fost  prevăzut  şi  bine  înţeles  de  conducerea  şi  de  poporul 
nostru  în  anii  în  care  s-a  lucrat  şi  desăvîrşit  această  exemplară  realizare  în 
România,  iar  dezvoltarea  şi  nivelul  de  trai  la  care  au  ajuns  patria  şi  poporul 
român  în  anii  de  glorie  ad  socialismului,  dovedesc  îndreptăţirea  acestei  acţiuni 
şi  necesitatea  ei. 

Pentru  lichidarea  înapoierii  şi  a  inegalităţilor  se  impunea  unirea  tuturor 
ţăranilor  în  lucrarea  pămîntului,  în  felul  în  care  s-a  făcut,  pentru  ca  beneficiind 
de  puterea  ce  vine  din  unire,  să-şi  asigure  noi  condiţii  de  muncă  şi  de  viaţă,  egale 
pentru  toţi,  şi  fără  de  care  orice  progres  nu  ar  fi  fost  posibil. 

Prin  cooperativizare  ţăranii  au  devenit  proprietari  şi  producători  în  acelaşi 
timp,  avînd  deplina  răspundere  nu  pentru  un  bun  personal  ci  pentru  averea 
comună  a  întregului  popor. 

Odată  cu  dezvoltarea  spectaculoasă  a  agriculturii  în  urma  cooperativizării, 
s-a  dat  o  deosebită  atenţie  mijloacelor  materiale  corespunzătoare,  bazei  tehnico- 
ştiinţifice  menite  să  faciliteze  împlinirea  planurilor  legate  de  agricultura  socia¬ 
listă  si  să  garanteze  eficienţa  producţiei. 

in  paralel  s-a  dezvoltat  puternic  învăţămîntul  general  şi  de  specialitate, 
creîndu-se  licee  agricole  şi  facultăţi  de  profil,  urmârindu^se  buna  formare  a 
cadrelor  pentru  toate  sectoarele  agricole. 

Azi,  ţărănimea  cooperatistă  are  un  ridicat  nivel  de  cunoştinţe  tehnice,  fiind 
la  curent  în  permanenţă  cu  ultimele  cercetări  şi  realizări  în  agricultură  şi  avînd 
posibilitatea  aplicării  noilor  metode  în  munca  de  zi  cu  zi.  Grăitor  este  faptul  că  în 
anul  agricol  în  curs,  în  România  s-a  realizat  cea  mai  mare  producţie  de  cereale 
din  istoria  ţării,  realizare  spectaculoasă  cu  care  poporul  sărbătoreşte  împlinirea 
unui  sfert  de  veac  de  la  încheierea  cooperativizării  agriculturii. 

Succesele  obţinute  pe  întreg  cuprinsul  patriei  în  acest  domeniu  de  activi¬ 
tate,  împreună  cu  noile  planuri  de  muncă  pentru  viitor  au  fost  atent  evocate  şi 
respectiv  analizate  în  Plenara  lărgită  a  Consiliului  Naţional  al  Agriculturii,  In¬ 
dustriei  Alimentare,  Silviculturii  şi  Gospodăririi  Apelor,  care  a  avut  loc  la 
Bucureşti,  în  zilele  de  15  şi  16  iunie  1987,  plenară  convocată  la  iniţiativa  preşe¬ 
dintelui  ţârii  noastre  Domnul  Nicolae  Ceauşescu. 

In  acest  cadru  festiv  s-a  evocat  evenimentul  pe  care  îl  aniversează  întregul 
popor  angajat  ferm  şi  plenar  în  înfăptuirea  obiectivelor  strategice  privind  dez¬ 
voltarea  intensivă  a  industriei,  agriculturii  şi  a  celorlalte  domenii  de  activitate, 
trecînd  la  o  nouă  calitate  a  muncii:  şi  vieţii  prin  folosirea  ultimelor  cuceriri  ale 
ştiinţei  şi  tehnicii  în  noua  revoluţie  agrară. 

In  cadrul  plenarei,  la  Sala  Palatului  Republicii,  a  avut  loc  solemnitatea 
înmînării  Medaliei  Jubiliare  „25  de  ani  de  la  încheierea  cooperativizării  agri¬ 
culturii  In  Republica  Socialistă  România*4  Domnului  Nicolae  Ceauşescu,  medalie 
instituită  special  pentru  cinstirea  acestui  eveniment. 

Cu  acest  prilej  preşedintele  ţării  a  spus  între  altele:  „Instituind  Medalia 

Jubiliară  „25  de  ani  de  ia  încheierea  cooperativizării  agriculturii  în  Republica 
Socialistă  România44,  dorim  să  cinstim  acest  act  revoluţionar  istoric.  Este  ade¬ 
vărat,  acordăm  această  medalie  unui  număr  de  40.000  de  oamenii  oare  au  lucrat 
în  activitatea  de  cooperativizare  sau  pentru  dezvoltarea  agriculturii.  Dar  de 

fapt  aş  dori  să  consider  «această  medalie  ca  înmânată  tuturor,  milioanelor  de 
lucrători  din  agricultură.  Pe  ei  dorim  sâ-i  cinstim,  ei  sînt  aceia  care  au  realizat 
cooperativizarea,  care  asigură  ridicarea  agriculturii  noastre  pe  noi  culmi,  înfăp¬ 
tuirea  noii  revoluţii  agrare!  Cinstim  întreaga  ţărănime,  pe  toţi  lucrătorii  din  «agri¬ 
cultură  —  şi  muncitori,  şi  tehnicieni,  şi  ingineri,  din  toate  sectoarele  de  acti¬ 

vitate44!. 

Momentul  sărbătoresc  prin  care  trece  ţara  este  un  prilej  de  aducere  aminte 
de  toţi  cei  care,  de-a  lungul  secolelor,  şi-au  jertfit  viaţa  pentru  libertate  socială 
şi  naţională,  pentru  progres.  Preşedintele  Nicolae  Ceauşescu  a  subliniat  aceasta 
ziclnd:  „La  a  25-a  aniversare  a  încheierii  cooperativizării  în  România,  în  numele 
conducerii  de  partid  şi  de  stat,  al  meu  personal,  doresc  să  aduc  un  fierbinte 

omagiu  întregii  noastre  ţâTândmi,  tuturor  acelora  care  de-a  lungul  secolelor  au  fost 
principala  forţâ  în  lupta  împotriva  asupritorilor,  pentru  eliberarea  naţională,  pen¬ 
tru  formarea  statului  naţional -unitar  —  România!44 

Medalia  instituită  prin  decret  prezidenţial,  a  fost  conferită  unui  mare  număr 
de  ţărani,  cooperatori,  mecanizatori,  specialişti  din  unităţile  agricole,  activişti  ai 
organizaţiilor  de  masă  şi  obşteşti,  unor  conducători  de  unităţi  agricole  şi  indus¬ 
triale,  unor  cadre  din  domeniul  ştiinţei,  învâţămîntului  şi  culturii. 

Dar  la  propunerea  preşedintelui  ţării,  s-a  hotârît  ca  «această  medalie  să  fie 
conferită  şi  tuturor  familiilor  de  ţăranii  care  în  1962  erau  înscrise  în  cooperati¬ 
vele  agricole  de  producţie. 

In  Plenară  s-a  menţionat  că  actul  revoluţionar  din  1962  a  constituit  un  punct 
hotărâtor  pentru  victoria  socialismului  pe  pămintul  României,  act  oare  trebuie  cins- 
stit  prin  promovarea  cu  curaj  a  noului  în  toate  domeniile  de  «activitate,  prin  «anga¬ 
jarea  pentru  obţinerea  de  rezultate  din  ce  în  ce  mai  bune,  prin  dezvoltarea  spiri¬ 
tului  revoluţionar  al  ţărănimii,  muncitorilor  şi  cooperatorilor,  inginerilor  şi  tehni¬ 
cienilor,  spirit  care  trebuie  să  devină  o  caracteristică  a  întregii  activităţi  în  viaţa 
de  zi  cu  zi,  fără  de  care  nu  se  poate  înfăptui  noua  revoluţie  agrară. 

La  acest  popas  aniversar  este  potrivit  să  amintim  că  în  judeţul  Sibiu  pri¬ 
mele  sate  oare  au  intrat  in  cooperativizare  —  sub  formele  de  început  —  încă  din 
anii  1949 — 1950,  au  fost:  Şelimbăr,  Turnişor,  Şura  Mică,  Cristian,  Miercurea  Sibiu¬ 
lui,  Racoviţa,  Amnaş,  după  care  au  urmat  şi  celelalte. 

Toţi  cetăţenii  care  intrau  în  sistemul  de  cooperativizare  îşi  organizau  activi¬ 
tatea  sub  conducerea  unui  comitet  format  «din  preşedinte,  secretar  şi  membri,  în 
baza  unui  statut  tip  care  prevedea  comasarea  terenului  agricol  într-o  singură 
tarla,  constituirea  unui  fond  sociali,  desfiinţarea  hotarelor,  efectuarea  principalelor 
munci  în  comun  etc. 

Sînt  prea  mulţi  pentru  a-i  enumera  aici,  toţi  cei  ce  s-au  ostenit,  depunînd 
eforturi  susţinute,  cu  timp  şi  fără  timp,  pentru  a  lămuri,  organiza  şi  constitui  pri¬ 
mele  unităţi  cooperatiste,  pentru  a  se  ajunge  astăzi  la  rezultatele  spectaculoase, 
fără  precedent  în  istoria  patriei,  în  domeniul  «agriculturii. 

Biserica  Ortodoxă  Română,  ca  cea  oare  a  fost  întotdeauna  alături  de  popor 
în  toate  etapele  vieţii  sale  istorice,  şi-a  spus  cuvîntul  solidarităţii  şi  unităţii  sale 
şi  in  momentul  revoluţiei  agrare  încheiate  în  anul  1962. 

Astfel,  convinşi  de  temeiul  actului  săvârşit,  îmbunătăţirea  condiţiilor  de  trai 
ale  poporului,  progresul  şi  prosperitatea  sa  în  toate  domeniile  vieţii,  preoţii  Bise¬ 
ricii  noastre  au  aderat  1a  sistemul  socializării  agriculturii,  înscriindu-se  în  formele 
locale  de  cooperativizare  cu  pâmîntul,  cu  atelajele,  uneltele  şi  celelalte  bunuri  nece¬ 
sare  lucrării  în  comun.  Ei  n-au  contribuit  la  «această  mare  operă  numai  prin 

exemplul  personal,  dar  în  permanenţă,  ca  de  altfel  cu  întreaga  ierarhie  a  Bisericii, 
în  predicile  lor  şi  în  alte  împrejurări  au  îndemnat  pe  credincioşi  să  păşească  cu 
încredere  pe  calea  acestor  epocale  înfăptuiri. 

Şi  astăzi,  cînd  trăim  şi  ne  bucurăm  de  roadele  muncii  depuse,  atunci,  şi  pînă 
acum.  Biserica,  prin  ierarhi,  preoţi  şi  credincioşi,  deplin  integrată  în  viaţa  patriei, 
aducîndu-şi  contribuţia  în  felul  ei  specific  la  orice  acţiune  care  are  menirea  de 
a  ridica  viaţa  poporului  pe  nod  culmi  de  progres  şi  civilizaţie,  de  bunăstare  mate¬ 
rială  şi  spirituală,  se  angajează  cu  fermitate  ca  şi  pe  mai  departe,  cu  aceeaşi 
consecvenţă  şi  dăruire  să  participe  activ  la  făurirea  noii  istorii  a  vrednicului  nostru 
popor. 


Din  relaţiile  ecumenice  bisericeşti 


PROBLEMELE  ECUMENISMULUI  IN  1987 


Comitetul  Executiv  al  Consiliului  Ecumenic  al  Bisericilor  şi  sesiunea  din  1987 
a  Comitetului  Central  al  aceluiaşi  Consiliu  au  avut  pe  ordinea  de  zi  trei  probleme 
principale:  1.  Declaraţiile  publice  ale  Consiliului  în  legătură  cu  problemele  arză¬ 
toare  care  preocupă  lumea  de  azi ,  2.  Analiza  modului  cum  s-au  aplicat  hotărîrile 
de  la  Adunarea  Generală  de  la  Vancouver  (1983),  acum  cînd  sîntem  la  jumătatea 
drumului  către  următoarea  Adunare  Generală  care  se  va  ţine  în  1991  la  Canberra , 
în  Australia  şi  3.  Propuneri  de  teme  şi  de  organizare  a  următoarei  Adunări  Gene¬ 
rale,  in  vederea  unei  bune  pregătiri  din  timp. 

I.  Două  au  fost  problemele  propuse  a  face  obiectul  unor  Declaraţii  publice 
ale  Consiliului  Ecumenic  al  Bisericilor:  1.  Asupra  dezarmării  nucleare  şi  2.  Asupra 
situaţiei  din  Africa  de  Sud ,  unde  regimul  rasist  al  lui  Botha  practică  apartheidul, 
adică  discriminările  pe  motive  rasiale  împotriva  negrilor,  fâcînd  victime  omeneşti 
şi  amesteeîndu-se  violent  şi  în  treburile  statelor  vecine. 

In  legătură  cu  prima  problemă  a  luat  cuvîntul  în  plenară  şi  mitropolitul 
Antonie  Plămădeală  al  Ardealului,  membru  în  Comitetul  Central  şi  în  Comitetul 
Executiv,  care  a  cerut  lărgirea  temei  Declaraţiei,  spunînd  printre  altele: 

„Sînt  desigur  de  acord  cu  elaborarea  unei  Declaraţii  asupra  dezarmării  nu¬ 
cleare,  dar  mi  se  pare  că  formulată  şi  tratată  ca  atare,  Declaraţia  ar  fi  incompletă 
şi  n-ar  reflecta  situaţia  reală  şi  exigenţele  reale  ale  lumii  de  azi.  Fără  îndoială, 
nenorocirea  majoră  a  vremurilor  noastre  este  proliferarea  armelor  atomice  şi  cursa 
nebună  a  acumulărilor  de  astfel  de  arme  distrugătoare,  care  pune  în  joc  însăşi 
viaţa  planetei.  Dar  de  ce  să  uităm  că  în  vremea  noastră,  sus  ochii  noştri,  există 
mai  mult  de  şaptezeci-optzeci  de  conflicte  armate,  cu  arme  convenţionale?  De  ce 
să  lăsăm  impresia  că  sîntem  de  acord  cu  fabricarea  armelor  convenţionale,  în  ter¬ 
meni  de  cursă  a  înarmărilor,  exact  ca  şi  cursa  înarmărilor  cu  arme  nucleare? 
Armele  convenţionale  sînt  tot  atît  de  ucigătoare,  chiar  dacă  pe  raze  mai  mici,  şi 
cheltuielile  pentru  fabricarea  lor  sînt  tot  atît  de  mari,  şi  sumele  cheltuite  provin 
tot  din  produsul  muncii  oamenilor,  muncă  transformată  în  mijloc  de  ucidere. 

„Nu  toate  ţările  din  lume  fabrică  arme  atomice.  De  ce  să  ne  ocupăm  numai 
de  ele?  Un  mare  număr  de  ţâri,  dacă  nu  toate,  fabrică  însă  arme  convenţionale. 
Sînt  oare  acestea  de  admis  sau  de  ignorat? 

„Şi-apoi,  ocupîndu-se  numai  de  armele  atomice  şi  de  dezarmarea  atomică, 
nu  ignorăm  oare  eforturile  ţărilor  ne-atomice  în  vederea  dezarmării?  Iată,  Româ¬ 
nia,  printr-un  Referendun  naţional,  la  23  noiembrie  1986  şi-a  propus  o  reducere 
de  5%  a  cheltuielilor  şi  efectivelor  militare,  la  nevoie  chiar  unilateral,  ca  să  dea 
un  bun  exemplu  de  trecere  concretă,  prin  fapte,  la  dezarmare.  Oare  astfel  de  ini¬ 
ţiative  sînt  de  trecut  cu  vederea  cu  uşurinţă?  Eu  cred  că,  dimpotrivă,  trebuie  să 
constituie  exemple  şi  pentru  alte  state,  şi  bineînţeles  şi  pentru  puterile  nucleare. 
Astfel,  Declaraţia  noastră  va  fi  demobilizatoare  pentru  statele  nenucleare,  dar  cu 
iniţiative  importante. 

„Iată  motive  pentru  care  propun  să  ne  ocupăm  în  Declaraţia  noastră  nu  numai 
de  dezarmarea  nucleară,  ci  de  „ Dezarmare  şi  de  dezarmarea  nucleară  în  special 
sau  în  primul  rLndu. 

înainte  de  a  fi  pusă  în  discuţia  Comitetului  Central,  a  luat  cuvîntul  dr.  Emilio 
Castro,  secretarul  ^general  al  Consiliului  Ecumenic  al  Bisericilor  care  a  remarcat: 
„Mitropolitul  Antonie  are  dreptate  şi  socotesc  că  propunerea  sa  e  bine  venită. 
Era  evident  că  trebuie  să  ne  ocupăm  de  dezarmare  în  general,  realitatea  proliferării 
armelor  convenţionale  fiind  un  fapt  incontestabil,  şi  numai  în  cadrul  acesteia  să 
ne  ocupăm  în  mod  special  de  dezarmarea  nucleară.  Propun  Comitetului  Central 
să  adoptăm  propunerea  şi  cei  care  vor  redacta  Declaraţia ,  să  aibă  în  vedere  cele 
propuse.'* 

S-a  votat  cu  unanimitate. 

In  documentul  pregătit  de  Comisia  pentru  afaceri  internaţionale ,  revizuit 
la  punctul  3,  s-au  adăugat  următoarele: 

„Războaiele  şi  conflictele  armate  care  au  folosit  arme  convenţionale  au  dus 
la  uciderea  mai  multor  vieţi  omeneşti  decît  armele  atomice.  In  plus,  numărul  cres- 
cînd  de  arme  convenţionale  foarte  sofisticate,  aproape  că  fac  să  dispară  diferenţa 
dintre  armele  non-nucleare  şi  cele  nucleare.  De  aceea  a  pune  capăt  cursei  înarmării 
cu  arme  convenţionale  este  tot  atît  de  vital/4 

Mai  departe  se  arată  cît  de  importante  sînt  şi  tratativele  pentru  interzicerea 
fabricării  şi  testării  armelor  nucleare,  Consiliul  Ecumenic  apelînd  la  guvernele  în 
cauză  să  asculte  de  vocea  raţiunii  şi  să  treacă  urgent  la  dezarmare  prin  tratative 
adecvate  care  să  fie  cu  stricteţe  respectate. 

In  faţa  Comitetului  Central  au  prezentat  rapoarte  ample  de  activitate  şi  de 
perspectivă  preşedintele  dr.  Hans  Joachim  Held  şi  secretarul  general  dr.  Emilio 
Castro.  S-au  referit,  printre  altele,  la  următoarele  probleme: 

—  La  relaţiile  cu  romano-catolicii  care  rămîn  în  continuare  dificile,  deoarece 
toate  hotărîrile  diferitelor  organisme  ale  Vaticanului  trebuiesc  aprobate  de  Papă 
şi  nu  se  ştie  niciodată  ce  va  fi  aprobat  şi  ce  nu,  după  ce  un  dialog  pe  o  anumită 
temă  a  fost  încheiat.  Secretarul  general  a  prezentat  o  propunere  a  lui  Jacques 
Maury  (Franţa)  de  a  se  crea  în  Consiliul  Ecumenic  un  Secretariat  pentru  relaţiile 
cu  romano-catolicii.  Propunerea,  după  largi  discuţii,  a  fost  respinsă,  lâsîndu-se  pe 
mai  departe  sarcina  acestor  relaţii  pe  seama  aşa-numitului  Grup  de  legătură , 
format  din  reprezentanţi  ai  Consiliului  Ecumenic  şi  ai  Vaticanului,  grup  care  mai 
poate  fi  încă  eficient,  fără  să  se  creeze  un  Secretariat  special  care  s-ar  putea 
vedea  în  situaţia  de  a  nu  avea  ce  face,  atîta  vreme  cît  Biserica  Romano-Catolicâ 
nu  este  şi  nu  intenţionează  să  devină  membră  a  Consiliului  Ecumenic  al  Bisericilor. 
Un  astfel  de  Secretariat  şi-ar  putea  justifica  raţiunea  de  a  fi  numai  după  consul¬ 
tări  şi  cu  Biserica  Romano-Catolicâ  şi  după  ce  s-ar  putea  întrezări  posibilităţi  de 
cooperare  reală  şi  sistematică,  şi  nu  întîmplâtoare  şi  sporadică. 

—  Dr.  Hans  Joachim  Held  a  făcut  elogiul  foştilor  membri  ai  Comitetului 
Central  trecuţi  la  Domnul,  printre  care  şi  al  fostului  Patriarh  al  Bisericii  Ortodoxe 
Române,  Dr.  Iustin  Moisescu,  a  omagit  cu  acest  prilej  şi  personalitatea  noului 
Patriarh  P.  F.  Teoctist  Arapaşu,  la  a  cărui  întronizare  a  participat  împreună  cu 
Mitropolitul  Paulos  Mar  Gregorios  de  New  Delhi,  India. 

—  Dr.  Emilia  Castro  a  anunţat  că  Biserica  Lutherană  din  Finlanda  a  aprobat 
hirotonirea  femeilor,  dar  că  Biserica  Anglicană  din  Anglia  încă  nu  a  luat  o  astfel 
de  decizie,  şi  nici  nu  permite  femeilor  hirotonite  în  alte  Biserici  Anglicane,  precum 
cea  din  Canada,  să  oficieze  pe  teritoriul  Angliei. 

Ortodocşii  au  protestat  din  nou  împotriva  deciziilor  de  a  hirotoni  femei,  înainte 
de  un  acord  în  cadrul  Consiliului  Ecumenic.  In  sensul  acesta  a  vorbit  episcopul 
Ieremia  din  Polonia,  în  numele  tuturor  ortodocşilor. 

—  Dr.  Emilio  Castro  a  informat  că  a  făcut  o  vizită  Bisericilor  din  R.  D.  G. 

şi  că  a  vorbit  şi  la  televiziune.  El  a  informat  de  asemenea  că  în  luna  martie  1987 

va  merge  în  China,  unde  a  fost  invitat,  urmînd  să  restaureze  relaţiile  Consiliului 
cu  Bisericile  din  acea  ţară.  Invitaţia  i  s-a  făcut  cu  acordul  guvernului. 

—  Atît  dr.  H.  Joachim  Held,  cît  şi  dr.  Emilio  Castro  au  arătat  în  rapoartele 

lor,  că  e  timpul  ca  în  Comitetul  Central  şi  în  activitatea  statului  de  la  Geneva, 
să  se  precizeze  ce  e  cu  mandatul  dat  de  Adunarea  Generală  de  la  Vancouver,  în 
legătură  cu  organizarea  unui  program  care  să  se  ocupe  de  „O  teologie  vitală  şi 
coherentăa  şi  de  organizarea  unei  Conferinţe  mondiale  cu  tema:  „Dreptate,  Pace 
şi  Integritatea  creaţiei ". 

In  legătură  cu  aceasta,  la  discutarea  rapoartelor  au  fost  multe  reacţii  din 
sală.  A  vorbit  şi  Mitropolitul  Antonie  Plămădeală  al  Ardealului: 

„Sîntem  la  jumătatea  drumului  între  Adunarea  Generală  de  la  Vancouver  care 
a  dat  mandatul,  şi  viitoarea  Adunare  generală  de  la  Canberra,  1991.  întreb:  Ce 
s-a  făcut  pentru  a  înţelege  noi  înşine,  şi  a  înţelege  şi  alţii,  ce  este  şi  ce  se  doreşte 
printr-o  „Teologie  vitală  şi  coherentă**?  Nimeni  nu  ştie  să  explice  despre  ce  este 
vorba.  Se  doreşte  ca  acest  Consiliu  Ecumenic  să  aibă  o  teologie?  Exclus,  pentru 
că  atunci  ar  deveni  o  Super-Bisericâ,  ceea  ce  ar  contrazice  Declaraţia  de  la  Toronto, 
in  care  se  specifică  limpede  că  nu  este  vorba  de  a  face  din  Consiliu  o  Super-Bi¬ 
sericâ,  fiecare  Biserică  membră  pâstrîndu-şi  teologia  ei  şi  identitatea  ei.  Ortodocşii 
nu  vor  accepta  niciodată  ca  Declaraţia  de  la  Toronto  să  fie  schimbată.  Şi  atunci 
ce  se  vrea  cu  acest  concept  de  „Teologie  vitală  şi  coherentd ?“  Nimeni  nu  ştie, 
dar  toţi  folosesc  sloganul  absolut  incoherentl  Eu,  şi  noi  ortodocşii  în  general,  ştim 
ce  este  o  teologie  vitală  şi  coherentă:  este  teologia  ortodoxă!  (aplauze  îndelungate). 
Dar  ce  se  înţelege  prin  aceasta  în  Consiliu?  Ar  fi  timpul  să  ni  se  spună.  Să  nu 
se  mai  lanseze  slogane  insuficient  definite,  care  promovează  doar  confuzia  şi  inco- 
herenţa.  Nu  fac  cinste  Consiliului.  Dacă  prin  aceasta  se  înţelege  mai  multă  cohe- 
renţâ  şi  legătură  internă  între  diferitele  documente  pregătite  de  staful  Consiliului, 
ca  să  nu  se  mai  contrazică  între  ele,  —  aşa  merge,  şi  e  necesară  o  astfel  de 
coherenţă.  Dar  de  ce  să  se  numească  teologie,  cînd  e  vorba  doar  de  mai  multă 
ordine  în  documente?  Numind-o  „teologie**,  înseamnă  că  se  are  în  vedere  altceva, 
şi  ortodocşii  sînt  foarte  neliniştiţi  în  legătură  cu  aceasta.  Cerem  clarificări.  Tot  aşa 
cum  cerem  şi  în  legătură  cu  alte  slogane  lansate  de  mult,  şi  tot  fără  acoperire 
in  ceea  ce  priveşte  conţinutul,  ca  spre  pildă:  conciliant ate,  proces  conciliar,  slogane 
esoterice,  utilizate  fără  ca  nimeni  să  poată  spune  ce  sînt  şi  ce  urmăresc.  E  ca  şi 
cum  s-ar  încerca  introducerea  unor  noi  orientări  în  Consiliu,  prin  contrabandă,  pe 
uşa  din  dos,  urmînd  ca  cineva  să  fie  pus  în  faţa  faptului  împlinit,  dîndu-i-se  im¬ 
presia  că  a  aprobat  el  însuşi  acest  fapt!  Acest  „cineva**  ar  urma  să  fie  ortodocşii! 

„E  nevoie  să  ştim  ce  s-a  avut  în  vedere  la  Vancouver  cînd,  dintr-o  simplă 
afirmaţie  într-un  raport,  căreia  nimeni  nu  i-a  dat  atunci  nici  o  importanţă,  s-a 
ajuns  la  transformarea  ei  într-un  mandat.  Ortodocşii  l-au  notat  fără  să  reacţioneze 
fiindcă  n-au  ştiut  despre  ce  e  vorba.  Nu  ştiu  nici  acum.  Chiar  preşedintele  Held 
a  recunoscut  în  raportul  său  că  „problema  jiecesită  explorări  în  continuare “  (p.  5), 
deşi  „s-a  pornit  bine “.  Unde  e  binele?  Ni  s-a  promis  un  document  în  această 
privinţă  pentru  următorul  Comitet  Central  din  1988,  care  va  avea  loc  la  Hanovra 
în  R.  F.  G.  E  foarte  bine,  dar  eu  am  o  propunere:  Documentul  promis  să  fie  trimis 
înainte  Bisericilor ,  spre  a  putea  fi  studiat  în  răgaz ,  nu  doar  atunci ,  în  grabă,  cu 
dreptul  de  a  vorbi  despre  el  5 — 10  minute,  dacă  îţi  vine  rîndul! 

„Salutăm  în  schimb  organizarea  unei  Conferinţe  mondiale  cu  tema:  „Justiţie, 
Pace  şi  Integritatea  creaţiei .“  Vom  participa  creator  la  ea.  Totuşi  Preşedintele  Held 
s-a  referit  în  raportul  său  (p.  8)  la  o  „Dreptate  şi  Pace  prin  Diakonie,t,  adică  prin 
slujirea  Bisericilor,  ceea  ce  ne  duce  cu  gîndul  la  milostenie,  la  instituţii  filantropice, 
cum  există  într-adevâr  în  unele  Biserici,  dar  nu  în  multe.  Eu  cred  că  nu  este 
de-ajuns  şi  nu  aceasta  este  soluţia.  Ne  întoarcem  la  secolul  IV?  La  sfinţii  Vasile 
cel  Mare  şi  Ioan  Gură  de  Aur  care  nu  aveau  la  îndemînă  decît  milostenia,  ca 
mijloc  de  vindecare  a  rănilor  lumii?  Erau  foarte  bune  şi  singure  pentru  vremea 
aceea,  dar  noi  trebuie  să  milităm  pentru  dreptate  şi  pace,  prin  mijloacele  de  azi, 
printr-o  nouă  ordine  economică  internaţională.  Numai  aşa  se  va  putea  obţine  o 
pace  trainică,  adevărată,  o  lume  mai  bună  bazată  pe  dreptate  socială**. 

—  Printre  problemele  ridicate  de  secretarul  general  Dr.  Emilio  Castro  a  fost 
şi  aceea  a  atitudinii  Consiliului  Ecumenic  faţă  de  boala  SIDA  care  devine  flagelul 
secolului.  Problema  a  fost  recomandată  spre  cercetare  Unităţii  I  şi  anume  sub-uni- 
tăţii  „Biserica  şi  Societatea*1 ,  ca  şi  „Comisiei  medicale  creştine 

—  Secretarul  general  a  promis  că  se  va  strădui  să  angajeze  în  staful  de  la 
Geneva  cît  mai  mulţi  ortodocşi,  tineri  şi  femei,  pentru  îmbunătăţirea  balanţei 
reprezentărilor.  Tot  aşa  a  promis  şi  Preşedintele  Held  că,  pînă  în  1992,  se  vor 
resimţi  în  această  privinţă  îmbunătăţiri  substanţiale. 

—  Dr.  Emilio  Castro  a  făcut  loc  în  raportul  său  unui  capitol  „ortodox**,  vor¬ 
bind  cu  interes  şi  cu  înţelegere  despre  rolul  cultului  în  spiritualitate  şi  citînd  un 
teolog  ortodox  (Florowski)  care  ar  fi  spus  că  la  ortodocşi  cultul  merge  înaintea 
doctrinei,  de  aceea  Consiliul  va  pune  un  accent  mai  mare  pe  cult  de  acum  încolo 
şi,  mai  ales,  la  viitoarea  Adunare  Generală  de  la  Canberra. 

In  aceeaşi  zi,  în  cultul  de  dimineaţă  din  capela  Consiliului  se  introduce  o 
balerină  în  costum  specific,  care  a  dansat  după  o  melodie  clasică,  fără  nici  o 
justificare  „cultică". 

In  legătură  cu  acestea  am  luat  cuvîntul  in  plenară,  la  discuţia  Rapoartelor , 
observ înd  următoarele: 

„Apreciez  înţelegerea  sau  dorinţa  de  înţelegere  a  spiritualităţii  ortodoxe,  evi¬ 
dentă  în  Raportul  secretarului  general  Dr.  Castro.  D-sa  a  vorbit  de  rugăciune,  cult, 
doctrină,  şi  a  pus  în  chip  deosebit  accentul  pe  cult,  arâtînd  că  el  trece  în  ortodoxie 
înaintea  doctrinei.  Citatul  pe  care  ni  l-a  oferit,  scos  din  context,  poate  să  înşele. 
Cultul  e ,  în  ortodoxie ,  bazat  pe  doctrină.  Merge  înaintea  doctrinei  numai  în  sensul 
că  o  presupune  acceptată,  şi  n-o  explică  de  fiecare  dată  celor  care  sînt  ortodocşi, 
pentru  că  aceştia  acceptă  doctrina  ortodoxă.  Cult  fără  doctrină  e  de  neconceput. 
Vorbim  aici  de  o  Teologie  coherentă.  Eu  cred  că  ar  trebui  să  vorbim  şi  de  un 
cult  coherent,  nu  ca  cel  de  azi-dimineaţă. 

„Să-mi  permiteţi  o  întrebare  răutăcioasă.  Nici  nu  cer  răspuns  la  ea,  pentru 
că  îşi  va  face  efectul  prin  însuşi  faptul  că  va  fi  pusă!  (aplauze)  Mai  întîi  aş  vrea 
să  vă  spun  că  ortodocşii  nu  sînt  împotriva  dansului.  La  Moscova,  după  unele 
întruniri,  sîntem  invitaţi  seara  la  operă,  şi  mergem.  Tot  aşa  la  New-York.  Am 
fost  şi  eu,  şi  la  Bolşoi  Teatr  şi  la  Metropolitan  Opera,  şi  mi-au  plăcut.  Admirăm 
dansurile  sacre  din  tradiţiile  africane  sau  latino-americane.  Chiar  şi  ortodocşii  din 
Etiopia  au  forme  de  dans  ritual  în  unele  slujbe.  Nu  sîntem  înapoiaţi,  cum  ne-ar 
putea  crede  unii.  Dar,  cu  toate  acestea,  est  modus  in  rebus.  Totul  se  justifică  prin 
ceva:  opera  cînd  e  operă,  dansul  sacru  cînd  e  dans  sacru.  Dar  balerina  de  azi-dimi- 
neaţă,  de  la  opera  sau  de  la  vreun  teatru  din  Geneva,  inclusă  într-un  cult  euro¬ 
pean,  în  care  astfel  de  tradiţii  nu  există,  cum  se  explică?  Cărei  tradiţii  religioase 
europene  aparţine  cultul  de  azi-dimineaţă  şi  balerina?  (aplauze  îndelungate). 

„Cred  că  trebuie  să  fim  mai  serioşi! 

Tot  în  legătură  cu  cultul  trebuie  să  notăm  că  la  sfîrşitul  lucrărilor  s-a  impro¬ 
vizat  un  cult  de  reînnoire  a  Botezului,  cu  sfinţirea  apei  şi  cu  mergerea  fiecăruia 
să  se  boteze.  Ortodocşii  au  refuzat  să  participe,  întrucît  nu  era  vorba  de  o  simplă 
sfinţire  a  apei,  ci  şi  de  un  fel  de  repetare  a  Botezului,  cu  mărturisire  de  credinţă 
şi  cu  lepădările  luate  din  slujba  Botezului  ortodox.  E  drept  că,  la  obiecţiile  orto¬ 
docşilor  s-a  precizat  că  nu  e  o  repetare  a  tainei,  ci  doar  o  reînnoire  a  ei,  dar  textele 
erau  împotriva  explicaţiilor.  Problema  va  fi  prezentată  Sfîntului  nostru  Sinod, 
pentru  a  se  decide  pînă  unde  poate  merge  participarea  noastră,  ca  ortodocşi,  alături 
de  protestanţi,  la  diferitele  servicii  religioase  organizate  de  aceştia?  La  un  moment 
dat  S.  Sa  Patriarhul  Ignatie  al  Antiohiei,  prezent  la  lucrări,  a  fost  invitat  la  un 
„cult“  în  catedrala  Sf.  Petru  din  Geneva,  fără  să  i  se  spună  dinainte  ce  are  de 
făcut.  Acolo  i  s-au  dat  anumite  texte  de  recitat,  într-o  slujbă  prezidată  de  o 
femeie-pastor.  A  fost  scandalizat  şi  a  spus  că  şi  el  va  pune  în  Sinodul  său  pro¬ 
blema  participării  ortodoxe  la  cultul  ecumenic,  care  pare  a  pierde  adesea  pasul 
bunei-cuviinţe. 

* 

Unitatea  I  prezidată  de  subsemnatul  a  coordonat  activitatea  celor  patru  Sub¬ 
unităţi  care  s-au  ocupat  de  următoarele  probleme: 

I.  Dialogul  cu  oamenii  de  alte  credinţe  a  tratat  temele: 

a)  Credinţa  vecinului  şi  credinţa  mea,  înţelegîndu-se  prin  vecini  oamenii  de 
alte  credinţe,  în  special  musulmanii,  budiştii  şi  evreii. 

b)  Despre  noile  mişcări  religioase ,  în  special  din  U.  S.  A.,  Europa,  Asia  (Japo¬ 
nia),  propunîndu-se  organizarea  unei  Consultaţii  pe  această  temă. 

c)  Despre  dialog  şi  misiune,  insistîndu-se  pe  necesitatea  elaborării  unei  teologii 
a  misiunii,  care  s-o  deosebească  de  prozelitism. 

Cînd  subsemnatul  am  prezentat  Raportul  în  Plenara  Comitetului  Central, 
baptistul  Russel  din  Anglia  a  încercat  să  apere  prozelitismul,  pe  motiv  că  inter¬ 
zicerea  lui  e  un  atentat  la  libertăţile  individuale,  şi  că  fiecare  e  liber  să-şi  aleagă 
confesiunea  pe  care  o  vrea.  I-am  răspuns  că  prozelitismul  e  un  furt  de  la  alte 
confesiuni  creştine,  şi  că  acesta  este  un  atentat  împotriva  conştiinţelor,  pe  care 
încearcă  să  le  rupă  de  confesiunea  lor  prin  false  promisiuni  şi  prin  interpretări 
greşite  ale  Scripturii.  Prozelitismul  nu  e  misiune.  Misiunea  e  atunci  cînd  aduci  la 
creştinism  pe  unul  de  altă  religie  sau  pe  unul  care  nu  crede.  „D-l  Russel  ştie  că 
apără  cauze  dinainte  pierdute  şi  nu  e  prima  oară  cînd  ne  confruntăm  pe  această 

temă.  Mă  mir  că  D-Sa  insistă  iară  şi  iară.  De  altfel  aş  vrea  să-i  aduc  aminte  că 
există  un  Document  asupra  prozelitismului  aprobat  de  mult  de  Consiliul  Ecumenic 
al  Bisericilor  şi  că  nu  e  cazul  să  se  reia  discuţia." 

Poziţia  subsemnatului  a  fost  aprobată  de  Comitetul  Central  şi  textul  Rapor¬ 
tului  a  rămas  neschimbat. 

Sub-unitatea  a  recomandat  şi  trecerea  la  raporturi  mai  apropiate  cu  funda - 
mentaliştii  care  se  înmulţesc  din  ce  în  ce  mai  mult  şi  unii  se  îndepărtează  de 
Mişcarea  ecumenică.  Fundamentaliştii  sînt  creştini  de  diferite  confesiuni  care  inter¬ 
pretează  Biblia  ad-litteram,  şi  refuză  să  se  implice  în  problemele  lumii  de  azi,  şi 
în  ecumenism,  reducînd  totul  la  mintuirea  sufletului  şi  la  mijloacele  pentru  cîşti- 
garea  ei.  S-au  hotârît  contacte  cu  aceştia  în  măsura  în  care  se  va  putea,  şi  în  măsura 
în  care  vor  putea  fi  identificaţi.  Subsemnatul  am  opinat  pentru  de-dramatizarea 
situaţiei  şi  pentru  a  nu  li  se  da  mai  multă  importanţă  decît  au,  pentru  că  sînt 
fanatici  şi  e  mai  bine  să  nu  prea  fie  luaţi  în  seamă,  căci  nu  se  vor  lăsa  convinşi, 
ci  vor  încerca  să  submineze  din  interior  mişcarea  ecumenică.  Dacă  e  posibil  un 
dialog  constructiv,  în  care  să  avem  speranţa  că  îi  putem  aduce  la  sentimente  ecu¬ 
menice  mai  bune,  atunci  sâ-1  încercăm. 

Teza  aceasta  a  fost  aprobată  recomandîndu-se  o  grijă  deosebită  faţă  de  un 
asemenea  dialog. 

II.  Comisia  „Credinţă  şi  Constituţie "  a  discutat  şi  a  cuprins  în  Raportul  său 
următoarele  probleme: 

a)  Situaţia  răspunurilor  la  Documentul  de  la  Lima:  „Botez,  Euharistie,  Pre¬ 
oţie"  (B.  E.  M.  =  Baptism,  Eucharisty,  Ministry).  S-a  arătat  că  s-au  primit  cca  150 
de  răspunsuri  care  se  publică  şi  care  vor  fi  cuprinse  în  cinci  volume. 

Subsemnatul  am  criticat  activitatea  Comisiei,  deoarece  n-a  făcut  decît  o  muncă 
de  inventar,  fără  să  încerce  o  evaluare  a  răspunsurilor,  şi  creind  confuzii  atunci 
cînd  raportează  că  au  fost  primite  150  de  răspunsuri,  ca  şi  cînd  ele  ar  însemna 
acorduri  —  în  limba  engleză  cuvîntul  a  primi  însemnînd  şi  a  accepta,  ceea  ce 
i-a  făcut  pe  mulţi  ortodocşi  să  protesteze,  întrucît  răspunsurile  Bisericilor  lor  nu 
erau  acorduri,  ci  erau  critice  (ex.  prof.  Konidaris  din  Grecia).  Cerusem  încă  la 
lucrările  Comitetului  Executiv  din  Kinshasa  (1986),  ca  la  actualul  Comitet  Cen¬ 
tral  să  se  încerce  o  minimă  şi  parţială  evaluare,  şi  acest  lucru  nu  s-a  făcut.  S-au 
luat  din  nou  angajamente  că  la  viitorul  Comitet  Central  (Hanovra  1988)  se  va 
prezenta  şi  o  evaluare  a  răspunsurilor.  Am  arătat  că  astfel  riscăm  ca  B.  E.  M.  să 
râmînâ  un  copil  nedezvoltat,  un  infirm  şi  o  muncă  inutilă. 

b)  Comisia  „Credinţă  şi  Constituţie"  s-a  angajat  că  va  elabora  un  Document 
intitulat:  „ Spre  o  expresie  comună  a  credinţei  apostolice  astăzi" 

Cum  şi  acest  Document  a  fost  promis  mai  de  mult,  am  observat  că  e  de  sperat 
că  de  la  data  aceasta  Comisiunea  se  va  ţine  de  cuvînt,  cu  atît  mai  mult  cu  cît  o 
astfel  de  lucrare  ar  putea  deveni  un  document  de  mare  importanţă  pentru  mişcarea 
ecumenică. 

c)  O  altă  lucrare  promisă  de  Comisia  „Credinţă  şi  Constituţie"  a  fost  aceea 
intitulată:  „Unitatea  Bisericii  şi  reînnoirea  comunităţii  umane."  O  altă  promisiune 
mai  veche! 

d)  S-a  promis  de  asemenea  întocmirea  unei  lucrări  cu  titlul:  „ Unitatea  pe 
care  o  urmărim ."  Fiind  şi  aceasta  o  mai  veche  promisiune,  prezentînd-o  Comitetului 
Central  am  remarcat:  „Să  sperăm  că  lucrarea  se  va  face  şi  că,  în  sfîrşit,  după 
40  de  ani  de  ecumenism  (1948 — 1988)  vom  afla  ce  fel  de  unitate  urmărim  în  Con¬ 
siliul  Ecumenic!" 

Sub-unitatea  „Credinţă  şi  Constituţie"  a  promis  că  va  prezenta  un  text  prin 
care  să  definească  şi  conceptul  de  „teologie  vitală  şi  coherentă".  A  încercat,  dar 
plenara  Unităţii,  la  propunerea  subsemnatului,  l-a  respins,  nefiind  nici  vital,  nici 
coherent.  Aşa  a  şi  fost  prezentat  şi  în  plenara  Comitetului  Central,  sarcina  râmînînd 
să  fie  îndeplinită  pînă  la  următorul  Comitet  Central. 

Sub-Unitatea  „Credinţă  şi  Constituţie"  urma  să  organizeze  pînă  la  Adunarea 
Generală  de  la  Canberra  (1991)  o  Conferinţă  mondială  în  care  să-şi  analizeze  şi 
precizeze  unele  poziţii.  Din  cele  de  mai  sus  se  poate  lesne  observa  că  nu  are 
elemente  pentru  a  putea  organiza  o  asemenea  Conferinţă,  aşa  că  nu  o  va  organiza. 
A  amînat-o  pentru  după  următoarea  Adunare  Generală.  In  schimb,  în  1989,  se  va 
organiza  o  întîlnire  creştină  a  Comisiei ,  pentru  a-şi  pregăti  lucrările  pentru  Adu¬ 
narea  Generală. 

III.  Comisia  pentru  „Misiune  şi  Evanghelizare*1 ,  cea  de  a  treia  Sub-unitate  a 
Unităţii  I  va  organiza  în  1989  o  Conferinţă  Mondială,  la  care  se  va  trata  tema 
„Fie  voia  Ta" .  Conferinţa  se  va  ţine  în  Sierra  Leone,  sau  Texas,  S.  U.  A.  şi  va 
trata  probleme  misionare,  metode,  educaţie  pentru  misiune,  despre  Evanghelie  şi 
cultură,  despre  relaţiile  cu  romano-catolicii  în  munca  misionară,  despre  misionarism 
şi  prozelitism.  Pentru  a  se  cunoaşte  poziţia  ortodoxă,  se  va  organiza  un  Simpozion: 
„Ortodocşii  şi  misiunea44,  la  Salonic,  în  Grecia.  Se  va  cere  şi  concursul  Sub-unităţii 
„Credinţă  şi  Constituţie44. 

In  locul  prof.  I.  Bria  care  a  fost  pînă  la  1  ianuarie  1987  secretarul  Comisiei 
„Misiune  şi  Evanghelizare44,  a  fost  numit  un  grec,  George  Lemopoulos.  Prof.  I. 
Bria  a  fost  numit  pînă  în  1991  director  al  Sub-unităţii  „ Reînnoire  şi  viaţă  creştină 
comunitară"  din  Unitatea  a  IlI-a. 

IV.  Sub-unitatea  „Biserică  şi  Societate44  s-a  ocupat  de  trei  probleme: 

a)  O  Declaraţie  privind  probleme  ecologice. 

b)  O  recomandare  ca  să  se  reia  dezbaterea  nucleară  care  a  început  prin  Con¬ 
ferinţa  „Credinţă,  ştiinţă  şi  viitor44,  ţinută  în  1979  în  S.  U.  A.  la  „Massachusetts 
Institute  of  Technology44  (M.  I.  T.).  Cu  reluarea  problemei  a  fost  însărcinată  Sub¬ 
unitatea  „Biserica  şi  Societatea*4. 

c)  Sub-unitatea  s-a  ocupat  de  asemenea  de  boala  SIDA,  recomandînd  Con¬ 
siliului  Ecumenic  să  facă  din  aceasta  una  din  preocupările  sale  principale,  mani- 
festînd  în  special  grijă  pastorală  faţă  de  cei  îmbolnăviţi. 

In  legătură  cu  aceasta,  Consiliul  Ecumenic  a  organizat  pînă  acum  o  Con¬ 
sultaţie,  la  26  iunie  1986,  la  care  a  participat  şi  secretarul  general  Dr.  Castro  şi 
mulţi  specialişti,  medici  şi  teologi.  întregul  material  a  fost  pus  la  dispoziţia  Comi¬ 
tetului  Central. 

Subsemnatul  am  arătat  că  desigur  nu  sînt  împotriva  „grijii  pastorale44  faţă 
de  bolnavi,  cu  atît  mai  mult  cu  cît  boala  se  transmite  şi  copiilor,  se  transmite  prin 
acele  seringilor  cu  care  se  fac  injecţii,  sau  prin  transfuzii  de  sînge  îmbolnăvit. 
Dar  din  unele  documente  publicate  de  Consiliul  Ecumenic  (revista  One  World , 
ultimul  număr,  Declaraţia  Consultaţiei  de  care  s-a  vorbit  mai  sus  ş.  a.)  se  lasă 
impresia  că  Consiliul  nu  are  în  vedere  deloc  aspectul  moral  al  problemei,  con- 
damnînd  „rigiditatea  morală44  în  privinţa  unor  practici  sexuale  anormale,  ca  şi 
cînd  nu  le-ar  socoti  păcate,  ci  practici  naturale  şi  permise.  „Avertizez  conducerea 
Consiliului  Ecumenic  —  am  spus  —  că  nu  se  află  pe  calea  cea  bună  şi  această 
atitudine  îi  va  aduce  grave  prejudicii.  Noi  trebuie  să  ne  pronunţăm  împotriva 
devierilor  sexuale  care,  tocmai  ele,  au  provocat  şi  răspîndit  această  boală  fără 
leac,  ucigătoare.  Este  inadmisibil  ca  într-o  revistă  oficială  a  Consiliului  Ecumenic 
să  se  spună  că  asemenea  practici  nu  sînt  condamnate  de  Biblie  şi  de  creştinism, 
şi  că  trebuiesc  „înţelese44  şi  tratate  cu  grijă  şi  afecţiune.44  Dr.  Castro  nu  cunoaşte 
acel  număr  de  revistă.  Departamenul  Comunicaţii  funcţionează  autonom  şi  nu-i 
supune  materialele.  A  promis  că  se  va  ocupa  şi  va  lua  măsuri. 

Iată  de  pildă  ce  scrie  Miriam  Reidy  în  rev.  „One  World" ,  nr.  121,  decembrie 
1986,  în  art.  „SIDA  şi  Bisericile ",  p.  9 — 11: 

„Mulţi  din  cei  care  în  Nord  sînt  bolnavi  de  SIDA  sînt  homosexuali,  bisexuali 
şi  din  cei  care  se  injectează  intravenos  cu  droguri.  Dincolo  de  faptul  că  adesea 
li  se  ameninţă  dreptul  la  grija  pentru  sănătatea  lor,  li  se  refuză  şi  alte  drepturi, 
precum  la  angajări,  la  atribuiri  de  locuinţe,  la  „ respect  şi  consideraţie  din  partea 
celorlalţi "  (p.  9). 

Autoarea  amestecă  lucrurile  înadins,  adică  grija  pentru  boală,  cu  respectul 
şi  consideraţia  de  care  ar  trebui  să  se  bucure!  Mai  departe  înscrie  aceste  atitudini 
printre  „ discriminările  din  societatea  noastră"  şi  le  respinge,  tot  aşa  cum  respinge 
şi  „părerile  unora44  că  această  boală  ar  fi  „o  formă  a  mîniei  şi  pedepsei  lui  Dum¬ 
nezeu44,  deşi  se  ştie  că  în  Biblie  Dumnezeu  a  condamnat  la  ardere  Sodoma  şi 
Gomora  tocmai  pentru  asemenea  practici.  De  asemenea,  autoarea  condamnă  faptul 
că  unele  Biserici  au  fost  „ezitante44  în  a  lua  apărarea  bolnavilor  de  SIDA.  Ea 
recunoaşte  aspectul  moral,  trebuinţa  unei  educaţii  spre  normalitate,  dar  sprijinin- 
du-se  pe  textul  elaborat  de  Consultaţia  organizată  de  Consiliul  Ecumenic  în  iunie 
1986,  cere  „tolerenţă  morală "  şi  „nu  judecată  moralizatoare".  Ba  mai  mult,  spriji- 
nindu-se  pe  Kevin  Gordon  de  la  City  University  of  New- York,  este  de  acord  cu 
acesta  cînd  cere  ca  fiecare  să  fie  lăsat  „la  propria  sa  decizie,  autentică  şi  liberă ", 
adică  la  o  „autonomie44  din  care  a  dispărut  de  fapt  orice  aspect  şi  implicaţie 

morală.  Menţionează  pozitiv  punctele  de  vedere  ale  unei  organizaţii  din  Anglia 
„Gay  Christian  Movement“  (Gay  =  homosexuali)  şi  faptul  că  Dioceza  Episcopaliană 
din  California  U.  S.  A.  admite  în  sînul  ei  o  „comunitate  de  homosexuali  şi  lesbiene*4 
şi  se  ocupă  şi  de  boala  SIDA  cu  „grijă  pastorală4*.  Citează  pe  un  anume  Tom 
Tuli  care  spune:  „Homosexualii  şi  lesbienele  au  devenit  o  voce  profetică  care 
vorbeşte  din  situaţia  lor  de  neglijaţi  şi  respinşi,  oferind  un  exemplu  de  comuni¬ 
tate  vindecătoare.  Bisericile  sînt  provocate  să-i  primească  pe  unii  ca  aceştia 
acasă.*4 

Ba  mai  mult,  autorul  citează  pe  episcopul  Bisericii  Episcop  al  iene  din  Cali¬ 
fornia,  pe  conducătorii  catedralei  „Grace“  din  San  Francisco  şi  un  Comitet  inter  - 
denominaţional  din  acelaşi  oraş,  care  se  ocupă  de  SIDA,  că  au  început  o  mişcare 
pastorală  liturgică  printre  homosexuali  şi  lesbiene  şi  că  li  s-a  trimis  chiar  o 
scrisoare  pastorală,  reasigurîndu-i  că  nu  sînt  îndepărtaţi  de  la  împărtăşanie. 

Că  atitudinea  faţă  de  aceştia  este  foarte  largă  peste  ocean,  se  vede  şi  de 
acolo  că  United  Church  of  Canada,  Biserica  Luterană  din  America  şi  Consiliul 
Naţional  al  Bisericilor  din  S.  U.  A.  au  emis  declaraţii  în  care  vorbesc  de  fenomen 
şi  de  boală  cu  indulgenţă.  „Declarlnd  că  Dumnezeu  nu  trimite  boli  ca  pedeapsă. 
Consiliul  Naţional  al  Bisericilor  (S.  U.  A.)  cere  Bisericilor  să-şi  revizuiască  atitu¬ 
dinea  personală  şi  să  slujească  drept  model  pentru  tratarea  dreaptă  a  persoanelor 
bolnave  de  SIDA;  să  identifice  resurse  locale  de  ajutorarea  lor  şi  să  deschidă 
uşile  persoanelor  bolnave  de  SIDA  printr-o  atitudine  care  să  nu  constituie  o  con¬ 
damnare  a  lor,  şi  să  dea  informaţii  la  timp  despre  boală  şi  să  preseze  pentru  a  se 
legifera  asupra  situaţiei4*  —  scrie  aceeaşi  autoare  în  continuare.  „Trebuie  să  învă¬ 
ţăm  —  mai  scrie  ea  —  să  trăim  împreună  cu  ei,  in  înţelegerea  noastră  creştină  a 
morţii  in  lumina  morţii  şi  învierii  lui  Hristos**. 

Din  cele  de  mai  sus  se  vede  clar  .ambiguitatea  şi  lipsa  oricărei  perspective 
morale  în  preocuparea  de  aceşti  bolnavi,  ocupîndu-se  de  boală,  —  ceea  ce  e  moti¬ 
vat  —  dar  ignorând  că  ea  vine  dintr-o  dezordine  morală  şi  dintr-o  denaturare  a 
funcţiilor  esenţiale  ale  fiinţei  omeneşti.  Accentul  ar  trebui  să  cadă  pe  aceasta  în 
primul  rînd.  Cu  cit  se  îndepărtează  accentul  de  pe  aceasta  şi  se  îndreptăţeşte  cauza, 
boala  nu  se  va  stopa,  ci  se  va  răspindi  şi  mai  mult,  adică  se  vor  obţine  rezultate 
inverse  decît  cele  scontate  prin  aşa-zisa  „grijă  pastorală**  faţă  de  bolnavi. 

Problema  şi  modul  cum  începe  s-o  abordeze  Consiliul  Ecumenic  al  Bisericilor 
prin  organele  lui  de  presă,  ar  trebuii  să  fie  şi  în  atenţia  Bisericilor  ortodoxe,  spre 
a  se  elabora  un  material  pentru  orientarea  celor  care,  în  misiunile  peste  hotare,  în 
mod  sigur  vor  veni  în  contact  cu  problema  în  anii  oare  vin. 


In  vederea  pregătirii  Adunării  Generale  de  la  Canberra  (1991),  Unităţii  I,  pe 
care  am  prezidat-o,  i  s-a  dat  şi  sarcina  de  a  reflecta  asupra  unor  posibile  teme, 
care  să  constituie  nucleul  discuţiilor  şi  al  referatelor  ce  se  vor  prezenta  acolo.  Am 
ţinut  să  conving  plenara  că  din  conţinutul  temei  nu  trebuie  să  lipsească  pacea , 
aceasta  fiind  astăzi,  şi  va  fi  desigur  şi  atunci,  marea  preocupare  a  omenirii.  S-au 
propus.  în  lumina  celor  de  mai  sus,  două  teme,  care  au  şi  fost  prezentate  şi  luate 
în  evidenţă  de  către  Comitetul  Central,  care  va  decide  definitiv  în  anul  viitor  la 
sesiunea  de  la  Hanovra.  Aceste  teme  au  fost: 

1.  Unitate  în  credinţă  —  pace  în  dreptate. 

2.  Să  păstrăm  unitatea  duhului,  in  legătura  păcii. 


In  legătură  cu  Declaraţia  asupra  Africii  de  Sud  pot  fi  menţionate  urmă¬ 
toarele: 

—  S-a  condamnat  politica  de  apartheid,  opresiune  şi  discriminare  rasială, 
practicată  de  guvernul  Botha  care  are  pe  conştiinţă  numai  pînâ  în  iunie  1985,  dis¬ 
pariţia  a  40.000 — 50.000  de  persoane. 

—  S-a  condamnat  politica  de  malnutriţie,  de  împiedicare  la  educaţie  şi  la 
atribuirea  de  locuinţe  populaţiei  negre,  cca  8000  de  copii  au  fost  arestaţi  pînâ  în 
iunie  1986.  Cca  40%  dintre  toţi  deţinuţii  sînt  copii  între  11 — 18  ani,  fiind  bătuţi, 
umiliţi  şi  torturaţi. 

—  S-a  condamnat  cenzura  absolută  la  care  sînt  supuse  mijloacele  de  ma&s- 
media. 

—  S-a  condamnat  ocuparea  Namibiei  şi  instalarea  acolo  a  unui  guvern  mario¬ 
netă,  în  ciuda  Rezoluţiei  nr.  435  a  Naţiunilor  Unite  care  prevede  rezolvarea  paş¬ 
nică  şi  democratică  a  situaţiei  politice  dim  zonă. 

S-a  arătat  că  statele  vecine,  Angola  şi  Mozambicul,  sînt  şi  ele  victime  ale 
politicii  de  apartheid  din  Africa  de  Sud,  fiind  supuse  la  presiuni,  ameninţări  şi 
chiar  agresiuni,  în  vederea  destabilizării  tlor.  Numai  în  1984,  în  Mozambic,  au  murit 
de  foame  100.000  de  oameni  din  cauza  agresiunilor  Africii  de  Sud.  în  1985,  158.000 
de  copii  au  murit  în  Mozambic  şi  141.000  în  Angola.  Aceste  state  au  pierdut  din 
cauza  Africii  de  Sud  10  milioane  de  dolari,  distrugîndu-li-se  economia. 

—  S-a  recomandat  o  campanie  internaţională  împotriva  Africii  de  Sud,  prin 
aplicarea  de  sancţiuni  în  special  prin  retragerea  investiţiilor  străine  şi  prin  înce¬ 
tarea  oricăror  tranzacţii  bancare. 

Consiliul  Ecumenic  a  recomandat  tuturor  Bisericilor  şi  statelor  să  nu  mai  facă 
nici  un  fel  de  schimburi  comerciale  sau  de  orice  altă  natură  cu  Africa  de  Sud. 


Unitatea  denumită  „Secretariatul  General'4  care  funcţionează  în  cadrul  Comi¬ 
tetului  Central  pe  lîngă  cele  trei  unităţi,  se  ocupă  mai  ales  de  problema  admi¬ 
nistraţiei,  de  personal  şi  organizare. 

Astfel,  această  Unitate  a  recomandat  şi  Comitetul  Central  a  aprobat  urmă¬ 
toarele: 

—  Adunarea  Generală  (a  VI -a)  de  la  Canberra  —  Australia  —  să  se  ţină 
între  7 — 20  februarie. 

—  Numărul  delegaţiilor  Bisericilor  să  nu  depăşească  1000.  La  aceştia  se  vor 
adăuga  alte  categorii  de  participanţi:  invitaţi,  consultanţi  etc. 

—  în  vederea  pregătirii  Adunării  Generale,  Comitetul  Central  se  va  întruni 
în  mod  special  în  martie  1990  în  Geneva,  care  va  primi  raportul  Comitetului  pre¬ 
gătitor  al  Adunării.  Acest  comitet  a  fost  deja  numit,  constînd  din  25  de  persoane. 

—  S-a  hotărît  oa  la  Canberra  să  participe  mai  mulţi  tineri  şi  mai  multe  femei 
decît  la  Vancouver.  Tinerii  să  nu  depăşească  23  de  ani  acum,  ca  să  fie  sub  30  în 
timpul  Adunării. 

—  Să  se  dea  o  atenţie  specială  participării  ortodocşilor. 

In  Unitatea  „Secretariatul  General44  s-au  prezentat  şi  rapoartele  echipelor 
care  au  făcut  vizite  ecumenice.  Printre  altele  s-a  făcut  un  bun  raport  şi  despre 
vizita  în  iulie  1986  a  unei  echipe  ecumenice  în  România. 

* 


S-a  hotărît  ca  următoarele  şedinţe  ale  Comitetului  Central  să  fie: 

1.  In  iulie  1988,  la  Hanovra,  R.  F.  G. 

2.  In  iulie  1989,  la  Moscova,  U.  R.  S.  S. 

Nu  s-a  hotărît  definitiv  dacă  intre  1989  şi  1991  (Adunarea  Generală)  va  mai 
avea  loc  vreo  şedinţă  a  Comitetului  Central. 

In  legătură  cu  Comitetul  Executiv,  sh a  hotărît  ca  el  să  nu  mai  fie  reales  în 
întregime  la  fiecare  şedinţă  a  Comitetului  Central,  ci  la  fiecare  şedinţă  să  se 
retragă  trei  şi  să  fie  aleşi  trei  noi,  6pre  a  se  asigura  rotaţia  şi  reprezentarea  cit 
mai  multor  Biserici,  şi  spre  a  se  asigura  în  acelaşi  timp  şi  continuitatea  prin  cei 
care  rămân  şi  au  deja  o  experienţă  acumulată. 

Printre  hotăririile  mai  deosebite  luate  de  Comitetul  Central  au  fost  şi  acestea: 

—  Organizarea  unei  Consultaţii  mondiale  asupra  folosirii  în  comun  a  resurse - 
lort  Consultaţie  ce  urmează  a  fi  pregătită  de  Comisia  pentru  intr-ajutorare  bise¬ 
ricească  (CICARWS)  şi  care  urmează  să  se  ţină  în  toamna  acestui  am  la  El 
Escorialt  la  16  km  de  Madrid,  în  Spania,  într-un  centru  catolic. 

(Cînd  se  discuta  această  problemă,  în  plenara  C.  C.  Preşedintele  Held  a 
făcut  o  reflecţie:  Va  fi  interesant  ca  o  întrunire  protestantă  să  se  ţină  într-un 
centru  catolic!  Va  fi  un  prilej  de  cooperare!  Am  cerut  imediat  cuvîntul:  —  „Re¬ 
gret  că  trebuie  să  contrazic  pe  Preşedinte,  dar  aş  vrea  să-i  aduc  aminte  că 

Consiliul  Ecumenic  al  Bisericilor  —  şi  respectiv  Consultaţia  oe  o  va  organiza  — 
nu  e  o  organizaţie  protestantă!  Dar,  ce,  noi  avem  un  proverb:  „L-a  -luat  gura  pe 
dinainte*4,  şi  altui:  „Gura  păcătosului  adevăr  grăieşte!44  Aşa  consideră  mulţi  dintre 
Dvs.  uitînd  că  totuşi,  din  Consiliu  facem  parte  şi  noi,  ortodocşii!  (aplauze)  HeLd 
s-a  scuzat  pe  loc!). 

—  Organizarea  în  1990  a  unei  Conferinţe  Mondiale  cu  terna:  , .Dreptate,  Pace 
şi  Integritatea  creaţiei “. 

Despre  aceasta  documentele  pregătitoare  au  scris  că  ea  urmează  să  decidă 
însăşi  natura  Adunării  Generale  din  1991  de  la  Canberra. 

Acest  lucru  aN  fost  imediat  contestat  de  unii  reprezentanţi.  De  ce  să  ne  axăm 
numai  pe  orizontal?  De  ce  uităm  unitatea  ca  problemă  a  Bisericilor  şi  a  Consi¬ 
liului?  S-a  arătat  apoi  de  câitre  secretarul  general  că  tema  nu  urmează  să  fie 
exclusivă,  şi  că  această  conferinţă  se  va  coordona  cu  lucrările  Comisiei  „Credinţă 
şi  Constituţie44,  care  se  va  întruni  tot  în  1990. 

Asupra  necesităţii  unei  bune  balanţe  a  vorbit  şi  subsemnatul,  arătînd  totuşi 
că  nu  trebuie  să  sărim  în  extrema  cealaltă  şi  să  ne  ocupăm  numai  de  problemele 
de  doctrină  cu  care  ne  va  alimenta  —  să  sperăm  —  Comisia  „Credinţă  şi  Consti- 
tuţie“.  Pacea  lumii  rămîne  o  problemă  prioritară.  Preocuparea  de  unitate  a  Bise¬ 
ricilor  râmîne  o  problemă  permanentă.  Aşa  s-a  şi  încheiat  discuţia. 

Mad  departe  s-a  cerut  ca  această  Conferinţă  să  fie  organizată,  dacă  va  fi 
posibil,  în  cooperare  cu  Biserica  romano-catolică,  pentru  a  fi  o  expresie  a  dorin¬ 
ţei  de  pace  a  întregii  creştinătăţi.  S-a  hotărît  să  se  facă  în  acest  sens  o  invitaţie 
Vaticanului  şi  numai  dacă  nu  va  răspunde  sau  dacă  va  întîrzia  prea  mult,  sarcina 
să  rămînă  exclusiv  pe  seama  Consiliului  Ecumenic  al  Bisericilor  şi  în  special 
pe  seama  Unităţii  a  Il-a. 

La  propunerea  Unităţii  a  Il-a,  Comitetul  Central  a  hotărît  să  .rămînă  în 
continuare  pe  agenda  Consiliului  „ Programul  pentru  combaterea  rasismului 44  şi 
ajutorarea  organizaţiilor  specializate  din  fondurile  CICARWS  şi  din  fonduri  spe¬ 
ciale.  De  asemenea  să  rămînă  în  continuare  pe  agendă  problema  datoriilor  ex¬ 
terne  a  unor  state  şi  criza  economică  pe  care  o  antrenează,  militîndu-se  pentru 
soluţionarea  crizei  în  spiritul  echităţii  şi  al  menţinerii  unui  echilibru,  care  să 
favorizeze  statele  datoare,  mergîndu-se  pînâ  la  anularea  datoriilor. 

Consiliul  Ecumenic  va  continua  să  se  ocupe  de  problema  „ Dezastrului  inter¬ 
naţional  în  problema  hranei",  care  face  ca  multe  popoare  să  sufere  de  subnutri¬ 
ţie,  foame  şi  chiar  moarte,  din  lipsă  de  hrană,  în  timp  ce  sume  colosale  se  cheltuiesc 
pe  înarmare. 

Comisia  Creştină  Medicală,  din  cadrul  Unităţii  a  Il-a  îşi  va  asocia  cerce¬ 
tările  şi  preocupările  cu  ale  Subunităţii  „Biserica  şi  Societatea14  din  Unitatea  I, 
în  vederea  găsirii  căilor  celor  mai  adecvate  de  a  se  ocupa  de  boala  SIDA.  La 
intervenţia  mea  reînnoită  că  nu  trebuie  ignorat  aspectul  moral,  ca  să  nu  ajungem 
să  ne  compromitem,  reprezentantul  Comisiei  Medicale  a  recunoscut  că  această 
latură  trebuie  neapărat  avută  în  vedere  chiar  dacă  din  punct  de  vedere  medical 
interesează  doar  boala  şi  vindecarea  ei,  ca  şi  ajutorarea  bolnavilor.  „Sîntem  însă  o 
Comisie  Creştină  Medicală",  am  replicat.  —  „Evident!44 

# 


Unitatea  a  II -a  a  raportat  asupra  activităţii: 

I.  Sub-unităţii:  „Reînnoire  şi  viaţă  comunitară*4. 

Această  Sub-unitate  se  va  ocupa  de  cultul  care  urmează  să  fie  organizat  în 
cursul  celei  de  a  Vl-a  Adunări  Generale  de  la  Canberra  (1991). 

în  legătură  cu  aceasta,  aş  vrea  să  menţionez  că,  precum  se  ştie,  există  o 
aşa-numitâ  tfLiturghie  de  la  Lima".  Ea  a  fost  celebrată  la  Vancouver  de  către 
Arhiepiscopul  de  Canterbury.  Ortodocşii  nu  s-au  împărtăşit,  dar  au  participat  la 
ea  cu  lecturi  biblice,  cîntări,  neîmbrâcaţi  în  veşminte.  Acelaşi  lucru  se  petrece  şi 
cînd  această  liturghie  se  săvârşeşte  la  Consiliul  Ecumenic. 

Se  pune  întrebarea:  „E  îngăduită  această  participare  oarecum  activă,  deşi 
fără  împărtăşanie?  Protestanţii  o  consideră  con-celebrare,  pentru  că  ei  nu  au 
aceeaşi  teologie  a  cultului,  precum  o  *au  ortodocşii44. 

Ortodocşii  ar  trebui  să  elaboreze  norme  precise  după  care  să  se  conducă 
reprezentanţii  noştri  cînd  participă  la  această  liturghie. 

Sub -unitatea  „Reînnoire  şi  viată  comunitară**  va  organiza  serniniarii  şi  sim¬ 
pozioane  pe  tema  spiritualităţii»  a  reînnoirii  vieţii  creştine,  directivele  urmînd  să 
pornească  acum  de  la  noul  director,  pr.  prof.  I.  Bria,  care  desigur  va  da  un  nou 
impuls  Sub-unităţii,  aducînd-o  cît  mai  aproape  de  înţelesurile  ortodoxe  ale  spiri¬ 
tualităţii  şi  reînnoirii,  el  fiind  un  teolog  de  mare  valoare  şi  recunoscut  oa  atare 
în  Consiliu. 

II.  Sub-unitatea  „ Programul  asupra  educaţiei  teologice "  se  va  ocupa  în  conti¬ 
nuare  de  aşa-numita  „ Theology  by  the  People ",  teologie  făcută  de  credincioşii 
de  rînd. 

Ar  fi  de  recomandat  ca  Sfîntuil  Sinod  să  încredinţeze  unui  teolog  sarcina  de 
a  se  informa  bine  şi  a  încerca  un  studiu  critic  asupra  „Theology  by  the  People*4, 
pentru  a  fi  îndrumător  celor  implicaţi  în  ecumenismul  local,  ca  şi  în  cel  extern. 

Aceeaşi  Sub-unitate  se  ocupă  de  înfiinţarea  unui  Institut  de  studii  pentru 
femei,  mai  ales  în  Africa,  pentru  a  angaja  cît  mai  multe  femei  să  studieze  teo¬ 
logia.  S-a  remarcat  de  multe  ori  că  numărul  femeilor  cu  studii  teologice  din 
Consiliul  Ecumenic  şi  din  organismele  lui  este  foarte  mic.  Se  cere  mereu  mărirea 
numărului  de  femei,  dar  lipseşte  calitatea. 

In  vederea  realizării  acestui  Institut,  s-a  propus  înfiinţarea  unui  Fond  spe¬ 
cial  pentru  pregătirea  teologică  pentru  Africa,  Apoi  discuţia  s-a  extins  asupra 
aceloraşi  nevoi  şi  în  zona  Pacificului. 

III.  Sub-unitatea  Asupra  educaţiei  a  raportat  despre  activitatea  legată  de 
Studiile  Biblice.  Din  1975  există  un  Secretariat  pentru  Studiile  Biblice  şi  un  Grup 
Consultativ  Biblic.  Aceştia  se  ocupă  de  educarea  tinerilor  în  special  asupra  Bibliei 
şi  înţelegerii  ei.  Sectorul  este  în  întregime  protestant,  fiind  condus  pînă  acum  de 
dr.  Hans  Ruedy  Weber.  Acesta  a  produs  multe  studii  şi  broşuri,  dar  adevărul  este 
că  asupra  ortodocşilor  n-au  avut  nici  un  impact.  Ortodocşii  din  Comitetul  Central 
nu  dau  nici  o  atenţie  acestui  sector  şi  nu  participă  la  discuţii,  socotind  că  e  o 
tradiţie  şi  o  practică  protestantă. 

IV.  Sub-unitatea  „ Femeile  in  Biserică  şi  Societate"  a  propus  organizarea  unei 
decade  a  Solidarizării  Bisericilor  cu  Femeile  între  1988 — 1998,  pentru  a  se  da  femei¬ 
lor  „o  mai  mare  vizibilitate  în  Biserici.**  Ortodocşii  s-au  abţinut  de  la  discuţii, 
observînd  doar  că  nu  sînt  satisfăcuţi  de  faptul  că  protestanţii  continuă  să  hiro¬ 
tonească  femei  înainte  de  a  avea  în  această  privinţă  un  consens  ecumenic. 

Unitatea  a  IlI-a  a  recomandat  Sub-unităţii  „să  aibă  în  vedere  sensibilitatea 
ortodocşilor**,  atunci  cînd  elaborează  materiale  pe  teme  feminine. 

S-a  cerut  ca  la  Conferinţa  „ Dreptate ,  pace  şi  integritatea  creaţiei ",  50%  din¬ 
tre  participanţi  să  fie  femei,  şi  mai  ales  tineret. 

V.  Sub-unitatea  „ Tineretul "  s-a  ocupat  de  Institutul  de  la  Bossey,  care  a 
fost  lăudat,  printre  care  şi  profesorul  Dan  Ilie  Ciobotea  şi,  ca  şi  femeile  a  cerut 
creşterea  numărului  de  reprezentanţi  ai  tineretului  în  staful  Consiliului  de  la 
Geneva,  ca  şi  în  Comitete  şi  Comisii. 

In  general  ortodocşii  nu  se  angajează  în  astfel  de  discuţii.  Atunci  cînd  se 
angajează,  cer  ca  tineretul  să  fie  educat,  nu  să-şi  aroge  calitatea  de  a  educa  el. 
Să  vină  în  Consiliu  pentru  a  învăţa,  nu  pentru  a  da  lecţii,  cum  au  tendinţa  unii 
dintre  ei,  angajaţi  fără  temeiuri  şi  cerşetori  permanenţi  de  drepturi  fără  să  mun¬ 
cească.  Trebuie  încurajaţi  numai  tinerii  serioşi,  studioşi,  nu  orice  fel  de  tineri. 

Directorul  Sub-unităţii  pentru  tineret  este  acum  un  preot  finlandez  ortodox, 
aşa  că  se  speră  că  sub-unitatea  va  căpăta  o  orientare  mai . . .  ortodoxă  I 

0 

Ca  întotdeauna,  în  timpul  lucrărilor  Comitetului  Central  s-a  dat  şi  de  data 
aceasta  posibilitatea  oa  timp  de  o  oră  şi  jumătate  ortodocşii  să  se  întîlnească  între 
ei  şi  să-şi  discute  problemele  lor.  Au  prezidat  P.  F.  Patriarh  Ignatie  al  Antiohiei, 
din  partea  ortodocşilor  răsâritem,  şi  mitropolitul  Paulos  Mar  Gregorios,  din  partea 
ortodocşilor  vechi  orientali.  întrunirea  a  fost  comună. 

S-au  ridicat  următoarele  probleme,  fără  să  fie  timp  să  fie  adîncite,  la  dis¬ 
cuţii  participînd  şi  subsemnatul. 

1.  Participarea  ortodocşilor  la  cultul  protestant  şi  problema  concelebrârii. 
S-a  cerut  ca  Sinoadele  Bisericilor  Ortodoxe  să  se  pronunţe  limpede. 

2.  S-a  arătat  că  numărul  Bisericilor  protestante  membre  este  in  creştere 
mereu,  pe  cînd  al  ortodocşilor  râmine  constant.  în  caz  de  vot  ortodocşii  pierd 
întotdeauna,  fiind  minoritari.  S-a  cerut  să  se  studieze  o  modalitate  nouă  de  adop¬ 
tare  a  deciziilor  altfel  decît  prin  vot  individual. 

3.  S-a  observat  tendinţa  conducerii  Consiliului  de  a  trece  peste  Declaraţia 
de  la  Toronto,  potrivit  căreia  toate  Bisericile  membre  îşi  păstrează  individualitatea 
şi  autonomia  şi  Consiliul  nu  este  şi  nu  tinde  să  devină  o  Super-BAserică.  Acum  se 
vorbeşte  tot  mad  mult  de  „o  teologie*4  a  Consiliului.  S-a  cerut  ca  ortodocşii  să 
rămînă  fermi  pe  poziţiile  Declaraţiei  de  la  Toronto. 

4.  S-a  recomandat  ca  tema  viitoarei  Adunări  Generale  să  fie  din  domeniul 
Hristologiei  sau  aii  Pnevmatologiei,  dar  să  fie  legată  şi  de  pace  şi  dezarmare. 

5.  S-a  cerut  mai  multă  fermitate  în  problema  hirotoniei  femeilor  şi  elabo¬ 
rarea  unui  Document  ortodox  normativ  cu  privire  la  aceasta. 

6.  S-a  încercat  punerea  în  discuţie  a  Documentelor  elaborate  de  a  treia 
Conferinţă  preconciliară  mai  ales  de  către  patriarhul  Ignatie,  oare  n-a  fost  la 
lucrări. 

Subsemnatul  am  respins  ideea,  deoarece  nimeni  dintre  noi  n-avea  mandat  să 
pună  in  discuţie  nişte  documente  ale  unui  for  panortodox.  Noi  aveam  doar  man¬ 
datul  de  e  lucra  în  Comitetul  Central,  potrivit  ordinei  de  zi  a  lud.  Documentele 
Conferinţei  preconciliare  pot  fi  discutate  de  Sinoadele  Bisericilor  autocefale  şi  de 
o  nouă  preconciliară,  sau  la  viitorul  Sfînt  şi  Mare  Sinod,  pentru  care  ele  sînt 
documente  de  lucru  deocamdată. 

Teza  mea  a  fost  aprobată. 

Pentru  a  se  elabora  o  strategie  ortodoxă  comună,  in  problemele  de  mai  sus 
(exclusiv  punctul  6)  şi  pentru  viitoarea  Adunare  Generală,  s-a  propus  o  întîlnire 
a  membrilor  ortodocşi  din  Comitetul  Centrali,  aşa  cum  a  mai  fost  o  astfel  de 
întîlnire  la  Sofia. 

Mitropolitul  Pangratie  de  Starazagora  s-a  oferit  imediat  ca  Biserica  Bulgară 
să  găzduiască  din  nou  o  astfel  de  întîLnAre,  suportînd  toate  cheltuielile.  Propunerea 
a  fost  acceptată,  urmînd  a  se  decide  ulterior  asupra  timpului  şi  asupra  autori¬ 
tăţii  care  va  face  convocarea. 

* 


In  timpul  lucrărilor  Comitetului  Executiv  şi  ale  Comitetului  Central,  Fede¬ 
raţia  Bisericilor  Protestante  din  Elveţia  a  organizat  o  recepţie  şi  o  alta,  guvernul 
Confederaţiei  elveţiene. 


Dr.  ANTONIE  PLAMADEALA 
Mitropolitul  Ardealului 

PREOTUL  RÂŞINAREAN  SAVA  POPOVICI-BARCIANU, 
MARTOR  AL  EVENIMENTELOR  DIN  PRIMĂVARA  ANULUI  1848 


Oă  fiu  al  vestitului  preot  Sava  I.  (t  1808),  pare  a  jstrîns  şi  a  copdat  cu  o 
minunată  caligrafie  o  mulţime  de  manuscrise  şi  cărţi,  între  ele  şi  o  „Istorie  a 
românilor  din  Ţara  Ardealului*4,  iar  intr-o  predică  rostită  ia  22  august  1792  înain¬ 
tea  credincioşilor  săi  spunea  că  „s-a  simţit  întru  totul  îndatorat  a  arăta  izvorul 
seminţiei  noastre  in  Ţara  Ardealului,  unde  noi  sîntem  rămăşiţă  a  romanilor  întru 
această  ţară  rămasă**,  la  rindul  lui,  şi  nepotul  său  Sava  II  (1814 — 1879)  s-a  simţit 
obligat  sufleteşte  să  raporteze  aceasta  celor  care  i-au  dat  „însărcinarea**  de  a  lucra 
„în  numele  naţiunii**  oa  deputat  în  faţa  împăratului  de  la  Viena.  Întrucât  abia  dacă 
se  mai  cunoaşte  vreun  caz  similar,  cînd  de  la  o  „obşte  sătească**,  aşa  oa  cea  din 
Răşinari,  s-au  păstrat  documente  sorise,  care  să  ne  ofere  posibilitatea  de  a  ne  da 
seama  mai  bine  despre  măsura  participării  maselor  la  actele  revoluţionare  din 
Transilvania  anului  1848,  ne-am  gîndit  că  deşi  epistola  oare  o  publicăm  aici  nu 
se  păstrează  decît  în  copie,  (1848,  Acte  recuperate  ulterior,  nr.  79,  fost  53),  totuşi 
ea  merită  a  fi  preţuită  la  adevărata  ei  valoare. 

Se  ştie  că  Sava  Popovicd-Bancianu  fusese  trimis  încă  de  episcopul  Vasile 
Moga  (t  1845)  la  studii  la  Universitatea  din  Viena,  de  aceea  nu-i  mirare  că,  după 
venirea  lui  Andrei  Şaguna  la  cîrma  Bisericii  ardelene,  el  s-a  bucurat  de  toatăi 
preţuirea,  desfăşurînd  o  bogată  activitate,  mai  întîi  ca  director  şcolar,  apoi  ca 
preot  în  Răşinari,  funcţionînd  în  anul  1849  precum  şi  în  1854 — 56  şi  ca  duhovnic 
militar,  iar  întrucît  era  şi  un  bun  cunoscător  al  limbii  germane,  el  a  publicat  o 
serie  întreagă  de  abecedare  şi  gramatici  ale  limbii  germane  precum  şi  un  bun 
dicţionar  german -român  şi  român -german.  In  acelaşi  timp  el  a  făcut  mari  servicii 
şi  ca  profesor  de  teologie  şi  în  calitate  de  consilier  episoopesc. 

Dar  el  era  şi  un  mare  patriot.  Cariera  lui  didactică  a  încetat  în  urma  faptului 
că  Guvernul  l-a  delăturat,  deoarece  în  predarea  geografiei  şi  istoriei  „era  stâpînit 
de  idei  ultranaţionaliste**,  socotind  ca  fraţi  români  şi  pe  cei  de  peste  munţi.  Intre 
cunoscuţii  cu  oare  coresponda  era  Avram  Iancu  însuşi,  despre  care  se  ştie  că  l-a 
vizitat  de  2  ori  în  Răşinari.  Aflîndu-se  în  imediată  apropiere  de  episcopul  Andrei, 
a  cărui  venire  In  Ardeal  o  socotea  „cu  adevărat  providenţială**  şi  ca  pe  „un  dar 
al  cerului**,  e  firesc  lucru  că  Sava  II  a  manifestat  mare  admiraţie  faţă  de  ierarhul 
său.  Dar  tot  atît  de  mare  a  fost  şi  ataşamentul  lui  faţă  de  credincioşii  pe  care-i 
păstorea.  Lupta  dîrză  dusă  veacuri  de-a  rîndul  împotriva  asupritorilor  feudali  a 
creat  în  Răşinari  o  puternică  tradiţie,  aşa  încît  nu-4  mirare  că  numărul  partici¬ 
panţilor  din  această  „comună  liberă**  pe  Cîmpia  Libertăţii  de  ila  Blaj  s-a  ridicat  la 
cifra  de  300.  Dintre  aceştia  se  ştie  că,  în  afară  de  preotul  Sava  Popovicd-Barcianu, 
au  fost  aleşi  să  facă  parte  din  delegaţia  oare  urma  să  prezinte  împăratului  de  la 
Viena  doleanţele  românilor,  încă  3  răşinăreni:  avocatul  Ioan  Pindu,  directorul 
şcolar  Ioan  Braţe  şi  „săteanul**  cu  statură  impozantă  Şărban  Jurculeţ.  Să  nu  se 
uite  apoi  că  preotul  Sava  II  a  fost  ales  oa  secretar  şi  în  Comitetul  Naţional  per¬ 
manent.  înţelegem,  dar,  dt  de  adinei  erau  resorturile  sufleteşti,  care  îndatorau" 
pe  acest  vrednic  slujitor  al  altarului,  dar  în  acelaşi  timp  deopotrivă  de  devotat 
îndrumător  al  mulţimilor,  6ă-şi  „facă  slujba  sa  deplin**. 

Biograful  său,  protopopul  Emilian  Cioran,  a  publicat  o  parte  din  corespon¬ 
denţa  lui  Sava  II,  mai  ales  cele  9  epistole  din  timpul  activităţii  sale  ca  duhovnic 
militar,  care  datează  însă  din  toamna  lui  1848  precum  şi  din  timpul  războiului 

Crimeii  (din  anul  1856).  Cu  referire  la  primăvara  anului  1848  Sava  a  scris  o 
epistolă  tatălui  său,  preotul  Daniil,  în  care  descrie  mai  ales  greutăţile  de  aprovi¬ 
zionare  ale  celor  plecaţi.  In  schimb,  către  „Comunitatea**  sau  „Obştea*1 2 3 4  din  Răşi¬ 
nari  el  a  scris  cel  puţin  3  epistole:  una,  la  data  de  10  mai  (stil  vechi),  în  care 
aminteşte  de  formarea  delegaţiei  pentru  împărat;  a  doua,  din  iunie,  reprodusă 
parţial  şi  în  „Memorialul44  lui  Şaguna;  cea  de  a  treia,  cu  data  de  11  iunie,  cea  mai 
lungă,  este  cea  pe  care  o  publicăm  noi  aici  şi  din  oare  prot.  Em.  Cioran  a  publicat 
numai  primul  aliniat.  O  copie  din  această  scrisoare  se  află  şi  la  Institutul  de  Istorie 
Naţională  din  Cluj. 

Iată  textul  ei: 


Cinstită  adunare 1 


Viena  şi  Pesta/ 11  Iunie  1848' 


Dumnezeu,  carele  e  însuşi  adevărul  şi  dreptatea,  căutînd  din  ceriu  şi  asupra 
neamului  românesc  şi  văzînd  că  s-au  împlinit  anii  osîndei  şi  a  subjugării,  sub  care 
gemea  de  veacuri  doar  pentru  păcatele  părinţilor  şi  ale  strămoşilor  noştri  în  sfatul 
său  cel  dumnezeesc,  au  hotărît  a  pune  odată  sfîrşit  atîtor  rele  şi  apăsări  ce  au 
avut  de  suferit  pînă  acum  şi  a-l  ridica  iară  la  treapta  ce  i  se  cuvine,  ca  popor  ales 
şi  a-i  întoarce  libertatea  răpită,  după  care  de  sute  de  ani  ofta  însă  în  zadar * 

Minutul  acesta,  iubiţilor,  în  care  se  puse  pasul  cel  dintîiu  pentru  desrobirea 
şi  redobîndirea  drepturilor  noastre,  parte  pierdute,  parte  cuvenite  după  greutăţile 
ce  purtăm  în  această  patrie,  în  ziua  a  treia  din  luna  lui  Maiu  ce  trecu,  în  care 
românul  însetat  ca  cerbul  de  isvoarele  apelor,  însetat,  zic,  de  dulcea  libertate  se 
adună  la  Blaj  în  număr 1  de  vreo  60.000,  unde  nesfiit  şi  fără  frică  îşi  descoperi 
păsurile  sale  înaintea  lumii  şi  să  ceară  dreptate .  El  făcu,  dar,  acolo,  în  Cîmpul 
libertăţii  o  petiţiune  sau  instanţă  cătră  împăratul  şi  cătră  Dieta  Ţării  în  numele 
naţiunii  române  întregi,  a  cărei  puncte  sint  cele  următoare  cuprinse  mai  pe  scurt: 

1.  Naţiunea  română  pretinde  ca  pe  viitor  să  aibă  neatîmarea,  şi  în  Dieta 
Ţării  să  aibă  reprezentanţii  săi  după  numărul  poporului  precum  şi  diregători  la 
tot  felul  de  domnii  judecătoreşti  ori  militare  asemenea  după  numărul  poporu¬ 
lui;  mai  încolo  cere  ca  să  se  slujească  cu  limba  sa  în  toate  trebile  de  lege  sau 
de  judecată  şi  în  tot  anul  să  aibă  o  adunare  naţională  generală. 

2.  Naţiunea  română  cere  ca  Biserica  română  să  fie  şi  să  rămînd  liberă, 
neatîmală  dela  oricare  altă  Biserică,  asemenea  în  drepturi  şi  foloase  ca  cele¬ 
lalte  Biserici  ale  Ardealului .  Ea  cere  reaşezarea  unui  Mitropolit  român  aici  în 
patrie  şi  sinod  (sobor)  general  sau  sobor  de  obşte  pe  tot  anul,  în  care  sinod  să  fie 
deputaţi  bisericeşti  şi  mireneşti,  prin  care  să  se  aleagă  şi  episcopii  româneşti 
slobod  după  mulţimea  voturilor  fără  candidaţie. 

3.  Naţiunea  română  cere  fără  întirziere  ştergerea  iobăgiei  preste  tot  fără 
nici  o  despăgubire  din  partea  ţăranilor  iobagi  şi  tot  deodată  şi  a  dijmelor,  ca  un 
ce  împiedecător  economiei. 

4.  Naţiunea  română  pofteşte  libertatea  de  a  putea  lucra  orice  meşteşug  şi  a 
neguţători  lipsind  tehurile,  privilegiurile  şi  altă  stavile  ce  împiedecă  negoţul 
cu  ţările  vecine,  de  care  se  ţine  desfiinţarea  vămilor  de  graniţă. 

5.  Naţiunea  română  cere  ca  darea  de  s-au  pus  de  la  un  timp  încoace  asupra 
vitelor,  care  din  pricina  strîmtorii  hotarelor  se  ţin  şi  se  pasc  în  ţările  vecine  cu 
mari  cheltuieli,  să  se  şteargă  cu  totul  şi  tractatele  ce  s-au  încheiat  intre  Prea 
înalta  Casă  a  Austriei,  Poarta  Otomană  şi  Principatele  româneşti ,  pentru  eco¬ 
nomia  vitelor,  să  se  păzească  cu  toată  scumpătatea.4 


1  Desigur  e  vorba  de  un  stil  vechi,  după  cum  reiese  din  cuprinsul  scrisorii. 
Ea  va  fi  fost  începută  la  11/23  iunie  în  Viena  şi  va  fi  fost  încheiată  la  18/30  iunie 
în  Pesta,  unde  Sava  Popovici  însoţea  pe  episcopul  A.  Şaguna. 

2  Acest  prim  aliniat  a  fost  publicat  (în  „Rev.  Teol.44,  1939,  p.  7)  de  preotul 
Em.  Cioran:  Corespondenţa  unui  preot  fost  şi  duhovnic  militar... 

3  Despre  numărul  participanţilor  la  „Adunarea  Naţională4*  din  Blaj  a  se 
vedea  S.  Dragomir:  Acte  şi  doc.  privitoare  la  revoluţia  românilor  din  Transilvania, 
voi.  V,  p.  191,  iar  mai  pe  larg  la  V.  Cheresteşiu:  Adunarea  naţională  de  la  Blaj , 
Bucureşti,  1966. 

4  A  se  vedea  în  această  privinţă  şi  memoriul  săoelenilor  publicat  de  noi  în 
„Mitrop.  Ard.**,  nr.  5/1986. 

6.  Naţiunea  română  cere  desfiinţarea  zeciuielilor  de  la  băile  de  aur  sau  de 
argint. 

7.  Naţiunea  română  cere  libertatea  de  a  vorbi,  a  scrie  şi  a  tipări  fără  cen¬ 
zură  orice  fel  de  cărţi  sau  jurnale,  ori  cum  le  numim  noi  novele. 

8.  Naţiunea  română  cere  asigurarea  libertăţii  personale,  totdeodată  cere 
libertatea  de  a  se  aduna  laolaltă  şi  ca  oamenii  să  nu  cadă  la  niciun  prepus  dacă  se 
adună  numai  să  vorbească  şi  să  se  înţeleagă  în  pace. 

9.  Naţiunea  română  cere  judecată  de  juraţi,  în  care  procesele  să  se  facă 
cu  gura. 

10.  Naţiunea  română  cere  înarmarea  poporului  sau  gardă  naţională  spre 
apărarea  ţării  dinlăuntru  şi  din  afară  şi  miliţia  română  să-şi  aibă  ofiţirii  săi 
români. 

11.  Naţiunea  cere  denumirea  unei  comisii  mestecate,  compusă  din  români 
şi  alte  naţii  ardelene  pentru  cercetarea  pricinilor  de  hotare,  şi  anumit  românii 
din  pămîntul  crăesc  poftesc  ca  prin  o  comisie  mestecată  neinteresată,  hotarele 
tare  le-au  cuprins  comunităţile  săseşti  dela  cele  româneşti  să  li  se  întoarcă 
românilor  înapoi.  Publicurile  —  cetăţenii  şi  orăşenii  din  Pămîntul  Crăiesc,  care 
au  cuprins  munţi,  păduri,  mori,  moşii  în  hotarele  româneşti,  dacă  nu  vor  putea 
dovedi  în  restimp  de  trei  luni  înaintea  pomenitei  comisii  cu  documente  vred¬ 
nice  de  credinţă  că  acelea  sînt  adevărată  proprietate  a  lor,  să  se  dea  îndărăpt 
comunităţilor  cu  venitul  lor. 

12.  Naţiunea  română  cere  ca  clerul  român  întreg  să  se  înzestreze  din  casa 
statului,  intocma  cu  cierurile  celorlalte  naţiuni. 

13.  Naţiunea  română  cere  înfiinţarea  şcoalelor  româneşti  pela  toate  satele 
şi  oraşele,  ridicarea  de  şcoale  mai  înalte  româneşti,  în  care  să  se  poată  învăţa 
şi  meşteşugul;  cere  mai  încolo  seminarii  pentru  creşterea  tinerilor  celor  ce  voesc 
a  se  preoţi  şi  o  universitate  română,  precum  au  şi  alte  naţiuni,  înzestrată  din 
casa  statului. 

14.  Naţiunea  română  cere  ca  toate  greutăţile  ţării  să  le  poarte  de  obşte  toţi 
lucrătorii  fără  nici  o  deschilinire  şi  privilegiile  să  se  şteargă. 

15.  Naţiunea  română  pofteşte  ca  să  se  facă  o  conscripţiune  nouă  pentru 
Ardeal  întemeiată  pe  dreptate,  libertate,  egalitate  şi  frăţietate,  adecă  pofteşte 
cu,  cartea  legii  să  se  prefacă  după  vremile  de  acum. 

16.  Naţiunea  română  cere  ca  împreunarea  (unirea)  Ardealului  cu  Ungaria 
să  nu  se  ia  la  desbatere  înainte,  pînă  cînd  Naţiunea  română  nu  se  va  cunoaşte  de 
naţiune  constituită  în  Dieta  Ţării  ca  şi  celelalte  naţiuni  împreună  lăcuitoare, 
altmintrelea  protestează. 

Acesta  e,  iubiţilor,  cuprinsul  cererii  românilor,  care  s-au  făcut  în  Adunarea 
cea  măreaţă  dela  Blaj.  Această  cerere  întemeiată  pe  s.  dreptate  o  au  subscris  în 
numele  naţiunii  române  întregi  amîndoi  episcopii  şi  12  secretari  români 5  aleşi 
de  naţiune  şi  împuterniciţi  de  naţiune  ca  să  lucreze  in  numele  ei.  Această  cerere 
între  neîncetate  strigări  de  bucurie  se  primi  de  toată  adunarea  şi  se  hotărî  deo¬ 
dată  ca  pentru  ducerea  cererii  acesteia  la  In.  împărat  şi  la  Dieta  din  Cluji  să 
se  aleagă  două  deputăciuni  şi  anume  numărul  deputaţilor  care  să  meargă  la 
Viena  să  stea  cel  puţin  din  30, 6  iar  al  celor  ce  vor  merge  la  Dietă  din  100  de 
inşi,  aleşi  din  preoţi,  literaţi,  nobili,  militari,  neguţători  şi  săteni.  Care  hotărîre  a 
Adunării  naţionale  dela  Blaj  pentru  trimiterea  deputaţilor  la  înălţatul  împărat 
o  am  făcut  cunoscută  şi  C(institei)  comunităţi  de  aici  în  10  zile  ale  lui  Maiu,7 8 
în  care  zi  se  şi  aleasă ,  precum  ştiţi  cu  toţii,  de  către  obştea  sătească  trei  depu¬ 
taţi*  care  avînd  de  a  se  însoţi  cu  ceilalţi  deputaţi  de  pre  alte  locuri  să  călă¬ 
torească  la  Viena  şi  in  numele  naţiunii  întregi  să  aştearnă  numita  cerere  Ma¬ 
iestăţii  Sale  împăratului.  In  fruntea  acestor  două  deputăţii  erau  rinduiţi  amîndoi 
episcopii,  unul  la  Viena  şi  celălalt  la  Cluj,  cu  acea  însărcinare  din  partea  Na¬ 
ţiunii  ca  pe  17/29  Maiu  sau  pe  luni  înainte  de  înălţarea  Domnului  să  se  afle 
negreşit  fiecare  dempreună  cu  deputaţii  la  locurile  cuvenite,  spre  a  putea  aşterne 


5  După  Memoriul  lui  A.  Şaguna  tipărit  de  N.  Popea,  Sibiu,  1889,  pag.  64, 
numărul  secretarilor  era  10. 

6  După  Popea  numărul  lor  era  de  47  (o.  s.,  p.  62). 

7  E  vorba  de  prima  epistolă  adresată  răşinărenilor,  cf.  E.  Cioran,  op.  c.,  p.  6 — 7. 

8  A  se  vedea  cele  spuse  înainte. 

cit  mai  in  grabă  cererea  naţiunei  tot  intr-o  zi  şi  înţălţatului)  împărat  şi  Dietei. 

Spre  a  ajunge,  dar,  la  ziua  hotărîtă  la  Viena  am  trebuit  să  pornim  de  acasă 
tocma  intr-o  vreme  cind  nu  se  auzea  altceva  din  toate  părţile  decît  numai  de 
tulburări  şi  răscoale,  cind  erau  oamenii  mai  îngrijoraţi  pentru  viaţa  şi  averea  lor. 
cind  tocma  se  lucra  pentru  închiderea  Cetăţii,9  noi  atuncea  sd  lăsăm  toate  şi 
să  călătorim  în  trebile  neamului  nostru  românesc  doară-l  vedem  cit  mai  curînd 
fericit,  cit  mai  curînd  slobod  din  ticăloşie.  Cu  ajutorul  lui  Dumnezeu  ajunserăm, 
dar,  în  pace  pe  ziua  numită  la  Viena  toţi  deputaţii  în  număr  de  28,  unde  înainte  de 
sosirea  noastră  cu  două  zile  se  întîmplă  în  Cetate  o  răscoală  urîtă  între  studenţi , 
cetăţeni  şi  miliţie.  Spre  nenorocirea  noastră  Majestatea  Sa  Împăratul,  din  pri¬ 
cina  deselor  tulburări,  părăsi  Viena  şi  pentru  reîntregirea  sănătăţii  sale  călători 
la  Insbruck  din  Tirol.  Ce  era  dară  să  facem?  Trebuia  să  aşteptăm  doar  vreun 
răspuns  dela  unii  deputaţi  ai  noştri  care  se  duseseră  cu  cererea  noastră  înainte  la 
Insbruck.10  Trecură  două  săptămîni  de  aşteptare  zadarnică  şi  încolo  niciun  răspuns 
nu  căpătarăm ;  aceasta  disgustă  pe  cei  mai  mulţi  deputaţi,  cari  se  şi  întoarseră 
către  casă  sau  îşi  căutară  de  trebile  lor,  dar  nici  că  se  putea  altmintrelea. 

Mai  râmaserăm  din  toţi  vreo  10  inşi  pe  loc ;  într-aceea  sosi  şi  Măria  Sa  D-l 
nostim  episcop  de  la  Viena*  11  şi  din  îndemnul  Prea  Sfinţiei  Sale  de  a  jertfi  şi 
de  a  face  toate  cele  cu  putinţă  pentru  fericirea  naţiei  noatre,  am  pornit  în 
dumineca  tuturor  sfinţilor  la  Insbruck,  unde  ajungînd  Joi,  am  fost  aşa  de  noro¬ 
coşi  de  în  următoarea  zi  Vineri  am  dat  cererea  noastră  chiar  în  mîna  Maiestăţii 
Sale ,  a  Împăratului 12  fiind  de  faţă  şi  împărăteasa  şi  încă  un  ministru  /  de  la 
care  ne-am  învrednicit  a  căpăta  nu  numai  cu  gura,  dar  şi  în  scris  înalta  resoluţie 
împărătească,  pre  care  Măria  Sa  D-l  nostru  Episcop  prin  circulariul  acesta  voieşte 
a  se  face  cunoscută  tuturor  parohiilor  sie  subordonate.  /  aici  se  citeşte  circula¬ 
riul  /.iJ 

Din  această  scrisoare  păstorească  vedeţi,  iubiţilor,  cît  de  mult  au  dobîndit 
la  cererea  sa  naţia  română  peste  tot,  deodată  în  ce  se  ţine  de  celelalte  puncte 
ale  cererii  noastre  precum  darea  pre  vitele  ce  păşunează  în  Ţară  sau  a  regiilor 
pricina  hotarălor  şi  celelalte  vă  rog  să  fiţi  cu  puţină  răbdare  şi  şi  acelea,  vrînd 
Dumnezeu,  în  scurt  timp  să  vor  hotărî  la  măritul  Ministeriu  din  Peşta ,  fiindcă 
aceste  două  ţări,  adecă  Ardealul  cu  Ţara  Ungurească,  s-au  făcut  acum  numai  o 
singură  ţară  prin  Uniune,  precum  se  vede  din  Circulariul  acesta  ce  să  va  citi  trimis 
de  către  Ministeriul  unguresc  spre  a  se  vesti  tuturor  locuitorilor  patriei " 

Aţi  auzit,  iubiţilor,  din  această  scrisoare  a  Ministerului  unguresc,  că  în  pri¬ 
vinţa  drepturilor  şi  a  libertăţii  nu  este,  nu  va  fi  şi  nu  poate  fi  deosebire  între 
neamurile  ce  lăcuesc  această  ţară.  Ba  se  zic  şi  unguri  şi  saşi  şi  români  şi  ori¬ 
care  altă  naţie  vor  avea  cu  toţii  asemenea  drepturi  la  domnii,  la  meşteşuguri,  la 
orice  fel  de  foloase  ale  Ţării  vom  fi,  dar  fraţi  cu  toţii  în  drepturile  de  ni  se 
cuvin  după  cum  purtăm  şi  greutăţile  Patriei  asemenea  cu  toţii.  „Uniunea**  s-au 
pronunţiat,  s-au  întărit  şi  Înaltul  Ministeriu  în  numele  Înălţatului  nostru  Împărat 
au  pornit  odrmuirea  Ardealului.  Trebile  noastre,  dară,  cererile,  judecărţile  şi 
jălbile  se  vor  cerceta  şi  hotărî  pe  viitoriu  la  Înaltul  Ministeriu  din  Budapesta, 
precum  aţi  văzut  din  rezoluţiunea  Maiestăţii  sale  ce  ui  s-au  cetit. 

Eu  vă  încredinţez,  iubiţilor,  că  noi  ca  deputaţii  naţiunei  atit  în  Insbruck,  cît 
şi  la  întoarcerea  noastră  în  Pesta  am  descoperit  personal  şi  cu  gura  păsurile  şi 
lipsele  noastre  Domnilor  Miniştri,  dela  care  am  căpătat  cele  mai  bune  nădejdi  că 
toate  dorinţile  noastre  se  vor  împlini,  cu  atîta  mai  vîrtos  cu  cît  pînă  acum  am 
suferit  mai  mult.  Au  răsărit  dar,  şi  Românilor  soarele  dreptăţii,  la  care  se  poate 


9  Populaţia  Vienei  era  în  revoluţie  încă  din  martie  1848.  La  15  mal  porţile 
cetăţii  au  fost  închise.  La  21  mal  (st.  v.)  a  avut  loc  măcelul  de  la  Mihalţ,  în  oare 
12  ţărani  au  fost  împuşcaţi,  pentru  că  şi^au  cerut  pămîntuil  răpit  de  un  conte. 

10  E  vorba  de  memoriul  înaintat  de  Bram,  Cipariu,  Laurian  şi  Popasu  şi  de 
rezoluţia  împăratului  la  data  de  7  (resp.  11)  iunie  (Popea,  Memorial...  132 — 136). 

11  In  12  sau  13  iunie  (Dragomir,  Acte  şi  doc.  revol.  1848 — 49,  v.  V/231). 

12  Memorial,  p.  136 — 138. 

13  Prin  acest  „ţircular**  se  anunţa  între  altele  ştergerea  iobâgiei  din  Tran¬ 
silvania,  Memorial,  p.  147 — 150. 

14  E  vorba  de  „Proclamarea**  pr.  ministru  L.  Battyani  din  22  iunie  i848. 
(Memorial,  p.  157 — 159). 

încălzi  şi  bucura  de  fericitoarele  lui  raze.  Rumânul  de  aici  înainte  nu  mai  este  rob. 
nu  mai  este  iobagul  cutăruia,  ci  este  fiu  al  patriei ,  este  om  slobod  precum  l-au 
făcut  Dumnezeu  şi  precum  voeşte  Dumnezeu  să  fie  slobod,  este  cetăţean  al  ţării, 
precum  este  oricare  alt  locuitoriu  al  patriei,  ungur  sau  sas,  slobod  de  a  purta 
orice  domnie  în  ţeară,  numai  hărnicie  să  aibă  spre  aceasta,  slobod  de  a  lucra 
orice  meserie  numai  dacă  o  au  învăţat.  Nouă,  prin  urmare,  ni  s-au  deschis  un 
cîmp  mai  larg  de  fericire.  Oamenii  noştri  cei  învăţaţi  vor  ajunge  mai  lesne  la 
diregătorii  şi  domnii  şi  ne  vor  putea  ajuta  şi  pre  noi  în  lipsele  noastre.  E  de 
lipsă,  dar,  fraţilor ,  ca  noi  acest  timp  de  acum,  care  ne  făgădueşte  atîtea  foloase, 
să  nu-l  petrecem  în  zadar,  să  nu  fim  aşa  de  nepăsători,  ci  să-l  întrebuinţăm  spre 
folosul  nostru:  „Lucraţi,  zice  Evanghelia,  pină  e  ziuă,  lăpădaţi  de  la  voi  lucrurile 
întunericului 44  (Ioan  12,  35),  adecă  prostia,  neştiinţa  „şi  vă  îmbrăcaţi  în  haina 
luminii u,  care  e  înţelepciunea.  „Scoală- te.  ia-ţi  patul  şi  umblă44. 

Noi  de  ici  încolo  începem  o  viaţă  nouă  în  istoria  lumii;  e  de  lipsă,  dar,  să 
ne  prefacem,  să  ne  prenoim  şi  noi  în  fapte,  în  năravuri.  E  de  lipsă  să  ne 
deşteptăm  din  somnul  cel  de  moarte*4,  în  care  am  dormit  sute  de  ani  pină 
acum  ca  morţi  şi  „să  dăm  dovezi44  învederate  lumii  că  nu  sîntem  aşa  de  ticăloşi 
precum  ne-au  socotit  lumea  pînă  acum,  să  ne  arătăm  în  faptă  că  ne  tragem 
soiul  şi  sămînţa  dela  un  popor  puternic  şi  lăudat,  dela  Romani,  carii  pentru  apă¬ 
rarea  patriei  şi  libertăţii  îşi  punea  şi  însâş  viaţa.15 

Fraţilor,  vă  rog  pentru  numele  lui  Dumnezeu  să  ne  înţelegem  laolaltă  în 
această  vreme,  cînd  Românii  sînt  puşi  pe  drumul  înaintării,  cînd  patria  ne  che- 
zăşueşte  tot  binele,  să  ascultăm  şi  să  urmăm  sfatul  celor  mai  înţelepţiţi  şi  mai 
pricepuţi,  cari  ne  voesc  binele,  fericirea  şi  mărirea  noastră.  Să  lăsăm  împăre- 
cherea,  ura,  pisma,  zavistia,  atîtea  pedepse  ale  Cerului,  ce  vin  asupra  unui 
neam  bătut  de  rele  şi  să  ne  unim  cu  toţii  intr-un  cuget,  într-o  năzuinţă,  spre 
binele  de  obşte.  Fraţilor,  să  luăm  lucrurile  precum  sînt,  să  nu  le  tot  sucim,16  să 
nu  tot  căutăm  la  pricini  şi  acolo  unde  nu  sînt,  să  nu  cirtim  toate  pînă  şi  faptele 
care  în  sine  sînt  bune.  Aduceţi-vă  aminte  ce  zice  sf.  Evanghelie:  „Toată  cetatea 
ce  se  împăiechează  între  sine,  piere “  (Mat.  12.  25).  Aţi  auzit  din  rezoluţia  împă¬ 
rătească  voia  Prea  înălţatului  nostru  împărat  ca  să  încungiurăm  toate  cele  ce 
nasc  împărechere,  sfadă  şi  altele  de  feliul  acesta  şi  să  trăim  în  dragoste  şi  în 
bună  înţelegere  cu  toţi  compatrioţii  noştri ,  fiindcă  numai  în  chipul  acesta  vom 
putea  înflori  şi  noi,  vom  fi  ca  un  pom  răsădit  lîngă  isvoarele  apelor  şi  ne  vom 
bucura  în  pace  de  foloasele,  drepturile  şi  bunătăţile  ce  le-am  dobîndit. 

Fraţilor,  noi  am  intrat  de  acum  in  asemenea  drepturi,  care  le  au  şi  cele¬ 
lalte  naţii  împreună  locuitoare,  să  vedem  dară  ce  au  făcut  şi  ce  fac  aceste  naţii 
pentru  apărarea  drepturilor  lor,  aceea  să  facem  şi  noii  vedem  că  se  înarmează 
ei,  să  ne  înarmăm  şi  noi,17  de  vreme  ce  prin  înalta  resoluţie  împărătească  ni  s-au 
dat  şi  nouă  voie  şi  slobozenie  spre  a  ne  putea  înarma.  Dacă  s-au  înarmat  ei 
pentru  asigurarea  patriei,  să  ne  înarmăm  şi  noi  pentru  apărarea  ei.  Voi  vedeţi, 
iubiţilor,  că  mai  toată  lumea  e  turburată,  că  toţi  prind  la  arme  fără  osebire! 
domni,  ţărani,  bogaţi,  săraci,  bătrini,  tineri,  apoi  noi  ce  mai  aşteptăm?  Sîntem 
noi  doară  mai  buni  decît  ceilalţi  oameni?  Să  ne  fie  ruşine  că  am  rămas  numai  noi 
singuri  în  lume,  care  nu  ne-am  putut  îndupleca  pînă  acum  a  lua  arme  de  bună 
voia  noastră.  Să  lăsăm ,  fraţilor,  la  o  parte  acea  temere,  acea  frică  deşartă  de 
carea  sîntem  stăpîniţi  astăzi  şi  să  ne  înarmăm  şi  noi  pentru  apărarea  tronului 
vrednici  de  drepturile  şi  foloasele  ce  am  dobîndit  şi  vom  mai  dobîndi.  Acum,  in 
aceste  timpuri  turburate,  avem  o  îndoită  datorie  de  a  ajuta  patriei  din  toate 
puterile  noastre,  ca  mai  tîrziu  să  ne  folosim  mai  chiar  de  bunătăţile  libertăţii, 
care  ni  s-au  dat. 


15  Se  ştie  că  încă  in  1792  tatăl  preotului  Sava  Popovid - Barcianu  susţinea 
într-o  predică  celebră  romanitatea  poporului  român  (I.  Lupaş:  Studii,  conferinţe 
şi  comunicări  ist.  I,  Bucureşti,  1927,  p.  375 — 389). 

16  Atei  se  face  aluzie  la  pasivismul  recomandat  de  tineretul  aintiunionist  în 
frunte  cu  Tr.  Lauirean,  despre  care  vorbeşte  Şaguna  în  Memorialul  său,  p.  139  şi 
urm.  Vezi  S.  Dragomir,  op.  c.,  p.  227 — 240. 

17  înarmarea  gărzilor  naţionale  fusese  hotărî!  ă  în  punctul  10  al  Adunării 
Naţionale  de  la  Blaj,  cum  s-a  spus  şi  în  această  epistolă. 

Eli  încheiu  acest  cuvint  al  meu  cu  vorbele  prea  bunului  nostru  arhipăstor 
sufletesc 71  „ Fiţi  credincioşi,  infălţatului)  împărat,  credincioşi  Ţârii  şi  ascultători 
de  mai  marii  voştri  precum  aţi  fost  şi  pin1  acum.  Să  avem ,  iubiţilor  mei,  dra¬ 
goste  frăţească,  atit  între  noi,  cit  şi  către  celelalte  naţii  cu  noi  lăcuitoare,  ca 
împreună  să  ne  putem  îndulci  de  bunătatea  ţării  noastre  şi  chiar  împreună  cu  ele 
cu  unite  puteri  să  apărăm  patria  noastră  de  vrăjmaţii  ei,  precum  am  făcut  şi 
pînă  acum.  Ştie  lumea,  iubţiţilor),  cumcă  totdeauna  cînd  au  amerinţat  nenorocire 
pe  dulcea  noastră  patrie,  românul  totdeauna  au  fost  gata  spre  apărarea  ei,  cum 
au  apărat  împreună  cu  celelalte  popoare  cu  însăş  vărsarea  sîngelui,  ţeara,  car  ea 
încă  îi  era  maşteră;  cu  cit  mai  vîrtos  va  face  aceasta  acum,  văzînd  că  patria  îl 
strînge  la  peptul  său  adevărat  mămesc  şi-l  declară  de  al  său  adevărat  fiuu,  lingă 
care  dulci  şi  de  mare  însemnătate  cuvinte  îngăduiţi-mi  să  mai  indirept  şi  eu  cătră 
voi,  iubiţilor,  două-trei  cuvinte  şi  aşa  a-mi  încheia  cuvîntarea:  fiţi  ascultători 
intru  toate  prea  bunului  nostru  arhiereu  şi  vă  plecaţi  voiinţei  lui,  daţi  mulţămită 
lui  Dumnezeu  că  ne- am  învrednicit  de  a  avea  în  aceste  timpuri  grele  un  părinte, 
care,  cu  nespusă  rîvnă  ziua  —  noaptea,  din  toate  puterile  luptă  pentru  fericirea 
poporului 19  grijei  sale  încredinţat,  carele  ca  un  bun  ostaş  se  luptă  pentru  causa 
cea  direaptă  a  Românilor.  Mai  pre  urmă,  binecuvîntaţi,  aveţi  în  cinste  şi  mul - 
ţămiţi  tuturor  acelor  români  zdraveni  care  au  lucrat  şi  pînă  acum  şi  vor  lucra 
in  viitoriu  pentru  fericirea  naţiei  române/0  sprijiniţi  după  puteri  paşii  lor,  ca  aşa 
să  se  pogoare  binecuvîntarea  lui  Dumnezeu  peste  fiii  cei  mulţămitori,  preste  nea¬ 
mul  românesc. 

Pr.  prof.  T.  Bodogae 


DIN  FONDUL  ARHIVISTIC  IOAN  LUPAŞ 


La  Biblioteca  Mitropoliei  Ardealului  din  Sibiu  se  păstrează  Fondul  arhivistic 
I.  Lupaş,  ce  posedă  o  valoare  documentară  deosebită  atît  pentru  cultura  cît  şi 
pentru  istoriografia  românească.  In  decursul  timpului  I.  Lupaş  a  purtat  o  vastă 
corespondenţă  cu  personalităţi  din  ţară  şi  de  peste  hotare,  prin  intermediul  căreia 
aflăm  noi  amănunte  referitoare  la  viaţa  culturală,  politică  şi  bisericească  din 
perioada  interbelică. 

Fondul  menţionat  inserează  peste  5000  de  poziţii,  cuprinzînd  în  cea  mai  mare 
parte  corespondenţă  adresată  lui  I.  Lupaş,  fiind  ordonată  alfabetic  şi  cronologic: 
mareşalul  Averescu,  mitropolitul  N.  Bălan,  L.  Blaga,  V.  Branişte,  N.  Cartojan, 
mitropolitul  N.  Colan,  patriarhul  Miron  Cristea,  C.  C.  Giurescu,  O.  Ghibu,  O.  Goga, 
V.  Goldiş,  N.  Iorga,  I.  Maniu,  A.  Oţetea,  P.  P.  Negulescu,  S.  Puşcariu,  C.  Rădu- 
lescu-Motru,  P.  P.  Panadtescu,  Şt.  Pascu,  D.  D.  Roşea,  T.  Vianu  şi  alte  personali¬ 
tăţi.  De  asemenea  se  păstrează  o  corespondenţă  bogată  provenită  de  la  Academia 
Română,  Asociaţia  transilvană,  Societatea  culturală  Transilvania,  Liga  antire- 
vizionistă,  Societatea  de  Radiodifuziune  etc.  Din  corespondenţă  reiese  spri¬ 
jinul  acordat  de  I.  Lupaş  unor  tineri  silitori,  în  vederea  formării  lor  ca  istorici 
valoroşi:  M.  Dan,  C.  Daicoviciu,  A.  Decei,  C.  Gollner,  I.  Moga,  A.  Oţetea,  Şt.  Pascu 
şi  alţii.  Cînd  un  istoric  se  va  hotărî  să  elaboreze  monografiile  celor  două  şcoli  de 
istorie  de  la  Roma  şi  Paris,  în  acest  fond  va  descoperi  foarte  multe  date  inedite. 

împlinirea  la  3  iulie  1987  a  două  decenii  de  la  stingerea  istoricului  şi  sluji¬ 
torului  devotat  al  bisericii  Ioan  Lupaş,  ne-a  determinat  să  semnalăm  existenţa 
fondului  şi  în  acelaşi  timp  să  prezentăm  o  infimă  parte  a  acestuia  şi  anume 
corespondenţa  primită  de  la  mitropolitul  Nioolae  Bălan. 


18  Aici  se  citează  din  „ţircularur*  lui  Şaguna. 

19  Impresionante  sînt  cuvintele  cu  care  admiră  patriotismul  neabătut  al  lui 
Şaguna:  „Eu  pe  toată  întîmplarea  râmîn  statornic  în  propusul  meu,  nici  că  mă  voi 
întoarce  mai  curind  la  familia  mea  pînă  nu  voi  face  destul  (=voi  împlini)  însăr¬ 
cinării  mie  de  cătră  naţiune  dată14. 

20  Aluzie  la  conducătorii  aleşi  de  Adunarea  Naţională  de  la  Blaj. 

Frate  Lupaş, 

Ieri  a  fost  la  mine  un  anumit  d.  C.  Cemăianu,  autorul  scrierii  de  ocară  a 
trecutului  nostru  bisericesc:  Biserica  şi  românismul. 

Am  aflat  de  la  dinsul  cum  l-ai  tratat  cu  ocazia  înmormîntării  fie  iertatului 
părinte  Dr.  Aug.  Bunea,  şi  mi-a  plăcut.  I-am  dat  şi  eu  o  lecţie  la  fel.  E  un  agent 
al  propagandei  papiste,  care  păşeşte  în  biserica  ortodoxă  din  Ţară  tot  cu  mai 
multă  îndrăzneală.  Azi  am  primit  o  broşură,  intitulată  Propaganda  papiată  şi 
întîmplările  bisericeşti  de  azi,  in  fruntea  cărora  stă  avocatul  trecut  la  biserica 
papistă:  Marin  Theodorian.  De  cumva  nu  ai  cele  scrise  în  această  chestie,  ţi  le 
pot  trimite  eu,  deoarece  cred  că  ar  fi  bine  să  luăm  şi  noi  cuvîntul.  îndeosebi,  cred 
că  nu  ar  trebui  să  laşi  fără  răspuns  scrierea  tendenţioasă  a  lui  Cemăianu,  precum 
am  şi  aflat  de  la  el  că  ai  de  gînd  să  faci.  Eu  cu  plăcere  ţi-aş  publica  în  Revista 
Teologică  răspunsul ,  dar  chestia  de  căpetenie  e  să-l  dai,  oriunde. 

Eu  încă  voi  scrie  în  contra  propagandei  stricăcioase,  faţă  de  care  cei  din 

?'ară,  îndeosebi  profesorii  de  la  facultatea  de  teologie,  nu  se  apără  cum  ar  fi  datori, 
n  sensul  propagandei  lucră  două  reviste:  „ Vestitorul “  şi  biserica  românău. 
Aceasta  din  urmă,  în  numărul  cu  care  şi-a  dat  sufletul,  acuză  pe  mitropolitul 
Atanasie  de  grave  fapte  imorale,  care  nu  pot  crede  să  fie  adevărate.  De  la 
Cemăianu  am  putut  afla,  că  e  pusă  la  cele  o  întreagă  campanie,  cu  scopul  ca 
să  răstoarne  pe  ambii  mitropoliţi  ai  Ţării. 

Deplorabile  stări l  Ne  umplu  inima  de  durere. 

Cirul  vei  veni  cu  vreo  ocazie  la  Sibiu,  te-aş  pune  în  curent  cu  toate. 

Nu  întîrzia  cu  răspunsul. 

Cu  frăţie!  Bălan 

Trăiască  Cristeal  Şi  sora  lui  Semproniul 

(Fond  I.  Lupaş,  nr  291) 

Sibiu,  la  1  iunie  n.  1923 


Iubite  părinte  Lupaş, 

Am  primit  scrisoarea  Sfinţiei  Tale  şi-ţi  mulţumesc  că  ai  primit  a  ţinea 
discursul  festiv  cu  ocazia  serbării  semicentenare  de  la  moartea  mitropolitului 
Andrei. 

Eşti  cel  mai  indicat  să  ţii  acel  discurs  şi  noi  doream  ca  biograful  marelui 
ierarh  al  nostru  să  ne  vorbească  despre  cel  sărbătorit,  ca  festivitatea  să  se  des¬ 
făşoare  cu  cit  mai  multă  demnitate. 

Noi  am  alcătuit  programul  festivităţilor  pentru  două  zile: 

1.  Sîmbătă,  în  30  iunie  st.  n.,  festivităţile  se  vor  desfăşura  în  Sibiu ,  avînd 
caracter  mai  mult  pentru  intelectuali:  Liturghie  solemnă,  cu  participarea  ierar¬ 
hilor  ortodocşi  din  toată  ţara,  apoi  parastas.  La  parastas  voi  vorbi  eu  şi,  pro¬ 
babil,  şi  ierarhi  din  celelalte  părţi  ale  bis.  noastre.  Pe  urmă  masa  comună  (ban¬ 
chet).  In  dup- amiaza  acelei  zile,  la  orele  6,  va  fi  festival  în  biserica  catedrală, 
cîntînd  un  cor  mare  sub  conducerea  profesorului  Timotei  Popovici  cîteva  piese 
religioase  bine  alese  şi  studiate,  iar  în  centrul  festivalului  va  sta  discursul  festiv 
al  Frăţiei  Tale.  Am  contemplat  ca  acel  festival  să  fie  punctul  artistic-intelectual 
culminant  al  tuturor  festivităţilor. 

Uitasem  să  amintesc  că  festivităţile  vor  fi  deschise  încă  vineri  seara,  în 
29  iunie  st.  n.,  prin  o  şedinţă  festivă  a  Societăţilor  „Andrei  Şagunau  ale  ele¬ 
vilor  Seminarului  şi  a  Şcoalei  Normale  „Tinerimea  înainte “I 

Am  luat  dispoziţii  ca  să  împodobim  cît  se  va  putea  mai  frumos  catedrala, 
în  care  la  festival  vor  fi  aşezate  scaune,  iar  la  locuri  potrivite  să  atîmăm  pe 
lingă  tabloul  lui  Şaguna,  şi  portrete,  aduse  anume  spre  acest  scop  din  celelalte 
centre  bisericeşti,  ale  unor  ierarhi  ca:  Antim  Ivireanu,  Veniamin  Costache,  Sil¬ 
vestru  Andrievici  (Bucovina),  al  cuiva  din  Basarabia  etc. 

Prin  urmare  Te  rog  să  prepari  un  discurs  pentru  intelectuali,  care ,  nu  mă 
îndoiesc,  va  fi  la  înălţimea  celui  sărbătorit. 

2.  Duminică,  a  doua  zi  în  1  iulie  st.  n.,  vom  face  serbări  în  Răşinari,  avînd 
caracterul  unei  festivităţi  pentru  popor.  Liturghie  în  biserica  mare  (pe  care  o 

renovăm),  parastas  la  mauzoleul  mitropolitului  Andrei,  slujind  ierarhi  şi  preoţi 
din  toate  părţile.  Aici  voi  ţinea  eu  un  cuvînt  pentru  popor,  apoi  vor  urma 
discursurile  delegaţilor:  Academiei,  Universităţilor,  Guvernului,  Asociaţiei  noastre. 
Facultăţilor  teologice  şi  seminariilor ,  a  Societăţii  românilor  macedoneni,  a  unui 
mirean  al  nostru  (reprezentînd  poporul  mitropoliei),  al  unui  preot  bătrîn  sfinţit 
de  Şaguna  (reprezentînd  preoţimea  rurală)  etc.  etc.  Va  fi  de  faţă  popor  mult  din 
toate  părţile  şi  acum  chibzuim  să  facem,  pe  o  livadă  deschisă,  o  mare  masă  de 
obşte ,  binecuvîntată  de  toţi  ierarhii  prezenţi. 

Participarea  Curţii  Regale  a  rămas  să  o  sondez  în  zilele  apropiate,  mergind  la 
Bucureşti. 

Pentru  portretul  lui  Şaguna  am  luat  dispoziţii  la  Drotlef.  Datoria  broşurii 
vom  aranja-o . 

Dacă  ne  mai  poţi  sugera  o  idee  bună  pentru  completarea  programului,  primim 
bucuroşi. 

Cu  binecuvîntare  şi  iubire 

Mitropolit  Nicolae 

Memoriile  mitrop.  Andrei  sunt  la  tipar  şi  vor  apare  —  după  copia  arhie¬ 
reului  vicar  Puşcariu,  căci  originalul  nu  l-am  găsit  oricît  am  întrebat  după  el  — 
in  decurs  de  vreo  2 — 3  săptămîni. 

( Fond  I.  Lupaş,  nr.  292 ) 

Cabinetul 

Mitropolitului  Ardealului  Sibiu ,  în  20  IV  1926 


Iubite  domnule  ministru, 

In  Monitoriul  oficial  Nr.  75  a.  c.  la  pag.  4807  s-a  publicat  concurs  pentru 
postul  de  Inspector  General  Sanitar  al  Regiunei  XI  sanitare  —  Cluj. 

La  acest  post  va  petiţiona  şi  Dr.  Basil  Başiota,  de  prezent  prim  medic  al 
judeţului  Cluj. 

Nu  ştiu  ce  concurenţi  vor  mai  fi  la  acel  post.  Te  rog  însă  foarte  mult,  ca 
să  faci  tot  posibilul  ca  la  acel  post  să  fie  numit  Dr.  B.  Başiota.  care  este  un 
foarte  bun  medic,  cunoscător  al  împrejurărilor  şi  administraţiei  de  la  noi.  El 
este  cel  mai  bun  prieten  de  copilărie  şi  pînă  astăzi  al  meu  şi  mi-ai  face  o 
deosebită  bucurie  mie,  dacă  acest  cuvînt  al  meu  ar  contribui  la  numirea  lui. 

Aici  în  judeţ  lucrurile  merg  bine.  Îmi  spun  preoţii  veniţi  la  mine  din  diferite 
părţi,  că  e  necesar  să  luaţi  contact  cu  poporul  în  cît  mai  mare  măsură. 

Dr.  B.  Başiota  ţi-ar  putea  fi  folositor  şi  în  propagandă,  mai  ales  în  judeţul 
Clujului,  dar  prin  corpul  medicilor  şi  în  alte  părţi. 

Cu  binecuvintări  şi  cu  toată  dragostea 

Mitropolit  Nicolae 

ttond  l.  Lupaş.  nr.  293) 


Cabinetului 

Mitropolitului  Ardealului  Sibiu,  in  8  VI  1926 


Iubite  amice, 

Am  primit  ordinul  de  plată  pentru  cele  500.000  lei,  ce  ni  le-ai  dăruit  pe  seama 
aşezamintului  „Cirja  bătrîneţeloril  din  Sălişte.  Vom  proceda  după  indicaţiile  date 
in  scrisoarea  ce  mi-ai  predat  la  întîlnirea  noastră  din  Bucureşti. 

In  duminica  trecută  n-am  fost  la  Sălişte  fiind  timpul  nefavorabil  pentru  sfin¬ 
ţirea  capelei  din  pădure.  Voi  amîna-o  pînă  ce  se  va  însenina  vremea.  Cu  acea 
ocazie  voi  vesti  poporului  organizarea  noului  aşezămint  al  dragostei  creştineşti , 
din  dărnicia  celui  ce  i-a  păstorit,  iar  acum  iubeşte  cu  fapta  de  la  locul  ce-l  ocupă. 

Eu  îţi  mulţumesc  attît  în  numele  meu  şi  al  Consistoriului,  cit  şi  al  celor  ce 
aşteaptă  mîngâiere  de  la  „Cîrja  bătrîneţeloru .  Am  rămas  duios  impresionat  cînd 
mi-ai  spus  că,  întorcîndu-te  de  la  Palat,  după  depunerea  jurămîntului  ca  ministru, 
te-ai  gîndit,  oare  prin  ce  ai  putea  face  un  bine  bătrînilor  şi  cum  ai  putea  organiza 
căminul  lor  din  Sălişte.  Acum  îmi  dai  dovada  că  ştii  trece  la  fapte. 

Dumnezeu  să-ţi  ajute  şi  să-p.  răsplătească  cu  darul  şi  binecuvîntările  Sale  tot 
binele  ce-l  vei  face  pentru  neamul,  ţara  şi  sfînta  noastră  biserică. 

Eu  mă  cuget,  cum  să  aducem  în  mai  strînsă  legătură  preoţimea  cu  problemele 
Min.  ocrotirilor  sociale  aşa  cum  mi-ai  amintit  pe  urmă.  In  genere,  evenimentele 
din  urmă  mi-au  dat  îndemnul  de  a  strînge  şi  mai  mult  rîndurile  preoţimei  şi  a 
înălţa  conştiinţa  ei  şi  a  întări  disciplina  ei,  precum  şi  legăturile  ei  cu  poporul,  ca 
să  nu  poată  fi  anihilată  acţiunea  preoţimei  de  top  demagogii  zilelor  noastre. 

lp  trimit  o  rugare  pentru  Măn.  de  la  Sîmbăta.  Dacă  din  bugetul  anului 
curent  nu  mai  ai  disponibilităp,  te  rog  să  nu  uip  în  bugetul  viitor.  Gîndul  meu 
este  să  fac  acolo  o  instituţie  mare  şi  cu  rosturi  precise  şi  înalte  în  biserica  noastră. 

Cu  binecuvîntări  şi  cu  iubire 


(Fond  1.  Lupaş,  nr.  294) 


Mitropolit  Nicolae 


Ziirich,  24  VIII  1926 


Din  drum  spre  Berna  (spre  a  participa  la  conferinţa  de  continuare  a  congre¬ 
sului  din  Stockholm),  călduroase  salutări. 

Mitrop.  Nicolae 

(Fond  I.  Lupaş,  nr.  295) 


Cabinetul 

Mitropolitului  Ardealului  Sibiu,  in  24  IV  1928 


Iubite  părinte  Lupaş, 

Am  primit  la  timp  scrisoarea  Frăţiei  Tale,  dar  plecînd  la  Păltiniş,  îndată 
după  înapoierea  mea  de  la  Bucureşti,  pe  urmă  venind  sf.  Sărbători,  n-am  avut 
răgaz  să-ţi  mulţumesc  pentru  cuvintele  ce  mi  le-ai  adresat. 

O  fac  acum  —  şi  te  rog  să  crezi  că,  în  mijlocul  atîtor  oameni  care  şi-au 
schimbat  părerile  de  la  o  zi  la  alta,  simt  o  adevărată  satisfacpe  sufletească  văzînd 
că  mai  sunt  şi  de  aceia  care  preţuiesc  consecvenţa  logică  şi  morală,  mai  ales  în 
atitudinea  lor  faţă  de  sf.  biserică. 

N-am  rămas  mîhnit  pentru  că  nu  s-a  luat  în  legea  cultelor  ceea  ce  pe  bună 
dreptate  ceream,  ci  am  rămas  îngrijorat  făcînd  cunoştinţă  cu  atîta  slăbiciune  a 
oamenilor,  cum  eu  nici  bănui  nu  o  puteam. 

Mă  bucur  că  preopmea  noastră  mi-a  înţeles  cuvîntul  şi  o  văd  cu  moralul 
ridicat,  tocmai  în  urma  atitudinei  energice  cu  care  am  dus  pînă  la  sfîrşit  lupta. 

Domnul  să  fie  cu  noi! 

Cu  binecuvîntări  şi  cu  iubire 

Mitropolit  Nicolae 

P.  S.  Te  rog  comunică-mi  dacă  nu  ar  fi  prea  întîrziată  scrisoarea  deschisă  ce 
mi-ai  trimis. 


I Fond  I.  Lupaş,  nr.  296) 

Cabinetul 

Mitropolitului  Ardealului  24  III  1933 

Iubite  domnule  profesor , 

In  săptămina  trecută,  înainte  de  plecarea  mea  la  Bucureşti ,  am  lăsat  să  ţi  se 
trimită  1000  de  exemplare  din  broşura  în  care  mi-am  publicat  discursul  ţinut  la 
Cluj  în  5  martie  c.  cu  ocazia  adunării  de  constituire  a  „Frăţiei  Ort .  Romăneu.  Te 
rog  să  împărţi  acele  exemplare  tinerimei  noastre  de  la  Universitatea  din  Cluj ,  ca 
dar  din  partea  mea  şi  cu  arhiereşti  binecumntări  pentru  duhovniceasca  creştere  în 
ortodoxie  a  iubitei  noastre  tinerimi. 

Pe  Frăţia  Ta  te  rog  să  primeşti  mulţumirile  mele  pentru  scrisoarea  ce  mi-ai 
trimis  cu  ocaziunea  plecării  mele  din  Cluj . 

Cu  arhiereşti  binecuvîntări  şi  cu  cele  mai  calde  simţăminte  de  iubire: 

Mitropolit  Nicolae 

(Fond  I.  Lupaş,  nr.  197) 

Cabinetul 

Mitropolitului  Ardealului  5  I  1936 

Sibiu 

Iubite  părinte  Lupaş, 

Mulţumesc  din  toată  inima  pentru  urările  de  Anul  Nou  şi  te  rog  sd  primeşti 
şi  din  parte-mi  cele  mai  calde  urări  de  A.  N.  şi  de  ziua  onomastică. 

Despre  starea  sănătăţii  P.  Sfinţitului  Episcop  Nicolae  am  primit  informaţiuni 
de  la  dl.  Dr.  Manta  la  fel  cu  cele  ce  mi  le-ai  comunicat  Frăţia  Ta.  Cu  organismul 
slăbit  de  boală  şi  de  bătrineţe  se  pare  că  nu  va  mai  putea  rezista  mult  timp. 
Tot  ce  mai  pot  face  medicii,  in  acest  stadiu  al  boalei,  e  să-i  uşureze  suferinţele. 

Am  fost  impresionat  de  grija  cu  care  se  gîndeşte  la  succesiunea  în  scaunul 
episcopal,  după  ce  Dumnezeu  îl  va  chema  la  sine. 

E  foarte  bine  că  a  avut  prudenţa  de  a  nu-şi  exprima  în  această  privinţă 
nici  o  dorinţă,  in  testament.  Nu  e  obiceiul  ca  ierarhii  să  indice  pe  succesorii  lor, 
fiindcă  actul  alegerii  de  episcop,  apărat  de  biserică  prin  canoanele  ei  cu  toate 
cuantele  libertăţii,  nu  este  numai  o  lucrare  a  oamenilor,  ci  şi  efectul  inspiraţiei 
de  sus  şi  a  chemării  Celui  Prea  înalt. 

Simţul  realităţii,  care  l-a  avut  în  totdeauna,  nu  l-a  părăsit  nici  în  mijlocul 
suferinţelor  prin  care  trece.  A  eliminat  candidaturi  care  astăzi  nu  pot  fi  luate  în 
combinaţie  şi  s-a  oprit  cu  gindul  la  bărbatul  care  prin  întreg  caracterul  său  este 
o  nădejde  mare  pentru  biserica  noastră. 

Părintele  Colan  este  astăzi  omul  cel  mai  potrivit  pentru  a  lua  succesiunea 
în  eparhia  Clujului.  Eu  mă  voi  lipsi  de  el  cu  mare  greutate,  fiindcă  îmi  este  mina 
cea  dreaptă  întru  îndeplinirea  misiunii  mele,  dar  în  interesul  bisericii  voi  aduce 
această  jertfă. 

A  fost  reclamat  şi  pentru  scaunul  de  la  Arad,  dar  a  refuzat,  deşi  i  s-au  dat 
cele  mai  serioase  promisiuni  de  sprijin. 

Cred  că  la  Cluj  s-ar  decide  să  irină,  dar  numai  dacă  dorinţa  solidar  exprimată 
a  eparhiei  s-ar  îndrepta  cătră  el.  Te  rog  deci  să  militezi  în  acest  sens,  la  timpul 
său,  căci  va  trebui  să  înlăturăm  piedici.  Subliniez  cuvîntul  piedici,  fiindcă  în  scris 
nu  pot  să-ţi  comunic  ceea  ce  mi  s-a  spus  cu  ocaziunea  investiturei  celor  doi  epis - 
copi  noi,  în  ziua  de  21  dec.  anul  trecut,  la  Bucureşti. 

Fiindcă  ai  vorbit  cu  P.  Sf.  Episcop  Nicolae  despre  testamentul  lui,  îţi  comunic 
un  lucru  cu  totul  confidenţial,  şi  te  rog  să  fii  foarte  atent  la  el,  în  interesul  moral 
al  bisericii  şi  pentru  prestigiul  P.  Sf.  Sale. 

Părintele  Moruşca,  astăzi  P.  Sf.  Episcop  Policarp  al  Americii,  mi-a  comunicat 
în  anii  trecuţi,  că  a  vorbit  cu  econoama  P.  Sf.  Episcop  Nicolae  despre  testamentul 
P.  Sf.  Sale  şi  cu  aceea  ocaziune  econoama  i-ar  fi  spus  despre  testament:  „frn  is 
benne  vagyok.u  N-ar  fi  exclus  ca  P.  Sf.  Sa  să-i  fi  asigurat  acelei  printr-o  dispoziţie 
testamentară,  existenţa,  după  moartea  P.  Sf.  Sale.  Eu  nu  mă  gîndesc  la  partea  ma¬ 
terială,  ci  la  latura  morală  a  lucrului.  Nu  e  bine  ca  în  testamentul  unui  episcop 

să  se  cuprindă  asemenea  dispoziţiuni.  Dacă  mai  e  posibil ,  Te  rog  cearcă  să  găseşti 
chiar  de  la  P.  Sf.  Sa  starea  lucrului  şi  eventual  să-l  determini  la  o  modificare , 
dacă  va  fi  cazul. 

In  orice  caz  însă,  te  rog  să  fii  prezent  la  deschiderea  testamentului  şi  să  iei 
măsuri  ca  să  se  treacă  cu  discreţie  peste  o  astfel  de  dispoziţie ,  dacă  s-ar  găsi,  ca 
nicidecum  să  nu  ajungă  în  publicitate. 

Cu  arhiereşti  binecuvântări  şi  cu  cele  mai  calde  simţăminte . 

Mitropolit  Nicolae 

(Fond  I.  Lupaş,  nr.  298) 


Cabinetul 

Mitropolitului  Ardealului  10  IV  1936 

Sibiu 


Iubite  amice  Lupaş, 

Lucrasem  întocmai  în  sensul  vederilor  arătate  în  scrisoarea  ce  mi-ai  trimis. 

Dintr-o  conversaţie  ce  am  avut  cu  Dl.  Min.  Lapedatu  am  rămas  cu  aceeaşi 
impresie  a  nehotărîrii  şi  astfel  sosind  acasă  am  dat  îndemn  păr.  Colan  să  ieie  con¬ 
tact  personal,  pentru  a  înlătura  nedumeririle.  D.  Ministru  încă  nu  i-a  arătat  oca - 
ziunea  pentru  a  sta  de  vorbă. 

Termenul  alegerilor  e  fixat,  cum  am  auzit  chiar  astăzi  în  ziare,  pe  sfîrşitul 
lui  aprilie. 

Pină  atunci  mai  e  timp  pentru  buna  pregătire. 

Cu  arhiereşti  binecuvîntări  şi  cu  urări  de  sfintele  sărbători  ale  învierii 
Domnului. 

Hristos  a  înviat! 

Mitropolit  Nicolae 


(Fond  I.  Lupaş,  nr.  299) 


Cabinetul 

Mitropolitului  Ardealului  Sibiu,  în  ajunul  Sf.  Nicolae  1938 

Sibiu 


Prea  Cucernice  părinte  Lupaş, 

Mult  preţuite  domnule  profesor  şi  iubite  amice , 

In  vara  anului  trecut  citindu-ţi  la  Păltiniş  cartea  scrisă  cu  atîta  suflet  despre 
Istoria  Unirii  românilor,  am  rămas  stăpînit  de  dorinţa  vie  de  a  putea  pune  în  mina 
preoţimii  şi  a  tineretului  nostru  o  carte  scrisă  la  fel  şi  despre  Istoria  noastră 
bisericească. 

Această  fierbinte  dorinţă  a  inimii  mele  am  avut  prilej  să  ţi-o  comunic  chiar 
în  catedrala  încoronării  din  Alba  Iulia,  dnd  ne-am  întîlnit  la  festivitatea  dezvelirii 
monumentului  Horea  în  noiembrie  1937.  M-am  bucurat  nespus  de  mult  văzînd  că 
îndată  te-ai  declarat  gata  să  primeşti  sugestia  şi  să  te  apuci  de  lucru  cînd  îţi  vor 
îngădui  împrejurările. 

Ştiu  că  ai  destule  gînduri  şi  felurite  proiecte  de  realizat.  Cu  toate  acestea 
te  rog  stăruitor  să  nu  pui  la  uitare  nici  dorinţa  mea,  ci  să-ţi  întocmeşti  astfel 
lucrurile,  acum  în  armistiţiul  politicesc,  ca  intr-un  viitor  nu  prea  depărtat  să-mi 
poţi  trimite  manuscrisul  pe  care-l  voi  tipări  în  cele  mai  bune  condiţiuni  în  Tipo¬ 
grafie  noastră  Arhidiecezană,  unde  a  apărut  şi  întîia  ediţie  din  Istoria  bisericească 
de  la  1918. 

Nu  mă  îndoiesc  nici  o  clipă  că  vei  reuşi  cu  ajutorul  Tatălui  ceresc  să  ne  dai 
o  istorie  bisericească  naţională,  scutită  de  enormul  balast  al  datelor  cronologice 

îmbîcsite,  a  căror  mulţime  înspăimîntd  pe  cetitor  şi-l  face  „să  nu  vadă  pădurea  de 
uscături". 

Citind  Istoria  Unirii  românilor  am  simţit  o  adevărată  plăcere  şi  reculegere 
sufletească,  văzind  în  ce  orizonturi  largi  şi  senine  ai  izbutit  să  aşezi  evenimentele 
şi  personalităţile  istorice,  a  căror  înfăţişare  nu  ai  lăsat-o  să  se  piardă  în  mărun¬ 
ţişuri  inutile  şi  te-ai  silit  s-o  ţii  totdeauna  la  suprafaţa  celui  mai  viu  şi  palpitant 
interes.  Aşa  aş  dori  să  fie  şi  Istoria  Bisericii  Române  scrisă,  din  baerile  inimii , 
cum  zice  poporul,  cuprinzînd  numai  ceea  ce  este  esenţial,  instructiv  şi  de  netăgăduit 
folos  sufletesc  din  vastul  material  documentar  al  trecutului  nostru  bisericesc  atît 
de  zbuciumat.  Cred  că  nimeni  altul  n-ar  reuşi  să  ne  dea  o  operă  ca  aceasta. 

In  aşteptarea  unui  răspuns  care  va  produce  nespusă  bucurie  între  toţi  fiii 
bisericii  noastre, 

Odată  cu  arhiereşti  binecuvîntări,  rog  primeşte  expresiunea  sentimentelor  mele 
de  afecţiune  şi  multă  preţuire, 

f  Nicolae  arhiepiscop  şi  mitropolit 


In.  P.  Sfinţite! 


Cluj  15  XII  1938 


Răspunsul  meu  la  scrisoarea  din  „ajunul  Sf.  Nicolae “  nu  poate  să  fie  decit 
afirmativ,  cum  a  fost  şi  cel  dat  cu  graiul  în  Catedrala  încoronării  din  Alba  Iulia , 
cind  mi-aţi  împărtăşit  pentru  întîia  dată  dorinţa  de  a  tipări  la  Sibiu  o  carte  de 
istoric  bisericească  asemănătoare  cu  Istoria  Unirii  românilor.  Din  aceasta  s-au  vîn - 
dut  cele  10.000  exemplare  uimitor  de  repede,  în  3/4  de  an,  aşa  încit  editura  Fund. 
Regale  Principele  Carol  din  Bucureşti  s-a  văzut  îndemnată  să  o  retipărească  în 
toamna  acestui  an  în  acelaşi  număr  de  exemplare. 

Aş  avea  o  adevărată  mulţumire  sufletească  dacă  revizuind  cartea  mea  de  ist. 
bis.  tipărită  la  Sibiu  în  1918  şi  vîndută  de  asemenea  foarte  repede,  aş  reuşi  s-o 
amplific  şi  pun  la  punct,  valorificind  rezultatele  scoase  la  iveală  prin  cercetările 
celor  din  urmă  două  decenii ,  ca  să  poată  fi  de  folos  atît  preoţilor  luminaţi  din 
tot  cuprinsul  Ţării  întregite,  cit  şi  profesorilor  de  la  academiile  noastre  de  teologie 
şi  de  la  şcoalele  secundare  —  pentru  intensificarea  părţii  educative  a  învăţămîn- 
tului  istoric-religios. 

Nu  voi  pune  deci  în  uitare  dorinţa  In.  P.  Sf.  Tale.  Am  însă  o  rugăminte :  cit 
mai  desăvîrşită  discreţie  asupra  acestei  chestiuni  pînă  în  clipa,  cind  îmi  va  ajuta 
bunul  D-zeu  să  Vă  prezint  mss-ul  bun  de  imprimat! 

An  nou  plin  de  bucurii  duhovniceşti!  Cu  salutări  cordiale: 


I.  Lupaş 

(Conceptul  răspunsului  lui  I.  Lupaş) 

Fond  I.  Lupaş,  nr.  300  şi  301 


Cabinetul 

Mitropolitului  Ardealului  31  oct.  1946 

Sibiu 


Iubite  părinte  Lupaş, 

Te  rog  să  treci  astăzi  pe  la  mine,  aducîndu-mi  şi  scurtele  notiţe,  de  care  te-am 
rugat. 

In  urma  convorbirii  telefonice  ce  am  avut  ieri  cu  Dl.  Prim-ministru  Groza, 
s-a  fixat  pe  ziua  de  8  noiembrie  sfinţirea  bisericii  Sf.  Nicolae  din  Braşov. 

Cu  cele  mai  călduroase  simţăminte, 

Mitropolit  Nicolae 

(Fond  I.  Lupaş,  nr.  302 ) 


Mihai  Sofronie 


însemnări,  note,  comentarii 


TEOLOGIA  ELIBERĂRII,  PROBLEMA  PUSA  EUROPEI? 


—  Conferinţa  capelanilor  studenţilor  din  Europa  — 

Secolul  nostru  este  cunoscut  în  contemporaneitate  prin  mari  schimbări  şi 
prefaceri  în  viaţa  lumii.  O  serie  de  popoare  şi-au  văzut  visul  cu  ochii,  după  secole 
de  lupte  şi  aşteptare,  eliberindu-se  de  sub  stăpînirea  altora.  Fazei  de  eliberare  colo¬ 
nialistă  sau  imperialistă  i-a  urmat  cea  socială,  etapă  cu  etapă,  dezrobind  omul  de 
exploatarea  semenului  său.  Insă,  cu  toate  eforturile  şi  în  pofida  timpului  care  s-a 
scurs,  mai  sînt  încă  mulţi  oprimaţi  care  speră  în  „ziua  cea  mare*4  a  eliberării. 
Această  aşteptare  a  generat  şi  în  Teologie  o  grăbire  a  procesului  eliberării  creşti¬ 
nilor  de  exploatatori.  Acesta  este  şi  scopul  Evangheliei  care  pune-n  centrul  misiunii 
sale  eliberarea  omului  de  păcat,  care-şi  trage  obîrşia  din  egoism,  din  nesocotirea 
dreptului  celuilalt  la  viaţă  şi  darurile  cu  care  ea  este  înzestrată.  Numai  atunci 
cînd  se  realizează  armonia  izvorîtă  din  echitate  socială  se  poate  vorbi  de  comunitate 
creştină  autentică.  Aşa  s-a  şi  născut  comunitatea  de  la  Ierusalim,  după  Cincize- 
cime.  (F.  Ap.  II). 

Creştinii  devin  astăzi  din  ce  în  ce  mai  angajaţi  în  procesul  realizării  dreptăţii 
umane,  implicînd  învăţătura  evanghelică  în  cazuri  concrete  de  slujire  a  omului. 
Numai  un  creştinism  preocupat  de  problemele  contemporaneităţii  şi  activ  de  pe 
poziţiile  sale  speficice,  care  contribuie  la  îmbunătăţirea  realaţiilor  dintre  oameni, 
este  astăzi  urmat  de  credincioşi.  Desigur,  trebuie  subliniat  că  menirea  principală 
a  creştinismului,  în  cazul  nostru,  a  Bisericii,  este  cea  sacramentală  de  sfinţire  a 
lumii  şi  conducere  a  credincioşilor  pe  drumul  virtuţii,  spre  împărăţia  lui  Dumnezeu. 
Insă  drumul  începe  aici  şi  presupune  angajare  deopotrivă  în  aspectul  social  al 
vieţii. 

Biserica  Ortodoxă,  prin  echilibrul  dintre  contemplaţie  şi  acţiune,  între  rugă¬ 
ciune  şi  lucrare,  a  evitat  în  decursul  timpului  excesele  şi-ntr-o  direcţie  şi-n  alta. 
S-a  prevalat  de  „dreapta  socoteală44  ţinînd  talerele  balanţei  drepte,  între  Cer  şi 
Pămînt,  între  Dumnezeu  şi  om,  între  iubire  şi  dreptate,  între  slujirea  lui  Dumnezeu 
şi-a  oamenilor.  De  aceea  n-a  ezitat  atunci  cînd  a  fost  chemată  de  momente  istor^ 
să  ridice  glasul,  ca  şi  Iisus  Domnul,  împotriva  nedreptăţilor  sociale.  Locul  i-a  fost 
lingă  cei  ce-au  luptat  pentru  ştergerea  păcatului  atît  de  greu  al  exploatării.  In 
acest  fel  eliberarea  omului  s-a  făcut  în  timp  şi  cînd  condiţiile  sociale  au  fost  priel¬ 
nice,  Biserica  nelipsind  de  la  această  bătălie,  prin  forţele-i  specifice.  Aşa  se  face 
că  în  momentul  cînd  în  lumea  Americii  Latine  creştinii  au  făurit  „Teologia  elibe- 
rării*4,  cu  scopul  realizării  dreptăţii  sociale,  la  noi  lucrul  era  deja  de  mult  realizat, 
fără  o  teologie  specială.  Nici  n-ar  fi  fost  necesară,  căci  toată  Teologia  ortodoxă 
este  slujitoare,  diaconică,  ajutătoare  a  eliberării  umane  de  păcat  şi  de  consecinţele 
sale  sociale.  „Teologia  eliberării44  face  parte  din  gama  mai  extinsă  a  teologiilor 
genitivale:  teologia  radicală,  teologia  secularizării,  teologia  politică,  teologia  neagră 
şi  teologia  creştină  africană. 

Biserica  Ortodoxă  Română,  fără  a  minimaliza  aceste  noi  accente  in  teologia 
contemporană,  a  căutat  la  vreme  să-şi  exprime  punctul  de  vedere,  atît  prin  studii, 
cît  şi  prin  organizarea  de  conferinţe  cu  caracter  ecumenist,  angajînd  astfel  teologii, 
într-un  spirit  de  solidaritate  cu  creştinii  oprimaţi  din  lume,  la  găsirea  locului  Bi¬ 
sericii  în  această  direcţie. 

Pe  scurt,  Biserica  noastră  acreditează  o  atitudine  echilibrată,  moderată,  faţă 
de  „Teologia  eliberării44,  socotind-o  drept  teologie  contextuală  sau,  aşa  cum  s-a 
exprimat  înalt  Prea  Sfinţitul  Mitropolit  Antonie,  „teologie  de  circumstanţă44,  pentru 
că  în  momentul  în  care  situaţiile  din  lume  s-ar  îmbunătăţi  ea  n-ar  mai  fi  necesară, 

Teologia,  pentru  Biserica  Ortodoxă,  înseamnă  ceva  mai  mult  şi  din  aplicarea 

ei  în  viaţa  creştină  bineînţeles  că  nu  lipsesc  nici  metodele  sau  mijloacele  de 
realizare  a  dreptăţii  sociale.  Teologia  trebuie  să  aibă  sursa  în  Revelaţie  şi  nu  în 
situaţii  de  moment,  generate  de  oameni. 

Dreapta  orientare  a  Bisericii  noastre  în  slujirea  lui  Dumnezeu  şi  a  oamenilor 
a  făcut  posibilă  participarea  unui  delegat,  în  persoana  Dr.  Casian  Crăciun,  spiritual 
la  Institutul  Teologic  din  Sibiu,  la  Conferinţa  Capelanilor  Universitari  din  Europa. 
Conferinţa  s-a  ţinut  între  17 — 22  mai  1987  în  Spania,  la  Palma  de  Mallorca  şi  a 
avut  ca  temă  tocmai  „Teologia  eliberării,  problemă  pusă  Europei?** 

Ca  şi  celelalte  organizaţii  internaţionale  bisericeşti  din  cadrul  C.  E.  B.f  Con¬ 
ferinţa  capelanilor  europeni,  în  strînsă  legătură  cu  Federaţia  Mondială  a  Stu¬ 
denţilor  Creştini,  militează  pentru  idealul  cel  mai  scump  nouă,  creştinilor:  reali¬ 
zarea  unităţii  „ca  toţi  să  fie  una**  (In.  17,  21)  şi  lumea  să  creadă.  In  spiritul  acestei 
conştiinţe  comune  s-au  desfăşurat  lucrările  Conferinţei  de  la  Palma  de  Mallorca. 

Au  participat  75  de  delegaţi  aparţinînd  Bisericilor:  Ortodoxă,  Romano-Cato- 
licâ  şi  Protestantă,  din  următoarele  ţări:  Austria,  Marea  Britanie,  Cehoslovacia, 
Danemarca,  Elveţia,  Finlanda,  Franţa,  Republica  Federală  a  Germaniei,  Republica 
Democrată  Germană,  Italia,  Norvegia,  Olanda,  Polonia,  România,  Spania,  Suedia, 
Statele  Unite  ale  Americii,  U.  R.S.S.  şi  Ungaria. 

După  împlinirea  formalităţilor  organizatorice  şi  constituirea  comitetelor  şi 
grupelor  de  lucru  s-a  trecut  la  lucrările  propriu-zise  ale  Conferinţei. 

Pentru  început  a  fost  invitat  să  susţină  conferinţa  principală,  în  legătură  cu 
tema  „Teologia  eliberării**,  prof.  Josâ  Ignacio,  Gonzâles  Faus,  S.  J.,  de  la  Universi¬ 
tatea  din  Barcelona.  Cunoscător  al  „Teologiei  eliberării4*,  dar  şi  al  Americii  Latine, 
Prof.  Josâ  a  prezentat  complexitatea  situaţiei  şi-a  contextului  în  care  a  apărut 
acel  curent  teologic.  Lupta  pentru  dreptate  socială  este  cauza  principală  a  „Teologiei 
eliberării**  şi  Biserica,  după  părerea  lui  Josâ  Gonzâles,  trebuie  să  se  angajeze  în 
aceea  ce  el  numeşte  „a  doua  Reformă**,  sub  deviza:  „Tu  eşti  Dumnezeul  săracilor!**, 
sau  „Dumnezeu  se  îndreaptă  către  cei  săraci!** 

In  partea  a  doua  a  referatului  s-au  subliniat  punctele  de  vedere  divergente 
între  comunităţile  creştine  catolice  locale  din  America  Latină  şi  Roma.  Europa, 
cu  referire  specială  la  Biserica  Romano-Catolică,  înţelege  greu  situaţia  precară  a 
„latino-americanilor**,  tratînd  de  la  distanţă  probleme  care  acolo  sînt  vitale  şi 
urgente.  Este  vorba  de  redescoperirea  lui  Dumnezeu  cel  drept,  care  nu  poate  rămîne 
pasiv  la  apelul  suferinţei  şi  oprimării. 

Discuţiile  pe  marginea  celor  spuse  au  adus  preţioase  lămuriri,  completări  şi 
nuanţări,  mai  ales  în  privinţa  atitudinii  celor  din  Europa  faţă  de  „Teologia  elibe- 
rârii**.  Toţi  au  vădit  interes  pentru  temă.  Fără  a  transfera  „Teologia  eliberării**  în 
Europa,  majoritatea  participanţilor  din  Occident  au  subliniat  necesitatea  unor  mu¬ 
taţii  în  domeniul  social  care  să  rezolve  situaţia  neclară  a  nedreptăţilor  umane.  S-a 
arătat,  în  schimb,  că  lipseşte  solidaritatea  creştină  în  acest  sens  şi  tinerii,  în 
bisericile  lor,  ar  trebui  să  fie  mai  activi. 

Delegatul  Bisericii  Ortodoxe  Române,  în  intervenţia  sa  în  plenul  adunării, 
a  subliniat  mai  întîi  lipsa  unei  angajări  specific  creştine,  teologice,  într-o  luptă 
aşa  de  importantă.  „Scopul  în  sine  al  Teologiei  eliberării  este  nobil,  mijloacele 
însă  nu  întocmai.  Oare  duhul  Evangheliei  şi  Bisericii  n-au  nimic  de  spus  în 
această  privinţă?  Ar  oferi  mai  multe  puncte  convergente  şi  ar  solidariza  mai  uşor 
creştinii  în  acţiunile  sociale.  Lupta  împotriva  nedreptăţii  nu  trebuie  să  devină 
totuşi  teologie  cu  T  mare!  Trebuie  să  fie  o  consecinţa  firească  a  înseşi  concepţiei 
noastre  despre  aproapele.  El  este  rănit.  Lui,  în  numele  adevărului  şi  pildei  samari- 
neanului  milostiv,  trebuie  să-i  legăm  rănile.  Fără  recurgere  la  arme,  fără  nici  un 
fel  de  violenţă.  Trebuie  lucrat  mai  mult  pe  căi  paşnice,  pentru  ca  glasul  nostru, 
al  creştinilor,  să  intre  şi-n  auzul  bogaţilor  care,  chiar  dacă  se  află  în  Biserică, 
sînt  numai  cu  trupul.  In  acest  sens  Biserica  Ortodoxă  Română,  fără  a  crea  vreo 
teologie  genitivală,  a  înţeles  problemele  şi  frămîntările  sociale  din  însăşi  învăţătura 
ei  şi  n-a  ezitat  să  se  angajeze  de  partea  celor  oprimaţi.  Rezultatele  sînt  foarte 
bune.  La  noi  Biserica  este  slujitoarei  Slujirea  omului  ne  scuteşte  de  a  crea  noi 
„teologii**.  Numai  că  trebuie  mereu  s-o  actualizăm  pe  cea  revelată.  In  România 
apostolatul  Bisericii  este  social. 

Experienţa  unei  Biserici  şi  a  unui  popor  din  Europa,  ca  cel  român,  doritor 
de  libertate  şi  unitate  creştină  şi  umană,  poate  depune  mărturie  în  ceea  ce  ar 
trebui  să  fie  în  Europa  eliberare  din  punct  de  vedere  bisericesc  şi  social4*. 

Intervenţia  s-a  bucurat  de  aprecierea  participanţilor,  iaT  în  şedinţele  pe  ate¬ 
liere  s-au  dat  de  mai  multe  ori  detalii  în  ceea  ce  priveşte  viaţa  bisericească  la 
noi,  organizarea  B.  O.  R.,  participarea  la  viaţa  culturală  şi  socială  a  ţârii,  învâţâ- 
m  în  tul  teologic,  publicaţiile  teologice,  relaţiile  ecumenice  dintre  cultele  din 
R.  S.  R.  etc. 

O  altă  mărturie  în  timpul  Conferinţei  referitoare  la  „Teologia  eliberării** 
a  venit  din  partea  Isabelei  Rosier,  călugăriţă  spaniolă,  care  trăieşte  în  Ame¬ 
rica  Latină.  Referatul  său:  „Viziunea  profetică  a  Scripturii  în  lumina  pro¬ 
feţilor  biblici;  Iisus  Hristos  şi  viziunea  profetică  în  America  Latină**  a  fost  mai 
mult  o  evaluare  a  profetismului  clasic  vechi  testamentar,  mutatis  mutam dis,  de 
către  o  misionară  printre  latino-americani,  care  aşteaptă  mesianismul  zilei  celei 
mari  a  eliberării**. 

In  partea  a  doua  a  expunerii,  conferenţiara  a  actualizat  profetiismul  la  scopul 
„Teologiei  eliberării**,  identificînd  pe  susţinătorii  şi  martinii  ei  cu  adevăraţii  profeţi 
ai  Americii  Latine,  sau,  aşa  cum  însăşi  i-a  numit,  „profeţi  actuali**.  Detaliile 
şi  mărturiile  personale  din  viaţa  de  zi  cu  zi  printre  latino-americani  au  fost 
emoţionante.  Ca  şi  la  prima  conferinţă,  a  lipsit  o  articulare  autentică  a  rolului 
Bisericii  şi  mijloacelor  ei  specifice  în  soluţionarea  problemei. 

Delegatul  român  a  apreciat  că  responsabilitatea  creştină  şi-n  special  a  tine¬ 
rilor  din  Europa  trebuie  să  fie  de  natură  morală.  A  te  opune  răului  din  convin¬ 
gerea  de  creştin  înseamnă  a  promova  binele  şi  a-1  înmulţi  concret  în  raporturile 
cu  semenii.  Acesta  este  primul  pas,  decisiv,  spre  eliberare. 

Altă  etapă  a  Conferinţei  a  constituit-o  dezbaterea  pe  marginea  temei:  „Semne 
ale  eliberării  în  Europa  astăzi**. 

S-au  evaluat  paşii  reali  în  lupta  comună  cu  toţi  factorii  doritori  de  bine,  de 
pace  şi  linişte  în  Europa.  Reprezentanţii  Ţărilor  Scandinave  au  fost  foarte  .activi 
şi  interesaţi  de  mişcările  pacifiste.  Delegatul  român  a  informat  adunarea  despre 
voinţa  României,  pe  care  B.  O.  R.  o  sprijină  cu  mijloacele  specifice,  pentru  elibera¬ 
rea  Europei  de  teamă,  de  povara  înarmărilor  şi  de  insecuritate.  Şi  aceasta  este  o 
eliberare.  S-a  informat  despre  reducerea  unilaterală  cu  5%  a  cheltuielilor  militare 
în  România,  prin  Referendumul  naţional,  la  care  B.  O.  R.  şi  Cultele  religioase  au 
răspuns  împreună  cu  tot  poporul. 

S-a  trecut,  în  partea  finală  a  Conferinţei,  la  o  evaluare  a  lucrărilor,  a  punc¬ 
telor  pozitive  şi  negative. 

In  general,  toţi  participanţii  s-au  declarat  satisfăcuţi  de  felul  în  care  s-a 
tratat  tema.  S-a  remarcat  o  unitate  puţin  realizabilă,  în  astfel  de  cazuri,  între 
delegaţii  Europei  de  Est  cu  cei  de  Vest.  Toţi  vorbitorii  occidentali  <au  scos  în 
evidenţă  importanţa  participării  delegaţilor  din  Europa  de  Răsărit  şi,  în  special,  a 
contribuţiei  ortodocşilor.  Aceştia  din  urmă  au  privilegiul  visului  social  împlinit, 
ceea  ce  constituie  o  mare  realizare. 

Delegatul  român  a  căutat  în  mai  multe  rînduri  să  amintească  conducerii  Con¬ 
ferinţei  şi  delegaţilor  că,  pe  viitor,  e  bine  să  se  ţină  cont  mai  mult  de  contribuţia 
ce-o  poate  aduce  teologia  ortodoxă  în  rezolvarea  problemelor  de  acest  fel.  De  ase¬ 
menea,  a  subliniat  de  mai  multe  ori  faptul  că  Ortodoxia  face  parte  integral  din 
Europa  şi  soluţiile  ei  sînt  tot  pentru  oameni.  De  aceea  ar  fi  de  dorit  ca  măcar 
un  ortodox  să  facă  parte  din  „sbafful**  Conferinţei  europene.  Intervenţiile  sale,  cît 
şi  participarea  activă  la  lucrările  Conferinţei,  insistenţa  pentru  ia  nu  pierde  din 
vedere  specificul  nostru  creştin  şi  crezul  în  solidaritatea  umană  au  determinat 
pe  cei  în  cauză  să  accepte  participarea  unui  ortodox  în  Comitetul  pregătitor  al 
Conferinţei.  Atît  în  grupul  electiv  al  ţărilor  socialiste,  cît  şi-n  plen  ia  fost  ales, 
în  unanimitate,  Dr.  Casian  Crăciun,  delegatul  Bisericii  Ortodoxe  Române,  căruia 
i  s-au  adus  mulţumiri  pentru  contribuţia  la  reuşita  Conferinţei. 

S-a  trecut  apoi  la  constituirea  noului  Comitet,  care  a  şi  început  pregătirile 
pentru  viitoarea  Conferinţă.  S-a  propus  tema:  Ecologia  in  Europa.  A  fost  acceptată 
de  toţi  şi  s-a  fixat  locul  în  Germania  Federală.  Delegatul  român,  ca  membru  în 
comitet,  a  insistat  să  se  adauge  la  titlul  temei:  „ Ecologia  în  Europa.  Responsabi¬ 
litate  morală  pentru  integritatea  creaţiei  şi  angajarea  directă  a  tineretului 

Implicarea  tinerilor  ce  aparţin  diferitelor  Biserici  din  Europa  în  rezolvarea 
pe  cale  paşnică  a  contradicţiilor  sociale  şi  umane  este  un  semn  autentic  al  soli¬ 
darităţii  creştine  şi -o  îndreptăţită  nădejde  că  visul  va  deveni  realitate,  fiind  vorba 
de  profeţia  însăşi  a  Mîntui torului:  „Ca  toţi  să  fie  orna**. 


Arhim.  Dr.  Casian  Crăciun 


Recenzii 


Sf.  Vasile  cel  Mare,  SCRIERI  —  PARTEA  ÎNTÎI:  OMILII  LA 
HEXAEMERON,  OMILII  LA  PSALMI,  OMILII  ŞI  CUVÎNTÂRI.  Carte 
tipărită  cu  binecuvîntarea  Prea  Fericitului  Părinte  Iustin,  Patriarhul 
Bisericii  Ortodoxe  Române.  Traducere,  introducere,  note  şi  indici  de 
pr.  D.  Fecioru,  Editura  Institutului  Biblic  şi  de  Misiune  al  Bisericii  Orto¬ 
doxe  Române,  Bucureşti  1986.  650  p. 

In  colecţia  „Părinţi  şi  Scriitori  bisericeşti’*  a  apărut  recent  volumul  nume¬ 
rotat  cu  cifra  17,  care  cuprinde  Omiliile  Sf.  Vaisile  cel  Mare  la  Hexaemeron, 
Omiliile  la  Psalmi,  alte  Omilii  şi  Cuvîntări. 

In  partea  introductivă  găsim  un  temeinic  şi  foarte  extins  studiu  asupra  vieţii 
Sfintului  Vasile  cel  Mare,  la  care  este  ataşată  literatura  română  şi  străină  despre 
viaţa,  opera  şi  doctrina  părintelui  bisericesc  capadocian. 

De  reţinut  faptul  că  la  baza  acestui  studiu  stă,  aşa  cum  mărturiseşte  însuşi 
autorul,  cuvântarea  funebră  a  Sf.  Grigorie  din  Nazianz  rostită  la  înmormîntarea 
Sf.  Vasile  cel  Mare,  ceea  ce  sporeşte  şi  mai  muilt  frumuseţea  şi  temeinicia  stu¬ 
diului.  Intr-adevăr,  ce  informaţii  ar  putea  fi  mai  sugestive  şi  pline  de  interes 
decît  cele  pe  oare  ni  le  furnizează  un  contemporan  al  Sf.  Vasile  şi  încă  unul  de 
prestanţa  şi  faima  prietenului  şi  colegului  său  de  şcoală  şi  slujire  arhierească,  oare 
a  fost  Sf.  Grigorie  de  Nazianz. 

Sf.  Vasiile  cel  Mare  a  lăsat  posterităţii  o  operă  foarte  întinsă.  In  colecţia 
Migne  aceasta  ocupă  volumele  29 — 32.  După  cuprins,  opera  sa  se  împarte  în 
următoarele  categorii:  scrieni  exegetice-omiletice,  scrieri  ascetice,  scrieri  dogma¬ 
tice.  epistole,  scrieri  liturgice,  aşa-zise  scrieri  mefcafrastice.  Mai  sînt  cîteva  scrieri 
îndoielnice  din  punct  de  vedere  al  autenticităţii,  iar  altele  neautentice,  care  i-au 
fost  atribuite. 

Precum  se  poarte  vedea  din  titlu,  prezentul  volum  cuprinde  prima  categorie 
de  scrieri  şi  anume:  cele  exegetice-omiletice. 

Omiliile  la  Hexaemeron,  în  total  nouă,  au  fost  rostite  de  către  sfântul  părinte 
pe  cind  era  preot  (înainte  de  370),  intr-o  săptămână  din  postul  mare.  In  ele  explică 
versetele  1 — 26  din  cap.  I  al  cărţii  Facerea,  deci  cele  şase  zile  ale  creaţiei.  Sint 
cuvîntări  bisericeşti  de  mare  frumuseţe.  Cei  cărora  le-au  fost  adresate  şi  contem¬ 
poranii  care  le-au  cunoscut  din  scris,  le-au  înconjurat  cu  multă  admiraţie.  Acelaşi 
Grigorie  de  Nazianz  le  preţuieşte  în  mod  deosebit.  „Cînd  pun  mîna  pe  Hexae- 
meronul  lui  Vasile  —  scrie  el  —  şi  citesc  cu  glas  tare,  mă  simt  aproape  de 
Creator  şi  încep  să  pricep  temeiurile  creaţiunii  şi  admir  pe  Creator  mai  mult 
decît  mai  înainte" . 

Rod  al  unei  minţi  luminate  de  harul  dumnezeiesc  şi  înnobilată  de  înalta 
cultura  pe  care  şi-a  agonisit-o,  Omiliile  la  Hexaemeron  se  impun  prin  profunzime, 
precizie  a  argumentaţiei  şi  o  frumuseţe  literară  deosebită. 

In  româneşte  Hexaemeronul  a  fost  tradus  pe  la  1782  de  către  ierom.  Ilarion 
de  la  Neamţ,  traducere  păstrată  in  manuscris.  Altă  traducere,  tot  în  manuscris, 
aparţine  călugărului  Rafael,  ucenic  al  stareţului  Paisie  şi  datează  de  la  1805.  Şi 
Samuil  Micu  traduce  Omiliile  la  Hexaemeron,  iar  mitropolitul  Grigorie  Dascălul  al 
Ungrovlahiei  revizuieşte  traducerea  lui  Ilarion.  Cea  mai  recentă  traducere  era  a 
pr.  I.  Avramescu,  tipărită  in  „Mitropolia  Moldovei  şi  Sucevei",  în  anii  1979 — 1980. 

Omiliile  la  Psalmi  nu  reprezintă  o  explicare  a  tuturor  psalmilor,  ci  numai 
a  13  din  totalul  de  150.  Aceşti  psalmii  explicaţi  sînt:  1,  7,  14,  28,  29,  32,  44,  45,  48, 
59,  61,  114. 

In  partea  de  început  a  omiliei  la  Psalmul  1,  S  fin  tul  Vasile  cel  Mare  între¬ 
prinde  o  succintă  dar  adîncă  analiză  ia  Psaltirii,  în  ansamblu  evidenţiind  impor¬ 
tanţa  acestei  scrieri  biblice  pentru  viaţa  sufletească  ia  credincioşilor. 

Psaltirea  —  scrie  el  —  „este  linişte  a  sufletului,  conducătoare  a  păcii;  poto¬ 
leşte  tu rbu narea  şi  vîlvâtaiia  gîndurilor,  înmoaie  mînia  sufletului  şi  înfrînează  pe 
cel  desfrînat.  Psaltirea  leagă  prietenii,  uneşte  pe  cei  de  departe,  împacă  pe  cei 
învrăjbiţi.  Cîntatul  psalmilor  aduce  cel  mai  mare  bun:  dragostea.  Cîntatul  îm¬ 
preună  este  ca  un  lanţ  care  duce  la  unire;  uneşte  poporul  în  simfonia  unui  sin¬ 
gur  cor.  Psalmul  pune  pe  fugă  pe  demoni  şi  aduce  pe  îngeri  îintr- ajutor;  este 
armă  pentru  frica  de  noapte,  odihnă  pentru  ostenelile  zilei;  este  întărirea  prun¬ 
cilor,  podoabă  celor  în  floarea  vînstei,  mîngîiere  bătrînilor,  găteală  foarte  potrivită 
femeilor.  Psalmul  populează  pustiurile . . .,  este  carte  elementară  de  învăţătură 
pentru  cei  ce  intră  în  viaţă,  creştere  pentru  cei  ce  înaintează  în  vîrstă,  întărire 
pentru  cei  maturi.  Psalmul  este  glasul  Bisericii;  psalmul  înveseleşte  sărbătorile; 
psalmul  creează  tristeţea  cea  după  Dumnezeu;  psalmul  scoate  lacrimă  şi  din 
inimă  de  piatră;  psalmul  este  lucrul  îngerilor,  vieţuire  cerească,  parfum  duhov¬ 
nicesc  ...  Ce  nu  poţi  învăţa  din  psalmi?  Nu,  oare,  măreţia  bărbăţiei?  Nu,  oare, 
desăvîrşirea?  Nu,  oare,  chipul  pocăinţei?  Nu,  oare,  măsura  răbdării?  Nu,  oare,  tot 
ce  ai  putea  spune  despre  faptele  bune?  In  psalmi  este  cu  putinţă  să  găseşti  învă¬ 
ţătura  desăvîrşită  despre  Dumnezeu,  prevestirea  despre  venirea  în  trup  a  lui  Hris- 
tos,  ameninţarea  cu  judecata,  nădejdea  învierii,  frica  de  pedeapsă,  făgăduinţele 
slavei,  descoperirile  tainelor;  toate  sînt  strînse  oa  într-o  mare  şi  obştească  vistierie, 
în  Cartea  psalmilor,  pe  care  profetul  a  armonizat-o  cu  instrumentul  muzical 
numit  psaltire".  împărtăşind  o  astfel  de  concepţie  despre  Cartea  Psalmilor,  Sf. 
Vasile  cel  Mare  a  căutat  în  fiecare  verset  al  psalmilor  explicaţi  în  această  scriere 
a  sa  să  găsească  acele  străluciri  ale  înţelepciunii  dumnezeieşti  care  se  ascund 
în  simplitatea  expresiilor  şi  curgerea  firească  a  frazelor. 

De  menţionat  că  Omiliile  la  Psalmi  nu  văd  acum  pentru  prima  dată  lumina 
tiparului,  în  limba  română.  Două  ediţii  anterioare  se  datoresc  de  asemenea  eru¬ 
ditului  profesor  dr.  Dumitru  Fecioru.  Prima  ediţie,  intitulată  „Comentar  la 
Cartea  Psalmilor",  a  apărut  la  Bucureşti  în  1939,  în  colecţia  „Izvoarele  Ortodoxiei", 
iar  a  doua,  tot  la  Bucureşti,  în  1943. 

Ultima  parte  a  volumului  este  alcătuită  din  alte  Omilii  şi  Cuvîntări  ale  Sf. 
Vasile  cel  Mare.  Sînt  în  total  24  de  astfel  de  texte  de  o  mare  diversitate  tematică. 
In  ele  sf  intui  părinte  tratează  subiecte  morale  şi  dogmatice,  sau  aduce  cinstire  unor 
sfinţi.  Se  cuprinde  aici  şi  un  „Cuvînt  către  tineri"  în  care  6e  dau  îndrumări  cum 
să  folosească  tinerii  scrierile  filozofilor  păgîni. 

Aproape  în  totalitate  aceste  Omilii  şi  Cuvîntări  au  fost  traduse  de  mai  înainte 
în  româneşte,  mitropolitului  Grigorie  Dascălul  al  Ungrovlahdei  datorîndu-i-se  tra¬ 
ducerea  celor  mai  multe  dintre  ele,  dar  fiind  dispersate,  erau  greu  accesibile. 

Adunate  intr-un  singur  volum,  prin  osteneala  părintelui  profesor  Dumitru 
Fecioru,  operele  exegetice-omiletice  ale  Sf.  Vasile  cel  Mare  îmbogăţesc  literatura 
patristică  în  limba  română.  Ba  am  putea  spune  că  umplu  un  gol  resimţit  de  foarte 
multă  vreme,  deoarece  traducerile  anterioare  s-au  epuizat  în  totalitate  şi  sînt 
dificil  de  găsit  şi  consultat. 

Experienţa  bogată  a  traducătorului  constituie  garanţia  unui  text  cursiv,  fidel 
întru  totul  originalului,  redat  într-o  formă  literară  aleasă.  Specialist  în  domeniul 
patristicii  traducătorul  a  transformat  opera  Sf.  Vasile  în  propria  sa  operă  prin 
înalta  pricepere  pe  care  a  dovedit-o  în  nuanţarea  cuprinsului  scrierilor  şi  prin 
transmiterea  conţinutului  genuin  al  gînddirii  marelui  ierarh  capadocian. 

De  o  certă  valoare  sînt  cele  două  indice:  real  şi  onomastic  ataşate  ia  sfîrşitul 
volumului. 


Pr.  prof.  D.  Abrudan 

MITROPOLIA  ARDEALULUI 


Antonie  Plămădeală:  LUPTA  ÎMPOTRIVA  DEZNAŢIONALIZĂRII 
ROMANILOR  DIN  TRANSILVANIA  IN  TIMPUL  DUALISMULUI  AUS- 
TRO-UNGAR  ÎN  VREMEA  LUI  MIRON  ROMANUL  1874—1898,  după 
acte,  documente  şi  corespondenţă,  Sibiu  1986,  358  pagini. 

Urmînd  un  alt  drum  decît  cel  făcut  de  fericiţii  vlădici  Pahomie  al  Roma¬ 
nului  (1707 — 1714)  şi  Iacob  Stamati,  mitropolitul  Moldovei  (1793 — 1803),  care  au 
părăsit  plaiurile  ardelene  spre  a  se  contopi  cu  totul  în  viaţa  duhovnicească  a  fra¬ 
ţilor  de  aceeaşi  limbă  şi  credinţă  din  răsăritul  Carpaţilor,  î.  P.  S.  Antonie  al  Sibiu¬ 
lui  ţine  să  dovedească  afît  prin  tipăritura  cu  titlul  de  mai  sus,  cît  şi  prin  altele 
de  acest  fel,  că  aşa  cum  cei  doi  ierarhi  originari  din  părţile  Bistriţei  ardelene  şi-au 
găsit  împlinirea  votului  slujirii  în  mijlocul  fraţilor  lor  moldoveni,  tot  aşa  şi 
actualul  cîrmuitor  al  destinelor  Bisericii  ardelene  se  simte  obligat  sufleteşte  să 
studieze  şi,  drept  omagiu,  să  prezinte  în  lumina  lor  adevărata  viaţă  şi  faptele 
unor  ierarhi  ardeleni,  care  au  fost  greşit  sau  măcar  incomplet  cunoscute.  Şi  tre¬ 
buie  să  mărturisim  că  deşi  nu  se  recunoaşte  „istoric  de  profesie4*  (cum  mărturisea, 
nu  de  mult,  la  serbările  ,,Astrei“),  totuşi,  prin  expunerea  judicioasă  şi  clară  a 
faptelor,  prin  publicaţia  de  faţă  I.  P.  S.  Sa  ne-a  dat  o  lucrare  merituoasă,  plină 
de  mărturii  documentare,  dar  şi  de  observaţii  şi  comentarii  psihologice  deosebite. 

In  prima  parte  (pag.  5 — 180),  lucrarea  cuprinde  şase  capitole  cu  număr  inegal 
de  pagini,  în  care  se  analizează  principalele  domenii  de  viaţă  publică  bisericească 
şi  şcolară,  prin  care  s-a  evidenţiat  activitatea  mitropolitului  Miron  Romanul  în 
lupta  dusă  împotriva  deznaţionalizării  urmărite  de  regimul  austro-ungar,  iar  în 
partea  a  doua  (pag.  181 — 343),  valoarea  lucrării  e  sporită  şi  prin  publicarea  a  nu 
mai  puţin  de  151  de  anexe  documentare,  tot  atîtea  scrisori  primite  sau  adresate 
mitropolitului  Miron,  în  urma  cărora  chipul  celui  care  a  condus  vreme  de  25  de 
ani  frinele  Bisericii  Ortodoxe  a  românilor  ardeleni  cîştigâ  mult  în  vrednicie.  Şi 
merita  acest  lucru,  pentru  că  în  faţa  unui  guvern  asupritor,  faptul  că  românii 
ardeleni  mai  erau  şi  dezbinaţi  între  ei  în  grupări  politice  contradictorii  („activişti44 
şi  „pasivişti44)  l-a  făcut  chiar  şi  pe  mitropolitul  Şaguna  să  nu  poată  gusta  deplin 
bucuria  cînd  credincioşii  săi  îl  sărbătoreau  tot  pentru  25  de  ani  de  strălucită  acti¬ 
vitate  obştească.  Dacă  în  1865,  deci  cu  doi  ani  înainte  de  proclamarea  dualismu¬ 
lui,  Şaguna  putea  protesta  în  faţa  unui  consilier  ministerial  (T.  Mandici)  că  nu 
poate  „lăsa  pe  nimeni,  nici  măcar  Guvernul,  să  se  joace  cum  vrea  cu  poporul  cre¬ 
dincios,  pe  care  Biserica  mi  l-a  încredinţat  ca  zălog44,  în  schimb  situaţia  prin  care 
trecea  Biserica  Română  din  Transilvania  s-a  înrăutăţit  cu  mult  după  1867.  Aşa  cum 
în  Biserica  Sîrbâ  episcopul  Gh.  Petranovici  n-a  putut  fi  promovat  la  episoopia 
dalmatină  din  Boka-Kotorska  decît  după  împlinirea  vîrstei  de  60  de  ani,  tot  aşa 
şi  la  românii  ardeleni  un  Nicolae  Popea  nu  va  putea  ajunge  la  Caransebeş  decît 
în  1889,  la  vîrsta  de  63  de  ani,  deşi  fusese  designat  ca  vicar  încă  de  către  Şaguna 
însuşi.  Dar  şi  alegerea  lui  Miron  Romanul  nu  s-a  făcut  fără  amărăciuni  şi  fără 
„aplecări44  oportuniste,  fiindu-i  dat  să  fie  ales  numai  la  al  doilea  scrutin,  fiind 
socotit  şi  atunci  „cel  mai  nepopular  om  al  zilelor  de  atunci44,  cum  va  spune 
istoricul  T.  Păcăţianu. 

Dacă  mai  ales  în  primii  15  ani  de  arhipăstorire  Miron  Romanul  a  fost  aspru 
criticat  (între  alţii  tocmai  de  „compatrioţii44  săi  Vincenţiu  Babeş  şi  Ion  Slavici),  în 
schimb  în  ultimii  10  ani,  în  faţa  grelelor  asalturi  la  care  era  pus  poporul  român 
din  Transilvania,  el  a  ştiut  să  dea  răspunsul  cuvenit  în  aşa  fel,  încît  Nicolae  Iorga 
va  putea  spune  despre  el  că  „fără  să-şi  jertfească  crezul,  el  a  ştiut  să  găsească 
modalităţi  ca  acelea  care  erau  ocrotitoare,  nu  pentru  persoana  lui,  ci  înainte  de 
toate  a  ştiut  să  apere  moştenirea  aşezămintelor  bisericeşti,  lucru  foarte  greu  şi 
foarte  necesar  în  anumite  împrejurări44. 

Nu  trebuie  să  se  uite  faptul  că  sub  regimul  dualist  condiţiile  de  viaţă  în 
care  i-a  fost  dat  să  activeze  lui  Miron  Romanul  erau  cu  totul  deplorabile.  In 
Arhiva  Mitropoliei  din  Sibiu  se  păstrează  o  serie  întreagă  de  memorii  curajoase 
pe  care  arhiepiscopul  din  Sibiu  le-a  adresat  Ministrului  de  Culte  Aug.  Trefort 
şi  chiar  împăratului,  de  a  i  se  acorda  şi  lui  dotaţia  anuală  de  12.000  florini  (în 
realitate  aceasta  scădea  mereu:  odată  8000,  altă  dată  1000,  altă  dată  4000,  şi 
datoriile  mitropolitului  ajungeau  la  10 — 15.000  fl.).  Aceasta  se  petrecea  într-o 
vreme  cînd  „ierarhii  celorlalte  culte  dispuneau  de  dotaţii  fabuloase44.  Şi  totuşi,  în 

1881,  Expoziţia  Astrei  s-a  putut  face  în  chip  gratuit  la  reşedinţa  mitropolitană, 
pentru  care  fapt  exemplul  arhipâsto  rului  a  electrizat  inimile  tutu/ror'4. 

Bună  idee  a  avut  autorul  cînd  a  reprodus  fie  integral,  fie  parţial  textul  pro¬ 
testelor  curajoase  şi  pline  de  demnitate  ale  mitropolitului  Miron  Romanul  împo¬ 
triva  măsurilor  de  maghiarizare  a  românilor  încercate  de  guvernul  de  la  Buda¬ 
pesta,  căci  în  cazul  acesta  se  poate  uşor  aprecia  la  justa  valoare  atitudinea  fermă 
şi  contribuţia  acestui  mitropolit  la  lupta  poporului  român  pentru  drepturile  sale 
sociale,  culturale,  naţionale.  Membrii  Casei  Magnaţilor,  unde  a  vorbit  Miron 
Romanul,  „nu-şi  ştiu  explica  cutezanţa4*  mitropolitului  român,  care  a  condamnat 
clar  proiectul  de  maghiarizare  din  1879  atunci  cînd  a  declarat  că  „nu-1  află  folosi¬ 
tor,  necesar  şi  oportun44  dat  fiind  că  „nemaghiarii  constituiau  70 — 80%  din  popu¬ 
laţie,  pentru  care  e  deajuns  cunoaşterea  limbii  materne44.  Faţă  de  acest  curaj  atît 
de  mare  a  fost  elogiat  de  poporul  român  care  s-a  strîns  să  ovaţioneze  pe  mitropolit 
pentru  apărarea  limbii  şi  a  credinţei  străbune,  mulţumindu-i  prin  cuvin  tul  adresat 
de  deputatul  român  Iosif  Hodoş:  „oricare  ar  fi  rezultatul  misiunii  din  care  vă 
reîntoarceţi,  noi  vom  zice  şi  zicem:  aici  sîntem,  aici  stăm  ca  o  stîncă  eternă  a  unui 
popor  pus  aici  de  Dumnezeu44. 

Peste  4  ani,  în  1883  o  nouă  luptă  se  înteţea,  de  astă  dată  în  legătură  cu 
Legea  pentru  maghiarizare  a  şcolilor  medii,  împotriva  căreia  s-a  spus  că  Mitropoli¬ 
tul  Miron  „a  dus  o  muncă  de  Sisif44,  acceptînd  chiar  ca  redactorul  ziarului  „Tele¬ 
graful  Român"  să  fie  demis  din  post,  decît  să  fie  ,, aprobat"  un  rău  şi  mai  mare, 
iar  drept  urmare  a  faptului  că  a  fost  „dojenit"  de  împărat,  românii  din  vestul 
Ardealului  l-au  escortat  ou  sute  de  trăsuri,  ovaţionîndu-1. 

Peste  alţi  cîţiva  ani  (în  1891),  împotriva  Legii  de  maghiariza/re  a  grădiniţelor 
de  copii,  lupta  dusă  de  mitropolitul  de  la  Sibiu  a  fost  atît  de  hotărîtă  încît  redac¬ 
torul  unui  ziar  sîrbesc  („Branik")  a  ajuns  să  spună  despre  el  că  pentru  toată 
Austro-Ungaria  „Lumina  vine  de  la  Sibiu". 

„Una  din  cele  mai  mari  lovituri  care  s-a  dat  împotriva  limbii  româneşti  este 
legea  pentru  maghiarizarea  comunelor,  numelor  de  familie,  a  munţilor,  şesurilor, 
nurilor,  pădurilor,  dealurilor".  Se  vede  că  guvernanţii  de  la  Budapesta  au  uitat 
că  încă  pe  la  1512,  atunci  cînd  se  stabilea  aşa-zisa  „graniţă44  dintre  Transilvania,  pe 
de  o  parte,  şi  dintre  Ţara  Românească  şi  Moldova,  pe  de  altă  parte,  toate  toponi¬ 
mele  aflate  şi  azi  în  arhivele  de  stat  din  Sibiu  şi  Bistriţa  erau  numai  româneşti, 
nici  măcar  imul  din  ele  în  alte  limbi.  „Cu  tact  şi  îndrăzneală",  cum  bine  zice 
autorul  acestei  cărţi,  Miron  Romanul  amintea  forurilor  guvernamentale  că  la  şedin¬ 
ţele  în  care  trebuia  să  se  voteze  legea,  deputaţii  nici  nu  erau  prezenţi  în  număr 
reglementar,  iar  încă  din  1848  se  statornicise  prin  lege  folosirea  tuturor  limbilor 
nemaghiare.  Şi  totuşi,  împotriva  tuturor  evidenţelor  juridice  şi  împotriva  celui  mai 
elementar  bun-sdmţ,  guvernul  a  votat  toate  aceste  legi  anormale.  Dar,  desigur, 
efectul  lor  a  rămas  mult  sub  aşteptări. 

Apogeul  luptei  naţionale  duse  de  mitropolitul  Miron  Romanul  în  condiţiile 
dualismului  austro-ungar  a  fost  atins  cu  doi  ani  înainte  de  moarte,  mai  precis 
prin  Circulara  2362  din  10/22  aprilie  1896  cu  ocazia  sărbătoririi  mileniului  sosirii 
ungurilor  în  Panonia  şi  Transilvania,  despre  care  autorul  spune  pe  bună  dreptate 
că  e  un  „document  de  atitudine  românească  de  mare  demnitate,  unul  dintre  acelea 
care,  produse  la  vremuri  de  răscruce,  încălzesc  inimile  celor  oprimaţi  şi  trezesc 
speranţa  şi  curajul".  Se  ştie  că  ministrul  cultelor  -austro-ungar  a  cerut  tuturor 
conducătorilor  bisericeşti  din  patrie  (Transilvania)  să  participe  într-un  mod  cores¬ 
punzător  la  aceste  festivităţi.  Or,  în  această  privinţă  bine  subliniază  urmaşul 
actual  al  mitropolitului  Miron  cîteva  pasaje  din  „Circularul  milenar"  spre  a  putea 
spune  că  acesta  „i-a  spălat  obrazul  socotit  de  unii  compromis  prin  desele  pactizări 
cu  guvernul  de  la  Budapesta".  Căci  dacă  —  se  subliniază  în  acel  document  epocal  — 
„nici  unul  din  popoarele  nemaghiare  nu  voiesc  să  se  contopească  in  rasa  domi¬ 
nantă  maghiară,  nici  să  dispară  sub  nomenclatura  de  naţiune  politică  unitară  (cum 
cereau  ungurii),  aşa  cum  sînt  „constrinşi  să  participe  la  festivităţile  milenare, 
intelectualilor  români  le  este  absolut  imposibil  să  participe  la  aceste  festivităţi, 
dată  fiind  ignorarea  aproape  totală  (de  către  maghiari)  a  intereselor  româneşti 
de  existenţă  şi  progres . . ."  De  «aceea  ,4eşi  noi,  (românii,  nu  avem  motive  a  ne 
însufleţi  pentru  acele  festivităţi  în  măsura  în  care  se  însufleţesc  alţii,  care  sînt 
mai  bine  favorizaţi  de  soartă,  cel  puţin  să  ne  aranjăm  şi  noi  pe  timpul  acelora  o 
sărbătoare  proprie . . .  Adunîndu-ne  în  Bisericile  noastre  să  recugetăm  la  cele  ce 

relativ  Ia  noi  s-au  petrecut  în  ţara  aceasta  din  timpurile  cele  mai  vechi,  mulţu¬ 
mind  lui  Dumnezeu  că  vedem  bine  păstrat  tezaurul  nostru  cel  mai  preţios:  Bise¬ 
rica  şi  naţionalitatea  noastră". 

Bine  subliniază,  în  continuare,  autorul,  atunci  cind  spune  că  „atitudinea  lui 
Miron  Romanul  din  Circular  este  absolut  singulară".  (în  acest  scop  se  publică  şi 
textul  celorlalte  circulare  date  de  ierarhii  gr.  catolici  şi  ortodocşi).  Nu-i  mirare  că 
mitropolitului  unit  de  la  Blaj  (care  îi  comunica  părerea  împăratului  că  nu  aprobă 
^Circularul"  său)  îi  răspunse  curajos:  „N-am  putut  'altfel.  Sper  că  voi  putea 
suporta  şi  cele  mad  extreme  urmări".  Iar  prietenului  său  apropiat  (dar  care  adese¬ 
ori  l-a  şi  judecat  greşit)  V.  Babeş  i-a  scris  îndată  după  emiterea  Circularei:  „pe 
tine  sau  ungurii  sau  românii  (naţionalişti)  te  vor  spînzura! ...  se  vede  că  ţi  s-a 
urit  cu  poziţia  cea  înaltă  şi  cînţi  cîntecul  lebedei!".  La  oare  mitropolitul  răspunde: 
„Ce-ai  fi  zis  tu  dacă  şi  eu  aş  fi  făcut  bunăoară  ca  cei  de  ila  Blaj  (care  „au  dat  un 
Circular  milenar  foarte  slugarnic",  zice  Miron  Romanul),  aş  fi  capitulat  înaintea 
celor  puternici  şi  aş  fi  suprimat  în  momentul  cel  mai  decizător  simţul  de  datorinţă 
care  mi  l-am  păstrat  în  toate  alte  cazuri  de  conflicte  cu  cei  ce  voiesc  să  ne  piardă 
de  pe  suprafaţa  pămîn tulul?"  Se  ştie  că  atît  prieteni,  cât  şi  neprieteni  români 
sau  străini  au  rămas  uimiţi  de  înţelepciunea  şi  curajul  ierarhului.  în  concluzie, 
bine  observă  autorul  nostru:  faţă  de  serbarea  mileniului  maghiar,  românii  .^serbau 
acum  două  milenii".  Ca  unul  care  „într-adevâr  a  avut  în  mîinile  lui,  La  un  moment 
dat,  destinele  naţiunii  române  din  Transilvania"  şi  pe  care  le-a  condus  „cu  tact 
fin"  prin  răbdare  şi  prudenţă,  dar  şi  prin  curaj  şi  îndrăzneală,  Mitropolitul  Miron 
Romanul  a  adus  mari  servicii  Bisericii  şi  poporului  român  care  nu  se  pot  uita 
niciodatâ.  Acesta  e  sensul  comentariilor  precum  şi  al  celor  151  de  anexe  docu¬ 
mentare  ale  cărţii  scrise  cu  atîta  rîvnă  şi  clarviziune  de  î.  P.  S.  Antonie  al  Ardea¬ 
lului,  căruia  cititorii  dornici  de  a  cunoiaşte  trecutul  zbuciumat  al  românilor  din 
Transilvania  îi  râmîn  adînc  mulţumitori. 

Prof.  T.  Bodogao 


DELTION  BIBLIKON  MELETON  =  BULETINUL  STUDIILOR  BI¬ 
BLICE,  Atena,  1985. 

Revista  de  studii  biblice,  din  Atena,  a  intrat  cu  1985,  în  al  14-lea  an.  Ea 
îndeplineşte  un  rol  esenţial  nu  numai  pentru  că  informează,  la  zi,  despre  stadiul 
studiului  Sfintei  Scripturi,  dar  şi  pentru  că  lămureşte  probleme  esenţiale  din  dome¬ 
niul  Sfintei  Scripturi. 

Redactată  de  acelaşi  Sava  Agouridis,  profesor  de  Noul  Testament,  revista  a 
produs  un  interes  care  a  depăşit  hotarele  Bisericii  ortodoxe  greceşti. 

Ultimul  număr  care  ne-a  venit  este  cel  din  decembrie  1985,  dedicat  lui  Vasile 
Stogiannos,  fost  profesor  de  Noul  Testament.  Vasile  Stogiannos  s-a  născut  în 
1939.  A  urmat  studii  la  Facultatea  de  Teologie  din  Salonic,  licenţă  şi  doctorat  şi 
studii  speciale  la  Tiibingen  şi  Bonn,  în  Germania.  A  fost  profesor  de  Noul  Testa¬ 
ment  la  Salonic,  pină  în  1985,  cind  a  decedat  la  vînsta  de  abia  46  ani.  A  lăsat  în 
urma  lui  lucrări  prestigioase,  dintre  care  amintim:  „Petru,  la  Pavel",  „învăţătura 
despre  libertate  a  Sfîntului  Apostol  Pavel",  „Hristos  şi  Legea",  „Sinodul  Apostolic", 
„învierea  morţilor —  probleme  exegetice  şi  ermineutice  pe  baza  textului  I  Cor.  15", 
„Cincizecimea" ,  „întâia  epistolă  a  Sfîntului  Apostol  Petru",  „închinarea  magilor" 
(Mat.  2,  1 — 12)  ş.a. 

După  biografia  profesorului  Vasile  Stogiannos  scrisă  de  I.  Karavidopoulos 
urmează  un  studiu  comunicare  —  făcută  de  dînsul  la  Universitatea  din  Tiibingen, 
cu  10  zile  înainte  de  moarte,  având  titlul:  „Sinteza  Epistolei  către  galateni,  a 
Sfîntului  Pavel"  (Gal.  6,  11 — 19).  Concluzia  studiului  se  reduce  la  următoarele: 
Teologia  Epistolei  către  galateni  este  de-o  importanţă  actuală,  nu  pentru  că  am 
avea  de  luptat  cu  iudaiştii  ori  cu  oameni  care  combat  în  mod  vădit  importanţa 
crucii  lui  Hristos  pentru  mântuire,  ci  pentru  că  Sf intui  Pavel  învaţă  în  Epistola 
scrisă  cu  mina  proprie,  că  a  fi  creştin  înseamnă  apartenenţa  la  credinţa  cea  nouă 
în  Dumnezeu  şi  această  nouă  creaţie  este  totdeauna  în  opoziţie  cu  lumea  veche 
pe  care  trebuie  s-o  combată  prin  vorbe  şi  fapte.  Tocmai  în  aceasta  constă  tema 
teologiei,  a  face  pe  om  să  înţeleagă  că  dragostea  lui  Dumnezeu  şi  harul  Domnului 


RECENZII 


123 


nostru  Iisus  Hristos  şi  împărtăşirea  Duhului  Sfint  sînt  'Singura  nădejde  pentru 
lume  şi  pentru  om. 

Prof.  S.  Agouridis  semnează  apoi  studiul:  „Pa  vel  la  Atena'*,  N.  A.  Matsuka, 
..Sfînta  Scriptură  şi  Tradiţia**,  P.  Vasilidis,  „Probleme  de  ermineuftică  biblică", 
J.  Galanis,  „Apostolul  Pavel  şi  Salonicul* ,  I.  Karavid opoul os ,  „Studiul  biblic  în 
Grecia**,  Miiltiadis  Konstantinous,  „Templul  în  viziunea  proorocului  Isaia",  G.  Galitis 
„Revelaţie  şi  inspiraţie  divină  în  Sfînta  Scriptură".  Revista  cărţilor  trece  în  revistă 
cîteva  din  lucrările  mai  recente  ale  lui  Vaisile  Stogiannos. 

N.  Neaga 


Ieromonah  Ioanichie  Bălan,  MĂRTURII  ROMÂNEŞTI  LA  LOCU¬ 
RILE  SFINTE,  Ed.  Episcopiei  Romanului  şi  Huşilor,  1986,  576  p.  + ima¬ 
gini  color. 

Sînt  mai  multe  modalităţi  de  a  intra  ca  popor,  cu  zestre  spirituală  definită, 
în  opere  de  cultură  şi  artă,  în  conştiinţa  şi  patrimoniul  mondial. 

Românii,  descendenţi  din  familia  vitejilor  traco-geto-daci  şi  nobilei  rase  ro¬ 
mane,  ca  din  părinţi  univensali,  au  moştenit  în  sînge  ideea  de  cetăţenie  spiritual- 
culturală  universală.  De-a  lungul  bimilenarei  noastre  existenţe,  odată  cu  definirea 
ca  popor  european  ou  o  statură  etnică,  geografică,  istorică,  culturală  şi  spirituală 
dintre  cele  mai  reuşite,  ne-am  dat  obolul  la  îmbogăţirea  tezaurului  spiritual  cul¬ 
tural  al  Europei  şi  al  altor  regiuni  din  lume. 

Este  de  evidenţiat,  odată  cu  aceasta,  specificul  nostru  de  popor  sinteză  a 
două  direcţii  ale  spiritualităţii  europene:  cea  răsăriteană,  bizantină,  în  care  ne-am 
exprimat  credinţa  ortodoxă,  şi  cea  apuseană,  latină,  în  care  ne-am  dezvoltat  cul¬ 
tura  şi  limba. 

Iată  de  ce  românii  aparţin  de  drept  Europei,  prin  contribuţia  lor  de-a  lungul 
veacurilor  şi-n  actualitate  la  realizarea  ideii  de  unitate  europeană,  la  transformarea 
bătrînului  continent  „în  eden"  al  păcii  şi  frăţietăţii  universale.  „Geografia  spiri¬ 
tuală  a  românilor  depăşeşte  cu  mult  teritoriul  naţional.  Ea  cuprinde,  de  fapt,  toată 
aria  marcată  de  prezenţele  culturale  româneşti,  toate  colecţiile  şi  centrele  din  lume, 
în  care  mărturii  despre  poporul  român  sau  creaţii  ale  învăţaţilor  şi  artiştilor  lui 
contribuie  la  integrarea  unei  viziuni  globale  despre  umanitate,  despre  năzuinţa  ei 
continuă  spre  bine,  frumos  şi  adevăr . . .,  mărturii  ale  solidarităţii  poporului  nostru 
cu  popoare  prietene  din  Europa"  (Virgiil  Cândea,  Constantin  Simianescu,  Prezenţe 
culturale  româneşti,  Ed.  Sport-Turism,  Bucureşti,  1984,  p.  8). 

Aşa  se  face  că  pretutindeni  în  Europa,  dar  nu  numai  'acolo,  ci  pînă-n  Orient, 
la  „Sfintele  Locuri",  în  „Sfîmtul  Munte",  ila  Constantinopol,  în  Siinai,  la  Ierusalim, 
Alep  şi  alte  centre  de  spiritualitate  şi  cultură  mondială,  prezenţele  româneşti  sînt 
viu  grăitoare.  „Nu  există  muzeu,  arhivă,  bibliotecă  sau  centru  important  de  cul¬ 
tură  din  larga  arie  a  civilizaţiei  mondiale  în  care  prezenţele  'româneşti  să  nu  fie 
marcate  prin  documente,  vechi  manuscrise,  opere  de  artă,  creaţii  ingenioase  de 
civilizaţie  materială  sau  monumente  istorice"  {ibidem,  p.  7). 

Se  ştie,  de  asemenea,  că  după  căderea  Constantinopolului  sub  turci,  cînd  alţi 
creştini  din  Europa,  indiferenţi,  asistau  la  înmonmîntarea  unui  centru  milenar  de 
cultură  şi  spiritualitate  europeană,  românii  ortodocşi  —  în  spiritul  celei  mai  auten¬ 
tice  solidarităţi  creştine  şi  umane  frăţeşti  —  au  preluat  greul  supravieţuirii  civi¬ 
lizaţiei  bizantine  în  formele  ed  multiple  şi  complexe,  irealzînd  ceea  ce  Iorga 
numea:  ,3i2ainţ  după  Bizanţ**,  o  continuitate  în  folosul  întregii  umanităţi .  A 
fost  perioada  „cînd  ideea  imperială  şi  lucrarea  spirituală  bizantină  fură  continuate 
de  voievozii  români  —  că-i  vorba  în  acest  sens  de  Ştefan  cel  Mare  şi  Vasile  Lupu, 
voievozi  moldoveni,  sau  de  Mihai  Viteazul,  Matei  Basarab  şi  Constantin  Brânoo- 
veanu,  voievozi  munteni,  toţi  aceştia  şi  alţii  încă  ajutară  prin  acţiuni  generoase 
vechile  centre  ale  spiritualităţii  bizantine  de  Ia  Constantmopol  şi  din  Turcocraţie . . . 
pentru  voievozii  români  aceasta  a  constituit  o  mare  cinste  şi  slava  lor  cea  mai 
înaltă,  iar  pentru  ţară  o  jertfă  de  oare  are  dreptul,  cel  puţin,  cu  mîndrie  să  şi -o 
amintească**  (Virgil  Cândea,  Constantin  Simionescu,  Prâsences  culturelles  roumaines , 
Ed.  Sport-Turism,  Bucureşti,  1982,  p.  7). 

Alături  de  înaintaşii  voievozi  şi  întreg  poporul  român,  aşa  de  generos  în 
istorie  cu  toţi  prietenii  săi,  se  poate  înscrie  cu  aceeaşi  cinste  şi  Biserica  Ortodoxă 

Română,  care  prin  ierarhii,  călugării  şi  clericii  ei  a  susţinut  eforturile  de  ajutorare 
a  fraţilor  in  nevoi,  contribuind  astfel  Ia  apărarea  şi  promovarea  valorilor  orto¬ 
doxiei  în  lume. 

Prin  ctitorii  şi  rectitorii  acolo  unde  localnicii  nu  mai  puteau  întreţine  sfin¬ 
tele  locaşuri  de  inchinare,  prin  danii  şi  preţioase  ajutoare,  prin  tipărituri  şi  impor¬ 
tante  alte  jertfe  materiale  şi  spirituale  s-a  salvat  viaţa  centrelor  de  spiritualitate 
ortodoxă  din  Orient  şi  de  la  Sfintul  Munte,  incit  cu  îndreptăţire  învăţatul  arhi¬ 
mandrit  Porfirie  Uspensky  nota  că  „mici  un  popor  n-a  ajutat  Sfîntul  Munte  ca 
poporul  român'4. 

Pe  linia  acestei  frumoase  tradiţii  de  solidaritate  creştină,  dar  şi  de  râspîndire 
a  valorilor  perene  ale  spiritualităţii  ortodoxe  româneşti  în  lume,  se  înscrie  o  recentă 
evaluare  a  unora  din  cele  mai  însemnate  prezenţe  româneşti:  „ Mărturii  româneşti  la 
Locurile  Sfinte"  a  Părintelui  Protos.  Ioanichie  Bălan  de  la  Mănăstirea  Bistriţa 
din  Moldova. 

P.  C.  Sa  în  ultimul  timp  a  mai  îmbogăţit  literatura  noastră  duhovnicească, 
dîndu-i  o  vădită  notă  de  accentuare  a  specificului  ortodox  românesc  al  ei,  cu  o 
serie  de  lucrări,  între  care  amintim:  „Patericul  românesc ",  tradus  şi  în  limba 
greacă  şi-n  limba  franceză  parţial,  „ Vetre  de  sihăstrie  românească" ,  apărută  într-o 
altă  formă  şi  în  colaborare  şi-n  limba  greacă  (recent),  „ Convorbiri  duhovniceşti ", 
tradusă  în  limba  greacă,  pe  lingă  alte  studii  şi  articole  despre  viaţa  spirituală 
monahală  românească. 

Cartea  ce-o  prezentăm,  apărută  în  editura  Sfintei  Episcopii  a  Romanului  şi 
Huşilor,  cu  o  prefaţă  semnată  de  Prea  Sfinţitul  Eftimie,  este  o  minunată  sinteză 
a  celor  mai  semnificative  urme  ale  spiritualităţii  ortodoxe  româneşti  în  Ţara  «Sfintă, 
Muntele  Sinai,  Muntele  Athos  şi-n  alte  locuri  sfinte. 

Concepută  ca  un  jurnal  de  pelerinaj,  se  desprinde  întru  cîtva  de  genul 
lucrărilor  de  călătorie  prin  împletirea  armonioasă  a  prezenţelor  istorice  de 
odinioară  cu  cele  de  astăzi  şi,  mai  cu  seamă,  prin  dezvăluirea  în  faţa  oricărei 
mărturii  cultice,  culturale  sau  artistice  a  bogăţiei  sufletului  românesc,  a  geniului 
credinţei  ortodoxe  în  spaţiul  oarpato-danubian  ce  străluceşte  pînă  departe  în 
lume,  încît  cartea  Părintelui  Ioanichie  este  mai  degrabă  un  omagiu  adus  poporu¬ 
lui  român  dreptcredincios,  creator  mereu  de  valori  spirituale  şi  iubitor  de  pace 
şi  înfrăţiri  cu  toţi  semenii  din  lume. 

Prin  unele  locuri  cartea  devine  o  emoţionantă  mărturie  a  prezenţei  Mân¬ 
tuitorului  în  misiunea  Sa  dumnezeiască,  presârînd  nestematele  Evangheliei  Iubi¬ 
rii  şi  Păcii  din  Ţara  şi  de  la  Locurile  Sfinte  şi-n  ogorul  sufletesc  al  nostru,  încît 
prin  darul  de  povestitor  al  Părintelui  Ioanichie  avem  impresia  că  şi  locurile  noastre 
de  la  Carpaţi  sînt  tot  aşa  de  sfinte,  ba  chiar  mai  vîrtos,  dacă  ne  gîndim  că  au 
putut  împărtăşi  din  belşugul  lor  şi  altora  chiar  din  părţile  unde  au  călcat  paşii 
Domnului. 

Nu  sînt  trecute  cu  vederea  mărturiile  istorice,  biserici  şi  locaşuri  de  închi¬ 
nare,  obiecte  de  cult,  manuscrise  şi  obiecte  de  podoabă,  semne  ale  nevoitorilor 
români  prin  acele  locuri.  Cititorul  poate  călători  în  acest  pelerinaj  deodată  istoric, 
cultural  şi  duhovnicesc  împreună  cu  autorul  cărţii,  uelipsindu-i  prea  mult  spre  a  se 
considera  tovarăş  de  drumeţie  adevărată.  Chiar  dacă  se  călătoreşte  numai  pe 
calea  gindului,  mărturiile  prezentate  şi  înscrierea  lor  in  context  cultural  şi  spi¬ 
ritual  fac  posibilă  o  participare  aparte  ia  evenimente. 

Prima  parte  a  cărţii:  „Ţara  Sfîntă“  (p.  15 — 275),  ilustrează  cele  mai  semnifi¬ 
cative  momente  ale  unui  pelerinaj  efectuat  de  autor  cu  alţi  pelerini  români, 
între  care  P.  Arhim.  Cleopa  Iile,  la  Ierusalim,  în  1974.  Sînt  evocate  locurile 
istorice,  biblice,  din  Cetate  şi  împrejurimi,  legate  de  viaţa  şi  activitatea  Mîn- 
tuitorului  Iisus  Hristos. 

In  partea  a  doua:  „Muntele  Sinai44  (p.  279 — 337),  se  descrie  urmarea  pele¬ 
rinajului,  cu  aceeaşi  căldură  şi  patos,  printre  stînciile  fierbinţi  ale  Sinaiului  pe 
unde  au  peregrinat  odinioară  evreii  cu  Moise,  în  drum  spre  Ţara  libertăţii!, 
împreună  cu  emoţionantele  mărturii  ale  vieţii  spirituale  şi  culturale  locale  sînt 
ţesute  toate  odoarele  şi  prezenţele  româneşti  de-a  lungul  veacurilor,  semn  al 
unităţii  de  credinţă  ortodoxă  şi  al  generozităţii. 

Partea  a  treia:  „Muntele  Athos44  (p.  431 — 509),  continuă  firul  căutărilor  duhov¬ 
niceşti  şi  al  comuniunii  frăţeşti  în  „Patria  monahismului  ortodox44.  Sînt  descrise 
sumar  toate  mănăstirile  athonite,  insistîndu-se  la  fiecare,  cum  se  cuvine,  asupra 

daniilor  româneşti.  De  o  atenţie  specială  din  partea  autorului  se  bucură  comuni¬ 
tatea  românească  a  monahilor  de  la  schitul  Prodromul  şi  de  la  celelalte  schituri 
şi  chilii,  precum:  Lacu,  Capsala,  Provata,  Sf.  Gheorghe,  Colciu,  Sf.  Ioan  Bote¬ 
zătorul,  Chilia  Sfîntul  Ipatie,  Chilia  Adormirea  Maicii  Domnului  ş.a. 

Pe  linia  „Convorbirilor  duhovniceşti*4,  Părintele  Ioanichie  presară  din  loc 
în  loc,  de  la  o  pagină  la  alta  şi  momente  de  convorbire  cu  cei  mai  vestiţi  „avi" 
din  Sfintul  Munte,  sporind  în  acest  sens  valoarea  cărţii  şi,  totodată,  actualitatea  ei. 

Partea  a  patra:  „Alte  locuri  sfinte"  (p.  513 — 550),  descrie  cîteva  din  comorile 
artei  bizantine  din  Tesalonic,  ale  unor  mănăstiri  din  Grecia,  din  insule,  de  la 
Atena  şi  chiar  de  la  Roma,  unde  se  insistă  asupra  vestitelor  mărturii  creştine  din 
primele  veacuri:  catacombele  romane. 

In  felul  acesta  cartea  devine  o  mărturie  vie  a  spiritualităţii  răsăritene  şi 
apusene,  mărturie  a  prezenţei  creştine  în  viaţa  Europei,  îndemn  la  valorificarea 
tezaurului  comun  în  realizarea  unităţii  creştine. 

Cartea  se  încheie  cu  utile  instrumente  de  lucru:  tabele  cu  mănăstirile  din 
Athos,  cu  aşezămintele  româneşti  de  acolo,  cu  monahii  români  din  trecut  şi  de 
azi,  nevoitori  la  Sf.  Munte,  bibliografie  şi  rezumat  în  limbile  franceză,  engleză  şi 
germană. 

Cartea  Părintelui  Ioanichie  este  „o  carte  de  suflet"  subliniază  ,;contribuţia 
inestimabilă  a  cuvioşilor  monahi  români  trăitori  La  Locurile  Sfinte,  care  au 
ţinut  aprinsă  flacăra  credinţei  adevărate  în  Cuvîntul  Vieţii,  slujind  şi  rugîndu-se 
în  graii  dulce  românesc  şi  păstrînd  cu  jertfelnicie  daniile,  credinţa  şi  tradiţia 
înaintaşilor,  spre  veşnică  cinstire"  (p.  6),  este  ea  însăşi  o  cinstire  a  memoriei  nea¬ 
mului  românesc  binecredincios,  creator  de  valori  intrate  cu  demnitate  în  patri¬ 
moniul  universal. 

Aşa  cum  şi-o  doreşte  Părintele  Ioanichie,  lucrarea  de  faţă  trebuie  să  reamin¬ 
tească  „generaţiei  tinere  marile  danii  româneşti  peste  hotare,  pentru  a  nu  se 
şterge  din  conştiinţa  noastră"  (p.  10)  şi  pentru  a  fi  un  nou  imbold  ia  păstrarea 
unităţii  de  credinţă  şi  limbă,  indiferent  unde  ne-am  afla  în  lume,  spre  slava 
limbii  strămoşeşti  ,,şi-a  patriei  cinstire." 

Arhim.  Dr.  Casian  Crăciun 


CULEGERE  DE  PREDICI,  întocmită  cu  osteneala  şi  purtarea  de 
grijă  a  înalt  Prea  Sfinţitului  Nicolae,  Mitropolitul  Banatului,  Editura 
Mitropoliei  Banatului,  Timişoara  1984,  336  p. 

Predicile  publicate,  în  ultimii  zece,  cincisprezece  ani  în  Biserica  Ortodoxă 
Română,  dovedesc  pe  de  o  parte  o  reînviorare  a  zelului  predioatorial  al  preo- 
ţimii  noastre,  care  influenţează  în  bine  viaţa  duhovnicească  a  credincioşilor  Bise¬ 
ricii  strămoşeşti,  iar  pe  de  altă  parte,  reprezintă  o  chemare  la  lucrare  temeinică 
şi  continuă  a  tuturor  „slujitorilor  Cuvîntului".  Faptul  că  s-au  publicat  mai  multe 
predici  la  duminici  şi  sărbători  în  Biserica  noastră  a  fost  remarcat  şi  consemnat 
chiar  şi  de  specialişti  din  străinătate  (Cf.  Alf  Johansen,  Orthodox  Sermons,  iunie 
1983,  p.  112 — 117). 

Slujirea  învăţătorească  a  Bisericii  noastre  primeşte  cu  viu  interes  un  nou 
şi  însemnat  impuls  spre  progres.  Preoţii-predioatori  primesc  cu  bucurie  această 
importantă  colecţie  de  predici  ocazionale.  „Culegerea  de  preriei",  la  oare  facem 
referire  în  aceste  rînduri,  s-a  publicat  în  Editura  Mitropoliei  Banatului  cu 
osteneala  şi  purtarea  de  grijă  a  înalt  Prea  Sfinţitului  Dr.  Nicolae  Corneanu, 
Mitropolitul  Banatului.  Acest  volum  de  predici  ocazionale  la  cununii  şi  la  înmor- 
mîntâri  apare  ca  o  întregire  a  culegerii  de  predici  publicată  tot  din  iniţiativa  şi 
cu  purtarea  de  grijă  a  I.  P.  S.  Sale  Dr.  Nicolae  Corneanu  sub  titlul  „Ieşit-a 
Semănătorul ",  Timişoara,  1974,  care  cuprindea  predici  pentru  duminicile  şi  sărbă¬ 
torile  anului  bisericesc.  In  Cuvîntul  înainte  al  acestei  „Culegeri  de  predici" 
I.  P.  S.  Sa  subliniază  necesitatea  publicării  unui  volum  de  predici  ocazionale,  mai 
ales  la  cununii  şi  la  înmormîntări,  fiindcă  acestea  lipsesc  din  literatura  noastră 
omiletică  actuală,  iar  pe  de  altă  parte,  nu  este  deloc  uşor  să  se  predice  la  cununii 
şi  la  înmormîntări. 

Această  colecţie  de  predici  ocazionale  este  structurată  în  trei  părţi:  Partea 
I  p.  9 — 54  cuprinde  21  de  cuvîntări  la  cununii.  Amintim  doar  câteva  titluri  care 
sugerează  temele  tratate  in  aceste  predici:  Familia  este  leagănul  vieţii  şi  Mirii 
să  împlinească  preceptele  evanghelice  de  P.  S.  Părinte  Dr.  Vasule  Coman,  Epis¬ 
copul  Oradiei;  Altarul  neprihănit  al  iubirii  de  Praf.  Dr.  N.  Balca;  Obligaţiile 
soţilor  de  Prot.  N.  Belea.  P.  C.  Ieromonah  Teofil  Părăianu  de  la  Mănăstirea  Brîn- 
coveanu  de  la  Sîmbâta  de  Sus  este  prezent  prin  şapte  predici  la  cununii  în  care 
prezintă  mai  multe  aspecte  ale  învăţăturii  creştine  în  legătură  cu  familia  înte¬ 
meiată  prin  Sf.  Taină  a  Cununiei  cum  se  vede  din  titlurile:  Datoria  iubirii  reci¬ 
proce,  Doi  într-unulf  Hristos  in  mijlocul  familiei,  Trăirea  „ întru  numele  Dom- 
nuluiu  ş.  a.;  Alte  colaborări:  Indisolubilitatea  căsniciei  şi  perpetuarea  vieţii  de 
Pr.  H.  Constantinescu;  Căsnicia  să  se  întemeieze  pe  înţelepciune  de  Pr.  I.  Pop; 
Leac  împotriva  singurătăţii  de  Prot.  Dr.  Şt.  Cioroianu. 

Partea  a  Il-a,  p.  55 — 211  cuprinde  76  de  cuvîntări  funebre.  Această  parte  este 
structurată  în  zece  subcapitole;  predicile  sînt  formulate  pe  teme  generale,  apoi 
cuvântări  funebre  pentru  diferite  vârste:  la  credincioşi  nevîrstnioi,  tineri,  maturi, 
soţi  (tată  sau  mamă),  credincioşi  în  vârstă,  slujitori  bisericeşti,  preotese  şi  cola¬ 
boratori  bisericeşti.  Iată  cîteva  teme  de  necrologuri  din  această  colecţie:  Cununa 
noastră  cea  nevestejită,  Pr.  Prof.  Dr.  Nicolae  Neaga;  Preţul  sufletului  de  Pr.  I.  Pop; 
Valoarea  trupului  de  Pr.  I.  Gaşpar;  Nu  sintem  făcuţi  pentru  moarte,  ci  pentru 
viaţă,  Sintem  călători  şi  oaspeţi.  Legătura  viilor  cu  morţii  de  Pr.  Prof.  I.  Bunea. 
P.  C.  Părinte  Prof.  Dr.  Constantin  Galeriu  de  la  Institutul  Teologic  din  Bucureşti 
este  prezent  prin  cinci  predici  la  înmormântări  cu  următoarele  titluri:  In  ziua 
sfîrşitului.  Nimeni  .iu  este  singur.  Podoaba  nevestejită  a  mamelor ,  Toate  zilele 
noastre  pier  şi  un  ziditor  necrolog  cu  tema:  Cel  ce  ascultă  cuvîntul  lui  Dumnezeu 
—  cuvintare  la  înmormântarea  unui  monah  îmbunătăţit.  Mai  amintim  cîteva  titluri: 
Hristos-nâdejdea  noastră ,  Podoaba  femeii  creştine  de  Pr.  Prof.  Dr.  D.  Călugăr, 
Rîvna  spre  cele  sfinte  de  Pr.  Prof.  Dr.  Sebastian  Şebu,  împlinitoare  a  cuvintului 
Domnului  de  Arhid.  Prof.  Dr.  I.  Zăgrean  ş.  a.  In  aceste  predici  funebre  se  caută 
in  marea  lor  majoritate  să  se  împârtăţească  ascultătorilor  adevărurile  Bisericii 
noastre  în  legătură  cu  sfîrşitul  vieţii  pământeşti,  de*  asemenea,  se  încearcă  o 
tabârbătare  şi  o  mîngîiere  a  familiei  îndoliate,  precum  şi  o  cinstire  a  celor 
adormiţi  intru  Domnul. 

Cele  97  de  cuvîntări  la  cununii  şi  la  înmormântări  sînt  predici  probate  şi 
verificate  de  experienţa  pastorală  şi  poartă  pecetea  unor  foarte  pricepuţi  mînui- 
tori,  de  astăzi,  ai  cuvântului  revelat:  P.  S.  Sa  Dr.  Vasile  Coman,  Episcopul  Oradiei, 
P.  C.  Preoţi  Prof.  Dr.  C.  Galeriu,  N.  Neaga,  D.  Călugăr,  D.  Belu,  I.  Bunea,  P.  C. 
Ierom.  T.  Părăianu  ş.  a.  Colecţia  cuprinde  şi  citeva  predici  publicate  în  volum 
de  unii  slujitori  ai  cuvintului  din  trecutul  Bisericii  noastre:  Pr.  Prof.  Dr.  Io  an 
Lupaş,  Căzut-a  cununa  capului  nostru .  Cuvîntări  funebraie,  Arad  1918;  Prot.  Dr. 
Ştefan  Cioroianu,  Nu  plingel  Cuvântări  funebre,  Arad  1930. 

Biserica  propovâduieşte  în  activitatea  sa  invăţătorească  adevărurile  dumne¬ 
zeieşti  păstrate  în  izvoarele  Revelaţiei  divine:  Sf.  Scriptură  şi  Sf.  Tradiţie.  Pre¬ 
dicile  se  remarcă  printr-o  temeinică  şi  bogată  fundamentare  biblică  şi  patristică. 
Unele  predici  au  de-a  dreptul  o  exprimare  biblicizată  prin  mulţimea  citatelor 
scrip turistice.  De  exemplu,  în  predica  Cununa  noastră  cea  nevestejită,  P.  C.  Pr. 
Prof.  Dr.  N.  Neaga  (p.  55 — 58),  utilizează  21  de  citate,  referiri  sau  parafrazări 
biblice  cu  precizarea  locului  acestora;  P.  C.  Prof.  I.  Bunea,  Trupul,  părtaş  la 
destinul  creştinului,  (p.  107 — 111)  foloseşte  26  citate  scrip  turistice,  iar  P.  C.  Lector 
I.  Glâjar  îşi  fundamentează  cuvîntul  cu  titlul  Plîngem  cu  cei  ce  plîng,  (p.lll — 116) 
pe  35  de  citate  biblice.  Dacă  citatele  scrip  turistice  abundă  într-un  asemenea  mod, 
nici  temeiurile  din  Sf.  Tradiţie  nu  sînt  neglijate.  Astfel  este  valorificat  tezaurul 
liturgic  (p.  69  ş.  a.)  ca  şi  cel  patristic.  Sînt  redate  texte  semnificative  din  opera 
Sf.  Ioan  Gură  de  Aur.  De  pildă,  Părintele  Prof.  Dr.  C.  Galeriu,  vorbind  despre 
sfîrşitul  vieţii  trupeşti  ca  despre  o  vreme  a  roadelor,  deci  ca  o  împlinire,  redă 
adevăruri  înveşmântate  în  frumoasa  haină  a  predicii  hrisostomice:  „Deosebirea 
dintre  oei  vii  şi  cei  ce  au  adormit  stă  în  aceea  că  cei  de  aici  pot  săvîrşi  fapta 
cea  bună"  şi  „Aşa  cum  trupul  moarte  cînd  îl  părăseşte  sufletul,  la  fel  sufletul 
moare  cînd  Duhul  Sfint  se  retrage  din  el  şi -4  lipseşte  de  lucrarea  Lui”  In  această 
predică  funebră  cu  titlul  In  ziua  sfîrşitului  (p.  68 — 73)  P.  C.  Pr.  Prof.  Dr.  C. 
Galeriu  întemeiază  adevărurile  rostite  pe  23  temeiuri  biblice,  pe  7  texte  din  opera 

Sf.  Părinţi  sau  din  rugăciunile  Bisericii. 

Cu  o  asemenea  fundamentare  biblică  şi  patristică,  predicile  acestea  sint 
pline  de  conţinut  profund  şi  substanţial  al  căror  miez  este  mesajul  divin  revelat 
care  zideşte.  Este  oportun  să  se  sublinieze  şi  frumoasa  haină  a  cuvintelor  oare 
exprimă  adevăruri  limpezi  şi  înalte.  , .Privind  lucrurile  în  adîncul  lor  —  spune 
P.  C.  Pr.  Prof.  Dr.  C.  Galeriu  (p.  123)  —  înţelegem  că  nu  suferinţa  este  răul,  ci 
păcatul.  Suferinţa  este  semnalul  care  dă  de  veste  că  răul  a  intrat  în  făptură  şi 
ameninţă  cu  distrugerea.  Şi  în  acelaşi  timp  suferinţa  devine  cale  de  eliberare  de 
păcat.  Suferinţa  este  urmare  a  păcatului  pe  care  Dumnezeu  o  transformă  în  leac 
de  vindecare . . .  Hristos  este  cu  noi  şi  în  Ghetsimani,  şi  pe  Cruce,  şi  în  mormînt. 
In  Hristos  nu  mori  singur.  Numai  în  păoat  eşti  singur,  închis  în  tine  însuţi,  în 
temniţa  egoismului  tău“. 

Ultima  parte  a  colecţiei  de  faţă,  intitulată:  ANEXE,  vine  ca  o  adecvată  aplicare  a 
întregii  culegeri.  Aici  sînt  rediate  patru  studii  în  legătură  cu  predicile  ocazionale. 

In  legătură  cu  „Predicile  la  cununii**  sînt  redate  îndrumările  P.  C.  Pr.  Prof. 
N.  Petrescu  din  manualul  de  „Omiletică“ Autorul  subliniază  că  la  aceste  predici 
preotul  predicator  trebuie  să  fie  foarte  bine  pregătit,  să  se  evite  improvizaţiile, 
fiindcă  auditoriul  de  la  slujba  cununiei  este  pretenţios.  Aceste  predici  trebuie 
să  fie  rostite  liber.  Şi  cu  acest  prilej  cuvîntul  preotului  trebuie  să  fie  „dres  cu 
sare“  (Col.  4,  6),  adică  plin  de  har  şi  de  înţelepciune.  Şi  din  aceste  predici  trebuie 
să  fie  înlăturată  „filozofia  şi  literatura*1,  deoarece  preotul  vorbeşte  în  numele  lui 
Hristos  al  cărui  slujitor  este,  în  numele  iui  Dumnezeu  ale  cărui  taine  le  săvîr- 
şeşte  (I  Cor.  4,  1). 

Predica  la  cununie  trebuie  să  fie  scurtă  şi  în  partea  parenetică  a  ei  preotul 
să  dezvolte  o  idee  pe  care  să  o  planteze  bine  în  mintea  şi  inima  credincioşilor. 
S-a  spus  că  predica  la  cununie  ca  şi  cea  de  la  înmormîntări  reprezintă  două  pietre  de 
încercare  pentru  slujirea  învăţătoreascâ  a  preotului.  Cu  aceste  prilejuri  preotul 
poate  să  zidească  foarte  mult  în  sufletele  şi  viaţa  credincioşilor,  sau  poate  chiar 
sminti  şi  astfel  zădărnici  mîntuirea  celor  încredinţaţi  spre  păstorire. 

Următoarele  18  pagini  cuprind  un  amplu  studiu  al  Pr.  Prof.  Dr.  D.  Belu, 
,^Cu  privire  la  necrolog**,  publicat  în  revista  „Mitropolia  Ardealului “  nor.  4 — 6/1965. 
Din  acest  studiu  reţinem  cîteva  idei: 

In  predicile  funebre  se  face  referire  —  în  mod  obişnuit  —  la  învăţături 
cuprinse  în  dogma  eshatologică,  pentru  că  cuvin  tare  a  preotului  este  o  cuvin  tare 
religioasă,  căci  se  pot  rosti  şi  altfel  de  cuvîntări. 

Predica  funebră  urmăreşte  instruirea  tuturor  ascultătorilor  îndemnîndu-i 
la  lepădarea  de  păcat  şi  hotăirîrea  limpede  pentru  o  viaţă  nouă. 

Necrologul  trebuie  să  fie  un  „memento  mori“,  care  are  o  deosebită  valoare 
educativă. 

Tot  pe  marginea  necrologului  este  prezentat  studiul  istoric  al  P.  C.  Pr.  Dr. 
Gh.  Liţiu,  „Cuvîntul  la  înmormîntare  în  Biserica  Ortodoxă  Română**  (p.  237 — 249). 

învăţături  deosebit  de  utile  „Marginalii  la  problematica  necrologului**  oferă 
P.  C.  Prot.  Dr.  M.  Bănescu. 

După  aceste  îndrumări  teoretice  despre  necrolog  sînt  redate  cîteva  exemple  de 
asemenea  predici  din  trecutul  Bisericii  noastre  derptmăritoare  scrise  şi  rostite  de 
mari  Părinţi  şi  predicatori:  Sf.  Grigorie  de  Nazians,  Patriarhul  Fotie,  Ioan  Zoba 
din  Vinţ,  Antim  Ivireanul,  Samuil  Clain,  Petru  Maior. 

Un  foarte  adecvat  epilog  al  acestei  „Culegeri  de  predici**  î-1  constituie  cele 
13  pagini  care  cuprind  cele  mai  semnificative  texte  seri p turistice  pentru  necro¬ 
loguri. 

Predicile  ocazionale  prezentate  în  această  colecţie  —  ca  de  altfel  toate  pre¬ 
dicile  tipărite  —  au  pentru  preoţii  predicatori  de  astăzi  un  rol  orientativ,  de 
îndrumare.  Ideile  cuprinse  în  aceste  predici  pot  fii  bine  valorificate  de  preoţi,  dar 
ele  nu  pot  fi  rostite  ad  litteram,  deoarece  preotul  trebuie  să  ţină  seama  de 
condiţiile  reale  din  parohia  sa  şi  de  nivelul  auditoriului.  Aceste  predici  pot  fi 
adaptate  de  fiecare  slujitor  al  cuvântului  pentru  credincioşii  săi.  Prin  studiile 
din  anexe  preotul  este  îndrumat  şi  ajutat  să  elaboreze  predici  personale  şi  reuşite. 

Predicile  publicate  în  această  colecţie  vor  face  un  nou  serviciu  preoţimii 
Bisericii  noastre  strămoşeşti  pentru  regenerarea  propovăduiţii  noastre,  ele  vor  fi 
un  nou  sprijin  rezistent  al  amvonului  Bisericii  Ortodoxe  Române. 

Pr.  Asist.  Nicolae  Dura 

MITROPOLIA  ARDEALULUI 


Petru  Rezuş,  PE  ARIPI,  versuri,  ed.  „Cartea  Românească",  Bucu¬ 
reşti,  1987,  176  p. 

Cu  volumul  intitulat  „Pe  aripi",  teologul,  scriitorul,  istoricul,  criticul  literar, 
folcloristul,  poetul  P.  C.  Pr.  Prof.  Dr.  Petru  Rezuş  se  adresează,  încă  o  dată,  de  la 
inimă  la  inimă,  în  felul  său  propriu,  cititorilor  săi. 

In  poezie,  P.  Rezuş  este  altul  decît  în  celelalte  discipline.  Metafora,  ca  pentru 
orice  poet,  constituie  libertatea  sa  maximă.  Poezia  sa  e  analiză,  mărturisire  şi  inte¬ 
rogaţie  în  acelaşi  timp. 

Poetul  ştie  şi  se  aşteaptă  la  multe  din  lucrurile  prin  care  trece,  dar  se  miră 
atunci  cînd  clipa  îl  confundă  cu  ele  şi  uimirea  sa  devine  o  problemă  a  tuturor 
celor  cărora  li  se  adresează.  Miracolul  vieţii  şi  al  morţii,  bogăţia  inefabilă  a  tăcerii, 
durerea  infinită  a  stingerii,  melancolia  privirii  spre  trecut,  povara  apăsătoare  a 
pămîntului  din  noi,  frîngerea  luminii  in  tenebrele  lucrurilor  ş.  a.  sînt  tot  atîtea 
problematici  care  fac  din  poet  o  ardere  neconsumată. 

Prin  problematizarea  acestor  lucruri,  poetul  se  pune,  la  cel  mai  sensibil  nivel, 
în  raport  cu  lumea  din  jur.  Grija  sa  de  căpătîi  —  în  acest  context  —  este  de  a 
se  aşeza  în  cea  mai  dreaptă  poziţie  faţă  de  lucruri,  pentru  a  le  putea  numi  cît 
mai  bine,  cît  mai  adecvat. 

Poezia  este  frămîntarea  sa  continuă  de  găsire  a  poziţiei,  de  găsire  a  cuvîn- 
tului  celebrant  care  să  exprime  în  modul  cel  mai  real  şi  adecvat  economia  lucrurilor. 

In  acest  sens,  metafora  constituie  dinamica  discursului  său  poetic  care  tre¬ 
zeşte,  mobilizează,  interpelează,  mijloceşte  participarea. 

Poetul  caută  limbajul  esenţial,  cel  prin  care  intră  în  comuniune  şi  în  adîncul 
tuturor  lucrurilor,  într-o  solidaritate  ontologică  cu  acestea. 

Participarea  sa  la  realul  din  jur,  care  se  ridică  la  dimensiuni  cosmice,  urmă¬ 
reşte  să  facă  transparent  acest  real  pentru  lume,  în  semnificaţiile  lui  profunde. 

Oamenii  se  leagă  de  lucruri  pentru  că  prin  acestea  ei  îşi  transmit  unii  altora, 
pe  linie  orizontală  sau  verticală,  trăirile: 

„In  suflete  adîncul  sîngerează  /  Şi-acum  şi  de-1  atingi  încă  mai  doare  /  In 
doină  stă  durerea  noastră  trează  /  Şi  niciodată  în  urmaşi  nu  moare"  (Doină). 

Stările  trec  din  oameni  în  lucruri,  lucrurile  se  umanizează  transfigurîndu-se 
şi  deschizîndu-se  spre  comunicare  şi  astfel,  timpul  iese  din  limitele  relativului 
uman  şi  devine  vehicul  pentru  o  prezenţă  cosmică  a  omului.  Limitatul  conduce 
spre  nelimitat;  în  contact  cu  trăirile  umane,  el  trece  în  nelimitat  prin  suspendarea 
sau  transgresarea  de  către  om  a  limitelor  sale:  „Nicicînd  nu-i  izbăvire  de  trecut  /  el 
stă  ca-n  osuare-n  cuib  de  vreme  /  Şi  ne  e  neamului  într-una  scut  /  cît  timp  cei 
stinşi  pe  nume-or  să  ne  cheme"  (Străbună)  sau:  „Sorb  însetat  ispita  altei  treceri  / 
prin  lucruri  şi  prin  oameni"  (Mirişte  însorită). 

Timpul  se  face  o  trambulină  spre  infinit,  el  este  o  promisiune  a  unei  ulterioare 
împliniri,  prin  timpul  tău  poţi  umbla,  poţi  dispune  de  el:  „Şi  calc  acum  foşnind 

prin  anii  mei"  (îndemn).  Prin  om,  timpul  —  ca  într-o  personificare  —  se  între¬ 

geşte  pe  sine,  îşi  regăseşte  vocaţia  sa  pentru  infinit,  demonstrînd  că  „finitum  capax 
infiniţi":  „Aşa  era  şi  moartea  ca  oricare  /  firească  întîmplare-n  miez  de  viaţă  / 

Ca  pasărea  pe  ceruri  călătoare  /  vestind  în  noapte  altă  dimineaţă"  (Firească). 

Prelungirea  simbolică  —  sim-volos  —  sin-voulos  —  în  lucruri  printr-o  soli¬ 
daritate  ontologica  cu  acestea,  poate  constitui  un  scop  existenţial,  dar  este  pri¬ 
vită  —  în  mod  sigur  —  şi  ca  o  victorie  existenţială  din  care  izvoreşte  bucuria 
ca  fundament  al  stării  doxologice:  „Eu  stau  încă  la  umbra  mea  şi  cînt  /  şi  las 
tăcerile  să  mă-nconjoare  /  Simţind  cu  voluptate  că-s  pămînt  /  din  care  ierburi 
cresc  şi  curg  izvoare"  (Un  fir  de  cîntec). 

Cînd  poetul  afirmă:  „Şi-i  totu-n  mine  doar  o  perindare"  (Patru  cîntece), 
aceasta  nu  înseamnă  că  el  vorbeşte  de  o  trecere  din  fiinţă  în  nefiinţă,  ci  de  o 
trecere  de  la  un  stadiu  existenţial  la  altul,  căci  trecerea  presupune  dacă  nu  altă 
schimbare,  cel  puţin  pe  aceea  de  loc,  care  tot  înnoire  înseamnă.  Iată  un  vers 
semnificativ:  „Mi-ascult  fâptura-n  vreme  curgătoare"  (Ghioc),  care  aminteşte  de 
Mihail  Crama:  „Curg  în  noi  elementele  simple:  fierul,  carbonul,  azotul"  (împărăţia 
de  seară). 

Viziunea  heraclitianâ  a  lumii  este  întemeiată  pe  o  speranţă  solid  construită 
pentru  un  viitor  plin  de  sens,  în  care  fiecare  lucru  îşi  va  avea  în  mod  vizibil 
două  valori:  temporală  şi  veşnică. 

Temporalitatea,  trecerea  tuturor  lucrurilor  este  semnificativ  ilustrată  prin 
noţiunea  de  risipă,  care  însă,  la  Petru  Rezuş,  nu  are  sensul  unei  irosiri  inutile  a 
unei  valori,  ci  dimpotrivă,  şi  aceasta  suprinde  pozitiv,  al  unei  valorificări,  (prin 
însuşi  faptul  risipirii)  al  unei  contribuţii,  al  unei  regăsiri,  sub  o  altă  formă,  într-o 
altă  ipostază,  prin  dăruire:  „risipa  mea  întreagă  voi  da-o-n  dar  altora4*  (Eşti  tre¬ 
cerea  mea  calmă). 

Astfel,  risipa,  risipa  de  sine,  devine  punct  de  plecare  pentru  un  nou  început, 
repetat  cît  poate  dura  dăruirea  în  evoluţia  necesară  a  celui  ce  beneficiază  de  pre¬ 
zenţa  dăruitoare,  „risipitoare**  a  poetului. 

Ideea  despre  râspîndirea  în  lucruri,  în  ceilalţi,  care-1  împuţinează  —  la  prima 
vedere  —  pe  poet,  dar  în  fond  îl  îmbogăţeşte  prin  existenţa  lui  în  ceilalţi,  îl  apro¬ 
pie  pe  Petru  Rezuş  de  poetul  elveţian  Philippe  Jacottet,  la  care  se  vede  aceeaşi 
aparentă  contradicţie  între  bogăţia  pe  care  ar  trebui  sau  credem  că  o  dobîndim 
trăind  şi  de  fapt,  împuţinarea  noastră  prin  însăşi  trăirea  dar  îmbogăţirea  (cea 
adevărată)  prin  existenţa  noastră  în  ceilalţi:  „plus  j’ai  vecu,  moins  je  possede  et 
moins  je  regne4'  (L’ignorant). 

In  sensul  acesta  se  poate  observa  un  optimism  ontologic  în  gîndirea  lui  P. 
Rezuş  despre  lume  şi  viaţă.  Nu  există  sfîşiere  totală,  nu  există  dispariţie  definitivă, 
nu  există  prăbuşire  irecuperabilă  căci:  „pe  cerul  prăbuşirii  aleargă  înc-o  stea*4 
(Dorinţa). 

Pînă  şi  tăcerea,  care  uneori  pare  învinsă  (Cu  inimi  străpunse),  devine  sursă 
de  bogăţie  nesperată  căci  şi  aceasta  „îşi  dă  rodul  suprem**  (In  şoaptă). 

Datorită  răspîndirii  sale,  poetul  intră  în  comuniune  cu  lucrurile  şi  dînd  ceva 
din  el  acelora,  ia  ceva  din  ele,  transfigurîndu-şi  identitatea,  de  aceea  la  un  moment 
dat,  exclamă:  „Mă  recunosc  în  toate  şi  am  răsmii  de  nume'*  (Geografie). 

Legătura  prin  iubire  cu  întregul  univers  existent  integral  în  fiecare  făptură, 
îl  apropie  o  dată  mai  mult  pe  poet  de  Ph.  Jacottet,  pentru  care  de  asemenea  viaţa 
nu  este  altceva  decît  iubire.  In  momentul  în  care  nu  mai  iubeşti,  te  debarasezi  de 
viaţa  care  este  în  tine:  „Pour  qui  n’aime  plus  personne  /  La  vie  este  toujours 
plus  loin“  (La  semaison). 

Tăcerea  care  ascunde  „bogăţia  rodului  suprem**  conţine  prin  aceasta,  şi  în 
acelaşi  timp,  posibilitatea  permanentei  învieri,  de  aceea,  aşa  cum  fiecare  om  şi 
lucru  coboară  spre  tăcere,  aşa,  fiecare  se  va  face  părtaş  învierii  şi  roadelor  aflate 
acolo,  căci:  „e-o  înviere  lentă,  repetată  /  a  celui  ce  spre  linişte  e-o  fugă**  (Cearcăn). 

Coborîrea,  micşorarea  deci,  nu  sînt  etape  ale  des-fiinţării,  ale  nimicirii,  ci 
ale  strălucirii  renaşterii,  şi  aici,  P.  Rezuş  se  apropie  din  nou  de  amintitul  poet 
elveţian  pentru  care  „L’effacement  soit  ma  fagon  de  resplendir**  (Que  la  fin  nous 
illumine),  afirmaţie  ce  aminteşte  şi  de  apostolul  Pavel  pentru  care  „puterea  mea 
întru  neputinţă  se  săvîrşeşte**,  dar  şi  de  Miguel  Saavedra  de  Cervantes:  „Caut 
viaţa-n  faptul  morţii  /  sănătatea-n  boli  o  cat  /  libertatea  sub  lacăt  /  ieşirea-ndă- 
rătul  porţii  /  cinstea-n  cel  ce  m-a  trădat4*). 

Trecerea  spre  ţărmurile  liniştii,  cu  toată  bogăţia  pe  care  limanul  o  dă  trecerii 
spre  el,  cu  perenitatea  şi  trăinicia  pe  care  „rodul  suprem4*  ascuns  în  tăcerea  spre 
care  „toate  curg44,  o  dă  acestora  ce  vin,  se  reflectează  semnificativ,  matur  şi  artistic 
într-unul  din  cele  mai  frumoase  poeme  ale  volumului  (Haiducească): 

„La  cumpăna  de  ani  m-am  răzleţit  /  purtînd  în  spate  durdă-n  brîu  pistoale.  / 
Nu-s  singurul  din  neam  ce-a  haiducit  /  pîndind  la  drumul  mare,  bei,  agale  /  ciocoi 
şi  negustori  de-osînză  plini.  /  Eu  vămuiesc,  acum,  numai  vocale  /  şi  vechi  con¬ 
soane  prind.  Nu-i  nimeni  să-i  oprească,  /  precum  în  luminiş  de  codru-odată  / 
străbunii  mei.  O  lege  pămîntească  /  sfinţea  osînda  lor  înfricoşată.  /  Pîndind  comori 
imense  de  cuvinte  /  şi  vîrfuindu-le  în  poezii  /  văd  potera  finală  înainte  /  de-a 
mă  fi  prins  în  orele  tîrzii.  /  Din  versuri,  multe-n  vremuri  mă  trădară  /  precum 
iubita  pe-un  uitat  haiduc.  /  Dar  cîntecele  mele  sînt  de  ţară,  /  de  la  străbuni,  spre 
care  mă  tot  duc.'* 

• 

In  afarâ  de  bogăţia  de  idei,  de  maturitatea  solidă  a  principiilor,  de  diversitatea 
tematicilor  văzute  cu  ochiul  celui  ce  pune  merezu  întrebări,  al  celui  care  celebrează 
prin  problematizare  existenţa,  mai  remarcăm  la  Petru  Rezuş  o  mulţime  de  metafore 
şi  expresii  poetice  de  cea  mai  mare  sensibilitate:  „e-ntreg  trecutul  adunat  în  ieri  / 
precum  un  sîmbure  de  foc  în  iască",  „anii  dînd  trup  de  vreme  unui  vechi  bărbat" , 
„frînt  ca  lumina  în  bezna  pădurii",  „o  toacă  odihnită-n  alte  scînduri",  „calc  acum 
foşnind  pe  anii  mei",  „natura  a  rodit  şi  e  lehuză",  această  veşnicie  ce-mi  fulgeră-n 
făptură  şi  trece  mai  departe",  „Şi-naintăm  pe  drumul  prăpăstios  din  noi",  „şi 
trupul  meu  de  timp  împuţinat"  etc. 

Citind  poezia  lui  Petru  Rezuş  îţi  redeştepţi  într-un  fel  aparte  sentimentul  eter¬ 
nităţii  care  dă  un  sens  limitei  noastre,  cum  ar  zice  Jean  Starobinski,  şi  care, 
chiar  dacă  încearcă  să  pătrundă  prin  cuvînt  în  insesizabil,  îi  lasă  acestuia 
partea  sa. 


Pr.  Theodor  Damian 


Treceri  la  cele  veşnice 


f  Pr.  LAZÂR  VOIŞAN 


Pr.  Lazăr  Voişan,  trecut  în  viaţa  de  dincolo  la  data  de  27  martie  1987,  se 
pensionase  cu  data  de  1.  II.  1986  din  postul  de  preot-paroh  de  la  parohia  Pianul 
de  Sus,  prot.  Alba  Iulia. 

Născut  la  data  de  26  august  1914  în  comuna  Pianul  de  Sus,  a  urmat  şcoala 
primară  în  localitate,  gimnaziul  la  Sebeş,  liceul  absolvindu-1  la  Blaj  unde  şi-a 
luat  şi  bacalaureatul. 

în  perioada  1935 — 1939  a  urmat  cursurile  Academiei  teologice  din  Sibiu,  după 
care,  în  1940  s-a  căsătorit  cu  tînăra  Suvaina  Ana,  căsătorie  pe  care  Dumnezeu  le-o 
va  binecuvînta  cu  două  fete. 

A  fost  hirotonit  în  toamna  anului  1940  de  către  mitropolitul  Nicolae  Bălan 
pe  seama  parohiei  Deal.  In  perioada  războiului  a  încurajat  şi  a  mîngîiat  sufletele 
îndurerate  ale  multor  mame  şi  soţii  ajutînd  în  acelaşi  timp  pe  unii  refugiaţi  din 
partea  Clujului. 

Din  1946  s-a  transferat  la  parohia  Pianul  de  Sus  slujind  lui  Dumnezeu  şi 
oamenilor  pînă  la  pensionare.  Preţuirea  de  care  s-a  bucurat  în  activitatea  ce  a 
desfăşurat-o  a  fost  arătată  şi  prin  participarea  P.  S.  Episcop  Emilian  la  slujba 
prohodirii  citind  rugăciunea  de  dezlegare  şi  aducînd  mîngîiere  familiei.  Din  cei 
10  preoţi  care  au  făcut  parte  din  sobor  au  luat  cuvîntul  C.  prot.  Viorel  Porcar, 
care  a  evidenţiat  importanţa  misiunii  preoţeşti,  C.  Pr.  Dragosim  Oană,  care  a 
subliniat  rolul  slujirii  preoţeşti  în  mîntuirea  sufletelor,  C.  Pr.  Gheorghe  Donu 
arătînd  rolul  preotului  în  cadrul  cultului  morţilor,  iar  C.  Pr.  Petru  Marta  a  rostit 
cuvîntul  de  rămas  bun.  Dumnezeu  să-i  facă  parte  de  odihna  cea  veşnică. 


f  Pr.  LAZĂR  CÂRJA 

Pr.  Lazăr  Cârja,  trecut  la  cele  veşnice  în  data  de  9  aprilie  1987,  se  stabilise 
în  ultima  parte  a  vieţii  în  comuna  Arieşeni — Alba.  Născut  la  16  aprilie  1897  în 
comuna  Neagra  (Poiana  Vadului)  ca  al  16-lea  copil  al  părinţilor  săi,  a  urmat 
şcoala  primară  în  comună,  continuîndu-şi  studiile  la  Brad  şi  Năsăud. 

întors  din  război,  a  urmat  cursurile  Academiei  teologice  din  Sibiu,  după  care, 
căsătorindu-se  cu  fiica  preotului  Grigore  Crăciunaş  din  Turda,  a  fost  hirotonit  pe 
seama  parohiei  Mihai  Viteazul. 

In  perioada  1925 — 1940,  a  funcţionat  ca  preot  militar  în  garnizoana  Tg.  Mureş, 
timp  în  care  şi-a  construit  o  casă  şi  a  fost  binecuvîntat  de  Dumnezeu  cu  4  copii. 
După  ce  se  refugiase  la  Turda  şi  Sibiu  a  fost  trimis  din  nou  pe  front,  ajungînd 
în  1944  pînă  în  Munţii  Tatra. 

întors  şi  din  al  doilea  război,  s-a  stabilit  spre  păstorire  în  comuna  Mogoş,  iar 
din  anii  1960  în  comuna  Boian  (lîngă  Turda),  unde  a  reclădit  biserica  şi  a  împodo- 
bit-o  cu  pictură,  cu  care  ocazie  a  fost  cinstit  cu  gradul  de  stavrofor. 

în  ultimii  zece  ani  care  s-au  scurs  de  la  pensionare  a  continuat  să  slujească 
pe  Dumnezeu  servind  cu  zel  neîmpuţinat  unde  era  chemat,  cum  a  fost  cazul  şi 
în  ziua  de  9  aprilie  cînd  se  pregătea  să  meargă  la  Vidra  Medie. 

La  slujba  înmormîntării  cei  3  preoţi  participanţi,  V.  Todea,  I.  Puiuleţ  şi  M. 
Maier,  au  evidenţiat  după  cuviinţă  viaţa  şi  activitatea  părintelui  Lazăr,  căruia 
Domnul  să-i  facă  parte  de  „lumina  cea  neînserată  a  împărăţiei  Sale". 

L  Ciungu 

